
Si Totusi Biblia Are Dreptate 
arheologii confirmă adevărurile biblice 


Cuvânt înainte la ediţia revizuită 


În anul 1955 am publicat cartea mea Si totuși Biblia are 
dreptate. A fost tradusă în 24 de limbi, fiind folosită în cadrul 
orelor de religie din şcoli, în facultăţi de teologie şi de către 
cercuri de studii biblice creştine şi iudaice. In întreaga lume s-au 
tipărit peste 10 milioane de exemplare. 

De atunci, arheologia biblică a reuşit să scoată la iveală noi 
elemente, până acum necunoscute, cu ajutorul unor tehnici şi 
metode moderne de cercetare. Unele teze au fost confirmate de 
noile studii. Altele însă, despre care se credea înainte că au o 
bază ştiinţifică certă, a trebuit să fie puse din nou sub semnul 
întrebării şi revizuite, lucru valabil chiar şi în cazul unor 
cercetători renumiţi. Pentru a asigura cărţii mele o credibilitate 
ştiinţifică, a fost necesar să introduc şi cele mai noi rezultate ale 
cercetării din domeniu. Nu avem voie să nu luăm în seamă 
asemenea rezultate, chiar dacă ele pot fi stânjenitoare pentru 
ceea ce s-a scris în trecut. 

Mi-aş fi dorit să am puterea să aduc eu însumi cartea la 
nivelul rezultatelor celor mai noi cercetări. Din păcate însă, o 
boală grea, de care am suferit ani de zile, m-a împiedicat să 
întreprind această muncă pe cât de amplă, pe atât de 
minuțioasă. De aceea a trebuit să iau hotărârea - recunosc, nu 
fără greutate - de a încredința acest proiect altcuiva. Mă bucur 
însă foarte mult că am reuşit să îl conving pe dr. Joachim Rehork 
să preia această sarcină. In postfață el prezintă principiile 
urmate în conceperea acestei noi ediţii, după ce am căzut de 
comun de acord asupra lor. Îi sunt profund recunoscător. 

Ascona, 1978 Werner Keller 


Cuvânt înainte la prima ediţie 


Cea mai minunată şansă a omului care gândeşte este să fi 
cercetat ceea ce este cercetabil şi să venereze impäcat ceea ce 
nu este cercetabil. 

(J.W. Von Goethe) 


Faptul că o persoană care nu este un teolog se apucă să scrie 
despre Biblie este destul de neobişnuit şi impune ca acea 
persoană să explice de ce s-a hotărât tocmai asupra unui 
asemenea subiect. 

Interesul meu ca publicist vizează de mulţi ani strict 
rezultatele ştiinţei şi cercetării moderne. În anul 1950 mi-au 
căzut întâmplător în mână relatările de călătorie ale 
arheologului prof. Parrot şi ale compatriotului său, prof. 
Schaeffer, privind săpăturile arheologice de la Mari şi Ugarit. Pe 
täblitele descoperite la Mari, în zona Eufratului mijlociu, erau 
scrise în litere cuneiforme nume care se întâlnesc în Biblie, 
astfel încât povestirile despre patriarhi, care fuseseră socotite 
până atunci doar nişte „poveşti pioase”, au trecut pe dată în 
sfera şi timpul istoric. La Ugarit, pe ţărmul Mării Mediterane, au 
fost descoperite pentru prima oară dovezi ale cultului canaanit 
al lui Baal. Întâmplarea a făcut că, în acelaşi an, s-a putut stabili 
că unul dintre Manuscrisele de la Marea Moartă, un fragment din 
Cartea lui Isaia, a fost scris în epoca precreştină. Aceste 
informaţii şi date senzaţionale - să mi se permită acest 
superlativ, ţinând cont de importanţa culturală a acestor 
descoperiri - au trezit în mine curiozitatea şi dorinţa de a mă 
dedica mai mult arheologiei biblice, acestei ramuri încă atât de 
puţin cunoscută a Antichității. De aceea am început să caut în 
literatura germană şi străină de specialitate o trecere în revistă 
a rezultatelor importante pe această temă, care să fie scrisă pe 
înţelesul publicului larg. Din păcate nu am reuşit să găsesc 
niciuna, din simplul fapt că nu exista aşa ceva. Astfel încât am 
început să studiez eu însumi în bibliotecile multor ţări - 
beneficiind în această muncă detectivistică de marele sprijin pe 
care mi l-a acordat soţia mea - tot ceea ce se publicase pe tema 
arheologiei biblice în literatura de specialitate şi se baza pe o 
fundamentare ştiinţifică solidă. Cu cât mergeam mai departe în 
această cercetare, cu atât ea devenea mai incitantă. 


Poarta spre lumea istorică a Vechiului Testament fusese deja 
deschisă în 1843 de către francezul Paul-Emile Botta. În timpul 
unor săpături făcute în Mesopotamia, la Khorsabad, el s-a trezit 
pe neaşteptate în faţa unor basoreliefuri ale regelui asirian 
Sargon al II-lea, cel care depopulase Israelul şi îi târâse pe evrei 
în prizonierat pe alte meleaguri. Scrierile care redau campaniile 
acestui rege cuprind şi momentul cuceririi oraşului Samaria, 
lucru descris şi în Biblie. 

De un secol, arheologi americani, englezi, francezi şi germani 
fac săpături în Orientul Apropiat, în Mesopotamia, Palestina şi 
Egipt. Marile naţiuni au fondat institute şi şcoli dedicate acestor 
cercetări. În 1869 a luat naştere Palestine Exploration Fund, 
apoi în 1877 a apărut Deutsche Palăstina-Verein, în 1892 a fost 
fondată Ecole Biblique a dominicanilor de la Saint-Etienne, după 
care au urmat în 1898 Deutsche Orientgesellschaft, în 1900 
American Schools of Oriental Research şi în 1901 Deutsche 
Evangelische Institut fur Altertumskunde. 

În Palestina sunt scoase la lumina zilei locuri şi oraşe care 
sunt adesea numite în Biblie. Cercetătorii descoperă în înscrisuri 
străvechi şi în inscripţii de pe monumente numele a tot mai 
multe personalităţi din Vechiul şi din Noul Testament. 
Basoreliefuri antice ne prezintă popoare care până acum ceva 
timp nu erau cunoscute decât prin numele lor. Trăsăturile 
fetelor, portul şi armele lor încep să prindă contur în mintea 
noastră. Lucrări imense ni-i arată pe hititii cu nasuri late, pe 
zveltii şi înalții filisteni, pe elegantii conducători ai Canaanului în 
„carele lor de fier” atât de temute de fiii lui Israel, pe regii din 
Mari zâmbind plini de bunăvoință, contemporani şi ei ai lui 
Avraam. Timp de mii de ani, figura cruntă a regilor asirieni nu a 
fost ştirbită de nimic: Tiglatpalassar al Ill-lea, cunoscut din 
Vechiul Testament şi sub numele de Pul, Sanherib, care a ras de 
pe faţa pământului Lachisul şi a asediat lerusalimul, apoi 
Asarhadon, regele care l-a pus pe Manase în lanţuri şi 
„strălucitul şi marele” Assurbanipal din Cartea lui Ezdra. 

Cercetătorii au readus la viaţă din somnul trecutului oraşe 
precum Ninive şi Nimrud - vechiul Calah -, Assur şi Teba, pe 
care profeţii îl numeau No Amon -, dar şi renumitul Babel al 
Bibliei, oraşul cu turnul său legendar. S-au descoperit în delta 
Nilului oraşele Pitom şi Ramses, în care evreii erau supuşi la 
muncă silnică. De asemenea, straturi arheologice apărute în 


urma unor incendii şi distrugeri, de-a lungul căii urmate de copiii 
lui Israel în cucerirea Canaanului, cât şi în Ghibeea, fortăreaţa 
lui Saul, înăuntrul zidurilor căreia tânărul David i-a cântat 
acestuia din harpă; în Megiddo s-a descoperit un grajd imens 
pentru caii regelui Solomon, care avea 12.000 de călăreţi. 

Din lumea Noului Testament au reapărut minunatele clădiri 
ale regelui Irod, în inima vechiului lerusalim a fost descoperit 
pretoriul de care vorbeşte evanghelistul loan, pe care a stat 
lisus în faţa lui Pilat; asirologii au descifrat pe tăblițe 
astronomice datele exacte privind Steaua de la Bethlehem. 

Deopotrivă uimitoare şi fascinante în multitudinea lor, toate 
aceste descoperiri au impus o schimbare radicală în modul de a 
vedea şi înţelege Biblia. Multe evenimente, despre care se 
credea că nu sunt decât nişte „poveşti pioase”, capătă acum 
dimensiuni istorice. Adesea, rezultatele cercetărilor corespund 
până în amănunt cu relatările biblice. Aceste descoperiri nu 
„confirmă” doar, ci lămuresc în acelaşi timp situaţiile istorice din 
care s-au plămădit apoi texte care se regăsesc în Vechiul şi în 
Noul Testament. Evenimentele şi soarta poporului israelit au 
căpătat astfel culoare şi viaţă, şi o mult mai clară şi bine 
delimitată imagine a locului pe care l-au ocupat evreii în 
disputele politice, culturale şi economice, precum şi în lupta 
pentru supremație a statelor si a marilor imperii din zona celor 
două fluvii (Tigrul şi Eufratul) şi a Nilului - confruntări pe care 
locuitorii îngustei täri-tampon Palestina nu au putut să le evite 
niciodată întru totul. 

Exista, şi mai dăinuie în continuare, părerea că Biblia nu ar fi 
decât o istorie a izbăvirii, un fundament pentru credinţa 
creştinilor din întreaga lume. Ea este însă, în acelaşi timp, şi o 
carte în care sunt relatate evenimente care s-au petrecut în 
realitate. E adevărat că aceste relatări nu prezintă în întregime 
cele întâmplate, deoarece poporul evreu nu şi-a scris istoria 
decât în relaţie cu lahve - deci strict din punctul de vedere al 
păcatului şi al ispăşirii. Cu toate acestea, evenimentele 
întâmplate sunt redate cu o remarcabilă exactitate, 
corespunzând întru totul adevărului istoric. 

Nu puţine povestiri biblice sunt mai uşor de înţeles acum, 
datorită noilor rezultate ale cercetărilor ştiinţifice. Desigur, 
există curente teologice pentru care doar Cuvântul contează. 
„Insă cum trebuie acesta înţeles”, se întreba renumitul arheolog 


Andre Parrot, „dacä nu este introdus in contextul säu cronologic, 
istoric si geografic exact?” 

Pänä acum, aceste descoperiri mai curänd neasteptate nu au 
fost cunoscute decât de către un cerc restrâns de experţi. Cu o 
jumătate de secol în urmă, prof. Friedrich Delitzsch din Berlin se 
întreba: „Pentru ce să ne chinuim atât pe tărâmuri îndepărtate, 
neospitaliere şi primejdioase? Care este rostul săpatului în 
pământ până la pânza freatică, atunci când nu e vorba de a găsi 
nici aur şi nici argint? De ce toată această concurenţă între 
naţiuni pentru a fi sigure că vor avea dreptul de a face săpături 
arheologice într-un loc sau altul?” Răspunsul a venit din partea 
unui specialist german, Gustaf Dalman, atunci când şi-a 
exprimat la lerusalim speranţa că toate descoperirile acestor 
săpături „vor fi într-o bună zi fructificate atât la nivel ştiinţific, 
cât şi practic în şcoli şi în biserici”. Însă tocmai acest ultim punct 
nu s-a îndeplinit. 

Nicio carte din istoria omenirii nu a avut un impact atât de 
mare, nu a influenţat atât de puternic dezvoltarea întregii lumi 
occidentale şi nu s-a bucurat de o atare răspândire în întreaga 
lume precum „Cartea Cärtilor”, Biblia. Până în ziua de astăzi a 
fost tradusă în 1120 de limbi şi dialecte şi, după două milenii, nu 
au apărut încă semne că şi-ar fi încheiat menirea. 

In procesul de strângere şi prelucrare a informaţiilor legate de 
tema arheologiei biblice s-a copt în mintea mea gândul că ar 
trebui să împărtăşesc toată această cunoaştere, care, desigur, 
nu este exhaustivă, atât celor care citesc Biblia, cât şi celor care 
i se opun, credincioşilor si mai puţin credincioşilor - să le prezint 
incitantele descoperiri ale unor cercetări solide, întreprinse în 
varii domenii ştiinţifice. Fiind confruntat cu mulțimea 
covârşitoare a rezultatelor acestor cercetări şi în ciuda criticii 
sau dubiilor care au apărut şi apoi au persistat începând cu 
secolul Iluminismului până astăzi în ceea ce priveşte Biblia, mi-a 
revenit aproape obsesiv o propoziţie în minte: Şi totuşi Biblia are 
dreptate! 

Hamburg, septembrie 1955 Werner Keller 


DIN VECHIUL TESTAMENT 


PARTEA | 
Când au venit patriarhii... 
De la Avraam la lacov 
Capitolul unu 
În „Semiluna Fertilä” 


În urmă cu patru mii de ani * Continente dormitând » Marele 
leagăn al civilizaţiei noastre * Culturile din Vechiul Orient * 
Ziguratele si piramidele erau deja construite * Plantatii 
gigantice şi sisteme de irigații « Atacurile triburilor arabe din 
deşert 


Dacă tragem o linie pornind dinspre Egipt, trecând apoi peste 
teritoriile mediteraneene ale Palestinei şi Siriei, continuând-o 
peste Eufrat şi Tigru prin Mesopotamia, pentru a ajunge la Golful 
Persic, vom fi trasat o semilună. 

Acum 4000 de ani, în acest semicerc care ocoleşte limitele 
deşertului Arabiei şi care este denumit „Semiluna Fertilă” se 
alăturau, asemenea unor perle pe un şirag, o mulţime de culturi 
şi de civilizaţii, ce s-au dovedit extrem de importante pentru 
dezvoltarea omenirii. Aici s-a aflat centrul civilizaţiei din Epoca 
Pietrei până în Epoca de Aur greco-romană. 

Cu cât ne îndepărtăm în jurul anului 2000 î.Hr. De zona 
Semilunii Fertile, cu atât totul devine mai întunecat, cu atât mai 
mult se räresc semnele caracteristice civilizaţiilor şi vieţii 
culturale. Totul arată de parcă popoarele de pe celelalte 
continente de abia s-ar fi trezit din somn, asemenea unor copii. 
Deasupra Mediteranei de est s-a ivit deja o rază de lumină - în 
Creta înfloreşte regatul minoic, care a construit prima forţă 
maritimă cunoscută în istorie. Unele aşezări din partea 
continentală a Greciei sunt deja pe cale să devină entităţi 
urbane, iar o a doua Troie există de mult pe ruinele celei dintâi. 
În Balcanii învecinaţi însă, Epoca timpurie a Bronzului de abia 
începuse. În Sardinia şi în vestul Franţei morţii sunt încă 
îngropaţi în morminte ridicate din pietre de mari dimensiuni. 
Aceste morminte megalitice sunt ultima mare manifestare a 
voinţei de a construi din Epoca Pietrei. 

In Anglia se ridică cel mai renumit lăcaş de cult al perioadei 
megalitice - templul soarelui de la Stonehenge -, al cărui 
gigantic cerc de piatră, şi astăzi învelit încă în mister, poate fi 


văzut în apropiere de Salisbury. lar în Germania se ara in acea 
vreme cu pluguri de lemn. 

La poalele Himalayei se stinge încet, la nord de valea Indului, 
lumina singuratică a unei insule de cultură. Deasupra Chinei, a 
vastelor stepe ale Rusiei şi peste Africa domneşte întunericul. 
lar dincolo de Atlantic de-abia dacă se zăreşte continentul 
american. 

În schimb, în Semiluna Fertilă şi în Egipt există o mulţime 
enormă de culturi învecinate care sunt extrem de dezvoltate. 
Faraonii stau pe tronul lor de o mie de ani. În anul 2000 î.Hr. 
Domneste fondatorul celei de-a douăsprezecea dinastii, 
Amenemhat |. Sfera sa de influenţă se întinde din Nubia, la sud 
de a doua cataractă a Nilului, şi ajunge peste Peninsula Sinai 
până la Canaan şi în Siria. De-a lungul coastei Mediteranei se 
află bogatele oraşe ale fenicienilor. În Asia Mică, în inima 
actualei Turcii, urmează să se formeze puternicul imperiu al 
hititilor. În ţara dintre Eufrat şi Tigru domnesc regii Sumerului si 
Akkadului. Acestora le plătesc tribut mai măruntele regate care 
se întind între Golful Persic şi izvoarele Eufratului. 

Fig. 1. Semiluna Fertilă şi Egiptul — în jurul anului 2000 î.Hr. acestea 
au fost principalele centre ale civilizaţiei 


Märetele piramide ale Egiptului şi ziguratele impunătoare ale 
Mesopotamiei fuseseră ridicate deja de secole. De două mii de 
ani se cultivă în marile plantaţii irigate artificial de apele Nilului, 
ale Eufratului şi ale Tigrului, diverse cereale, legume şi cele mai 
alese fructe. În întreaga Semilună Fertilă şi în Egipt poeţii, nobilii 
şi funcţionarii stăpâneau arta scrisului, folosind fie cuneiformele, 
fie  hieroglifele. Pentru comer, scrisul devenise deja 
indispensabil. Schimbul masiv de produse pe care îl practicau 
marii importatori si exportatori din Semiluna Fertilă si din Egipt, 
fie pe drumurile de caravane, fie pe mare, face ca ei şi oamenii 
lor să ajungă din Golful Persic până în Siria si Asia Mică, de la 
gurile Nilului până in Cipru sau Creta si mai departe până la 
Marea Neagră. Acest lucru este atestat, printre altele, si de 
marea cantitate de corespondență cu caracter comercial scrisă 
pe tăblițe de lut sau pe papirus. Dintre toate produsele, cele mai 
căutate sunt cuprul extras de egipteni din minele aflate in Sinai, 
argintul din minele Munţilor Tauras din Asia Mică, aurul şi 
fildeşul din Somalia in Africa de Est si din Numibia, din 
apropierea Nilului, purpura din orasele feniciene de pe coasta 
Canaanului, tămâia si mirodeniile rare al Arabiei de Sud, 


minunatele ţesături egiptene şi frumoasele vase făurite în Creta. 

Poezia şi ştiinţele se află în plină înflorire. În Egipt apare prima 
literatură de divertisment şi poezie laică. Ţara dintre cele două 
fluvii trecea deja printr-o renaştere. Filologii din Akkad, marele 
regat care se afla în zona Eufratului inferior, au scris prima 
gramatică şi primul dicţionar bilingv. Legenda lui Ghilgameş, 
legendele vechilor sumerieni privind facerea lumii şi potopul 
sunt transpuse acum în akkadiană - limbă care se impusese în 
acea epocă -, luând forma unor eposuri caracterizate de un 
mare dramatism şi pline de patos. Medicii egipteni foloseau cărţi 
de medicină pentru a-şi pregăti  leacurile din plante 
tămăduitoare, iar unii dintre ei erau chirurgi cu remarcabile 
cunoştinţe de anatomie. Matematicienii din ţara Nilului 
ajunseseră, pe baza experienţei acumulate, la determinarea 
relaţiei dintre laturile triunghiului, pe care de abia peste un 
mileniu şi jumătate o va exprima grecul Pitagora în teorema 
care îi poartă numele. Inginerii au solutionat în ţara dintre fluvii 
calcularea ariei pătratului pe baza practicii şi a experienţei 
dobândite în timp. Astronomii au ajuns să socotească, deşi strict 
în folosul astrologiei, traiectoria planetelor pe baza unor 
observaţii foarte exacte! 

Trebuie să fi domnit pacea şi bunăstarea în această lume de 
pe Nil şi în cea dintre Eufrat şi Tigru, deoarece nu s-au 
descoperit documente sau inscripţii din această perioadă care 
să vorbească despre mari lupte sau războaie. 

Din depărtările aride ale Deşertul Arabiei, care se întinde 
până la Oceanul Indian, a început să năvălească însă o furtună 
de popoare şi triburi de nomazi semitici, care s-au năpustit spre 
nord şi spre nord-vest, spre Mesopotamia, Siria şi Palestina. În 
valuri nenumărate veneau amoriţii, „cei din vest”, cum le spune 
numele, aruncându-se asupra regatelor din Semiluna Fertilă. 

Imperiul regilor din Summer şi Akkad a căzut sub atacurile 
acestea înverşunate în 1960 î.Hr. Amoritii au înfiinţat o serie de 
state şi dinastii. Una dintre ele reuşeşte, în cele din urmă, să 
câştige supremaţia: este vorba de prima dinastie care a domnit 
în Babilon, devenit marele centru de putere din zonă, între 1830 
şi 1530 î.Hr. Cel de-al şaselea rege babilonian a fost renumitul 
Hammurabi. 

Unuia dintre acele triburi nomade i-a fost scris să dăinuie în 
întreaga lume până în ziua de astăzi şi să determine, în timp, 


soarta a milioane si milioane de oameni. La început era doar un 
grup mic, poate doar o familie necunoscută şi neînsemnată, ca 
un fir de nisip în mijlocul deşertului: familia lui Avraam, 
stramosul patriarhilor! 


Fluviul Halys 
Kanash 

Marea Caspicä 
Tars 


Ugarit 

Hanath 

Tadmor (Oaza Palmyra) 
Marile plantaţii 


Hator 
Sichem 
Coräbii egiptene 

18. Tanis 23. Nil 29. Incursiuni 

19. Drumul cätre minele Sinai 24. Marea Rosie ale nomazilor 
20. Beer-Seba 25. Tigru din Arabia de Sud 
21. Punon (minä) 26. Eufrat 30. Nippur 

Capitolul doi 
„Urul Caldeii”, asa cum apare In Biblie 


Halta trenului care duce la Bagdad * Turn în trepte din cărămidă 
e Ruine cu denumiri greceşti + Arheologii caută aşezările numite 
în Biblie e Un consul cu târnăcopul pe umăr * Arheologul de pe 
tronul Babilonului + Expeditie spre Tell al-Mugayyar * Cărţi de 
istorie din ruine ° Chitante din lut pentru plata impozitelor * A 
fost Avraam cetățeanul unei metropole? 


ŞI A LUAT TERAH PE AVRAM, FIUL SĂU, ŞI PE LOT, FIUL LUI 
HARAN ŞI NEPOTUL SĂU, ŞI PE SARAI, NORA SA, ŞI FEMEIA LUI 
AVRAM, FIUL SĂU, ŞI A PLECAT CU EI DIN URUL CALDEII, CA SĂ 
MEARGĂ PÂNĂ ÎN ŢARA CANAANULUI; DAR AU MERS PÂNĂ LA 
HARAN ŞI S-AU AŞEZAT ACOLO. (Facerea 11:31) 


...Si a plecat cu ei din Urul Caldeii - acest lucru îl află creştinii 
de două mii de ani. Ur, iată un nume cu o rezonanţă misterioasă 
şi legendară - ca şi nenumărate altele de regi şi conducători 
militari, de regate puternice, de temple şi de palate încărcate de 
aur, despre care ne relatează Biblia. Nimeni nu ştia unde s-a 
aflat acest oraş Ur. Caldeea ar sugera că este vorba de 
Mesopotamia. Cu câteva decenii în urmă, nimeni nu putea să 
bănuiască faptul că încercările de a descoperi biblicul Ur vor 
duce la scoaterea la lumină a unei culturi care se întoarce şi mai 
departe în semiîntunericul preistoriei decât cele mai vechi 
dovezi lăsate de om în Egipt. 

Astăzi Ur este o staţie de cale ferată, la 190 de kilometri spre 
nord de Basra, în apropierea Golfului Persic - una dintre multele 
halte ale renumitului tren de Bagdad. Trenul opreşte acolo doar 
pentru scurt timp, în zorii dimineţii. După ce zgomotul roţilor 
trenului care îşi continuă drumul spre nord se stinge, călătorul 
care a coborât aici este pătruns de tăcerea deşertului. 

Privirea lui scrutează întinderile nesfârşite şi monotone de 
nisip galben-brun. Te afli în mijlocul unei imense întinderi goale, 
tăiată doar de linia căii ferate. Un singur punct întrerupe 
nesfârşitul acesta sclipitor şi deprimant. În lumina razelor 
soarelui care tocmai răsare, apare în tonuri de roşu o ridicătură 
de mari dimensiuni. Arată de parcă un titan a cioplit în ea 
crestături adânci. 


Beduinilor le este bine cunoscută această ridicătură 
singuratică, printre crăpăturile căreia, sus de tot, îşi fac cuib 
bufnitele. Ei o ştiu din timpuri imemoriale şi o numesc Tell al- 
Mugayyar, „dealul cu trepte”. Strămoşii lor îşi instalau corturile 
la picioarele sale. Ca şi în timpurile străvechi, el asigură o 
binevenită siguranţă împotriva periculoaselor furtuni de nisip. Si 
astăzi beduinii, cu turmele lor, se aşază la poalele sale, atunci 
când vremea ploilor face ca iarba să răsară deodată din pământ. 

Cândva - acum patru mii de ani - aici se unduiau întinse 
câmpuri de grâu şi orz, se întindeau cât vedeai cu ochii culturi 
de legume şi crânguri de curmali şi smochini. Erau mari 
plantaţii, care se pot compara cu actualele ferme de grâu din 
Canada sau cu plantațiile de legume şi fructe din California. 
Verdele vibrant al plantelor nu era întrerupt decât de un sistem 
perfect geometric de canale şi şanţuri, o adevărată capodoperă 
a artei irigatiei. Cu mult timp în urmă, în Epoca Pietrei, oamenii 
iscusiti s-au priceput să se folosească de marile ape curgătoare 
pentru a-şi iriga pământurile. Ei au transformat astfel terenuri 
deşertice în zone întinse cu o vegetaţie paradisiacă. 


Ri Ir) 


Fig. 2. Marele zigurat din Ur (reconstituire) 


Pe atunci, Eufratul curgea pe aici, fiind aproape ascuns de 
păduri umbroase de palmieri. Acest mare dătător de viaţă 
susţinea şi un transport fluvial intens, care ajungea până jos la 
mare. În acea vreme, Golful Persic intra mult mai adânc în zona 
de vărsare a Tigrului şi Eufratului decât astăzi. Încă înainte ca 


prima piramidă să fi fost construită lângă Nil, Tell al-Mugayyar 
era deja ridicat. Trei cuburi imense, suprapuse, cel de la bază 
fiind cel mai mare, cel mijlociu mai redus, iar cel de sus şi mai 
mic, erau construite din cărămidă, întreaga construcţie 
ajungând la aproape 25 de metri înălţime şi fiind ornamentată în 
culori magnifice. Peste negrul bazei pătrate, care avea laturile 
de 40 de metri, străluceau în roşu şi albastru următoarele două 
trepte de deasupra fundamentului, fiecare dintre acestea având 
plantate pe marginea lor pomi. Treapta cea mai de sus forma un 
mic platou pe care trona o zeitate, umbrită de un acoperiş din 
aur. 

Acest monument de cult era învăluit în linişte - aici preoţii 
slujeau dinaintea altarului închinat zeului lunii, Nannar. Tumultul 
unuia dintre cele mai vechi oraşe din lume, bogata metropolă 
Ur, aproape că nu ajungea niciodată până aici. 

În anul 1854 se apropie de roşul monument singuratic o 
caravană de cămile şi asini, cărând un bagaj ciudat, din care 
făceau parte o mulţime de lopeţi, sape şi instrumente de 
măsură. Caravana se află sub conducerea consulului britanic din 
Basra, J.E. Taylor, care nu vine aici în căutarea aventurii şi cu 
atât mai puţin din proprie voinţă, ci dintr-o însărcinare primită 
din partea Foreign Office. | se comunicase că British Museum se 
interesează de zona Mesopotamiei de Sud - regiunea în care 
Eufratul şi Tigrul se apropie tot mai mult unul de altul, înainte de 
a se vărsa în Golful Persic -, unde s-ar găsi mai multe 
monumente. Taylor auzise deja de mai multe ori în Basra 
povestindu-se despre această mare şi bizară grămadă de pietre, 
de care se apropia acum. | se păru un obiectiv potrivit pentru 
îndeplinirea misiunii primite, anume de a găsi şi trimite în Anglia 
piese arheologice descoperite în acea zonă. 

Pe la mijlocul secolului al XIX-lea au început să se facă peste 
tot în Egipt, Mesopotamia şi Palestina cercetări şi săpături 
arheologice. Acest lucru se datora brusc trezitei dorinţe de a se 
ajunge la o imagine fondată ştiinţific a istoriei omului în această 
zonă. Ca atare, Orientul Apropiat a devenit ţinta unui lung şir de 
expediţii ştiinţifice. 

Până atunci, de la circa 550 î.Hr. Înapoi în timp, Biblia fusese 
singurul izvor istoric pentru lumea Asiei Mici. Doar ea relata 
despre timpuri care dispăreau treptat într-un trecut tot mai 
necunoscut. În Biblie apar menţionate popoare şi nume despre 


care înşişi grecii si romanii Antichitätii nu aveau ştiinţă. 

Pe la mijlocul secolului al XIX-lea, o sumedenie de învăţaţi au 
fost atraşi ca de un magnet de universul vechiului Orient. 
Lumea acelei epoci, care a fost denumită „epoca 
descoperirilor”, a fost uimită de rezultatele muncii acestor 
cercetători. Ceea ce au smuls ei nisipului deşertului în 
Mesopotamia şi ceea ce au descoperit în Egipt printr-o muncă 
extrem de grea merita, într-adevăr, stima a milioane şi milioane 
de admiratori. Era momentul în care ştiinţa a deschis pentru 
prima dată uşa care ducea spre lumea până atunci atât de 
misterioasă a Bibliei. 

Agentul consular francez din Mosul, Paul-Emile Botta, era un 
arheolog entuziast. In 1843 el începe să facă săpături la 
Khorsabad, în apropierea Tigrului, scoţându-l la lumină dintre 
ruinele unei metropole vechi de peste patra mii de ani pe primul 
martor al Bibliei: Sargon, legendarul cârmuitor al Asiriei. „În anul 
în care Tartan a venit la Aşdod, când a fost trimis de Sargon, 
regele asirienilor”, se spune în Isaia 20:1. 

Doi ani mai târziu, un tânăr diplomat şi arheolog englez, A.H. 
Layard, descoperă oraşul Nimrud (Kalchu), care în Biblie poartă 
denumirea de Calah (Facerea 10:11), şi care îşi trage numele 
din  biblicul Nimrod, „vânător vestit... înaintea Domnului 
Dumnezeu”. Împărăţia lui, la început, o alcătuia: „Babilonul, 
apoi Ereh, Acad şi Calne din ţinutul Senaar. Din pământul acela, 
el trecu în Asur, unde a zidit Ninive, cetatea Rehobot, Calah...” 
(Facerea 10:9-11) 

La scurt timp după aceea, maiorul englez Henry Creswicke 
Rawlinon, care a devenit apoi unul dintre cei mai importanţi 
asirologi, a început să facă săpături la 11 kilometri distanţă de 
Khorsabad, descoperind capitala asiriană Ninive şi renumita 
bibliotecă a regelui Assurbanipal. Este acel Ninive care apare în 
Biblie şi pe care profeţii îl critică în repetate rânduri pentru 
fărădelegile care se petrec în el (lona 1:2). 

In Palestina, americanul Edward Robinson se dedică în anii 
1838 şi 1852 reconstituirii topografiei antice. 

Germanul Richard Lepsius, director al Muzeului Egiptului din 
Berlin, înregistrează într-o expediţie ştiinţifică întreprinsă între 
1842 si 1846 monumentele arhitecturale de pe Nil. 

Odată descifrat sistemul hieroglifelor egiptene de către 
francezul Champollion, după 1850 se reuşeşte şi dezlegarea 


ghicitorii sistemului cuneiformelor, un aport avându-l si 
Rawlinson, cel care a descoperit Ninive. Străvechile documente 
încep să ne vorbească! 

Să ne îndreptăm din nou atenţia asupra caravanei care s-a 
apropiat între timp de Tell al-Mugayyar. 

Consulul Taylor pune să se ridice corturile la poalele dealului 
roşiatic. Nu are nici ambiţii ştiinţifice, şi nici cunoştinţe de 
specialitate. De unde să apuce lucrurile? În ce loc ar fi cel mai 
bine să înceapă săpăturile cu ajutorul numeroşilor băştinaşi pe 
care îi are la dispoziţie? Impunätorul deal din cărămizi, o 
capodoperă arhitectonică pierdută în negurile trecutului, nu îi 
spune nimic din punct de vedere arhitectural. Poate că în 
interior se va fi găsind ceva care să poată fi expus în British 
Museum şi care i-ar interesa pe domnii de la Londra. Se 
gândeşte la ceva de genul unei statui vechi, la arme, bijuterii, 
ba poate ar avea şansa să descopere chiar şi o comoară 
ascunsă. Isi pune oamenii să ciocănească zidurile palmă cu 
palmă, dar nimic nu indică faptul că ar putea exista spaţii goale 
dincolo de acele ziduri. Imensa piramidă pare să fie construită 
masiv, fără niciun gol înăuntrul ei. Blocul inferior täsneste din 
nisip drept în sus aproape zece metri. Două rampe late de piatră 
conduc spre nivelul al doilea, mai mic, peste care se ridică un al 
treilea. 

Taylor a coborât treaptă cu treaptă, a mers de-a busilea în 
dogoarea soarelui de-a lungul fisurilor, dar nu găseşte decât 
cărămizi sparte. Într-o bună zi, transpirat leoarcă, s-a urcat până 
sus, pe ultima platformă; speriate, câteva bufniţe s-au 
zburătăcit care încotro din crăpăturile ruinei. Asta e tot. Însă el 
nu se lasă păgubaş. În încercările sale de a afla taina 
monumentului, ia o hotărâre care astăzi nu poate decât să fie 
deplânsă. Dă ordin ca grupurile de muncitori să nu mai lucreze 
de la bază în sus, ci îi pune să muncească acum de sus în jos. 

Ceea ce a rezistat timp de sute ani ţinând piept furtunilor de 
nisip şi soarelui torid, a căzut acum victima neostenitelor 
târnăcoape de oţel. Taylor dă ordin să se dărâme platforma 
superioară. Munca de distrugere începe din toate cele patru 
colţuri. Zi după zi cad cu bufnituri surde bucăţile de cărămidă 
sparte de târnăcoapele lui Taylor. După multe săptămâni, 
deodată, acolo sus, nu se mai aude niciun strigăt, nicio lovitură 
de târnăcop. Câţiva bărbaţi coboară în fugă, îndreptându-se 


spre cortul lui Taylor. Tin în mâini mici cilindri din lut ars. Taylor 
este dezamăgit. Se aşteptase la mai mult. La curăţarea atentă a 
obiectelor descoperite, el observă că aceşti cilindri sunt 
acoperiţi în întregime cu inscripţii - semnele cuneiforme! Nu 
pricepe nimic din cele scrise acolo, dar este foarte fericit. Bine 
împachetaţi, cilindrii iau drumul Londrei. Dar specialiştii de pe 
Tamisa nu sunt impresionați de această descoperire. Lucru de 
înţeles, dacă ne gândim că în acei ani cercetătorii erau fascinati 
de Mesopotamia nordică, unde pe cursul superior al Tigrului au 
fost scoase la lumină din dealurile de la Ninive şi Khorsabad 
palate şi reliefuri imense ale asirienilor, mii de plăcuţe de lut şi 
statui, care puneau tot restul descoperirilor în umbră. Ce 
importanţă au pe lângă acestea micii cilindri de lut de la Tell al- 
Muqgayyar! Taylor continuă neobosit săpăturile la Tell al- 
Mugayyar încă doi ani, însă fără niciun succes. Apoi este 
rechemat acasă. 

Lumea nu va afla decât peste aproape şaptezeci şi cinci de 
ani ce comori imense se aflau sub vechea piramidă. 


Printre specialişti, Tell al-Mugayyar cade din nou în uitare. Dar 
nu este lăsat întru totul singur. Nici nu a plecat bine Taylor, că 
vin alţii care încep să scurme. Pereţii deteriorati şi în primul rând 
platforma superioară, distrusă de muncitorii lui Taylor, oferă o 
inepuizabilă sursă de material de construcţie gratuit pentru 
arabi, care an după an vin de departe şi îşi încarcă animalele de 
povară cu cărămizi. Pe pereţi mai este lizibil numele lui Ur- 
Nammu, cel care a hotărât să se ridice ziguratul, cât şi cel al lui 
Nabonid, regele babilonian care a restaurat piramida în trepte. 
Furtunile de nisip, ploile şi arsita soarelui au contribuit treptat la 
distrugere sa. 


Când, în 1915, în cursul Primului Război Mondial, trupele 
britanice aflate în marşul lor spre Bagdad şi-au ridicat o tabără 
în apropierea vechiului monument, aspectul acestuia se 
transformase complet. În deceniile de după 1854 se aplatizase, 
se erodase şi fusese vandalizat în aşa măsură, încât unul dintre 
soldaţi a putut face un gest de bravadă. Profilul treptelor care 
odinioară forma o linie perfect zigzagată a dispărut practic 
complet, aşa că soldatul, călare pe un catâr, a reuşit să urce 
până în vârf. 


O coincidenţă fericită a făcut ca printre ofiţerii acelor trupe să 
se găsească un expert britanic, R. Campbell Thompson de la 
Serviciul de Informaţii al Armatei în Mesopotamia. Pe timp de 
pace lucra la British Museum. A cercetat cu ochi de expert 
impresionanta grămadă de cărămizi, constatând cu mare 
îngrijorare gradul de degradare la care ajunsese. Probe de sol il 
fac să bănuiască faptul că în proximitatea tell-ului s-ar afla şi 
alte potenţiale situri interesante, ruine ale unor aşezări care 
dormitează sub nisip. Thompson înregistrează toate aceste date 
cu acribie şi raportează apoi totul de urgenţă la Londra. Acesta 
este impulsul care va face ca micii cilindri din lut, care păruseră 
atât de neinteresanti şi căzuseră aproape în uitare, să fie şterşi 
de praf şi, de această dată, să fie cercetaţi cu mult zel. 
Inscripţiile conţin o mulţime de informaţii interesante şi, de 
asemenea, o istorie bizară. 

Cu aproape două milenii şi jumătate înaintea consulului 
Taylor, a mai existat cineva care a căutat şi răscolit totul, fiind 
mânat de acelaşi interes. Era un om care venera trecutul, un 
bărbat celebru, stăpân peste un mare regat, dar şi un arheolog. 
Este vorba de regele Nabonid al Babilonului, care a trăit în 
secolul al VI-lea î.Hr. Părerea sa a fost că singura problemă este 
că „ziguratul este vechi”. Nabonid a acţionat însă diferit de 
Taylor. „Eu voi repara structura acestui Zigurat, ca să fie ca în 
timpurile străvechi, cu mortar şi cărămizi arse.” După ce 
construcţia slăbită de vreme a fost refăcută, Nabonid a pus să 
se scrie numele primului constructor (pe care el îl descoperise) 
tocmai pe acei mici cilindri de lut. El se numise, aşa cum a putut 
descifra babilonianul, Ur-Nammu! Ur-Nammu? Să fi fost cel care 
a pus să se construiască marele turn în trepte, rege peste Ur, 
cel despre care vorbeşte Biblia, domnitor peste oraşul Urul 
Caldeii? 

Este foarte probabil. Căci de atunci acelaşi nume biblic apare 
de mai multe ori. De asemenea, documente care au fost 
descoperite în alte situri în Mesopotamia amintesc şi ele de Ur. 
Ar fi fost, cum ne spun textele cuneiforme, vorba de capitala 
marelui popor al sumerienilor. Ceea ce face ca interesul 
oamenilor de ştiinţă să se aprindă deodată pentru atât de 
oropsitul şi măcinatul Tell al-Mugayyar. Incepe o colaborare 
între specialiştii de la British Museum şi cei de la muzeul 
Universităţii din Pennsylvania (SUA). Turnul în trepte de pe 


Eufratul inferior ar putea lămuri secretul necunoscutului popor 
al sumerienilor - şi al biblicului Ur! O expediţie de arheologi 
americani şi britanici nu va putea pleca într-acolo decât în 1923. 
Acum nu mai trebuie să facă dramul pe spinările cămilelor cu 
mersul lor unduit, căci călătoresc cu trenul de Bagdad. Tot pe 
calea ferată le parvin şi uneltele, vagonetele, şinele, sapele, 
cazmalele şi coşurile. 

Acest grup de arheologi are la dispoziţie fonduri foarte 
generoase. Ei încep săpăturile după un plan de amploare, 
conceput cu meticulozitate. Deoarece se bănuieşte că vor face 
descoperiri importante, au socotit că vor trebui să lucreze acolo 
mai multi ani. Conducătorul expediției este Sir Charles Leonard 
Woolley. Englezul, în vârstă de 43 de ani, îşi câştigase deja o 
fermă reputaţie în cadrul unor expediţii arheologice anterioare 
întreprinse în Egipt, Nubia şi Karkemiş, pe Eufratul superior. 
Pentru acest om talentat, Tell al-Mugayyar devine marea 
încercare a vieţii sale. El nu îşi îndreaptă atenţia, asemenea 
harnicului, dar neştiutorului Taylor, asupra turnului în trepte. 
Cercetările sale se îndreaptă mai mult spre dealurile plate care 
se ridică din întinderile de nisip în apropierea ziguratului. 

Ochiului experimentat al lui Woolley nu i-a scăpat forma lor 
specială. În partea lor superioară, dealurile acestea sunt plate, 
iar versanţii lor au aproape aceeaşi formă. Asemenea dealuri se 
găsesc în Orientul Apropiat cu sutele, mari şi mici, la malurile 
marilor ape curgătoare, în mijlocul câmpiilor roditoare, lângă 
căile şi drumurile pe care din vremuri străvechi umblă 
caravanele de-a lungul şi de-a latul ținuturilor. Nimeni nu le-a 
numărat până în ziua de astăzi. 

Le întâlneşti din delta de la vărsarea Tigrului şi Eufratului în 
Golful Persic şi până sus, în regiunile muntoase ale Asiei Mici, 
unde fluviul Halys se avântă în Marea Neagră, dar şi pe coastele 
estice ale Mării Mediterane, în văile Libanului, pe Orontes în 
Siria şi în ţinuturile de pe malurile lordanului în Palestina. 

Aceste ridicături de teren sunt marile, mult râvnitele şi, până 
acum, inepuizabilele mine de comori arheologice. Ele nu s-au 
format în mod natural, ci sunt nişte structuri artificiale, în care 
sunt adunate moştenirile lăsate de nenumărate generaţii, 
imense mase de deşeuri şi locuri de depozitare a resturilor de 
demult, care se înalţă din rămăşiţele colibelor şi caselor, ale 
zidurilor de apărare, din temple sau palate. Fiecare dintre 


aceste dealuri şi-a căpătat forma de-a lungul secolelor, ba chiar 
şi a mileniilor, în acelaşi mod, atunci când s-a construit în acel 
loc pentru prima dată o aşezare. Dacă erau distruse din cauza 
războiului sau a incendiilor, ori dacă erau părăsite de locuitorii 
lor, veneau cuceritori sau alţi oameni şi construiau în acelaşi loc. 
Generaţie după generaţie îşi ridicau în acest fel aşezările şi 
oraşele, unele deasupra celorlalte. Cu scurgerea timpului, prin 
acumularea strat cu strat şi metru cu metru a molozului şi 
deşeurilor de pe urma a nenumărate locuinţe, creştea un 
adevărat deal. „Tell” este cuvântul prin care arabii denumesc 
astăzi o asemenea ridicătură artificială. „Tell” înseamnă 
„grămadă”. In Biblie întâlnim această noţiune în Cartea lui losua 
Navi 11:13. Acolo, la cucerirea Canaanului, sunt evocate aceste 
„tulul” - pluralul lui „tell”. Arabii pot face cu exactitate diferenţa 
între un tell şi o ridicătură naturală - pe care o numesc „djebel”. 

Fiecare tell este o carte mută de istorie. Straturile sale de 
pământ sunt pentru arheolog aidoma unor file de calendar, pe 
baza cărora el poate arunca din nou lumină asupra istoriei, 
pagină cu pagină. Fiecare strat vorbeşte despre epoca sa, 
despre viaţa din acea vreme, despre obiceiurile, nivelul 
meşteşugurilor, cultura şi civilizaţia locuitorilor de aici - asta, 
desigur, dacă ştii să citeşti semnele. Or, în acest sens, arheologii 
au ajuns la nişte realizări uimitoare. 

Pietre, cioplite sau necioplite, cărămizi sau resturi de lut ne 
arată modul în care se construia. Chiar şi în pietrele măcinate 
de vreme şi în resturile unor cărămizi care s-au transformat în 
bună parte în praf se mai poate recunoaşte exact care era 
structura clădirii din care au făcut parte. lar o zonă mai închisă 
ne indică unde s-a aflat cândva vatra, care iradia căldură şi 
lumină. 

Vase sparte, arme, lucruri din gospodărie şi unelte, care se 
găsesc peste tot între ruine, sunt şi ele de ajutor în munca 
detectivistică de aflare a trecutului. Cât de bucuroşi sunt 
arheologii că nicio firmă de salubrizare nu s-a arătat vreodată 
pe acolo! Ceea ce nu se mai putea folosi sau devenea inutil era 
aruncat afară, fiind lăsat în seama intemperiilor şi a cruzimii 
timpului trecător. 

În cazul oalelor şi vaselor, astăzi se cunosc cu o atât de mare 
precizie toate formele diferite, toate culorile şi modelele 
decorative, încât ceramica a ajuns instrumentul de măsură cel 


mai important în arheologie. Fragmente disparate, ba chiar şi 
mici cioburi au făcut posibile datări precise. Mergând înapoi 
până în mileniul al Il-lea î.Hr., marja maximă de eroare în 
datarea cu ajutorul ceramicii este de maximum cincizeci de ani! 

În timpul primelor mari săpături efectuate în secolul al XIX- 
lea, s-au distrus obiecte inestimabile, deoarece fragmentele de 
ceramică, ce păreau că nu au nicio valoare, au fost aruncate la 
o parte; nu se acorda importanţă decât marilor monumente, 
reliefurilor, statuilor sau tezaurelor. În acest fel s-au pierdut 
pentru totdeauna multe piese relevante. Modul de abordare al 
cercetătorului Antichității Heinrich Schliemann este un exemplu 
în acest sens. Mistuit de ambiţie, el nu avea decât un singur ţel: 
să descopere Troia lui Homer. A angajat o armată de muncitori, 
pe care i-a pus să sape în adâncime. Straturi care ar fi putut fi 
de mare importanţă drept „calendar” au fost date la o parte, 
fiind considerate nesemnificative. În cele din urmă, Schliemann 
a scos din pământ în văzul întregii lumi o comoară, care s-a 
bucurat, de altfel, de multă apreciere. Dar nu era ce credea el 
că ar fi, respectiv comoara lui Priam. Materialul descoperit data 
dintr-o perioadă cu circa un secol mai devreme. În ardoarea sa, 
Schliemann săpase mult prea adânc faţă de stratul în care se 
afla răspunsul la căutările sale orgolioase. Schliemann, o figură 
aparte, care era de fapt un comerciant, avea puţine cunoştinţe 
de arheologie, fiind un novice în domeniu. Dar nici arheologii de 
profesie nu au procedat mai bine la început. Doar de puţine 
deceniil arheologii au început să lucreze după o schemă 
riguroasă şi care s-a probat în timp. Începând de sus, dintr-un 
tell, se cercetează centimetru cu centimetru straturile şi cel mai 
mic fragment de material arheologic. Mai întâi se sapă adânc în 
deal un şanţ, care permite să se observe diferitele straturi, 
asemenea unui tort care a fost tăiat, arheologul putând să îşi 
facă o imagine generală asupra aşezărilor suprapuse care au 
existat acolo. Expediția americano-britanica din anul 1923 a 
recurs şi ea la Tell al-Mugayyar la această metodă, care s-a 
dovedit a fi una solidă din punct de vedere ştiinţific. 


În primele zile ale lui decembrie, un nor de praf se ridică 
deasupra dealului de ruine aflat la est de Zigurat, în imediata 
apropiere a rampei late, pe care urcau cândva preoţii în 
procesiune spre altarul zeului lunii, Nannar. Dus de un vânticel, 


norul pluteşte mai departe şi nu după mult timp întreg vechiul 
templu pare învăluit într-o ceaţă uşoară. Nisipul fin, ridicat în 
vârtejuri de sute de sape, ne arată că au început săpăturile. 

Din momentul în care prima sapă se înfige în teren, pe orice 
şantier arheologic domneşte o atmosferă de aşteptare 
tensionată. Fiecare săpătură se aseamănă unei călătorii într-un 
imperiu necunoscut şi nimeni nu ştie ce surprize poate aduce 
această călătorie. Aceleaşi sentimente îi stăpânesc şi pe 
Woolley si pe colaboratorii săi. Vor răsplăti descoperiri 
importante truda depusă la acest deal? 

Le va dezvălui Ur secretele sale? Niciunul dintre cei implicaţi 
în proiect nu bănuieşte că vor lucra din greu şase jumătăţi de an 
(pe perioada iernii), până în primăvara lui 1929. Această 
săpătură de mare amploare, întreprinsă adânc în sudul 
Mesopotamiei, va face ca, treptat, trecutul îndepărtat să fie scos 
la iveală. Un trecut în care au apărut noi zone de uscat în delta 
celor două mari fluvii, fapt ce le-a permis oamenilor să se aşeze 
aici. Săpăturile şi cercetările făcute atunci, care îi întorc pe 
arheologi înapoi în timp cu şapte mii de ani, vor face ca nu 
puţine evenimente şi nume, despre care ne vorbeşte Biblia, să 
capete o formă concretă.! 

Primul lucru pe care îl scot la lumina zilei este o zonă sacră, în 
care se află resturile a cinci temple, ce formau odinioară un 
semicerc în jurul ziguratului construit de regele Ur-Nammu. Ele 
se aseamănă cu nişte fortărețe, atât de groase sunt zidurile lor. 
Cel mai mare dintre ele, care acoperă o suprafaţă de 100 pe 60 
de metri, era închinat zeului lunii, iar un altul lui Nin-Gal, zeiţa 
lunii şi nevasta lui Nannar. Fiecare templu are o curte interioară, 
înconjurată de o suită de încăperi. Se mai descoperă vechile 
fântâni, lungi recipiente pentru păstrarea apei, izolate cu bitum, 
iar scrijeliturile adânci făcute cu cuțitul pe marile cărămizi lasă 
să se înţeleagă că acolo erau tranşate animalele sacrificate ca 
ofrandă zeităților. Apoi erau gătite pe vetre, in bucătăriile 
templelor, pentru ospete sacrificiale la care participa toată 
lumea. Existau chiar şi cuptoare pentru coptul pâinii. „După 38 
de secole”, notează Woolley în jurnalul său, „focurile puteau fi 
aprinse din nou şi cea mai veche bucătărie din lume ar deveni 
pe dată din nou funcţională”. 

Biserici, tribunale, birouri financiare, ateliere - toate acestea 


! Prima ediţie a cărţii apare în 1955 (n. tr.) 


sunt pentru noi nişte entităţi complet separate unele de altele. 
În Ur lucrurile stăteau diferit. Sectorul sacru al oraşului, zona 
templelor, nu era limitat doar la venerarea zeităților. In afară de 
activităţile de cult, preoţilor le reveneau multe alte obligaţii. Pe 
lângă darurile pentru sacrificii, tot ei încasau „zeciuialä” şi 
impozitele. Ceea ce nu se făcea fără a i se da plătitorului o 
dovadă de plată în scris. Fiecare dar sau plată se nota pe tăblițe 
de lut - sunt primele chitante pentru plata impozitului pe care 
oamenii le-au primit vreodată. Veniturile din impozite erau apoi 
centralizate de funcţionarii preoţilor în rapoarte săptămânale, 
lunare şi anuale. 

Pe atunci banii încă nu existau. Impozitele se plăteau în 
natură; fiecare locuitor din Ur plătea în felul său. Uleiul, grânele, 
fructele, lâna şi vitele aduse de fiecare luau drumul unor 
magazii mari, iar produsele perisabile ajungeau în prăvăliile 
templelor spre a fi vândute imediat. Multe dintre produse erau 
prelucrate în atelierele templelor, de exemplu în tesätoriile 
conduse de preoţi. Un asemenea atelier producea douăsprezece 
feluri de haine după ultima modă. Din täblitele găsite reies 
numele tesätoarelor şi cantitatea de alimente care a fost dată 
fiecăreia. Până şi greutatea de lână încredinţată unei tesätoare 
şi numărul de obiecte de îmbrăcăminte tesute din acea 
cantitate sunt marcate cu extremă acuratețe. Într-un tribunal s- 
au găsit, grijuliu stivuite, transcrierile hotărârilor judecătoreşti, 
aidoma cu ceea ce se întâmplă şi astăzi într-o asemenea 
instituţie. 

Expediția americano-britanică a muncit trei jumătăţi de an, în 
perioada de iarnă, în situl vechiului Ur - iar acest muzeu unic al 
istoriei umane tot nu îşi dezvăluise toate secretele. În afara 
zonei templelor, arheologii au avut încă o surpriză fără egal. 

La sud de Zigurat, odată cu îndepărtarea molozului apar 
deodată pereţi, ziduri şi faţade înghesuite unele în altele, 
rânduri după rânduri. Cu fiecare lopată apare din nisip o 
complicată structură foarte strâns tesutä de case, ale căror 
ruine au cam trei metri înălţime. Între case se strecoară 
strädute strâmte. Ici şi colo liniile străzilor se întrerup, atunci 
când ajung într-o piaţă. 

În multe săptămâni de muncă grea a trebuit să fie înlăturate 
foarte multe tone de moloz şi de nisip, înainte ca celor ce lucrau 
acolo să li se prezinte o privelişte de neuitat. 


Mai jos de Tell al-Mugayyar, care străluceşte rosiatic, se 
întinde un întreg oraş scăldat de soare, care a fost trezit dintr- 
un somn de mii de ani şi redescoperit de nişte cercetători 
neobositi! Woolley şi colaboratorii săi nu mai pot de bucurie. 

Căci în faţa lor se află Ur, Urul Caldeii, despre care vorbeşte 
Biblia! 

Şi cât de comod au trăit locuitorii acestui oraş, cât de 
spatioase erau casele lor! În niciun alt oraş din Semiluna Fertilä 
nu au fost descoperite locuinţe particulare atât de falnice şi 
confortabile. 

Faţă de aceste case din Ur, cele care s-au păstrat în Babilon 
par modeste, ba chiar sărăcăcioase. Profesorul Koldewey nu a 
găsit, cu ocazia săpăturilor germane făcute la începutul 
secolului XX, decât construcţii simple din lut, cu un etaj şi cu trei 
sau patru camere aşezate în jurul unei curţi deschise. Aşa locuia 
aşadar populaţia în jurul anului 600 î.Hr. În mult admirata 
metropolă a marelui rege babilonian Nabucodonosor. Cu 1500 
de ani mai devreme însă, locuitorii din Ur trăiau deja în case 
masive, care aveau forma unei vile, majoritatea cu două etaje şi 
cu 13-14 încăperi. Catul de jos este solid construit din cărămizi 
arse, cele de sus sunt realizate din plăci de lut, iar pereţii sunt 
daţi cu mortar şi apoi văruiţi în alb. 

După ce se trecea de uşă, se ajungea într-o mică sală de 
intrare, unde se aflau vase cu apă pentru spălarea mâinilor şi 
picioarelor de praful de afară. 

De acolo se ajungea apoi în spatioasa şi luminoasa curte 
interioară, decorată cu dale extrem de frumoase. În jurul ei se 
aflau grupate camera de primire, bucătăria, încăperile de locuit 
şi cele ale personalului, precum şi capela casei. Urcând o scară 
de piatră, sub care era ascunsă toaleta, se ajungea la o galerie 
care dădea ocol curţii şi din care se ajungea în încăperile 
membrilor familiei şi în cele destinate oaspeţilor. 

De sub dărâmături a ieşit la lumină din nou tot ceea ce 
constituia universul interior al acestor case impresionante. 
Nenumăratele fragmente de vase, ulcioare, vaze şi tăblițe de lut 
scrise au format un mozaic cu ajutorul căruia s-a putut 
reconstitui viaţa de zi cu zi a locuitorilor din Ur. Urul Caldeii era 
o capitală impozantă, bogată, colorată şi pulsând de viaţă la 
începutul mileniului al doilea î.Hr. 

Woolley era obsedat de un gând. Avraam va fi pornit pe 


drumul său din Urul Caldeii - ceea ce înseamnă că trebuie să se 
fi născut şi să fi crescut într-una dintre aceste case impozante. 
Trebuie să fi mers pe strädutele mărginite de zidurile marilor 
temple si, ridicându-şi privirea, să fi văzut impresionantul 
Zigurat, cu pătratele sale de culoare neagră, roşie şi albastră 
străjuite de pomi! Woolley scria entuziast: „Trebuie să ne 
revizuim în mod fundamental concepţia privindu-l pe patriarhul 
evreilor, acum când ştim în ce lume sofisticată a crescut. Era 
cetăţeanul unei metropole şi a moştenit tradiţiile unei civilizaţii 
vechi şi extrem de organizate. Casele ne dezvăluie confortul, ba 
chiar luxul din acele timpuri. Am descoperit înscrisuri conţinând 
imnurile incantate în ceremoniile religioase ţinute în temple şi, 
alături de acestea, tăblițe cu probleme de matematică. Pe cele 
din urmă se găseau, pe lângă simple teme de adunare, şi 
formule pentru extragerea rădăcinii pătrate şi chiar şi a celei 
cubice. lar pe alte tăblițe scribii au copiat inscripţiile de pe 
construcţiile din oraş, creând astfel o scurtă istorie a templelor!” 

Avraam - nu doar un simplu nomad, ci fiul unui oraş de primă 
mărime din mileniul al II-lea î.Hr.! 

Aceasta a fost o descoperire senzationalä, ce părea de 
neconceput înainte. Ziarele şi revistele prezintă fotografii ale 
vechiului templu în trepte şi ale ruinelor metropolei care au fost 
scoase la lumină; rezultatul este un interes imens. Cu uimire se 
contemplă un desen intitulat „Casă de pe vremea lui Avraam”. 
Woolley rugase un artist să facă acel desen. Este o reconstituire 
conformă realităţii, realizată pe baza descoperirilor arheologice. 
Se prezintă o curte interioară a unei clădiri gen vilă, două mari 
vase pe un coridor care pare să aibă dale, apoi camerele de la 
catul superior care dau spre curtea interioară, de care le 
desparte o balustradă. Vechea şi atât de familiara imagine a lui 
Avraam, care a dăinuit timp de generaţii - aceea a unui patriarh 
înconjurat de neamul şi turmele sale să fi fost ea una greşită? 

Ideile lui Woolley nu au rămas neatacate. Foarte repede au 
apărut critici din partea unor teologi, dar şi a unor arheologi. 

În favoarea concepţiei emise de Woolley vorbea versetul 31 
din capitolul 11 din Cartea Facerii. „Şi a luat Terah pe Avram, 
fiul său, şi pe Lot... şi a plecat cu ei din Urul Caldeii...” Există 
însă şi pasaje în Biblie care fac trimitere la un alt loc: când 
Avraam şi-a trimis sluga cea mai în vârstă să meargă din 
Canaan în cetatea Nahor, ca să-i aducă o nevastă pentru fiul său 


Isaac, Avraam se referă la acel oraş ca fiind „pământul în care 
m-am născut” (Facerea 24:4). Nahor se afla în Mesopotamia de 
nord. După cucerirea Ţării Fägaduintei „... a zis losua către tot 
poporul: „ «Aşa zice Domnul Dumnezeul lui Israel: În vechime 
părinţii voştri, Terah, tatăl lui Avraam şi tatăl lui Nahor, au trăit 
dincolo de râu...»” (losua 24:2). Prin râu se înţelege aici, ca şi în 
alte pasaje din Biblie, fluviul Eufrat. Oraşul Ur a fost dezgropat 
pe malul drept al Eufratului; văzut din Canaan, el se afla pe 
partea aceasta a fluviului şi niciodată pe malul de dincolo al 
marelui fluviu. Să fi tras Woolley concluziile sale cu prea mare 
grabă? Şi atunci, ce rezultate fundamentate au rezultat de pe 
urma acestei expediţii? Unde este dovada că Terah şi fiul său 
Avraam locuiau în Ur, că erau aşadar orăşeni? 

„Călătoria făcută de la Ur din Caldeea la Haran”, susţine 
William F. Albright, profesor la Universitatea Johns Hopkins din 
Baltimore (SUA), „nu este confirmată arheologic de nimic în 
afara dezgropärii oraşului însuşi”. Acest arheolog renumit, 
considerat cel mai important specialist în ceea ce priveşte 
arheologia în Palestina şi în Orientul Apropriat, a adăugat: „lar 
faptul ciudat că traducătorii greci nu menţionează nicăieri Urul 
şi că recurg la formula «ţara caldeenilor» ar putea însemna că 
mutarea lui Avraam la Ur să fi fost socotită în secolul al Ill-lea 
î.Hr. De mică importanţă ori să nu fi fost recunoscută în mod 
general ca fiind conformă cu realitatea.” 

Odată cu descoperirea oraşului Ur, capitala sumerienilor, a 
ieşit din întunericul trecutului unul dintre cele mai vechi popoare 
civilizate care a trăit pe teritoriul dintre cele două fluvii. Ştim că 
sumerienii nu erau semiti, aşa cum erau evreii. Atunci când a 
început marea invazie a nomazilor semiti, în jurul anului 2000 
î.Hr., aceasta s-a lovit în sud mai întâi de oraşul Ur, cu marile 
sale plantaţii şi sisteme de irigație. Se prea poate ca amintirea 
acelei mari migrații spre teritoriile din Semiluna Fertilă, din care 
făcea parte la margine şi Ur, să fi intrat sub această formă în 
Biblie. Cercetări temeinice şi, înainte de toate, săpăturile 
arheologice din ultima perioadă dovedesc cu o foarte mare 
siguranţă că Avraam nu ar fi putut fi niciodată un cetăţean al 
metropolei sumeriene. Acest fapt ar contraveni tuturor 
descrierilor care ne sunt transmise prin intermediul Bibliei 
privind viaţa patriarhului: Avraam a trăit în cort, se muta cu 
turmele sale de la un loc de păşunat la altul, de la o fântână la 


alta. Nu a träit ca un cetätean al unuia dintre marile orase ale 
lumii din acele timpuri, viaţa sa fiind una tipică pentru un 
nomad! 

Figura patriarhului va apărea din întunecimea mistică a Bibliei 
în lumina contextului istoric mult mai spre nordul Semilunii 
Fertile. 


Capitolul trei 


Se dezgroapă urmele potopului 


Mormintele regale ale sumerienilor « Un enigmatic strat de lut * 
Urme ale potopului descoperite sub nisipurile deşertului ° O 
inundație catastrofală în jurul anului 4000 î.Hr. 


DUPĂ ACEEA A ZIS DOMNUL DUMNEZEU LUI NOE: „INTRĂ ÎN 
CORABIE, TU ŞI TOATĂ CASA TA... / CĂCI PESTE ŞAPTE ZILE EU 
VOI VĂRSA PLOAIE PE PĂMÂNT, PATRUZECI DE ZILE ŞI 
PATRUZECI DE NOPȚI ŞI AM SĂ PIERD DE PE FAŢA PĂMÂNTULUI 
TOATE FĂPTURILE CÂTE AM FĂCUT” / IAR DUPĂ ŞAPTE ZILE AU 
VENIT ASUPRA PĂMÂNTULUI APELE POTOPULUI. (Facerea 7:1, 4, 
10) 


Când auzim cuvântul potop, gândul ne fuge aproape 
întotdeauna la Biblie şi la arca lui Noe. Această poveste 
minunată din Vechiul Testament a făcut înconjurul lumii odată 
cu creştinismul. Aşa a devenit ea cea mai cunoscută relatare a 
potopului, deşi nu este nici pe departe singura. In tradiţia multor 
popoare se regăsesc asemenea istorisiri privind un potop 
covârşitor. Grecii aveau mitul lui Deucalion; cu mult înainte de 
Columb existau multe legende ale băştinaşilor continentului 
american în care se păstra amintirea unui mare potop; şi în 
Australia, India, Polinezia, Tibet, Kashmir sau Lituania se 
transmit din generaţie în generaţie, până în zilele noastre, 
asemenea povestiri legate de potop. Să fie vorba doar de nişte 
poveşti sau legende, să fie toate doar rodul imaginaţiei? 

Este foarte probabil că toate vorbesc despre aceeaşi 
catastrofă planetară. Evenimentul, cumplit prin dimensiunea sa, 
trebuie să fie avut însă loc într-o epocă în care să fi trăit deja 
fiinţe gânditoare, care să-i fi supravieţuit si care, apoi, să fi 


putut să transmită urmaşilor toate cele prin care au trecut. 
Geologii cred că domeniul lor este cel care poate răspunde la 
această străveche enigmă, recurgând la studiul perioadelor 
intermediare de căldură din istoria planetei noastre. De patru ori 
s-a ridicat nivelul mărilor şi oceanelor, atunci când imense 
cantităţi de gheaţă, unele ajungând la mii de metri grosime, au 
început să se topească treptat de continente. Masele de apă 
rezultate prin această topire au schimbat radical peisajul, 
năvălind asupra zonelor de coastă şi a câmpiilor, nimicind 
oamenii, animalele şi plantele din zonele afectate. Pe scurt, 
toate tentativele de a lămuri acest eveniment nu au depăşit 
stadiul de speculaţii sau ipoteze. Variantele posibile nu sunt de 
niciun ajutor pentru un istoric, care are totdeauna nevoie de o 
dovadă clară, materială. Or, aceasta nu a fost descoperită de 
niciunul dintre oamenii de ştiinţă, oricare va fi fost domeniul său 
de expertiză. Doar accidental - respectiv cu ocazia unor 
cercetări care vizau cu totul alte probleme - se părea că apare 
de la sine o dovadă privind potopul. Acest lucru s-a întâmplat 
într-un sit care ne este deja cunoscut: la săpăturile întreprinse în 
Ur! 

Arheologii americani şi britanici lucrează deja de şase ani la 
Tell al-Mugayyar, care a ajuns să arate, între timp, ca un imens 
şantier. Atunci când trenul de Bagdad se opreşte aici pentru 
câteva momente, călătorii privesc uimiti mormanele de nisip 
care au apărut în urma săpăturilor arheologice. intregi marfare 
umplute cu nisip şi pământ au fost date la o parte, cercetate de- 
amănuntul şi cernute - molozul vechi de milenii a fost mânuit cu 
grija care se acordă celor mai valoroase bunuri. Constanţa, grija 
şi strădania depuse timp de şase ani au dus la rezultate de 
mare importanţă. Templelor cu depozitele lor, atelierelor şi 
curților de judecată, vilelor oräsenilor li s-au adăugat între 1926 
şi 1928 descoperiri de o aşa bogăţie şi grandoare, încât tot ce 
fusese scos la lumină înainte a pălit în importanţă. E vorba de 
mormintele regale din Ur - aşa a numit Woolley (în euforia 
descoperirii) o serie de morminte de nobili sumerieni, care erau, 
într-adevăr, de o bogăţie demnă de un rege; erau aşezate în 
rânduri lungi, unele peste altele, formând o piramidă de 15 
metri înălţime, situată la sud faţă de temple. Încăperile 
funerare, construite din piatră, seamănă cu nişte adevărate 
tezaure, deoarece sunt pline cu tot ceea ce avea Urul de 


valoare. Cupe şi pahare din aur, căni cu forme splendide, talere 
din bronz, mozaicuri în relief din sidef, lapislazuli şi argint, 
înconjurate de rămăşiţele morţilor transformate în praf. De 
pereţi erau sprijinite harfe şi lire. Un bărbat tânăr, „erou al ţării 
lui Dumnezeu”, cum era prezentat într-o inscripţie, purta un coif 
de aur. Un pieptene din aur, decorat cu flori din lapislazuli, 
împodobea părul frumoasei sumeriene Puabi, „lady Shub-ad”, 
cum o numeau britanicii. Obiecte mai frumoase nu au fost 
găsite nici în încăperile funerare ale lui Tutankhamon. Şi nu 
trebuie uitat că „mormintele regale de la Ur” sunt cu 1000 de 
ani mai vechi decât piramida faraonului egiptean! 

Insă în afară de bogăţiile găsite în aceste morminte, s-a mai 
descoperit un fapt care stârneşte oamenilor din zilele noastre un 
sentiment de înfiorare. În încăperile mortuare s-au găsit care 
umplute cu diverse obiecte casnice extrem de fin lucrate, iar în 
hamuri se mai aflau prinse oase ale animalelor de tracţiune. În 
plus, se pare că toţi cei care depindeau de nobilul înmormântat 
îl urmau pe acesta în moarte, lucru pe care îl sugerează 
scheletele îmbrăcate fastuos şi care se aflau aşezate în jurul 
acestuia. În mormântul frumoasei Puabi s-au descoperit 
douăzeci de schelete, în alte morminte chiar şi şaptezeci. 

Ce se va fi petrecut oare aici în acele timpuri? Nicio urmă nu 
ne indică faptul că ar fi avut loc sacrificii umane. Se pare că toţi 
cei ai casei îşi urmau stăpânul în mormânt mergând într-un 
cortegiu fastuos, din care făceau parte şi carele cu bogății trase 
de boi. lar în timp ce pe dinafară se zidea intrarea în mormânt, 
cei dinăuntru îşi pregăteau stăpânul pentru odihna de veci. Apoi 
luau un drog, se adunau pentru o ultimă dată în jurul mortului şi 
mureau de bună voie - pentru a putea să-l slujească în 
continuare în viaţa de apoi! 

Două secole i-au înmormântat locuitorii din Ur pe nobilii lor în 
aceste morminte. La deschiderea ultimei încăperi mortuare, 
aflată cel mai jos, arheologii din secolul XX s-au văzut transpusi 
în jurul anului 2800 î.Hr. 

Odată cu venirea verii lui 1929 se apropia de sfârşit cea de-a 
şasea campanie de săpături de la Tell al-Mugayyar. Woolley 
avea să lucreze din nou la dealul „mormintelor regale”. Voia să 
ştie cu siguranţă dacă pământul de sub cel mai de jos mormânt 
îi va oferi noi descoperiri. 

Odată înlăturate fundaţiile mormântului, după alte câteva 


sute de lopeti de pământ date la o parte, se vede că dedesubtul 
ultimului mormânt se mai află alte straturi de moloz. Oare cu 
cât de mult în urmă se întorc aceste rămăşiţe? Când se va fi 
construit în acest loc prima aşezare? Aceasta este întrebarea 
care îl frământă pe Woolley! Încet, şi foarte atent la fiecare 
detaliu, pune să se sape puțuri lângă care stă el personal, 
pentru a verifica de îndată straturile care au fost dezgropate. 
„Aproape imediat”, scrie el apoi în relatarea sa, „s-au făcut 
descoperiri care au confirmat presupoziţiile noastre: chiar sub 
terenul unuia dintre mormintele regale s-au găsit într-un strat 
de cenuşă de lemn ars un număr mare de tăblițe de lut, care 
erau acoperite de un scris mult mai vechi decât cel al 
inscriptiilor din morminte. După acest scris se poate concluziona 
că täblitele datează din jurul secolului XXX î.Hr. Trebuie să fi fost 
deci mai vechi cu două sau trei sute de ani decât încăperile 
funerare”. 

Puţurile sunt săpate tot mai adânc, se scot la suprafaţă 
elemente din noi şi noi straturi, printre care se află cioburi de 
urcioare, oale sau străchini. Arheologii observă că ceramica 
rămâne, în mod uimitor, neschimbată. Ea arată la fel cu 
obiectele găsite în mormintele regale. Ceea ce ar însemna că, 
secole îndelungi, civilizaţia sumerienilor nu a fost supusă unor 
transformări substanţiale şi că, deci, trebuie să fi atins 
neobişnuit de devreme un stadiu înalt de dezvoltare. 

După un lung şir de zile, câţiva muncitori îi strigă lui Woolley: 
„Am ajuns la capăt!” Pentru a se asigura că este aşa, Woolley 
coboară personal într-un put, până la fundul acestuia. Intr- 
adevăr, de la un nivel mai jos se întrerup orice urme ale vreunei 
aşezări. In stratul cel mai de jos se văd fragmente de obiecte 
casnice, urme de focuri. „In sfârşit” este primul gând al lui 
Woolley. Jos fiind, încearcă cu grijă pământul în care fusese 
săpat putul şi constată cu uimire că este lut, un lut curat, de 
felul celui care nu se formează decât din depunerile datorate 
apelor! Lut în acest loc? Woolley caută o explicaţie; nu putea să 
fie decât nisip adus de o inundație, acumulări de aluviuni aduse 
de Eufratul de demult. Acest strat trebuie să se fi format atunci 
când marele fluviu şi-a extins mult delta în Golful Persic, exact 
aşa cum o face în continuare şi astăzi. La vărsare, terenul 
avansează an de an cu 25 de metri în mare. Atunci când Ur a 
trăit prima sa perioadă de înflorire, Eufratul curgea atât de 


aproape de oraş, încât marele Zigurat se oglindea in apele lui, 
iar din vârful templului se putea vedea golful. Pe acest teren de 
lut al vechii delte trebuie să fi apărut şi prima aşezare. 

Măsurătorile de pe teren, controlate apoi cu acribie de 
Woolley, îl fac pe acesta să ajungă la un cu totul alt rezultat şi, 
ca atare, la o nouă hotărâre. 

„Am constatat că ne aflam la un nivel mult prea înalt. Era 
greu de crezut că insula pe care a fost construită prima aşezare 
să se fi ridicat atât de mult din mlastini.” 

Baza putului, acolo unde începe stratul de lut, se află la multi 
metri deasupra nivelului apelor fluviului, astfel încât nu poate fi 
vorba de aluviuni ale Eufratului. In acest caz, ce poate să 
însemne acest strat enigmatic? Nici colaboratorii lui Woolley nu 
au un răspuns la această întrebare. Aşa că vor săpa şi mai 
adânc. Woolley urmăreşte tensionat cum se scoate coş după coş 


Fig. 3. Urme de lut format datorită potopului din jurul anului 4000 î.Hr. 
a = albia Eufratului, b = stratul de lut format în urma potopului, c = dealuri care se ridicau din ape 


cu pământul din puțuri şi cum se analizează de îndată 
conţinutul acestora. Sapele intră tot mai mult în stratul de lut - 
un metru, apoi doi: în continuare nu găsesc decât lut curat. 
După aproape trei metri stratul de lut se termină tot atât de 
subit cum a început. Ce vor descoperi mai jos? 

In coşurile de pământ care sunt scoase după ce s-a trecut de 
stratul de lut apare şi răspunsul la această întrebare. Un 
răspuns la care nu s-ar fi gândit în veci niciunul dintre arheologii 
prezenţi în sit. Pur şi simplu nu le venea să-şi creadă ochilor. 
Bănuiseră că vor da de un pământ lipsit cu totul de material 
arheologic. Dar ceea ce era scos acum la lumină era din nou 
moloz, resturi de odinioară, printre care multe cioburi de obiecte 


ceramice. Dupä un strat de aproape trei metri de lut, arheologii 
au dat din nou peste resturi ale unei aşezări umane. Aspectul şi 
tehnica ceramicii erau acum foarte diferite. Deasupra stratului 
de lut se găsiseră urcioare şi străchini care fuseseră făcute în 
mod evident cu ajutorul roții olarului, iar ce se dezgropa acum 
erau obiecte care fuseseră modelate doar cu mâna. Oricât de 
atentă era analiza pământului scos din puțuri şi cernut cu grijă, 
nu s-a găsit niciun rest de metal. Unealta primitivă care apare 
este confecţionată din cremene cioplită. În mod evident, aceste 
materiale arheologice datează din Epoca Pietrei! 

În acea zi, din Mesopotamia se transmite prin telegraf ştirea 
cea mai incredibilă: „Am descoperit potopul!” Extraordinara 
descoperire din Ur apare pe prima pagină a ziarelor din Statele 
Unite şi Marea Britanie. 

Potopul - aceasta părea să fie singura explicaţie pentru 
masiva depunere de lut de sub dealul din Ur, care se interpunea 
în mod clar între două straturi atestând existenţa unor aşezări 
umane. Marea şi-a lăsat urmele evidente în acel strat de lut sub 
forma unor resturi de mici animale marine. Woolley trebuia să 
se asigure cât mai repede posibil că aceasta este într-adevăr 
explicaţia. Un accident întâmplat în trecut, oricât de puţin 
probabil ar putea suna, ar fi putut să îl facă pe el şi pe 
colaboratorii săi să tragă o concluzie greşită. La trei sute de 
metri de primul put, el pune să se sape un altul. 

Rezultatele săpăturii acestui nou put sunt identice cu cele 
precedente: cioburi de vase făcute de olari - lut - cioburi de 
vase făcute de mână. 

Pentru a elimina orice dubiu posibil, Woolley hotărăşte să se 
mai sape încă un put în mijlocul masei de moloz, acolo unde 
vechea aşezare fusese construită pe un deal natural, ceea ce 
însemna că vor exista mai multe straturi şi la o înălţime mult 
mai mare de zona de lut. 


Ca Fig. 4. Put arätänd stratul cauzat de potop la Ur si in 
cazul 1. Mormintele regale 
2. Vase modelate cu ajutorul rotii olarului 
3. Strat de lut (3 m) 
4. Vase modelate cu mâna 


celorlalte două puțuri, şi în acest al treilea caz ceramica făcută 
cu ajutorul roții olarului înceta să apară aproximativ la aceeaşi 
adâncime. Mai jos apăreau apoi oale din lut modelate cu mâna. 
Este exact ceea ce bănuia şi la ceea ce se aştepta Woolley. 
Numai că aici lipsea stratul de lut intermediar. „Cam la 5 metri 
sub un strat de ţiglă”, notează Woolley, „pe care l-am putut 
data cu destul de mare siguranţă ca fiind din anul 2700 î.Hr., am 
ajuns în ruinele acelui Ur care existase înainte de potop”. 

Cât de mult se va fi întins stratul de lut? Care să fi fost 
teritoriile care au fost afectate de catastrofă? Începe o 
adevărată vânătoare în căutarea de urme ale marelui potop şi în 
alte situri din sudul Mesopotamiei. Alţi arheologi descoperă la 
Chiş, la sud-est de Babilon, acolo unde Eufratul şi Tigrul se 
apropie unul de altul, formând câte un arc amplu, un alt 
element important. Şi ei dau peste un strat format din aluviuni, 
care aici nu are însă decât jumătate de metru. Recurgându-se la 
probe luate în diferite locuri din regiune, se ajunge treptat la 
delimitarea zonei care a fost afectată de imensul potop. După 
părerea lui Woolley, catastrofa a avut loc la nord-vest de Golful 
Persic, pe un teritoriu de 630 de kilometri lungime şi 160 de 


kilometri lăţime. Dacă aruncăm o privire pe hartă, vedem că nu 
a fost, cum s-ar spune în zilele noastre, decât „un eveniment 
local”, însă pentru locuitorii acelei văi aceasta era întreaga lor 
lume. 

După nenumărate cercetări şi încercări de a oferi o explicaţie, 
care nu au dus la niciun rezultat concret, se ajunsese la punctul 
în care nu se mai spera că se va putea găsi o soluţie la enigma 
potopului, care părea că se pierde în negura timpurilor demult 
trecute, pe care omul modern nu va putea niciodată să le 
pătrundă. Acum însă munca neobosită şi aplicată a lui Woolley 
şi a colaboratorilor săi a dus la un rezultat stupefiant chiar şi 
pentru oamenii de ştiinţă: o mare catastrofă, sub forma unei 
inundaţii, care aduce cu descrierea potopului biblic - adesea 
tratat de sceptici ca fiind doar o simplă poveste sau legendă -, 
nu numai că a avut loc, dar, în plus, era un eveniment care s-a 
petrecut într-o epocă analizabilă din punct de vedere istoric. 

La picioarele vechiului Zigurat al sumerienilor, în Ur, pe cursul 
inferior al Eufratului, puteai să cobori pe o scară strâmtă într-un 
put ca să vezi şi să atingi urmele lăsate de o imensă inundație 
sub forma unui strat de aproape trei metri de lut. lar pe baza 
datării rămăşiţelor aşezărilor umane s-a putut determina când a 
avut loc potopul! 

S-a petrecut în jurul anului 4000 î.Hr.! 

Pe vremea lui Woolley tendinţa era să se confere 
descoperirilor arheologice nuanţe teatrale cu mult mai mare 
uşurinţă decât în zilele 

Fig. 5. Zona afectată de potop în Mesopotamia (?) 


noastre. La scurt timp după Woolley, un alt arheolog - Stephen 
Langdon - a afirmat „cu tot sprijinul presei” că a descoperit la 
rândul său în Chiş (deci în Babilon) „urma materială a 
potopului”. 

Ghinionul lui Langdon - sau poate si al lui Woolley - a fost că 
datările indicate de ei pentru petrecerea celor două catastrofe 
nu corespundeau. Care „potop” era, aşadar, cel adevărat, cel 
care apare în Biblie? Woolley a protestat vehement împotriva 
pretentiei exprimate de Langdon că el ar fi făcut adevărata 
descoperire. S-a ajuns la o dispută purtată în termeni duri, fapt 
care nu i-a oprit însă pe unii autori, spre exemplu pe Sir Charles 
Marston, să afirme că ambii - atât Woolley, cât şi Langdon - ar fi 
descoperit „în acelaşi timp aluviunile care provin de pe urma 
marelui potop”. 

Între timp spiritele s-au mai calmat şi au apărut luări de 
poziţie mai lucide. Din analizele făcute de specialişti s-au 
cristalizat următoarele patru puncte principale: 


Din cinci puturi ale lui Woolley, doar în două s-au găsit urme 
ale aluviunilor. 

Inundatia din Ur nu a dus la părăsirea aşezării, ba chiar nu a 
dus nici măcar la o perioadă temporară de nelocuire. 

Este adevărat că s-au descoperit urme ale inundatiei şi în alte 
zone ale Mesopotamiei, cum ar fi în Chiş, precum şi în Fără 
(Şuruppak), Ninive şi Uruk, în schimb nu se găsesc acolo unde ar 
trebui să fie, dacă întreaga Mesopotamie ar fi fost inundată. 

Din punctul de vedere al datării, urmele inundaţiilor diferă de 
la sit la sit, în parte chiar semnificativ. Ele aparţin unor perioade 
complet diferite, pe care le despart în unele cazuri chiar mai 
multe secole. 

Cu alte cuvinte: „Potopul” lui Woolley pare să nu fi fost destul 
de important pentru a fi „potopul” biblic - doar dacă nu pornim 
de la ideea că una dintre inundaţiile dovedite prin săpăturile 
arheologice făcute în Mesopotamia s-a întipărit atât de tare în 
memoria locuitorilor din acea perioadă, încât, exagerându-se 
substanţial, a putut lua naştere ideea unei catastrofe care să fi 
lovit întreaga lume. Insă acestea sunt doar presupuneri, iar 
potopul biblic - sau, oricum, o inundație de dimensiuni 
inimaginabile, ca cele descrise în Biblie - nu a fost încă probat 
prin dovezi arheologice. Rămâne însă deschisă în continuare 
următoarea întrebare: oare nu relatează diferitele istorisiri ale 
„potopului”, care apar practic peste tot în lume, doar o 
experienţă foarte veche a omului confruntat cu „inundația 
catastrofală” şi nu vor fi fost comprimate şi amplificate toate 
aceste catastrofe, care au rămas în memoria oamenilor, în mai 
multe povestiri despre acel unic „mare potop”? Sau, poate, ne 
aflăm în faţa unor relatări reale, care se întorc într-un trecut cu 
mii de ani înainte de inundația care a avut loc în Urul lui Woolley 
- înapoi până în epoca dezghetului imenşilor ghețari, atunci 
când apele mărilor şi oceanelor au crescut cu aproximativ 200 
de metri şi când s-a ajuns practic la conformatia de astăzi a 
uscatului şi a apelor? Acesta a fost un eveniment cu urmări 
planetare, care ar putea să explice de ce s-au perpetuat la 
atâtea popoare poveşti despre potop. Despre aceste tradiţii 
paralele ale potopului vom vorbi în paginile următoare. 


Capitolul patru 


Relatarea unui potop din vechiul Babilon 


Epopeea lui Ghilgameş şi Biblia + Douäsprezece tăblițe de lut 
din Ninive « O epopee străveche din biblioteca lui Assurbanipal 
e Utnapistim, un Noe al sumerienilor? ° Secretul muntelui Ararat 
e O corabie imensă înfiptă într-un ghețar + Expeditii spre arca 
biblică 


TU ÎNSĂ FĂ-ŢI O CORABIE DE LEMN DE SALCÂM. ÎN CORABIE 
SĂ FACI DESPÄRTITURI ŞI SMOLEŞTE-O CU SMOALĂ PE 
DINĂUNTRU ŞI PE DIN AFARA. (Facerea 6:14) 


Înspre începutul secolului XX, cu mult înainte ca Woolley să 
dezgroape Urul, o altă descoperire a făcut multă vâlvă, 
aprinzând discuţii vii în jurul Sfintei Scripturi. 

Din întunericul Vechiului Orient apăruse o enigmatică 
poveste: o epopee eroică având 300 de strofe de câte patru 
versuri şi care era scrisă pe douăsprezece tăblițe de lut, în care 
se povestesc faptele eroice ale miticului rege Ghilgameş. 

Textul era uimitor: Ghilgameş povestea - exact ca în Biblie - 
despre un om, care ar fi trăit înainte şi după o inundație 
catastrofică. 

De unde a apărut acest epos măreț şi ciudat? 

La săpăturile făcute în anii 1850, arheologii britanici au găsit 
douăsprezece tăblițe de lut, aflate împreună cu alte 20.000 de 
texte scrise tot pe suport de lut şi aranjate cu stricteţe în ruinele 
bibliotecii din Ninive - cea mai renumită bibliotecă a Orientului 
antic. Această arhivă a fost construită în secolul al VIl-lea î.Hr. În 
vechiul oraş Ninive, la porunca regelui Assurbanipal, pe un teren 
care să depăşească cu mult malul Tigrului. Astăzi, pe celălalt 
mal se ridică spre cer sondele din Mosul. 

O comoară, inestimabilă pentru British Museum a luat drumul 
Angliei plecând din Ninive. 

Valoarea acestei imense comori nu a fost recunoscută decât 
decenii mai târziu, când s-a ajuns să poată fi descifrate 
respectivele texte. În momentul descoperirii täblitelor nu exista 
niciun om pe lume care să fi putut să le citească. În ciuda 
tuturor strădaniilor, täblitele au rămas mute. Doar cu puţin 


înainte de 1900 aceste vechi texte încep să povestească din 
nou, după două milenii şi jumătate, în birourile austere ale 
British Museum din Londra, una dintre cele mai frumoase opere 
literare ale Vechiului Orient. Asiriologii pot citi acum, pentru 
prima dată, Epopeea lui Ghilgameş. Este scrisă în limba curții şi 
a diplomaţiei din vremea regelui Assurbanipal, adică în 
akkadiană. Versiunea epopeii care se afla în biblioteca de la 
Ninive data însă cu un mileniu în urmă, de pe vremea marelui 
rege Hammurabi al Babilonului. Aceste date vor fi descoperite în 
curând, atunci când se va găsi un al doilea exemplar în 
metropola acestuia de pe Eufrat. Alte descoperiri vin şi ele să 
sprijine supoziţia că Epopeea lui Ghilgameş făcuse parte din 
patrimoniul cultural al tuturor marilor state din Orientul antic. 
Hitiţii, ca şi egiptenii, au tradus-o în limbile lor. În Egipt s-au 
găsit tăblițe cu scriere cuneiformă, pe care se recunosc cu 
claritate notații făcute cu cerneală roşie de traducători în 
dreptul pasajelor care le dădeau bătaie de cap. 

Sursa iniţială a Epopeii lui Ghilgameş a fost lămurită în cele 
din urmă de către un mic fragment de tăbliță din lut. Lumea 
datorează varianta primă sumerienilor, acelui popor a cărui 
metropolă se aflase pe locul Urului! 

Ghilgameş, aşa ne povesteşte textul scris în cuneiforme pe 
täblita XI găsită în biblioteca din Ninive, este hotărât să îşi 
asigure nemurirea şi porneşte într-un drum lung, plin de 
încercări, către strămoşul său, Utnapiştim, de la care speră să 
afle secretul nemuririi, pentru că zeii îi dăruiseră acestuia viaţa 
veşnică. Odată ajuns pe insula pe care trăia Utnapiştim, 
Ghilgameş îl întrebă care este secretul vieţii. Utnapiştim ii 
povesteşte că a trăit cândva în Şuruppak şi că era un credincios 
devotat al zeului Ea. Atunci când zeii au hotărât să nimicească 
omenirea printr-un potop, Ea l-a anunţat pe credinciosul său 
Utnapiştim şi i-a poruncit următoarele: „Bărbate din Suruppak, 
fiu al lui Ubara-Tutu, därämä-ti casa şi clădeşte o corabie; 
părăseşte averile şi ai grijă de viaţa ta, dispretuieste bogăţiile 
lumesti şi viaţa îţi salvează! la în corabie sămânță din toată 
făptura vie! lar dimensiunile corabiei ce vei construi va trebui să 
fie bine potrivite”. 

Cunoastem cu toţii povestea care urmează. Căci ceea va fi 
trăit sumerianul Utnapiştim ne este relatat de Biblie în istoria lui 
Noe. 


„Atunci a zis Domnul Dumnezeu către Noe:... Tu însă fä-ti o 
corabie de lemn de salcâm... Să între în corabie din toate 
animalele, din toate tärätoarele, din toate fiarele şi din tot 
trupul, câte două, parte bărbătească şi parte femeiască, ca să 
rămână cu tine în viaţă.” (Facerea 6:13-19) 

Pentru o comparaţie mai uşoară, avem în coloana din stânga 
cele ce apar în Epopeea lui Ghilgameş despre catastrofă, iar în 
cea dreaptă cele ce se relatează în Biblie despre acelaşi 
fenomen şi despre Noe. 

Utnapiştim construieşte corabia după porunca zeităţii Ea şi 
spune: 


În a cincea zi am hotărât cum săCorabia însă să o faci aşa: 
fie alcătuită. lungimea corabiei să fie de trei 
Baza trebuia să fie de 12 iku?. sute de coţi, lăţimea ei de 
Înălţimea fiecărui perete va fi decincizeci de coti, iar înălţimea de 


10 gar’. treizeci de coti. (Facerea 6:15) 
Am făcut-o de şase caturi. larpeDe asemenea să faci într-însa 
lat am împărţit-o în şapte. trei rânduri de cămări: jos, la 


Interiorul l-am împărţit în nouă. mijloc şi sus. (Facerea 6:16) 

6 sar! de bitum am turnat înÎn corabie să faci despărţituri şi 

cuptor. smoleşte- o cu smoală pe 
dinăuntru Si pe dinafară. 
(Facerea 6:14) 


După încheierea construirii corabiei, Utnapiştim a sărbătorit 
evenimentul dând un festin bogat. A sacrificat vite şi oi pentru 
oamenii care l-au ajutat şi le-a oferit tuturor „must, bere de cea 
bună, ulei şi vin, care curgeau de parcă ar fi fost apele unui 
râu”. Apoi a mai spus: 


Mi-am adus în corabie întreagaşi a intrat Noe în corabie şi 
familie şi rudele toate. împreună cu el au intrat fiii lui, 
femeia lui şi femeile fiilor lui, ca 
să scape de apele potopului. 
Vitele de la câmp, fiarele de peDin păsările curate si din 
câmp, pe toate le-am urcatpăsările necurate, din animalele 


? Circa 3500 metri pătraţi. 
3 Circa 6 metri. 
+ Unitate de măsură necunoscută. 


înăuntru. curate şi din animalele necurate, 
Şi toate cele ce-am avut, şidin fiare şi din toate cele ce se 

tot soiul de vietäti, le-ammişcă pe pământ. 

încărcat în corabie. Au intrat la Noe în corabie 
perechi, perechi, parte 
bărbătească şi parte femeiască, 
cum  poruncise Dumnezeu lui 
Noe. (Facerea 7:7-9) 

Am urcat în corabie şi am închisŞi a închis Domnul Dumnezeu 

uşa. corabia pe dinafară. (Facerea 

De îndată ce s-au ivit zorile, un7:16) 

nor negru s-a ridicat pe cer. lar după şapte zile au venit 


Dinăuntru Adad a tunat; asupra pământului apele 
potopului. 

..chiar In acea Zi, s-au 

desfăcut toate izvoarele 


adâncului celui mare şi s-au 
deschis  jgheaburile cerului. 
(Facerea 7:10-11) 

Furia lui Adad răzbate până în 

ceruri. Tot ce era lumină se 

preface în întuneric. 


Zeii ţării dintre fluvii se sperie de inundație si se refugiază 
înspăimântați în cerul mai înalt al zeului Anu. Înainte să 
pătrundă acolo „se făceau colac precum câinii”. Cu toţii sunt 
sumbrii şi zguduiti de catastrofă, slabi şi cu lacrimi în ochi, se 
plâng de ce li s-a întâmplat. 

lată o descriere demnă de Homer! 

Însă furia potopului este neîmblânzită. Şi Ghilgameş mai află: 


Şase zile şi nopţi a bătut vântul,Potopul a ţinut pe pământ 
iar potopul a cuprins întregpatruzeci de zile şi patruzeci de 
pământul. nopţi şi s-a înmulţit apa. 

Şi a sporit apa pe pământ atât 
de mult, încât a acoperit toţi 
munţii cei înalţi, care erau sub 
cer. (Facerea 7:17, 19) 


În a şaptea zi, potopul a fostpar şi-a adus aminte Dumnezeu 


potopul a incetat. vânt pe pământ si a încetat apa 
de a mai creste. 
Atunci s-au încuiat izvoarele 
adâncului şi jgheaburile cerului 
şi a încetat ploaia din cer. 
După o sută cincizeci de zile, a 
început a se scurge apa de pe 
pământ şi a se împuţina. 
(Facerea 8:1-3) 
Şi toată omenirea s-a făcut deŞi a murit tot trupul ce se mişca 
lut. pe pământ... şi toţi oamenii. 
(Facerea 7:21) 


„Şi toată omenirea s-a făcut de lut!” Utnapiştim, acest Noe al 
sumerienilor, ne spune prin ce a trecut. Babilonienii, asirienii, 
hititii şi egiptenii, care au tradus aceste vorbe, pe care şi le 
citeau unii altora sau pe care şi le povesteau, nu şi-au închipuit 
că ele redau evenimente care avuseseră într-adevăr loc! 

Astăzi ştim că versetul 134 de pe tăbliţa XI a Epopeii lui 
Ghilgameş trebuie să se fi bazat pe relatarea unui martor 
ocular. Doar un ins care a văzut cu propriii ochi urmările 
cumplite ale unei asemenea catastrofe are capacitatea de a le 
reda cu atâta putere şi precizie. 

Grosul strat de lut care a acoperit asemenea unui giulgiu tot 
ceea ce era viaţă şi a făcut ca ţara să ia o formă uniformă, 
„asemenea unui acoperiş” plat, trebuie să fi fost văzut de 
cineva care s-a aflat în acele momente acolo şi care „a mai 
scăpat o dată cu viaţă” - iar descrierea precisă a marii furtuni 
vorbeşte şi ea în acest sens. Utnapiştim relatează în mod foarte 
explicit despre o furtună venită din sud, ceea ce corespunde cu 
exactitate situaţiei geografice existente în acea vreme. Golful 
Persic, respectiv marea, a cărei apă a fost aruncată de către 
furtună peste porțiunile plane de uscat, se află la sud faţă de 
locul de vărsare al Eufratului şi Tigrului. Utnapiştim descrie până 
în cel mai mic detaliu fenomenele meteorologice şi apariţia unor 
turbulente ieşite din comun în atmosferă: urcarea spre cer de 
nori negri în mijlocul unui vuiet înfricoşător; apoi tumultul 
furtunii venind dinspre sud, care împingea apa spre uscat. Un 
meteorolog îşi dă seama imediat că este vorba despre o 
tornadă, un ciclon în plină evoluţie. Meteorologia modernă ştie 


astăzi că în regiunile tropicale există zone de-a lungul coastelor, 
mai ales în cazul unui anumit tip de depresiuni inundabile în văi 
create de ape curgătoare, în care au loc des ploi torențiale şi 
cutremure. 

Pe coasta Floridei, în Golful Mexic şi în Pacific există astăzi, de 
exemplu, un sistem de alarmă sofisticat. Insă oamenilor din 
Mesopotamia anului 4000 î.Hr. Nu le-ar fi fost de prea mult folos 
niciun mod de alarmare modern. Câteodată tornadele au 
anvergura şi efectele unui potop. Există un exemplu în acest 
sens, care a avut loc într-un trecut nu prea îndepărtat. 

Fig. 6. Muntele Ararat, in apropierea granitei Turciei cu Iranul si fosta URSS 


În anul 1876 a înaintat spre Golful Bengal un asemenea ciclon 
devastator, însoţit de nişte ploi torențiale devastatoare, 
îndreptându-se spre coastă şi spre gura de vărsare a fluviului 
Gange. Catargele vaselor care se aflau pe mare au fost 
sfărâmate până la o distanţă de 300 de kilometri distanţă de 
ochiul ciclonului. Era în timpul refluxului. Apele în retragere au 
fost cuprinse de valurile de mari proporţii datorate ciclonului. S- 
a format astfel un tsunami, care s-a năpustit asupra zonei 
Gangelui. Imensul val, înalt de peste 15 metri, a împins apele 
până departe înăuntrul uscatului. 231 de kilometri pătraţi au 
fost atunci îngropaţi sub masele de apă, iar numărul victimelor 
s-a ridicat la 215.000 de oameni. 

Utnapiştim îi povesteşte lui Ghilgameş ce s-a petrecut după 
ce catastrofa a luat sfârşit. lată fragmentele relevante din 


Epopeea lui Ghilgameş si din Biblie: 


Am deschis fereastra şi lumina După patruzeci de zile, a 
mi-a căzut pe faţă. Corabia eradeschis Noe fereastra, pe care 


aşezată pe muntele Nisir. o făcuse la corabie. (Facerea 
Muntele Nisir ţinea corabia şi8:6). 
nu-i dădea voie să se mişte. lar în luna a şaptea, în ziua a 


douăzeci şi şaptea a lunii 
acesteia, s-a oprit corabia pe 
Munţii Ararat. (Facerea 8:4). 


Vechi texte babiloniene, scrise în cuneiforme, descriu foarte 
exact unde trebuie căutat acest munte Nisir: între Tigru şi cursul 
inferior al râului Zab, unde, din terenul neted care se întinde pe 
o parte şi alta a malurilor Tigrului, se înalţă deodată sălbaticele 
lanţuri de munţi ale Kurdistanului. Locul de acostare al corabiei 
corespunde întru totul desfăşurării evenimentelor legate de 
marea catastrofă venită dinspre sud. Utnapiştim ne spune că 
oraşul său de baştină era Şuruppak. Acesta se afla în apropierea 
actualului Farah, deci în centrul netedei zone inundabile, acolo 
unde Eufratul şi Tigrul se depărtează unul de altul în arce 
ample. Un tsunami venit dinspre Golful Persic trebuie să fi 
împins o corabie exact înspre muntele din Kurdistan! 

În ciuda indicaţiilor precise din Epopeea lui Ghilgameş, 
muntele Nisir nu i-a atras niciodată pe cei doritori să afle mai 
multe în acest domeniu, pentru a începe să caute resturile 
imensei corabii. În schimb muntele Ararat, care apare în Biblie, 
a fost ţinta preferată a unei mulţimi de expediţii arheologice. 

Muntele Ararat se află în partea estică a Turciei, în apropierea 
graniţei cu Iranul şi Armenia. Vârful său pururi acoperit de 
zăpadă se înalţă la 5 165 m deasupra mării. 

În secolul al XIX-lea, cu mulţi ani înainte ca vreun arheolog să 
îşi fi înfipt pentru prima dată sapa în solul mesopotamian, au 
plecat primele expediţii spre Muntele Ararat. Acest lucru s-a 
datorat relatării pe care ar fi făcut-o un oier. 

La poalele Muntelui Ararat se află micul sat armean Bayzit, ai 
cărui locuitori povesteau de generaţii întâmplarea ciudată a 
unui oier de la munte, care ar fi văzut într-o bună zi pe Ararat o 
corabie mare din lemn. Un raport de expediţie turcesc din anul 
1833 părea să confirme cele spuse de oier. In raport se vorbeşte 


de o prorä de corabie din lemn, care ar apărea în timpul verii 
dintr-un ghețar. 

Următorul care a susţinut că ar fi văzut părţi ale corabiei a 
fost dr. Nouri, arhidiacon al lerusalimului şi Babilonului. Această 
chibzuită şi paşnică faţă bisericească a întreprins o expediţie la 
izvoarele Eufratului în 1892. La întoarcere, el a relatat că a 
văzut resturile unei corăbii împlântate în gheaţa eternă: 
„Interiorul era plin de zăpadă; peretele exterior avea o culoare 
naturală de un roşu închis.” În timpul Primului Război Mondial, 
un ofiţer de aviaţie rus, numit Roskovitki, a raportat că ar fi 
văzut de la bordul aparatului său de zbor pe versantul de sud al 
Muntelui Ararat „resturile unei epave de corabie de mari 
dimensiuni”. Deşi aflat în plin război, ţarul Nicolae al Il-lea a 
trimis imediat o expediţie de cercetare. Se pare că toate 
dovezile strânse cu acea ocazie au dispărut în timpul Revoluţiei 
din Octombrie 1917. 

Şi în Al Doilea Război Mondial s-au făcut mai multe rapoarte 
privind observarea epavei de către un aviator sovietic şi de alţi 
patru aviatori americani. Aceste ultime date îl aduc în prim-plan 
pe istoricul si  misionarul american Aaron Smith din 
Greensborough, un expert în ceea ce priveşte tema potopului. 
Muncind ani de zile, a strâns o documentaţie completă 
referitoare la istoria documentelor şi literaturii legate de arca lui 
Noe. Există 80.000 de lucrări despre potop, scrise în 72 de limbi, 
dintre care 70.000 amintesc legendara epavă. 

În 1951, dr. Smith cercetează împreună cu patruzeci de 
însoțitori ghețarii de pe Ararat. Fără vreun rezultat, însă. „Chiar 
dacă nu am găsit nicio urmă a arcăi lui Noe”, a explicat el mai 
târziu, „încrederea mea în prezentarea potopului aşa cum apare 
în Biblie nu a fost decât întărită. Ne vom întoarce”. 

Incitat de dr. Smith, Jean de Riquer, un tânăr cercetător, a 
escaladat şi el în 1952 muntele vulcanic. Şi el s-a întors fără 
niciun rezultat. Cu toate acestea, se organizează continuu noi 
expediţii de cercetare pe Ararat. 

Cea mai recentă tentativă de găsire a celei mai renumite 
corăbii a omenirii datează din 19555. Francezul Fernand Navarra 
reuşeşte, în dimineaţa zilei de 6 iulie a anului respectiv, să 
extragă din masa de gheaţă trei fragmente ale unei bârne de 
lemn. Au fost datate ca având o vechime de cel puţin 5000 de 


> Anul apariţiei primei ediţii a cărţii (n. tr.) 


ani - însă evident că nimeni nu poate să spună dacă e vorba 
într-adevăr de nişte rămăşiţe ale arcei biblice. 


Nicio altă relatare care ne-a parvenit din vremurile de început 
ale Mesopotamiei nu corespunde atât de mult cu Biblia precum 
povestirea potopului din Epopeea lui Ghilgameş. Lucrurile merg 
până într-acolo încât, în unele pasaje, se folosesc aproape în 
întregime aceleaşi cuvinte. Si totuşi există o diferenţă 
importantă. Povestea din Cartea Facerii nu cunoaşte decât un 
singur Dumnezeu. A dispărut concepţia bizară şi primitivă a unui 
cer suprapopulat de zeități, dintre care multe aveau trăsături 
mult prea umane. 

Nefericita tendinţă a omului de a crede ceea ce îşi doreşte cu 
ardoare este cauza multor probleme care au apărut în legătură 
cu toate aceste povestiri despre potop de care am amintit aici şi 
care au fost transmise din generaţie în generaţie. Acest lucru 
devine extrem de evident, de exemplu, în cazul căutării arcei pe 
vârful Agri Dag, cu cei de 5165 m ai săi, care se află la graniţa 
dintre Turcia şi [fosta] Uniune Sovietică. Acolo ar fi locul în care, 
conform textului din Biblie (Facerea 8:4), ar fi acostat arca lui 
Noe. La o analiză mai atentă însă, lucrurile nu mai sunt chiar 
atât de certe. Pentru că în Biblie se vorbeşte doar de „Munţii 
Ararat”. Ararat însă nu este decât denumirea folosită pentru 
vechea ţară Urartu - coincizând în mare cu teritoriul Armeniei 
de astăzi. În Epopeea lui Ghilgameş, punctul în care arca ar fi 
tras la țărm este „Muntele Nisir”, pe când Berossos, un preot 
babilonian din vremea helenismului, care aminteşte în lucrarea 
sa /storia Babilonului şi povestirea babiloniană privind potopul, 
introduce un nou element, numind ca loc al acostării „Munţii 
Kurzilor”. Un alt pretendent la onoarea de a fi considerat locul în 
care a tras arca la uscat a fost un munte din ţinutul Frigiei, în 
Asia Mică, nu departe de oraşul Kelainai, care avea o aură 
enigmatică încă din Antichitate. Musulmanii, la rândul lor, au 
preferat să localizeze punctul in care a tras arca la uscat o bună 
bucată de drum mai la sud de Agri Dag, pe muntele Judi, care 
oferă o vedere amplă asupra întinsei câmpii dintre cele două 
fluvii. Una peste alta, sunt cam multe locuri care s-au luat în 
discuţie. 

Dar cercetările făcute sau care încă se fac pe locul de 
acostare menţionat în tradiţia creştină, respectiv pe Agri Dag, 


nu sunt încă documentate în destulă măsură. Andre Parrot a 
fost de părere că a păstra tăcerea este, în acest caz, singura 
poziţie justă din partea publicaţiilor ştiinţifice de specialitate, 
date fiind repetatele şi grandilocventele tentative din partea 
presei de a descoperi pe vârfurile munţilor, undeva între straturi 
de gheaţă şi de zăpadă, resturi ale arcei biblice. Ca atare, până 
în momentul scrierii acestei cărţi, niciun adevărat specialist în 
arheologie nu a luat parte la asemenea expediţii de recuperare 
a corabiei, ceea ce face să lipsească orice hartă cu valoare 
ştiinţifică a locurilor unde s-ar fi făcut descoperiri, orice note 
despre metodele de cercetare aplicate şi despre condiţiile în 
care s-ar fi făcut respectivele descoperiri ca să nu mai vorbim 
de dovezi fotografice concludente. Toate acestea nu ţin de 
faptul că arheologii profesionişti s-ar crede prea nobili pentru a 
se înhăma la trudnica escaladare a Muntelui Ararat (sau, cu atât 
mai mult, a lui Agri Dag), ci de faptul că o cercetare arheologică 
sistematică, mai ales într-un teren dificil, costă enorm de mult. 
lar mijloacele financiare necesare nu se aprobă decât atunci 
când se crede că există într-adevăr şanse mari de a face 
descoperiri importante atât din punct de vedere ştiinţific, dar şi 
din cel al interesului publicului larg. Or, în cazul „Ararat”, acest 
lucru este puţin probabil, aşa că pentru moment trebuie să 
spunem: de când există vârful de 5 165 m înălţime şi de când 
oamenii trăiesc pe Pământ, nu există nicio dovadă ştiinţifică a 
faptului că nivelul apelor unui diluviu care să fi avut loc în 
întreaga lume să se fi ridicat destul, pentru a purta pe ele ceva 
de genul arcei biblice până la o aşa înălţime. lar terenul nu s-a 
modificat în acea perioadă într-atât în zona Araratului, încât să 
se poată presupune că arca va fi ajuns pe vârful muntelui pe 
când acesta ar fi fost poate mai puţin înalt decât este astăzi. 
Căutarea corabiei pe Agri Dag ar trebui să fie, de aceea, de la 
bun început sortită eşecului, iar după formularea foarte potrivită 
şi expresivă a lui Andre Parrot, toate expedițiile făcute pe 
Muntele Ararat au avut mai mult de-a face cu alpinismul, decât 
cu arheologia. 

Dar nu există totuşi bucăţi de lemn „de cel puţin 5000 de ani 
vechime” de pe Ararat? Da - s-au adus nişte bucăţi de lemn 
care au fost prezentate celor interesaţi, sustinändu-se că ar 
proveni de pe Ararat. Insă şi în acest caz au apărut probleme 
legate de datarea fragmentelor respective. S-a anunţat că s-a 


mers pe „supoziţiile” unui institut de pomicultură din Madrid, că 
un „laborator din Paris” ar fi ajuns la concluzia ca probele de 
lemn ar data cu 4 484 de ani în urmă, pe când un „institut de 
cercetare a preistoriei” din Bordeaux s-ar fi mulţumit să afirme 
doar că e vorba de nişte fragmente „foarte vechi”. Dar chiar 
dacă, la o cercetare meticuloasă, numitele institute se 
adeveresc a fi fost serioase şi expertizarea întreprinsă de ele se 
dovedeşte a fi una inatacabilă, trebuie să se ia în considerare 
faptul că acele fragmente de lemn pot să fi fost contaminate 
substanţial de către amatorii entuziaşti care le-au adus spre 
expertizare după un drum lung şi periculos pentru respectivele 
probe, ceea ce poate duce la inexactitäti în analizele de 
laborator. Ca urmare, nu se mai poate vorbi de o determinare 
exactă a vechimii probelor. O expediţie ulterioară pe Ararat nu a 
mai putut găsi nici măcar locul unde ar fi fost găsite 
respectivele fragmente de lemn, în schimb ar fi descoperit în 
altă parte pe Agri Dag lemne a căror vechime a fost stabilită 
undeva între 1300 şi 1700 de ani în urmă. Acest rezultat vine în 
întâmpinarea supozitiei unor specialişti, că pe Agri Dag, care era 
considerat „sacru” datorită corelării sale tradiţionale cu potopul 
biblic, ar fi putut exista deja în vremurile creştine unele colibe 
de pelerini sau aşezăminte ale celor care ar fi venit să se 
stabilească aici. 


Capitolul cinci 
Avraam şi regatul Mari 


Un mort din piatră * Locotenentul Cabane anunţă o descoperire 
e Unui tell din Siria i se face o vizită de rang înalt * Regele 
Lamgi-Mari se prezintă + Profesorul Parrot descoperă un mare 
regat necunoscut * Palat regal cu 260 de săli şi curți « 23.600 
de tăblițe de lut se păstrează peste patru milenii + Poliţia stepei 
anunţă că vin „veniamitii” « Patria Rebecăi * Un oraş înfloritor ° 
Și Nuzi...? 


„DUPĂ ACEEA A ZIS DOMNUL CĂTRE AVRAM; IEŞI. DIN 
PĂMÂNTUL TĂU, DIN NEAMUL TĂU ŞI DIN CASA TATĂLUI TĂU ŞI 
VINO ÎN PĂMÂNTUL PE CARE ŢI-L VOI ARĂTA EU. (Facerea 12:1) 


Patria despre care se vorbeşte în acest citat din Biblie este 


Haran. Terah, fiul sau, Avram, nora lui Sarai si nepotul sau Lot s- 
au aşezat acolo, se spune în Cartea Facerii 11:31 

Ce însemna în realitate Haran a fost multă vreme un mare 
semn de întrebare. Nu se ştia nimic despre epoca sa timpurie. 
Toate documentele babiloniene tac cu privire la ţinutul de pe 
mijlocul Eufratului, „ţara dintre fluvii”, cum i se spunea - în care 
se afla cândva Haran. 

Întâmplarea a făcut ca abia în 1933, în timpul unor săpături, 
să se ajungă şi aici la o descoperire de mare importanţă, care a 
dus la elucidarea acestei enigme. Ea a oferit contextul istoric 
pentru aşezarea Haran şi pentru viaţa patriarhului. 

Pe linia dintre Damasc şi Mosul, acolo unde aceasta taie 
Eufratul, se află micul şi necunoscutul oraş Abu Kemal. 
Deoarece Siria se afla, după Primul Război Mondial, sub mandat 
francez, aici era staționat un contingent de trupe franceze. 

Peste larga vale a Eufratului domneşte în vara anului 1933 o 
arsita năucitoare, paralizantă. Locotenentul Cabane, ofiţerul 
garnizoanei, bănuieşte, atunci când este chemat să vină în 
biroul de la sediu, că va trebui să aplaneze din nou vreo 
gâlceavă izbucnită între arabi. Se săturase de lucrurile astea 
până peste cap. Dar de data asta toată vâlva iscată la centrul 
garnizoanei se datora unei pricini diferite. Ceea ce află, în cele 
din urmă, prin intermediul traducătorului, sunt următoarele: 
localnicii au vrut să-şi îngroape o rudă. Au săpat o groapă pe un 
deal care se afla mai la o parte, pe Tell Hariri. Şi au dat de un 
mort din piatră! 

Poate o piesă care să intereseze muzeul din Alep, se gândi 
locotenentul Cabane. În sfârşit, ceva nou care să întrerupă 
monotonia care domnea în această garnizoană uitată de 
Dumnezeu! 

Fără să mai aştepte răcoarea serii, pleacă de îndată cu o 
maşină spre Tell Hariri, aflat la circa 11 kilometri nord de Abu 
Kemal, în apropierea Eufratului. Arabii l-au dus în sus pe un 
povârniş, la capătul căruia se afla, într-o adâncitură nu prea 
mare, statuia spartă care tulburase în aşa măsură spiritele cu o 
zi înainte. Cabane nu este un specialist, dar îşi dă seama pe loc: 
figura din piatră trebuie să fie foarte veche. In ziua următoare 
este transportată la Abu Kemal de către soldaţii francezi. 
Lumina rămâne aprinsă până mult după miezul nopţii în micul 
birou al comandantului. Cabane scrie un raport detaliat despre 


aceastä descoperire institutiei de resort, respectiv lui Henry 
Seyrig, directorul administratiei antichitätilor, care avea sediul 
în Beirut, precum şi muzeului din Alep. 

Trec luni de zile şi nu se întâmplă nimic. Fie descoperirea este 
fără însemnătate, fie raportul lui Cabane a fost dat de mult 
uitării. La sfârşitul lui noiembrie soseşte însă din Paris un mesaj 
trimis de Muzeul Luvru. Lui Cabane nu-i vine să-şi creadă ochilor 
şi reciteşte la nesfârşit neobişnuita comunicare abia primită. În 
câteva zile va sosi o delegaţie de rang înalt din Franţa: prof. 
Andre Parrot, un cunoscut arheolog, împreună cu patru 
asistenţi, printre care se număra şi un arhitect. 

Pe data de 14 decembrie activitatea de pe Tell Hariri 
seamănă cu cea dintr-un furnicar. Arheologii şi-au început 
munca de detectivi. Mai întâi se măsoară cu exactitate întregul 
deal, apoi acesta este fotografiat în detaliu, testat cu ajutorul 
ecografului, se extrag şi se analizează probe de sol. Astfel trece 
luna decembrie şi primele săptămâni din noul an. Ziua decisivă 
a fost 23 ianuarie 1934. 

In urma săpăturilor făcute cu mare atenţie la marginea 
exterioară a tell-ului, apare din ruine o figurină mică, gracilă, 
care are gravată pe umărul drept un text. Fascinati, toţi se 
apleacă deasupra ei să o privească. 

„Sunt Lamgi-Mari... rege al Mari... marele... Issakku... care... 
dedică... statuia sa... lui Istar!” 

Descifrat încet, cuvânt cu cuvânt, textul este ascultat cu 
fascinatie de cei prezenţi. 


Profesorul Parrot îl traduce din scrierea în cuneiforme. Nici el 
şi nici colaboratorii săi nu vor uita vreodată acest moment. O 
scenă care aproape că îţi dă fiori şi care este unică în istoria 
altminteri bogată în surprize şi aventuri a arheologiei! 

Regele din vechime i-a salutat pe străinii veniţi din 
îndepărtatul Paris şi li s-a prezentat. De parcă ar fi dorit, plin de 
politeţe, să îi călăuzească prin regatul său de odinioară şi să le 
arate bogăţia şi măreţia acestuia, despre care savanții de la 
Paris nu puteau avea, în acel moment, nici cea mai mică idee. 

Regele Lamgi-Mari stă în faţa lui Parrot sub forma unei 
minunate statui cioplite în piatră. O reprezentare fascinantă a 
unei persoane late în umeri, stând în picioare pe un soclu. 
Figurii sale îi lipseşte însă imensa aroganță atât de tipică 


statuilor altor regi din vechiul Orient, de exemplu a asirienilor, 
care sunt fără excepţie reprezentaţi cu o mină cruntă şi o privire 
plină de răutate. In schimb, în cazul nostru, regele din Mari 
zâmbeşte. Nu poartă arme, mâinile le ţine ca într-o rugăciune, 
una deasupra celeilalte. Este îmbrăcat cu un veşmânt bogat 
decorat cu franjuri, care aduce cu o togă ce îi lasă dezgolit un 
umăr. 


Aproape niciodată o săpătură arheologică nu a avut atâta 
succes de la bun început, de la primele tatonări ale sitului, cum 
s-a întâmplat de data aceasta. Sub acest deal trebuie să se afle 
Mari, oraşul regesc. 

Acesta le este de mult cunoscut specialiştilor din multe 
inscripţii provenind din Babilon şi din Asiria. Într-un asemenea 
text se spune chiar că Mari ar fi fost al zecelea oraş fondat după 
potop. La Tell Hariri începe un proiect arheologic de mare 
amploare. 

intrerupte de pauze îndelungate, lucrările durează din 1933 
până în 1939. In cea mai mare parte a anului arşiţa tropicală 
face imposibilă munca la săpătură. Nu se poate lucra decât în 
lunile mai răcoroase ale perioadei ploioase, din mijlocul lui 
decembrie până la sfârşitul lui martie. 

Săpăturile de la Tell Hariri aduc o multitudine de descoperiri 
noi pentru un capitol până atunci necunoscut al Orientului antic. 
Nimeni nu bănuia cât de strânsă va fi legătura dintre ceea ce se 
va descoperi la Mari şi unele personaje binecunoscute din Biblie. 

An după an rapoartele expediției prezintă noi şi noi surprize. 

In iarna 1933-1934 a fost dezgropat un templu al zeiţei 
fertilităţii, Istar. Dintre persoanele regale care o venerau, trei au 
fost imortalizate sub formă de statui în sanctuarul în care lucea 
un mozaic făcut din scoici: Lamgi-Mari, Ebin-il şi Idi-Narum. 

În a doua fază a săpăturilor, arheologii au scos la iveală 
casele unui oraş. A fost descoperit Mari! Oricât de mare era 
satisfacția pentru un asemenea succes, pereţii unui palat care 
trebuie să fi fost foarte mare au fost cei care au atras în primul 
rând atenţia şi au stârnit uimirea. Parrot relatează: „Am putut 
dezgropa 69 de săli şi curţi. Nu ştim câte vor mai fi fiind.” 1600 
de tăblițe de lut scrise cu cuneiforme, aşezate în perfectă ordine 
într-una dintre săli, conţin toate dări de seamă cu caracter 
comercial. 


In raportul de cercetare privind a treia campanie, din 1935- 
1936, se menţionează că până în acel moment au fost 
descoperite 138 de săli şi curţi, fără să se fi ajuns încă la zidurile 
exterioare ale palatului. O corespondenţă ţinută pe 13.000 de 
tăblițe de lut urmează să fie descifrată. În cea de-a patra 
campanie se dezgroapă un templu dedicat zeului Dagan şi un 
Zigurat, tipicul turn în trepte mesopotamian. În palat s-a ajuns, 
între timp, la dezgroparea a 220 de săli şi curţi, iar alte 8000 de 
tăblițe de lut se alătură acum precedentelor. 

Atunci când în cea de-a cincea perioadă de iarnă se mai 
eliberează de moloz alte 40 de săli, palatul din Mari se dezvăluie 
în întregimea lui Parrot şi colaboratorilor săi. Această clădire 
mamut, din mileniul al Ill-lea î.Hr., acoperea aproape 10 acri. 
Este un complex constituit din 260 de săli şi curţi! Niciodată 
până acum nu a fost dezgropată o clădire de o asemenea 
complexitate şi mărime. 

A fost nevoie de coloane de camioane doar pentru a se 
transporta din palat cele aproape 25.000 de documente scrise 
pe tăblițe de lut ce fuseseră descoperite si care puneau astfel în 
umbră, prin numărul lor, marea descoperire de tăblițe făcută la 
Ninive. Căci renumita bibliotecă a regelui asirian Assurbanipal 
nu cuprindea „decât” aproape 22.000 de texte. 

Pentru a putea să ai o imagine relevantă asupra palatului din 
Mari trebuie să zbori cu avionul deasupra lui. Publicarea în 
Franţa a unei serii de fotografii făcute din avion palatului din 
Mari a fost primită cu mare uimire. Acest palat era, în jurul 
anului 2000 î.Hr., una dintre cele mai mari atracţii din lume, un 
adevărat giuvaier arhitectural al Orientului antic. Călători din 
toate colţurile lumii au venit pentru a-l admira. „Am văzut Mari”, 
scria entuziasmat un comerciant din Ugarit, un oraş care se afla 
departe, pe coasta Mării Mediterane. 

Ultimul rege care şi-a avut reşedinţa aici se numea Zimri-Lim. 
Armatele renumitului Hammurabi al Babilonului au supus în jurul 
anului 1700 î.Hr. Regatul Mari de pe Eufratul de mijloc şi au 
distrus metropola. 

Sub tavanele şi pereţii surpati s-au mai găsit vasele in care 
războinicii babilonieni, comandourile de incendiere, ardeau 
cărbuni pentru a incinera palatul. 

Insă nu au reuşit să îl distrugă în totalitate. Au rămas în 
picioare ziduri de până la cinci metri înălţime. „lar instalaţiile 


palatului”, scrie profesorul Parrot, „din bucătării si din sălile de 
baie ar putea să fie puse în funcţiune şi astăzi, patru milenii 
după distrugerea palatului, fără a fi nevoie de nicio reparaţie”. 
In băi s-au găsit vane, în bucătării forme pentru cozonaci, iar pe 
cuptoare chiar şi cărbuni! 

Imaginea maiestuoasei ruine este copleşitoare. O singură 
poartă, situată la nord, asigura o mai uşoară pază şi o mai bună 
apărare. După ce se trecea printr-o serie de curţi şi pasaje, se 
ajungea în marea curte interioară, inundată de lumină. Ea era 
centrul vieţii oficiale şi, deopotrivă, al administraţiei regatului. 
Monarhul îi primea pe funcţionarii săi, pe curieri şi pe 
ambasadori în sala de audienţe alăturată - destul de mare 
pentru a putea cuprinde mai multe sute de oameni. Printr-o 
serie de coridoare se putea ajunge de acolo în încăperile 
particulare ale regelui. 

O aripă a palatului nu era folosită decât pentru ceremonii 
religioase. Aici se afla şi o sală a tronului, spre care ducea o 
scară impresionantă prin frumuseţea ei. Exista, de asemenea, 
un lung drum al ceremoniilor, care ducea, prin mai multe săli, 
spre capela palatului, în care se găsea imaginea de cult a zeiţei 
dătătoare de viaţă. Din vasul pe care îl ţinea în mâini curgea 
continuu „eterna apă a vieţii”. 

intreaga curte trăia sub acoperişul regelui. Miniştrii, 
administratorii, secretarii şi scribii îşi aveau cu toţii aici 
locuinţele spatioase. 

În marele palat administrativ al regatului Mari exista un 
Minister al Afacerilor Externe şi un Minister al Comerţului. Peste 
100 de funcționari erau ocupați cu corespondenţa 
guvernamentală, care se ridica la mii de tăblițe de lut. 

Palatul erau decorat cu fresce mari, de o rară frumuseţe. 
Chiar şi în momentul actual, culorile aproape că nu şi-au pierdut 
nimic din forţa lor. Arată de parcă ar fi fost aplicate ieri. Si 
totuşi, sunt cele mai vechi picturi din ţara dintre cele două fluvii 
- cu o mie de ani mai vechi decât mult lăudatele fresce colorate 
din splendidele edificii ale cârmuitorilor asirieni din Khorsabad, 
Ninive sau Nimrud. 

Mărimea şi grandoarea acestui palat unic corespundeau 
alcătuirii regatului guvernat dintre zidurile sale. Arhivele, care s- 
au păstrat peste milenii, ne demonstrează acest lucru. 

Mesaje, acte publice, decrete, dări de seamă, ce au fost 


scrijelite cu patru mii de ani in urmä cu stiletul de scribii harnici 
şi bine plătiţi ai curţii, au fost readuse la viaţă printr-o muncă 
asiduă. La Paris, profesorul Georges Dossin, de la Universitatea 
din Liege, împreună cu o întreagă echipă de asirologi, se ocupau 
cu descifrarea şi traducerea lor. Vor trece ani de zile înainte ca 
toate acele documente să ajungă să fie traduse şi publicate. 
Fiecare dintre ele conţine o pietricică din mozaicul istoriei 
regatului Mari. 

Numărul mare de decrete privind construirea de canale, 
stăvilare, baraje şi lucrările de amenajare ale cursurilor unor ape 
duc la supoziţia că bunăstarea regatului depindea, într-o mare 
măsură, de amplul şi ramificatul sistem de irigație, care era 
constant supravegheat şi întreţinut de ingineri ai statului. 

Două tăblițe conţin o listă de 2000 de mestesugari cu numele 
lor întreg şi cu breasla din care făceau parte. 

Sistemul de informare „Mari” funcţiona atât de rapid şi de 
eficient, încât nu era cu nimic mai prejos decât telegrafia 
modernă. 

Mesaje importante se transmiteau cu ajutorul semnalelor de 
foc în câteva ore, de la graniţa cu Babilonul până sus în Turcia 
de astăzi, adică la peste 550 de kilometri. 

Mari se afla la încrucişarea marilor drumuri de caravane, care 
mergeau de la vest spre est şi din sud spre nord, aşa că nu este 
de mirare că schimbul de bunuri, care ajungea din Cipru şi Creta 
până în Asia Mică şi Mesopotamia sudică, a dus şi la o bogată 
corespondenţă comercială scrisă pe tăblițe de lut. Insă täblitele 
nu conţin doar informaţii despre chestiuni cotidiene. Ele vorbesc 
la fel de elocvent despre culte, despre procesiunile în cinstea lui 
Istar care se ţineau de Anul Nou, despre citirea viitorului în 
ficatul de oaie sacrificată sau despre interpretarea viselor. In 
Mari se venerau douăzeci şi cinci de zeități. Intr-o listă a oilor 
sacrificate, ordonată de Zimri-Lim, sunt numiţi toţi locuitorii 
cerurilor zeieşti. 

Din nenumăratele rapoarte disparate înscrise pe lut ajungem 
să ne creăm astăzi o imagine a regatului Mari, a unui stat din 
secolul al XVIII-lea î.Hr., care era organizat şi administrat 
exemplar. În mod uimitor, în frescele şi sculpturile lor nu sunt 
redate evenimente cu caracter războinic. 

Locuitorii din Mari erau amoriti, care deveniseră sedentari cu 
mult timp în urmă şi erau iubitori de pace. Erau înclinați spre 


religie si cult, spre comert si schimb; cuceririle, eroismul, 
zdränganitul armelor nu le spuneau mare lucru. Fetele lor, asa 
cum le putem vedea astăzi sub formă de statui sau în picturi, 
sunt pline de calm şi de bucurie interioară. 

Ceea ce nu înseamnă deloc că ar fi fost scutiţi de grijile 
războiului, de apărarea şi păstrarea siguranţei ţării lor. Căci la 
graniţele lor trăiau popoare semitice nomade, pentru care 
păşunile bogate şi marile plantaţii de legume şi cereale 
constituiau o atracţie constantă. Acestea treceau des peste 
graniţă, îşi purtau turmele peste zone întinse şi înfricoşau 
populaţia locală. Trebuia să te fereşti de ei. De aceea se 
construiseră pe graniţă posturi de veghe şi puncte de apărare. 
Tot ce se întâmpla era îndată anunţat la Mari. 

Asirologii descifreaza la Paris o tăbliță de lut din arhivele 
descoperite în Mari. Miraţi, ei citesc un mesaj transmis de 
Bannum, un ofiţer al poliţiei stepelor: „Spune stăpânului meu: 
Acestea de la Bannum, servitorul tău. leri am pornit din Mari şi 
am petrecut noaptea in Zuruban. Toţi veniaminitii aprindeau 
focuri de semnal. De la Samanum până la llum-Muluk, de la 
Ilum-Muluk la Mişlan, toate aşezările veniaminitilor din districtul 
Terga răspundeau cu semnale de foc. Si nu ştiu, nici până acum, 
ce însemnau aceste semnale. Dar încerc să aflu. li voi scrie 
stăpânului meu dacă am reuşit sau nu. Pune să se întărească 
paza în oraşul Mari şi nu îl lăsa pe stăpânul meu să iasă pe 
poartă.” 

În acest raport polițienesc de pe Eufratul mijlociu, din secolul 
al XIX-lea î.Hr., apare numele unui trib cunoscut din Biblie, 
anume veniaminitii! 

Despre veniaminiti se vorbeşte adesea. Se pare că le-au 
pricinuit stăpânilor din Mari atâtea griji, încât chiar perioade de 
domnie au fost denumite după ei. 


În dinastiile Mari, referirile la anii de domnie nu se făceau 
recurgând la cifre, ci la evenimente importante, cum ar fi 
construirea şi inaugurarea unui templu nou, ridicarea de diguri 
de mari dimensiuni pentru îmbunătăţirea sistemelor de irigare, 
amenajări ale malurilor Eufratului sau recensăminte ale 
populaţiei. Tabelele cronologiei istorice îi numesc de trei ori pe 
veniaminiti: 


z> 

Fig. 7. Această pictură din sala 106 a palatului din Mari redă intronarea lui Zimri-Lim de către zeiţa Iştar 


„Anul în care lahdulim plecă spre Hem şi îşi puse mâna peste 
stepa veniaminiţilor”, se spune în timpul domniei regelui 
lahdulim şi „Anul în care Zimri-Lim l-a ucis pe dawidiumul 
veniaminitilor...” 

„Al doilea an de când Zimri-Lim l-a ucis pe dawidiumul 
veniaminitilor...” O corespondenţă voluminoasă sosită de la 
guvernatori şi de la funcţionari ai administraţiei viza continuu 
problema dacă să se  îndrăznească o numărătoare a 
veniaminiţilor, adică dacă să se facă un recensământ al 
acestora. 

În regatul Mari recensămintele populaţiei nu erau un lucru 
neobişnuit. Pe baza lor se realiza impozitarea şi înrolarea în 
armată. Populaţia era adunată pe districte şi fiecărui ins ce 
trebuia să facă armata i se trecea numele pe o listă. Această 
procedură dura totuşi câteva zile, aşa că agenţii guvernamentali 
le împărțeau celor chemaţi în mod gratuit bere şi pâine. Şefii 
administraţiei din palatul din Mari erau foarte doritori să facă un 
recensământ al veniaminiţilor. Funcţionarii districtuali, care 
ştiau mai bine cum stăteau lucrurile în teren, aveau însă retineri 
majore în această privinţă. Ei atrag atenţia şi dau sfatul să nu se 


întreprindă aşa ceva, deoarece ei cunosc mai bine aceste triburi 
rebele, care nu s-au statornicit încă. „În ceea ce priveşte un 
recensământ al veniaminiţilor, despre care mi-ai scris...” îşi 
începe un mesaj Samsi-Addu adresat lui lasmah-Addu din Mari, 
„veniaminiţii nu sunt potriviti pentru un recensământ. Dacă îl 
faci, vor afla de acest lucru fraţii lor, Ra-ab-ba-yi, care locuiesc 
pe malul celălalt al fluviului. Aceia vor fi nemulţumiţi de ei şi cei 
de aici nu se vor mai întoarce în ţara lor. În niciun caz să nu faci 
un recensământ în rândurile lor!” 

Asa au ajuns veniaminitii să nu capete bere şi pâine pe gratis, 
dar nici n-au plătit dări şi n-au făcut stagiul militar. 

Mai târziu, fiii lui Israel vor trece de mai multe ori prin 
asemenea recensăminte, făcute exact după schema celor din 
Mari. Prima dată sub Moise, la porunca lui lahve, după exodul 
din Egipt. Toţi bărbaţii de peste 20 de ani care pot purta arme 
sunt înregistraţi după familiile lor (Numerii 1-4). O generaţie mai 
târziu, la sfârşitul drumului lor prin deşert, Moise pune să se 
facă alt recensământ, în vederea împărţirii pământului 
Canaanului (Numerii 26). În timpul monarhiei, David porunceşte 
şi el să se întreprindă un recensământ al populaţiei. 

El viza înfiinţarea unei organizaţii militare si îl însărcinează pe 
comandantul oştirii sale, Ioab, să se ocupe de recensământ (II 
Regi 24). lahve l-a instigat pe regele David să facă 
recensământul, aşa cum ne spune Biblia, pentru a pedepsi 
poporul. Israelienii iubeau libertatea mai mult decât orice. 
Inregistrarea lor şi posibilitatea ulterioară de a fi chemaţi sub 
arme nu le erau pe plac. Chiar şi mult mai târziu, când 
guvernatorul roman Coponius a ordonat un recensământ, în 
anul 6 d.Hr., aproape că s-a ajuns la o revoltă deschisă. 


Trebuie spus că lumea întreagă datorează tocmai paşnicului 
regat Mari sistemul de bază al tuturor recrutărilor care s-au 
făcut şi se fac. El a fost preluat deopotrivă de babilonieni şi 
asirieni, de greci şi romani, ca şi mai apoi de statele epocii 
moderne. În toate ţările din lume se recurge la recensământ ca 
instrument pentru strângerea impozitelor şi pentru recrutări, 
după modelul conceput în regatul Mari! 


La Paris, menţionarea veniaminiţilor trezeşte, pe bună 
dreptate, presupozitii şi aşteptări care mergeau toate într-o 


anumită direcţie. 

Pe alte tăblițe de lut asirologii descoperă în rapoarte ale 
guvernatorilor şi ale mai marilor districtelor din regatul Mari o 
mulţime de nume care ne sună foarte cunoscute din paginile 
Bibliei, precum Peleg, Serug, Nahor, Terah şi... Haran! 

„lată acum istoria vieţii neamului lui Sem” ni se spune în 
Cartea Facerii 11:10. „Peleg a trăit o sută treizeci de ani şi 
atunci i s-a născut Ragav. / Ragav a trăit o sută treizeci şi doi de 
ani şi atunci i s-a născut Serug. / Serug a trăit o sută treizeci de 
ani şi atunci i s-a născut Nahor. / Nahor a trăit şaptezeci şi nouă 
de ani şi atunci i s-a născut Terah. / Terah a trăit şaptezeci de 
ani şi atunci i s-au născut Avram, Nahor şi Haran”. 

Nume ale strămoşilor lui Avraam apar din străfundurile 
timpurilor ca denumiri ale unor oraşe din nord-vestul 
Mesopotamiei. Ele sunt situate în „Panan-Aram”, adică „câmpia 
lui Aram”. In mijlocul ei se află Haran, un oraş care, după 
descriere, trebuie să fi fost înfloritor în secolele al XIX-lea şi al 
XVIll-lea î.Hr. Haran, patria patriarhului Avraam, este 
menţionată aici pentru prima dată. Ceva mai sus, în aceeaşi 
vale a râului Balih, era aşezat un oraş al cărui nume ne este, de 
asemenea, familiar din Biblie: Nahor, locul natal al Rebecăi, 
nevasta lui Isaac. 

„Avraam era acum bătrân şi vechi de zile şi Domnul 
binecuvântase pe Avraam cu de toate. / Atunci a zis Avraam 
către sluga cea mai bătrână din casa sa, care cârmuia toate 
câte avea: «Pune mâna ta sub coapsa mea / Si jurä-mi pe 
Domnul Dumnezeul cerului şi pe Dumnezeul pământului că fiului 
meu Isaac nu-i vei lua femeie din fetele Canaaneilor, în mijlocul 
cărora locuiesc eu / Ci vei merge în ţara mea, unde m-am 
născut eu, la rudele mele, şi vei lua de acolo femeie lui Isaac, 
fiul meu». / Apoi a luat sluga cu sine zece cămile din cămilele 
stăpânului său şi tot felul de lucruri scumpe de-ale stăpânului 
său şi, sculându-se, s-a dus în Mesopotamia, în cetatea lui 
Nahor”. (Facerea 24:4, 10) 

Şi iată că astfel oraşul biblic Nahor pătrunde deodată într-un 
context recognoscibil din punct de vedere istoric. Sluga lui 
Avraam a plecat în regatul regilor din Mari. Misiunea clară pe 
care i-a dat-o stăpânul său, aşa cum ne relatează Biblia, 
dovedeşte că Avraam trebuie să fi cunoscut foarte bine atât 
nordul Mesopotamiei, cât şi Nahorul. Altminteri cum ar fi putut 


vorbi despre acest oras? 

După datele indicate în Biblie, se poate socoti cu exactitate că 
Avraam şi-a părăsit oraşul său natal Haran cu 645 de ani înainte 
de exodul copiilor lui Israel din Egipt sub conducerea lui Moise, 
în secolul al XIII-lea î.Hr., şi de drumul pe care l-au făcut prin 
deşert până în Tara Fägäduintei. Această dată este, aşa cum 
vom vedea mai încolo, atestată de către arheologi. Confirmă 
descoperirile de la Mari exactitatea datelor furnizate de Biblie? 
Oricum, conform informaţiilor descoperite în arhivele palatului, 
în jurul anului 1900 î.Hr. Atât Haran, cât şi Nahor erau nişte 
oraşe înfloritoare. 

Ne prezintă oare documentele din regatul Mari pentru prima 
dată extraordinara dovadă a faptului că istorisirile despre 
patriarhi nu sunt doar nişte „legende pioase”, ci că ele sunt 
descrieri ale unor evenimente dintr-o perioadă istorică ce poate 
fi datată cu precizie? 

Faptul că Biblia conţine un corpus de nume reale din perioada 
timpurie vest-semitică şi-a găsit o confirmare neaşteptată prin 
intermediul unor vechi surse de documente orientale. Numele 
din istoria patriarhilor care apar în Biblie nu se regăsesc doar în 
denumirea unor localităţi, ci s-au dovedit a fi, într-adevăr, 
numele unor persoane individuale. Nu este un lucru atât de 
neobişnuit ca un cercetător sau altul să descopere o tăbliță de 
lut pe care să apară chiar numele biblicului părinte al 
patriarhilor, cel al lui Avraam. Ne-am apropiat oare într-adevăr 
astfel mai mult de el? Printre cei care i-au purtat numele se 
aflau, conform documentelor scoase la iveală la „Capul 
Feniculului” Ras Şamra (vechiul Ugarit), chiar şi un egiptean şi 
un cipriot. Părintele Roland de Vaux, cunoscutul arheolog biblic, 
a găsit acest fapt „ciudat şi neliniştitor”. Lucru de înţeles, căci 
Avraam ameninţă pe această cale nu să ne devină mai 
cunoscut, ci, dimpotrivă, să se „piardă” în masa numerosilor săi 
tizi din variate epoci ale istoriei Orientului Apropiat şi Mijlociu! 

Din păcate s-a pierdut şi urma „veniaminitilor” din Mari. S-a 
ajung la următoarea convingere: Denumirea dedusă ca fiind 
„veniaminiţi” din textele de la Mari nu ar însemna de fapt decât: 
„fii de pe mâna dreaptă” (respectiv „fii ai sudului”). Este vorba, 
aşadar, mai curând de o denumire conţinând strict o indicație 
geografică şi nu de numele unui trib, deoarece în documentele 
din Mari „fiilor sudului” (banu rabbăjă) le sunt opusi „fiii 


nordului” (banu Sam’al). 

Si din alt punct de vedere, cei care erau implicati In cercetäri 
legate într-un fel de Biblie au mai învăţat ceva în plus: „Anul în 
care Zimri-Lim l-a ucis pe dawidium-ul veniaminitilor...” se 
traduce astăzi: „Anul în care Zimri-Lim i-a înfrânt pe fiii sudului”. 
Căci dawidum nu înseamnă „căpetenie”, cum se credea înainte, 
ci „Infrängere”. 

Este evident că datarea existenţei Mari-ului pe la 1800 î.Hr. 
Se potriveşte de minune cu periodizarea practicată uzual în 
ceea ce îi priveşte pe patriarhii biblici - în jurul sau puţin după 
2000 î.Hr. Au apărut însă - în mod paradoxal - confirmări 
surprinzătoare ale acelor relatări biblice, care corelează „Epoca 
patriarhilor” cu o perioadă a istoriei Orientului antic datată cu 
circa o jumătate de mileniu mai târziu - ceea ce pune sub 
semnul întrebării periodizarea uzual folosită. Este vorba de date 
venind din arhiva din Nuzi, astăzi Jorgan Tepe, aflat la 15 
kilometri sud-vest de Kirkuk. Documentele găsite în acest oraş 
hurrit din regatul Mitanni (c. 1500 î.Hr.) nu conţin doar texte de 
drept hurrite, ci şi cutume de drept ale „patriarhilor” din Biblie, 
cele două prezentând o uluitoare asemănare. lată trei exemple 
edificatoare: 

1. Avraam se plânge că va muri fără de fii şi că va fi moştenit de 
un anume Eliezier (Facerea 15:2). Din täblitele descoperite la 
Nuzi ştim că se obişnuia ca cuplurile maritale fără copii să 
adopte un „fiu”, care să se îngrijească de părinţii adoptivi, iar în 
schimb acesta să fie declarat moştenitorul lor. În parte, se putea 
reveni asupra acestei înţelegeri, dacă se prezenta un urmaş de 
sânge. 

2. Dacă dintr-o căsnicie nu rezulta niciun urmaş, nevasta avea 
datoria de a-i asigura soţului o „nevastă înlocuitoare”. Aşa a 
făcut şi Sarai, atunci când i-a dat-o lui Avraam pe Agar (Facerea 
16:3) şi tot aşa, mai târziu, Rahila i-a dat-o lui lacov pe slujnica 
ei Bilha (Facerea 30:3). Exact acelaşi obicei domnea şi în Nuzi. 

Nevasta lui lacov, Rahila, a furat de la tatăl ei, Laban, „idolii” 
săi (Facerea 31:19 şi urm.), iar Laban a făcut tot posibilul să 
recapete acei „idoli”. Tăbliţele din Nuzi ne explică de ce: cine 
avea asemenea idoli (teraphim) avea şi dreptul la moştenire. 


Pe scurt, avem de a face cu potriviri frapante între Biblie şi 
textele din Nuzi! Şi, totuşi, apare şi o nuanţă amară: dacă 


patriarhii urmau cutumele juridice ale hurritilor din secolul al XV- 
lea î.Hr., atunci ar mai fi putut ei să trăiască în secolele al XVIII- 
lea, al XIX-lea sau XX î.Hr.? Cu alte cuvinte: a trăit Avraam cu 
adevărat în „regatul Mari”? Sau ar trebui mai curând să Il 
căutăm cu sute de ani mai târziu în regatul Mitanni? Desigur, se 
va mai dovedi şi de-acum încolo că anumite presupuneri şi teorii 
despre „Epoca patriarhilor” (de data aceasta în sfera religioasă) 
îşi au un corespondent în textele din oraşul de coastă Ugarit 
(Ras Şamra), oraş a cărui perioadă „clasică” este încă şi mai 
târzie: în secolele al XV-lea - al XIV-lea î.Hr.! Va trebui, aşadar, 
ca strămoşii biblici ai Israelului să fie cantonati într-o perioadă 
încă si mai înaintată? Astăzi suntem confruntati cu întrebări 
peste întrebări... 

Şi totuşi, chiar dacă ar putea părea că ştiinţa ne lasă singuri 
în mijlocul unui ocean de probleme nerezolvate, ceea ce ne 
îngreunează foarte mult posibilitatea de a face legătura între 
nume şi evenimente menţionate în Biblie şi personaje cunoscute 
din istorie, tot ştiinţa a fost cea care a confirmat alte date din 
Biblie într-un mod uluitor, aşa cum vom vedea mai departe. Si, 
cum cercetarea merge înainte, nu este deloc exclus ca 
arheologia biblică să ne ofere în viitor alte şi alte descoperiri 
senzaţionale. 


Capitolul şase 
Marea călătorie spre Canaan 


Un drum de caravane de o mie de kilometri « Astăzi este nevoie 
de patru vize * Tara Purpurii « Expeditii de pedepsire împotriva 
„locuitorilor nisipurilor” « Falnice oraşe maritime şi un hinterland 
turbulent » Bestseller egiptean despre Canaan » Sinuhe laudă 
Tara Făgăduinței + lerusalimul pe cioburi magice + Fortificatii 
Sellim descoperă oraşul Sichem + Avraam alege drumul de 
munte 


ŞI A LUAT AVRAM PE SARAI, FEMEIA SA, PE LOT, FIUL FRATELUI 
SĂU, ŞI TOATE AVERILE CE AGONISISERĂ EI ŞI TOŢI OAMENII PE 
CARE-I AVEAU ÎN HARAN, ŞI AU IEŞIT, CA SĂ MEARGĂ ÎN ŢARA 
CANAANULUI ŞI AU AJUNS ÎN CANAAN. (Facerea 12:5) 


Drumul din patria patriarhului, Haran, spre ţara Canaanului, 


ducea spre sud cale de circa o mie de kilometri. Se merge in sus 
de-a lungul râului Balih până la Eufrat, de acolo mai departe pe 
un drum de caravane vechi de milenii, se trece prin oaza 
Palmyra, care apare în Biblie sub numele de Tadmor, pe calea 
spre Damasc. lar de aici, către sud-vest spre lacul Ghenizaret. 
Era o mare cale comercială, care lega din vremuri străvechi 
Eufratul de lordan, ducând din bogata Mesopotamie spre 
oraşele maritime feniciene aflate pe coasta Mării Mediterane şi 
apoi, mai departe, spre îndepărtatele ţinuturi cu crocodili ale 
Egiptului. 

Cine vrea să repete în zilele noastre drumul făcut de Avraam, 
are nevoie de patru vize: una pentru Turcia, unde se află 
Haranul, una pentru Siria, spre a acoperi porţiunea dintre Eufrat 
şi Damasc până la lordan, iar apoi câte una pentru lordania şi 
pentru Israel, unde se întindea înainte Canaanul. Pe vremea 
părintelui patriarhilor lucrurile erau, din acest punct de vedere, 
mai simple. Căci, pe tot parcursul lungii sale călătorii, nu a mers 
decât printr-un singur stat mare, regatul Mari, pe care îl părăsea 
acum. Celelalte orase-stat mai mici, aflate între Eufrat si Nil, 
puteau fi ocolite cu uşurinţă. Drumul spre Canaan era liber. 

Primul mare oraş pe care trebuie să-l fi văzut Avraam în 
călătoria sa mai dăinuie şi astăzi: este Damascul. 


Un drum cu maşina din Damasc spre Palestina este, mai ales 
primăvara, o experienţă minunată. 

Străvechiul oraş, cu străzile sale strâmte şi pasajele sale 
întunecate în care se află bazarele, cu moscheile şi cu ruinele 
construcţiilor romane, este situat în mijlocul unei văi largi şi 
fertile. Atunci când arabii vorbesc despre paradis, de cele mai 
multe ori ei se gândesc la Damasc. Ce alt loc de la Marea 
Mediterană s-ar putea compara cu acest oraş minunat, inundat 
în 

Fig. 8. Părintele patriarhilor a urmat acest drum din regatul 
Mari spre Canaan. 


fiecare primăvară de o infinită bogăţie de flori colorate, care mai 
de care mai diferite! In nenumărate curţi şi în lizierele din afara 
zidurilor sale este o feerie în nuanţe de roz a caişilor şi 
migdalilor. Pomi în floare se află pe de o parte şi alta a drumului 
care urcă treptat, ducând spre sud-vest. De-a lungul lui se înşiră 
ogoare roditoare, care alternează cu crânguri de măslini şi 
întinse plantaţii de duzi. Sus de tot, în dreapta drumului, 
izvorăşte râul el-Barada, căruia i se datoreşte fertilitatea întregii 
regiuni. Aici este locul unde se ridică spre ceruri din valea 
netedă şi roditoare, într-un gest abrupt şi puternic, renumitul 
munte Hermon, care atinge peste 2 750 m înălţime. Din latura 
sudică a acestui masiv muntos ies bolborosind apele izvoarelor 
lordanului. Sumetindu-se peste cele două ţări într-atât încât 
poate fi văzut de la mare depărtare, muntele pare să fie o piatră 
de hotar aşezată de natură drept între Siria şi Palestina. Chiar şi 
în timpul celor mai chinuitoare călduri, crestele sale rămân 
încununate de zăpadă. Impresia este una cu atât mai 
covârşitoare, cu cât, mergând mai departe pe drum, pe stânga 
lui dispare treptat verdele câmpiilor. Dealurile gri-brune, printre 
care şerpuiesc doar nişte văi uscate, se aseamănă unei 
monotone mări vălurite, care se rostogoleşte parcă până la un 
orizont strălucitor, acolo unde începe incandescentul deşert al 


Siriei - patria nomazilor. Timp de o oră şi jumătate maşina urcă 
încontinuu pe o pantă lină. Câmpurile şi crângurile se răresc tot 
mai mult. Verdele este tot mai mult înghiţit de griul nisipos al 
stepei. Apoi, dintr-o dată, apar nişte imense conducte petroliere, 
care trec de-a latul drumului. Titeiul care curge pe aici a parcurs 
deja un drum extrem de lung. Punctul de pornire se află în 
insulele Bahrein din mijlocul Golfului Persic, la 1500 km distanţă, 
iar punctul terminal este oraşul portuar Saida de la Marea 
Mediterană, vechiul Sidon din Biblie. 

In spatele unei creste de deal se arată ţinutul muntos al 
Galileei. După puţine minute ajungem la un post de control 
vamal. Siria rămâne în urmă. Drumul trece peste un mic pod. Pe 
sub el curge năvalnic un râuşor strâmt, dar neliniştit. Este 
lordanul; ne aflăm acum în Palestina, în tânărul stat Israel. 

După zece kilometri de mers cu maşina printre stânci 
întunecate de bazalt se văd sclipirile albăstrii de pe luciul apei 
lacului Ghenizaret”. Pe acest lac liniştit a predicat cândva, dintr- 
o barcă, lisus, în faţa oamenilor din micul oraş Capernaum. Aici 
i-a spus lui Petru să-şi arunce năvodul şi să prindă o mulţime de 
peşti. Cu două mii de ani înainte, Avraam şi-a păscut animalele 
pe malurile acestui lac. Căci drumul dinspre Mesopotamia spre 
Canaan trecea pe lângă lacul Ghenizaret. 


Canaanul este un ţinut îngust şi muntos, aflat între coasta 
Mării Mediterane şi limitele vestice ale deşertului şi care se 
întinde de la Gaza, în sud, până la Hamath, pe Orontes, în nord. 

Canaan este „[ara Purpurei”. Numele se datorează unui 
produs local care era la mare căutare în Antichitate. Din cele 
mai vechi timpuri, locuitorii de aici extrăgeau din melcul de 
mare - Murex trunculus care creştea în această zonă, cel mai 
renumit colorant al lumii antice: purpura. Era atât de rară şi atât 
de dificil de produs, încât ajungea să fie atât de scumpă, că doar 
cei foarte bogaţi îşi puteau permite să o cumpere. Hainele de 
culoare purpurie erau considerate peste tot în Orient un semn 
că cel care le purta deţinea un rang înalt. Grecii îi denumeau 
„fenicieni” pe fabricantii şi pe cei care colorau cu ajutorul 


° Prima ediţie a cărţii a apărut în 1955; statul Israel a fost 
proclamat în 1948 (n. tr.) 

7 Cunoscut mai degrabă ca lacul Tiberiada sau Marea Galileei (n. 
red.) 


purpurei pe malul Märii Mediterane, iar tara lor era cunoscutä 
sub numele de „Fenicia”, ceea ce însemna, in limba lor, 
purpură. 

Tara Canaanului este şi locul unde au apărut două elemente 
care au influenţat în cel mai înalt grad întreaga lume: cuvântul 
„biblie” şi alfabetul nostru! Un oraş fenician a fost naşul 
cuvântului grecesc prin care se desemnează o „carte”: plecând 
de la numele unui oraş portuar din Canaan, Byblos, s-a ajuns la 
„biblion” şi, mai târziu, la „Biblie”. lar în secolul al IX-lea î.Hr., 
grecii au preluat din Canaan literele alfabetului nostru. 

Acea parte a ținutului care va ajunge să fie patria poporului 
israelit a fost botezată de romani după cei mai aprigi duşmani ai 
fiilor lui Israel: păci termenul de „Palestina” vine de la 
„peliştim”, denumirea sub care apar filistenii în Vechiul 
Testament. Ei trăiau la extremitatea sudică a coastei 
Canaanului. „Tot Israelul, de la Dan până la Beer-Şeba” (| Regi, 
3:20) - aşa ne delimitează Biblia întinderea pe care o avea Ţara 
Făgăduinţei. Adică de la izvoarele lordanului, aflate la poalele 
Hermonului, şi până la dealurile aflate la vest de Marea Moartă, 
iar în sud până la deşertul Negev. 

Dacă ne uităm la globul pământesc, Palestina nu ne apare 
decât ca o pată minusculă, o fâşie mică şi subţire. Astăzi, cu o 
maşină, se poate da înconjurul graniţelor vechiului regat al 
Israelului fără mare efort într-o singură zi. Dimensiunile sale se 
apropie de cele ale Siciliei. Nu a crescut în mărime decât câteva 
decenii din zbuciumata sa istorie. Sub renumitii regi David şi 
Solomon, teritoriul statului a ajuns în sud până la braţul Mării 
Roşii de la Eţion-Gheber, iar în nord a depăşit cu mult Damascul, 
intrând adânc în teritoriul Siriei. Statul actual al Israelului este 
cu aproape o cincime mai mic decât regatul strämosesc. 

Aici nu au înflorit niciodată meşteşuguri şi industrii ale căror 
produse să fie dorite în restul lumii. Brăzdat de dealuri şi lanţuri 
muntoase, ale căror vârfuri se ridică până la peste 1000 m, 
mărginindu-se în est şi în sud cu stepa şi cu deşertul, în nord cu 
Munţii Libanului şi cu Muntele Hermon, iar în vest cu coasta 
netedă şi neprielnică pentru construirea de porturi, regatul 
Israelului dă impresia unei insule sărace, prinsă între marile 
imperii de pe Nil şi de pe Eufrat şi aflată pe graniţa dintre două 
continente. La vest de delta Nilului este Africa. In cealaltă 
direcţie, după 150 de kilometri de deşert începe Asia, iar la 


pragul ei se afla Palestina. 

Dacă pe parcursul istoriei sale turbulente Israelul a fost prins 
continuu în mijlocul unor mişcări istorice de mare amploare, 
acest lucru se datoreşte poziţiei sale geografice. Canaan este 
veriga care face legătura între Egipt şi Asia. Cel mai important 
drum comercial al vechii lumi trece prin această ţară. 
Comerciantii şi caravanele, triburile şi popoarele migratoare 
merg pe această cale, pe care vor urma mai târziu armatele 
marilor cuceritori. Egiptenii, asirienii, babilonienii, perşii, grecii şi 
romanii au profitat, pe rând, de această ţară şi de locuitorii ei, 
urmărindu-şi interesele economice, strategice şi politice. 

Uriaşul de pe Nil a fost atras în această zonă de interese 
comerciale încă din mileniul al Ill-lea î.Hr., când a făcut primii 
paşi înspre vechiul Canaan în postura sa de primă mare putere. 


„Am adus 40 de corăbii încărcate cu trunchiuri de cedru / Am 
construit corăbii din lemn de cedru / O corabie de 50 m lungime 
închinată «laudei celor două ţări» / lar din lemn de meru, alte 
două corăbii de 50 m lungime / Uşile palatului regal le-am făcut 
din lemn de cedru”, acesta este conţinutul celui mai vechi 
raport de import de cherestea din lume, care datează din jurul 
anului 2700 î.Hr.; informaţiile despre acest transport de 
cherestea, făcut în timpul domniei faraonului Sneferu, sunt 
cioplite într-o tăbliță de diorit negru, care este păstrată astăzi în 
muzeul din Palermo. In acele vremuri, povârnişurile Munţilor 
Libanului erau acoperite de păduri dese. Nobilul lemn de cedru, 
ca şi cel de meru, un tip de conifer, erau materialele de 
construcţie extrem de apreciate de către faraoni. 

Cu 500 de ani înainte de Avraam, deja înfloreau pe coasta 
Canaanului importul şi exportul. Tara Nilului tranzactiona aur şi 
mirodenii din Numibia, cupru şi turcoaze extrase din minele 
Sinaiului, cânepă şi fildeş în schimbul argintului din Taurus, al 
produselor din piele făcute în Byblos, al vazelor glazurate din 
Creta. Egiptenii bogaţi îşi vopseau stofele în purpuriu în marile 
vopsitorii ale fenicienilor. Pentru doamnele lor de la curte 
cumpărau un albastru minunat de lapislazuli - erau la mare 
modă pleoapele date cu albastru cât şi stibiu, mult apreciata 
cosmeticală cu care femeile de vază îşi fardau genele. 

In oraşele de coastă Ugarit (astăzi Ras Şamra) şi Tir s-au 
înfiinţat consulate egiptene, cetatea maritimă Byblos a devenit 


o colonie egipteană, statuile faraonilor au început să apară 
pretutindeni, iar prinții fenicieni au luat obiceiul de a adopta 
nume egiptene. 

In timp ce localităţile de pe coastă prezintă imaginea unei 
vieţi cosmopolite, prospere, ba chiar luxoase, la doar câţiva 
kilometri spre interior avem de-a face cu o lume total diferită. 
Munţii din apropierea lordanului sunt o zonă în care puteau 
răbufni oricând tulburări. Atacurile nomazilor împotriva 
populaţiei sedentare, revoltele şi luptele dintre oraşe nu mai 
luau sfârşit. Deoarece toate acestea puneau în pericol şi drumul 
caravanelor, care mergea de-a lungul coastei Mării Mediterane, 
sunt trimise în repetate rânduri expediţii de pedepsire egiptene, 
care să-i potolească pe cei ce tulburau pacea. Inscripţia de pe 
mormântul egipteanului Uni ne oferă o imagine clară a modului 
în care decurgea o asemenea campanie punitivă în jurul anului 
2250 î.Hr. Comandantul militar Uni primeşte de la faraonul Pepi | 
ordinul de a strânge o armată, cu care să pornească împotriva 
beduinilor asiatici care au năvălit în Canaan. Despre campanie, 
Uni ne spune: 

„Maiestatea Sa a bătut cu război popoarele deşertului şi 
Maiestatea Sa a adunat o armată: în întregul ţinut de sud, 
dincolo de Elefantina... în tot nordul... şi printre nubienii din 
Jertet, Mazoi si Jenam. Mie mi s-a încredinţat întreaga 
expediţie...” Inaltul grad de disciplină al acestei armate formate 
din luptători de culori diferite este lăudat în mod expres; cu 
această ocazie aflăm şi care erau cele mai râvnite prăzi de 
război în Canaan: „Niciunul dintre ei nu fura sandalele celui care 
îi ieşea în drum... Niciunul dintre ei nu lua pâine din oraşe... 
niciunul dintre ei nu îi lua cuiva vreo capră”. Raportul lui Uni 
privind campania anunţă cu pompă o mare victorie şi, în 
trecere, ne oferă câteva informaţii preţioase despre ţară: 
„Armata regelui s-a întors în bună stare, după ce a pustiit ţara 
locuitorilor nisipurilor... după ce le-a distrus fortărețele... după 
ce le-a tăiat smochinii şi viile... după ce... a luat multi prizonieri. 
Maiestatea Sa m-a trimis de cinci ori în ţara locuitorilor 
nisipurilor, de fiecare dată când se răsculau...” 

Astfel au ajuns în Egipt primii semiti - numiţi aici dispretuitor 
„locuitori ai nisipurilor” - ca prizonieri de război. 

Chu-Sebek, aghiotantul faraonului egiptean Sesostris al Ill-lea, 
scrie patru sute de ani mai târziu un jurnal de război, care a fost 


dăltuit într-o piatră comemorativă, aşa cum o cerea uzanta 
timpului. Piatra respectivă a fost descoperită la Abydos, pe 
cursul superior al Nilului şi pe ea scrie: „Maiestatea Sa a pornit 
spre nord, pentru a-i supune pe beduinii asiatici... Maiestatea Sa 
a ajuns într-un loc numit Sekmem... Apoi căzu Sekmem 
împreună cu jalnica Retenu...” 

Denumirea egiptenilor pentru ţara Palestinei şi a Siriei era 
„Retenu”. „Sekmem” este oraşul numit în Biblie Sichem, primul 
oraş pe care îl vede Avraam la sosirea sa în Canaan. (Facerea 
12:6) 

Cu campania lui Sesostris al Ill-lea, în jurul anului 1850 î.Hr., 
ne aflăm în plină epocă a patriarhilor. Între timp, Egiptul 
ocupase deja tot Canaanul; ţara se afla în stăpânirea faraonului. 
Datorită arheologilor, lumea cunoaşte astăzi un document unic 
ca importanţă din acea epocă, un adevărat giuvaier al scrierilor 
din Antichitate. Autorul este un egiptean numit Sinuhe. Locul 
acţiunii: Canaan. Timpul acţiunii: între 1971 şi 1928 î.Hr., sub 
domnia faraonului Sesostris |. 


Sinuhe, un nobil de la curte, este amestecat într-o intrigă 
politică. Se teme pentru viaţa sa şi fuge în Canaan: 

„...Indreptändu-mi paşii spre nord, am ajuns la Zidul Prințului, 
care a fost construit pentru a-i ţine pe beduini la distanţă şi a-i 
strivi pe călătorii nisipurilor.? M-am ascuns într-un desiş, de 
teamă să nu fiu văzut de soldaţii care patrulau sus pe zid. Seara 
am pornit din nou la drum. Când s-a luminat de zi... şi am ajuns 
la Lacul Amar?, m-am prăbuşit sfârşit. Eram foarte însetat, îmi 
ardea gâtlejul. Mi-am zis: Acesta este gustul morţii! Dar după ce 
mi-am făcut puţin curaj şi m-am ridicat din nou în picioare, am 
auzit muget de vite şi am întrezărit oameni ai lui Sethi!. Unul 
dintre şeicii lor, care fusese în Egipt, m-a recunoscut şi mi-a dat 
apă şi mi-a fiert nişte lapte. Am plecat cu el la tribul său, unde s- 
au purtat foarte bine cu mine”. 


® „Călătorii nisipurilor” şi „trecătorii prin deşert” erau poreclele 
zeflemitoare cele mai curent folosite de egipteni pentru vecinii 
lor nomazi din est şi nord-est. Printre ei se numărau şi triburile 
care trăiau în Canaan şi Siria. 

° Lacurile Amare, denumire care s-a păstrat până astăzi, sunt 
situate pe istmul Suez. 

10 Asiatici (n.tr.). 


Sinuhe a reusit sa scape. A putut trece pe ascuns de marele 
zid de la granita marelui imperiu al faraonilor si care era ridicat 
exact acolo unde se află astăzi Canalul de Suez. Acest Zid al 
Prințului avea deja la acea dată câteva sute de ani. Un preot Il 
menţionează încă din 2650 î.Hr.: „Se va construi Zidul Prințului, 
care să nu-i lase pe asiatici să pătrundă în Egipt. Ei cer apă... 
pentru ca să îşi adape animalele.” Mai târziu, copiii lui Israel vor 
trece de multe ori prin porţile acestui zid; niciun alt drum nu 
duce spre Egipt. Dintre ei, Avraam este primul care trebuie să-l 
fi văzut, atunci când a plecat în valea Nilului în timp de foamete 
(Facerea 12:10). 

Sinuhe continuă: „Dintr-un ţinut eram trimis în următorul. Am 
ajuns la Byblos!! şi apoi la Kedme!?, unde am rămas un an şi 
jumătate. Ammi-ensi / Ammunenshi!?, prinţul din Retenu de 
Sus!*, m-a luat la el. El mi-a zis: «iţi va fi bine la mine şi vei auzi 
vorbindu-se limba egipteană.» Mi-a spus însă aceste lucruri 
pentru că îşi dăduse seama de calităţile mele, aflase de 
înţelepciunea mea. Egiptenii!” care se aflau acolo la el îi 
vorbiseră despre mine.” 

Aflăm prin ceea ce trece fugarul egiptean în Palestina de Nord 
până în cele mai mici amănunte, inclusiv elemente ale vieţii 
cotidiene: „Ammi-enşi îmi spuse: «Sunt convins că Egiptul este 
fericit, ştiind că prosperă, dar tu, iată, tu te afli aici; să rămâi 
aici la mine, iar eu mă voi purta bine cu tine.» M-a aşezat mai 
presus chiar şi decât copiii săi şi m-a căsătorit cu fiica sa cea 
mai în vârstă. M-a lăsat să aleg din ţara sa ce pământ mai bun 
voiam din ce îi aparţinea pe graniţa cu altă ţară. Era un ţinut 
frumos, care se numea Jaa. Se găseau smochine acolo şi 
struguri şi vinul era mai mult decât apa. Mierea era multă şi 
mult şi uleiul, şi toate soiurile de fructe creşteau în pomi. Se 
găseau grâu şi orz, iar numărul animalelor de tot soiul era de 
necuprins. M-am ales cu multe deoarece eram îndrăgit. M-a 
făcut căpetenia unuia dintre cele mai bune triburi ale sale. In 
fiecare zi primeam pâine şi vin, carne fiartă şi păsări fripte, la 


11 Oraş maritim la nord de actualul Beirut. 

12 Zonă deşertică la est de Damasc. 

3 Nume vest-semitic, amorit. 

14 Numele regiunii muntoase nordice a Palestinei. 

15 Însărcinaţi ai faraonului se aflau în acel timp peste tot în 
Canaan şi Siria. 


care se mai adaugau animalele sälbatice din desert, care erau 
vänate pentru mine si erau puse dinaintea mea pe längä tot ce 
prindeau câinii mei... şi lapte pregătit în tot felul. Astfel mi-am 
petrecut mulţi ani, copiii mei au ajuns bărbaţi puternici, fiecare 
dintre ei ajungând să îşi conducă propriul trib. 

Orice curier, fie că pleca din Egipt spre nord sau se îndrepta 
spre Curte înspre sud, poposea la minet; ofeream găzduire 
oricui. l-am dat apă celui însetat şi l-am trimis în direcţia bună 
pe cel care se pierduse; l-am salvat pe cel care era jefuit. Când 
s-au pornit asiaticii să aducă războiul asupra celorlalte căpetenii 
ale deşertului, i-am sfătuit pe aceştia în cele ce aveau de făcut; 
de aceea, prinţul din Retenu m-a lăsat pentru mulţi ani să fiu 
comandantul luptătorilor săi. Fiecare trib pe care l-am învins a 
fost gonit de pe păşunile şi de lângă izvoarele sale. Le-am 
căsăpit animalele, am luat locuitorii captivi, le-am luat hrana, le- 
am omorât oamenii; prin braţul meu puternic, cu arcul meu”, 
prin tactica mea şi prin planurile mele bine gândite. M-am 
bucurat de aprecierea şi bunătatea sa, el mă iubea, îmi aprecia 
curajul şi m-a aşezat mai presus de copiii lui când a văzut ce de 
ce sunt în stare.” 

Dintre multele momente memorabile trăite de Sinuhe printre 
„asiatici”, unul pare să îl fi impresionat cel mai tare. E vorba de 
o luptă pe viaţă şi pe moarte, pe care o descrie cu lux de 
amănunte. „Un falnic din Retenu” îl batjocori într-o bună zi pe 
Sinuhe în cortul său şi îi ceru să se lupte cu el. Era sigur că va fi 
în stare să îl omoare pe Sinuhe şi să câştige astfel dreptul 
asupra animalelor şi tuturor celorlalte posesiuni ale lui. Însă 
acesta, ca orice egiptean, era exersat încă de tânăr în arta 
trasului cu arcul şi l-a omorât pe acel „puternic”, care venise cu 
scut, pumnal şi sulițe, trăgându-i o săgeată bine tintitä în gât. 
Averea cu care s-a ales de pe urma acestei victorii l-a făcut încă 
mai bogat şi a mărit şi mai mult stima şi importanţa de care se 
bucurase până atunci. 

Ajuns la o vârstă înaintată, a fost în cele din urmă cuprins de 
dorul după patria sa. O scrisoare din partea unui faraon, 
Sesostris |, îl cheamă înapoi: „Pregăteşte-te să porneşti spre 
Egipt, pentru ca să revezi curtea la care ai crescut si să săruţi 
pământul la Marile Portaluri... Gândeşte-te la ziua în care vei fi 


16 O dovadă a multiplelor contacte dintre Egipt şi Palestina. 
17 Arcul este arma tipică pentru egipteni. 


îngropat, la trecerea în starea fericirii depline. Ti se va închina o 
noapte întreagă pentru a primi uleiuri şi bandaje din mâna lui 
Tait. Se va face o procesiune funerară pentru tine în ziua în care 
te vei uni cu pământul; sicriul va fi de aur, iar capul său va fi din 
lapislazuli şi vei fi aşezat pe un catafalc, ce va fi tras de boi; 
muzicanţii vor päsi înaintea ta si se va dansa dansul ceremonial 
la uşa mormântului tău; şi se va invoca lista de ofrande dedicate 
tie si se vor face sacrificii lângă stela ta; coloanele tale vor fi 
dăltuite din piatră albă şi aşezate în mijlocul mormintelor 
copiilor regali. Nu trebuie să mori printre străini. Nu trebuie să 
ajungi să fii învelit în piei de oaie la moartea ta.” 

Inima lui Sinuhe exultă de bucurie. Se hotărăşte pe dată să se 
întoarcă, îşi lasă toate bunurile copiilor săi şi îl instituie pe fiul 
său cel mai mare drept „conducător al tribului” său. Acesta era 
obiceiul printre nomazii semiti. Aceeaşi cutumă era valabilă şi 
pentru Avraam şi pentru urmaşii săi. Era dreptul moştenit al 
patriarhului, care a devenit mai apoi lege în Israel. „Şi tribul 
meu şi toate cele ce-am avut sunt acum ale lui, oamenii mei şi 
toate animalele mele, poamele mele şi toţi frumosii mei pomi. 
Apoi am pornit spre sud.” 

Până la forturile de pe graniţă este escortat de beduini, de 
acolo este apoi preluat de o delegaţie trimisă de faraon, care îl 
însoţeşte în călătoria sa cu corabia spre sud, până la capitala 
Memfis. 

Ce contrast! Dintr-un cort ajunge într-un somptuos palat 
regal, după o viaţă simplă şi plină de primejdii se vede reîntors 
în siguranţă şi în luxul uneia dintre cele mai civilizate metropole 
ale lumii de atunci. „Am ajuns în faţa Maiestätii Sale, care stătea 
aşezat pe un tron într-o sală toată din aur. Apoi au fost aduşi 
copiii regali. Maiestatea Sa îi spuse reginei: «lată-l pe Sinuhe, 
care s-a întors ca asiatic şi care a devenit beduin!» Ea a scos un 
strigăt puternic şi copiii regali au început să tipe şi ei, cu toţii 
deodată. l-au spus Maiestätii Sale: «Nu poate fi el, o rege şi 
domn al nostru». lar Maiestatea Sa a spus: «Ba da, chiar el 
este.»” 

„„„.am fost dus în casa unui fiu regal”, descrie Sinuhe 
entuziasmat. „Erau lucruri minunate în ea, avea o baie cu 
oglinzi... şi obiecte scumpe din tezaur. Haine din stofe regale se 
aflau în fiecare cameră, mir şi uleiul regelui şi al curtenilor la 
care ţine; şi fiecare servitor îşi vedea harnic de treaba sa. Au 


făcut să dispară ani buni din înfăţişarea mea, m-au bärbierit şi 
părul mi-a fost pieptănat. O povară a fost dată înapoi deşertului, 
iar hainele călătorilor nisipurilor. Şi am fost înveşmântat în stofe 
moi şi uns cu uleiul cel mai fin; iar noaptea am dormit întins pe 
un pat... şi m-am bucurat de bunătatea regelui până în ziua în 
care a venit moartea.” 


Relatarea lui Sinuhe nu se găseşte doar într-un singur 
exemplar; au fost descoperite surprinzător de multe. Trebuie să 
fi fost o lucrare foarte râvnită şi de aceea s-a bucurat de mai 
multe „ediţii”. Nu numai în Regatul Mijlociu al Egiptului, ci şi în 
Regatul Nou lumea s-a delectat cu acest text, aşa cum o 
dovedesc copiile găsite. S-ar putea spune că a fost un 
bestseller, primul din lume şi care, culmea, ne vorbeşte despre 
Canaan! 

Cercetătorii care l-au scos la iveală la începutul secolului XX 
s-au bucurat să-l citească la fel de mult ca şi contemporanii lui 
Sinuhe cu 4000 de ani în urmă, considerându-l însă o poveste 
inventată, scrisă cu talent şi presărată, după moda egipteană, 
cu exagerări - totul fiind lipsit de orice element real. Din această 
cauză textul lui Sinuhe nu a ajuns să fie de interes decât pentru 
egiptologii care ştiau să citească hieroglife, dar nu şi pentru 
istorici. Între atâtea dispute legate de clarificarea textului, a 
literelor, a construcţiilor şi corelărilor sintactice, conţinutul s-a 
pierdut în uitare. 

Între timp însă, Sinuhe a fost reabilitat. Astăzi ştim că 
egipteanul a scris o relatare obiectivă despre Canaan, aşa cum 
arăta acesta cam în perioada în care a ajuns Avraam acolo. 
Textele hieroglifice privind campaniile militare egiptene sunt 
primele care ne dau informaţii despre Canaan. Ele coincid cu 
ceea ce ne descrie Sinuhe. Pe de altă parte, în relatarea 
nobilului egiptean apar unele pasaje care corespund aproape 
cuvânt cu cuvânt cu unele versete din Biblie des citate. „Că 
Domnul Dumnezeul tău te va duce într-o ţară bună”, scrie în 
Deuteronomul 8:7. „Era o ţară frumoasă”, scrie Sinuhe. „Tarä”, 
se continuă în Biblie, „în care se află: grâu, orz, viță-de-vie, 
smochine...”. „Orz se găsea aici şi grâu, smochine si vitä-de- 
vie”, povesteşte Sinuhe. În Biblie se vorbeşte despre „... o ţară 
unde sunt măslini, untdelemn şi miere, în care fără lipsă vei 
mânca pâinea ta şi nu vei duce lipsă de nimic”, iar textul 


egiptean, la rändul lui, ne spune: „Mierea sa era multä si mult si 
uleiul său. Aveam pâine la masă în fiecare zi”. 

Prezentarea pe care o face Sinuhe genului de viaţă pe care a 
dus-o în mijlocul amoriţilor, trăind în cort şi înconjurat de 
turmele sale, prins în lupte cu beduinii sfidători, pe care trebuie 
să îi alunge de pe păşunile şi de la fântânile sale, corespunde 
descrierii vieţii patriarhilor. Avraam şi fiul său Isaac au trebuit să 
se lupte şi ei pentru fântânile lor (Facerea 21:25; 26:15, 20). 

Exactitatea şi grija cu care Biblia descrie condiţiile reale de 
viaţă din acea vreme este cel mai bine pusă în lumină de 
rezultatele cercetării ştiinţifice. Căci multitudinea de documente 
şi monumente ne permite astăzi să reconstituim într-un mod 
plastic şi conform cu realitatea condiţiile de trai din Canaanul 
din vremea sosirii patriarhilor în acel ţinut. 


Canaanul nu este decât firav populat în jurul anului 1900 î.Hr. 
De fapt, este o adevărată ţară a nimănui. Ici şi acolo se iteste 
din mijlocul unor câmpii cultivate câte o fortificaţie. Pe pantele 
învecinate erau plantate viță-de-vie sau smochini şi curmali. 
Locuitorii trăiesc într-o continuă stare de alarmă, căci aceste 
mici aşezări urbane, împrăştiate asemenea unor insule, sunt 
ţinta atacurilor îndrăzneţe ale nomazilor. Ei puteau apărea 
oricând, fără niciun semnal prealabil, căsăpind întreaga 
populaţie, luând cu ei vitele şi grânele. Dispăreau apoi tot atât 
de rapid pe cât de iute veneau, pierzându-se în marile întinsuri 
de nisip din sud şi din est. Luptele dintre populaţia sedentară de 
agricultori şi viticultori şi triburile nomade puse pe prădat erau 
continue. În aceste ţinuturi pline de tensiuni şi pericole a venit 
Avraam cu Sarai, nevasta sa, cu Lot, nepotul său, cu oamenii şi 
cu turmele sale. 


Şi A LUAT AVRAM PE SARAI, FEMEIA SA, PE LOT, FIUL 
FRATELUI SĂU, ŞI TOATE AVERILE CE AGONISISERĂ EI ŞI TOŢI 
OAMENII PE CARE-I AVEAU IN HARAN, ŞI AU IEȘIT, CA SĂ 
MEARGĂ ÎN ŢARA CANAANULUI ŞI AU AJUNS ÎN CANAAN. / APOI A 
STRĂBĂTUT AVRAM ŢARA ACEASTA DE-A LUNGUL PÂNĂ LA 
LOCUL NUMIT SICHEM, PÂNĂ LA STEJARUL MAMVRI... / ACOLO S- 
A ARĂTAT DOMNUL LUI AVRAM ŞI I-A ZIS: „TARA ACEASTA O VOI 
DA URMAŞILOR TĂI”. ŞI A ZIDIT AVRAM ACOLO UN JERTFELNIC 
DOMNULUI, CELUI CE SE ARĂTASE. / DE ACOLO A PORNIT EL 


SPRE MUNTELE CARE E LA RĂSĂRIT DE BETEL, ŞI ŞI-A ÎNTINS 
ACOLO CORTUL AŞA ÎNCÂT BETELUL ERA LA APUS, IAR HAI, LA 
RĂSĂRIT. A ZIDIT ACOLO UN JERTFELNIC DOMNULUI ŞI S-A 
ÎNCHINAT DOMNULUI, CELUI CE | SE ARĂTASE. / APOI S-A 
RIDICAT AVRAM ŞI DE ACOLO ŞI S-A ÎNDREPTAT SPRE MIAZĂZI. 
(Facerea 12:5-9) 


Pe Nil au fost găsite în anii 1920 nişte fragmente de ceramică 
bizare, cele mai importante descoperiri de acest gen fiind făcute 
la Teba şi Saqqâra. Câţiva arheologi berlinezi reuşesc să ajungă 
în posesia unora dintre ele, altele iau drumul Bruxellesului, un 
rest ajunge la marele muzeu din Cairo. In mâinile grijulii ale 
specialiştilor, aceste fragmente redevin vaze şi statuete, la care 
lucrul cel mai uimitor sunt inscripţiile de pe ele. Textele erau 
pline de blesteme amenințătoare, precum: „Moartea să te ia 
pentru fiecare cuvânt şi gând rău, pentru orice viclenie, sfadă şi 
uneltire”. Aceste cuvinte, mai curând neprietenoase, erau 
adresate precumpănitor funcţionarilor şi nobililor egipteni de la 
curte, dar şi unor cârmuitori din Canaan şi Siria. 

Conform unei vechi superstiții, în acelaşi moment în care vaza 
sau statueta era făcută cioburi, se va face ţăndări şi puterea 
celui blestemat. Adeseori erau incluse în blestem chiar şi 
familia, servitorii, ba şi locuinţa sau aşezarea în care trăia cel 
blestemat. Textele magice conţin nume de oraşe, precum 
lerusalim (Facerea 14:18), Aşcalon (Judecători 1:18), Tir (losua 
19:29), Hator (losua 11:1), Bet Semes (losua 15:10), Afec (losua 
12:18), Acsaf (losua 11:1) si Sichem (losua 17:2). O dovadă 
convingătoare că localităţile menţionate în Biblie existau deja în 
secolele al XIX-lea şi al XVIII-lea î.Hr. Căci din această perioadă 
provin vazele şi statuetele. Avraam a vizitat două dintre aceste 
oraşe. El vine la Melhisedec, „regele Salemului” (Facerea 
14:18), la lerusalim; or, ştim unde se află lerusalimul. Însă unde 
va fi fost oraşul Sichem? 

În inima Samariei se întinde o vale netedă şi largă, străjuită 
de vârfurile înalte ale munţilor Garizim şi Ebal. Câmpii cultivate 
cu grijă înconjoară micul sat Askar din Iordania. In imediata sa 
apropiere au fost descoperite la poalele Garizimului, în Tell el- 
Balata, ruinele vechiului Sichem. 

Acest eveniment i se datorează profesorului Ernst Sellin, 
specialist în epoca Vechiului Testament; în timpul săpăturilor 


care au fost fäcute in 1913 si 1914 au fost dezgropate straturi 
din cele mai vechi timpuri. 

Sellin dă peste resturi de ziduri care datează din secolul al 
XIX-lea î.Hr. Treptat începe să se compună imaginea unui 
puternic zid exterior de apărare, care avea o fundaţie masivă, 
totul fiind construit prin suprapunerea de bolovani mari 
nefasonati, unii dintre ei având chiar şi doi metri în diametru. 
Rezultatul acestui mod de a zidi a fost denumit de către 
arheologi „zid ciclopic”. Capacitatea de apărare a zidului era 
mărită prin santul săpat în faţa lui. În afară de micile turnuri pe 
care constructorii de la Sichem le ridicaseră din loc în loc pe 
zidul lat de doi metri, aceştia au mai adăugat şi un val de 
pământ. 

Au apărut apoi, puţin câte puţin, şi ruinele unui palat. De fapt, 
spaţiul strâmt dedicat curţii interioare pătrate, înconjurate de un 
număr restrâns de încăperi cu ziduri groase, se ridică cu greu la 
titulatura de „palat”. Ca Sichem arătau toate oraşele din 
Canaan, ale căror nume le-am auzit deseori şi de care israelitii 
se temeau atât de mult la început. În afara câtorva excepţii, 
toate aşezările importante din acea perioadă ne sunt cunoscute. 
Majoritatea au fost descoperite de arheologi în prima jumătate a 
secolului XX. Timp de milenii au stat ascunse, dar acum ni se 
arată în faţa ochilor. Printre ele sunt oraşe ale căror ziduri au 
fost văzute de către patriarhi: Betel si Mitpa, Gherar şi Lachiş, 
Ghezer şi Gat, Aşcalon şi lerihon. Oricine ar dori să scrie o istorie 
a construcţiilor militare şi urbane din Canaan nu ar trebui să 
întâmpine prea mari greutăţi, dată fiind bogăţia materialului 
existent pentru perioada de până în mileniul al Ill-lea î.Hr. 

Oraşele Canaanului erau nişte aşezări fortificate, locuri de 
refugiu din faţa amenințărilor armate - fie că era vorba de 
atacurile-surpriză ale triburilor nomade, fie de luptele intestine 
dintre canaaniti. Ziduri de incintă ridicate din bolovani mari 
închid întotdeauna o suprafaţă de teren redusă, poate doar 
puţin mai mare decât Piaţa San Pietro din Roma. Deşi fiecare 
fortäreatä-oras avea sursa proprie de alimentare cu apă, totuşi 
nu erau nişte oraşe în care ar fi putut trăi continuu o populaţie 
numeroasă. In comparaţie cu palatele si metropolele din 
Mesopotamia sau de pe NII, cele de aici par minuscule. 
Majoritatea oraşelor din Canaan ar fi încăput fără nicio 
dificultate în palatul regilor din Mari. 


In Tell el-Hesi, Eglonul biblic (?), vechea fortificatie nu ocupa 
decät o jumätate de hectar, in Tell es-Safi - fostul Gat - se 
întindea pe cinci hectare, în Tell el-Mutesselim - fostul Megiddo 
- cam tot atât, în Tell es-Sakarije - biblicul Azeca - mai puţin de 
patru hectare, Ghezerul, pe drumul de la Ierusalim spre portul 
Jaffa, cuprindea nouă hectare de suprafaţă construită. Chiar şi în 
lerihon, care era un oraş de mari dimensiuni, centura interioară 
de apărare, acropola propriu-zisă, nu avea decât 2,35 hectare. 
Or, lerihonul era una dintre cele mai puternice fortărețe ale ţării 
Canaanului. 

Duşmăniile aprige dintre căpeteniile triburilor erau la ordinea 
zilei. Se resimțea lipsa unei instanţe supreme, care să impună 
ordinea. Fiecare şef de trib era stăpân în teritoriul său. Nu era 
nimeni care să îi poruncească ceva, făcea orice voia. Biblia 
numeşte aceste căpetenii tribale „regi”; din punctul de vedere 
al puterii şi al independenţei lor, are dreptate. 

Între căpeteniile de trib şi supuşii săi exista o relaţie 
patriarhală. Înăuntrul zidurilor trăiau numai căpetenia, familiile 
nobile, oficialii trimişi de faraon şi comercianții bogaţi. Doar 
aceştia locuiau în case solid construite, majoritatea având un 
etaj, care erau ordonate în jurul unei curţi deschise şi care 
aveau patru până la şase încăperi. Doar puţine case nobiliare 
aveau două etaje. Restul populaţiei trăia în colibe simple din lut 
şi frunziş în afara zidurilor. Trebuie să fi dus o viaţă foarte 
sărăcăcioasă. 

Din vremuri străvechi, în valea Sichem se întâlneau două 
drumuri. Unul ducea în jos, spre bogata vale a lordanului. 
Celălalt o ia spre sud, peste înălţimi singuratice, până la Betel, 
iar de acolo, mai departe, spre lerusalim şi apoi în jos spre 
Negev, Ţara de miazăzi din Biblie. Cine urmează această cale nu 
va întâlni în drumul său prin ţinutul deluros central din Samaria 
şi din ludeea decât puţine aşezări: Sichem, Betel, lerusalim şi 
Hebron. Cine alege drumul mai comod, va descoperi oraşele mai 
mari şi fortărețele mai importante ale canaanitilor aşezate în 
văile din câmpia Izreel, pe coasta rodnică dinaintea ludeei şi în 
mijlocul vegetației luxuriante a văii Iordanului. 

Biblia ne spune că Avraam ar fi ales, pentru prima sa călătorie 
de explorare prin Palestina, drumul singuratic şi dificil, care 
ducea spre sud peste culmi. Căci aici coastele împădurite ale 
munţilor îi ofereau străinului posibilitatea de a se refugia şi de a 


se ascunde, iar turmele pe care le avea cu sine puteau să pască 
în luminişuri. Pe aceleaşi drumeaguri trudnice va merge el mai 
târziu împreună cu neamul său - aşa cum o vor face, de altfel, şi 
ceilalţi patriarhi de multe ori, parcurgându-l într-un sens sau în 
celălalt. Chiar dacă văile roditoare din câmpie constituiau o 
tentatie permanentă, Avraam a preferat să se stabilească mai 
întâi sus, într-o zonă muntoasă. Căci ştia că nu ar putea face 
faţă cu arcurile si praştiile sale săbiilor şi sulitelor canaanitilor, 
dacă s-ar ajunge la o confruntare armată. Avraam încă nu se 
încumeta să coboare din munţi. 


Capitolul şapte 
Avraam şi Lot în Ţara Purpurii 


Foamete în Canaan * Fotografie de familie din epoca patriarhilor 
e Permis de imigrare pentru folosirea păşunilor de pe Nil e» 
Ghicitoarea legată de Sodoma şi Gomora * Mr. Lynch cercetează 
Marea Sărată * Cea mai formidabilă fisură tectonică * Coloane 
din sare la Jebel Usdüm 


PE ATUNCI S-A FĂCUT FOAMETE ÎN ŢINUTUL ACELA ŞI S-A 
COBORÂT AVRAM ÎN EGIPT, CA SĂ LOCUIASCĂ ACOLO, PENTRU 
CĂ SE INTETISE FOAMETEA ÎN ŢINUTUL ACELA. (Facerea 12:10) 


Datorăm nisipului uscat al deşertului egiptean păstrarea unui 
număr substanţial de texte hieroglifice, printre care se află 
unele care privesc imigrarea de familii semite în ţara Nilului. 
Însă cea mai frumoasă şi edificatoare dovadă în această privinţă 
o constituie o imagine. 

La jumătatea drumului dintre vechile oraşe Memfis şi Teba, la 
300 de kilometri de Cairo, se află, pe malul Nilului, în mijlocul 
unor câmpuri verzi şi al crângurilor de palmieri, mica aşezare 
Beni-Hasan. Aici soseşte în 1890 Percy A. Newberry, care are 
însărcinarea oficială de la Cairo de a cerceta câteva morminte 
vechi. Finanţarea expediției era asigurată de Egypt Exploration 
Fund. 

Mormintele se află la ieşirea dintr-o vale deşertică, unde se 
găsesc, de asemenea, şi ruinele unor vechi cariere de piatră şi 
cele ale unui mare templu. Săptămână după săptămână nu se 
scoate decât moloz, pietriş şi resturi de coloane sparte prin 


intrarea în stâncă în spatele căreia se ascunde locul odihnei de 
veci a înaltului funcţionar egiptean Chnum-hotep. Hieroglifele 
dintr-o mică sală de la intrare ne indică numele defunctului. Era 
guvernatorul acestui ţinut de pe 

Fig. 9. Familie semitä din epoca patriarhilor, reprezentată în fresca mormântului lui Chnum-hotep de la 


Nil, a cărui denumire administrativă era „Noma Gazelei”!t. 
Chnum-hotep a trăit sub faraonul Sesostris al Il-lea, în jurul 
anului 1900 î.Hr. 

După un lung şir de zile de trudă, Newberry a ajuns în cele din 
urmă într-o sală impozantă, tăiată în stâncă. La lumina a 
numeroase făclii cu smoală a văzut trei bolți, iar de la sol se 
ridicau cioturile a două şiruri de coloane. Pe pereţi străluceau în 
culori minunate nişte picturi ce fuseseră realizate pe un strat 
subţire de văruială cu calcar. Erau scene din viaţa defunctului, 
ce povesteau despre recoltă, vânătoare, dans şi jocuri. Pe 
peretele dinspre nord, în imediata apropiere a unui portret 
supradimensionat al înaltului demnitar, Newberry descoperi într- 
o pictură nişte figuri care aveau un aer străin. Poartă haine care 
diferă de cele ale egiptenilor, au o piele deschisă la culoare şi 
profiluri cu unghiuri pronunţate. Doi funcţionari egipteni aflaţi în 
prim-plan par să prezinte grupul acesta străin vizirului Chnum- 
hotep. Cine să fie ei oare? 

Hieroglifele de pe un înscris pe care îl ţine în mână unul dintre 
cei doi egipteni ne oferă explicaţia: sunt „locuitori ai nisipurilor”, 
sunt semiti! Căpetenia lor se numeşte Abisai. El a sosit în Egipt 
cu treizeci şi şase de bărbaţi, femei şi copii. A adus vizirului 
cadouri, printre care se menţionează în mod special valorosul 


18 Nomele erau unităţi teritorial-administrative în Egiptul antic 
(n. tr.). 


„stibiu”!? adus în mod expres pentru nevasta vizirului. 

Abisai este un veritabil nume semitic. După cucerirea 
Canaanului de către losua sub cel de-al doilea rege al Israelului, 
numele acesta apare şi în Biblie: „Apoi întorcându-se, David a 
grăit cu Ahimelec Heteul şi cu Abisai, fiul lui Teruia” (| Regi 
26:6). Acest Abisai era fratele lui loab, nepopularul conducător 
de oşti de sub regele David, care a trăit undeva în jurul anului 
1000 î.Hr., când regatul ajunsese să se extindă extrem de mult. 

Artistul care a fost însărcinat de către Chnum-hotep cu 
decorarea monumentului său funerar i-a reprezentat pe 
„locuitorii nisipurilor” cu o mare grijă şi migală, care se vede în 
fineţea cu care a redat cele mai mici detalii. Pictura realistă şi 
extrem de expresivă aduce cu o fotografie color. Sentimentul pe 
care îl induce este că această familie s-a oprit pentru o clipă să 

Beni-Hasan, de pe Nil. 


se odihneascä, dupä care ea se va pune din nou In miscare, 
bărbaţii, femeile, copiii şi animalele väzändu-si de drumul lor. 
Abisai, în fruntea cortegiului, îl salută pe vizir cu o mică 
plecăciune şi cu un gest de salut făcut cu mâna dreaptă, în timp 
ce cu stânga ţine de funie un berbec de munte îmblânzit, care 
poartă între coarne un bät curbat, toiagul păstorului. 

Toiagul păstorului era atât de important şi de caracteristic 
pentru nomazi, încât egiptenii l-au introdus în scrierea lor 
bazată pe imagini stilizate, folosindu-l pentru a-i denumi pe 
aceşti străini. 

Şi portul semitilor este redat cu aceeaşi acribie, atât în ceea 
ce priveşte croiala hainelor, cât şi culorile lor. Bucäti pătrate de 
stofă tesutä din lână, care le ajungeau bărbaţilor până la 
genunchi, iar femeilor până la jumătatea gambei, sunt înnodate 


1% Antimoniu, folosit pentru machierea genelor. 


deasupra unuia dintre umeri. Ele au dungi din culori foarte vii şi 
sunt purtate pe deasupra. Nu amintesc aceste elemente de 
vestimentaţie de renumita „haină lungă şi aleasă”, pe care 
lacov, spre marea supărare a fiilor săi, i-a dăruit-o mult iubitului 
său losif? (Facerea 37:3). Bărbaţii poartă barba tunsă în aşa fel 
încât să formeze în dreptul bărbiei un unghi ascuţit. Părul negru 
ca tuciul al femeilor le cade liber pe piept şi pe umeri. Pe frunte 
poartă o bentitä albă, strâmtă, care ţine părul să nu le vină în 
ochi. Micul cärliont de deasupra urechii pare să fi fost o concesie 
făcută modei. Bărbaţii sunt incältati cu sandale, femeile cu 
cizme scurte, de un brun întunecat. Toţi îşi poartă rațiile de apă 
în burdufuri din piei de animale cusute cu multă măiestrie. 
Drept arme au arcul cu săgeți, praştia din lemn greu şi sulița. Și- 
au luat cu ei, pe acest drum lung, până şi instrumentul lor 
muzical preferat. Unul dintre bărbaţi cântă la o liră cu opt 
coarde. Conform indicaţiilor din Biblie, unii dintre psalmii lui 
David trebuie acompaniati cu acest instrument: „Să se cânte pe 
opt coarde” scrie înaintea psalmilor 6 şi 12. 

Deoarece această imagine a luat naştere în jurul anului 1900 
î.Hr., pe vremea patriarhilor, am putea să ni-l închipuim, plecând 
de la acest tablou, şi pe Avraam şi neamul său. Când a ajuns la 
graniţa cu Egiptul, trebuie să se fi petrecut o scenă 
asemănătoare. Căci exact ca la vizirul Chnum-hotep, la toate 
forturile de pe graniţă se consemnau datele personale ale 
străinilor care intrau în Egipt. 

Deci lucrurile nu se petreceau altfel decât astăzi, atunci când 
călătorim într-o ţară străină sau alta. Incă nu existau 
pasapoarte, însă formalitätile şi birocraţia amärau şi atunci viaţa 
celui care pleca pe undeva în străinătate. Cine voia să între în 
Egipt trebuia să specifice care este starea sa personală, scopul 
venirii şi presupusa durată a şederii. Toate aceste date erau 
notate cu grijă de un scrib cu cerneală roşie pe un papirus şi 
transmise apoi, prin curieri, ofițerului de graniţă, care decidea 
dacă se poate elibera un permis de intrare. Insă hotărârea pe 
care o dădea acesta nu era una strict personală. Ea trebuia să 
fie luată în concordanţă cu directivele şi reglementările stricte 
pe care le primea de la funcţionarii care lucrau la curtea 
faraonului. Aceste directive mergeau până acolo încât să indice 
care ţinuturi de păşunat să le fie alocate unora sau altora dintre 
nomazii imigranţi. 


In vremurile de foamete, Egiptul era pentru nomazii din 
Canaan ţara în care căutau refugiu şi, adesea, singura lor 
salvare. Dacă în ţara lor pământul era cuprins de secetă, ţara 
faraonului le oferea totdeauna destule păşuni fertile. Acest lucru 
se datora revărsărilor anuale ale Nilului. 

Bogăția proverbialä a Egiptului atrăgea însă adesea şi nomazi 
prădalnici, bande temerare, care nu se sinchiseau de locuri de 
păşunat, ci de grânarele pline şi de palatele somptuoase. De 
multe ori nu se putea scăpa de ei decât prin forţa armelor. Ca 
mijloc de apărare împotriva unor astfel de invadatori nedoriți s-a 
început construirea în mileniul al Ill-lea î.Hr. A masivului şi 
impunätorului Zid al Prințului, un lanţ de forturi gräniceresti, de 
turnuri de observaţie şi de puncte de sprijin. Doar în întunericul 
nopţii a reuşit egipteanul Sinuhe, care avea de partea sa şansa 
de a cunoaşte bine zona respectivă, să treacă de acest zid fără 
a fi descoperit. Şi cu circa 650 de ani mai târziu, pe timpul 
exodului din Egipt, graniţa era păzită cu străşnicie. Moise ştia 
prea bine că nu era posibilă o fugă din Egipt împotriva voinţei 
faraonului. Santinelele ar fi dat imediat semnalul de alarmă şi 
trupele de gardă ar fi fost imediat scoase din barăci. O tentativă 
de a forţa trecerea ar fi fost anihilată sângeros de arcaşii de 
elită şi de comandourile rapide, care foloseau carele de luptă. 
Din această cauză profetul, care cunoştea bine ţara, a ales să 
urmeze o altă cale, întru totul neobişnuită. Moise i-a condus pe 
copiii lui Israel spre sud, înspre Marea Roşie, unde nu era 
construit niciun zid. 


_ Avraam şi Lot s-au despărţit după întoarcerea lor din Egipt. 
„Insă pământul acela nu-i încăpea să stea împreună”, ne spune 
Biblia, „căci averile lor erau multe şi nu-i încăpea locul să 
trăiască împreună. / De aceea se întâmplau certuri între păzitorii 
vitelor lui Avram şi păzitorii vitelor lui Lot. Pe atunci locuiau în 
pământul acela Canaaneii şi Ferezeii. / Atunci a zis Avram către 
Lot: «Să nu fie sfadă între mine şi tine, între păstorii mei şi 
păstorii tăi, căci suntem fraţi. / lată, nu e oare tot pământul 
înaintea ta? Desparte-te dar de mine! Şi de vei apuca tu la 
stânga, eu voi apuca la dreapta; iar de vei apuca tu la dreapta, 
eu voi apuca la stânga»” (Facerea 13:6-9). 

Avraam l-a lăsat pe Lot să aleagă. Fără să cumpănească prea 
mult, aşa cum fac adesea tinerii, acesta s-a hotărât pentru 


partea mai bună, pentru câmpia lordanului, care „... toată până 
la Toar era udată de apă” (Facerea 13:10) şi care era 
binecuvântată cu o vegetaţie tropicală bogată, „ca raiul 
Domnului, ca pământul Egiptului” (Facerea 13:10). 

Lot porneşte spre est din zona lanțurilor de dealuri împădurite 
din inima Palestinei, călătoreşte cu neamul său şi cu turmele 
sale până spre sud în valea Iordanului şi îşi construieşte în cele 
din urmă coliba în Sodoma. În sudul Mării Moarte se afla una 
dintre cele mai fertile câmpii, „în valea Sidim, unde e acum 
Marea cea Sărată.” (Facerea 14:3). Biblia enumeră cinci oraşe 
în această vale: 

Sodoma, Gomora, Adma, Teboim şi Toar (Facerea 14:2). Se 
menţionează, de asemenea, şi un eveniment războinic din 
istoria acestor cinci oraşe: „S-a întâmplat să facă aceştia război 
cu Bera, regele Sodomei, cu Birsa, regele Gomorei, cu Sinab, 
regele Admei, cu Semeber, regele Teboimului, şi cu regele din 
Bela sau Ţoar” (Facerea 14:2). Regii din valea Sidim au plătit 
tribut regelui Kedarlaomer timp de doisprezece ani. In cel de al 
treisprezecelea n-au mai vrut să plătească. Kedarlaomer îi rugă 
pe trei regi aliaţi lui să îi ofere sprijinul lor armat. Urma ca o 
expediţie de pedepsire să le amintească răzvrătiţilor care le 
erau îndatoririle. În lupta dintre cei nouă regi, cei cinci din valea 
Sidim sunt înfrânți, oraşele lor sunt incendiate şi jefuite. 

Printre prizonierii regilor străini se numără şi Lot. El este 
repus în libertate de către unchiul său Avraam (Facerea 14:12- 
16), care urmăreşte armatele celor patru regi împreună cu 
oamenii săi, asemenea unei umbre. Din ascunzători, el observă 
toate mişcările trupelor fără a fi descoperit. Nu se grăbeşte. De 
abia la Dan, la graniţa de nord a Palestinei, pare să se ivească 
momentul prielnic. Ca un fulger, apărat de întunericul nopţii, 
Avraam atacă străjile cu oamenii săi, iar în tumultul care se iscă, 
reuşeşte să îl elibereze pe Lot. Numai cine nu cunoaşte tactica 
beduinilor poate să pună sub semnul întrebării această relatare. 

Printre locuitorii acelui ţinut s-a păstrat până în ziua de astăzi 
vie amintirea acelei expediţii de pedepsire. Ea se regăseşte în 
numele unui drum care merge la est de Marea Moartă de-a 
lungul țărmului ei spre nord, până departe dincolo de vechea 
ţară Moab. Nomazii din lordania îl cunosc foarte bine. Printre 
localnici i se spune, în mod bizar, „Drumul împărătesc”. In Biblie 


2 Marea Moartă. 


îl regăsim, de asemenea, sub denumirea de „drumul 
împărătesc” ori sub cea de „drumul cel mare”, pe care voiau să 
meargă copiii lui Israel spre „Pământul fägäduintei” prin Edom 
(Numerii 20:17,19). Pe timpul romanilor, ei au folosit acest drum 
şi i-au adus îmbunătăţiri substanţiale. Părţi ale sale fac astăzi 
parte din reţeaua noului stat iordanian. Din avion se poate 
vedea cu claritate cum vechea cale parcurge ca o bandă 
întunecată peisajul. 


„Zis-a deci Domnul: «Strigarea Sodomei şi a Gomorei e mare 
şi păcatul lor cumplit de greu.» / Atunci Domnul a slobozit peste 
Sodoma şi Gomora ploaie de pucioasă şi foc din cer... / Şi a 
stricat cetăţile acestea, toate împrejurimile lor, pe toţi locuitorii 
cetăților şi toate plantele ținutului aceluia. / Femeia lui Lot însă 
s-a uitat înapoi şi s-a prefăcut în stâlp de sare. / Şi, căutând spre 
Sodoma şi Gomora şi spre toate împrejurimile lor, a văzut 
ridicându-se de la pământ fumegare, ca fumul dintr-un cuptor.” 
(Facerea 18:20; 19:24-26, 28). 


Forţa imensă a acestei povestiri biblice despre pedepsirea de 
către Dumnezeu a păcatelor ce nu pot fi îndreptate a 
impresionat oamenii de-a lungul timpului. Sodoma şi Gomora au 
ajuns să simbolizeze viciul şi necredinta. Fantezia oamenilor 
trebuie să se fi aprins de fiecare dată în faţa descrierii acestui 
proces inexplicabil şi înfricoşător, lucru pe care ni-l dovedesc 
multele texte provenind din epoci foarte diferite. Trebuie să se fi 
petrecut lucruri cu totul extraordinare şi incredibile la Marea 
Moartă, la Marea Sărată, locul unde, conform Bibliei, a avut loc 
catastrofa. 

În timpul asediului lerusalimului din anul 70 d.Hr., aflăm, 
dintr-o sursă a vremii, faptul că Vespasian, comandantul roman, 
a condamnat la moarte mai multi sclavi. A pus să fie ferecati cu 
toţii împreună în lanţuri şi să fie aruncaţi în mare în dreptul 
munţilor Moab. Însă cei condamnaţi nu s-au înecat. Ori de câte 
ori erau aruncaţi în apă, ei reveneau la mal, de parcă erau un 
dop de plută. Această întâmplare l-a impresionat atât de mult 
pe Vespasian, încât i-a iertat pe amărâţii aceia. Flavius 
Josephus, istoricul evreu care a ajuns să trăiască în cele din 
urmă la Roma, menţionează de mai multe ori „o mare de 
asfalt”. Grecii aminteau de repetate ori despre existenţa unor 


gaze oträvitoare, care s-ar fi ridicat peste tot din apele acestei 
mări. lar arabii povesteau că în urmă cu mult timp nicio pasăre 
nu reuşea să ajungă pe celălalt mal. Pe când zburau pe 
deasupra apei, cădeau deodată moarte în adâncuri. 

Poveştile acestea, ca şi altele asemănătoare, erau cunoscute, 
însă până acum vreun secol şi ceva lipsea orice informaţie mai 
precisă privind ciudata mare din Palestina. Niciun om de ştiinţă 
nu o văzuse şi nu o cercetase. In 1848, SUA iau iniţiativa şi 
organizează o expediţie de cercetare a acestei uimitoare Mări 
Moarte. Într-o zi de toamnă a anului 1848, ştrandul din dreptul 
micului oraş Akka, aflat la nici 15 kilometri de Haifa, era Intesat 
de oameni, care urmăreau cu mult interes o manevră 
neobişnuită. 

W.F. Lynch, ofiţer de marină şi conducătorul expediției, a pus 
să fie aduse la uscat de la unul dintre vapoarele ancorate mai 
spre larg două bărci metalice, care erau acum prinse cu multă 
grijă pe nişte căruţe cu roţi înalte. Trasă de un lung şir de cai, 
coloana porneşte. După trei săptămâni de eforturi inimaginabile, 
s-a parcurs podişul Galileei de Sud. Cele două bărci sunt puse 
din nou la apă în Tiberiada. Măsurătorile de altitudine făcute de 
Lynch pe lacul Ghenizaret declanşează prima mare surpriză pe 
care o produce această expediţie. La început Lynch crede că s-a 
strecurat vreo greşeală în rezultatele sale, însă măsurătorile de 
control confirmă rezultatul iniţial. Suprafaţa lacului Ghenizaret, 
cunoscut lumii întregi datorită predicii ţinute de lisus aici, se află 
cu 208 metri sub nivelul Mării Mediteranei La ce înălţime se va fi 
aflând izvorul Iordanului, fluviul care curge prin acest lac? 

Peste câteva zile, W.F. Lynch se află sus, pe un versant 
înzăpezit al muntelui Hermon. Printre resturi de coloane şi 
portaluri răsare şi micuțul sat Banyas. Nişte arabi cunoscători ai 
locului l-au condus printre leandri la o peşteră care se deschide 
în zidul abrupt de calcar al Muntelui Hermon. Intrarea era pe 
jumătate blocată de dărâmături. Din bezna peşterii täsnea afară 
un fir de apă limpede. Era unul dintre cele trei izvoare ale 
lordanului. Arabii numesc lordanul „Sheri'at el Kebir”, adică 
„Marele Râu”. Aici se afla vechiul Panion, aici a construit Irod in 
cinstea lui Augustus un templul închinat lui Pan. In stânca de 
lângă peştera lordanului sunt săpate nişte nişe în formă de 
scoică. Probabil că aici îşi ducea la buze fluierul Pan, cel cu 
picioare de tap. Se mai poate desluşi cu uşurinţă „preot al lui 


Pan”, scris cu litere grecesti. Pe vremea lui lisus, la izvoarele 
lordanului era venerat zeul grec al păstorilor. La numai cinci 
kilometri spre vest de acest izvor se afla oraşul biblic Dan, 
menţionat adesea în Biblie ca fiind cel mai nordic punct al ţării. 
Şi acolo se găseşte un izvor al lordanului, care udă cu apele sale 
panta de sud a Hermonului. Un al treilea pârâu izvorăşte dintr-o 
vale situată mai sus, puţin peste nivelul lui Dan, cam la 500 de 
metri deasupra nivelului mării. 

Atunci când lordanul ajunge, după douăzeci de kilometri spre 
sud, la micul lac Hule, albia sa a coborât deja la doi metri 
deasupra nivelului mării. Apoi râul se precipită abrupt în jos cei 
aproape zece kilometri care îl despart de lacul Ghenizaret. Pe 
drumul său de pe versanţii Hermonului şi până aici, lordanul 
ajunge ca pe parcursul a 40 de kilometri să coboare nu mai 
puţin de 700 de metri în altitudine! 

Participanţii americani la expediţie pornesc de la Tiberiada în 
cele două bărci metalice, urmând meandrele nenumărate ale 
lordanului spre aval. Treptat, vegetaţia începe să se imputineze, 
doar la mal mai vezi hätisuri de plante sălbatice. Sub soarele 
tropical apare pe dreapta o oază - lerihon. Curând după aceea 
ajung la destinaţie. Aşternută între nişte pereţi de stâncă 
aproape verticali, se află dinaintea lor imensa suprafaţă de apă 
a Mării Moarte. 

Mai înainte de toate fac o baie. Bărbaţii care sar în apă au 
sentimentul că sunt împinşi în sus de apă, de parcă ar purta 
veste marinăreşti de salvare. Aşadar, vechile relatări nu au 
minţit. In marea aceasta nu se poate îneca nimeni. Soarele 
toropitor usucă aproape instantaneu pielea celor care au fost în 
apă. Crusta subţire de sare, care rămâne pe corpul lor în urma 
evaporării apei, îi face să aibă o albeatä bizară. Nicio scoică, 
niciun peşte, nicio algă, niciun coral - pe această mare nu a 
plutit niciodată o barcă de pescar. Aici nu 


| HERMON CURSUL DESCENDENT AL IORDANULUI 
A (913 m pe parcursul a 190 km) 
“AN 
2000 — > + 2000 
EBAL  GARIZIM MOAB BALAA 
(+900 m) (+868 m) (+900 m) (+1025 m) 
1000 en ESDRALON | + | 
| "AM Fu? (350m) A 326.107 NHL 397,200 1999 
$ IZVORUL IORDANULUI \ | E e e ata "a | 
- j) dont ani Makt +520m) \ nen Ý M 2 / j4 | \ J | [| | 
0 T mver min | al: f //| BON ET IN t 
4 L T TI IN, Nazi 27 I ml 
| IRT | MAREA MOARTĂ ( 393 m) TI -200 
f | tilh ; tr -400 
| A mc E — _ DEN ei SAT e. nt -600 
| T IZVOR Er IORDAN o VĂRSARE T T er 


Fig. 10. Schitä a scăderii nivelului albiei lordanului 


există nici fructe de mare şi nici fructe pe uscat. Căci malul este 
şi el deprimant de sărac. Depozite imense de sare acoperite de 
crustă formează plaja, iar pereţii de stâncă de deasupra 
strălucesc în soare ca nişte diamante. In aer se simt mirosuri 
intepätoare de petrol şi sulf. Pe valuri plutesc pete uleioase de 
asfalt - Biblia îl numeşte smoală (Facerea 14:10). Nici măcar 
cerul, de un albastru strălucitor, şi soarele preaputernic nu pot 
insufla viaţă acestui peisaj atât de ostil. 

Fig. 11. Marea Mediteranä si depresiunea lordanului 


Bärcile americanilor navighează pe Marea Moartă timp de 
douăzeci şi două de zile în lung şi-n lat. Prelevează probe de 
apă, fac analize, sondează într-una adâncimea apei în diferite 
locuri. Locul de vărsare a Iordanului, Marea Moartă, se află la 
392 de metri sub nivelul mării! Dacă ar exista o legătură cu 


Marea Mediterană, lordanul şi lacul Ghenizaret, care se află la 
105 de kilometri depărtare, ar dispărea fără urmă. S-ar forma o 
întinsă mare continentală, care ar ajunge spre nord chiar şi 
până la malurile lacului Hule! 

„Când se abate o furtună asupra acestui bazin stâncos”, 
remarca Lynch, „valurile izbesc laturile bărcii asemenea unui 
ciocan; dar greutatea apei face ca după potolirea vântului 
marea să se liniştească în scurt timp.” 

Lumea află din raportul expediției, pentru prima dată, două 
lucruri uimitoare. Marea Moartă atinge o adâncime de 400 m, 
ceea ce înseamnă că fundul mării se află la circa 800 m sub 
nivelul Mării Mediterane. Apa Mării Moarte conţine cu 30% mai 
multe elemente solide, în cea mai mare măsură clorură de 
sodiu, adică sare de bucătărie. Prin comparaţie, mările lumii nu 
conţin decât 3,3-4% sare. lordanul şi multe alte râuri mai mici 
se varsă în acest bazin de 76 km lungime şi 17 m lăţime, care 
nu are niciun punct de scurgere. Sub soarele torid se evaporă 
zilnic opt milioane de metri cubi de apă. Substanțele chimice pe 
care le aduc apele curgătoare care se varsă în Marea Moartă se 
strâng în acest bazin de 1292 km pătraţi. 


De abia în secolul XX apare, odată cu săpăturile făcute în 
restul Palestinei, un interes crescând pentru Sodoma şi Gomora. 
Cercetătorii pornesc în căutarea celor două oraşe dispărute, 
care s-ar fi aflat în vremurile biblice în „valea Sidim”. 

La vârful extrem sud-estic al Mării Moarte se descoperă 
rămăşiţe ale unei mari aşezări. Şi astăzi ea mai este numită 
Toar. Cercetătorii jubilează, pentru ca Toar fusese unul dintre 
cele cinci oraşe bogate din valea Sidim care refuzase să 
plătească tribut celor patru regi străini. Dar săpăturile 
exploratorii făcute imediat dezamägesc. Rămâne aşadar 
neclarificat dacă actualul Toar are ceva de-a face cu aşezarea 
cu acelaşi nume din Biblie. 

Datarea ruinelor scoase la lumină arată că sunt resturi ale 
unui oraş care a prosperat aici la începutul Evului Mediu. Nu se 
găseşte însă nicio urmă a vechiului Toar al regelui din Bela 
(Facerea 14:2). Unele semne din împrejurimile Toarului 
medieval indică însă faptul că ţinutul avea o populaţie 
numeroasă în vremurile sale timpurii. 

Peninsula el-Lisan, situată pe malul estic al Mării Moarte, 


avansează mult în apă, sub forma unei limbi de uscat. „El-Lisan” 
înseamnă în arabă „limbă”. În Biblie se face o referire clară la 
ea, când se vorbeşte de împărţirea pământurilor după cucerire. 
Granițele tribului luda sunt clar delimitate, losua oferind o 
extrem de exactă descriere a graniţei sudice: „Astfel, hotarul lor 
de miazăzi porneşte de la Marea Sărată, de unde pleacă un golf 
al ei spre miazăzi (losua 15:2). 

Un raport roman conţine, în legătură cu această limbă de 
uscat, o poveste care a fost totdeauna privită pe nedrept cu 
scepticism. Doi dezertori se refugiaseră pe peninsulă. Legionarii 
care îi urmăreau au cercetat îndelung acea porţiune de teren, 
însă fără niciun rezultat. Când i-au văzut în cele din urmă pe cei 
doi fugari, era prea târziu. Dezertorii se cätärau deja pe stâncile 
de pe malul opus - traversaseră marea pe jos! Se pare că marea 
era în acel loc mai puţin adâncă decât este astăzi. 

Fără să se poată vedea de la suprafaţă, fundul mării se 
transformă radical aici, marea împărțindu-se practic în două 
părţi. In dreapta peninsulei fundul mării are forma unei pante 
puternic descrescătoare, care ajunge până la o adâncime de 
aproape 400 m. În stânga limbii de uscat, apele rămân ciudat de 
puţin adânci. Măsurătorile recente au arătat că adâncimea este 
aici undeva între 15 şi 20 m. 

Geologii adaugă acestor constatări o interpretare în plus, care 
ar putea să explice cauza povestirii biblice a distrugerii Sodomei 
şi Gomorei. 

Expediția americană condusă de Lynch a fost prima care a 
făcut cunoscută în 1848 impresionanta scădere de altitudine a 
lordanului pe scurtul său drum prin Palestina. Căderea albiei 
fluviului până mult sub nivelul mărilor lumii este aşa cum o vor 
demonstra cercetările ulterioare, un fenomen geologic unic. 
„Poate că pe o altă planetă există ceva care să se asemene cu 
valea lordanului, însă pe Pământ nu”, scrie ebraistul George 
Adam Smith din Glasgow în lucrarea sa The Historical 
Geography of the Holy Land”. „... În nicio altă parte de pe 
Pământ, cu excepţia fundului mărilor şi oceanelor, nu se mai 
găseşte un teren care să se afle la o adâncime mai mare de 100 
de metri sub nivelul mării”. 

Valea lordanului este doar o parte a unei imense fisuri în 
scoarţa terestră, a cărei direcţie şi lungime au fost stabilite între 

timp cu precizie. In totalitatea ei, aceasta incepe cu multe sute 
de kilometri inainte de granita Palestinei, sus In nord, la poalele 
muntelui Taurus din Asia Mică, şi continuă apoi în jos, de-a 
lungul malului sudic al Mării Moarte, trece prin Araba spre golful 
Aqaba şi nu se sfârşeşte decât în Africa, dincolo de Marea Roşie. 
In multe locuri ale acestei depresiuni uriaşe se găsesc semne 
ale unor activităţi vulcanice care au avut loc în trecut. În munţii 
Galileei, în podişul din Cisiordania, pe malurile râului laboc, în 
golful Aqaba - în toate aceste zone se găseşte bazalt negru şi 
lavă. 

Surparea scoarţei a eliberat forţele vulcanice care de mult 
fremătau în adâncuri de-a lungul fisurii. În partea superioară a 
văii estice a lordanului se văd şi astăzi craterele vulcanilor 
stinşi, iar pe solul calcaros se întind întregi câmpii de lavă şi 
straturi groase de bazalt. Din timpuri imemoriale, în ţinuturile 
din apropierea fisurii au avut loc cutremure. Există relatări 
repetate cu privire la ele, iar Biblia le aminteşte. Să se fi 
scufundat Sodoma şi Gomora în străfunduri, atunci când o parte 
din baza fisurii s-a surpat într-un spectacol teribil, din care nu au 
lipsit nici cutremure şi erupții vulcanice? Si se va fi extins atunci 
Marea Moartă, aşa cum o sugerează schiţa din fig. 12? 

Şi nevasta lui Lot „s-a uitat înapoi şi s-a prefăcut în stâlp de 
sare” (Facerea 19:26). 


Cu cât te apropii mai mult de capătul sudic al Mării Moarte, cu 
atât locurile devin mai aspre şi mai sălbatice, cu atât mai 
sumbru şi mai apăsător devine peisajul munţilor. Aceştia sunt 
cufundati într-o mutenie eternă, pereţii lor de stâncă parcă rupti 
în două cad aproape vertical în mare, Uitându-se la nesfârşit în 
jos la albul de cristal. Catastrofa şi-a pus pentru totdeauna 
amprenta sa deprimantă asupra acestor locuri. Doar rareori mai 
trece un grup de nomazi prin una dintre văile tăiate aspru în 
piatră. 

Acolo, în sud, unde se sfârşesc apele uleioase şi grele, dispare 
deodată de pe ambele maluri şi apăsătorul fundal stâncos, 
pentru a face loc unei depresiuni mocirloase amar-sărate. 
Pământul roşiatic este străbătut de nenumărate canale şi poate 
să pună oricând în primejdie viaţa oricărui om imprudent care s- 
ar aventura pe acolo. Depresiunea mlăştinoasă se întinde mult 
spre sud, până la uedul Araba, care ajunge până la Marea Roşie. 


La vest de malul sudic, în direcţia biblicei Ţări de Miazäzi, 
Negevul, se întinde de la nord la sud o creastă de deal înaltă de 
45 m şi lungă de 15 km. Când bate soarele, povârnişurile sale 
lucesc de parcă ar fi încrustate cu diamante. Este un fenomen 
natural rar întâlnit. Cea mai mare parte a acestui mic munte 
este formată din cristale de sare pură. Arabii îi spun Jebel 
Usdüm, un nume străvechi, in care s-a păstrat cuvântul 
Sodoma. Multe dintre blocurile de sare au fost spălate de ploi şi 
rostogolite de sus de mâna omenească. Au forme bizare, iar 
unele stau în picioare asemenea unor statui. În formele lor ai 
într-adevăr impresia că recunoşti conformatia unei făpturi 
umane. 

Ciudatele statui de sare amintesc de prezentarea făcută în 
Biblie nevestei lui Lot, care s-ar fi transformat într-o coloană de 
sare din cauza neascultării ei. Şi tot ce se află în apropierea 
Mării Sărate ajunge şi astăzi să fie acoperit în puţin timp de o 
crustă din sare. 

Incă de multă vreme, întrebările legate de peregrinările lui 
Avraam nu le-au dat pace invätatilor. Sederea în Egipt - s-a 
argumentat - nu poate fi susţinută cu ajutorul unor dovezi extra- 
biblice şi, chiar şi în Biblie, acest fapt nu apare decât amintit 
pasager, în contextul unei povestiri despre o stratagemă la care 
a recurs Avraam atunci când se temea că va fi ucis din cauza 
frumoasei sale soţii. Pe deasupra, respectiva istorisire este unul 
dintre acele dublete la care o să revenim în postfata acestei 
ediţii revizuite. Găsim textele în două locuri în Biblie (Facerea 
12:9 şi urm. Şi Facerea 20:1 şi urm.), 

Fig. 12. Marea Moartă. 
a) 2000 î.Hr., înaintea distrugerii Sodomei şi Gomorei 
A b) 1900 î.Hr., după catastrofă 
In acest fel se încearcă explicarea povestirii biblice 


numai că în cel de-al doilea caz nici nu mai este vorba de Egipt, 
ci de „Tara de Miazăzi” şi de Gherara (între Gaza şi Beer-Seba). 
Oricum se pot interpreta toate acestea, un lucru este sigur: ele 
nu au deloc darul de a încuraja presupunerea că ar avea şi o 
dimensiune istorica. 

La aceasta se adaugă faptul că, dacă luăm în considerare 
cercetările mai recente, picturile murale din mormântul lui 
Chnum-hotep de la Beni-Hasan nu se lasă automat incluse în 
contextul istorisiri  patriarhilor biblici. Cauza: oamenii 
caravanelor din mormântul lui Chnum-hotep aveau asini - aşa 
cum era de altfel de aşteptat în cazul oamenilor caravanelor din 
jurul anului 1900 î.Hr. —, în schimb Avraam şi ai săi, care, 
conform părerii comune, ar fi trăit în aceeaşi perioadă, aveau, 
după cum ne spune Biblia, cămile. Între cele două animale de 
povară şi de călărit este însă o diferenţă ca de la cer la pământ 
în ceea ce priveşte distanţele ce pot fi parcurse, costurile, 
capacitatea de a parcurge distanţe mai mici sau mai mari, 
precum şi măsurile de siguranţă pe care le impunea o caravană 
bine dotată. Introducerea cămilei ca animal de povară şi de 
călărit a constituit o adevărată revoluţie a sistemului de 
transport din Orientul antic. Vom reveni asupra acestui subiect 
mai târziu. 

Insă când a avut loc această „revolutie”? Specialiştii în 
animale domestice din rândul zoologilor şi cercetătorilor 
vechiului Orient şi-au bătut în repetate rânduri capul cu această 
problemă. Şi renumitele „cămile ale patriarhilor” au rămas nişte 
„animale problemă”, la fel ca şi cămilele acelor negutätori pe 
care losif le-a luat cu sine în Egipt (vom reveni asupra acestui 
punct la sfârşitul capitolului următor)! 

Mai problematică decât cămilele lui Avraam este însă 
relatarea a ceea ce s-au petrecut la Sodoma şi Gomora! Înainte 
de a continua, să spunem următoarele: Nu poate fi vorba ca 
falia lordanului să se fi format cu circa 4000 de ani în urmă. Este 
mult mai probabil ca acest proces să fi început în Oligocen (cea 
de a treia perioadă a Tertiarului). Avem, aşadar, de-a face in 
acest caz nu cu mii de ani, ci cu milioane de ani. O activitate 
vulcanică mai pronunţată în falia lordanului a fost constatată 
într-adevăr şi mai târziu, dar şi în această variantă ajungem 
până în Pleistocen, care a luat sfârşit acum circa 10.000 de ani 


(şi în niciun caz în mileniul al Ill-lea sau al Il-lea î.Hr. — în aşa- 
numita perioadă a patriarhilor). Mai mult: chiar în sudul 
peninsulei Lisan, unde se spune că ar fi fost distruse Sodoma şi 
Gomora, nu se regăsesc urme ale unei activităţi vulcanice 
petrecute cândva în trecut. Pe scurt: în ţinutul respectiv nu s-a 
putut proba, pe bază de dovezi geologice, că ar fi avut loco 
catastrofă foarte recentă la scala istoriei terestre, care să fi 
distrus oraşe şi să fi fost însoţită de masive erupții vulcanice. 

Care este însă situaţia în ceea ce priveşte pătrunderea Mării 
Moarte în zona mai puţin adâncă a bazinului sudic? Pe parcursul 
unei istorii pline de schimbări, Marea Moartă (respectiv marea 
care i-a precedat în Pleistocen) s-a alungit de repetate ori mult 
peste bazinul sudic actual, pătrunzând în Wadi Araba. Pentru o 
perioadă, nivelul apelor sale s-a aflat cu 190 m deasupra 
nivelului actual. Pe atunci, imensul lac care se formase aici 
umplea întreaga depresiune a Iordanului, de la Wadi Araba până 
sus la lacul Ghenizaret. Apoi acest lac s-a micşorat - nu mai 
puţin de 26 de vechi terase de mal o dovedesc - ba, mai mult, 
este posibil să se fi uscat cu totul, pentru ca abia apoi să se fi 
format (poate şi cu ajutorul unor cutremure puternice) actuala 
Mare Moartă. Dar şi acest lucru s-a întâmplat în Pleistocenul 
târziu, când existau deja oameni, dar nu putea să fie sub nicio 
formă vorba încă de oraşe. 

Desigur, cutremure la Marea Moartă au loc şi mai târziu - cum 
ar fi cel din anul 31 î.Hr., despre care ne povesteşte în termeni 
sumbri Flavius Josephus, astăzi putându-se încă vedea urmele 
dramatice pe care le-a lăsat în urma sa în Khirbet Qumran (locul 
unde au fost descoperite renumitele „manuscrise de la Marea 
Moartă”). Însă o catastrofă care să fi ras de pe faţa pământului 
un întreg oraş la începutul mileniului al Il-lea î.Hr. In această 
zonă nu a avut loc. 

Numele de astăzi ale localităţilor, precum Bahr el-Lüt („Marea 
lui Lot” [=denumirea arabă pentru Marea Moartă]), Jebel Usdüm 
(care s-ar putea traduce: „Muntele Sodomei”) şi Toar nu trebuie 
să se bazeze pe o transmitere paralelă reală, nemediată, faţă de 
Biblie. Ele pot să fi apărut şi mai târziu, ca efect al istorisirilor 
biblice (putem să avem de a face, aşadar, doar cu o „tradiţie 
secundară”). Lucrurile stau cam la fel în cazul „Canalului lui 
losif” (în arabă: Bahr Yusuf) în oraşul egiptean Faijüm, despre 
care vom vorbi în capitolul următor. Şi în tradiţia arabă „losif 


egipteanul” din Biblie joacă un rol, iar numele apei respective 
poate (ceea ce este şi probabil) să aibă legătură cu acest fapt. 

Descoperirile făcute începând din 1964 la Tell el-Mardikh, în 
nordul Siriei, au fost primite cu mare interes în rândul 
specialiştilor. Arheologii italienii Paolo Matthiae şi Giovanni 
Pettinato au scos aici la lumină Ebla, un oraş din mileniul al IIl- 
lea î.Hr. Primul element senzaţional: într-o perioadă care 
aproape că mai ţine de preistorie, aici exista o cultură 
remarcabilă, care avea o structură socială extrem de 
diferențiată pentru condiţiile din acele vremuri. Al doilea 
element senzaţional: Ebla poseda o bogată arhivă cu tăblițe de 
lut. Ca întotdeauna în cazul unor asemenea arhive, se poate 
spera la descoperiri importante, dar trebuie, pe de altă parte, să 
te pregăteşti pentru o posibilă punere sub semnul întrebării a 
unor teze şi idei, care fuseseră socotite irefutabile până în 
momentul descoperirii arhivei. „Atunci când textele vor fi fost 
lucrate”, a declarat un coleg german al celor doi cercetători 
italieni, „poate vom putea să facem uitat un întreg secol de 
cercetare a Orientului antic”. Cel de-al treilea moment de 
senzaţie - şi cel mai important - a fost însă următorul: textele 
din Ebla conţin nume care ne sunt familiare din Biblie, şi asta în 
mileniul al III-lea î.Hr.! S-a găsit numele lui Avraam, ca şi numele 
oraşelor păcătoase, care au dispărut în flăcări, Sodoma, 
Gomora, Adama şi Teboim, de la Marea Moartă. La anunţul 
acestei informaţii, unii dintre colegii lui Pettinato au avut 
îndoieli. A citit Pettinato textele corect? Desigur - nume ale 
patriarhilor au fost descoperite şi în alte părţi (am menţionat 
deja acest lucru) -, dar pot să apară numele de Sodoma şi 
Gomora într-o arhivă din mileniul al Ill-lea î.Hr., care a fost 
descoperită în Siria? Să fi existat într-adevăr atunci aceste 
oraşe? Sau tradiţia legată de ele ne conduce în vremuri atât de 
timpurii (până înainte de general acceptatul debut al „perioadei 
patriarhilor”)? Va mai trece un timp până ce se vor găsi 
răspunsurile la toate aceste întrebări. De obicei, cercetătorii nu 
urmăresc senzationalul. Şi mai trebuie depus un mare volum de 
muncă până când se va stabili cu claritate cât de senzationalä 
este descoperirea de la Tell el-Mardikh din punctul de vedere al 
arheologiei biblice. 


PARTEA A II-A 
In imperiul faraonilor 
De la losif la Moise 
Capitolul unu 
losif în Egipt 


A avut Putifar un model? ° Papirusul Orbiney + Regii hicsosi pe 
Nil * Iosif, funcționar al unei forte de ocupaţie? » Gränarele * Un 
pacient egiptean + Dovada celor şapte ani de foamete « 
Îndrumări spre Gosen » Bohr Yusuf. Canalul lui losif? + „Jacob- 
her” pe scarabei 


DECI IOSIF A FOST DUS ÎN EGIPT ŞI DIN MÂNA ISMAELITILOR, 
CARE L-AU DUS ACOLO, L-A CUMPĂRAT EGIPTEANUL PUTIFAR, O 
CĂPETENIE DE LA CURTEA LUI FARAON ŞI COMANDANTUL 
GĂRZII LUI. (Facerea 39:1) 


Istorisirea despre losif, care a fost vândut în Egipt de către 
fraţii săi şi care va ajunge să se împace cu ei când va fi devenit 
Mare Vizir egiptean, este indiscutabil una dintre cele mai 
frumoase pagini din literatura universală! 


„...femeia stăpânului său şi-a pus ochii pe losif şi i-a zis: 
«Culcă-te cu mine!» / lar el n-a voit... (Facerea 39:7-8). Când s-a 
întors soţul ei acasă, ea i-a spus acestuia: Acel rob evreu, pe 
care l-ai adus la noi, a venit la mine să mă batjocoreasca...” 
(Facerea 39:17). 

„Ben Akiba” (adică „nimic nou sub soare”), mustăceau 
egiptologii la prima lectură a traducerii „papirusului Orbiney”. 
Ceea ce descifrau cu această ocazie din hieroglife era o mult 
citită poveste din vremea dinastiei a XIX-a, care avea un titlu 
discret: „Povestea celor doi fraţi”: „Au fost odată doi fraţi... 
Numele celui mai în vârstă era Anubis, iar mezinul se numea 
Bată. Anubis avea o casă şi o nevastă, iar fratele său mai mic 
trăia la el, de parcă ar fi fost copilul lui. El mâna turmele pe 
pajişti şi le aducea seara acasă şi apoi tot el dormea cu vitele în 
staul. Când sosi vremea aratului, cei doi fraţi munciră împreună 
pe arătură. Câteva zile au stat pe câmp, dar li s-au terminat 
seminţele. Aşa că fratele mai mare îi spuse celui mai tânăr: 
«Fugi şi adu-ne seminţe din oraş!» Fratele cel tânăr dădu peste 


nevasta fratelui său tocmai când i se aranja părul. El îi spuse: 
«Scoală-te şi dă-mi seminţe, ca să fug cu ele înapoi pe câmp. 
Căci fratele meu mi-a zis: Grăbeşte-te şi să nu care cumva să te 
opreşti pe undeva!»... A luat în spate seminţele şi aşa încărcat a 
ieşit afară... Şi ea i-a spus: «Eşti foarte puternic! În fiecare zi văd 
cât de puternic eşti!... Vino, să ne culcäm pentru o oră! O să 
vezi că o să-ţi placă. Şi o să-ţi fac şi nişte haine noi frumoase.» 
Tânărul se înfurie ca o panteră din ţinuturile din sud... din 
pricina vorbelor strâmbe pe care ea i le spusese. li spuse însă: 
«Ce lucru de mare ruşine ai putut să-mi spui. Niciodată să nu-mi 
mai zici aşa ceva! Şi de vei face aşa, nu voi povesti nimănui ce 
ai spus...» Apoi îşi ridică greutăţile şi plecă spre câmp... Femeia 
se temu însă din pricina celor ce spusese. Făcu să pară că a fost 
batjocorită. Bărbatul ei... o găsi zăcând întinsă, bolnavă în urma 
siluirii... şi îi spuse: «Cine te-a adus în aşa stare?», iar ea îi 
răspunse: «Nimeni... în afară de fratele tău mai tânăr. Când a 
venit după seminţe m-a găsit singură şi mi-a zis: Vino, să ne 
culcăm pentru o oră! Desfă-ţi părul... Dar eu nu i-am dat 
ascultare. Nu sunt eu oare ca o mamă pentru tine? Şi nu este 
fratele tău mai mare ca un tată pentru tine? Aşa i-am spus. 
Atunci l-a cuprins teama şi m-a bătut, ca să nu îţi spun ce s-a 
petrecut. Dacă îl laşi acum în viaţă, să ştii că o să mor.» Fratele 
său se înfurie ca o panteră din ţinuturile sudului. Îşi ascuti 
cuțitul... pentru ca să-şi omoare fratele mai mic...” 

Parcă îi şi vezi pe curteni cum savurează şi comentează 
această poveste, care se bucura de un imens succes. 
Problemele sexuale şi psihologia feminină erau interesante şi în 
acele vremuri îndepărtate. 

să fi fost această poveste a unei soţii adultere dintr-un basm 
egiptean sursa de inspiraţie pentru istoria biblică a lui losif? 
Referitor la argumentele pro şi contra ale acestei teorii există o 
dezbatere aprinsă între specialişti, dezbatere care se bazează 
pe documentul cunoscut drept „papirusul Orbiney” şi care a 
continuat multă vreme şi în secolul XX. Despre şederea 
israeliților în Egipt nu există, exceptând Biblia, nici cea mai mică 
urmă. Istorici şi profesori de teologie au discutat despre ceea ce 
ei au numit „legenda lui Iosif”. Tocmai de la o ţară ca Egiptul se 
putea spera să se găsească documente contemporane cu 
evenimentele descrise în Biblie, cel puţin în ceea ce-l priveşte 
pe losif, pentru că el a fost Mare Vizir al Faraonului şi, ca atare, 


un om care detinea o mare putere In tara Nilului. 

Niciun stat din Orientul antic nu ne-a furnizat date despre 
istoria sa cu atäta exactitate ca Egiptul. Pornind cam din jurul 
anului 3000 i.Hr., putem sä numim aproape färä lacunä numele 
tuturor faraonilor; cunoaştem, de asemenea, succesiunea 
dinastiilor din Regatul Vechi, din cel Mijlociu şi din cel Nou. 
Niciun alt popor nu a consemnat mai amănunţit evenimentele 
sale importante, faptele conducătorilor săi, campaniile militare 
sau construirea de temple şi palate. Proza şi poezia s-au 
bucurat, la rândul lor, de multă atenţie. 

Însă, de data aceasta, Egiptul a rămas dator cercetătorilor la 
întrebările lor. Nu a fost suficient că nu s-a găsit nimic despre 
losif, dar nu s-au descoperit nici măcar documente sau 
monumente din vremea lui. Şirul documentelor, care aproape că 
nu a avut omisiuni secole la rând înainte de perioada de care 
vorbim, se întrerupe acum brusc în jurul anului 1650 î.Hr. Din 
acest moment domneşte asupra Egiptului un întuneric profund. 
De abia în 1575 î.Hr. Apar din nou relatări ale epocii. Cum se 
poate explica această lipsă totală de informaţii de-a lungul unei 
durate atât de lungi, mai ales când e vorba de un popor cu o 
civilizaţie atât de avansată şi cu un sistem statal atât de bine 
pus la punct? 

Tara de pe Nil trece printr-o experienţă cumplită în jurul 
anului 1650 î.Hr. Deodată, asemenea unui fulger căzut din 
senin, pătrund în ţară războinici cu care de luptă extrem de iuti, 
în coloane interminabile, învăluiţi în nori de praf; la forturile de 
pe graniţă se aude zi şi noapte tropotul copitelor cailor, ca şi pe 
străzile oraşelor, în pieţele templelor şi în grădinile fastuoase ale 
palatelor faraonului. Şi înainte ca egiptenii să se dumirească ce 
se întâmplă, situaţia este tranşată: ţara le este invadată şi ei 
sunt înfrânți. Uriaşul de pe Nil, care nu a văzut niciodată înainte 
în toată istoria sa un cuceritor, se vede acum îngenuncheat. 

Domnia cuceritorilor începe cu o baie de sânge. Hicsoşii, 
triburi semite din Canaan şi Siria, nu cruţă pe nimeni. In anul de 
cumpănă 1650 î.Hr. Se sfârşeşte domnia de treisprezece secole 
a dinastiilor. Regatul Mijlociu al faraonilor se spulberă sub 
năvala popoarelor asiatice, a „stăpânitorilor din ţări străine”. 
Acesta era înţelesul cuvântului hicsos. Amintirea acestei 
catastrofe politice a rămas vie în memoria oamenilor de pe Nil, 
aşa cum o dovedeşte descrierea elocventă făcută de istoricul 


egiptean Manetho: „Aveam un rege numit Timaios. Totul s-a 
întâmplat în timpul domniei sale. Nu ştiu de ce zeul nu era 
mulţumit de noi. Deodată au venit de la răsărit mulţimi de 
oameni dintr-o semintie necunoscută. Plini de curaj, ne-au 
atacat ţara şi au supus-o fără greutate, căci nu s-a dat nici 
măcar o bătălie. Şi, după ce i-au luat prizonieri pe stăpânii 
noştri, ne-au ars oraşele fără milă, ne-au distrus templele 
închinate zeilor. Toţi locuitorii au avut parte de cruzimea lor, 
mulţi dintre ei au fost ucişi, iar femeile şi copiii au fost luaţi în 
sclavie. Apoi l-au făcut pe unul dintre ei rege. Numele său era 
Salitis şi locuia la Memfis. A obligat Egiptul de Sus şi Egiptul de 
Jos să îi plătească tribut şi a pus garnizoane în punctele cele mai 
prielnice pentru el... iar când a descoperit mai târziu oraşul 
Avaris (situat la est de braţul Nilului care se formează la 
Bubastis, în provincia Sais), care era potrivit pentru scopurile 
sale, s-a apucat să îl reconstruiască, făcând din el o cetate 
fortificată, cu ziduri care îl înconjurau şi cu o garnizoană de 
240.000 de luptători, pe care i-a mutat acolo, pentru a păzi 
oraşul. Salitis se ducea acolo în fiecare vară, pe de o parte 
pentru a strânge grânele şi pentru a-şi plăti soldaţii, iar pe de 
alta, pentru a-şi antrena trupele şi a băga astfel spaima printre 
străini.” 

Avaris este oraşul care, sub alt nume, joacă un rol important 
în istorisirea biblică. Căci el, numit mai târziu Ramses, este unul 
dintre locurile în care au fost obligaţi să muncească israeliţii în 
timpul şederii lor în Egipt! (leşirea 1:11). 

Istorisirea biblică legată de figura lui losif şi a prezenţei fiilor 
lui Israel în Egipt se derulează, probabil, în această perioadă 
tulbure, care coincide cu dominaţia străinilor hicsoşi. Nu este 
aşadar de mirare că nu ne-a parvenit nicio informaţie egipteană 
din acea vreme. Şi totuşi există argumente indirecte pentru 
autenticitatea istoriei lui losif. Prezentarea din Biblie a fundalului 
istoric este autentică, aşa cum autentică până în cel mai mic 
detaliu este şi coloratura egipteană a relatării. Egiptologia 
confirmă aceste lucruri - cel puţin până acum... 

Mirodeniile şi plantele aromatice sunt aduse în Egipt de 
ismailiţi, nişte comercianţi nomazi, care îl vând aici pe losif 
(Facerea 37:25). Asemenea produse erau la mare căutare în 
ţara Nilului. Era nevoie de ele în cadrul ceremoniilor religioase 
din temple, unde ierburile înmiresmate erau arse asemenea 


tămâii. Pentru medici, erau indispensabile in tămăduirea 
bolnavilor, iar preoţii aveau nevoie de ele la îmbălsămarea 
morţilor de vază. 


IMPERIUL HICSOŞILOR 
c. 1650-1544/1541 î.Hr. 


Fig. 13 


Putifar era numele egipteanului căruia i-a fost vândut losif 
(Facerea 37:36). Este un nume foarte des întâlnit în Egipt. In 
egipteană sună „Pa-di-pa-Rê”, adică „cel dăruit de zeul Ra”. 

Numirea lui losif în funcția de vizir al Egiptului este redată in 
Biblie în stilul pe care azi l-am asocia unui proces-verbal. | se 
înmânează însemnele înaltei sale funcţii, primeşte inelul, care 
este sigiliul faraonului, un veşmânt scump şi un lanţ de aur 


(Facerea 41:42). Tipicul acestei ceremonii cu caracter 
administrativ a fost imortalizat in acelasi fel de cätre artistii 
egipteni in fresce si reliefuri. 

Ca vizir, losif cälätoreste in „a doua träsurä” a faraonului 
(Facerea 41:43). Acest lucru nu se putea întâmpla decât sub 
hicsoşi, deoarece doar în vremea acestor „stăpâni de pe 
pământuri străine” a apărut în Egipt rapidul car de luptă. Ba, 
mai mult, se pare că aceste care nu au fost introduse în ţara 
Nilului, fiind transmise de la un popor la altul, decât în intervalul 
care a precedat cu scurt timp izgonirea hicsoşilor din Egipt şi a 
inclus apoi începutului perioadei Regatului Nou. „Varianta de 
lux” era carul de paradă, care a fost folosit ulterior de stăpânii 
Regatului Nou. Înainte de perioada domniilor hicsosilor nu 
existase obiceiul acestui tip de car în Egipt. Tras de nişte cai 
falnici, era un fel de Rolls Royce al conducătorilor de stat din 
acea vreme. Primul car îi revenea regelui, iar al doilea era 
ocupat de cel mai important funcţionar al regatului. 

losif se căsătoreşte cu Asineta, o doamnă pe potriva rangului 
său. Astfel devine ginerele lui Poti-Fera, un bărbat cu multă 
influenţă, preotul din Heliopolis. Heliopolis este numit în Biblie 
On şi se afla puţin mai la nord de Cairo de astăzi, pe malul drept 
al Nilului. 

losif avea treizeci de ani când s-a hotărât „să vadă toată ţara 
Egiptului” (Facerea 41:46). Biblia nu ne spune mai multe. Insă o 
localitate din ţara Nilului a păstrat până astăzi numele lui losif. 

Oraşul Medinet-el-Faiyüm este lăudat ca fiind „Veneţia 
Egiptului”. În grădinile extrem de bogate ale acestei imense şi 
foarte fertile oaze cresc portocali, mandarini, piersici, măslini, 
rodii şi viță-de-vie. Fructelor acestora minunate le datorează 
Faiyüm cei 334 de kilometri de sistem de irigație, care aduce 
până aici apa Nilului şi transformă această regiune, ce ar fi altfel 
deşertică, într-un adevărat paradis. „Bahr Yusuf”, „Canalul lui 
losif” - aceasta mai este şi astăzi denumirea străvechii căi de 
irigație şi ea nu este folosită doar în vorbirea felahilor, ci este 
cunoscută ca atare în întregul Egipt. În popor se povesteşte că 
losif, cel din Biblie, care apare în legendele arabe drept „Marele 
vizir” al faraonului, ar fi fot cel care a pus să fie construit 
canalul. 

Biblia îl prezintă pe losif ca un organizator priceput, care i-a 
ajutat pe egipteni, în postura sa de mare vizir, într-o perioadă 


dificilă pentru ei, atât prin sfaturile, cât şi prin faptele sale, 
având grijă ca în anii prisosului să strângă rezerve pentru anii 
de restrişte, punând să se adune grâne în hambare pentru un 
viitor care ar putea fi neprielnic. 


IAR DUPĂ CE AU TRECUT CEI ŞAPTE ANI DE BELŞUG, CARE AU 
FOST IN ŢARA EGIPTULUI, / AU VENIT CEI ŞAPTE ANI DE 
FOAMETE[...] ATUNCI S-A FĂCUT FOAMETE ÎN TOT PĂMÂNTUL... 
(FACEREA 41:53, 54). 


Fig. 15. Car de luptă cu stindard din Teba 


cäci In ultimii sapte ani nu s-au mai petrecut revärsäri ale 
Nilului. Nu mai există decât puţine roade ale pământului, 
aproape că nu se mai găsesc ierburi, mai toate cele ce se pot 
mânca nu mai sunt. Fiecare îl jefuieşte pe vecinul său... Copiii 
plâng, iar tinerii abia de se mai pot täri de ici până colo. Inimile 
bătrânilor sunt frânte, sunt lipsiţi de ultimul dram de vlagă. 
Curtea nu mai găseşte nicio cale de a îmbunătăţi situaţia. S-au 
deschis depozitele cu provizii, dar... tot ceea ce se afla în ele a 
fost mistuit deja”. S-au descoperit urme de grânare provenind 
din Regatul Vechi. În multe morminte au fost descoperite mici 
reproduceri în lut ale acestora. Se pare că cineva s-a gândit că 
şi morţii vor putea avea parte de lungi ani de foamete. 

„Aflând lacov că este grâu în Egipt, a zis către fiii săi: «Ce vă 
uitaţi unul la altul? / lată, am auzit că este grâu în Egipt. Duceti- 
vă acolo şi cumpăraţi puţine bucate, ca să trăim şi să nu 
murim!» / Atunci cei zece din fraţii lui losif s-au dus să cumpere 
grâu din Egipt” (Facerea 42:1-3). 

Aceasta este cauza marii călătorii, care va duce la revederea 
cu fratele vândut şi cu imigrarea israeliților în Egipt. 

Marele vizir îl aduce pe tatăl său, pe fraţii săi şi pe rudele sale 
în ţară: „... de toate, sufletele casei lui lacov, care au venit în 
Egipt cu el, au fost şaptezeci şi cinci. / Atunci a trimis lacov pe 
luda înaintea sa, la losif, ca să-l întâmpine la leroonpolis, în 
ţinutul Goşen.” (Facerea 46:27, 28). Vizirul se asigurase că 
rudele sale vor beneficia de cele mai înalte aprobări de trecere a 
graniţei egiptene, iar ceea ce ni se relatează în Biblie 
corespunde întru totul cu procedurile administrative care au 
existat în realitate. 

„lar Faraon a zis către losif: «Tatăl tău şi fraţii tăi au venit la 
tine. / lată, pământul Egiptului îţi stă înainte; aşază pe tatăl tău 
şi pe fraţii tăi în cel mai bun loc din ţară. Să locuiască ei în 
pământul Gosen...»” (Facerea 47:5, 6). 


Fig. 16. Vânzare de grâne către nişte semiti din Canaan 


Un funcţionar vamal îi scrie superiorului său pe un papirus: „O 
altă veste de transmis stăpânului meu, şi anume: am permis 
trecerea triburilor de beduini venite din Edom prin fortăreaţa lui 
Menephtha de lângă Zeku spre mlaştinile oraşului Per-Atum... 
pentru a putea să rămână ei şi turmele lor în viaţă pe teritoriile 
regelui, bunul soare al ţării...” 

Acest Per-Atum, care apare în textul hieroglific, este oraşul 
menţionat în Biblie drept Pitom, din ţinutul Goşen, unul dintre 
locurile de muncă forţată unde au lucrat evreii în Egipt (lesirea 
1:11). 

Poliţia vamală, ca şi sistemul functionäresc, mergând pe cale 
ierarhică până la cel de la curte, urmăreau asemenea cazuri. Se 
lucra după modele şi pe domenii administrative bine 
determinate: cei care cereau teren de päsunat şi refugiații din 
ţări în care domnea foametea erau lăsaţi să între în ţară şi erau 
trimişi aproape întotdeauna în acelaşi ţinut. Acesta se afla în 
apropierea deltei, pe malul drept al Nilului, în regiunea care în 
Biblie este numită ţinutul Goşen. Tot din deltă au domnit şi 
cuceritorii hicsoşi. 

Fiii lui Israel trebuie să fi avut o viaţă foarte bună în ţinutul 
Gosen. Era - exact aşa cum se descrie în Biblie (Facerea 45:18; 
46:32; 47:3) - o zonă extrem de fertilă şi avea păşuni ideale 
pentru creşterea animalelor. Atunci când moare bătrânul lacov, 
cu trupul său se întâmplă ceva ce nu ţine de obiceiurile din 
Canaan, din Mesopotamia nu se cunoştea în rândurile neamului 
său şi care, de aceea, a părut foarte ciudat tuturor alor săi: a 
fost îmbălsămat. 


APOI A_PORUNCIT IOSIF DOCTORILOR, SLUJITORI. Al „SĂI, SĂ 
ÎMBĂLSĂMEZE PE TATĂL SĂU ŞI DOCTORII AU ÎMBĂLSĂMAT PE 


ISRAEL?. / DUPĂ CE S-AU ÎMPLINIT PATRUZECI DE ZILE, CĂ 
ATÄTEA ZILE TREBUIE PENTRU ÎMBĂLSĂMARE... (Facerea 50:2, 
3) 


La Herodot, globe-trotterul lumii antice şi primul dintre 
scriitorii de jurnale de călătorie, putem citi cât de exactă este 
descrierea acestui obicei egiptean. losif va fi şi el înmormântat 
în acelaşi fel. 

Niciun „locuitor al nisipurilor” nu ar fi putut deveni mare vizir 
sub faraonii de obârşie egipteană. Nomazii creşteau măgari, oi 
şi capre, or, pentru egipteni, nimeni nu era mai detestabil decât 
crescătorul de animale mici. „Căci pentru Egipteni este spurcat 
tot păstorul de oi” (Facerea 46:34). Un „asiatic” nu avea şanse 
să devină cel mai înalt funcţionar al statului decât sub nişte 
străini precum hicsoşii. Sub hicsoşi au existat nu o dată 
funcţionari cu nume semitice. S-a descifrat pe nişte scarabei 
provenind din epoca dominaţiei în mod clar numele de „lacob- 
her”. „Or, nu este posibil”, ne spune marele egiptolog american 
James Henry Breasted, „ca o căpetenie a tribului lui lacov din 
Israel să fi ajuns la domnie în acele timpuri întunecate în valea 
Nilului. Un asemenea eveniment s-ar potrivi foarte bine cu 
pătrunderea triburilor israelite în Egipt, care trebuie să fi avut 
loc în această perioadă.” 


Ca atâtea alte lucruri care sunt relatate în Biblie, şi istorisirea 
despre şederea lui lacov în Egipt a fost confirmată în mod 
frapant de o sumă de amănunte, dar, cum se întâmplă atât de 
des, aceste amănunte nu sunt lipsite de mici „probleme”. 


Confirmările: 

+ Într-adevăr, au existat înalţi funcţionari în Egipt care 
proveneau din Asia. Unul dintre ei a ajuns să aibă atâta putere, 
încât o sursă egipteană face trimitere probabil la el atunci când 
vorbeşte de „domnia străină a unui sirian”. 

e Printre altele, faraonul Egiptului vede în visul său vaci grase şi 
vaci slabe (Facerea 41:2 şi urm. Şi 18 şi urm.). losif a descifrat 
aceste vaci ca fiind vorba de ani (Facerea 41:26-27). Or, s-au 
găsit înscrisuri egiptene în care simbolul hieroglific pentru vacă 


22 lacov primise cu ani înainte numele de Israel (Facerea 32:28), 
poporul său fiind apoi numit „copiii lui Israel". 


apare cu sensul de „an”. S-ar putea crede că e vorba de o 
descoperire senzaţională! 

e „Reforma agrară” a lui losif nu a afectat terenurile aflate în 
posesia preoţilor egipteni (Facerea 47:22). Intr-adevar, au 
existat, cel puţin într-o anumită fază a istoriei Egiptului antic, 
privilegii speciale acordate preoţilor. Printre altele, „părintele 
istoriei”, grecul Herodot din Halicarnas (c. 480 î.Hr. — după 430 
î.Hr.), ne vorbeşte despre acest fapt. 

e S-au găsit paralele chiar şi pentru ceremonia de învestitură în 
funcţie a lui losif (Facerea 41:42). La început, specialiştii s-au 
gândit la corespondențe cu ilustraţii create în perioada 
Regatului Nou. Plecând de la ele, nu s-ar fi ajuns cu datarea 
înapoi în timp chiar până la epoca hicsoşilor, dar, oricum, în 
apropierea ei. 


„Problemele”: 
e Toate cele patru confirmări ale istoriei lui losif nu au nimic de 
a face cu perioada hicsosilor (c. 1650-1544/1541 î.Hr. [conform 
lui von Beckerath], în care a fost plasat cu predilecție episodul 
privindu-l pe losif, ci cu o fază mult mai târzie a istoriei Egiptului 
antic. 
e Asiatici cu influenţă la curtea egipteană nu au existat decât 
începând din perioada ramsesidă (secolele al XIII-lea - al XII-lea 
î.Hr.). În cazul acelui „domnitor străin” sirian de care ne 
vorbeşte un vechi document egiptean, este vorba, probabil, de 
Bija sau Bai, puternicul „Mare Cancelar” al reginei Tevosre (c. 
1200 î.Hr.). Această „sursă”, care pare să facă trimitere la Bai 
(chiar dacă nu o face într-un mod neechivoc), este „marele 
papirus Harris”, darea de seamă asupra domniei lui Ramses al 
lll-lea, scris în vremea lui Ramses al IV-lea (secolul al XII-lea 
î.Hr.). 
e „Semnul vacii” folosit pentru „an” nu a fost descoperit decât 
în texte din vremea Ptolemeilor (305-30 î.Hr.) şi niciodată în 
înscrisuri mai vechi. E vorba, aşadar, de o discrepantä de timp 
de un mileniu şi câteva secole faţă de epoca hicsosilor! 
e Privilegiile acordate preoţilor egipteni privind dreptul de 
proprietate şi impozitarea nu au existat decât în perioada saită 
(664-525 î.Hr.). 
e Forma foarte specială, descrisă în amănunt, a ceremoniei de 
învestire a lui losif în funcţie, cu inel, haină oficială şi colan, nu 


are, la o cercetare mai aprofundată, o corespondenţă exactă şi 
delimitabilă în timp. Imaginile din Regatul Nou care redau 
„Investitura” şi care au fost constant folosite drept argumente 
pentru susţinerea tezei realităţii istorice a episodului lui losif nu 
sunt o ilustrare fidelă a celor relatate în Biblie (aşa cum s-a 
crezut iniţial). Cele mai apropiate sunt imaginile descoperite din 
vremea lui Sargon al Il-lea din Assur (722-705 î.Hr.). Această 
ceremonie specială ar fi ajuns în Egipt abia prin Assurbanipal 
(669/668 până în c. 630 î.Hr.), care a cucerit Egiptul în 667/666 
î.Hr. Şi l-a învestit în 665 î.Hr. Pe Neho, guvernatorul din Sais, ca 
mare vizir, în cadrul unei festivități care se potriveşte relatării 
biblice şi în care se menţionează în mod explicit cele trei 
elemente: inel (e), veşmânt oficial şi colan al funcţiei. 


Se ridică astfel două întrebări: 

1. Dacă povestea lui losif prezentată în Biblie conţine elemente 
care ţin de o perioadă atât de recentă, mai poate această istorie 
să fie atât de veche cum s-a crezut (sau trebuie să fi luat 
naştere mult mai târziu decât s-a presupus până acum?) 

2. Insă, dacă periodizarea nu corespunde, atunci cum stăm cu 
autenticitatea istorisirii despre losif si cu veridicitatea coloraturii 
ei egiptene? 


Specialişti din întreaga lume au fost convinşi până acum, într- 
o măsură mai mică sau mai mare, de autenticitatea acestui 
„fundal de Egipt antic” a istorisirii biblice. Lista impozantă a 
acestor figuri ştiinţifice de prim rang, care nu combăteau ideea 
că losif a fost Mare Vizir în epoca hicsoşilor, poate fi citită 
aproape ca un Who's Who al egiptologiei - aşa cum s-a exprimat 
Donald B. Redford, care a publicat în 1970 un studiu amplu 
privind istoria lui losif. 

Între timp, istoria lui losif a fost scrutată mai amănunţit, 
desigur şi de către Donald B. Redford, rezultatul fiind - aşa cum 
era de bănuit - unul care punea serios sub semnul întrebării 
corelarea istoriei lui losif cu epoca hicsoşilor, aşa cum se 
obişnuise până atunci. 

Negustorii care l-au dus cu forţa pe losif în Egipt deţineau 
cămile pentru transportul de mărfuri (Facerea 37:25). Şi în cazul 
acestor cămile lucrurile nu decurg altfel decât cu acele „cămile 
ale patriarhilor”, despre care am vorbit deja într-un capitol 


anterior în legătură cu Avraam. Ele constituie o problemă greu 
de surmontat pentru unii cercetători: pe scurt, există dubii în 
ceea ce priveşte realitatea existenţei lor în acea perioadă 
timpurie, ajungând şi ele să trimită datarea la o epocă ulterioară 
celei a hicsoşilor. 

e Şi pentru că tot discutăm despre mijloace de transport: multi 
au considerat menţionarea carului din istorisirea biblică despre 
losif (Facerea 41:43) ca fiind un element tipic pentru perioada 
hicsoşilor. Carul cu o singură osie şi cu două roţi a ajuns, într- 
adevăr, doar în acea perioadă în Egipt. Insă nu a dispărut în 
vremurile care au urmat. De abia în Regatul Nou încep să apară 
lucrări care prezintă aceste care, iar în renumitul mormânt al lui 
Tutankhamon, de exemplu, Howard Carter a descoperit 
asemenea care de luptă şi de paradă, care fuseseră depuse în 
monumentul funerar al regelui decedat. Mentionarea carului 
poate, aşadar, să ne trimită la orice perioadă istorică ulterioară. 
e Istorisirea biblică despre losif dovedeşte în modul cel mai clar 
cu putinţă cunoaşterea şi folosirea banilor sub formă de monede 
(Facerea 42:25 et al.). Inainte de toate, sintagme precum „sacul 
cu argint” (Facerea 42:25) nu pot apărea decât atunci când 
există deja bani sub formă de monede. Or, în Egipt şi Palestina 
acest lucru este greu de crezut că se va fi întâmplat înainte de 
sfârşitul secolului al VI-lea î.Hr. 

e Traducerea uzuală a titlului lui Putifar este cea de „cămăraş” 
sau „funcţionar la curte”, dar, în mod corect, ar trebui să fie cea 
de „eunuc”. Or, un asemenea titlu nu apare în Egipt decât în 
perioada persană (525-332 î.Hr.). 


Şi lucrurile se continuă astfel. Redford enumeră douăzeci şi 
trei de puncte care vorbesc împotriva datării în epoca hicsosilor 
a episodului lui losif şi care trimit mai curând, la Regatul Nou al 
Egiptului antic. Chiar şi un cercetător atât de convins de 
autenticitatea coloraturii egiptene a istoriei lui losif precum 
Georg Ernst Wright a trebuit să recunoască încă din 1957 faptul 
că numele egiptene cuprinse în istoria lui losif - printre care se 
afla, nu în ultimul rând, cel de Putifar (Padi-pa-R6), „au început 
să fie folosite în mod comun de-abia în vremea lui David”. Cea 
mai veche menționare a numelui Padi-pa-R& (Putifar) „nu ar fi 
putut să ne parvină decât cel mai devreme din timpul celei de a 
2l-a dinastii”, aşa cum scria un alt cercetător de marcă, 


francezul Pierre Montet, care credea si el In figura unui „losif 
egiptean”. Or, dinastia a 2l-a a domnit, conform periodizărilor 
istoricilor, între 1080 şi 946 î.Hr. (Jurgen von Beckerath), deci, 
oricum, în perioada lui David şi a lui Solomon. Ceea ce înseamnă 
însă că ne aflăm în continuare la o distanţă de circa jumătate de 
mileniu faţă de epoca hicsosilor! 

La orice concluzie s-ar ajunge din cele de mai sus, indiciile ne 
trimit mai curând spre o perioadă mai recentă a istoriei Egiptului 
antic decât spre epoca hicsoşilor, cum se crezuse. Chiar şi acuza 
făcută în mod teatral de losif împotriva fraţilor săi, că ar fi nişte 
„spioni” (Facerea 42:9 şi 14), nu are sens împotriva unor bărbaţi 
sosiți din Canaan decât în momentul în care începuse să existe 
primejdia unei invazii asiriene dinspre graniţa de est a Egiptului 
(c. 700 î.Hr.). 

Astfel incät intrebarea dacä „losif egiptean” din Biblie va 
putea fi dovedit ca fiind o figură istorică rămâne actualmente 
una fără răspuns. După cele ce ştim acum, se poate renunţa la 
concepţia că ar fi fost un „vizir al unui faraon hicsos”. In plus, 
trebuie să pornim de la faptul că istorisirea despre el, care 
oglindeşte mai curând elemente ce ţin de Regatul Nou, a luat 
fiinţă mult mai târziu decât au crezut unii specialişti. Asta, 
desigur, dacă nu vrem să recurgem la stratagema conform 
căreia ceea ce a fost dovedit pentru o perioadă mai târzie nu ar 
fi putut exista şi într-o perioadă anterioară - singura relatare 
care a ajuns până la noi fiind cea din Biblie. 


Capitolul doi 
Patru sute de ani de tăcere 


Renaşterea ţării de pe Nil «+ Teba aprinde flacăra răscoalei * 
Izgonirea  hicsoşilor • Egiptul devine o mare putere 
internaţională * Cultura indiană în statul Mitanni * „Copiii lui 
Het” pe Halys + Väduvä de faraon cu gândul la căsătorie e 
Primul pact de neagresiune din lume * Un alai de nuntă hitit prin 
Canaan 


ASTFEL S-A AŞEZAT ISRAEL ÎN ŢARA EGIPTULUI, ÎN ŢINUTUL 
GOSEN, ŞI L-A MOŞTENIT SI A CRESCUT ŞI S-A INMULTIT FOARTE 
TARE. (Facerea 47:27) 


Despre o perioadă de patru sute de ani, în care întreaga 
configuraţie politică a Semilunii Fertile s-a schimbat radical, 
Biblia nu suflă niciun cuvânt. In aceste patru secole au loc 
schimbări fundamentale în structura diferitelor popoare din 
regiune. Ele întrerup istoria de peste un mileniu a regatelor 
semitice de pe Eufrat şi Tigru. Insula de civilizaţie care exista în 
Orientul Apropiat este scoasă brusc din viaţa universului ei 
închis. Popoare şi culturi străine năvălesc din ţinuturi 
îndepărtate şi până atunci necunoscute. Are loc prima ciocnire a 
acestei regiuni cu restul lumii. 

Şi Egiptul, la rândul lui, se învăluie în tăcere timp de o sută 
cincizeci de ani. Uvertura renaşterii uriasului de pe Nil începe în 
acorduri stranii: mugetul hipopotamilor. 

La prinţul Oraşului din Sud, aşa cum aflăm dintr-un fragment 
de papirus”, soseşte trimisul regelui hicsos Apofis din Avaris. 
Acest „Oraş din Sud” este Teba, iar prinţul său este egipteanul 
Sekenenre, care îi plătea tribut cotropitorului din delta 
superioară a Nilului. Uimit, prinţul îl întreabă pe delegatul forţei 
de ocupaţie asiatice: „ «De ce ai fost trimis în Oraşul din Sud? 
Ce te-a făcut să porneşti în această călătorie?» Solul i-a 
răspuns: «Regele Apofis - fie-i viaţa lungă, îndestulată şi plină 
de sănătate! — îţi spune: Seacă Balta Hipopotamilor, care se 
află la est de oraşul tău, căci nu pot să dorm din pricina lor. Zi şi 
noapte le aud mugetele». Prinţul Oraşului din Sud a rămas 
pentru o vreme parcă asurzit de tunet, neştiind ce să-i răspundă 
ambasadorului regelui Apofis - fie-i viaţa lungă, îndestulată şi 
plină de sănătate! În cele din urmă prinţul a răspuns: «Stăpânul 
tău - fie-i viaţa lungă, îndestulată şi plină de sănătate! — va afla 
ce se va face cu această Baltă a Hipopotamilor.» Trimisul nu se 
mulţumeşte însă doar cu atât. El devine tranşant: «Cauza pentru 
care m-a trimis aici trebuie să fie lămurită fără preget!»” Prinţul 
Oraşului din Sud încearcă, în felul lui, să îl convingă pe 
ambasador să îşi schimbe părerea. Exista uzanta a ceea ce 
astăzi se numeşte un mic dejun cu şampanie, în timpul căruia 
domneşte de obicei o atmosferă prietenească şi plină de 
bunăvoință. La vremea potrivită cere ca inflexibilului ambasador 
hicsos să i se servească „bucate alese, carne şi dulciuri...”, dar 
toate eforturile sunt de prisos. Căci, la plecare, acesta poartă cu 
sine o promisiune stânjenitoare, scrisă pe un papirus: «Voi face 


23 Papirusul Sallier I, aflat la British Museum, Londra. 


tot ceea ce mi-ai spus. Aşa să îi spui.» Apoi prinţul Oraşului din 
Sud şi-a chemat cei mai înalţi dregători, cât şi pe războinicii cu 
rang înalt, şi le-a repetat mesajul pe care i-l trimisese regele 
Apofis - fie-i viaţa lungă, îndestulată şi plină de sănătate. Şi au 
tăcut cu toţii pentru o vreme...” Aici se întrerupe textul 
descoperit pe fragmentul de papirus. Sfârşitul istorisirii lipseşte 
din păcate, dar putem reconstitui din alte documente 
contemporane ceea ce s-a petrecut în continuare. 

În muzeul de la Cairo se află mumia unui Sekenenrâ. Atunci 
când a fost descoperită la Deir el-Bahri lângă Teba, ea a atras 
atenţia medicilor. Calota craniană arăta urmele a cinci lovituri 
grave. Sekenenră şi-a pierdut viaţa în luptă. 

Toate acestea sună ca un basm, dar se pare că mugetul 
hipopotamilor tebani chiar că i-a deranjat la nord, în delta 
Nilului, pe stăpânii hicsoşi. Zgomotul scos de hipopotami este 
probabil cea mai incredibilă cauză de război din istoria lumii?*. 

Pornind din Teba, revolta împotriva opresorilor s-a întins în 
întreaga ţară. După multă vreme, batalioane egiptene au 
mărşăluit din nou în josul Nilului. Alături de ele naviga o flotă 
bine dotată. După lupte crâncene, care au durat câţiva ani, cade 
în sfârşit în 1580 î.Hr. Oraşul Avaris, fortăreaţa cea mai 
importantă a hicsoşilor din delta Nilului. Ahmose, fiul lui 
Sekenenră, este liberatorul preamărit al Egiptului. Un tiz al său, 
ofiţer în noua marină regală egipteană, a lăsat posterităţii, pe 
zidurile mormântului său din El-Kab, o relatare a luptei decisive. 
După o descriere amplă a formaţiei sale, el raportează pe un ton 
abrupt, milităresc: „A fost cucerit oraşul Avaris, am capturat 
acolo un bărbat şi trei femei, în total patru inşi. Maiestatea Sa 
mi i-a dat ca sclavi.” 

Ofiţerul de marină ne povesteşte şi despre luptele purtate pe 
uscat: „Saruhen a fost asediat timp de trei ani şi Maiestatea Sa 
a ieşit cuceritor.” Şi de data aceasta lucrurile au ieşit bine 
pentru Ahmose: Atunci am luat ca prizonieri două femei şi un 
muncitor. Mi s-a dat aurul curajosului, iar în plus am căpătat şi 
pe cei prinşi ca sclavi.” 

Saruhen era, prin poziţia sa dominantă în Negev, un punct 
strategic important la sud de lanţul muntos al regatului luda. 
Micul deal de ruine şi moloz numit Tell Far'a este tot ce a rămas 


24 În afara acestei relatări literare, mai există o relatare istorică 
nepublicată din Karnak, care descrie începutul revoltei. 


din acel oras. Flinders Petrie, renumitul arheolog britanic, a 
dezgropat aici in 1928 un zid fortificat. 

Armatele egiptene de mercenari, formate din soldaţi 
aparţinând unor semintii diferite, negri, asiatici şi nubieni, au 
mărşăluit în continuare spre nord, trecând prin Canaan. Noii 
faraoni au tras învăţăminte din experienţele amare ale 
trecutului. Tara lor nu va mai trebui niciodată să fie victima unui 
atac-surpriză. Egiptul nu a pierdut timpul şi a făurit un stat- 
tampon, departe de forturile sale de apărare de pe graniţe. 
Restul regatului hicsos este nimicit, iar Palestina devine 
provincie egipteană. Fostele rezidente consulare, depozitele 
comerciale şi staţiile de oprire ale curierilor aflate în Canaan şi 
pe coasta feniciană devin garnizoane ocupate continuu de 
trupe, puncte de apărare întărite şi forturi egiptene în toate 
teritoriile supuse de către faraoni. 


După o istorie de peste două milenii, uriaşul de pe Nil iese din 
nou la lumină dintre piramidele şi sfincşii săi, pretinzând să 
joace un rol activ în afara graniţelor sale şi să contribuie la 
deciziile ce se vor lua în restul lumii. Egiptul se maturizează 
treptat, ajungând o putere mondială. Toţi cei care trăiau în afara 
văii Nilului erau înainte consideraţi „asiatici” demni de dispreţ, 
„locuitori ai nisipurilor”, crescători de animale - popoare care nu 
meritau în vreun fel un semn de stimă din partea faraonilor. 
Acum egiptenii devin mai flexibili, mai deschişi. Ei încep să 
corespondeze cu alte ţări, lucru care înainte ar fi fost de 
neconceput. Printre notele diplomatice schimbate de către 
regatul Mari şi arhivate în palatul din Mari nu se află niciun 
înscris venit de pe Nil. Tempora mutantur - Timpurile se 
schimbă! 

Înaintarea trupelor egiptene ajunge, în cele din urmă, până în 
Siria, ba chiar până la malurile Eufratului. Acolo egiptenii s-au 
lovit de popoare de a căror existenţă nici nu aveau ştiinţă. 
Degeaba caută preoţii prin vechile documente strânse în 
arhivele templelor, degeaba studiază relatările privind 
campaniile militare ale foştilor faraoni. Nu reuşesc să găsească 
nicăieri nici cea mai mică trimitere la vreun regat necunoscut 
numit Mitanni! 

Fondarea acestuia este atribuită unui popor foarte activ şi 
creativ, al cărui nume apare în Biblie încă din perioada lui 


Avraam: este vorba de hurriti, care apar in Biblie sub denumirea 
de „horei” (Facerea 14:6 si urm.). 

In apropierea sondelor de la Kirkuk, In Iran, arheologii 
americani şi irakieni au descoperit o aşezare de mari proporţii, 
şi anume vechiul oraş Nuzi al hurriţilor. Documente stivuite 
ordonat unele peste altele şi care formau adevărate dealuri, 
ascunse acum sub straturi de pământ, deţineau şi o informaţie 
extrem de importantă: hurritii din Biblie nu erau un popor semit. 
Patria lor se afla în munţii din apropierea lacului Van. Conform 
documentelor  hurrite descoperite, cel puţin pătura 
conducătoare era indo-ariană. Este documentată şi înfăţişarea 
lor; aveau un craniu de tip brahicefalic, asemănător celui al 
armenilor din zilele noastre. 

În nordul Mesopotamiei, între cursurile superioare ale fluviilor 
Eufrat şi Tigru, s-a format treptat puternicul regat Mitanni. Regii 
acestuia erau înconjurați de o aristocrație de războinici, ce 
foloseau carele de luptă şi purtau nume indo-ariene. Aristocratii 
ţării se numeau „Marya”, ceea ce însemna „tineri războinici”. 
„Marya” este un vechi cuvânt indic, iar templele lor erau 
dedicate vechilor zeități indiene. Cântările din Rig Veda răsună 
în faţa statuilor lui Mithra, luptătorul care învinge întunericul în 
numele luminii, ale lui Indra, care stăpâneşte furtunile, şi ale lui 
Varuna, zeul derulării ciclice a mersului lumii. Vechile zeități 
semite au fost doborâte de pe soclurile lor. 

Poporul mitanni este mare iubitor de cai, ba se poate spune 
mai mult, sunt nebuni după cai. Pe malurile celor două mari 
fluvii se organizează primele derby-uri din istorie. Intregi 
biblioteci umplute cu tăblițe de lut conţin indicaţii privind 
creşterea şi îngrijirea cailor, felul în care se călăreşte un cal 
tânăr, modul în care se asigura hrana şi se dresează caii de 
cursă. Sunt lucrări hipologice care pot să se măsoare fără 
probleme 


FMÄREA NEAGRĂ 
a ars 


H 
ANKARA 0° Ier 
wi * HATTUSAS | / 4 FEN, 
la S5 ra a d P, 
\ Le, Pe { i 7 
IMPERIUL HITIT a (CE —— P 
i cLiciA 7 y a 
> REMIS Ti AN! N 
= N) | 
= : ALGES 4 ir y S 
| 3 IE ARE RG 73 NINIVE \o AD 
SES: e ien ca DR 9 ASSUR y 
| na d y D 7 . 
- FT UGARIT j Nee 
ee bă 
| 5 BE) | 4 KADESH RR X Á 
| ZT aeo S ei s ba S 
pa i) H A 5 
á Tyi e SIDONI, rs 7 GR 
gr TR 7 d a 
| SEE MEGIDDO e RD j dz 92 BABILON Ag Son 
| = = enUsaum e ez, H N 
E O ONTE / \ 
AVARIS SSHÄRUHERSCH pP € DE Lo 
Nr GOŞEN / Es 
N, 3, A 
Wu 4 
MEMFIS LA 4 


Fig. 17. Cele trei mari imperii de după 1400 î.Hr. — Egiptul, 
Imperiul Hitit si Mitanni 


cu tratatele moderne din domeniu. Calul valora pentru marya 
mai mult decât un om. 

Egiptul ajunge să aibă acum o graniță comună cu acest stat 
numit Mitanni, iar relațiile dintre cei doi noi vecini nu sunt nici 
pe departe unele paşnice. Incăierările locale nu mai iau sfârşit. 
În atacurile pornite dintr-o parte si din cealaltă, unitățile de 
arcaşi egipteni se înfruntă în lupte crâncene cu luptătorii din 
care. 

În timpul campaniilor, atât trupele egiptene, cât şi cele 
mitanniene pătrund adânc pe teritoriul advers. În văile 
Libanului, pe malurile fluviilor Orontes şi Eufrat se poartă un şir 
nesfârşit de lupte extrem de sângeroase. Cele două regate s-au 
aflat într-o stare de beligerantä continuă aproape un secol. 

Cu puţin înainte de 1400 î.Hr., bătăioşii mitanni le propun 
egiptenilor să încheie pacea. Duşmanii devin prieteni. 

Care să fi fost pricina acestui gest paşnic neaşteptat, venit din 
partea războinicilor mitanni? 

A fost una de natură externă, deoarece regatul Mitanni s-a 
văzut deodată ameninţat să lupte pe două fronturi. Granițele 


sale erau incälcate tot mai des de armatele unui dusman 
puternic, care venea din nord-vest, din Asia Mică. Era vorba de 
un popor care joacă un rol în Biblie - hitiţii. 

Avraam şi-a ridicat cortul printre „copiii lui Het” la sud de 
munţii luda la Hebron şi a cumpărat de la ei pământ, în care a 
înmormântat-o pe soţia lui, Sara (Facerea 23 şi urm.). Isav, spre 
marele amar al părinţilor lui, Isaac şi Rebeca, s-a căsătorit cu 
două femei hitite (Facerea 26:34), iar regele David a luat-o pe 
„femeia lui Urie Heteul” (II Regi 11). De la profetul lezechiel 
aflăm că hititii au contribuit la ridicarea lerusalimului: „Obârşia 
ta şi patria ta e ţara Canaan; tatăl tău e amoreu şi mama ta e 
hetită” (lezechiel 16:3, 45). 

Redescoperirea poporului hititilor, care căzuseră cu totul în 
uitare, a avut loc la începutul secolului XX în inima Turciei. 

În podişul care se întinde la est de capitala Ankara, fluviul 
Halys face un mare cot în drumul său spre Marea Neagră. 
Aproape exact în mijlocul acestuia se află localitatea Bogazkoy 
(în turceste „bogaz” înseamnă prăpastie, iar „koy”, sat). In 
apropierea acestui „sat din prăpastie”, egiptologul german prof. 
Hugo Winckler a descoperit în 1905 o sumedenie de texte scrise 
în cuneiforme, dar şi unele scrise într-un sistem aparte de 
hieroglife. Acestea din urmă au trezit imediat un imens interes 
nu numai în rândul cercetătorilor. Publicul a aflat, datorită 
acestei descoperiri, ce fel de oameni erau acei „fii ai lui Het” din 
Biblie, iar traducerile textelor scrise în cuneiforme au scos la 
lumină hitiţii indo-germanici, despre care nu se ştia nimic, cât şi 
marele regat pe care l-au avut. 

Doi ani mai târziu pleacă din Berlin o nouă expediţie 
arheologică spre Bogazköy. De data aceasta se cercetează, sub 
conducerea preşedintelui Institutului Arheologic din Berlin, Otto 
Puchstein, marele câmp de ruine care se află în nordul satului. 
Aici se afla Hattuşaş, capitala falnică a regatului hitit. Ceea ce a 
rămas sunt nişte ruine de mari dimensiuni, resturi de ziduri, 
porţiuni de temple, porţi de fortărețe, resturi ale unui întreg 
oraş. Zidurile sale de apărare exterioare înconjurau un spaţiu de 
170 ha. Hattuşaş era aproape la fel de mare ca oraşul Nurnberg 
în timpul Evului Mediu. La porţile sale se aflau reliefuri 
reprezentând oameni în mărime naturală. Datorită acestor 
lucrări, sculptate dintr-un bazalt negru, tare ca piatra, ştim cum 
arătau regii şi războinicii hititi, care aveau un păr bogat, peste 


care purtau o bonetä cu o adâncitură pe mijloc. Sortul scurt era 
legat cu o curea lată, iar încălţările aveau vârfuri ascuţite. 


Când a pornit regele hitit Suppiluliuma în anul 1370 î.Hr. Cu o 
armată puternică spre sud-est, zilele regatului Mitanni erau deja 
numărate, în ciuda tuturor stratagemelor sale politice abile. 
Suppiluliuma a învins regatul războinicilor din carele de luptă, i- 
a obligat să plătească tribut şi a pornit apoi mai departe, spre 
munţii Libanului, aflaţi în nordul Canaanului. Peste noapte, 
Egiptul s-a pomenit în Siria cu un alt vecin duşmănos, care nu 
era mai slab decât primul şi nici mai puţin doritor de a cuceri tot 
ce se poate. 

Din această perioadă există un document realmente 
încântător. Prinţul Mursili, fiul lui Suppiluliuma, ne povesteşte în 
amintirile sale un episod care s-a petrecut la curtea hitită şi care 
l-a impresionat în aşa măsură, încât a pus să fie scris. 

Anchesenamon, soţia faraonului Tutankhamon, rămăsese 
văduvă. Părinţii ei erau nişte persoane ilustre: Akhenaton şi 
Nefertiti. Pe ea o cunoaştem datorită unor reprezentări egiptene 
minunate, în care apare ca o fată zveltă şi foarte tânără. Cu 
toate acestea, trebuie să fi fost o femeie care ştia cu precizie ce 
vrea şi care a încercat să se folosească de farmecul ei ieşit din 
comun în dorinţa sa de a duce o politică de factură înaltă în 
folosul poporului ei. Având la îndemână două instrumente 
extrem de atrăgătoare - splendoarea patului ei şi măreţia 
tronului de faraon ea s-a străduit să calmeze avântul războinic 
al noilor vecini ai Egiptului. Războinicii hitiţi tocmai atacaseră 
Amga, o regiune fertilă aflată între munţii Liban si Antiliban. 

lată ce a dictat Mursili: „Când au auzit egiptenii de atacul 
împotriva locului numit Amga, s-au speriat tare. Cum, parcă 
pentru a înrăutăţi şi mai mult situaţia, soţul ei (Tutankhamon) a 
murit de curând, regina Egiptului, care devenise văduvă, a 
trimis un ambasador la tatăl meu cu următoarea scrisoare: 
«Soţul meu a murit şi eu nu am niciun fiu. Am auzit că ai avea 
mulţi fii. Dacă mi-ai trimite pe unul dintre ei, ar putea deveni 
soţul meu. Nu vreau să iau de bărbat pe unul dintre supusii 
mei.» Când tatăl meu a auzit acest lucru şi-a chemat sfetnicii cei 
mai importanţi şi le-a spus: «De când există lumea, nu s-a mai 
întâmplat aşa ceva înaintea zilelor mele.» L-a trimis pe 
cămăraşul său, Hattu-Ziti, zicându-i: «Du-te acolo şi să te întorci 


cu veşti în care să pot să mă încred. Ei ar putea să încerce să 
mă înşele: poate că au deja un print, aşa că să te întorci cu ştiri 
de crezare.» Ambasadorul egiptean, prea-cinstitul Hanis, veni la 
tatăl meu. Dar cum tatăl meu îi dăduse lui Hattu-Ziti instrucţiuni 
precise privind scopul călătoriei acestuia în Egipt, zicändu-i: 
«Poate că au deja un prinţ şi vor să încerce să mă înşele şi, de 
fapt, să nu aibă nevoie de unul dintre fiii mei, pentru a ocupa 
tronul», regina Egiptului îi răspunse tatălui meu printr-o 
scrisoare: «De ce spui că poate ei vor să mă înşele? Dacă aş 
avea un fiu, crezi că aş scrie unei ţări străine într-un mod care 
este umilitor şi pentru mine, şi pentru poporul meu? Nu ai 
încredere în mine şi chiar mi-o şi spui. Cel care mi-a fost soţ a 
murit. Nu am niciun fiu. Vrei să iau de bărbat pe vreunul dintre 
supuşii mei? Nu am mai scris şi altei ţări, nu ţi-am scris decât 
tie. Se spune că ai avea multi fii. Dă-mi-l pe unul dintre ei să-mi 
fie soţ si rege peste Egipt». Cum tatăl meu era un om generos, a 
îndeplinit dorinţa reginei de a-i trimite pe unul dintre fiii săi.” 

Acest aranjament matrimonial neobişnuit a fost zădărnicit de 
soartă. Tronul şi patul faraonului au rămas neocupate, căci 
doritul mire a fost ucis pe drumul spre Egipt. 

Pe aceeaşi axă Halys-Nil a avut loc, peste şaptezeci şi cinci de 
ani, un alt aranjament matrimonial, care s-a încheiat de data 
aceasta cu bine, deşi totul începuse în zgomote de luptă şi în 
zänganit de arme. Ramses al II-lea, numit şi „cel Mare”, a pornit 
cu trupele sale prin Palestina înspre Siria. Voia să dea o luptă 
decisivă cu mult urätii hititi. 

In valea fluviului Orontes, unde astăzi se întind largi câmpuri 
de bumbac şi unde vechea cetate a cruciaților Krak des 
Chevaliers scrutează fertila vale Buka'a, undeva mai la sud de 
lacul Homs, se afla pe atunci oraşul Kadesh. În faţa porţilor sale 
s-au ciocnit patru armate egiptene pe carele lor de luptă cu 
infanteria hitită. Lupta nu îi aduce lui Ramses al Il-lea victoria pe 
care şi-o dorea - era cât pe ce să fie el însuşi luat prizonier însă 
a dus la încetarea confruntărilor armate. În 1280 î.Hr., egiptenii 
şi hititii încheie primul pact de neagresiune şi de apărare 
reciprocă din istorie. Această înţelegere a fost pecetluită prin 
căsătoria lui Ramses cu una dintre printesele hitite. Texte de 
metri întregi relatează foarte realist şi în amănunt cum s-au 
petrecut toate aceste evenimente, care, în contextul de atunci, 
aveau o dimensiune internaţională.  Inscripţiile au fost 


descoperite pe zidurile templului din Karnak, in Elefantina, la 
Abu Simbel si în multe alte locuri, relatarea fiind identică în 
toate cazurile. 

Ramses al II-lea şi-a depăşit cu mult toţi predecesorii în ceea 
ce priveşte propaganda şi lauda de sine. „Şi veni cineva, pentru 
a-i aduce o veste Maiestätii Sale si îi spuse: «E vorba chiar de 
marele print al hitiţilor. Fata sa cea mai mare este adusă 
împreună cu nenumărate lucruri scumpe drept tribut... Au ajuns 
la graniţa Maiestätii Voastre. Ingăduie ca armata noastră şi 
dregătorii de seamă să vină, ca să îi întâmpine!» Maiestatea Sa 
s-a umplut de bucurie şi întreaga curte a fost fericită când a 
aflat de aceste lucruri neobişnuite, de care nu se auzise 
vreodată în Egipt. Aşa încât a trimis grabnic armata şi pe 
dregători la graniţă, pentru ca să îi întâmpine.” 

Este trimisă imediat o delegaţie numeroasă spre nordul 
Palestinei, pentru a o prelua pe mireasă. Cei care erau duşmani 
cu puţin timp în urmă acum se înrudesc: „Astfel plecă fiica 
marelui print al hitiţilor spre Egipt. Pe când infanteria, luptătorii 
din care şi dregătorii Maiestätii Sale o însoțeau, aceştia s-au 
amestecat cu infanteria şi luptătorii din care hititi, iar mulţimea 
de hititi care o însoțeau mergeau deopotrivă cu egiptenii. Au 
mâncat şi au băut împreună, erau toţi într-o simtire, ca fraţii...” 

Marele alai al miresei vine din Palestina spre oraşul Ramses, 
aflat în delta Nilului: „Apoi au purtat-o pe fiica marelui prinţ 
hitit... în faţa Maiestätii Sale... şi văzu Maiestatea Sa că era 
frumoasă ca o zeiţă... Şi a iubit-o mai mult decât pe altele...” 

Cei dintre „copiii lui Israel” sau dintre strămoşii acestora care 
vor fi fost atunci în Egipt au putut fi martori oculari ai sosirii 
fastuoase a alaiului miresei în capitala lui Ramses al II-lea, Pi- 
Ramses Aa-nakhtu - „Casa lui Ramses al II-lea mare în victorie”. 
După cele relatate în Biblie, şederea israeliților în acest oraş nu 
a fost deloc una voluntară. 

Aceasta este perioada în care Biblia îşi reia istorisirile. A 
trecut sub tăcere patru sute de ani de emigrare a copiilor lui 
Israel în Egipt. lar noul şi semnificativul capitol care se deschide 
acum în istoria poporului evreu debutează cu veşti rele. 

Faptul că Biblia a tăcut în legătură cu o perioadă de patru 
secole nu corespunde decât dacă „epoca patriarhilor” se 
plasează într-adevăr între anii 2000 şi 1800 î.Hr. Or, pe baza 
noilor descoperiri, mai sus tocmai acest lucru a fost pus sub 


semnul întrebării. Căci dacă, de exemplu, cutumele de drept ale 
„patriarhilor” biblici se suprapuneau până în ultimul amănunt cu 
cele practicate în oraşul hurrit Nuzi din regatul Mitanni, cum am 
arătat mai sus, atunci plasarea „epocii patriarhilor” în jurului 
anului 1900 î.Hr. Devine extrem de problematică. 

De asemenea, pasajele în care Biblia vorbeşte de hititi par să 
îl mute pe Avraam - şi, prin aceasta, pe toţi „patriarhii” biblici - 
într-o epocă mai târzie. Avraam pare să fi dobândit locul de 
înmormântare pentru nevasta lui, Sara, la Hebron de la hititi 
(Facerea 23:1 şi urm.). Într-adevăr, tratativele de vânzare, care 
sunt descrise în Biblie cu destulă acribie, devin inteligibile astăzi 
doar dacă facem o comparaţie cu documente provenite din 
arhivele hitite: este evident că Avraam nu voia decât peştera, 
nu şi întregul teren. Documentele hitite ne lămuresc şi de ce: 
pentru că, după cutuma hitită, ar fi trebuit să muncească pentru 
fostul proprietar! În cele din urmă s-a ajuns la înţelegere, iar 
Avraam a luat pe lângă peşteră şi „tarina” cu pomi cu tot. Si 
acest lucru ne aminteşte de documentele hitite, care mentionau 
cu mare acuratețe numărul pomilor în cazul unor tranzacţii de 
acest fel! Avem de a face, din nou, cu o confirmare a 
amănuntelor relatate în Biblie? Fără doar şi poate! 

Şi cu toate acestea: ce fel de hitiţi erau oamenii cu care a 
încheiat Avraam târgul? De unde veneau ei, dacă se spune că 
Avraam a trăit atât de devreme, încât pe atunci regatul hitit nu 
ar fi putut să existe, căci, conform izvoarelor hitite, acesta a luat 
fiinţă doar cândva în secolul al XVI-lea î.Hr.? Şi cum de au ajuns 
hititii în Hebron, adică în sudul Palestinei, între Marea Moartă şi 
Marea Mediterană? În plus, ei sunt numiţi în Biblie ca fiind 
poporul „ţării aceleia” (Facerea 23:7), deşi graniţa de sud a 
regatului hitit, chiar şi în perioada expansiunii sale maxime, se 
afla mult mai la nord, puţin sub actualul oraş Alep. lar despre o 
coborâre a hititilor mai la sud de graniţele regatului lor nu există 
nici cea mai mică dovadă. 

Urie, hititul care mai întâi a fost încornorat şi apoi trimis la 
moarte de către regele David (II Regi 11), provenea poate dintr- 
unul dintre acele mici state noi apărute în faza târzie a hititilor, 
care s-au format după căderea marelui regat hitit în jurul anului 
1200 î.Hr. Şi care au continuat să existe în nordul Siriei. Când se 
vorbeşte de hititi ca fondatori sau, cel puţin, cofondatori ai 
lerusalimului, atunci acest lucru ţine de anumite pasaje biblice 


care ne fac să credem că „fiii lui Het” ar fi fost mai curând un 
trib din zonele muntoase ale Canaanului (v. Numerii 13:30: 
„Amalec locuieşte în partea de miazăzi a ţării; Heteii, Heveii, 
lebuseii şi Amoreii locuiesc în munţi, iar Canaaneii locuiesc pe 
lângă mare şi pe lângă râul lordanului”). Aceşti locuitori ai 
Canaanului nu puteau să aibă prea multe în comun cu hititii 
indo-germanici documentati istoric. 

Un lucru este sigur: problemele pe care le-au ridicat pasajele 
din Biblie în care sunt numiţi hititii nu au fost eliminate prin 
descoperirea regatului lor din Asia Mică. Dimpotrivă: avem de a 
face acum cu două categorii de hititi - cei biblici şi cei atestati 
arheologic în Asia Mică, iar datele care ne-au parvenit nu se 
suprapun nicidecum în toate privintele. Dificultăţile nu au fost 
eliminate. Din contră, ele abia încep. lar dacă Biblia are dreptate 
în ceea ce îi priveşte pe hititi este un lucru pe care nu îl vom 
afla decât în viitor. 

Sa amintim aici şi o „ultimă noutate” cu privire la hititi: mai 
înainte a fost vorba despre o tânără văduvă de faraon, care l-a 
rugat pe regele hitit Suppiluliuma să-i trimită pe unul dintre fiii 
săi pentru a se căsători cu el. Până foarte recent exista un 
consens că ar fi vorba de Anchesenamon, văduva faraonului 
Tutankhamon. De curând a fost însă lansată teoria - nu general 
acceptată, dar, pare-se, bine fundamentată - că cea care a emis 
acea cerere era Maritaton, sora mai mare a lui Anchesenamon, 
care ajunsese regină după moartea (sau detronarea?) mamei 
sale Nefertiti şi care poate că a fost ultima soţie a tatălui ei, 
faraonul Akhenaton. S-a ajuns la această concluzie pe baza 
corelării dintre această cerere în căsătorie şi perioada în care a 
avut loc primul război dintre egipteni şi hititi, care s-a desfăşurat 
pe vremea lui Akhenaton şi nu a lui Tutankhamon! 


Capitolul trei 
Munca forţată în Pitom şi Ramses 


losif murise de mult + Istorie în imagini într-un mormânt de înalt 
demnitar * Oraşul Pitom, loc de muncă silnică, aşa cum apare el 
în textele egiptene + O nouă reşedinţă in delta Nilului «e Ramses 
al II-lea » Butaforii din orgoliul unui faraon de a avea renumele 
unui mare constructor * Montet scoate la lumină oraşul Ramses, 
construit în regim de muncă silnică • Moise se scria „ms” e 


Moment din istoria mesopotamiană + Moise emigrează în 
Madian » Catastrofe care se abat asupra ţării Nilului 


„„„ S-A RIDICAT ALT REGE PESTE EGIPT, CARE NU CUNOSCUSE 
PE IOSIF / DE ACEEA AU PUS PESTE EI SUPRAVEGHETORI DE 
LUCRĂRI, CA SĂ-I ÎMPILEZE CU MUNCI GRELE. ATUNCI A ZIDIT 
ISRAEL CETĂȚI TARI LUI FARAON: PITOM ŞI RAMSES, CARE 
SERVEAU LUI FARAON CA HAMBARE... (leşirea 1:8, 11) 


Noul rege, care nu ştia nimic despre losif, ar putea să fi fost, 
cu mare probabilitate, Ramses al Il-lea sau unul dintre 
predecesorii săi. Faptul că nu a auzit de losif ar fi lesne de 
înţeles dacă losif ar fi trăit cu mult înaintea lui, pe vremea 
hicsoşilor, din care cu greu ne-a mai parvenit numele unuia 
dintre atât de urätii stăpânitori hicsoşi, ca să nu mai vorbim de 
numele vreunui dregător sau funcţionar. Chiar dacă acest 
faraon al noii dinastii, că va fi fost Ramses al II-lea sau un altul 
care l-a precedat, ar fi avut ştiinţă de losif, oricum l-ar fi ignorat 
total. Două ar fi cauzele pentru care un egiptean, care ţinea la 
originea sa, ar fi avut această atitudine de dispreţ. În primul 
rând, pentru că era vorba de un asiatic şi, ca atare, de un 
„călător al nisipurilor”, iar în al doilea rând pentru că în poziţia 
deţinută de losif, anume de cel mai înalt funcţionar din statul 
egiptean, el reprezenta din plin mult urâta forţă de ocupaţie. Din 
acest ultim punct de vedere, amintirea lui losif nu ar fi fost în 
ochii unui faraon egiptean o cauză pentru a avea o părere bună 
faţă de Israel. 

Putem să ne facem o idee despre ce însemna munca silnică 
din vechiul Egipt, experienţă prin care au trecut şi copiii lui 
Israel pe marile şantiere de pe Nil, pe baza unei imagini 
descoperite de către Percy A. Newberry - cel care a adus la 
lumină şi redarea oamenilor caravanelor în Beni-Hasan. Această 
imagine a găsit-o într-un mormânt săpat în piatră şi care se află 
la vest de oraşul regal Teba. 

Pe pereţii unei vaste încăperi boltite sunt redate momente din 
viaţa unui mare dregător, vizirul Rekhmire, făcând fapte spre 
folosul ţării. Intr-una dintre scenele pictate ne este prezentat 
cum controlează lucrările publice. Într-un detaliu este arătat 
modul de producere a cărămizilor în Egiptul acelor timpuri. 


Fig. 18. Muncitori străini făcând cărămizi în Egipt 


Ceea ce sare în ochi este culoarea deschisă a pielii 
muncitorilor, care nu poartă decât un sort de in. O comparaţie 
cu supraveghetorii tuciurii ne arată că cei cu pielea deschisă 
sunt probabil semiti şi, în niciun caz, egipteni. „El ne dă nouă 
pâine, bere şi alte lucruri bune”, însă în ciuda laudei privind 
bunul tratament, nu există niciun dubiu că nu lucrau aici de 
bunăvoie, ci obligaţi. „Bätul se află în mâna mea”, le spunea, 
după cum ne arată hieroglifele, un supraveghetor, „aşa ca nu vă 
lăsaţi pe tânjeală”. 

Această imagine este o ilustrare plină de forţă a vorbelor din 
Biblie: „... Egiptenii sileau încă şi mai straşnic la muncă pe fiii lui 
Israel. / Şi le făceau viaţa amară prin munci grele, la lut, la 
cărămidă şi la tot felul de lucru de câmp şi prin alte felurite 
munci, la care-i sileau cu străşnicie” (leşirea 1:13, 14). Israelitii 
erau un popor de crescători de animale care nu cunoştea un alt 
fel de muncă, ceea ce făcea ca lucrul la care erau supuşi în 
Egipt să le pară cu atât mai greu. Munca în construcţii şi în 
producerea de cărămizi era, în cazul lor, una silnică. 

Imaginea din mormântul tăiat în stâncă redă o scenă din 
timpul construirii templului închinat lui Amon în oraşul Teba. 
Insă oraşele „clasice” pentru munca silnică depusă de copiii lui 
Israel au fost Pitom şi Ramses. O inscripţie, din vremea lui 
Ramses al Il-lea vorbeşte de apiru, „care cară pietre pentru 
marea fortăreață Ramses”. Aceşti apiru să fie oare semiti? 

Incă nu este clar unde se aflau cele două oraşe în care copiii 
lui Israel au fost forţaţi să muncească. Se ştie că stăpânitorii 
Regatului Nou îşi mutaseră reşedinţa din Teba spre nord, în 
fostul Avaris, de unde domniseră odinioară hicsoşii. Noua 
politică internaţională, ţinând cont de marile forţe existente în 


acel moment, a impus mutarea capitalei mai aproape de zonele 
problematice. Teba devenise prea indepärtatä. Astfel s-a usurat 
purtarea de contacte diplomatice, mişcările de trupe etc. Din 
delta Nilului era mult mai uşor să se urmărească „Asia” 
turbulentă, teritoriile deţinute în Canaan şi în Siria. Faraonul 
Ramses al Il-lea a dat noii capitale numele său. Fostul oraş 
Avaris a devenit Ramses. 

După multe presupuneri şi teorii, sapa arheologilor a pus 
capăt disputelor privind locul unuia dintre cele două oraşe în 
care israelitii au muncit forţat. Cine călătoreşte în Egipt poate să 
includă în programul şederii sale vizitarea ruinelor acestui oraş. 
Se află la 100 de kilometri de Cairo. Cam la mijlocul Canalului de 
Suez, acolo unde acesta trece prin fostul Lac al Crocodililor 
(lacul Timsâh), începe în vest o vale seacă, care duce până la 
braţul estic al Nilului şi care este cunoscută sub numele de Wadi 
Tumilat. Un drum de circa 15 kilometri desparte două dealuri de 
ruine. Unul este Tell er-Retaba, poate biblicul Pitom, celălalt 
este Tell el-Maskhuta, unde unii specialişti cred că se afla 
Pitomul, iar alţii că ar fi fost oraşul biblic Sucot (lesirea 12:37; 
13:20). În afară de grânare s-au găsit înscrisuri în care era vorba 
de asemenea depozite. 

Fig. 19. Siloz pentru cereale în Egipt 


Dacă acum 4000 de ani ar fi existat o lege a invențiilor şi 
brevetelor, le-ar fi trebuit recunoscută egiptenilor invenţia 
grânarului. Silozurile pentru grâu de la fermele canadiene şi 
americane se construiesc şi astăzi pe baza aceluiaşi principiu ca 


cele egiptene. E adevărat că silozurile egiptene nu se pretează 
la cantităţi imense de grâne, însă construcţii de acest gen, de 
formă circulară, având un diametru de 8 metri şi rampa pentru 
ducerea grânelor până la gaura prin care erau introduse în 
interiorul silozului nu erau deloc neobişnuite în ţara Nilului. losif 
a pus să se construiască hambare când a fost Mare Vizir 
(Facerea 41: 48 şi urm.), iar urmaşii lui au fost siliţi să 
construiască şi ei hambare în ţinutul Gosen. 

Căutarea celui de al doilea oraş, Ramses, nu s-a soldat pentru 
mult timp cu vreun succes. De abia la trei decenii după 
descoperirea Pitomului a fost descoperit şi el în cele din urmă, în 
anul 1930. 


Faraonul Ramses al II-lea, cunoscut şi ca Ramses cel Mare, le- 
a dat ceva bătaie de cap arheologilor. Mai mare chiar decât 
dorinţa sa de a construi era vanitatea sa, aşa că nu s-a dat 
înapoi să se împăuneze cu penele altora; toţi cei care vor trăi 
după el vor trebui să fie uimiti de construcţiile ridicate de el. 
Ceea ce s-a şi întâmplat. La început, specialiştii care se ocupau 
de lumea antică nu conteneau să se minuneze de numărul 
imens de temple, construcţii laice etc. Pe care se regăsea 
însemnul lui Ramses al Il-lea. Când s-a trecut însă la o analiză 
mai amănunţită a acestui întreg corpus arhitectural, lucrurile s- 
au limpezit dintr-odată cu mare uşurinţă. Multe dintre aceste 
construcţii trebuie să fi fost ridicate cu multe secole înaintea lui 
Ramses al II-lea. Pentru a-şi satisface vanitatea, el hotărâse să- 
şi treacă pur şi simplu numele şi pe ele. 


În deltă, căutarea oraşului Ramses i-a purtat pe arheologi de 
la un deal la altul; în fiecare loc din partea estică a deltei Nilului 
unde se găseau ruine se spera că această căutare a luat sfârşit. 
Însă, de fiecare dată, era vorba de alte oraşe: Pitom, Heliopolis, 
Pelusium şi aşa mai departe. Continuarea acestor investigaţii s- 
a încheiat atunci când profesorul strassbourghez Pierre Montet 
şi-a înfipt în 1929 sapa sa de arheolog în pământul din 
apropierea actualului sat de pescari San. La 50 de kilometri sud- 
vest faţă de Port Said el a scos la lumină între 1929 şi 1932 
neobişnuit de mari cantităţi de statui, sfincşi, stele şi ruine de 
clădiri, toate purtând însemnul lui Ramses al Il-lea. De data 
aceasta era greu să se mai îndoiască cineva că descoperise 


ruinele oraşului Ramses, unde fuseseră siliţi să muncească 
evreii pentru a-l ridica şi care apare şi în Biblie. Exact ca în 
Pitom, s-au găsit şi aici urme de grânare şi de depozite. 


Evreii au căzut pradă imboldului nestăvilit de a construi al 
faraonului. În plus, zona în care imigraseră era propice pentru a- 
i folosi ca mână de lucru forţată. Regiunea Gosen, menţionată în 
Biblie, cu păşunile sale grase, începea doar la puţini kilometri 
mai la sud de noua capitală şi se întindea până la Pitom. Este 
evident că străinii care trăiau în imediata vecinătate a acestui 
imens proiect arhitectonic au fost luaţi cu forţa din corturile şi 
de la vetrele lor. 

Ruinele descoperite la San nu mai lasă să se întrevadă nimic 
din măreţia fostei metropole. Nu putem să ne imaginăm ce 
vedeau coloanele de fii ai lui Israel care mărşăluiau spre locurile 
lor de muncă în fiecare zi decât pe baza unei scrisori scrise pe 
papirus în acea perioadă. Tânărul Pai-Bes îi scrie, plin de 
entuziasm, profesorului său, Amen-em-Opet: 

„... Am venit la Ramses şi găsesc că este minunat. Un oraş 
măreț, cum nu e altul. Zeul Ra l-a construit după acelaşi plan ca 
şi pe Teba. Să trăieşti aici înseamnă să duci o viaţă minunată. 
Câmpurile care îl înconjoară asigură o mulţime de lucruri bune. 
În fiecare zi, oamenii primesc hrană proaspătă şi carne. Bältile 
lor sunt pline cu peşti, iar în lagune e puzderie de păsări, 
pajiştile sunt acoperite de iarbă verde, iar fructele au dulceata 
mierii. Grânarele sunt pline cu orz şi grâu şi se înalţă spre ceruri. 
Se găsesc ceapă şi arpagic pentru gătit, şi rodii, mere, măsline, 
smochine, care cresc în grădinile cu pomi fructiferi. Apoi vinul 
dulce de Kenkeme, care este mai bun decât mierea. Bratul Shih- 
Hor al Nilului le asigură sarea şi salpetrul. Corăbiile pleacă şi vin 
întruna. Aici se găseşte în fiecare zi hrană proaspătă şi carne de 
vită. Lumea este fericită că poate trăi aici şi nimeni nu îşi ridică 
rugător vocea spre ceruri. Oamenii simpli trăiesc ca cei sus-puşi. 
Vino să ne bucurăm aici de sărbătorile lor, ale cerului şi de cele 
ale începutului anotimpurilor.” 

După ce au trăit ani grei în deşert, copiii lui Israel au uitat de 
greutăţile muncii silnice, amintindu-şi doar de belşugul hranei 
din deltă: „Mai bine muream bătuţi de Domnul în pământul 
Egiptului, când şedeam împrejurul căldărilor cu carne şi 
mâncam pâine de ne säturam!” (lesirea 16:3). „Cine ne va hrăni 


cu carne? / Căci ne aducem aminte de peştele pe care-l 
mäncam în Egipt în dar, de castraveți şi de pepeni, de ceapă, de 
praz şi de usturoi.” „Cine ne va hrăni cu carne? Că ne era bine 
în Egipt” (Numerii 11:4-5, 18). 

Descoperiri făcute în urma săpăturilor şi texte din epocă care 
susţin aproape cuvânt cu cuvânt cele spuse în Biblie vin să 
confirme aceste pasaje. Ceea ce nu înseamnă însă că prin 
aceasta se va fi pus capăt disputelor academice privind 
caracterul istoric al acestor episoade din existenţa poporului 
evreu. 

Cuvintele profesorului american William Foxwell Albright, unul 
dintre puţinii învăţaţi de formaţie universalistă care s-au ocupat 
de domeniul aici în discuţie - a fost teolog, istoric, filosof, 
orientalist, arheolog şi lingvist comparatist - au un ton care 
atinge aproape iritarea: 

„După cunoştinţele noastre de astăzi privind topografia părţii 
estice a deltei Nilului, ceea ce apare în relatarea despre 
pornirea în exod, respectiv în leşirea 12:37 şi leşirea 13:20, este 
absolut corect din punct de vedere topografic. Alte dovezi 
pentru caracterul în principal istoric al relatării exodului şi a 
drumului făcut prin regiunile Sinai, Madian şi Kadesh pot fi 
prezentate fără mari dificultăţi, dat fiind ceea ce ştim acum atât 
din punct de vedere topografic, cât şi arheologic. Trebuie să ne 
mulţumim aici cu asigurarea că poziţia hipercritică încă 
preponderentă cu privire la tradiţiile istorice timpurii ale 
Israelului a devenit caducă. Chiar şi mult discutata datare a 
începutului exodului poate fi stabilită actualmente între limite 
relativ precise... Este extrem de improbabil că am greşi dacă am 
susţine că plecarea din Egipt a avut loc undeva în jurul anului 
1290 î.Hr., deoarece primii ani ai domniei lui Ramses al II-lea 
(care a domnit între 1301 şi 1234 1.Hr.”) au fost dedicați 
activităţilor de construcţie în oraşul căruia i-a dat numele său - 
acel Ramesses din tradiţia israelită. Există o suprapunere 
perfectă între această dată şi pasajul din leşirea 12:40, în care 
se vorbeşte de 430 de ani - „Timpul însă, cât fiii lui Israel şi 
părinţii lor au trăit în Egipt... a fost de patru sute treizeci de ani 
„(leşirea 12, 40). Imigrarea trebuie să fi avut loc în jurul anului 
1720 î.Hr. Desigur, aceste date pot fi o coincidenţă, însă aceste 


> După noi studii se crede că ar fi domnit între 1290 şi 
1224/1223 î.Hr. 


elemente ar trebui să fie totuşi considerate ca având o certă 
greutate.” 

Domnia lui Ramses al Il-lea este perioada în care apare 
marele eliberator al poporului evreu. 


IAR DUPĂ MULTĂ VREME, CÂND SE FĂCUSE MARE, MOISE A 
IEŞIT LA FIII LUI ISRAEL, FRAŢII SĂI, ŞI A VĂZUT MUNCILE LOR 
CELE GRELE. CU PRILEJUL ACESTA A VĂZUT EL PE UN EGIPTEAN 
CĂ BĂTEA PE UN EVREU DINTRE FIII LUI ISRAEL, FRAŢII SĂI; / Şi 
CĂUTÂND ÎNCOACE ŞI ÎNCOLO ŞI NEVĂZÂND PE NIMENI, EL A 
UCIS PE EGIPTEAN ŞI L-A ASCUNS ÎN NISIP./ IAR DACĂ A AFLAT 
FARAON DE FAPTA ACEASTA, EL A VOIT SA UCIDĂ PE MOISE. 
MOISE ÎNSĂ A FUGIT DE LA FAŢA LUI FARAON ŞI S-A DUS ÎN 
ŢARA MADIAN; ŞI SOSIND ÎN TARA MADIAN, S-A OPRIT LA O 
FÂNTÂNĂ. (leşirea 2:11, 12, 15) 


Moise este un evreu născut în Egipt şi crescut de egipteni. 
Numele său s-ar putea pune în legătură cu o rădăcină lexicală 
semitică ce ar însemna „a scoate”, dar poate să fie interpretat şi 
din punctul de vedere al limbii egiptene: „Mose” înseamnă, pur 
şi simplu, „băiat - fiu”. Câţiva faraoni s-au numit Ahmosis, 
Amasis şi Tutmosis. Acest din urmă nume l-a purtat şi renumitul 
sculptor care a realizat, printre altele, mult admiratul chip al lui 
Nefertiti. 

Acestea sunt datele, de altfel bine cunoscute de către 
egiptologi. Numai că publicul larg ia de bună celebra istorie 
biblică a lui Moise plutind în coşul de papură, ceea ce face foarte 
uşor pentru eternii sceptici ca, pe baza acestei istorioare pline 
de farmec, să atace credibilitatea figurii lui Moise. Ei ne spun: 
„Aceasta este legenda naşterii lui Sargon!” şi, plecând de aici, 
neagă tot restul. 

Despre regele Sargon, întemeietorul dinastiei semite a 
Akkadului în anul 2360 î.Hr., aflăm din texte scrise în 
cuneiforme următoarele: „Eu sunt Sargon, preaputernicul rege, 
regele Akkadului. Mama mea a fost preoteasă enitu, iar pe tatăl 
meu nu l-am cunoscut... Mama mea m-a zămislit în taină; apoi 
m-a aşezat într-o cutie făcută din papură, pe care a închis-o cu 
un capac, pe care l-a lipit cu catran. M-a pus pe apa râului... 
care m-a purtat până am fost găsit de Akki, grădinarul... El m-a 
adoptat şi m-a crescut ca fiu al său...” 


Asemänarea cu istorisirea biblică despre Moise este într- 
adevăr şocantă: „Dar, fiindcă nu putea să-l mai dosească, a luat 
mama lui un coş de papură şi l-a uns cu catran şi cu smoală şi 
punând copilul în el l-a aşezat în păpuriş, la marginea râului” 
(lesirea 2:3). Povestirea cu micul coş vine din strävechiul folclor 
semitic. Ea a circulat multe secole din gură în gură. Legenda lui 
Sargon din mileniul al Ill-lea î.Hr. S-a regăsit scrisă chiar şi pe 
nişte tăblițe de lut neobabiloniene din mileniul | î.Hr. Nu e vorba 
decât de nişte elemente decorative adăugate biografiei marilor 
personalităţi de cei care au trăit mai apoi. 

Funcţionarii se bucură peste tot şi în toate timpurile de 
ocrotirea statului. Lucrul era valabil deja în vremea faraonilor şi 
nu diferea de situaţia din zilele noastre. De aceea, după ce l-a 
ucis dintr-o îndreptăţită furie pe supraveghetorul egiptean pus 
de stat să îi silească la muncă pe evrei, lui Moise nu i-a rămas 
altă soluţie decât fuga, pentru a scăpa de o pedeapsă altminteri 
sigură. 

Moise acţionează la fel ca Sinuhe înaintea sa. Fuge din regatul 
Egiptului spre est. Cum Canaanul era ocupat de egipteni, el 
alege drept loc de exil ţinutul muntos Madian, la est de golful 
Aqaba, ştiind că există legături de rudenie între el şi unii oameni 
de acolo. Chetura a fost o nevastă a lui Avraam, după ce a murit 
Sara (Facerea 25:1). Unul dintre fiii ei s-a numit Midian. Tribul 
Madian este menţionat de mai multe ori în Vechiul Testament 
sub denumirea de chenei (Numerii 24:21). Numele respectiv 
înseamnă „ţinând de arămari”, în arabă „qain” şi în aramaică 
„qainâya” însemnând arămar, căldărar. Denumirea aceasta este 
legată de existenţa unor zăcăminte de minereu în vecinătatea 
teritoriului lor tribal. Lanţurile muntoase aflate la est de golful 
Aqaba sunt bogate în cupru, după cum o dovedesc ultimele 
descoperiri făcute de Nelson Glueck, arheolog biblic american. 

Niciun stat nu renunţă de bună voie la o forţă de muncă 
ieftină, asigurată de străini obligaţi să o facă. Fiii lui Israel au 
fost nevoiţi, la rândul lor, să descopere pe propria piele acest 
fapt. Egiptenii par să fi consimţit la plecarea evreilor doar în 
urma unor calamitäti de proporţii. Dacă acestea au avut loc 
chiar în timpul vieţii duse de Moise în Egipt nu poate fi afirmat 
sau infirmat cu siguranţă, deoarece nu s-au descoperit încă 
relatări din acea perioadă. Însă calamitätile, molimele etc. Nu 
sunt ceva ciudat sau neobişnuit pentru Egiptul acelor timpuri. 


Apa Nilului „s-a prefăcut în sânge” - „au ieşit broaste şi au 


acoperit pământul Egiptului” - „s-au ivit täntari” şi o „mulţime 
de tăuni... în tot pământul Egiptului” - „s-au făcut bube cu puroi 
pe oameni şi pe vite” - „a plouat... grindină” - „vântul de la 


răsărit a adus lăcuste” şi, în cele din urmă, s-a mai pomenit şi o 
„beznă care a ţinut trei zile în tot pământul Egiptului” (lesirea 7- 
10). Toate aceste evenimente descrise în Biblie au fost trăite şi 
mai sunt trăite şi astăzi de egipteni, spre exemplu pe „Nilul 
Roşu”. 

Aluviunile din lacurile Abisiniei colorează apa, mai ales în zona 
cursului superior al fluviului, dându-i adesea o culoare de un 
roşu închis, care aduce foarte mult a sânge. În perioada 
inundaţiilor se înmulţesc broastele şi täntarii, câteodată în aşa 
măsură, încât devin o adevărată catastrofă pentru întreaga ţară. 
In categoria insectelor care apar în Biblie sub denumirea de 
„tăuni” se înscrie şi aşa-numita muscă câinească sau de linte. 
Ea atacă în roiuri adesea ţinuturi întregi, îţi intră în ochi, nas şi 
urechi şi poate să cauzeze dureri destul de mari. 

Molimele apar în rândul vitelor peste tot în lume. În cazul 
bubelor, care apar atât la om, cât şi la animale, poate să fie 
vorba de aşa-numita „fierbintealä de Nil” sau de „râia de Nil”. 
Este o eczemă usturătoare, care se transformă adesea în 
ulceratii grave. Moise a ameninţat cu această boală de piele în 
călătoria prin deşert a copiilor lui Israel. El a spus: „Te va lovi 
Domnul cu lepra Egiptului, cu trânji, cu râie şi cu pecingine, de 
care să nu te poţi vindeca” (Deuteronomul 28:27). 

Grindina este un fenomen extrem de rar pe NII, dar nu cu 
totul neîntâlnit. Lunile predilecte pentru petrecerea acestui 
fenomen meteorologic sunt ianuarie şi februarie. Roiurile de 
lăcuste sunt o catastrofă tipică pentru ţările Orientului. lar în 
ceea ce priveşte bezna care s-a pogorât deodată, lucrurile nu 
stau altminteri. Vânturile dogoritoare, precum cele cunoscute 
sub numele de chamsin şi simun, răscolesc mase enorme de 
nisip, ducându-l pe distanţe lungi. De obicei, norii de nisip 
răscolit întunecă cerul şi fac ca şi în mijlocul zilei soarele să nu 
se zărească decât foarte puţin. Doar moartea întâi-născutului 
este o plagă pentru care nu s-a găsit nicio explicaţie (Ieşirea 
12:29). Şi, desigur, nu se poate accepta nicio afirmaţie contrară 
legilor naturale, precum pasajul din Biblie în care ni se spune că 
„bezna egipteană” nu i-a lovit decât pe egipteni, dar nu şi pe 


israeliti care trăiau în Egipt... 


PARTEA A III-A 
Patruzeci de ani în deşert 
De la Nil spre lordan 
Capitolul unu 
Pe drumul spre Sinai 


Plecarea din Ramses ° Două locuri în care a avut loc „minunea 
mării” « Urme de vaduri în Canalul Suez » Mars de trei zile fără 
apă ° Stoluri de prepelite in perioada migrației păsărilor ° 
Expeditie care ajunge să ne explice fenomenul manei * Centru 
minier in Sinai * Alfabetul în templul lui Hathor 


FIII LUI ISRAEL AU PLECAT DIN RAMSES SPRE SUCOT... (lesirea 
12:37). ŞI A DUS DUMNEZEU POPORUL ÎMPREJUR, PE CALEA 
PUSTIULUI, CĂTRE MAREA ROŞIE... (Ieşirea 13:18).. „FIII LUI 
ISRAEL AU PORNIT APOI DIN SUCOT ŞI ŞI-AU AŞEZAT TABARA LA 
ETAM, LA CAPATUL PUSTIULUI (lesirea 13:20). ŞI AU ALERGAT 
DUPĂ EI EGIPTENII CU TOŢI CAII ŞI CARELE LUI FARAON, CU 
CÄLÄRETII ŞI CU TOATĂ OŞTIREA LUI ŞI I-AU AJUNS CÂND 
POPOSISERĂ EI LA MARE, LÂNGĂ PI-HAHIROT, ÎN FAŢA LUI BAAL- 
TEFON (lesirea 14:9). 


Prima parte a drumului sträbätut de evrei in fuga lor din Egipt 
poate fi urmărită cu uşurinţă pe hartă. Direcţia nu este - ceea ce 
trebuie subliniat - „către pământul Filistenilor” (leşirea 13:17), 
pe drumul cel mai circulat dintre Egipt spre Asia, care trece prin 
Palestina. Această cale principală, folosită de caravane şi de 
armate, merge paralel cu coasta Mării Mediterane şi este 
drumul cel mai scurt şi, în acelaşi timp, cel mai comod - ceea ce 
a făcut ca, în timp, să fie şi drumul cel mai atent păzit. O 
întreagă armată de soldaţi şi funcţionari vegheau cu o extremă 
stricteţe în forturile de pe graniţă. 

Drumul acesta implica, aşadar, un risc mult prea mare. De 
aceea poporul israelit a luat-o spre sud. Din Ramses, care se 
afla în zona estică a deltei Nilului, se îndreaptă mai întâi spre 
oraşul Sucot, în Wadi Tumilat. După oprirea făcută la Etam, 
poposesc la Pi-Hahirot. Biblia ne spune că această aşezare este 
situată „între Migdal şi mare, în preajma lui Baal-Tefon” 


(lesireal4:2). Denumirea „Mikdol” apare si in texte egiptene, 
însemnând „turn”. O fortäreatä asigura acolo, în sud, trecerea 
caravanelor spre ţinutul Sinaiului. Ruinele sale au fost 
dezgropate la 25 de kilometri de Suez, în Abu-Hasan. 


IAR MOISE ŞI-A ÎNTINS MÂNA SA ASUPRA MĂRII ŞI A ALUNGAT 
DOMNUL MAREA TOATĂ NOAPTEA CU VÂNT PUTERNIC DE LA 
RĂSĂRIT ŞI S-A FĂCUT MAREA USCAT, CĂ S-AU DESPĂRŢIT 
APELE. / ŞI AU INTRAT FIll LUI ISRAEL PRIN MIJLOCUL MĂRII, 
MERGÂND CA PE USCAT, IAR APELE LE ERAU PERETE, LA 
DREAPTA ŞI LA STÂNGA LOR. (lesirea 14:21, 22) 


...lar o unitate de care egiptene ce încearcă să îi prindă din 
urmă pe israeliți este înghițită de mare cu cai şi cu călăreţi cu 
tot. 

Această „e a mării” a fost discutată şi răsdiscutată de 
nenumărate ori. Ceea ce nu au putut încă elucida cercetările 
ştiinţifice întreprinse nu este în niciun caz fuga în sine a evreilor 
din Egipt, pentru care există mai multe variante plauzibile. 
Dezbaterea continuă doar asupra locului unde s-a petrecut 
acest eveniment, iar lucrurile nu au putut încă să fie lămurite 
într-un mod acceptabil pentru toţi specialiştii în domeniu. 

Prima dificultate rezidă în traducere. Sintagma ebraică „Yam 
Suph” a fost la început tradusă ca „Marea Roşie”, pentru ca mai 
târziu traducerea să devină „Marea Trestiilor”. În Vechiul 
Testament se vorbeşte de mai multe ori de „Marea Trestiilor”, 
până la Cartea prorocului leremia. In Noul Testament nu apare 
decât „Marea Roşie” (Fapte 7:36; Epistola către Evrei 11:29). 

Pe malurile Mării Roşii nu creşte trestie. Adevărata Mare a 
Trestiilor se afla mai spre nord. Realizarea unei imagini credibile 
a ceea ce era atunci - şi aceasta este cea de a doua dificultate - 
este, practic, nerealizabilă. Construcţia Canalului de Suez în 
secolul al XIX-lea a transformat fundamental peisajul acestei 
regiuni. După calculele cele mai plauzibile, acea „minune a 
mării” trebuie să se fi petrecut chiar în actualul perimetru al 
Canalului de Suez. Fostul lac Ballah, care se afla în josul 
Drumului Filistenilor, a dispărut odată cu construcţia canalului; a 
fost înghiţit de mlastini. Pe vremea lui Ramses al II-lea se afla în 
sud o legătură între Golful Suez şi Lacurile Amare, care se aflau 
mai spre nord. Este probabil că ele ajungeau chiar până la Lacul 


Timsäh, adicä la Lacul Crocodililor. In aceastä regiune se afla 
odinioară o mare de trestii. Legătura acvatică cu Lacurile Sărate 
putea fi trecută cu piciorul în mai multe porţiuni. De altfel, au 
fost descoperite mai multe vaduri aici. Fuga israeliților din Egipt 
prin Marea Trestiilor poate fi astfel o variantă de luat în seamă. 

In perioada precreştină au existat pelerini care credeau că 
israelitii au trecut în fuga lor prin Marea Rosie. Se presupunea 
că locul a fost la capătul nordic al golfului, în apropierea oraşului 
es-Suwes, Suezul de astăzi. Trecerea lor ar fi putut să se fi făcut 
şi pe aici. Din când în când, vânturile puternice dinspre nord- 
vest împing înapoi apele din vârful de nord al golfului Suez cu 
atâta putere, încât se poate trece pe jos pe acolo. În Egipt 
predomină vântul care bate dinspre vest. In schimb, vântul care 
este citat în Biblie este unul care vine dinspre est, tipic pentru 
Palestina. 


APOI A RIDICAT MOISE PE FIII LUI ISRAEL DE LA MAREA ROŞIE ŞI 
I-A DUS ÎN PUSTIA SUR ŞI AU MERS TREI ZILE PRIN PUSTIE ŞI N- 
AU GĂSIT APĂ. / AU AJUNS APOI LA MARA, DAR N-AU PUTUT SĂ 
BEA APA NICI DIN MARA, CĂ ERA AMARĂ... (leşirea 15;22, 23) 
APOI AU VENIT ÎN ELIM. ŞI ERAU ACOLO DOUASPREZECE 
IZVOARE DE APĂ ŞI SAPTEZECI DE POMI DE FINIC. ŞI AU 
TĂBĂRÂT ACOLO LÂNGĂ APĂ. (Ieşirea 15:27) 


PLECÂND APOI DIN ELIM, A VENIT TOATĂ OBŞTEA FIILOR LUI 
ISRAEL ÎN PUSTIA SÂN, CARE ESTE ÎNTRE ELIM ŞI ÎNTRE SINAI, ÎN 
ZIUA A CINCISPREZECEA A LUNII A DOUA, DUPĂ IEŞIREA DIN 
EGIPT. (leşirea 16:1) 


Începe marşul trudnic - patruzeci de ani de viaţă de nomazi în 
stepa sărăcăcioasă! 

Având asini, capre şi oi, puteau parcurge cel mult douăzeci de 
kilometri pe zi, ţinta zilnică fiind totdeauna următorul loc unde 
se găseşte apă. 

Copiii lui Israel au umblat aşa patruzeci de ani lungi şi grei pe 
marginea deşertului, de la o fântână la alta, de la un loc de 
adăpat la altul. Pe baza locurilor în care ni se spune în Biblie că 
s-au oprit să se odihnească se pot reface, cu multă exactitate, 
etapele principale ale drumului pe care l-au parcurs. 

Ruta pe care au străbătut-o este redată cu mare veridicitate 


în Numerii 33. Aşa cum este natural pentru un grup de oameni 
care au cu ei animale, ei nu se îndepărtează nici de ţinutul 
Sinaiului, iar în Negev, nici de oazele de acolo şi de locurile de 
păşunat. 

De la Nil până la munţii peninsulei Sinai se întinde un drum 
străvechi. Era calea bătută de nenumăratele coloane de 
muncitori şi de sclavi, care erau duşi să extragă în jurul anului 
3000 î.Hr. Cupru şi turcoaze din munţii Sinaiului. Minele au fost 
părăsite de mai multe ori în timpul mileniilor, intrând în uitare 
secole la rând. Ramses al Il-lea şi-a adus aminte de comorile 
care probabil mai existau încă acolo şi a hotărât ca minele să fie 
din nou deschise. 

Moise şi-a purtat poporul pe acest drum, care ducea la mine. 
El începe de la Memfis, trece pe lângă vârful braţului golfului, pe 
la actualul Suez, şi o coteşte apoi spre sud, urmând pentru 70 
de kilometri un parcurs lipsit de surse de apă, pe care nu 
întâlneşti nicio oază, nicio fântână. În Biblie scrie că au mers trei 
zile prin deşert fără să dea de apă, că au ajuns apoi la un izvor 
cu apă amară şi apoi, nu mult mai departe, la o oază bogată, cu 
„douăsprezece izvoare de apă şi şaptezeci de pomi de finic”. 
Aceste date, foarte precise, i-au ajutat pe cercetători să traseze 
ruta exodului. 

Pentru un grup mare de oameni cu animalele lor, 70 de 
kilometri însemna un drum care se poate străbate în trei zile. 
Nomazii pot supravieţui unei asemenea încercări. In acest scop 
poartă totdeauna cu ei ratia de siguranţă: apă ţinută în 
burdufuri din piele de capră, precum familia de patriarh redată 
în fresca de la Beni-Hasan. La 70 de kilometri de la vârful nordic 
al Mării Roşii mai există şi astăzi o fântână, Ain Hawarah, cum îi 
spun beduinii. Apa de aici nu te îmbie să te opresti. Este sărată 
şi sulfuroasă, „amară”, cum zice Biblia. Este vechiul loc numit 
Mara. 

La 24 de kilometri mai la sud, exact cât să mergi încă o zi, se 
întinde Wadi Gharandel. O oază minunată, cu palmieri umbroşi 
şi multe izvoare. Acesta este locul menţionat în Biblie sub 
numele de Elim, cel de-al doilea popas. In spatele Elimului 
începe deşertul Sân de pe coasta Mării Roşii, astăzi câmpia EI 
Kaa. Fiii lui Israel nu au făcut decât o mică parte din drumul lor, 
dar pentru ei, după o viaţă chiar dacă dură, totuşi îndestulată şi 
previzibilă, toate cele prin care treceau acum le erau 


necunoscute, iar lipsurile de tot felul făceau ca totul să pară şi 
mai greu. Era de aşteptat, aşadar, să înceapă să se audă 
crâcneli şi să se răspândească dezamăgirea în rândurile lor. Însă 
hrana lor sărăcăcioasă s-a îmbunătăţit în curând cu două 
elemente pe cât de neaşteptate, pe atât de binevenite. 


IAR, DACĂ S-A FĂCUT SEARĂ, AU VENIT PREPELITE ŞI AU 
ACOPERIT TABĂRA, IAR DIMINEAŢA, DUPĂ CE S-A LUAT ROUA 
DIMPREJURUL TABEREI, / IATĂ, SE AFLA PE FAŢA PUSTIEI CEVA 
MĂRUNT, CA NIŞTE GRÄUNTE, ŞI ALBICIOS, CA GRINDINA PE 
PĂMÂNT. / ŞI VĂZÂND FIII LUI ISRAEL, AU ZIS UNII CĂTRE ALŢII: 
„CE E ASTA?” CĂ NU ŞTIAU CE E. IAR MOISE LE-A ZIS: „ACEASTA 
E PÂINEA PE CARE V-O DĂ DUMNEZEU SĂ O MÄNCATI. (lesirea 
16:13-15) 


Disputele legate de prepelite şi de mană (ceva mărunt, ca 
nişte gräunte, şi albicios, ca grindina) au fost nenumărate, unele 
mai serioase, altele mai superficiale. Ce grad de scepticism au 
adus aceste dispute cu ele! Biblia ne povesteşte de o mulţime 
de lucruri inexplicabile, de tot soiul de minuni. Or, prepelitele si 
mana sunt, în sine, ceva extrem de natural. Ca să te lämuresti, 
ajunge să întrebi o persoană care are cunoştinţe de ştiinţele 
naturii sau pe un localnic, care poate vedea şi astăzi acelaşi 
fenomen. 

Exodul copiilor lui Israel a început în primăvară, în perioada 
marii migrații a păsărilor călătoare. Acestea părăsesc Africa, 
unde vara devine insuportabilă şi aridă, pentru a zbura, din 
vremuri imemoriale, înspre Europa, urmând două rute: una duce 
peste vârful vestic al continentului african spre Spania, cealaltă 
trece peste estul Mării Mediterane până în Balcani. În lunile de 
primăvară, alături de alte păsări, trec peste Marea Roşie şi 
prepelitele, în zborul lor care urmează ruta estică. Obosite de 
calea deja parcursă, se opresc să îşi refacă puterile pe coastele 
joase ale mării, pentru a-şi continua apoi drumul peste munţii 
înalţi dinaintea lor, în drumul spre Marea Mediterană. Flavius 
Josephus (Antichitati Il 1, 5) descrie o experienţă de acest fel, 
trăită de el. lar în zilele noastre, în aceeaşi regiune, beduinii încă 
mai prind cu mâna prepelite extenuate de lungimea zborului - 
atât primăvara, cât şi toamna. 

lar în ceea ce priveşte mana, despre care s-a vorbit atât de 


mult, putem afla date sigure de la botanisti. Ca o informatie 
preliminară: cine este interesat de mană o poate găsi pe lista 
produselor exportate din peninsula Sinai. De altfel, firma care o 
livrează apare în toate cataloagele botanice din Orientul 
Apropiat. Ajunge să vă uitaţi după Tamarix mannifera Ehr. 

In rândurile publicului larg, pâinea venită din ceruri este 
considerată în continuare drept o minune. Fenomenul manei 
este un exemplu clasic pentru modul în care persistă cu 
îndărătnicie unele idei preconcepute de-a lungul generaţiilor şi 
cât de greu se poate impune adevărul câteodată. Se pare că 
nimeni nu vrea să înţeleagă că această „pâine din ceruri” chiar 
există în realitate. Cu toate că nu lipsesc o mulţime de descrieri 
absolut credibile în acest sens. Relatarea unui martor ocular, 
reprodusă mai jos, are peste cinci sute de ani. 

„In toate văile din jurul Muntelui Sinai se mai găseşte şi astăzi 
mană, pe care călugării şi arabii o adună, o depozitează şi apoi 
o vând pelerinilor şi străinilor care ajung în acele părţi”. Aşa 
scrie în anul 1483 Breitenbach, decan în Mainz, în descrierea 
pelerinajului pe care l-a făcut în Sinai. „Aceeaşi pâine din ceruri 
cade dimineaţa, spre ziuă, ca roua sau promoroaca, şi se 
găseşte în 

Fig. 21. Prinderea propilo pe Nil 


formä de picäturi in iarbä, pe pietre sau atärnänd de crengi. E 
dulce ca mierea si ti se lipeste de dinţi când o mănânci. Am 
cumpärat multe bucäti din aceastä päine.” 


În 1823, botanistul german G. Ehrenberg a publicat lucrarea 
Symbolae physicae, care a fost primită cu mult scepticism chiar 
şi de către unii dintre colegii săi. Explicaţia pe care o oferea 
suna, într-adevăr, cel puţin neobişnuit: mult discutata mană nu 
ar fi nimic altceva decât o secreție a arborelui sau tufişului de 
tamarix, atunci când este intepat de päduchii testosi, tipici 
pentru zona Sinaiului! 

După o sută de ani, a fost organizată a expediţie dedicată 
manei. Botanistii Friedrich Simon Bodenheimer si Oskar 
Theodor, ambii de la Universitatea din lerusalim, pleacä in 
peninsula Sinai, pentru a găsi, în sfârşit, o explicaţie la atât de 
mult discutatul fenomen al manei. Cei doi cercetători au studiat 
timp de mai multe luni văile seci şi oazele din regiunea Muntelui 
Sinai. Rezultatul muncii lor a fost primit ca o mare senzaţie. Ei 
nu numai că au realizat prima fotografie a manei, cercetările lor 
nu numai că au confirmat întru totul datele prezentate de 
Breitenbach şi Ehrenberg, ci au verificat şi faptul că Biblia a 
redat cu exactitate episoade din exodul neamului lui Israel. 

Fără acel păduche testos, despre care a vorbit prima dată 
Ehrenberg, mana nu ar fi putut exista. Micile insecte trăiesc în 
primul rând pe tamarisc, ce creşte în peninsula Sinai. Ele 
secretă o substanţă specifică, asemănătoare cu răşina şi care 
are, conform datelor publicate de Bodenheimer, forma şi 
mărimea seminţelor de coriandru. Când cade are o culoare albă, 
apoi, după mai mult timp, ajunge să fie de un galben-brun. 
Desigur că cei doi cercetători au şi gustat mana. „Gustul 
grauntelor de mană cristalizate este deosebit de dulce”, scrie 
Bodenheimer. „Cel mai mult se aseamănă cu mierea după ce 
aceasta a fost lăsată să stea un timp mai îndelungat.” lar în 
Biblie scrie că avea „gust ca turta cu miere” (leşirea 16:31). 

Rezultatele acestei expediţii de cercetare au confirmat şi 
celelalte relatări din Biblie care privesc mana. „Fiecare aduna 
mana dimineaţa cât îi trebuia pentru mâncat în ziua aceea, căci, 
dacă se înfierbânta soarele, ceea ce rămânea se topea” (leşirea 
16:21). La fel se grăbesc şi în ziua de astăzi beduinii din 


peninsula Sinai să-şi strângă cu noaptea în cap „Mann es- 
sama”, adică „mana din ceruri”, căci furnicile sunt nişte 
concurenţi redutabili „Acestea nu încep însă să muncească până 
când nu se ajunge la o temperatură a solului de 21* Celsius” se 
specifică în raportul expediției. „Ceea ce se întâmplă undeva 
spre ora 8.30. Până atunci insectele nu sunt active.” Dar, de 
îndată ce furnicile intră în acţiune, mana dispare cu repeziciune. 
Cronicarul biblic trebuie să se fi referit la acest lucru, atunci 
când spunea că mana se topeşte. Beduinii bagă mana strânsă 
într-un urcior, pe care îl închid cu grijă la gură, căci altminteri 
furnicile ar da iama. Foarte asemănător se petreceau lucrurile şi 
pe timpul lui Moise: „Dar... unii au lăsat din aceasta pe a doua 
zi; dar a făcut viermi şi s-a stricat (leşirea 16:20). 

Cantitatea de mană depinde de o ploaie de iarnă prielnică şi 
se schimbă de la an la an. Într-un an bun beduinii din Sinai 
adună 1,5 kilograme în fiecare zi! O cantitate substanţială, care 
ajunge cu totul pentru a-l sătura pe un om matur. În asemenea 
condiţii, Moise a putut să le poruncească copiilor lui Israel: 
„Adunați fiecare cât să vă ajungă de mâncat” (Ieşirea 16:16). 

Beduinii frământă din stropii de mană un aluat, care 
constituie un adaos foarte apreciat şi plin de vitamine la hrana 
lor adesea monotonă. Mana a devenit, de asemenea, un produs 
de export, iar dacă este conservată aşa cum trebuie, poate să 
fie folosită pe termen nelimitat în caz de nevoie. „lar către 
Aaron a zis Moise: «la un vas de aur şi toarnă în el un omer plin 
cu mană şi pune-l înaintea Domnului, ca să se păstreze în viitor 
pentru urmaşii voştri!»” (lesirea 16:33). 

„lar fiii lui Israel au mâncat mană patruzeci de ani, până ce au 
ajuns în ţară locuită; până ce au ajuns în hotarele pământului 
Canaan au mâncat mană” (leşirea 16:35). Tamariscul şi mana 
mai cresc şi astăzi în Sinai şi de-a lungul deşertului Arabiei, până 
la Marea Moartă. 

Acestea sunt rezultatele furnizate de ştiinţele naturii. 
Referitor la această temă mai trebuie ridicată întrebarea 
următoare: Nu s-au atins în acest caz limitele cercetării 
ştiinţifice şi nu ne aflăm într-o zonă a „necercetabilului”, a 
minunii de natură divină? Căci este indiscutabil că Biblia nu 
prezintă acest fenomen ca pe unul natural şi obişnuit, ci ca pe 
un ajutor miraculos trimis de Dumnezeu când copiii lui Israel se 
aflau la mare ananghie. Lucru care este valabil, mutatis 


mutandis, şi pentru prepelite. 


PORNIND DIN PUSTIUL SÄN, AU POPOSIT LA DOFCA. (Numerii 
33:12) 


La cäteva sute de metri de apele Märii Rosii se intinde, 
monoton, desertul Sän. In toatä aceastä cämpie de nisip 
dogorind in arsita soarelui nu cresc decät cätiva salcämi si 
niscai tufe räzlete. Nici cel mai slab vânt nu îl răcoreşte cât de 
cât pe călător. Insă oricine ar lua-o pe acest vechi drum spre 
sud-est s-ar bucura de un peisaj de neuitat. Fără nicio zonă de 
tranziţie, deodată se iveşte la orizont, täsnind din întinderea 
podişului, profilul zimtat al unui lanţ muntos: masivul Sinai. 
Văzut mai de aproape, eşti surprins de paleta de culori 
neobişnuită a formațiunilor sale geologice. Pereţi întregi de 
stâncă de granit roz şi mov se înalţă vertical spre cer. Între ei se 
văd povârnişuri şi prăpăstii bătând în nuanţe pale de chihlimbar 
sau de un roşu de sulf, ce sunt bräzdate de nervuri de porfir si 
dungi de feldspat de un verde închis. Sentimentul este că 
asupra acestor munţi şi stânci colturoase s-ar fi revărsat 
multitudinea de culori şi bogăţia unei minunate grădini de flori. 
La marginea deşertului Sân se încheie drumul descris până 
acum, dând într-o vale. 

Nimeni nu a ştiut până spre începutul secolului XX unde se va 
fi aflat înainte Dofca. Singurul indiciu constă în denumirea 
respectivei localităţi, „Dofca”. Lingvistii au dibuit că ar putea să 
aibă legătură cu „mafkat”, ceea ce înseamnă „turcoaz”. Unde se 
găseau însă turcoaze? In Sinai! 

Englezul Flinders Petrie, care a devenit unul dintre cei mai 
renumiţi pionieri în arheologie biblică, a pornit în primăvara 
anului 1904 cu o lungă caravană de cămile spre Suez. Împreună 
cu el a venit un număr impresionant de specialişti, treizeci de 
arhitecţi şi egiptologi, secondati foarte multi asistenţi. Odată 
ajunşi la un debarcader de pe Canalul de Suez, expediţia a 
urmat drumul egiptean spre universul Sinaiului. Au urmat 
aceeaşi cale prin deşertul Sân, până la lanţurile muntoase, pe 
care au urmat-o şi copiii lui Israel. 

Mişcându-se încet, caravana ajunge într-o vale, după ce 
ocoleşte un colţ de munte. Calendarul lumii pare să se întoarcă 
deodată cu trei, ba chiar cu patru mii de ani în urmă. Caravana 


se trezeşte în lumea faraonilor. Petrie hotărăşte să se oprească. 
Deasupra văii tronează, pe o terasă stâncoasă înaltă, un templu. 
Din dreptul celor patru coloane care străjuiesc intrarea 
veghează chipul unei zeițe cu urechi mari de vacă. O sumedenie 
de stele şi un pilon impresionant par să fi crescut din pământ. In 
nisipul galben se disting cu claritate urme de cenuşă produsă în 
urma arderii de jertfe. Imprejur se cască mai multe guri de 
peşteră, iar deasupra văii se înalţă, impresionant, masivul Sinai. 

Strigătele conducătorilor de cămile au amuţit. Caravana stă 
pe loc, parcă incapabilă să se mai miste în faţa acestei privelişti 
fascinante, aproape fantomatice. 

Petrie descoperă în ruinele templului, dăltuit în piatră, numele 
marelui Ramses al II-lea. Expediția se află în Serabit el-Khadim, 
străvechiul centru egiptean minier şi industrial, unde se 
extrăgeau şi se prelucrau cupru şi turcoaze. Cu mare 
probabilitate, aici este locul unde trebuie căutată vechea 
localitate Dofca. 

Timp de doi ani, tabăra de corturi din vale readuce viaţa în 
faţa vechiului templu. Scenele de cult şi frescele redând 
aducerea de jertfe, care se găsesc pe zidurile templului, 
amintesc că aici era adorată zeiţa Hathor. Un labirint de galerii, 
pe jumătate năruite, care împânzeşte văile din jur, ne dovedeşte 
că aici s-a lucrat din greu în căutarea cuprului şi a turcoazului. 
Urmele loviturilor de unelte în stâncă sunt evidente. lar în 
apropiere au fost găsite ruinele unor aşezări în care se aflau 
ateliere. 

Soarele ardea fără pic de milă deasupra văii, umplând-o cu o 
căldură insuportabilă şi făcând, astfel, mult mai grea munca 
membrilor expediției. Să lucrezi în asemenea condiţii, mai ales 
pe timp de vară, în aceste mine din deşert, trebuie să fi fost un 
adevărat iad. O inscripţie din timpul domniei lui Amenemhet al 
III-lea din jurul anului 1800 î.Hr. Vorbeşte despre acest lucru. 

Hor-ur-RE, purtător al sigiliului şi „mai marele peste muncitorii 
faraonului”, ţine un discurs muncitorilor din mină şi sclavilor. EI 
încearcă să le insufle forţe noi, să îi îmbărbăteze: „ «Cât de 
fericit se poate socoti fiecare om care munceşte în această 
mină!» Ei îi spun însă: «Turcoazul se află totdeauna în munte. 
Dar în acest anotimp trebuie să ne gândim la piele. Am auzit că 
s-a scos minereu în aşa vreme. Dar, adevăr vă grăim, ceea ce 
lipseşte aici în acest anotimp greu de suportat este pielea.» «In 


toate timpurile», i-a asigurat Hor-ur-Re «când i-am condus pe 
bărbaţi în ţinutul minelor, am fost călăuzit de gloria regelui... 
Faţa mea nu a devenit temătoare din pricina muncii care ne 
aştepta... Nu se auzea nicicând 'Vai de pielea mea!’, ci ochii 
straluceau...»” 

In toiul perioadei de säpäturi fäcute In vechile mine, in zona 
asezärilor şi în cea a templului, s-au descoperit în nisip, la câţiva 
paşi de sanctuarul închinat zeiţei Hathor, fragmente de tăblițe 
din piatră, precum şi statuia unui om şezând. Atât pe tăblițe, cât 
şi pe statuie, sunt dăltuite nişte semne ciudate. Nici Flinders 
Petrie şi nici egiptologii din preajma sa nu au ştiut cum să le 
explice. Sunt, indiscutabil, inscripţii într-o scriere până acum 
necunoscută. Deşi semnele au un puternic caracter imagistic - 
amintesc de hieroglifele egiptene -, cercetătorilor de la faţa 
locului li se pare foarte improbabil să fie vorba de o scriere 
ideografică, deoarece, pentru a fi un asemenea gen de scriere, 
ar trebui să apară mai multe semne diferite. 

După o cercetare amănunţită, Flinders Petrie ajunge la 
următoarea concluzie: „Muncitorii din Retenu”, care erau 
angajaţi de egipteni şi au fost menţionaţi în repetate rânduri, 
aveau acest sistem de scriere lineară. Concluzia care se 
desprinde de aici este una foarte importantă, anume că simplii 
muncitori din Canaan ştiau să scrie în jurul anului 1500 î.Hr. Şi 
că scrierea folosită de ei este una diferită de cea a hieroglifelor 
sau a semnelor cuneiforme. De asemenea, se demontează 
supoziţia că israeliţii, 

care au venit In acest tinut plecänd din Egipt, nu ar fi stiut sä 
scrie! 

Această interpretare a făcut multă vâlvă în cercurile de 
specialişti ai Antichității, printre cercetătorii diverselor sisteme 
de scriere şi printre istorici în general. Toate datele cunoscute la 
acea dată despre apariţia scrierii în Canaan au fost date peste 
cap. Părea incredibil ca locuitorii Canaanului să fi avut deja în 
jurul mileniului al Il-lea î.Hr. O scriere a lor proprie. Numai 
analizând textele de pe täblitele descoperite în Sinai se putea 
dovedi dacă Petrie avea sau nu dreptate. Imediat după ce se 
întoarce în Anglia, Flinders Petrie pune să se facă copii ale 
respectivelor inscripţii. 

Experții din toate ţările se aruncă asupra acelor semne 
scrijelite cu stângăcie. Niciunul dintre ei nu reuşeşte să le dea 
de cap. De abia zece ani mai târziu va ajunge sir Alan Gardiner, 
genialul şi neobositul traducător de texte egiptene, să ridice 
vălul de pe această taină. Reusise să descifreze unele pasaje ale 
inscripţiilor. Semnul „toiagul de cioban”, care apărea destul de 
frecvent, i-a fost de ajutor. Într-o combinaţie de patru sau cinci 
semne, care se repetă de mai multe ori, Gardiner crede că e 
vorba de cuvinte din ebraica veche! El consideră că cele cinci 
semne |-B-'-l-t sunt dedicate „zeiţei Baalath”. 

În mileniul al Il-lea î.Hr. Era venerată în oraşul de coastă 
Byblos o zeitate feminină care purta numele de Baalath. 
Templul ridicat de egipteni în Serabit el-Khadim îi era dedicat tot 
ei, numai că acum purta numele pe care i-l dădeau egiptenii, 
anume Hathor. Muncitori din Canaan au extras în apropiere 
cupru şi turcoaze. 

Cercul demonstrației s-a închis. Gradul importanţei 
descoperirii făcute în Sinai nu a devenit însă clar decât abia 
după ce s-au făcut încă alte cercetări şi studii laborioase, la şase 
ani după moarte lui Flinders Petrie. 

Gardiner nu putuse să descifreze decât o parte a acelor 
semne ciudate. Trei decenii mai târziu, în 1948, un grup de 
arheologi de la Universitatea din Los Angeles găsesc soluţia 
care să permită o descifrare exactă a tuturor semnelor şi 
realizarea unei traduceri integrale a tăbliţelor din Sinai. 
Inscripţiile datează cu siguranţă din jurul anului 1500 î.Hr. Si 
sunt scrise într-un dialect canaanit! 

Ceea ce a reuşit să smulgă Flinders Petrie în 1905 terenului 


încins al Sinaiului a stat sub ochii tuturor, în ziare, reviste, cărţi, 
pe tastele maşinilor lor de scris. Pe pietrele de la Serabit el- 
Khadim sunt scrijelite semne care le-au premers pe cele ale 
alfabetului nostru! Cele două modalităţi de scriere principale din 
Semiluna Fertilă, semnele hieroglifice şi cele cuneiforme sunt 
deja străvechi atunci când în mileniul al Il-lea î.Hr. Apare un al 
treilea sistem de scriere - alfabetul. Poate că, luând aminte la 
hieroglifele folosite de colegii lor de muncă din ţara Nilului, 
semitii au creat în Sinai propriul lor sistem, care era complet 
diferit de altele. 

Renumitele inscripţii din Sinai reprezintă o fază timpurie a 
alfabetului nord-semitic, din care se trage în linie dreaptă 
alfabetul folosit de noi astăzi. El era folosit în Palestina, Canaan, 
în republicile maritime ale fenicienilor; spre sfârşitul secolului al 
IX-lea î.Hr. A fost preluat de greci. Din Elada a ajuns la Roma, iar 
de aici în toată lumea. 


Sinai Canaan Fenicia Grecia Europa 
1500 î.Hr. 1000 î.Hr. 750 î.Hr. 750 î.Hr. astăzi 


Apă 


Fig. 21. Dezvoltarea şi drumul parcurs de alfabetul nostru. 


„... a zis Domnul către Moise: «Scrie acestea în carte spre 
pomenire şi spune lui losua că voi şterge cu totul pomenirea lui 
Amalec de sub cer!»” (lesirea 17:14). Este prima dată când se 
vorbeşte în Vechiul Testament de „scris”, atunci când copiii lui 
Israel au ajuns la următorul punct de odihnă după ce au plecat 


din Dofca. Nicăieri înainte nu apare acest cuvânt. Descifrarea 
täblitelor din Sinai pune într-o lumină cu totul nouă, anume a 
unei relatări istorice, acest pasaj; căci ştim că înainte cu trei 
sute de ani înainte ca Moise să-şi fi condus poporul din Egipt, 
aducându-l pe aici, au existat bărbaţi din Canaan care au „scris” 
într-o limbă foarte înrudită cu cea a evreilor. 


Capitolul doi 
Pe Muntele lui Moise 


„Perla Sinaiului” « Cei 6000 de israeliți « Să scoţi apă din piatră 
seacă + Tehnica experienţei la nomazi * „Rugul aprins!. O 
plantă gazoasă? * In valea călugărilor şi eremitilor «+ Marea 
minune 


DUPĂ ACEEA A PLECAT LA DRUM TOATĂ OBŞTEA FIILOR LUI 
ISRAEL DIN PUSTIA SÂN, DUPĂ PORUNCA DOMNULUI, ŞI A 
TĂBĂRÂT LA RAFIDIM... / ATUNCI AU VENIT AMALECITII SĂ SE 
BATĂ CU ISRAELITII LA RAFIDIM. (lesirea 17:1, 8) 


Rafidim trebuie sä fie actualul Feiran, care este läudat de 
arabi si, ca atare, supranumit „Perla Sinaiului”. Apărat de 
singurătatea uriasilor de stâncă ce îl înconjoară, acest mic 
paradis oferă de milenii aceeaşi imagine: o pădurice de palmieri 
în care poţi să stai la umbră. Ca şi pe vremea strămoşilor lor, 
nomazii îşi aduc turmele aici să se adape şi stau să se 
odihnească pe iarbă. 

Din tabăra expediției pe care o conducea, Flinders Petrie 
organizează incursiuni în zonele din jur, pentru a-şi face o idee 
şi despre acestea. In marşuri pline de dificultăţi, ajunge să 
cunoască văile şi munţii care se întind până la malurile Mării 
Roşii. Cu aceste ocazii constată că Feiran este singura oază în 
întreaga regiune la sud de masivul muntos. Pentru nomazii care 
au trăit şi care mai trăiesc şi astăzi în această zonă, Ferianul 
este un punct vital. Flinders Petrie scrie: „Amaleciţii vroiau să 
apere Wadi Feiran de  intruşii străini.” Mai departe 
consemnează: „Dacă nu s-a schimbat clima de-a lungul timpului 
- lucru pe care îl demonstrează, de exemplu, starea aproape 
intactă a coloanelor din gresie de la Serabit el-Khadem -, atunci 
numărul locuitorilor trebuie să fie acelaşi. În zilele noastre 


trăiesc în peninsula Sinai undeva între 5000 si 7000 de nomazi, 
împreună cu turmele lor. Evreii trebuie să fi fost şi ei circa 6000, 
ceea ce explică lupta indecisă cu amalecitii.” 

„Când îşi ridica Moise mâinile, biruia Israel; iar când îşi lăsa el 
mâinile, biruiau amalecitii” (lesirea 17:11). Lupta încrâncenată a 
durat „până la asfintitul soarelui”, când losua a putut să îi 
conducă pe israeliți la victorie. Prin aceasta ei şi-au asigurat cale 
liberă spre sursa de apă din oaza Rafidim, căci înainte nu 
avuseseră apă de băut. Aflat în faţa acestei încercări, Moise şi-ar 
fi ridicat toiagul, a lovit stânca şi a făcut să täsneascä apă din ea 
(leşirea 17:6) - un fapt socotit inacceptabil pentru cei din tagma 
scepticilor, chiar dacă Biblia ne redă un fenomen natural. 

Maiorul C.S. Jarvis, care a fost în anii 1930 guvernator britanic 
în ţinutul Sinaiului, a trăit odată personal acest fenomen. El scrie 
în cartea sa Yesterday and To-day in Sinai (leri şi astăzi în Sinai): 
„Lovirea stâncii la Rafidim de către Moise şi täsnirea apei în 
urma acestei lovituri poate suna ca o adevărată minune, dar cel 
care scrie acum aceste rânduri chiar a văzut acest lucru 
întâmplându-se. Câţiva oameni din cavaleria pe cămile a 
Sinaiului s-au oprit într-o vale seacă şi erau pe cale să sape în 
nisipul aspru, care se adunase la baza unui perete stâncos. 
Voiau să ajungă la apa care se scurgea încet prin stânca de 
gresie. Oamenii lucrau parcă prea încet, aşa că Bash Shawish, 
sergentul de culoare, le-a zis: «la dati-mi încoace!». Şi zicând 
aşa, le-a smuls lopata din mână şi a început să sape cu atâta 
râvnă, cum o fac toţi subofiterii din lume când vor să le arate 
subalternilor lor de ce sunt în stare, dar care nu au, de fapt, 
intenţia de a continua demonstraţia lor mai mult de două 
minute. În strădania sa, sergentul a lovit puternic cu lopata în 
stâncă. Suprafaţa plană şi tare, care se formează totdeauna în 
cazul gresiei expuse intemperiilor, s-a spart şi a căzut. Acest 
lucru a făcut ca piatra mai moale de sub această primă pojghiţă 
întărită să iasă la iveală, iar din porii ei a täsnit un jet puternic 
de apă. Sudanezii, care cunosc foarte bine faptele profeților, 
chiar dacă nu au o poziţie întotdeauna reverentioasä faţă de 
acestea, începură să îi strige repetat sergentului lor: «lată-l pe 
profetul Moise!» Consider că acest episod este o explicaţie 
foarte lămuritoare pentru ceea ce i s-a întâmplat lui Moise, când 
a lovit stânca la Rafidim.” 

C.S. Jarvis a fost martorul unui eveniment care s-a petrecut 


din pură întâmplare. Căci soldaţii cavaleriei pe cămile erau 
sudanezi, nu locuitori bästinasi ai Sinaiului, care să fi fost 
neapărat familiarizați cu tehnica „lovirii” apei din stâncă. Pe 
drumul de la Edom spre Kadesh, Moise a mai apelat o dată la 
arta scoaterii apei cu ajutorul acestei tehnici. „Apoi şi-a ridicat 
Moise mâna şi a lovit în stâncă cu toiagul său de două ori şi a 
ieşit apă multă şi a băut obştea şi dobitoacele ei” (Numerii 
20:11). Probabil că deprinsese această tehnică neobişnuită de a 
găsi apă în timpul exilului său printre madianiti din acea 
regiune. 

La începutul erei creştine, multi eremiti şi călugări s-au aşezat 
în Feiran, unde copiii lui Israel, sub conducerea lui Moise, au fost 
nevoiţi să facă faţă primului atac din partea unor duşmani. In 
prăpăstiile şi pe povârnişurile munţilor şi-au construit foarte 
micile lor adăposturi. În Feiran s-a ridicat o biserică, iar la 
patruzeci de kilometri la sud de oază s-a construit o capelă mică 
la poalele lui Jebel Musa. 

Triburile sălbatice de nomazi nu le dădeau însă pace acestor 
călugări şi eremiti. Mulţi dintre ei sunt ucişi în repetatele atacuri 
îndreptate împotriva lor. Când a auzit în 327 d.Hr. Sfânta Elena, 
pe atunci mama octogenară a lui Constantin, „a primului 
împărat creştin”, cu ocazia unei şederi la lerusalim, despre 
suferinţele prin care trec călugării din Sinai, a pus să se 
construiască un turn de refugii, care a şi fost ridicat la poalele 
Muntelui lui Moise. 

În anul 530 d.Hr., împăratul bizantin lustinian porunceşte ca 
micuța capelă de pe Muntele lui Moise să fie înconjurată cu un 
puternic zid de apărare. Până în Evul Mediu, biserica fortificată 
din Jebel Musa este ţinta evlavioasă a pelerinilor care veneau în 
Sinai din toate ţările. Conform unei legende, complexul de acolo 
a primit numele de „Mânăstirea Sf. Ecaterina”, pe care îl mai are 
şi în ziua de astăzi. 

Napoleon dispune ca în această fortăreață izolată din 
perioada creştinismului timpuriu să se facă lucrări de reparare 
ale zidurilor, care amenințau să se năruie. 

În anul 1859, teologul german Konstantin von Tischendorf a 
descoperit în Mănăstirea Sf. Ecaterina din Sinai unul dintre cele 
mai valoroase manuscrise pe pergament conţinând Sfânta 
Scriptură care s-au mai păstrat, renumitul Codex Sinaiticus. El 
datează din secolul al IV-lea d.Hr. Şi conţine Noul Testament şi 


părţi ale Vechiului Testament scrise în limba greacă. 

Ţarul, ca apărător al tuturor ortodocsilor, îl primeşte în dar; la 
rândul său, acesta dăruieşte mănăstirii 9000 de ruble. 
Capodopera ajunge în biblioteca din Sankt-Petersburg şi este 
apoi cumpărată de către British Museum în 1933 de la Uniunea 
Sovietică, cu 500.000 de dolari. 

Capela de la poalele lui Jebel Musa se spune că a fost ridicată 
pe locul în care Moise ar fi trăit episodul tufei arzânde, al rugului 
aprins: „lar acolo i S-a arătat îngerul Domnului într-o pară de 
foc, ce ieşea dintr-un rug; şi a văzut că rugul ardea, dar nu se 
mistuia” (leşirea 3:2). 

S-a încercat să se explice din punct de vedere ştiinţific şi 
acest fenomen, care sună atât de miraculos. Un expert în flora 
lumii biblice, dr. Harold N. Moldenke, administrator şi curator al 
grădinii botanice din New York, scria: „Printre comentatorii care 
au sentimentul că vor fi găsit o explicaţie naturală, unii cred că 
fenomenul tufei care ardea fără a se stinge şi mistui s-ar putea 
explica cu ajutorul unei plante, frăsinelul (Dictamnus albus L.), 
care face parte din familia plantelor care emit în aer gaze 
volatile inflamabile la căldură. Este o plantă puternică şi poate 
atinge înălţimea de 1 metru. Florile sunt de culoare alb- 
roşiatică, cu striatii purpurii. O flacără aprinsă în apropierea 
acestor plante le face să se aprindă pe dată... Explicaţia cea mai 
logică pare să fie cea propusă de Smith. El presupune că «para 
de foc» ar fi putut fi, de fapt, florile de un roşu aprins de pe 
ramurile vâscului (Loranthus acaciae), care cresc pe diferite tufe 
şi arbuşti de acacia în Ţara Sfântă şi în Sinai. Când acest vâsc se 
află în plină floare, tufa pe care creşte pare să fie învăluită toată 
de culoarea de flacără a vâscului şi dă impresia că ar arde 
aievea.” 


„PLECASE DECI ISRAEL DE LA RAFIDIM ŞI AJUNGÂND ÎN PUSTIA 
SINAI, AU TĂBĂRÂT ACOLO ÎN PUSTIE, ÎN i MUNTELUI. / APOI 
S-A SUIT MOISE ÎN MUNTE, LA DUMNEZEU...” (leşirea 19:2, 3) 


„ŞI S-A POGORÂT MOISE LA POPOR ŞI I-A SPUS TOATE. / ATUNCI 
A ROSTIT DOMNUL ÎNAINTEA LUI MOISE TOATE CUVINTELE 
ACESTEA ŞI A ZIS: / EU SUNT DOMNUL DUMNEZEUL TAU... / SA 
NU Al ALŢI DUMNEZEI AFARA DE MINE!” (lesirea 19,25; 20:1-3) 


In Sinai are loc un moment crucial pentru istoria omenirii. Aici 
se pun bazele pe care se va construi apoi forta unei credinte 
care s-a răspândit ulterior în toate colţurile lumii. 

Moise, copil crescut într-un univers dominat de credinţa într-o 
mulţime de zeități, având cele mai diverse infätisäri, 
propoväduieste credința într-un singur Dumnezeu! Moise 
răspândeşte monoteismul - iată marea, incredibila şi adevărata 
minune care a avut loc în Sinai. Moise, un necunoscut, fiul şi 
nepotul unor nomazi, care a fost crescut în străinătatea 
Egiptului, „s-a pogorât la popor şi i-a spus toate”. Nişte nomazi, 
care trăiau în corturi din piei de capră sub cerul liber al stepei, 
sunt primii care să afle nemaiauzita veste, şi-o însuşesc, pentru 
ca apoi să o transmită mai departe. Au trăit mai întâi treizeci şi 
nouă de ani doar unii cu alţii în singurătatea stepei, lângă 
izvoarele gâlgâitoare şi întinderile de apă liniştite din oazele 
umbroase, dar şi sub vântul al cărui zgomot aduce a tänguire 
când bate năprasnic peste marile întinderi aride, iar pe când îşi 
pasc oile, caprele şi asinii, vorbesc între ei despre marele şi 
singurul Dumnezeu, YHVH. 

Aşa începe minunata istorie a acestei credinţe care a făcut 
înconjurul lumii. Nişte simpli păstori călătoresc cu trudă şi 
poartă cu ei până în patria lor marea şi noua idee, noua 
credinţă. De acolo vestea se va răspândi într-o bună zi în 
întreaga lume. Popoare pline de putere şi regate impresionante 
din acele timpuri îndepărtate s-au pierdut de mult în uitare. 
Urmaşii păstorilor însă, care s-au întors spre un singur 
Dumnezeu omnipotent, mai trăiesc şi astăzi. 

„Eu sunt Domnul Dumnezeul tău... / Să nu ai alţi dumnezei 
afară de Mine!” - această poruncă era fără egal, nu avea niciun 
model premergător, nu se baza pe nicio înrâurire venită de la 
alte popoare. 

Convingerea noastră că lucrurile stau ca atare se datorează 
descoperirilor arheologice făcute în Egipt, ţara în care Moise a 
crescut şi a fost educat, dar şi în alte ţări ale Orientului antic. 
Atât cultul soarelui al faraonului Akhenaton, cât şi combinarea 
atestată prin documente a mai multor zeități într-una singură, 
zeul războiului Ninurta, nu sunt decât paşi şovăielnici în direcţia 
monoteismului. Tuturor acestor concepţii le lipsea forţa 
unificatoare, ideea morală eliberatoare, aşa cum apar ele în cele 
Zece Porunci, pe care Moise le-a purtat de pe înălțimile 


singuratice ale Muntelui Sinai spre inima si gändirea oamenilor. 

Doar în cazul poporului lui Israel s-a impus în Semiluna Fertilä 
noua idee de Dumnezeu într-o formă clară şi pură, eliberată de 
elemente magice, de reprezentări multiforme şi groteşti. Un 
Dumnezeu care să nu fie considerat drept o pregătire pentru 
continuarea vieţii Eului după moarte. Unică este şi formularea 
clară si imperativă a celor Zece Porunci. Israelitilor li se 
porunceşte să nu păcătuiască, pentru că aceasta este vrerea lui 
Yahve! 

La această convingere - că legea morală dictată de 
Dumnezeu lui Israel este unică în Orientul antic -, s-a putut 
ajunge încă înainte să se găsească paralele care să arate în mod 
clar că tocmai în unul dintre pasajele cele mai importante, cele 
Zece Porunci şi celelalte legi date copiilor lui Israel, Biblia nu era 
atât de singulară pe cât se păruse până atunci, ci că tocmai aici 
se dovedeşte a fi pătrunsă de spiritul care domnea în toată acea 
parte a lumii. Cele Zece Porunci sunt un fel de „document al 
legământului”, un fel de „constitutie” a legăturii dintre Israel şi 
Dumnezeul său. Nu este aşadar de mirare că respectivele 
pasaje se aseamănă vechilor contracte de vasalitate din 
Orientul antic, care reglau relaţia dintre un stăpânitor şi regele 
vasal al poporului pe care primul l-a subjugat. Asemenea 
contracte de vasalitate începeau cu înşiruirea numelor, titlurilor 
şi înfăptuirilor „marelui rege”. „Eu sunt Domnul Dumnezeul tău, 
Care te-a scos din pământul Egiptului şi din casa robiei” (lesirea 
20:2) stă scris, urmând acelaşi tipar, în Biblie. Avem, aşadar, şi 
aici numele (cuvântul „Domn”, după uzanta biblică de a-l folosi 
pe acesta pentru adevăratul nume al divinității, Yahve, care era 
interzis să fie pronunţat), titlul („Dumnezeu”) şi înfăptuirea 
principală („Care te-a scos din pământul Egiptului şi din casa 
robiei”) a „marelui rege” - numai că de data aceasta este vorba 
despre „marele rege” ceresc al lui Israel, regele legământului. 
Vasalilor le era interzis să aibă relaţii cu alţi regi sau stăpânitori. 
In cele Zece Porunci avem, în acest sens, următorul pasaj: „Să 
nu ai alţi dumnezei afară de Mine!” (lesirea 20:3). Acest ton 
poruncitor, care foloseşte recurent formule de genul „Să nu 
ai...”, „Să ai...” apare adesea în contractele de vasalitate. El nu 
este deci restrâns la cele Zece Porunci, aşa cum au crezut unii 
cărturari. „Să nu... doreşti vreun ţinut al ţării hitite”, era scris, 
de exemplu, într-un contract de vasalitate. În Biblie apar 


formulări asemănătoare ca ton: „Sa nu doreşti casa aproapelui 
tău...” (lesirea 20:17). Au fost găsite si alte asemănări - ele 
merg până la modul în care trebuie păstrate tablele legii în 
chivotul legământului (transcrieri ale contractelor de vasalitate 
erau, de altfel, depuse şi în lăcaşe sfinte), ba chiar şi până la 
întărirea contractelor sau, în cazul nostru, al Poruncilor, prin 
binecuvântări şi blesteme. „lată, eu vă pun astăzi înainte 
binecuvântare şi blestem: / Binecuvântare veţi avea dacă veţi 
asculta poruncile Domnului Dumnezeului vostru, pe care vi le 
spun eu astăzi; iar blestem, dacă nu veţi asculta poruncile 
Domnului Dumnezeului vostru, / Ci vă veţi abate de la calea pe 
care v-o poruncesc astăzi şi veţi merge după dumnezei pe care 
nu-i ştiţi” (Deuteronomul 11:26-28). Mai mult, renumitul 
cărturar catolic pe teme biblice Roland de Vaux, care a fost deja 
menţionat de mai multe ori până acum, a descoperit chiar în 
mai multe contracte de vasalitate hitite stipularea ca textul 
contractului să îi fie citit în mod regulat regelui vasal şi 
poporului său la termene prestabilite. La fel trebuie să se 
petreacă lucrurile şi în cazul corpusului de texte cu caracter 
juridic din Biblie, căci: „... le-a poruncit Moise acestora şi le-a 
zis: După trecerea a şapte ani... / să citeşti legea aceasta 
înaintea a tot Israelul şi în auzul lui /... ca să audă şi să înveţe... 
şi ca să se silească să împlinească toate cuvintele legii acesteia” 
(Deuteronomul 31:10 şi urm.). 

Toate acestea nu se referă însă decât la forma exterioară a 
celor Zece Porunci. Care este însă situaţia în ceea ce priveşte 
spiritul lor? Din nou s-au găsit paralele. Astfel, în Asiria, un preot 
care alunga „demonii” dintr-un bolnav, trebuia să întrebe: „A 
supărat el (adică bolnavul) pe vreun zeu? A nesocotit o zeitä?... 
Nu şi-a ascultat tatăl şi mama? Nu şi-a respectat sora mai mare? 
... A spus «Nu este...» şi «Este...» atunci când lucrurile stăteau 
invers?... A furat la cântar?... A pătruns în casa aproapelui său 
fără voia acestuia? S-a apropiat prea mult de femeia vecinului 
său? A vărsat sângele aproapelui säu?...” 


Pentru a încheia, două exemple din „Învățătura lui 
Amenemopeh”: 

„Nu înlătura piatra de graniţă de la limita ogoarelor şi nu 
muta sfoara cu care faci măsurătorile, nu te lăcomi la un ar de 
ogor şi nu dărâma împrejmuirea unei văduve. 


Nu te lăcomi după bunurile celui nevoias şi nu te întinde să-i 
iei pâinea de la gură. 

Nu potrivi cântarul să arate greşit, nu măslui greutăţile, nu 
micşora măsura de grâu. 

Nu nenoroci pe nimeni în faţa judecății şi nu strâmba 
dreptatea. 

Nu râde de un orb şi nu-ţi bate joc de un pitic, nu critica cele 
ce vrea să înfăptuiască un beteag.” „Exemplul trecerii în 
revistă”, pe care specialiştii în Antichitatea biblică îl citează 
adesea mai recent este, de fapt, o „confesiune negativă” care 
apare în capitolul 125 al aşa-numitei „Cărţi a Morților”. După 
concepţia vechilor egipteni, cei decedați trebuiau să apară într-o 
„sală de judecată” în faţa a patruzeci şi doi de judecători ai 
morţilor şi să facă următoarea mărturisire: 

„Nu am îmbolnăvit pe nimeni. 

Nu am făcut pe nimeni să plângă. 

Nu am omorât pe nimeni. 

Nu am pus să fie omorât nimeni. 

Nu am făcut rău nimănui. 

Nu am împuţinat hrana din temple. 

Nu am stricat cumva pâinile jertfite zeilor. 

Nu am furat päinile jertfite morţilor. 

Nu am avut nicio împreunare neîngăduită cu altcineva. 

Nu m-am dedat la nicio făptuire împotriva naturii.” 


Şi încă multe altele... 

Mai departe vom vedea că, în conformitate cu cele mai noi 
rezultate ale cercetărilor, opoziţia dintre o lume a credinţei într- 
o sigură divinitate şi cea populată de un noian de zeități nu este 
una atât de tranşantă pe cât s-ar putea crede. Cândva au 
existat o mulţime de zeități şi în Israel - pe de o parte în cadrul 
formelor de religie populară a epocii de început, pe de altă parte 
şi pentru că cei aflaţi în fruntea diverselor regate din regiune 
erau consideraţi de toate religiile din zona Semilunii Fertile 
drept nişte divinităţi. Trebuie să notăm că nici în alte părţi 
lucrurile nu erau lăsate să o ia razna. Şi dincolo de graniţele 
Israelului exista responsabilitate, cutumă, lege, ordine, etică şi 
morală. Şi în alte locuri li se dădea normelor în uz ale 
comportamentului interuman o expresie, care corespundea întru 
totul legilor sfinte ale copiilor lui Israel. Din nou Biblia are 


dreptate - si aceasta deoarece textele ei juridice fundamentale, 
a căror esenţă se regăseşte în cele Zece Porunci, ne transmit un 
mesaj consecvent cu istoria şi cultura morală şi cutumiară a 
Orientului antic. Imaginea care se reliefează astăzi ne 
îngreunează posibilitatea de a susţine în continuare unicitatea 
textelor juridice ale Bibliei, care a fost afirmată cu mai multă 
vreme în urmă, fapt care ar putea să-i facă pe unii să se simtă 
într-un univers al incertitudinii. Or, noi nu putem să înlăturăm 
această posibilă incertitudine. Şi totuşi, astăzi ni se prezintă, pe 
baza dovezilor extra-biblice privind relatările foarte precise 
aflate în Biblie, o imagine mult mai clară şi mai amănunţită a 
relaţiei care a existat între copiii lui Israel şi universul cultural şi 
istoric mai amplu în care trăiau... 


Capitolul trei 
Sub cerul stepei 


Între Sinai şi Kadesh: 230 de kilometri + Două mari izvoare în 
apropierea locului de repaus * Iscoade trimise înspre Hebron * 
Viță-de-vie + Popoare străine + O femeie felahă descoperă 
arhiva din Amarna ° Scrisori ale prinților indo-arieni din Canaan 
e Raportul unui grup de iscoade duce la o nouă hotărâre * 
„Deşertul” biblic era de fapt o stepă 


ŞI AU PLECAT FIII LUI ISRAEL DIN PUSTIUL SINAI... (Numerii 
10:12) 


Poporul lui Israel s-a supus credinţei într-un singur Dumnezeu 
şi a adoptat legile acestuia; obiectul sacru pe care | l-au făurit - 
chivotul legii - a fost făcut din lemn de salcâm (lesirea 25:10), 
care se mai găseşte şi astăzi în abundență în peninsula Sinai. 


Fig. 22. Chivotul legii şi barele pentru a-l transporta (reconstituire) 


Şederea în zona Muntelui Sinai a durat aproape un an. Sosise 
momentul pentru neamul lui Israel să-şi continue drumul, luând- 
o spre nord, direct spre Canaan. Kadesh, următoarea etapă, 
care a însemnat un moment de mare importanţă în călătoria 
prin deşert, se află (în linie dreaptă) la 230 de kilometri de Sinai. 

Şi această porţiune a drumului parcurs poate fi urmărită cu 
mare exactitate pe baza indicaţiilor topografice din Biblie. Au 
înaintat pe lângă Golful Aqaba, de-a lungul deşertului Paran 
(Numerii 13:1), care astăzi poartă denumirea de Bădiet et-Tih, 
adică „Desert al singurătăţii”, şi apoi pe latura estică a acestuia. 
Dintre locurile menţionate în Biblie în care s-ar fi oprit copiii lui 
Israel pe acest drum (Numerii 33:16-36), s-a crezut că au putut 
fi identificate Hașerot şi Etion-Gheber; Haşerot ar fi fost actualul 
Ain Huderah, din apropierea golfului, iar Etion-Gheber s-ar afla 
lângă vârful extrem al Golfului Aqaba, fiind aşezarea care a fost 
considerată centrul industrial şi portuar al regelui Solomon (Ill 
Regi 9:26). 

Pe drumul de-a lungul malului golfului se petrece din nou 
„minunea” prepelitelor. Este din nou primăvară, perioada în 
care păsările migrează, şi din nou este consemnată în Biblie o 
descriere exactă a fenomenului, conformă cu natura: „Atunci s-a 
stârnit vânt de la Domnul, a adus prepelite dinspre mare şi le-a 
presărat împrejurul taberei...” (Numerii 11:31). 


„Pornind din Etion-Gheber, au poposit în pustiul Sân. Plecând 
din pustiul Sân, au täbärät în Cades” (Numerii 33:36). 

Mai în jos de Hebron, zona de dealuri a regatului luda coboară 
treptat într-o vale relativ netedă, a cărei parte sudică este 


adesea numitä „Räul Egiptului”. Este o vale seacä puternic 
ramificată, în care israelitii găseau tot mai puţină apă pe 


măsură ce înaintau (Numerii 34:5; losua 15:4; Ill Regi 8:65). 
Acesta este Negevul sau, cum scrie in Biblie „tara de la 
miazăzi”. Printre atâtea „wadi” - adică văi seci, prin care nu 


curge decât apa ploilor din timpul iernii se află şi Kadeshul. 
Vechiul nume Kadesh s-a păstrat în cel al unui mic izvor, Ain 
Qedeis, unde nomazii îşi adapă vitele pe drumul lor. Numai că 
este greu de crezut că acest firicel de apă de izvor a putut potoli 
setea a 6000 de oameni dimpreună cu turmele lor pe o durată 
mai lungă. La doar circa şapte kilometri la nord-vest de Kadesh 
täsneste din pământ cea mai bogată sursă de apă din întreaga 
zonă, Ain el-Qudeirât. Wadi Qudeirât îi datorează fertilitatea sa. 
Copiii lui Israel pot vedea de aici până departe pământul care le- 
a fost făgăduit şi despre care încă nu putuseră să îşi facă o 
imagine. Poate că datorită grabei cu care au părăsit Egiptul nu 
au mai apucat să se intereseze la ce să se aştepte. 

Pentru egipteni, Palestina era atât de cunoscută, încât orice 
informaţie greşită, oricât de mică, privind această ţară, era 
socotită drept o dovadă de incultură. Aman-appa, un „scrib de 
ordine al armatei” sub Ramses al II-lea a fost chiar ridiculizat 
pentru necunoaşterea Palestinei. Hori, un funcţionar de pe lângă 
grajdurile regale, i-a răspuns la o scrisoare cu o aciditate satirică 
evidentă, punându-i la încercare cunoştinţele în această 
privinţă: „Scrisoarea ta este bogată şi plină de cuvinte 
pompoase. lată, vei fi răsplătit aşa cum sunt răsplătiți cei care 
vor să fie Incärcati cu mai multă muncă şi vei primi mai mult 
decât ţi-ai dorit. Spunem, aşadar: Dacă vorbele tale grăiesc 
adevărul, atunci arată-te, ca să te cercetăm. Se pregăteşte 
pentru tine un cal care o să fie tot atât de iute ca... un şacal. 
Lasă-ne să vedem de ce eşti în stare. Nu ai văzut ţinutul Upe de 
lângă Damasc? Nu ştii cum arată? Dar râul care curge acolo? Nu 
ai fost la Kadesh? Nu ai fost pe drumul spre Liban, unde cerul 
este întunecat în timpul zilei? Acolo cresc chiparoşi, stejari şi 
cedri, care ajung până la cer. Te mai întreb de un oraş misterios, 
care se numeşte Byblos, cum arată el? apoi să-mi vorbeşti 
despre Sidon şi Sarepta. Se mai vorbeşte şi despre un alt oraş, 
care se află la mare, portul Tir. Li se aduce apa cu corăbiile. 
Când ajungi la Jaffa, dai de câmpii verzi şi de o fată frumoasă, 
care păzeşte viile. Va sta cu tine şi îţi va da din minunile poalei 


ei... Atipesti sinu mai faci nimic. Ti se furä... arcul, cutitul de la 
brâu, tolba cu sägeti, iar pe întuneric îţi sunt tăiate frâiele... 
Carul ti se va sparge în bucăţi. Vei spune: dati-mi de mâncare şi 
apă, pentru că am reuşit să ajung! Ei vor face pe surzii şi nu-ţi 
vor da ascultare. Acum, du-mă spre sud în ţinutul unde se află 
Akko. Unde este muntele Sichem? Priceputule scrib, pe ce se 
merge spre Haţor? Cum arată râul acolo? Să mai vorbim şi de 
alte oraşe. Cum arată Kin de lângă Megiddo, povesteşte-mi de 
Rehob, de Beth-Şan şi Kiriat-el. Spune-mi cum se poate trece de 
Megiddo. lar peste lordan, cum faci să ajungi la celălalt mal? 
Cum vezi, am călătorit prin ţara Palestina pentru tine”, scrie 
funcţionarul regal, „... priveşte-o în linişte, pentru ca în viitor să 
fii în stare să o descrii şi pentru ca să poţi ajunge consilier”. 
Egiptenii, fie ei funcţionari regali, soldaţi sau comercianţi, aveau 
cu toţii o idee foarte clară despre Palestina. Moise însă, care 
aparţinea unui popor sărac de păstori, a trebuit să afle de unul 
singur ce este cu această ţară. Aşa că a trimis iscoade. 


TRIMIŢÂNDU-I PE ACEŞTIA DIN PUSTIUL PARAN CA SĂ 
ISCODEASCĂ PĂMÂNTUL CANAANULUI, MOISE LE-A ZIS: / „SUITI- 
VĂ DIN PUSTIUL ACESTA ŞI VĂ URCATI PE MUNTE ŞI CERCETATI 
CE PĂMÂNT ESTE ŞI CE POPOR LOCUIEŞTE ÎN EL; DE ESTE TARE 
SAU SLAB, MULT LA NUMĂR SAU PUŢIN...” (Numerii 13:18, 19) 


Printre cele douăsprezece iscoade trimise de Moise se află şi 
losua, un bărbat cu un mare talent de strateg, aşa cum se va 
vedea mai târziu, la cucerirea Canaanului. Au ales ca ţintă 
principală a acţiunii lor regiunea din jurul Hebronului, în sudul 
regatului luda. După patruzeci de zile, iscoadele s-au întors şi i- 
au raportat lui Moise cele aflate. Drept dovadă că şi-au 
îndeplinit misiunea, au adus fructe din ţinutul în care au fost, 
smochine şi rodii. O mirare enormă a stârnit „... o viță-de-vie cu 
un strugure de poamă şi au dus-o doi pe pârghie” care a fost 
tăiată „în valea Escol” (Numerii 13:24). 

Probabil că nu a fost doar un ciorchine, cum se miră mulţi, ci 
un butuc întreg de viţă plin cu struguri, pe care iscoadele l-au 
tăiat cu totul, pentru a păstra strugurii proaspeţi mai mult timp. 
Oricum, este credibilă indicatia din Biblie referitoare la zona de 
unde ar fi provenit acest strugure, deoarece „Valea Escol” 
înseamnă „Valea Strugurilor”. Ea se află la sud-vest de Hebron 


si este si în ziua de astăzi o regiune viticolă. Ciorchini de 
struguri cântărind cinci până la şase kilograme nu sunt o 
raritate aici. Iscoadele au povestit cele ce au văzut, aşa cum o 
făcuse cu 650 de ani înainte Sinuhe: Canaanul era o ţară „în 
care curge miere şi lapte... / Dar poporul care locuieşte în el 
este îndrăzneţ şi oraşele sunt întărite şi foarte mari...” (Numerii 
13:28, 29). 

La enumerarea diferiților locuitori ai ţării îi menţionează pe 
hititi, amoriti, pe iebuseii din împrejurul lerusalimului, pe 
canaaneni şi pe amaleciti, cu care israelienii se ciocniseră deja 
în Sinai. Îi amintesc şi pe „copiii lui Enac”, care ar fi „din neamul 
uriaşilor” (Numerii 13:23, 29, 34). „Enac” ar putea însemna „cu 
gâtul lung”. Din punct de vedere ştiinţific nu se poate afirma în 
zilele noastre mai mult. S-a formulat presupunerea că în „uriaşi” 
s-ar putea regăsi elemente ale popoarelor presemitice, însă nu 
există dovezi în acest sens. 

În acea perioadă trăiau, într-adevăr, popoare de rase diferite 
în Canaan, care trebuie să fi fost străine pentru cei care veneau 
din Egipt. Aflăm mai multe despre ce se întâmpla atunci datorită 
unei tăblițe de lut, care a fost găsită de o femeie felahă în 1887 
la Tell el-Amarna. Cercetările care au fost făcute ulterior au dus 
la descoperirea unui corpus de 377 de documente, care sunt 
scrise cu semne cuneiforme şi provin din arhivele regale ale lui 
Amenophis al Ill-lea şi ale fiului său, Akhenaton, care şi-a 
construit capitala regatului la el-Amarna, în apropierea Nilului. 
Aceste tăblițe conţin, în principal, corespondenţă diplomatică 
din partea unor conducători din Palestina, Fenicia şi sudul Siriei 
cu ministerele de externe ale celor doi faraoni, limba folosită 
fiind cea akkadiană, limba diplomaţiei în mileniul al Il-lea î.Hr. 
Majoritatea acestor misive sunt pline de cuvinte tipic canaanite, 
unele scrisori fiind scrise aproape integral în acest dialect. 
Descoperirea inestimabilă a acestui corpus de corespondenţă 
aruncă o lumină revelatoare asupra situaţiei Palestinei din 
secolele al XV-lea şi al XIV-lea î.Hr. 

Într-una dintre scrisori se poate citi: „Regelui, stăpânului meu, 
soarelui meu, zeului meu, aşa îi zic: şi îţi spune Suwardata, 
slujitorul tău, slujitorul regelui şi praful de picioarele lui, soare 
de pe cer, eu care de câte şapte ori m-am aruncat la podea pe 
pântece şi pe spate...” 

Trebuie să se ştie că aceasta este doar introducerea. Faţă de 


alte texte, nu este deloc exagerată, ci doar formală, aşa cum o 
cerea protocolul acelei perioade. Apoi Suwardata ajunge la ceea 
ce voia să comunice: „Să ştie regele, stăpânul meu, că Habiru s- 
au răsculat în ţările ce mi le-a dat zeul regilor, stăpânul meu, 
încât m-au părăsit toţi fraţii mei şi că eu şi Abdi-Heba suntem 
cei care luptăm împotriva căpeteniilor lui Habiru. lar Aser, 
prinţul din Aco (Judecători 1:31) şi prinţul Indaruta al Acşafului 
(losua 11:1) au fost cei care mi s-au alăturat să mă ajute pentru 
50 de care, pe care acum le-am pierdut, căci iată, s-au întors 
împotriva mea. Să trimită regele şi stăpânul meu pe Yanhamu, 
pentru a putea purta un război în toată legea aici şi pentru a 
putea reaşeza ţara regelui, a stăpânului meu, în vechile ei 
graniţe.” 

Această misivă a unui înalt demnitar egiptean aflat în Canaan 
ne redă într-un colorit viu atmosfera epocii. În puţinele sale 
propoziţii se oglindesc în mod evident intrigile şi nesfârşitele 
certuri şi lupte încrâncenate între căpeteniile diverselor ţinuturi 
supuse Egiptului sau ale acestora cu triburile nomade 
războinice. Ceea ce este de mare interes la această misivă, 
dincolo de stil şi de conţinut, este autorul ei, respectiv prinţul 
Suwardata. Deja numele său ne indică faptul că este de 
extracţie indo-ariană! Cum este şi cel al lui Indaruta. Oricât de 
ciudat ar părea, o treime din semnatarii misivelor princiare 
sosite din Canaan sunt de provenienţă indo-ariană. Birjawaza al 
Damascului, Biridija din Meggido, Widia din Aşcalon, Biraşena 
din Sichem, în Samaria - cu toţii poartă nume indo-ariene. 
Indaruta, regele Acşafului, poartă un nume care apare identic în 
Vede si in alte scrieri sanscrite timpurii. Abdi-Heba al 
lerusalimului aparţine unui popor adesea menţionat în Biblie: 
hurritii (în Biblie apar sub denumirea de „horei”). 

Gradul de credibilitate a acestei relatări este susţinut de 
papirusuri egiptene din secolul al XV-lea î.Hr., în care ţara 
Canaan este denumită „Huru” după hurriti. Ca atare, hurritii 
trebuie să fi fost răspândiţi în ţară de mult timp. 


ATUNCI TOATĂ OBŞTEA A RIDICAT STRIGĂT ŞI A PLÂNS 
POPORUL TOATĂ NOAPTEA ACEEA / LA CE NE DUCE DOMNUL ÎN 
PĂMÂNTUL ACELA, CA SĂ CĂDEM ÎN RĂZBOI? FEMEILE NOASTRE 
ŞI COPIII NOŞTRI VOR FI PRADĂ. (Numerii 14:1, 3) 


Ceea ce au relatat iscoadele despre orasele puternic intärite 
ale Canaanului (Deuteronomul 1:28) si despre populatia de 
acolo, care era foarte bine înarmată, nu era nicidecum o 
exagerare. Copiii lui Israel nu erau obişnuiţi cu priveliştea unor 
fortificaţii cu ziduri ciclopice, care li se păreau amenințătoare. In 
ţinutul Goşen, care a fost patria lor pentru multe generaţii, nu 
exista decât un singur oraş fortificat, Ramses. In Canaan însă, o 
fortăreață se afla în văzul următoarei, toată ţara era practic 
împănată cu ele. Existau o mulţime de cetätui pe vârfuri de deal 
şi de munte, care le făceau să pară şi mai înspăimântătoare. Nu 
e, aşadar, de mirare, că cele povestite de iscoadele trimise de 
Moise au stârnit de-a dreptul un şoc printre israeliți. 

Copiii lui Israel erau total lipsiţi de experienţă în ceea ce 
priveşte arta războiului, nu aveau decât arme primitive, cum ar 
fi arcul, sulița, sabia, cuțitul; nici nu putea fi vorba de care de 
luptă trase de cai, aşa cum aveau în număr mare canaanitii. 
Evreii erau încă prea räsfätati de hrana bună pe care o 
avuseseră în Egipt, la care nu mai pregetau să se gândească 
mai ales cei mai în vârstă, care nu mai încetau să se plângă şi 
să aţâţe nemulţumirea. De asemenea, în ciuda noii lor credinţe 
şi a experienţei comune a fugit din Egipt, nu ajunseseră încă să 
fie destul de uniţi unii cu alţii pentru a avea tăria de a încerca să 
se opună în luptă unei forţe superioare lor din punct de vedere 
militar. 

Din aceste considerente, Moise a luat hotărârea, întru totul 
înţeleaptă, să nu continue marşul spre Canaan dinspre sud, aşa 
cum fusese plănuit. Vremurile şi oamenii încă nu erau gata 
pentru marele moment. Călătoria trebuie să fie reluată: timpul 
încercărilor şi al dovezilor de vrednicie trebuie prelungit, pentru 
a putea permite ca aceşti fugari, în căutarea unei ţări a lor, să 
se maturizeze şi să devină un popor unit, întărit şi obişnuit cu 
greutăţile. Mai întâi trebuie să crească o nouă generaţie. 

Nu ştim multe despre perioada neclară care a urmat. Este 
vorba de treizeci şi opt de ani, aproape o viaţă de om, dedicați 
remodelării unui popor. Atât a durat traiul dus in „desert”. 
Corelată de multe ori cu „minuni” precum cele ale prepelitelor si 
ale manei, această perioadă şi locurile despre care ni se 
vorbeşte în Biblie pot părea extrem de improbabile. Lucru care 
nu este neindreptätit, numai că din cu totul alte cauze decât 
cele bănuite în genere, aşa cum o dovedesc cercetările 


ştiinţifice sistematice întreprinse în această direcţie. O şedere în 
deşert a copiilor lui Israel nu a avut niciodată loc în sensul literal 
al termenului! 

Deşi mentiunile din Biblie care se referă la această perioadă 
sunt extrem de sărace, din puţinele locuri care au putut fi 
identificate fără dubii de către specialişti se conturează o 
imagine destul de concludentă. Conform acesteia, fiii lui Israel s- 
au atinut o vreme foarte îndelungată, împreună cu turmele lor, 
în Negev, în ţinutul celor două izvoare de lângă Kadish. S-au mai 
întors, de asemenea, o dată în regiunea Madianului şi a 
peninsulei Sinai. Comparate cu teritoriile ucigaşe ale dunelor de 
nisip din Sahara, aceste întinderi nu au fost niciodată adevărate 
deşerturi. Cercetările terenului au dovedit că nici nivelul 
prezenţei apei şi nici cantitatea de precipitaţii nu au suferit 
schimbări de amploare. Drept urmare, „deşertul” trebuie să fi 
fost, în cel mai rău caz, o stepă cu posibilităţi de păşunat şi cu 
surse de apă. 

Lucrările arheologice ale americanului Nelson Glueck din anii 
1950 au dus la o mai amplă cunoaştere a condiţiilor din acea 
perioadă. Aceste cercetări ne demonstrează că zonele în care 
au locuit triburi seminomade în secolul al XIII-lea î.Hr. Erau 
strâns interconectate datorită practicării a variate meşteşuguri 
şi comerţului foarte viu cu Egiptul şi Canaanul. Printre acestea 
se numără si madianiţii, printre care a trăit Moise pe durata 
exilului său, căsătorindu-se cu Sefora, o membră a tribului local 
(leşirea 2:21). 

Cercetările cele mai recente în domeniul Bibliei urmăresc o 
cale puţin diferită. Ele nu se mulţumesc doar cu dovada că un 
loc numit în Biblie a existat în realitate şi că un detaliu sau altul 
menţionat în Biblie - cum ar fi lovirea stâncii pentru a scoate 
apa (leşirea 17:1-7; Numerii 20:2-13 şi Deuteronomul 32:51) 
sau rugul aprins (leşirea 3:2) - ar fi putut avea un substrat real. 
Căci asemenea detalii, oricât de mult s-ar potrivi şi ar fi de 
frapante, ar putea să apară în cadrul unei poveşti care în rest să 
fie rodul imaginaţiei. Pentru a da un exemplu contemporan: 
sună foarte plauzibil să scrii astăzi o istorie în care trama să fie 
liber inventată, deşi toate amănuntele incluse corespund până 
în cel mai mic detaliu cu realitatea - începând de la 
deşteptătorul care începe să sune de dimineaţă şi de la 
enervantul sunet al telefonului şi până la scrâşnetul unei frâne 


puse brusc sau uruitul tramvaiului pe sine şi câte si mai câte. 
Faptul că asemenea detalii sunt descrise corect sau incorect nu 
constituie deci un punct de sprijin sigur pentru constatarea 
adevărului sau a neadevărului unei povestiri. De aceea, a 
început să fie examinată cu şi mai mare atenţie istoria exodului 
israeliților din Egipt, fără a se acorda amănuntelor un rol 
semnificativ. Dimpotrivă, s-a pus întrebarea: Ce se află de fapt 
în spatele acestei istorii luate ca un tot - această istorie despre 
o călătorie prin deşert şi stepă, care a durat o viaţă de om şi la 
capătul căreia israeliti nu şi-au atins țelul decât prin 
circumstanţe extrem de bizare? Rezultatul nu a fost unul 
surprinzător, care să umple prima pagină a tuturor ziarelor - nu, 
dimpotrivă, el a fost pentru cercetători unul ca multe altele. Si 
deloc senzaţional: lucrurile stau un pic mai complicat decât s-ar 
fi crezut la o primă vedere. Dar până şi noi trebuie să ne fi 
obişnuit cu acest proces al cercetării şi cu dificultăţile sau 
nuantärile care apar pe parcurs. 

De exemplu, în Biblie sunt menţionate opriri în exodul 
israeliților din Egipt - Sucot şi Migdal (leşirea 13:20 si 14:2), care 
s-ar fi aflat pe un cunoscut drum de fugă al sclavilor egipteni, 
căci şi un „text de manual” egiptean, care era folosit în şcoli şi a 
cărui temă era fuga sclavilor (Papirus Anastasi V, XIX 2 - XX 6), 
menţionează aceleaşi denumiri de locuri. Însă, cu siguranţă, nu 
a fost vorba de „întregul Israel”, care a plecat din Egipt, ci doar 
de grupuri răzlețe - sau de urmaşii lor - care s-au contopit apoi 
cu marele „Israel”. Faptul că nu „întregul Israel” s-a aflat atunci 
în exod se poate deduce chiar şi dintr-un pasaj din Biblie, căci 
„israelit” nu era în mod evident doar cel care a ajuns la capătul 
drumului în „Pământul Fägäduintei”. Dimpotrivă, existau israeliți 
„localnici”, care se aflau deja aici atunci când au ajuns în 
aceleaşi locuri cei de pe drum. losua adună între munţii Ebal şi 
Garizim, lângă Sichem, „tot Israelul” şi, în mod exprimat clar, 
„toţi băştinaşii şi veneticii” (losua 8:33). Cu alte cuvinte: în 
vremea aşa-numitei „ocupări a ţării” trebuie să fi locuit în 
Palestina şi israeliți care trăiseră de mult în acele locuri. Nu ne 
rămâne decât să ne spargem capul dacă aceştia din urmă au 
ajuns aici cu alte valuri mai timpurii de imigranţi sau dacă există 
o altă explicaţie pentru prezenţa lor... 

Poate că diferitele evenimente menţionate în legătură cu 
exodul, care se petrec ba în Egipt, ba în peninsula Sinai, ba în 


tinutul din apropierea lordanului, nu au fost initial decät niste 
istorii separate, care s-au petrecut in respectivele locuri si care 
abia în Biblie au fost îmbinate şi armonizate unele faţă de altele, 
pentru a se ajunge la o istorisire legată - o combinaţie de 
tradiţii, care se demască de obicei prin pasaje duble. Or, tocmai 
asemenea pasaje duble întâlnim şi în acest caz. Cel mai evident 
element este repetarea „minunii mării” (leşirea 14), la trecerea 
de către israeliți a lordanului (losua 3:4-17). Din nou ar fi trecut 
copiii lui Israel fără să-şi ude picioarele pe unde şiroia de obicei 
fluviul, de o parte apele dispărând, iar de cealaltă crescând ca 
un zid. Oricât se încearcă să se facă plauzibilă trecerea prin aşa- 
numita „Mare Rosie” sau, mai curând „Mare a Trestiilor”, 
această dubletă cu trecerea lordanului nu poate să nu 
stârnească semne de întrebare. Tot ce ne spun autorii Bibliei în 
legătură cu fuga copiilor lui Israel din Egipt in „Tara 
Fägäduintei” să nu fie oare, în cele din urmă, decât nişte poveşti 
frumoase, lipsite de orice miez istoric? 

În mod uimitor, tocmai pentru două detalii din Biblie care apar 
în relatarea exodului au fost descoperite de curând confirmări 
de natură arheologică, la care nu se aşteptase nimeni în acest 
context. În ciuda oricăror proiecte riguros definite şi a cercetării 
sistematice, în arheologie joacă în continuare un rol şi hazardul, 
iar acesta nu ţine deloc cont de ceea ce urmăresc cercetătorii! 
În ceea ce priveşte tema pe care o abordăm acum, întâmplarea 
i-a sărit în ajutor arheologului israelian Beno Rothenberg, care 
făcea săpături în zona minelor de cupru de la Timna (Wadi 
Araba), el descoperind aici un „şarpe din aramă” şi un cort al 
divinității! 

În cazul „şarpelui de aramă” este vorba de un idol cu chip de 
şarpe, căruia i se atribuie forte magice (Numerii 21:9). Chiar şi 
în templul din lerusalim se pare că a existat o asemenea statuie 
de cult. De abia regele lezechia al ludei, care a domnit în jurul 
anului 700 î.Hr., a spart-o şi a distrus-o (IV Regi 18:4). Acest idol 
în chip de şarpe aminteşte, desigur, de toiagul în formă de şarpe 
din vechiul Summer, care apărea pe o vază închinată zeului 
vieţii, Ningizzida, apoi de toiagul lui Esculap dintr-o perioadă mai 
târzie a Antichității, cât şi de nenumäratii şerpi sacri ai vechiului 
Egipt. Însă încă la începutul secolului XX un învăţat german, H. 
Greßmann, a susţinut că „şarpele de aramă” trebuie să fi fost 
preluat de la madianiti, cu care israelitii intraseră in contact în 


drumul lor prin deşert. 

Madianitii se trag, conform Bibliei, din Chetura, nevasta lui 
Avraam (Facerea 25:1-4), iar Raguel (sau letro), un preot 
madian, a fost socrul lui Moise (lesirea 2:16 si urm.; 3:1; 18:1 şi 
urm.). Lui Raguel i s-ar datora ciudatul cult al şarpelui. Nu este 
lipsit de dramatism faptul că Beno Rothenberg a descoperit într- 
un sit cu elemente madianitice un asemenea idol al şarpelui de 
12 cm, în parte aurit. Dar lucrurile merg încă mai departe în 
cazul acestei senzaţionale dovezi de amănunt a marşului, atât 
de discutat şi disputat, al israeliților prin pustie: această mică 
reproducere aurie a unui şarpe a fost găsită în sanctuarul unui 
templu-cort! Acesta este faptul care încoronează cu adevărat 
descoperirea lui Rothenberg. Căci, prin scoaterea la lumină a 
unui templu-cort, el a făcut o descoperire în domeniul 
arheologiei biblice care a avut un impact extrem de mare. lată 
de ce: criticii Bibliei, ţinând de cele mai diferite şcoli şi tendinţe, 
nu au încetat să-şi exprime încă din secolul al XIX-lea dubiile 
privind existenţa acelui templu-cort - a tabernacolului, respectiv 
a cortului sfânt - despre care ni se vorbeşte în Biblie atât de 
amplu (leşirea cap. 25-31 şi cap. 35-39). E adevărat că vocile 
unora dintre critici au amuţit atunci când s-a descoperit 
reprezentat un asemenea templu transportabil în deşert pe un 
mic relief din templul închinat lui Baal din Palmyra (Thadmor). 
Oricum, după această descoperire nu s-a mai exclus total ideea 
că si israelitii ar fi putut să aibă un templu-cort, dar s-a 
continuat să se considere că detaliile legate de tabernacolul 
descris în Biblie nu erau, de fapt, decât transpunerea în trecut a 
unor elemente care, de fapt, au existat în templul construit în 
lerusalim mai târziu. Şi s-a spus, oricum, că templul-cort 
reprezentat la Palmyra era unul extrem de mic - nu ar fi vorba 
de o reprezentare a tabernacolului, ci a chivotului legii! 

Lucrurile au ajuns să stea cu totul altfel odată cu descoperirea 
templului-cort pe care a făcut-o Rothenberg în Timna! 
Măsurătorile făcute de el se apropie mult mai mult de 
dimensiunile indicate în Biblie pentru cortul sfânt. Se afla pe 
locul unde fusese un mai vechi loc de cult închinat zeiţei 
egiptene Hathor. 

Madianiţii, care au continuat să extragă cupru după 
retragerea egiptenilor din valea Timna, au transformat acest 
templu conform religiei lor şi l-au acoperit cu un cort, de la care 


Rothenberg nu a găsit doar găurile lăsate de tärusii bătuţi oblic 
în pământ, ci chiar şi resturi de stofă. 

Desigur: detaliile privind „decoratiunile interioare” ale 
tabernacolului sunt în continuare neclare. Astfel, „jertfelnicul”, 
cu decoraţiuni de cupru şi cu o îngrădire tot din cupru (leşirea 
27:1-8) nu ar fi putut fi realizat decât mult mai târziu; nici 
meşterii regelui Solomon, care au făcut astfel de lucrări pentru 
templul ridicat de acesta, nu ar fi avut măiestria necesară de a 
produce aşa ceva, astfel încât aceste elemente trebuie să fi fost 
comandate regelui Hiram al Tirului (II Paralipomena 2:6 şi 12 şi 
urm.). Nici coarnele pe care le-ar fi avut acest jertfelnic (leşirea 
27:2; 30:2-3) nu au apărut, conform descoperirilor arheologice 
făcute în Israel, decât la începutul epocii regatului (deci atunci 
când templul exista deja), iar Biblia nu le menţionează din nou 
decât de-abia în corelaţie cu perioada regatului (v. III Regi 1-50 
şi urm.; Psalmi 117:27; leremia 17:1; Amos 3:14). După 
descoperirea făcută de Rothenberg, nimic nu mai stă astăzi în 
mod fundamental în calea afirmației că poporul evreu a avut, de 
foarte timpuriu, un templu-cort, care să fi semănat într-o anume 
măsură cu cel descris în Biblie. 

est a Ţării lordanului °• „Patul de fier” al regelui Og œ 
Descoperirea de dolmene la Amman ° Moab îşi trimite fiicele ° 
Cultul lui Baal în Canaan » Moise vede „Tara Fägäduintei” * 
Tabără de corturi în dreptul oraşului lerihon 


S-A APRINS ATUNCI MÂNIA DOMNULUI ASUPRA LUI ISRAEL ŞI I-A 
PURTAT PRIN PUSTIE PATRUZECI DE, ANI, PÂNĂ CÂND S-A 
SFÂRŞIT TOT NEAMUL CARE FĂCUSE RĂU ÎNAINTEA DOMNULUI. 
(Numerii 32:13) 


Biblia reia istorisirea evenimentelor prin care au trecut copiii 
lui Israel de-abia când lungii ani ai pribegiei se apropie de 
sfârşit. Între timp, a crescut o nouă generaţie, care este 
pregătită să plece către Tara Făgăduinţei. Insă niciunul dintre 


bärbatii care au fost In fruntea celor care au plecat din Egipt, 
nici chiar Moise - ne spune Biblia - nu va päsi pe tărâmul ei. 

Noul plan strategic prevede cucerirea Canaanului dinspre est, 
pornind aşadar din ţinuturile aflate în proximitatea lordanului. 
Însă drumul de la Kadesh până în ţinutul de la est de lordan 
străbate cinci regate, care se află între valea lordanului şi 
deşertul Arabiei: în nord, începând cam din dreptul prelungirilor 
muntelui Hermon se află regatul Vaşan, apoi regatul amorit de 
la Sihon, mai încolo regatul lui Ammon, iar la coasta estică a 
Mării Moarte se află regatul Moab şi mult spre sud, Edomul. 

Edomul este primul regat care trebuia să fie străbătut pe 
drumul care ducea spre ţinutul aflat la est de lordan. Copiii lui 
Israel cer permisiunea de trecere: „Din Cades a trimis Moise soli 
la regele Edomului, ca să-i spună: /... Îngăduieşte-ne să trecem 
prin ţara ta...” (Numerii 20:14, 17). 

Cel mai repede ajungi la ţintă dacă circuli pe drumurile cele 
mai bune. Autostrăzilor noastre le corespundea pe atunci un 
drum care trecea chiar prin mijlocul Edomului şi pe care israelitii 
intenționau să îl urmeze. Este vechiul „Drum împărătesc”, care 
exista încă pe vremurile lui Avraam. „Îngăduieşte-ne să trecem 
prin ţara ta”, cer ei, „... vom trece pe drumul împărătesc...” 
(Numerii 20:17). 

Populaţia sedentară din Orient i-a privit întotdeauna cu un 
sentiment de neîncredere pe nomazi - lucru care a fost valabil 
în trecut tot aşa cum mai este valabil şi astăzi -, cu toate că 
negociatorii lui Israel au declarat în mod răspicat că: „... nu ne 
vom abate pe la ogoare si pe la vii, nici apă nu vom bea din 
fântânile tale, ci... neabătându-ne nici la dreapta, nici la stânga, 
până vom ieşi din hotarele tale... şi de vom bea din apa ta, noi 
sau dobitoacele noastre, îţi vom plăti...” (Numerii 20:17, 19). 

Nelson Glueck a avut şansa să vadă cu propriii ochi cât de 
precisă era descrierea oferită de Biblie în ceea ce priveşte 
oraşul Edom, după ce a condus o expediţie de cercetare care a 
durat mai multi ani. În sudul Transiordaniei a descoperit, într-un 
ţinut din vecinătatea vechiului Edom şi Moab, o mulţime de 
urme ale unei aşezări de la începutul secolului al XV-lea î.Hr. 
Resturile de teren cultivat lasă să se tragă concluzia că ar fi 
existat câmpuri arate. Este aşadar de înţeles că, în ciuda tuturor 
asigurărilor israeliților exprimate în cererea lor de a merge pe 
Drumul împărătesc şi, deci, prin Edom, ei nu au primit acordul 


respectivului oras. 


Acest refuz îi obligă pe fiii lui Israel să facă un ocol. O iau de-a 
lungul marginii de vest a Edomului spre nord, în direcţia Mării 
Moarte, trecând prin Phunon, care astăzi se numeşte Kirbet- 
Phenan, o veche mină de cupru, cât şi prin Oboth, cunoscut 
pentru izvoarele sale. Apoi trec pârâul Sered, care forma graniţa 
dintre Edom şi Moab, ajungând în centrul lordaniei. Trec, făcând 
un mare arc, atât limita Moabului, cât şi coasta de sud a Mării 
Moarte. Ajung apoi la râul Arnon, deci la graniţa de sud a 
regatului amoritilor (Numerii 21:13). Din nou fac cerere israelitii 
pentru a fi se acorda dreptul de a merge pe Drumul împărătesc 
(Numerii 21:22). lar nu le este îngăduit, de data asta de Sihon, 
regele amoritilor. Se ajunge la luptă, începe cucerirea armată. 

Odată cu înfrângerea amoriţilor, evreii repurtează primul lor 
triumf. Constienti de forţa lor, năvălesc peste râul laboc mai 
departe spre nord şi cuceresc şi regatul Vaşan. Prin acest prim 
atac ferm pe care îl întreprind devin stăpâni ai zonei din estul 
lordaniei, care se întindea de la râul Arnon până la malurile 
lacului Ghenizaret. 

In descrierea pătrunderii şi a luptelor date în ţara de la est de 
lordan se vorbeşte, printre altele, despre un „pat de fier” al unui 
uriaş, care ar fi aparţinut regelui Og al Vaşanului (Deuteronomul 
3:11) şi care a dat multe bătăi de cap cercetătorilor. Acest mic 
pasaj bizar şi greu de crezut din Biblie a fost elucidat între timp 
printr-o explicaţie pe cât de naturală, pe atât de uimitoare. 
Biblia nu face decât să consemneze cu exactitate o amintire, 
care s-a păstrat din timpuri de mult trecute ale Canaanului. 

Atunci când cercetătorii au parcurs în lung şi în lat ţara 
lordanului în căutarea de urme ale istoriei biblice, au dat peste 
un gen de monumente care fuseseră descoperite şi în alte ţări. 
Era vorba de nişte pietre înalte, poziţionate eliptic, deasupra 
cărora era aşezată transversal o lespede de stâncă enormă: 
renumitele dolmene sau monumente megalitice, folosite cândva 
ca morminte. Asemenea monumente s-au păstrat pe ici şi pe 
colo în nordul Germaniei, în Danemarca, Anglia, nord-vestul 
Franţei şi în Sardinia. Poartă denumirea populară de „paturi ale 
uriaşilor” sau „morminte ale hunilor”. Deoarece asemenea 
monumente de mari dimensiuni au fost descoperite şi în India, 
Asia de Est şi chiar şi în insulele din sudul Pacificului, se crede 


că ele atestă o migraţie amplă a oamenilor într-o epocă 
timpurie. 

Cercetătorul german Gustav Dolman a descoperit în 1918 în 
apropierea Ammanului, capitala de astăzi a lordaniei, un dolmen 
care se bucură de o mare notorietate, deoarece pare să 
ilustreze uimitor de bine un anumit element menţionat în Biblie. 
Amman se află exact unde înainte era Rabbath-Ammon. Despre 
uriaşul rege Og se spune în Deuteronomul 3:11: „lată patul lui, 
pat de fier, şi astăzi este în Rabat-Amon: lung de nouă coti şi lat 
de patru coti, coti bărbăteşti.” Şi dimensiunile dolmenului 
descoperit de Dalman se apropie de cele indicate în Biblie. 
„Patul” este făcut din bazalt, o piatră gri-neagră, tare ca fierul. 
Imaginea unui asemenea mormânt poate să stea la baza 
descrierii din Biblie a „patului de fier” al uriaşului rege. Aşa cum 
o dovedesc alte cercetări, în Palestina dolmenele se regăsesc 
preponderent în zona de est a lordaniei, mai sus de râul laboc, 
în Aglunul de astăzi. Peste o mie de asemenea monumente 
străvechi se ridică spre cer din iarba podişului. Ţara de deasupra 
râului laboc, scrie în Biblie, este regatul în care a domnit regele 
Og al Vaşanului, ultimul dintre uriasi (refaimi): „Căci numai Og, 
regele Vaşanului, mai rămăsese din Refaimi” (Deuteronomul 
3:11). Tara Vasan, cucerită de israeliți, este şi ea numită „ţara 
Refaimilor” (Deuteronomul 3:13). 

La vest de lordan nu se regăsesc dolmene decât în jurul 
oraşului Hebron. Iscoadele pe care le-a trimis Moise din Kadesh 
„au trecut în partea de miazăzi a Canaanului şi au mers până la 
Hebron... Acolo am văzut noi si uriaşi, pe fiii lui Enac” (Numerii 
13:23, 34). Acolo trebuie să fi văzut dolmenele care au fost de 
curând descoperite în apropierea Văii Strugurilor. 

Până acum nu s-a aflat cine vor fi fost acei „uriaşi”. Poate că 
erau oameni de o statură mai mare decât cea obişnuită în 
rândul populaţiei de baştină în zona Iordanului. Sau poate că era 
greu de imaginat că acele morminte megalitice ar fi putut fi 
construite de altcineva decât de nişte oameni cu puteri imense 
şi cu o talie uriaşă...! 

Mormintele megalitice şi poveştile despre uriaşi sunt încă o 
dovadă a istoriei bogate din acele timpuri, istorie care s-a 
derulat pe o fâşie îngustă de teren de la malul Mării Mediterane, 
unde au sosit val după val popoare străine, care au lăsat urme 
ale existenţei lor: ţara Canaan. 


Vestea că israelitii au cucerit întreaga lordanie l-a speriat pe 
regele Balak al Moabului. | se făcuse teamă că poporul său nu 
va putea să facă faţă acestor fii de nomazi puternici atât din 
punct de vedere fizic, cât şi militar. A chemat „căpeteniile 
madianitilor” şi i-a stârnit împotriva copiilor lui Israel (Numerii 
22:4). Ei hotărăsc să recurgă la alte mijloace decât la cele 
militare. Vor să încerce să îi oprească pe israeliți cu ajutorul 
magiei. Cuvinte de vrajă şi blesteme, în al căror efect credeau 
cu fermitate popoarele Orientului antic, trebuia să îi 
îngenuncheze pe evrei. Din Pethor (sau Pitru), care se află în 
Babilon, unde această artă întunecată era înfloritoare, este 
chemat în mare grabă Bileam. Însă Bileam, marele vrăjitor şi 
magician, dă greş. Cum încearcă să profereze un blestem, 
acesta se transformă într-o binecuvântare pentru Israel (Numerii 
23). Atunci regele din Moab a recurs la cel mai periculos truc 
posibil, unul plin de răutate, care va greva viaţa israeliților timp 
de generaţii. 

Pasajul din Biblie în care se descrie stratagema militară 
folosită de Balac este socotit de teologi ca fiind unul ruşinos, aşa 
că de cele mai multe ori este ignorat. Desigur, putem să ne 
întrebăm de ce apare ceva „scârbos” în Biblie. Răspunsul este 
unul simplu: acel eveniment a avut urmări extrem de profunde 
pentru soarta poporului israelit. Aceasta a fost şi cauza pentru 
care cronicarii nu au trecut nimic ruşinos sub tăcere, ci au 
descris, conform adevărului şi fără nicio oprelişte, cele ce s-au 
petrecut. 

Relatările din Numerii, capitolul 25, nu au putut fi evaluate şi 
înţelese decât după ce uneltele arheologilor francezi, aflaţi sub 
conducerea profesorului Claude Schaeffer, au scos din nou la 
lumină părţi ale cultelor practicate în Canaan. Aceste cercetări 
au avut loc în anii 1930 în portul Ras Şamra de la Marea 
Mediterană - „Capul Feniculului” de pe coasta feniciană. 


ATUNCI S-A ASEZAT ISRAEL ÎN SITIM, DAR POPORUL A ÎNCEPUT 
SĂ SE SPURCE, PĂCĂTUIND CU FETELE DIN MOAB. / CĂ ACESTEA 
Îl CHEMAU LA JERTFELE IDOLILOR LOR ŞI MÂNCA POPORUL DIN 
ACELE JERTFE ŞI SE ÎNCHINA LA DUMNEZEII LOR. (Numerii 25:1, 
2) 


Nu avem de a face aici cu atracţia păcatului, care i-ar fi atras 


pe copiii lui Israel, a păcatului care se regăseşte în întreaga 
lume la toate popoarele; nu este vorba nici de prostituate de 
profesie, care i-ar fi atras pe israeliți. Ci e vorba de fetele si 
femeile moabitilor şi madianitilor. Ele i-au atras pe fiii lui Israel 
spre cultul lui Baal, spre culturile închinate fertilităţii practicate 
în Canaan. Israelitii se văd expuşi, încă înainte de a trece 
lordanul, universului de o mare bogăţie al fenicienilor şi 
multitudinii lor de zeități. 

Conducătorii israeliți acţionează prompt şi dur. Nu îi crutä nici 
măcar pe propriii lor bărbaţi. Cel care a păcătuit este strâns de 
gât şi apoi spânzurat, spre a fi văzut de toţi. Finees, nepotul lui 
Moise, văzând un israelit intrând în cort cu o madianită, apucă 
lancea „şi i-a străpuns pe amândoi, pe israelit şi pe femeie, în 
pântece” (Numerii 25:8). Moabiţii, cu care copiii lui Israel erau 
legaţi prin rudenie - Lot, nepotul lui Avraam, era considerat 
părintele lor (Facerea 19:37) - sunt însă crutati. Împotriva 
madianiţilor se porneşte însă un război de exterminare 
(Deuteronomul 7:2 şi urm.; 20:13 şi urm.). „Şi au lovit ei pe 
Madian, cum poruncise Domnul lui Moise, şi au ucis pe toţi cei 
de parte bărbătească.” Si le-a poruncit Moise: „Ucideti dar toţi 
copiii de parte bărbătească şi toate femeile ce-au cunoscut 
bărbat, ucideti-le. / lar pe fetele care n-au cunoscut bărbat, 
lasati-le pe toate vii pentru voi” (Numerii 31:7, 17, 18). 


ATUNCI S-A SUIT MOISE DIN ŞESURILE MOABULUI ÎN MUNTELE 
NEBO, PE VARFUL FAZGA, CARE ESTE IN FAŢA IERIHONULUI, ŞI l- 
A ARATAT DOMNUL TOT PAMANTUL... (Deuteronomul 34:1) 


...caci acum Moise îşi îndeplinise greaua sa misiune. De la 
şantierele de muncă silnică ale Egiptului, peste deceniile de 
lipsuri şi greutăţi petrecute în stepă, până în acest moment, 
Moise parcursese un drum extrem de lung. EI îl declarase pe 
fidelul losua drept urmaşul său. Acesta arätase că are mari 
aptitudini de strateg, de care aveau acum nevoie copiii lui 
Israel. Viaţa lui Moise ajunsese la împlinire, putea să se despartă 
acum de lume. Lui nu-i va fi dat să pună piciorul pe Pământul 
Fägäduintei. Dar poate să îl vadă din depărtare, de pe muntele 
Nebo. 

De la Amman, capitala Iordaniei de astăzi, până la muntele 
din Biblie sunt 27 de kilometri, cam o jumătate de oră de drum 


cu jeepul pe podisul de la marginea Desertului Arabiei, trecänd 
prin văi si câteodată pe lângă ogoare drept spre sud-est, în 
direcţia Mării Moarte. 

După un mic urcuş se ajunge pe un platou muntos larg şi 
golaş, aflat la 800 de metri deasupra nivelului mării. La vest 
muntele are povârnişuri abrupte, care ajung până în valea 
lordanului. Sus se simte o briză răcoritoare. Sub cerul lipsit de 
nori, privitorul poate admira un peisaj vast, de o inimaginabilă 
frumuseţe. În sud străluceşte argintiu întinderea Mării Moarte. 
Pe malul îndepărtat se ridică o linie de dealuri, care arată ca 
nişte cocoaşe. Apoi, şi mai departe, se vede lungul lanţ de munţi 
calcaroşi, brun-alburii, la graniţa cu ludeea. Acolo unde începe 
acesta şi se ridică abrupt din Negev se află oraşul Hebron. In 
vest, spre Marea Mediterană, se pot vedea cu ochiul liber din 
înaltul muntelui profiländu-se în depărtare două puncte 
minuscule - turnurile oraşelor Bethlehem şi lerusalim. Spre nord 
privirea urmăreşte podişul care se întinde din Samaria, trecând 
pe lângă Galileea şi ajungând până la culmile înzăpezite ale 
Hermonului, departe în zare. 

Dacă te uiţi în jos, la poalele muntelui Nebo, poţi vedea văi 
foarte adânci, în care se amestecă verdele frunzelor de rodiu cu 
roşul-galben al fructelor sale. Apoi privirea îţi fuge şi mai jos, 
spre stepa aridă a lordanului. Este o privelişte aproape 
fantomatică, lunară, de dealuri de cretă lucitor de albe aflate de 
o parte şi de alta a Iordanului, pe care nu creşte nici cea mai 
mică plantă. Fluviul nu are aici nici zece metri lăţime. În faţa 
Munţilor lordanului de Vest, care se ridică semet, ochiul se 
poate bucura de o pată de verdeață: este oaza lerihon. 

Moise şi-a sfârşit viaţa admirând acest peisaj al Palestinei de 
pe culmile muntelui Nebo. 

Jos, în larga stepă a ţării Moab, urcau tot în acest timp spre 
cer subţiri coloane de fum. Zi şi noapte ard focurile de tabără 
printre nenumăratele corturi din țesătură neagră de păr de 
capră. Odată cu învălmăşeala de voci ale bărbaţilor, femeilor şi 
copiilor, vântul duce spre valea Iordanului şi behăitul turmelor 
de pe pajişti. O imagine paşnică. Dar nu este decât un moment 
de odihnă înaintea mult rävnitei zile, marea linişte dinaintea 
furtunii, care va transforma în mod decisiv soarta copiilor lui 
Israel şi a ţării Canaan. 


„Sunt Lamgi-Mari... rege al Mari“ este gravat pe umărul drept, cuvinte cu care 
conducătorul regatului Mari, aflat pe Eufratul mijlociu îi întâmpină pe cercetătorii 
parizieni pe data de 23 ianuarie 1934. 

Foto: Andre Parrot, „Mari“ Ides et Calendes, Neuchâtel 


Dezgroparea primelor ziduri monumentale la Tell Hariri längä Abu Kemal, in Siria, 
care au şi astăzi cinci metri înălţime. Profesorul Parrot a adăugat la această poză: 
„Lucrătorii coboară în încăperi“. 

Foto: Andre Parrot, „Mari“ Ides et Calendes, Neuchâtel 


Într-un colţ al sălii 78 se aflau câteva imense vase din lut deteriorate. În anul 1750 
î.Hr., tavanul sălii s-a prăbuşit peste ele, atunci când trupele de incendiatori ale regelui 
Hammurabi au pus foc palatului din Mari. 

Foto: Andre Parrot, „Mari“ Ides et Calendes, Neuchâtel 

Imaginea aeriană ne dezvăluie grandoarea arhitectonică a palatului din Mari, care, cu 
cele 2,5 hectare pe care se întindea, era cea mai mare reşedinţă regală din mileniul al 
II-lea î.Hr. din întregul Orient antic. In unele dintre cele 260 de săli şi odăi ale acestui 
complex au fost descoperite texte scrise în cuneiforme despre oraşe precum Haran 
(Facerea 11:31) sau Nahor (Facerea 24:10). 

Foto: Andre Parrot, „Mari“ Ides et Calendes, Neuchâtel 


Profesorul Parrot (cu pălărie de tropice) studiază în sala tronului din palat statuia 
descoperită a lui Istup-ilum, guvernator în Mari. 
Foto: Andre Parrot, „Mari“ Ides et Calendes, Neuchâtel 


„...flii lui Israel... au luat tot de moştenire... până la muntele Hermon“ (losua 12:1). 
Acoperit cu zăpadă, muntele Hermon se ridică deasupra Ţării Fägäduintei. 
Foto: Arhiva istorică de imagini Lolo Handke, Bad Berneck 


Gradul înalt de salinitate al Mării Moarte face ca trupul unui om să plutească şi atunci 
când stă pur si simplu în apă. relaxat. 


Noul centru industrial realizat de statul Israel la Sodoma, pe malul sudic al Mării 
Moarte. 


Foto: Ursula Kohn, Hamburg 


Päduchi testosi si secretie de manä. 


Jos: Prima fotografie in care a fost redatä mana. 
Formatiunile de culoare deschisä, sticloasä, de 
pe creanga de tamarisc, pe care se aflä päduchi 
testosi, sunt picături de mană. Aceasta se vinde 
şi astăzi sub formă de mannit. 

Foto: F.S. Bodenheimer, expediţie în Sinai, 1927 


Stânga: Printre munţii pleşuvi ai Palestinei şi ai ținutului lordanului şerpuieşte 
cu nenumărate meandre lordanul, de la lacul Ghenizaret până la Marea Moartă, care 
se află la 392 de metri sub nivelul Mediteranei. 

Foto: Paul Popper Ltd., Londra 

Regina egipteană Anchesenamon (in dreapta), în zilele ei fericite alături de soțul ei, 


Tutankhamon. 
Foto: Arhiva istorică de imagini Lolo Handke, Bad Berneck 


În Muzeul din Cairo se odihneşte mumia lui Ramses al II-lea. Se consideră că el 
(sau fiul şi urmaşul său, Merenptah) este faraonul din timpul anilor de muncă silnică, 
pe care Moise i-a curmat, conducându-i pe copiii lui Israel afară din Egipt. 

Foto: Arhiva istorică de imagini Lolo Handke. Bad Berneck 


Mănăstirea Sf. Ecaterina, de la poalele Muntelui Sinai. 


şi dna William B. Terry, Baltimore 

Traseul asa-numitului „Drum impärätesc“, care trece prin relieful lordaniei bräzdat de 
văi profunde, este clar vizibil şi astăzi din avion. 


Foto: American School of Oriental Research, New Haven, Connecticut 


Zidurile lerihonului biblic cu fortificaţii vechi de 3500 de ani. Privirea se îndreaptă 
de la Tell es-Sultan spre lerihonul modern, aflat la poalele Munţilor luda. 


Foto: Editura Luther, Witten/Ruhr 


Asemenea lui Moise, care a făcut tabără cu copiii lui Israel la Kadesh (Numerii 33:36), 
nomazii de astăzi îşi adapă şi ei animalele la izvorul de la Ain Quedeis. 
Foto: R. Koeppel „Palestina“, Editura 1.C.B. Mohr, Tübingen 


Săpături arheologice in fastuoasa fațadă a unei grădini a regelui irod la Ierihon. 
| Foto: DI James L. Kelso, Pittsburgh 


Extragerea de cupru după milenii din „Minele regelui Solomon“ de la Marea Moartă, 
la mijlocul secolului XX. 
Foto: Ursula Kohn, Hamburg 


Imaginea surprinde un stadiu al säpäturilor prospective fäcute la Tell es-Mutesselim. 
Muncitorii trimit, din mână in mână, spre suprafaţă, materialul arheologic excavat. 
Ei se află (de sus în jos) pe ruine din perioada persană, babiloniană, asiriană şi 
israelită. În stratul IV au fost descoperite grajdurile, încăperile unde erau ținute carele, 
cât şi palatul care a fost construit pentru guvernatorul districtual „Baana... peste 
Meghidon“ (Ill Regi 4:12). 

Foto: Editura Librairie Artheme Fayard, Paris 

Războinici hititi dintr-un regat de lângă Karkemiş (perioadă hitită târzie). 


PARTEA A IV-A 
Lupta pentru Tara Făgăduinţei 
De la losua la Saul 
Capitolul unu 
Israelitii pătrund în Canaan 


Lumea în jurul anului 1200 î.Hr. » Slăbiciunile Canaanului ® 
Primii negutatori cu fier * Vadul prin lordan * Fortăreaţa Ierihon, 
cel mai vechi oraş din lume * Dispută între învățați privind nişte 
Ziduri ruinate * Indiciile oferite de straturi arheologice datorate 
incendiilor * Prima menționare de către faraon a poporului 
„Israel” « Descoperirea oraşului Hator + Morminte în apropierea 
satului lui losua 


DUPĂ MOARTEA LUI MOISE, ROBUL DOMNULUI, A GRĂIT 
DOMNUL CU IOSUA, FIUL LUI NAVI, SLUJITORUL LUI MOISE, ŞI A 
ZIS: / „MOISE, ROBUL MEU, A MURIT. SCOALĂ DAR ŞI TRECI 
IORDANUL TU SI TOT POPORUL ACESTA, ÎN TARA PE CARE O VOI 
DA FIILOR LUI ISRAEL.” (losua 1:1, 2) 


În acea vreme, în care copiii lui Israel sunt pe cale să 
păşească în Tara Fägäduintei, se decide la Marea Mediterană 
soarta Troiei, zilele marilor petreceri şi festivități organizate de 
Priam fiind deja numărate. În curând eroii lui Homer, Ahile, 
Agamemnon şi Odiseu vor pune mâna pe arme. Ne apropiem de 
anul 1200 î.Hr. Israel nu ar fi putut alege un moment mai 
favorabil pentru a intra în Canaan. Dinspre Egipt nu exista nicio 
ameninţare. Deşi ţara de pe Nil trăia sub Ramses al Il-lea o 
ultimă perioadă de strălucire, care a adus cu sine şi o nouă 
întărire a prezenţei egiptene în Palestina, în transformările 
politice care au avut loc în perioada de trecere de la Epoca 
Bronzului la cea a Fierului s-a diminuat şi puterea acesteia şi, 
implicit, a scăzut treptat şi influenţa sa în Canaan. 

Canaanul, la rândul său, slăbit de luptele interne dintre 
nenumăratele mici regate şi oraşe-stat existente aici şi sleit de 
către o administraţie egipteană coruptă, a văzut la rândul său 
scăzându-i forţele. 

De la alungarea hicsoşilor în jurul anului 1550 î.Hr., Palestina 
a fost neîntrerupt o provincie egipteană. Vechea ordine 
patriarhală, mai simplă, care existase în oraşe pe vremea lui 


Avraam, a fost Inlocuitä sub hicsosi de un sistem de tip feudal. 
Sub apăsarea unei pături conducătoare aristocratice, care 
stăpânea după propriul plac în mod despotic, poporul a devenit 
o masă de supuşi fără drepturi, de plebei. Egiptul nu a schimbat 
nimic în Palestina în ceea ce priveşte acest sistem. Conducătorii 
locali puteau să facă ce îi tăia capul în domeniile lor; aveau în 
subordine propriile trupe, unităţile de care de luptă, în care 
luptau doar patricienii, si infanteria de plebei. Luptele 
sângeroase purtate între oraşele-stat nu contau pentru Egipt, 
importante erau doar plăţile tributurilor, care erau urmărite cu 
mare stricteţe de inspectori egipteni. Garnizoanele şi punctele 
de apărare le asigurau o putere indiscutabilă. Gaza şi lope erau 
cele mai importante centre administrative egiptene. Cu ajutorul 
muncii silnice - contingentele de muncitori trebuiau asigurate 
de către căpeteniile locale - se construiesc si se intretin 
drumuri, se fac muncile necesare pe domeniile coroanei regale 
în fertila câmpie Izreel la sud de Nazaret, se taie minunatele 
păduri de cedri din Liban. Comisarii faraonului sunt corupți. De 
multe ori se fură solda trupelor şi sumele destinate întreţinerii 
lor. Drept urmare, mercenarii egipteni (cretani, beduini şi 
nubieni), jefuiesc după bunul lor plac aşezări lipsite de apărare. 
Canaanul a fost exploatat masiv sub stăpânirea egipteană. 
Populaţia s-a diminuat. Casele nobililor sunt mai primitive în 
secolul al XIII-lea î.Hr. Decât în perioade mai vechi, fapt dovedit 
indiscutabil de descoperirile arheologice. Obiectele de lux şi 
podoabele valoroase sunt acum mai puţine, de asemenea, mai 
sărăcăcioase sunt şi obiectele aşezate în morminte alături de cel 
decedat. Zidurile fortäretelor sunt şi ele construite mai precar. 
Doar pe coasta Siriei, care era apărată de lanţurile muntoase 
ale Libanului, făcând astfel luptele dintre stăpânii oraşelor din 
zonă să fie mai rare, viaţa din statele maritime pulsa aproape la 
fel de tare ca înainte. Porturile au rămas - orice s-ar întâmpla 
altundeva - locuri în care se poate cumpăra şi vinde orice soi de 
marfă. Spre 1200 î.Hr. Apare un metal cu totul nou pe lista 
produselor oferite spre vânzare, care este, la început, la fel de 
valoros ca aurul şi argintul: fierul. Deoarece vine din ţara 
hititilor, fenicienii sunt primii care fac comerţ cu acest metal, ce 
va intra în denumirea unei epoci din istoria omenirii. Egiptenii 
cunoşteau fierul deja de aproape două mii de ani şi îl apreciau 
ca pe o mare raritate. Acel fier pe care îl cunoşteau ei nu venea 


însă de pe planeta noastră, ci era extras din rămăşiţe de 
meteoriti. lar puţinele arme care au fost lucrate din el erau 
denumite de ei, pe bună dreptate, „pumnale din ceruri”. 

Odată cu noul metal se anunţă o nouă epocă, Epoca Fierului. 
Epoca Bronzului, cu realizările sale excepţionale în dezvoltarea 
civilizaţiilor, se stinge treptat - o mare perioadă a Vechii Lumi se 
încheie. 


Spre sfârşitul secolului al XIII-lea î.Hr. Vine dinspre nordul 
Mării Egee un nou val masiv de invadatori. „Popoarele mării” 
atacă Asia Mică atât pe apă, cât şi pe uscat. Ele fac parte dintr- 
un val de migraţie în care se înscrie şi „invazia dorică” asupra 
Greciei. Direcţia de pătrundere a străinilor - indarienii - tintea 
spre Egipt şi Canaan. Copiii lui Israel, care se aflau pe atunci în 
apropierea Iordanului, încă nu aveau de ce să se teamă. lar 
canaanitii nu sunt uniţi şi de aceea nu pot să se opună unei 
forte hotărâte. A sosit momentul israeliților. Trâmbiţele biblice 
ale lerihonului dau semnalul! 


SCULÂNDU-SE APOI IOSUA A DOUA ZI DIS-DE-DIMINEAŢĂ, A 
PORNIT DE LA SITIM SI A VENIT PÂNĂ LA IORDAN, EL ŞI TOŢI FIII 
LUI ISRAEL, ŞI AU POPOSIT ACOLO ÎNAINTE DE A-L TRECE. / 
PREOȚII CARE DUCEAU CHIVOTUL LEGĂMÂNTULUI DOMNULUI 
STĂTEAU CA PE USCAT ÎN MIJLOCUL IORDANULUI, CU 
PICIOARELE NEUDATE; IAR FIll LUI ISRAEL AU MERS CA PE 
USCAT, PÂNĂ CE TOT POPORUL A TRECUT PRIN IORDAN. / 
POPORUL A IEŞIT DIN IORDAN ÎN ZIUA A ZECEA A LUNII ÎNTÂI ŞI 
AU TĂBĂRÂT FIIl LUI ISRAEL LA GHILGAL, ÎN PARTEA DE RĂSĂRIT 
A IERIHONULUI. (losua 3:1, 17; 4:19) 


Astăzi trece pe aici un pod peste râu. lordanul este strâmt, 
foarte strâmt, şi din vechime există în această zonă multe 
vaduri, pe care localnicii le cunosc foarte bine. La lerihon, apele 
de un galben murdar ale râului nu sunt mai late de zece metri în 
perioada secetoasă. Când au ajuns israelitii la lordan, nivelul 
apelor era ridicat. „Atunci lordanul umplea matca sa şi ieşea din 
toate malurile sale, ca în timpul secerişului grâului” (losua 3:16). 
Ca în fiecare an, pe muntele Hermon începuse să se dezghete 
zăpada. „Apa care curgea din sus s-a oprit şi s-a făcut perete pe 
o foarte mare depărtare, până la cetatea Adam, care e lângă 


Tartan, iar cea care curgea spre marea cea din Arabah, spre 
Marea Sărată, s-a scurs şi a secat, iar poporul a trecut în faţa 
lerihonului” (losua 3:16,17). De aşezarea Adam ne aduce 
aminte el-Damiyeh, un vad foarte circulat de pe cursul mijlociu 
al Iordanului. S-ar putea ca apa să fie îndiguită temporar şi, 
drept urmare, în aval fluviul să sece măcar într-o oarecare 
măsură? 

Cazuri de îndiguire de amploare a apelor lordanului au fost 
relatate în repetate rânduri, mai ales ca urmare a cutremurelor. 
Ultimul asemenea caz a avut loc în 1927, când un cutremur 
puternic a spart malurile apei, tone de pământ rostogolindu-se 
de pe dealurile nu prea înalte din apropierea albiei. Cursul apei 
a fost oprit întru totul pentru 21 de ore la rând. În 1924 se mai 
întâmplase un asemenea fenomen. Şi în 1906 lordanul a fost 
blocat din cauza alunecărilor de teren care au avut loc în urma 
unui cutremur, încât albia în aval de lerihon a fost lipsită de 
orice fir de apă pentru 24 de ore. Relatări arabe susţin că ceva 
asemănător s-a petrecut şi în anul 1267. 

Dacă priveşti din avion această porţiune a văii Iordanului, îţi 
devine clar de ce fusese atât de importantă cu mii de ani în 
urmă. Spre est se întinde înaintea Desertului Arabiei podişul 
deluros al lordaniei, care a fost, din vremuri imemoriale, patria a 
nenumărate triburi de nomazi, ce puteau să vadă de aici 
păşunile fertile şi ogoarele Canaanului. Aici se află punctul 
prielnic pentru o invazie: vadul principal peste lordan, prin care 
se putea trece cu uşurinţă şi cu turmele. Însă cei ce încercau să 
pătrundă în ţară dinspre est se loveau în curând, nu mult după 
ce vor fi trecut de lordan, de prima oprelişte serioasă, lerihonul, 
aşezarea strategică esenţială pentru cucerirea Canaanului. 


ATUNCI AU TRÄMBITAT PREOȚII DIN TRÄMBITE. ŞI CUM A AUZIT 
POPORUL GLASUL DE TRÂMBIŢĂ A STRIGAT TOT POPORUL 
ÎMPREUNĂ CU GLAS TARE ŞI PUTERNIC ŞI S-AU PRĂBUŞIT TOATE 
ZIDURILE ÎMPREJURUL CETĂŢII PÂNĂ ÎN TEMELIE ŞI A INTRAT 
TOT POPORUL ÎN CETATE, FIECARE DIN PARTEA UNDE ERA, ŞI 
AU LUAT CETATEA. / IAR CETATEA ŞI TOT CE ERA ÎN EA AU ARS 
CU FOC... (losua 6:20, 24) 


Lupta pe care a dat-o losua pentru acest oraş este celebră. 
Bătălia dintre arheologii înarmaţi cu sape, târnăcoape şi 


documentatia lucrärilor realizate, care se sträduiesc sä afle cät 
mai multe despre acel eveniment, a durat mult mai mult. În 
Biblie se relatează că losua a cucerit oraşul lerihon în şapte zile. 
Lupta arheologilor pentru ceea ce a rămas de pe urma oraşului 
a durat - e drept, cu întreruperi - peste cincizeci de ani, după 
care, în sfârşit, au fost şi ei învingători. 

Tot procesul săpăturilor palpitante şi dramatice făcute la 
lerihon este presărat cu descoperiri incitante şi neaşteptate, 
încărcate de surprize şi de dezamăgiri, de supozitii şi retractări, 
de dispute legate de varii interpretări şi datări propuse de unii 
sau alţii dintre cei implicaţi în cercetări. 

Valea lordanului are o climă tropicală. Satul Ariha, lerihonul 
de astăzi, se aseamănă întru totul cu o oază, fiind aşezat la 
marginea deşertului sterp. În acest loc cresc până şi palmieri, 
care altminteri nu se întâlnesc decât rar în Palestina, în afara 
zonei aflate la sud de Gaza. Şi în Biblie lerihonul este numit 
„cetatea Palmierilor” (Judecători 3:13). Curmalele, ba aurii, ba 
roşii, se văd prin verdele crengilor de palmier. Din cele mai 
vechi timpuri, izvorul Ain es-Sultan (Izvorul Împăratului) a făcut 
să existe aici o vegetaţie luxuriantă. La nord de actualul lerihon 
se găseşte o movilă care îi poartă numele: Tell es-Sultan (Movila 
Impăratului). Aceasta este prilej de bătălie între arheologi. Cine 
vrea să o viziteze, trebuie să plătească o taxă de intrare. Situl 
este înconjurat cu sârmă ghimpată. 

Ruinele lerihonului au făcut din Tell es-Sultan unul dintre cele 
mai speciale situri din lume, unde nu mai este vorba doar de o 
fortăreață menţionată în Biblie. În acest deal, sub straturile 
Epocii Bronzului s-a găsit material arheologic din Epoca Pietrei. 
Acest fapt a atras atenţia specialiştilor spre timpurile cele mai 
vechi şi asupra primilor oameni care s-au sedentarizat. Primele 
case din lerihon au o vechime de şapte mii de ani şi se 
aseamănă, prin zidurile lor de formă rotundă, cu corturile 
nomazilor. Arta olăritului nu le era însă cunoscută locuitorilor de 
aici. In 1953, o expediţie arheologică britanică a descoperit 
urmele lor. Conducătoarea acelui proiect, dr. Kathleen M. 
Kenyon, a afirmat că „lerihonul poate să pretindă că este cel 
mai vechi oraş din lume”. 

La scurt timp după începutul secolului XX, arheologii 
începuseră deja să se intereseze de singuraticul Tell es-Sultan. 
Din 1907 până în 1909 s-a cercetat cu mare grijă această mare 


movilä de ruine, strat cu strat. Atunci cänd cei doi conducätori ai 
expeditiei arheologice germano-austriece, prof. Ernst Sellin si 
prof. Carl Watzinger, au publicat rezultatele săpăturilor 
întreprinse de ei, au produs o uimire generală. Au găsit două 
cercuri de fortificaţie concentrice, cel intern urmând coama 
dealului. Este o capodoperă strategică a construcţiilor fortificate 
ridicate din cărămizi arse la soare. Sunt două ziduri paralele, 
care au între ele o distanţă de trei până la patru metri. Zidul 
interior, care este mai gros decât cel exterior, are o lăţime 
constantă de trei metri şi jumătate. Cel exterior este construit la 
poalele dealului, având o grosime de doi metri, şi are opt până 
la zece metri înălţime, sprijinindu-se pe nişte fundaţii puternice. 
Acestea sunt renumitele ziduri ale lerihonului! Ele au dat 
naştere la dispute fulminante între specialişti privind epoca în 
care au fost construite, cât au dăinuit şi când au fost distruse. 
Au existat nenumărate argumente, luări de poziţie si supozitii 
exprimate în favoarea unei teze sau a alteia. Totul a pornit de la 
primele date publicate de Sellin si Watzinger, dezbaterile 
continuänd apoi decenii. 

Insisi Sellin şi Watzinger ajung la o - cum o numesc singuri - 
„corectură importantă” a primelor lor concluzii. Intr-o lucrare 
comună ei susţin acum că fortificația exterioară „ar fi fost 
năruită în jurul anului 1200 î.Hr., ceea ce înseamnă că ea 
reprezintă zidul luat cu asalt de losua”. Pentru a cerceta mai 
exact acest aspect, în 1930 pleacă o nouă expediţie arheologică 
la Tell es-Sultan. În timpul celor şase ani de săpături care 
urmează, sunt scoase la lumină alte porţiuni ale zidurilor 
fortificate. Profesorul John Garstang, conducătorul acestui 
proiect, înregistrează fiecare amănunt cu minuţie. El descrie 
foarte plastic gradul distrugerilor dinăuntrul dublului cerc de 
fortificaţii: „Spaţiul dintre cele două ziduri este umplut de 
dărâmături şi moloz. Se văd urme clare ale unui mare incendiu, 
grămezi de cărămidă innegritä, pietre sfărâmate, lemn 
carbonizat şi cenuşă. Casele de lângă zidurile fortificate sunt 
arse până în temelii, acoperişurile s-au prăbuşit peste tot ce se 
afla sub ele.” 

Fig. 23. Vechile ziduri de apärare canaanite de la lerihon (reconstituire) 


După ce Garstang a cerut părerea celor mai avizaţi specialişti, 
concluzia celei de a doua bătălii între arheologi a fost 
următoarea: zidul interior de apărare este cel mai recent şi, prin 
urmare, cel care a fost distrus de israeliți. Însă nici cu această 
concluzie nu s-a ajuns la un sfârşit al conflictului ştiinţific legat 
de zidurile fortificate ale  lerihonului. Garstang datează 
distrugerea zidului interior în jurul anului 1400 î.Hr. Părintele 
Hugues Vincent, un important arheolog care s-a remarcat mai 
ales prin succesele repurtate la săpăturile de la lerusalim, a 
cercetat rezultatele săpăturilor de la lerihon şi şi-a exprimat 
convingerea că distrugerea zidurilor oraşului a avut loc între 
1250 şi 1200 î.Hr. 

Astăzi ştim că ambii arheologi s-au înşelat. S-au dezvoltat 
între timp metode care ne ajută să înţelegem mult mai bine 
siturile în care se fac săpături decât cele care existau cu câteva 
decenii în urmă. Profesorul Garstang şi părintele Hugues Vincent 
au considerat, ambii, că nişte ziduri mult mai vechi, din Epoca 
timpurie a Bronzului, ar fi datat dintr-o perioadă târzie a 
acesteia! Fapt care nu mai este astăzi pus la îndoială de nimeni. 
Confuzia a apărut din cauza faptului că vântul şi precipitaţiile au 
erodat straturile superioare, mai recente, într-o mare măsură. 
Intr-un singur loc - în punctul cel mai înalt al Tell es-Sultan, în 
nord-vestul dealului de moloz - s-au mai păstrat peste resturile 
de zid din Epoca timpurie a Bronzului şi resturi ale unor 


construcţii de apărare din perioada de mijloc în întreaga lor 
înălţime. lar resturi precare de case din perioada târzie a Epocii 
Bronzului au fost descoperite doar în unele locuri situate pe 
coasta de est a dealului. Toate aceste date i se datorează lui 
Kathleen M. Kenyon, arheolog britanic care a pus în anii 1950 
bazele tuturor cunoştinţelor noastre actuale despre lerihon, prin 
săpăturile pe care le-a întreprins în „cel mai vechi oraş din 
lume”. Doamna Kenyon a ştiut să interpreteze atât puţinele 
fragmente de ceramică găsite la lerihon, cât şi mormintele care 
au fost singurele surse de informaţii din perioada târzie a 
vechiului oraş. Conform rezultatelor cercetărilor ei, zidurile 
lerihonului trebuie să fi fost refăcute de nu mai puţin de 
şaptesprezece ori în Epoca Bronzului. Ele au fost distruse în 
multe rânduri fie prin cutremure, fie prin eroziune. Poate că 
această vulnerabilitate a zidurilor de apărare ale lerihonului să 
se regăsească în paginile Bibliei, unde scrie că fiii lui Israel nu 
au trebuit decât să îşi facă auzit strigătul lor de luptă şi să sufle 
cu putere în trämbite, pentru a reuşi să cucerească lerihonul. 
Oraşul perioadei de mijloc a Epocii Bronzului a existat de pe 
timpul hicsoşilor şi a încetat să mai fie populat odată cu 
plecarea acestora, în 1550 î.Hr. lerihonul a rămas părăsit pentru 
circa un secol şi jumătate. De abia în jurul anului 1400 î.Hr. 
Trebuie să se fi aşezat aici din nou oameni - asta socotind după 
ceramica, mormintele şi puţinele ruine de case din perioada 
târzie a Epocii Bronzului descoperite pe coasta de est a dealului. 
Dar şi acest oraş, acum atât de slab populat, a fost din nou 
părăsit de locuitorii săi în jurul anului 1325 î.Hr. Să fi căzut 
victimă unor invadatori care au fost mai apoi cuprinşi în „Israel” 
şi ale căror cuceriri au ajuns să fie consemnate în Biblie? Căci 
dacă _israeliţii au ajuns la lerihon într-adevăr doar în epoca 
cuceririi Canaanului, adică pe la mijlocul sau spre sfârşitul 
secolului al XIII-lea î.Hr., atunci ar fi găsit un oraş nepopulat! De 
abia în secolul al IX-lea î.Hr., pe vremea regelui Hiel, lerihonul a 
fost din nou reconstruit (III Regi 16:34). De parcă locul ar fi fost 
blestemat pentru sute de ani, aşa cum ne spune Biblia (losua 
6:26). 

lerihonul era prima fortăreață aflată în drumul spre Tara 
Făgăduinţei. Şirul cuceririlor următoare ale copiilor lui Israel 
făcute în Canaan a putut fi urmărit cu exactitate de către 
arheologi în alte situri. 


Cam la 20 de kilometri sud-vest de Hebron se afla orasul 
Debir. Apărat de puternice ziduri şi fortificaţii, el domina 
Negevul. „După aceea s-a întors losua împreună cu toţi Israelitii 
asupra Debirului şi l-a împresurat” (losua 10:38). 

La 45 de kilometri sud-vest de lerusalim a fost identificat 
biblicul Lachiş, care trebuie să fi fost o cetate extrem de 
puternică pentru condiţiile existente pe atunci în Canaan. O 
expediţie arheologică englezească, condusă de James Lesley 
Starkey în anii 1930, a măsurat în Tell ed-Duwer o suprafaţă 
construită de 24 de acri, care fuseseră în vechime apărată de un 
sistem de apărare puternic. Şi acest oraş a căzut pradă unui 
incendiu nimicitor. Un vas găsit acolo are o inscripţie în care 
apare „anul 4” al domniei faraonului Merenptah, ceea ce 
corespunde anului 1220 î.Hr.! „Şi a dat Domnul Lachisul în 
mâinile lui Israel” (losua 10:32). 

În muzeul de la Cairo se află o stelă dintr-un templu funerar 
din Teba, pe care este preamărită victoria faraonului Merenptah, 
a cărui domnie a început în iulie 1224 sau 1223 î.Hr., asupra 
libienilor. Pentru a creşte şi mai mult laudele aduse regelui, sunt 
enumerate şi alte fapte pe care le-ar fi făcut. De exemplu, spre 
sfârşitul textului stă scris: „A fost cucerit Canaanul cu tot ce era 
rău în el. A fost luat Aşcalonul, a fost supus Ghezerul, Yanoam a 
fost distrus. Poporul lui Israel este lipsit de orice alinare, nu are 
niciun moştenitor. Palestina a devenit văduva Egiptului.” 

Acest text triumfal, scris în 1229 î.Hr., este valoros din mai 
multe motive şi ne oferă o serie de explicaţii. Aici putem vedea 
pentru prima dată în istoria omenirii cuvântul „Israel” şi, în plus, 
el a fost scris de către un străin şi de o persoană care a trăit în 
acele timpuri. Israel este numit în mod explicit ca fiind un popor 
şi, de asemenea, apare într-un context în care sunt enumerate 
oraşe din Palestina - iată o dovadă, pe care nu o poate nega nici 
cel mai încăpățânat sceptic, că Israel se asezase deja în jurul 
anului 1220 î.Hr. În Canaan şi că nu mai era cu totul necunoscut. 

Cu puţin înainte de 1200 î.Hr., copiii lui Israel reuşiseră să 
atingă mult râvnitul lor ţel, să ajungă în Canaan, dar încă nu 
sunt stăpânitorii lui. Urmele incendiilor le trasează drumul pe 
care l-au parcurs şi lasă să se vadă înalta lor pricepere 
strategică. losua a evitat fortărețele cele mai puternice, Ghezer 
şi lerusalim. Este evident că optase pentru principiul minimei 
rezistenţe. Văile şi luncile fertile sunt şi ele în mâna canaanitilor 


şi vor rămâne aşa încă pentru multe generaţii. Israel nu avea 
armele necesare pentru a se putea opune temutului car de 
luptă, îi lipsea tehnica şi experienţa de a cuceri oraşe puternic 
fortificate. A pus însă piciorul în regiuni mai puţin populate, în 
ţinuturile deluroase din stânga şi dreapta lordanului, pe care le- 
a supus. Haţor, care se află la nord de lacul Ghenizaret, le-a 
căzut în mână, deşi era încă destul de puternic, chiar dacă 
avusese de suferit în războiul prin care a trecut în jurul anului 
1300 î.Hr., când a fost atacat de trupele egiptene. „Tot atunci 
întorcându-se, losua a luat Haţorul şi pe regele lui l-a omorât cu 
sabia. Haţorul fusese... capul tuturor regatelor acestora” (losua 
11:10). De gândit ne dă acest „fusese”. Intr-adevär, oraşul, care 
a fost distrus în jurul anului 1300 î.Hr. (probabil de faraonul 
Sethos I) fusese mai bogat şi mai înfloritor decât Hatorul din 
momentul sosirii israeliților şi pe care l-au distrus şi ei, la rândul 
lor. Evenimentul cu cele mai grave urmări pentru istoria oraşului 
a fost însă această ultimă distrugere de către Israel, care s-a 
petrecut spre sfârşitul secolului al XIII-lea î.Hr.! Descoperirea 
tocmai a acestui oraş se numără printre cele mai fericite 
surprize ale arheologiei biblice din perioada recentă. Arheologul 
englez John Garstang identificase deja dealul de ruine Tell el- 
Qedah, care se află între lacul Hule şi Marea Galilee, pe partea 
vestică a lordanului, ca fiind vechiul oraş Hator. Însă abia 
campaniile de dezgropări care au durat ani la rând, debutând în 
1953 la iniţiativa Universităţii Ebraice din lerusalim sub 
conducerea arheologului Yigael Yadin de la Expediția James A. 
De Rothschild, au reuşit să smulgă tellului secretele pe care 
acesta le păstrase ascunse pentru atâta vreme. Straturile sale 
ne vorbesc despre soarta schimbătoare a oraşului Haţor. 

Se pot recunoaşte douăzeci şi una de faze de dezvoltare 
distincte, douăzeci şi unu de oraşe, construite fiecare pe ruinele 
celui precedent, după ce acestea au fost distruse pe rând în 
războaie, de incendii sau din cauza unor catastrofe naturale. De 
la acropola aşezată pe un teren înalt se întindea în jos restul 
oraşului, până departe în vale. Un sistem ingenios de canalizare, 
construit cu ajutorul unor tuburi din lut, asigura igiena oraşului. 

Descoperirile făcute aici au dovedit în modul cel mai relevant 
cu putinţă relatarea din Biblie, conform căreia oraşul Haţor 
deţinea o mare putere în Canaanul din timpul cuceririi acestuia 
de către israeliți. Nu era doar una dintre cele mai 

Fig. 24. Cucerirea Canaanului. Campania lui losua 
în jurul anului 1230 î.Hr. 


mari aşezări din ţară, ci, in acelaşi timp, si una dintre cele mai 
puternice fortărețe. Hatorul a fost distrus în secolul al XIII-lea 
î.Hr., exact aşa cum se specifică în Cartea lui losua Navi. Un 
strat de cenuşă duce la concluzia că a avut loc un mare incendiu 
în acea perioadă. Unii specialişti nu pregetă să atribuie aceste 
resturi rămase de pe urma acelui incendiu acţiunilor militare ale 
lui losua şi ale luptătorilor săi. 

Odată cu aceste cuceriri şi cu făgăduita ocupare a 
Canaanului, losua şi-a încheiat marea sa misiune. Bătrân, el 
moare şi este înmormântat „... la Timnat-Serah, care e în 
muntele Efraim, la miazănoapte de muntele Gaas” (losua 24: 
30). Textul grecesc (LXX 24:30b) mai adaugă la acestea un 
element extrem de important: „Şi au pus acolo cu dânsul în 
mormântul în care l-au îngropat cutitele cele de piatră cu care 
Josua a tăiat împrejur pe fiii lui Israel în Ghilgal...”. La Ghilgal, pe 
drumul dintre lordan şi lerihon, s-a făcut, conform tradiţiei, 
tăierea împrejur „cu cuțite de piatră”. „Căci tot poporul care 
iesise din Egipt era tăiat împrejur; iar poporul născut pe cale, în 
pustiu, după ieşirea din Egipt, nu era tăiat împrejur” (losua 5:5). 
La 15 kilometri nord-vest de Betel se află „Kefr Ishu’a”, adică 
„Satul lui losua”. În stânci sunt săpate peşteri funerare. În 1870 
s-au descoperit într-unul dintre mormintele de aici o mulţime de 
cuțite de piatră... 

Descrierea biblică a ceea ce a fost apoi descris în cărţile de 
istorie ca ocuparea de către israeliți a Canaanului şi dovezile 
care susţin adevărul relatărilor din Biblie în această privinţă, ce 
au fost aduse de câtre descoperirile arheologice, ne arată - 
pentru a câta oară - că date noi ridică şi noi întrebări. Un 
exemplu elocvent în acest sens este Haţor. Cu stratul său de 
ruine arse şi de cenuşă şi cu monumentele distruse ale zeităților 
sale ne apare astăzi ca o previziune biblică petrificată a sorții 
tragice a Canaanului de atunci: „Domnul Dumnezeul tău va 
izgoni dinaintea ta popoarele acestea încetul cu încetul... /... ţi 
le va da Domnul Dumnezeul tău şi le va pune în mare tulburare, 
încât vor pieri. / Va da pe regii lor în mâinile tale şi tu vei pierde 
numele lor de sub cer: nimeni nu-ţi va putea sta înainte până îi 
vei stärpi. / Idolii dumnezeilor lor să-i ardeti cu foc...” 
(Deuteronomul 7:22-25). Stratul care dovedeşte distrugerea 
oraşului Haţor corespunde, şi din punct de vedere temporal, 
perfect cu începutul cuceririi Canaanului de către losua spre 


sfârşitul secolului al XIII-lea î.Hr. Si totuşi, legat de Hator, 
rămâne de clarificat o problemă: regele Haţorului este labin, pe 
care losua l-a învins „la apele Morom” (losua 11:5 şi urm.). In 
Cartea judecătorilor însă, unde este descrisă o perioadă 
ulterioară a istoriei israeliților, labin mai domneşte peste acelaşi 
oraş „şi a apăsat cumplit pe fiii lui Israel douăzeci de ani” 
(Judecători 4:2). labin va fi „supus” abia de către căpetenia 
israelită Barac (Judecători 4:23), însă rămâne neclar dacă lupta 
decisivă a avut loc lângă pârâul Chişon sau pe muntele Tabor 
(Judecători 5:21). În această privinţă arheologii pot să ne vină în 
ajutor, căci după catastrofă, Haţor nu mai era un oraş atât de 
important încât să mai fie reşedinţa unui rege al Canaanului, 
care să îi fi „apăsat cumplit” pe israeliți. După o perioadă de 
trecere, in care Haţor a fost doar o aşezare precară a israeliților 
timpurii seminomazi (secolele al XIl-lea - al XI-lea î.Hr.), el 
devine din nou o fortăreață abia în vremea regelui Solomon 
(secolul al X-lea î.Hr.). Deci din povestea cu regele labin nu mai 
rămâne probabil nimic în picioare. Este de bănuit că nu avem de 
a face în acest caz decât cu o preluare a imaginii acelui rege al 
Hatorului care domnea în perioada cuceririi Canaanului de către 
israeliți, respectiv în Epoca târzie a Bronzului - doar că în 
tradiţia legată de numele său s-au combinat elemente atât din 
Epoca timpurie a Bronzului, cât şi din cea târzie. 

Hator se află destul de mult spre nord, o bună bucată de 
drum mai la nord faţă de lacul Ghenizaret. Insă asemenea 
îngemănări de date ţinând de epoci diferite apar în Biblie în 
legătură cu multe alte situri arheologice, de data aceasta din 
sudul „Ţării Fagaduintei”. Astfel, oraşul Ai joacă un rol important 
printre oraşele Canaanului care au fost cucerite de către losua 
(losua 7:2 şi urm., ca şi 8:1-24). De abia mai târziu vine rândul - 
după cele relatate în Biblie - oraşului învecinat Betel (losua 
12:16). Şi într-adevăr, în Betel s-a descoperit, deasupra unui 
strat datând din Epoca târzie a Bronzului, un altul gros, format 
din cenuşă şi moloz de cărămizi arse - exact aşa cum era de 
aşteptat. Dar cum au stat lucrurile cu Ai? Judith Marquet-Krause, 
care a condus săpăturile aici, nu a putut găsi un strat care să 
ateste distrugerea oraşului în Epoca târzie a Bronzului, în 
„vremea lui losua”. Ai era în acea perioadă de mult părăsit şi în 
ruine (încă din perioada timpurie a Epocii Bronzului). El îşi 
merita numele, care în ebraică nu înseamnă nimic altceva decât 


„ruină”, iar ampla descriere a cuceririi sale, care apare in 
capitolul opt al Cărţii lui losua Navi, nu avea nicio acoperire! 
După aceea, la începutul Epocii Fierului, s-au aşezat aici din nou 
locuitori, al căror sat a fost însă, din nou, distrus. A greşit cumva 
Judith Marquet-Krause în cercetările pe care le-a întreprins? Noi 
săpături, realizate de data aceasta sub conducerea lui J.A. 
Callaway, au încercat să cerceteze acest lucru. Însă Callaway nu 
a putut decât să confirme: în Epoca târzie a Bronzului nu a 
existat în Ai nicio aşezare, drept pentru care israelitii nu au 
putut cuceri aici niciun oraş. Specialiştii sunt descumpăniţi. Ar fi 
putut să apară o greşeală de atari dimensiuni în Biblie? Sau au 
încurcat autorii ei unele date? Să se fi referit pasajul privind 
cucerirea oraşului Ai de fapt la cucerirea Betelului învecinat, 
care a fost într-adevăr transformat în ruine la sfârşitul Epocii 
Bronzului? In cele din urmă s-a ajuns la o perspectivă înţeleaptă: 
nu este cazul să se presupună că toate evenimentele „biblice” 
legate de „cucerire” ar fi avut loc la sfârşitul Epocii Bronzului. 
Nu s-ar putea ca Biblia să se fi referit la oraşul Ai care a existat 
la începutul Epocii Fierului? Dacă s-ar accepta această poziţie, 
atunci nu ar coincide doar rezultatele săpăturilor din Ai şi cele 
relatate în Biblie, ci şi cele de la Arad, Dibon şi Ghibeon, unde nu 
s-au găsit, de asemenea, urme de aşezări din perioada târzie a 
Epocii Bronzului (cu excepţia unui mormânt din Ghibeon). În 
plus, menţiunea că oraşul Ghibeon era mai mare decât Ai (losua 
10:2) coincide cu situaţia care a existat în perioada Epocii 
Fierului. Din nou Biblia „are totuşi dreptate”, dacă se face 
abstracţie de faptul că tradiţiile legate de ocuparea de ţinuturi 
care au avut loc în Epoca Bronzului şi în cea a Fierului s-au 
contopit. 

Datorită acestei inexactitäti, cât şi altora asemănătoare, 
specialiştii au văzut că pot prezenta „ocuparea” biblică drept un 
proces extrem de complicat şi de durată, ce a avut loc de-a 
lungul mai multor secole, dar pe care Biblia ni-l descrie într-un 
ritm de „repede înainte” şi îl leagă de personalitatea lui losua. În 
plus, în Cartea Sfântă sunt selectate doar anumite evenimente, 
care nu sunt totdeauna prezentate într-o cronologie care să nu 
ridice unele semne de întrebare. Unii specialişti consideră chiar 
că o asemenea „ocupare”, cum este arătată în Biblie, nici nu ar 
fi avut loc. In mod surprinzător, acest punct de vedere se poate 
susţine chiar cu elemente aflate în textul biblic. losua a strâns, 


într-adevăr, după primele sale victorii, întregul „Israel” în ţara 
Canaan, lângă munţii Garizim şi Ebal, lângă care se afla vechiul 
Sichem (astăzi Nablus). Am menţionat acestea mai înainte şi 
adăugăm aici: în această privinţă, în Biblie se face o diferenţiere 
fermă între „băştinaşi” şi „venetici” (losua 8:33). Cum aşa? Nu 
se spunea că a pătruns împreună întregul popor israelit în Ţara 
Fägäduintei? Despre ce este atunci vorba cu aceşti „băştinaşi”? 
Unii susţin că israelitii ar fi venit în mai multe valuri. Acest lucru 
ar putea să fie o explicaţie: la sosirea unora, alţii se aflau deja 
aici. Erau deja „băştinaşi”. 

lată şi alte teze, care circulă în dezbaterile ştiinţifice legate de 
„ocuparea” descrisă în Biblie: 

Ceea ce se descrie în Biblie drept „ocupare” a constat, de 
fapt, din lupte între locuitorii sedentari ai oraşelor şi membrii 
unor grupuri nomade sau seminomade, cauzele fiind de ordin 
social şi religios. 

„Ocuparea” ar fi fost, de fapt, preponderent o infiltrare 
paşnică, o pătrundere treptată a unor imigranţi străini, care nu a 
dus decât ici şi acolo la tensiuni ce au fost rezolvate prin forţa 
armelor. 


Capitolul doi 
Sub conducerea lui Debora şi Ghedeon 


Israelitii devin sedentari e Muncă de pionierat în zona muntoasă 
eColibe de ţărani în loc de palate + Debora aprinde flacăra 
revoltei « Lupta din valea Izreel * Victoria împotriva „carului de 
fie’ + Vase israelite în Megiddo » Atacuri tâlhăreşti dinspre 
deşert * Urme ale distrugerilor făcute sub Abimilec în Sichem + 
Tactica salvatoare a lui Ghedeon » Prima luptă pe cămile din 
istorie « Un proaspăt mijloc de transport, domesticit 


Fig. 25. Amforă israelitä 


ASTFEL A DAT DOMNUL LUI ISRAEL TOATĂ TARA, PE CARE 
JURASE SĂ O DEA PĂRINŢILOR LOR ŞI AU PRIMIT-O El 
MOSTENIRE ŞI S-AU AŞEZAT ÎN EA. (losua 21:43) 


În Tara Fägäduintei se întâmplă ceva uimitor: triburile 
israelite se aşază temeinic în ţinuturile pe care le-au cucerit. Nu 
mai putea să fie, aşadar, un popor tipic de nomazi. Canaanul a 
suferit incursiuni ale nomazilor din vremuri imemoriale, dar 
acestea nu au fost niciodată decât episodice. Triburile veneau 
pentru a-şi aduce la păscut turmele şi dispăreau apoi la fel de 
neaşteptat precum veniseră. Israelitii devin însă sedentari, 
cultivă ogoare şi taie păduri... „Şi losua le-a răspuns: «Dacă 
sunteţi multi, duceti-vä în păduri şi acolo, în ţara Ferezeilor şi 
Refaimilor, cäutati-vä loc, dacă muntele Efraim vă e strâmt!» / 
Dar losua a zis către casa lui Iosif, lui Efraim şi lui Manase: «Tu 
eşti mult la număr şi ai putere multă. Deci nu vei avea numai o 
parte. / Muntele va fi al tău şi pădurea. Tu îl vei curäti şi va fi al 
tău până la capătul lui...»” (losua 17:15,17,18). Ei renunţă la 
cort şi încep să îşi construiască colibe, iar în oraşele cucerite se 
adăpostesc în ruinele fostelor case. In straturile de cenuşă de la 
Debir, Beth-Semes şi Betel s-au descoperit rămăşiţe ale unor 
obiecte primitive şi sărăcăcioase din gospodăriile lor. 

Ruptura faţă de perioada anterioară devine evidentă datorită 


rezultatelor unor săpături arheologice. Acolo unde se aflau 
cândva case elegante de nobili şi palate ale stăpânitorilor 
ținutului, apar acum colibe ţărăneşti şi garduri. Masivele ziduri 
de apărare arată semne că aveau nevoie să fie întreţinute şi 
reparate. Contribuţia fiilor lui Israel nu a fost însă decât ridicarea 
unor ziduri de o lăţime redusă. Construirea unor fortificaţii 
puternice ar fi presupus muncă silnică, ceea ce era lucrul cel 
mai urât de către israeliți, care se simțeau un popor de ţărani 
liberi: fiecare făcea ce i se părea că este drept” (Judecători 
17:6). Chiar şi cuvântul care în Canaan se folosea pentru a 
desemna un „sclav” era folosit de israeliți în sens contrar, 
desemnând un „om liber”. In sistemul stăpânitorilor oraşelor din 
Canaan, cultivarea câmpului era în sarcina sclavilor, în timp ce 
în cazul israeliților aceeaşi muncă nu era făcută decât de 
oameni liberi, aparţinând familiei care poseda terenul pe care îl 
lucrau. Capul familiei era tatăl, patriarhul. Apar nenumărate 
aşezări noi, arheologii descoperă urmele lor pe întreg podişul. 
Insă doar puţine dintre ele au dăinuit peste timp, deoarece 
materialul de construcţie cel mai folosit erau cărămizile din lut 
uscate în aer liber, iar construcţiile realizate cu ele nu au o 
durată lungă de existenţă. 

Israeliţii au făcut o adevărată muncă de pionierat în zona 
muntoasă. Teritorii de nelocuit, lipsite de izvoare sau alte surse 
de apă, sunt acum populate. Oricât de incredibil ar putea părea 
acest lucru, există dovezi care ne arată că a fost introdusă o 
nouă tehnică, folosită astăzi din nou de către statul Israel. Au 
săpat şi construit în pământ cisterne pentru strângerea 
precipitațiilor, cisternele fiind spoite pe dinăuntru cu un strat de 
calcar - ceea ce nu s-a mai făcut înainte. Acestea sunt atât de 
bine zidite, încât au rezistat peste milenii. 

Aşa cum se arată în Cartea Judecătorilor şi cum se confirmă 
de cercetători, israelitii prind rădăcini în noua lor patrie ca 
agricultori. In luptele continue purtate cu vecinii lor, dar şi în 
cele dintre ei, le-au crescut treptat deopotrivă forţa şi 
experienţa militară. Biblia ne relatează despre înfruntări şi lupte 
cu moabitii, amoritii şi cu triburile aramaice din deşertul sirian, 
despre războaie civile sângeroase, despre luptele triburilor 
împotriva lui Veniamin (Judecători 20); Albright descoperă în 
acest loc patru straturi datorate distrugerilor, datate între 1200 
şi 1000 î.Hr.! 


Tot în această perioadă „s-a luptat Abimelec cu cetatea toată 
ziua aceea, a luat cetatea, a ucis poporul care era în ea şi a 
dărâmat cetatea şi a presărat locul ei cu sare” (Judecători 9:45). 
Aşa ne descrie Cartea Judecătorilor cucerirea oraşului Sichem de 
către Abimelec, fiul obsedat de putere şi răzbunător al 
judecătorului Ghedeon în timpul războiului dus cu fraţii săi. 

In Tell el-Balata, unde se afla biblicul Sichem, primul oraş pe 
care l-a văzut Avraam la sosirea sa în Canaan, s-a putut 
confirma în 1959, în urma cercetărilor făcute de arheologii 
americani de la Universitatea Drew şi de la Seminarul 
McCormick, care se aflau sub conducerea profesorului G. Ernest 
Wright - care a mers pe urmele profesorului german Sellin - 
ceea ce se relatează în Biblie despre soarta oraşului. Fragmente 
de vase de lut găsite printre ruine şi care au putut fi identificate 
ca fiind tipic israelite ne asigură că distrugerea oraşului Sichem 
a avut loc către sfârşitul secolului al XII-lea î.Hr., deci în jurul 
perioadei lui Abimelec. De asemenea, au putut fi identificate şi 
datate resturile „turnului Sichemului”, cât şi „turnul capiştei lui 
Baal-Berit” şi „casa lui Milo”, care sunt menţionate în Cartea 
Judecätorilor (9:20, 46). De fapt, se pare că era vorba de una şi 
aceeaşi clădire, în care se aflau deopotrivă „turnul” şi „casa”. Se 
ridica mult peste zidul de apărare al oraşului şi fusese ridicată 
pe minele unui fost templu hicsos. 

Aceşti ani de început turbulenti ai primei colonizări sunt 
descrişi într-un mod de neuitat în trei povestiri cuprinse în 
Cartea Judecătorilor: în cântarea lui Debora, în povestirea 
despre Ghedeon şi în redarea faptelor de vitejie ale lui Samson. 
Aceste „povestiri pioase” se bazează pe fapte, pe evenimente 
care au avut loc în acea vreme şi care pot fi datate astăzi de 
cercetători cu destulă acuitate. La pătrunderea lui Israel în 
Canaan în jurul anului 1230 î.Hr., a fost forţat să aleagă doar 
zona muntoasă, căci „... pe locuitorii din vale nu i-a putut 
alunga, pentru că ei aveau care de fier” (Judecători 1:19). 
Lucrurile se schimbă abia după circa un secol. Triburile care 
trăiau în munţii Galileei trebuie să fi muncit pentru canaaniti. 
Printre ele era şi tribul Isahar, care a fost comparat cu „asinul 
voinic, care odihneşte între staule. / Văzând că odihna e bună şi 
ţinutul său gras, îşi pleacă umerii sub povară şi se face bărbat 
plătitor de bir” (Facerea 49:14, 15). 

Flacăra revoltei împotriva asupririi este aprinsă în Galileea de 


către o femeie, judecătoarea Debora. Ea a fost cea care a 
chemat triburile israelite să se ridice şi să lupte pentru 
libertatea lor. Ei i se datoreşte acea minunată cântare, pe carea 
cântat-o în faţa întregului popor al lui Israel. 

Barac, din tribul Isahar, preia conducerea. Alte triburi i se 
alătură. Se formează o importantă forţă armată. E momentul în 
care Barac întreprinde ceva esenţial, pe care până acum fiii lui 
Israel nu au îndrăznit să-l facă. Vrea să ducă lupta cu până 
atunci mult temutul duşman în vale: „Şi s-a coborât Barac din 
muntele Taborului şi după el şi cei zece mii de oameni” 
(Judecători 4:14). Câmpul de luptă a fost în câmpia Izreel, între 
zonele muntoase ale Galileei, aflate la nord, şi Samaria, la sud, 
ţinuturi aflate întru totul sub stăpânirea canaanitilor. Aici au 
aşteptat israeliţii o puternică armată a canaanitilor. „Atunci au 
venit regi sa se războiască, Războitu-s-au atunci regii 
Canaanului la Taanac, pe apa Meghidonului” (Judecători 5:19). 
Cu totul neaşteptat, Israel a biruit! Pentru prima data, israelitii 
au reuşit să învingă în câmp deschis trupe luptând din care. 
Israel a demonstrat că are acum o tehnică de luptă la nivelul 
celei a canaanitilor, ba chiar superioară acestora. In două 
dealuri de ruine aflate în câmpia Izreel s-au păstrat resturi din 
Taanac şi, la zece kilometri depărtare, din Megiddo. Cele două 
oraşe joacă, alternativ, o importanţă mai mică şi mai mare. In 
jurul anului 1450 î.Hr. Taanac este un mare oras-stat, pe când 
Megiddo 


Fig. 26. Rege canaanit din Megiddo pe tronul său, cu cântăreţ 
din liră şi car de luptă (1200 î.Hr.) 


nu era decât o mică garnizoană egipteană. În jurul anului 
1150 î.Hr. Megiddo este distrus şi locuitorii săi îl părăsesc. 
Oraşul nu va fi reconstruit şi populat din nou decât pe la 1100 
î.Hr. Interesante sunt vasele noilor locuitori, mari recipiente 


pentru păstrarea proviziilor, care au exact aceeaşi formă ca 
acelea care mai există şi astăzi în Israel. Arheologii le-au găsit şi 
în toate celelalte aşezări din munţii Samarei şi ludeei. Taanacul 
este numit în Cântarea Deborei în mod clar ca fiind locul în care 
s-a dat bătălia. Mentiunea „pe apa Meghidonului” este menită, 
probabil, să clarifice în mai mare măsură locul. Megiddo însuşi, a 
cărui apă vine din izvorul râului Chişon, nu trebuie să fi existat 
pe atunci. 

Descoperirile arheologice şi elementele menţionate în Biblie 
permit să se realizeze datarea primei lupte împotriva forţelor 
canaanite ce luptau în care. E vorba de perioada dintre 
distrugerea Megiddoului şi reconstrucţia sa, deci în jurul anului 
1125 î.Hr. 

În povestirea despre Ghedeon, ni se relatează cel de al doilea 
triumf al israeliților. Într-o zi, dinspre est vine asupra lor ceva 
nou, necunoscut şi înspăimântător. Sunt hoarde nomade 
madianite călare pe cămile, care jefuiesc, incendiază şi ucid: „... 
veneau cu vitele şi cu corturile lor şi veneau mulţi ca lăcustele; 
ei şi cămilele lor erau fără număr şi cutreierau ţara lui Israel şi o 
pustiau” (Judecători 6:5). Aceste atacuri vor dura ani de zile, 
fără ca israelitii să poată întreprinde ceva împotriva 
invadatorilor. Apoi salvarea este adusă de Ghedeon. Aşa cum se 
arată pe îndelete în Biblie (Judecători 7:20 şi urm.), el recurge 
cu succes la o nouă tactică de atac. Madianiţii fug, iar israelitii, 
pare-se, nu suferă pierderi. 

Unele invenţii concepute pentru timpuri de pace pot avea 
soarta de a fi folosite mai întâi în război. Noua „inventie”, care 
le-a făcut posibilă madiantilor terorizarea israelienilor a fost 
cămila domesticită! 

Cămila domesticită trebuie să fi fost, în acea vreme şi în acele 
părţi ale lumii, un lucru cu totul nou. Popoarele din Epoca 
Bronzului probabil că nu au cunoscut-o. Nu apare în niciunul 
dintre textele egiptene descoperite. Chiar şi în Mari, deci în 
imediata apropiere a marelui Desert al Arabiei nu s-a descoperit 
până acum nici măcar o menţiune în cuprinzătoarea arhivă de 
documente dezgropate acolo. Drept urmare, trebuie să 
eliminăm cămila din imaginea noastră privind modul în care se 
trăia în Orientul antic. Lucru care ne face să credem că a intrat 
mai târziu, pe uşa din dos, în Cartea Facerii. Frumoasa scenă, de 
exemplu, în care ne este prezentată pentru prima dată Rebeca 


în oraşul ei natal, Nahor, ar trebui să suporte o schimbare de 
decor. „Cămilele” viitorului socru Avraam, care se aflau lângă 
fântână erau, de fapt, asini (Facerea 24:10 şi urm.). Tot asini 
sunt animalele care au cărat timp de milenii încărcăturile şi 
produsele de lux pe spinarea lor mergând pe lungile drumuri 
comerciale - până au fost înlocuiţi de cămila domesticită. 

Nu se poate stabili cu exactitate când a avut loc domesticirea 
ei, dar sunt mai multe indicii în această privinţă. În secolul al XI- 
lea î.Hr., cămila începe să apară atât în texte scrise cu semne 
cuneiforme, cât şi în reliefuri, fiind apoi menţionată tot mai des. 
Cam în această perioadă trebuie să se fi derulat şi istoria lui 
Ghedeon. Incursiuni ale unor călăreţi pe cămile, care până 
atunci nu erau cunoscute decât ca animale sălbatice, trebuie să 
fi fost un adevărat şoc! 

Cea de-a treia ameninţare a constituit însă cel mai mare şi 
potential distrugător pericol pentru Israel: confruntarea cu 
filistenii. 


Capitolul trei 
Războinicii din Caftor 


Krethi şi Plethi + Năvala popoarelor mării • Marea coloană 
venind dinspre Marea Egee * Invazia cu care trase de boi şi cu 
corăbii • Dispariţia regatului hititilor « Oraşe arzände pe coasta 
Canaanului * Mobilizare generală pe Nil * Faraonul Ramses al lll- 
lea salvează Egiptul • Marea bătălie dată pe uscat şi pe mare * 
Lagăr de prizonieri de război cu chestionare * Portrete de mari 
dimensiuni ale filistenilor 


OARE N-AM SCOS EU PE ISRAELITI DIN PĂMÂNTUL EGIPTULUI, PE 
FILISTENI DIN CAFTOR...? (Amos 9:7) 


Odată cu relatările aducând a basm despre Samson, cel tare 
ca un urs, despre faptele sale de vitejie şi despre toate cele ce a 
făcut, se anunţă marea confruntare. 

Filistenii! Numele lor a intrat cu diferite sensuri în limbajul 
uzual din ziua de astăzi. Când spunem despre cineva că „este 
un adevărat filistin” sau vorbim despre „uriaşul Goliat”, facem 
trimitere, chiar dacă nu totdeauna direct, la acel popor. În 
germană există expresia cu o notă batjocoritoare „Krethi und 


Plethi”, care s-ar traduce prin „prostovani”. Astăzi practic 
nimeni nu ştie că se referă la cretani şi filisteni. Cine nu 
cunoaşte oare povestea tragică de dragoste dintre Samson şi 
Dalila, care îl trădează filistenilor; cine nu îşi aminteşte de 
forţele supraomeneşti ale lui Samson, care sugruma leii cu 
mâna goală, care a ucis o mie de filisteni cu o falcă de măgar şi, 
orbit şi părăsit în cele din urmă de iubita sa, năruieşte în furia sa 
dezläntuitä un templu al filistenilor! Şi totuşi, prea puţini îşi dau 
seama cât de puţin ştim de fapt despre aceşti filisteni! 

Poporul filistenilor, care a jucat un rol fundamental în viaţa lui 
Israel, a rămas mult timp învăluit în mister. De abia de curând s- 
a reuşit să se ridice într-o oarecare măsură vălul în ceea ce îl 
priveşte. Rezultatele unor cercetări migăloase şi de durată au 
început să creioneze treptat o imagine tot mai clară. Cioburi de 
ceramică, inscripţii din temple şi straturi cauzate de incendii au 
format un mozaic care ne prezintă prima apariţie plină de 
dramatism a filistenilor. 

Veşti înspăimântătoare premerg venirea acestor străini, solii 
aduc veşti rele despre aceşti invadatori necunoscuţi, care au 
apărut de la marginea Vechii Lumi, de pe coastele Greciei. 
Veneau în coloane de care primitive cu roţi în formă de disc şi 
trase de zebu. Carele erau încărcate cu obiecte casnice şi cu 
provizii. În ele se aflau, de asemenea, femeile şi copiii. Înaintea 
carelor călăreau bărbaţii înarmaţi. Aveau scuturi rotunde şi săbii 
din bronz. Erau învăluiţi într-un nor de praf, atât de multi erau! 
Nimeni nu ştie de unde veneau. Imensa coloană este zărită mai 
întâi pe coasta Mării Marmara, de unde îşi urmează drumul spre 
sud, de-a lungul coastei Mării Mediterane. Pe valurile verzi ale 
mării pluteşte o flotă însemnată, tot în aceeaşi direcţie, având 
luptători la bord. 

Înspăimântătoarea coloană lasă în urma sa aşezări arzânde, 
ruine, recolte devastate. Nimeni nu are puterea de a-i opri pe 
aceşti străini, care reuşesc să înfrângă pe oricine încearcă să li 
se opună. În Asia Mică, ei cuceresc unul după altul oraşe şi 
aşezări. Puternica fortăreață Hattuşaş, de lângă fluviul Halys, 
este distrusă. Renumitii cai din Cilicia sunt luaţi ca pradă. Minele 
de argint din Tars sunt şi ele jefuite. Din turnătoriile aflate pe 
lângă mine smulg secretul atât de bine păzit până atunci al 
fabricării celui mai valoros metal din acea vreme - fierul. Sub 
aceste lovituri este distrusă una dintre cele trei mari puteri ale 


mileniului al Il-lea î.Hr.: imperiul hititilor dispare cu totul! 

O flotă a cuceritorilor străini ajunge în Cipru şi ocupă insula. 
Pe uscat, coloana îşi continuă drumul, pătrunde în nordul Siriei, 
ajunge la Karkemiş, pe Eufrat, urcând apoi pe valea fluviului 
Orontes. Prinse în cleştele atacului dinspre mare şi de pe uscat, 
cad oraşele cele mai bogate ale fenicienilor. După Ugarit 
urmează Byblos, apoi Sidonul şi Tirul. Vâlvătăi de flăcări cuprind 
oraşele din văile fertile de pe coasta Palestinei. Israel trebuie să 
fi văzut de pe ogoarele şi păşunile sale din zona deluroasă valul 
de distrugeri, chiar dacă în Biblie nu se spune nimic despre 
acesta. Căci Israel nu are de suferit de pe urma lui; ce se 
mistuie în flăcări acolo jos sunt fortărețele duşmanilor canaaniti. 

Tăvălugul invaziei se rostogoleşte mai departe, atât pe ape, 
cât şi pe uscat, în direcţia Nilului, a Egiptului... 


În Medinet Habu, la vest de Teba, pe Nil, se află impozanta 
ruină a somptuosului templu dedicat lui Amon, care a fost 
construit în timpul domniei lui Ramses al Ill-lea?’. Pe turnurile de 
la intrare, pe pilonii înalţi, pe zidurile încăperilor si ale curților se 
găsesc peste tot reliefuri şi inscripţii. Mii de metri pătraţi de 
documente dăltuite în piatră. 

Templul este o imensă cronică în imagini şi cuvinte a 
campaniilor faraonului, o mărturie de primă importanţă privind 
evenimentele care au avut loc pe Nil. 

Tonul relatärilor ne redä cät de mare erau deopotrivä spaima 
si pericolul prin care a trecut Egiptul atunci. Unul dintre aceste 
texte ne spune: „Anul opt sub domnia Maiestätii Sale Ramses al 
III-lea... Nicio ţară nu a putut rezista în faţa armelor lor. Regatul 
hititilor, Kode, Karkemis... au fost toate distruse dintr-o singură 
lovitură... Le-au nimicit popoarele, iar ţinuturile lor arătau de 
parcă n-ar fi fost vreodată. Înaintau spre Egipt... Au supus ţări 
împrejurul lumii. Inimile le erau pline de încredere: «Planurile 
noastre vor izbândi!»”. 

Ramses al Ill-lea face pregătiri febrile de luptă, ordonă 
mobilizarea generală: „Mi-am întărit graniţele... am pus 
dinaintea lor: prinții, comandanții 


27 Circa 1193-1162 î.Hr. (J. v. Beckerah) sau 1183-1152 î.Hr. (W. 
Helck). 


f Fig. 27. Din lupta purtată pe uscat a faraonului Ramses al Ill-lea împotriva filistenilor 


garnizoanelor şi războinici. Am făcut din vărsările râurilor 
puncte puternice de apărare, cu corăbii de război, galere şi nave 
de coastă... toate, de la proră la pupă încărcate cu luptători 
curajoşi, cu armele lor. Trupele erau formate din bărbaţi aleşi ai 
Egiptului. Erau leii care rägeau pe vârf de munte. 
Detaşamentele de care aveau şi ei luptătorii cei mai buni. Caii 
zburau din tot trupul, gata să fărâme sub copitele lor ţările 
străine...” 

Ramses al Ill-lea porneşte cu o armată imensă, cu toţi bărbaţii 
apți de luptă din Egipt, împotriva hoardelor invadatoare. 
Inscripţiile descoperite nu dau decât puţine date concrete. Ca de 
obicei, relatările egiptene privind războaiele purtate se 
limitează, şi în acest caz, la imnuri de proslăvire ale 
învingătorului. „Trupele sale”, se spune despre Ramses al Ill-lea 
„sunt asemenea unor tauri pe câmpul de luptă; iar caii săi 
precum nişte şoimi în mijlocul unor păsări mici şi neajutorate...” 
Însă un mare relief ne prezintă, după 3000 de ani, lupta 
cumplită care s-a dat: carele de luptă egiptene au spart 
rândurile înarmate ale coloanei vrăjmaşilor. Carele greoaie, 
trase de boi şi încărcate cu femei şi copii, sunt supuse unui 
adevărat masacru. Sub copitele vitelor şi cailor se adună 
cadavrele celor ucişi. Victoria a fost obţinută, mercenarii 
egipteni pradă carele trase de boi. 

Egiptul a repurtat o victorie demnă de amintit în istoria lumii, 
forţele adverse fiind nimicite cu totul. Ramses se repede cu 
carele la coasta mării, căci „au pătruns prin vărsarea apelor 
curgătoare” cu corăbiile lor. 

Şi marea luptă navală este imortalizată în templul de la 
Medinet Habu într-un impresionant relief sculptat în piatră. 


Vasele duşmanilor s-au apropiat într-o formaţie compactă. Cu 
puţin înainte de a se ciocni cu cele ale egiptenilor, trebuie să fi 
intervenit o acalmie, pânzele dezumflându-se pe dată. Acest 
lucru a constituit pentru străini un mare handicap, căci corăbiile 
lor nu mai pot fi manevrate în vreun fel. Războinicii lor, gata de 
luptă, stau lipsiţi de apărare, cu săbiile si sulitele lor, care nu pot 
fi folosite decât în lupta de aproape, atunci când ambarcatiunile 
ajung să se lovească unele de altele în confruntare. Această 
lipsă de vânt le-a asigurat egiptenilor supremaţia. Corăbiile lor, 
care aveau vâslaşi, s-au apropiat de ambarcatiunile vrăjmaşe la 
o distanţă sigură, după care s-a dat ordin arcaşilor să tragă 
salve de săgeți. Peste străini se abate o ploaie de 

sägeti ucigätoare, care li omoarä Si li face sä cadä peste bord In 
apa. Cänd dusmanul a fost decimat si atmosfera era una de 
confuzie generalä, egiptenii s-au apropiat mai mult cu coräbiile 
lor şi le-au distrus pe cele dusmane. Cei care au supravieţuit 
ploii de săgeți sau noianului apelor au fost häcuiti de trupele 
egiptene sau luaţi prizonieri. 


Ramses al Ill-lea a reuşit să înlăture pericolul ucigas care 
venea atât pe mare, cât şi pe uscat în două lupte decisive în 
care Egiptul a ieşit învingător. A fost un succes militar inegalabil 
în istoria vechii ţări de pe Nil. 

Pentru raportul plin de cruzime al victoriei repurtate, după 
victorie se hăcuiesc braţele morţilor şi ale răniților şi se adună 
apoi în grămezi. În acest fel se stabileşte numărul duşmanilor 
anihilati. Inscripţiile descoperite nu ne spun nimic despre ce se 
întâmpla cu femeile şi cu copiii străinilor care încercau să 
pătrundă în ţară. Reliefurile ne prezintă primele lagăre de 
prizonieri de război din istoria omenirii. Războinicii învinşi sunt 
strânşi laolaltă. 


Prin ce trece masa celor prinsi este, In principiu, ceea ce li se 
întâmplă şi prizonierilor de azi. Erau sortati după rang si grad, 
pentru a fi interogati. Nici măcar „chestionarele” nu lipseau: 
ofiţerii egipteni le dictau scribilor declaraţiile făcute de 
prizonieri. Un singur lucru era diferit în acele timpuri. Dacă în 
epoca noastră apar pe hainele prizonierilor de război însemne 
precum PW (prisoner of war) sau KG (Kriegsgefangener), în 
vremea Egiptului antic se ardea cu fierul roşu numele faraonului 
pe pielea prizonierului. Tinea mai mult! 

Datorăm hieroglifelor din cel mai vechi „chestionar” din lume 
primele date istorice legate de poporul filistenilor, despre care 
se vorbeşte atât de mult în Biblie. 


Fig. 28. Prizonieri filisteni interogati de ofițeri egipteni 


Printre „popoarele mării”, cum îi numesc egiptenii pe 
invadatorii străini, iese în evidenţă un trib, Peleset sau Prst. 
Aceştia sunt filistenii din Vechiul Testament! 

Artiştii egipteni se pricepeau să redea cu mare măiestrie 
fizionomiile popoarelor străine, arătându-le, cu un ochi foarte 
atent, elementele caracteristice. Filistenii sunt reprezentaţi şi ei, 
în reliefurile de la Medinet Habu, în aceeaşi tradiţie şi cu aceeaşi 
acuitate a redării portretelor. Uitându-te la ele, crezi că ai în faţă 
fotografii care au fost însă dăltuite în piatră acum peste trei mii 
de ani. Figurile zvelte şi înalte îi depăşesc pe egipteni cam cu un 
cap. Putem recunoaşte elementele specifice îmbrăcămintei şi 
armelor lor, modul lor de a lupta. Dacă ne gândim că în locul 
mercenarilor egipteni s-ar afla fiii lui Israel, atunci am avea o 
imagine foarte realistă a luptelor care au avut loc peste ceva ani 
în Palestina şi care au culminat sub domnia regilor Saul şi David, 
în jurul anului 1000 î.Hr. 


Capitolul 4 
Sub jugul filistenilor 


Filisteni pe coastă + Ceramică decorată cu lebede * Ulcele de 
bere cu filtru « Monopolul fierului apărat cu sträsnicie ° Filistenii 
cuceresc zona deluroasă * Urme de incendiu în Silo * Alegerea 
la mare ananghie a unui rege * Allenby iese victorios recurgänd 
la tactica lui Saul * Luarea prin surprindere a turcilor * Albright 
descoperă fortăreața lui Saul + Două lăcaşe de cult în Bet-Şan * 
Sfârşitul lui Saul 


ŞI FIII LUI ISRAEL AU FĂCUT IARĂŞI RELE ÎNAINTEA OCHILOR 
DOMNULUI ŞI I-A DAT DOMNUL IN MAINILE FILISTENILOR 
PENTRU PATRUZECI DE ANI. (Judecători 13:1) 


În 1186 sau 1176 î.Hr. Filistenii au fost înfrânți de Ramses al 
III-lea. Treisprezece ani mai târziu se stabiliseră deja în zona 
coastei din sudul Canaanului, în valea fertilă dintre muntele luda 
şi mare. Biblia menţionează cinci oraşe care sunt în stăpânirea 
lor: Aşcalon, Asdod, Ecron, Gat şi Gaza (| Regi 6:17). Fiecare 
oraş şi pământurile înconjurătoare, lucrate de luptători sub 
conducerea unor căpetenii mercenare, sunt conduse de către un 
„domn” independent şi liber. În cazurile de urgente politice si 
militare însă, cei cinci domni ai oraşelor-state acţionează 
întotdeauna împreună. Altminteri decât triburile israeliților, 
filistenii erau uniţi în toate acţiunile de importanţă vitală pentru 
ei. Această atitudine i-a făcut atât de puternici. 

Cronicarul biblic ne vorbeşte despre alte triburi ale popoarelor 
mării, care au venit în ţară odată cu filistenii şi s-au aşezat de-a 
lungul coastelor: „lată, Eu îmi voi întinde mâna împotriva 
Filistenilor şi voi pierde pe Cheretieni şi restul locuitorilor de pe 
ţărmul mării îl voi stârpi” (lezechiel 25:16). Creta este o insulă 
din Marea Mediterană care se află la o distanţă apreciabilă faţă 
de Israel, De când ştim de invazia atestată istoric a popoarelor 
mării în Canaan, s-a luminat şi sensul acestor vorbe până atunci 
nelămurite, care descriau însă cu exactitate situaţia din acea 
perioadă. 

Odată cu sosirea filistenilor în Canaan, apar şi obiecte de 
ceramică având elemente caracteristice ieşite din comun. Ele se 
diferenţiază radical de celelalte vase, care erau folosite până 


atunci atät in orasele canaanite, cät si in asezärile montane ale 
lui Israel. Acest tip de ceramică a fost descoperit pe întreg 
teritoriul cuprins între cele cinci oraşe ale filistenilor - şi doar în 
acea zonă. Faptul ne face să credem că filistenii îşi produceau 
propriile lor vase. 

Prima descoperire a unor obiecte de ceramică filistena a 
produs surpriză în rândul arheologilor. Ei cunoşteau forme, 
culori şi modele din alte părţi. Cupele şi urcioarele de un galben 
asemenea pielii, pe care erau pictate, în roşu şi în negru, lebede 
care îşi curätau penele şi forme geometrice, le erau cunoscute 
de la Micene. Din 1400 î.Hr., produsele de acest gen, fabricate 
de micenieni, erau extrem de căutate în întreaga Lume Veche, 
fiind obiecte care făceau parte din comerţul purtat la mari 
distanţe. Cu puţine decenii înainte de 1200 î.Hr., odată cu 
distrugerea Micenei, s-a întrerupt dintr-odată importul acestor 
produse. Filistenii trebuie să fi venit trecând prin Micene. In 
Canaan ei au reluat modul de producere a vaselor care le 


Fig. 29. Vas filistean cu decoraţiuni 
de lebede 


era cunoscut. „Oare n-am scos Eu pe Israeliti din pământul 
Egiptului, pe Filisteni din Caftor şi pe sirieni din Chir?” (Amos 
9:7). „Caftor” este Creta, marea insulă care este aşezată 
dinaintea Greciei. Ceramica filistenilor mai ilustrează însă şi un 


alt aspect interesant, la care se face aluzie in Biblie. Multe 
dintre acele vase atät de frumoase sunt preväzute cu un filtru, 
care nu ne lasă niciun dubiu cu privire la folosinţa lor. Erau căni 
pentru bere. Filtrul avea rolul de a reţine cojile de orz. Altminteri 
ar fi plutit în bere şi ar fi ajuns uşor în gura băutorilor. În 
aşezările filistenilor s-a găsit un număr foarte mare de 
asemenea căni de bere, dar şi de cupe de vin. Trebuie, aşadar, 
să fi fost nişte băutori straşnici. Petreceri la care curgeau râuri 
de băutură sunt descrise şi în Biblie în istoria lui Samson 
(Judecători 14:10; 16:25), în care ni se spune însă, de asemeni, 
că eroul israelit nu bea deloc alcool. 

Berea nu este însă o descoperire a filistenilor. Ea era produsă 
deja pe scară largă în Orientul antic. În cârciumile vremii, în 
Babilon, se găseau chiar şi cinci feluri diferite de bere: neagră, 
blondă, proaspătă, învechită, iar pentru export şi pentru călători 
o bere amestecată, numită şi bere cu miere. Aceasta din urmă 
era un extract de rădăcinoase îngroşat prin fierbere, care se 
menținea vreme îndelungată. Nu trebuia decât să-i adaugi nişte 
apă şi gata, aveai bere - un model pentru moderna bere uscată 
produsă pentru consumul din ţinuturile tropicale. 

Mult mai importantă a fost însă o altă descoperire. Filistenii 
au fost primii din Canaan care au deţinut fier, şi încă în cantităţi 
masive. În mormintele lor se găsesc arme, unelte şi podoabe 
făcute din acest material încă rar, şi de aceea scump. Şi tot ca 
în cazul vaselor miceniene, fierul este produs de ei înşişi. 
Primele turnătorii din Canaan trebuie să se fi aflat în ţinuturile 
locuite de filisteni. Secretul topirii minereului de fier l-au aflat în 
timpul trecerii lor prin Asia Mică, unde, până în 1200 î.Hr., hititii 
au fost primii producători de fier din lume. 

Mai marii filistenilor au apărat ca pe lumina ochilor secretul 
formulei de topire pe care o furaseră. Era monopolul lor şi 
câştigau de pe urma lui. Israel era, în prima fază, în care se 
atinea în zona muntoasă, mult prea sărac pentru a putea 
cumpăra fier. Lipsa uneltelor agricole din fier, a cuielor pentru 
construcţia de case şi a armelor a fost pentru ei un mare 
handicap. După ce filistenii au ocupat şi munţii, aceştia încearcă 
să interzică producerea de noi arme. Israelitii nu mai au dreptul 
de a prelucra metale. „Fierar nu era în toată ţara lui Israel, căci 
Filistenii se temeau ca nu cumva Israelitii să-şi facă săbii şi 
sulițe. / Trebuia deci să se ducă toţi Israelitii la Filisteni ca să-şi 


ascuta fiarele plugurilor si sapelor lor, topoarele si securile lor...” 
(I Regi 13:19, 20). 

Având armele cele mai moderne, o mare experienţă 
acumulată în campaniile şi luptele duse una după alta şi o 
organizare politică exemplară, poporul filistenilor se afla acum, 
după 1200 î.Hr., pe coasta de vest. Şi urmărea aceeaşi ţintă ca 
şi Israel: Canaanul! 

Faptele şi vicleşugurile lui Samson au devenit legendare 
(Judecători 14-16). In spatele acestor istorisiri se află însă 
evenimente reale. Filistenii încep să înainteze spre est şi să-şi 
extindă ţinuturile în această direcţie. 


Între coasta mării şi podişul luda se văluresc şiruri de dealuri 
între care se aflau văi lungi. Una dintre ele este cea de la Sorec. 
Samson trăia In Tora (Judecători 13:2) şi s-a căsătorit în Timna, 
care se afla în apropiere, cu „o femeie din fiicele Filistenilor” 
(Judecători 14:1). Dalila trăia şi ea acolo (Judecători 16:4). Prin 
această vale vor trimite mai târziu filistenii chivotul pe care îl 
luaseră pradă (I Regi 6:12 şi urm.). Această pătrundere a 
filistenilor în zona deluroasă este doar un preludiu al luptelor pe 
care le vor duce cu Israel peste ani. 


ŞI AU PÄSIT ISRAELITII ÎMPOTRIVA FILISTENILOR CU RĂZBOI ŞI 
AU TĂBĂRÂT LA EBEN-EZER, IAR FILISTENII AU TĂBĂRÂT LA 
AFEC. (I Regi 4:1) 


Afec se afla la marginea de nord a tinuturilor stäpänite de 
filisteni. Un deal de ruine, Tell el-Mukmar, ascunde rămăşiţele 
acestui loc de pe cursul superior al unui râu care se varsă în 
mare, la nord de Jaffa. Afec are o poziţie strategică extrem de 
bună. Spre est se mergea spre munţii Palestinei de Mijloc, deci 
spre ţinuturile în care säläsluiau israelitii. In faţă, la poalele 
munţilor, se găsea Eben-Ezer, locul unde s-au ciocnit forţele 
filistenilor şi cele ale israeliților. În prima fază, filistenii au ieşit 
învingători. Aflaţi la mare ananghie, israelitii au trimis după 
chivotul legământului, care se afla la Şilo. Apoi, în cea de a doua 
luptă, au fost coplesiti cu totul de forţele cu mult superioare ale 
filistenilor. Trupele israelite care au mai rămas se dispersează, 
iar învingătorii iau ca pradă chivotul sfânt (| Regi 4:2-11). 

Podişul este luat în stăpânire, Israel dezarmat, iar în zona în 


care se aflau triburile se instalează puncte de control (| Regi 
10:5; 13:3). Din primul atac filistenii şi-au atins țelul, acela de a 
ocupa centrul Palestinei. 

Înaintarea filistenilor trebuie să fi fost una brutală, după cum 
ne indică descoperirile arheologice vizând acea perioadă. 
Templul din Silo, pe care Israel îl ridicase pentru a adăposti 
chivotul legământului, a căzut pradă focului. La 22 de kilometri 
mai la sud de Sichem se află Seilun, cândva înfloritorul oraş Şilo. 
Pe un deal din vecinătate era locul sfânt, locul de pelerinaj al 
israeliților (losua 18:1; Judecători 21:19 urm.; | Regi 3:21). In era 
noastră acolo au fost construite monumente ale creştinismului 
timpuriu şi musulmane. 

Între anii 1926 şi 1929 fac aici săpături membrii unei expediţii 
arheologice indiene, condusă de H. Kjaers. Se descoperă un 
strat unde fusese Şilo, fapt care dovedeşte în mod clar că în 
jurul anului 1050 î.Hr. Oraşul a fost distrus. Să fie acestea urme 
ale victoriei filistenilor asupra israeliților? Ruinele de la Silo 
trebuie să mai fi dăinuit multă vreme, căci la patru secole după 
distrugerea oraşului, prorocul se referă la el: „Mergeţi deci la 
locul Meu din Şilo, unde făcusem altădată să locuiască numele 
Meu, şi vedeţi ce am făcut Eu cu el, pentru necredinta poporului 
Meu Israel!” (leremia 7:12). Si alte aşezări din zona munţilor 
luda au avut aceeaşi soartă ca Şilo. Arheologii au descoperit în 
Tell Beit Mirsim, de lângă Hebron, biblicul Debir, cât şi în Beth- 
Zur (Bethsura), la sud de lerusalim, urme de cenuşă, care sunt 
considerate drept o dovadă pentru acest punct de vedere. 


În jurul anului 1050 î.Hr., poporul israelit este într-un pericol 
extrem de grav; se vede în situaţia de a pierde realizările 
cuceririlor sale şi ale muncii sale de colonizare dusă aproape 
două sute de ani. Ba, mai mult, stă sub ameninţarea de a 
ajunge sub jugul filistenilor, ca sclavi lipsiţi de orice speranţă. 
Acestui pericol imens Israel nu îi poate face faţă decât prin 
strângerea legăturilor până acum mai curând slabe dintre 
triburile sale, pentru a realiza o unitate puternică. Sub presiunea 
ucigătoare a celor din jurul său, Israel devine o naţiune. Formele 
de guvernare din acele timpuri nu le ofereau decât o singură 
opţiune, regatul. Ales este Saul, un veniaminean, renumit 
pentru curajul sau şi pentru statura sa (I Regi 9:2); o alegere 
înţeleaptă, pentru că Saul venea din cel mai slab dintre triburile 


israelite (| Regi 9:21), astfel încât celelalte triburi nu aveau 
cauză de invidie. 

Saul face din Ghibeea, unde trăia, reşedinţa sa (I Regi 10:26; 
11:4), strânge în jurul său un număr redus de luptători şi 
porneşte un război de gherilă (I Regi 13:1 şi urm.). Prin atacuri 
surpriză reuşeşte să alunge trupele de ocupaţie ale filistenilor 
din teritoriul său de baştină. 

Faptul că Saul era un mare tactician se va arăta din nou după 
trei mii de ani; un exemplu, unic în felul său, dovedeşte cum 
Biblia are dreptate până în cele mai mici amănunte, şi cât de 
serioase şi credibile sunt datele pe care le găsim în ea. 

Îi datorăm maiorului britanic Vivian Gilbert descrierea unei 
întâmplări de-a dreptul fascinante. EI scrie în memoriile sale de 
campanie (The Romance of the Last Crusade) următoarele: „In 
Primul Război Mondial, un adjutant de brigadă din armata din 
Palestina a lui Allenby căuta la lumina lumânării în Biblia sa un 
anumit nume. Brigada sa primise ordinul să cucerească un sat 
aflat pe o înălţime stâncoasă dincolo de o vale adâncă. Numele 
satului era Micmas. Denumirea i s-a părut cunoscută. In cele din 
urmă a descoperit-o în | Regi 13:16: «Apoi Saul cu fiul său 
lonatan şi cu oamenii care erau cu dânşii au şezut în Ghibeea şi 
au plâns; iar Filistenii stăteau în tabără la Micmas.» Mai departe 
ni se arată cum lonatan şi «tânărul care purta armele sale» au 
trecut «printre nişte stânci ascuţite; numele uneia era Botet şi 
numele alteia era Sene». (| Regi 14:4). S-au cätärat în sus pe 
povârniş şi i-au înfrânt pe filistenii care stăteau de strajă «pe o 
bucată de loc cât o jumătate de pogon, atât cât pot să are doi 
boi într-o zi». Zgomotul iscat de această luptă a trezit toate 
trupele adverse, care au crezut că sunt încercuite de armata lui 
Saul şi s-au împrăştiat care încotro (| Regi, 14-16). 

Văzând acestea, Saul a atacat cu toate forţele sale şi a ieşit 
învingător: «Si a izbăvit Domnul în ziua aceea pe Israel». (I Regi 
14, 23). 

Adjutantul s-a gândit că această strâmtoare dintre stânci şi 
«câmpul» trebuie să mai existe. L-a trezit pe comandant şi a 
citit din nou cu el pasajul respectiv. Au fost trimise patrule în 
recunoaştere; au găsit pasul, unde nu se aflau decât puţine 
trupe turceşti; sus la Micmaş se vedea în lumina lunii un mic 
ogor. Comandantul şi-a schimbat planul de atac. In locul întregii 
brigăzi, nu a trimis decât o companie, care să treacă prin pas în 


miezul noptii. Putinii turci de care s-au ciocnit au fost anihilati 
fără zgomot, apoi soldaţii au urcat pe povärnis şi dimineaţa 
compania se afla pe «bucata de loc cât o jumătate de pogon». 

Turcii s-au trezit şi au dat bir cu fugiţii, crezând că armata 
generalului Allenby i-ar fi încercuit. Au fost toţi fie omorâţi, fie 
luaţi prizonieri.” 

„Şi astfel, după milenii”, încheie maiorul Gilbert, „o trupă 
britanică a imitat cu succes tactica lui Saul şi lonatan”. 


Succesele lui Saul îi dau lui Israel un nou curaj. Coşmarul 
forţei de ocupaţie a fost eliminat, însă doar pentru puţin timp. În 
primăvara următoare filistenii contraatacă. 

Spre sfârşitul sezonului ploilor, forţele lor se strâng din nou în 
Afec (I Regi 29:1). Numai că de data aceasta ele urmează un alt 
plan. Renuntä la înaintarea înspre zona muntoasă, care le era 
foarte bine cunoscută israeliților. Căpeteniile filistenilor se decid 
să pornească spre nord, prin regiunea de coastă, în direcţia văii 
Izreel (| Regi 29:11), trecând prin locul unde a avut loc bătălia 
lui Debora, „la Taanac, pe apa Meghidonului” şi apoi mai 
departe spre est, până aproape de malul lordanului. 

„La fântâna cea din Izreel”, (I Regi 29:1) - este vorba de 
izvorul Harod de la poalele muntelui Ghelboa - regele Saul, în 
fruntea unei armate israelite, a făcut încercarea unei lupte în 
şes! A fost un dezastru. Incă de la primul atac trupele lui Saul 
sunt spulberate, iar cei care încercau să fugă sunt măcelăriți. 
Saul însuşi se sinucide, după ce fiii săi au fost şi ei ucişi. 

Triumful filistenilor este total. Ei ocupă întregul Israel - partea 
centrală a ţării, Galileea şi ţinutul de la est de lordan (I Regi 
31:7). Corpul lui Saul şi cele ale fiilor săi au fost trase în ţeapă şi 
aşezate la vedere pe zidurile cetăţii Bet-Şan, nu departe de locul 
bătăliei. „Armele lui le-au pus în capiştea Astartei” (| Regi 
31:10), care era zeiţa fertilităţii. Părea că a bătut ceasul din 
urmă al Israelului, că acest popor este condamnat la pieire. 
Regatul care a fost clădit cu atâtea speranţe a sfârşit cumplit. 
Un popor care fusese liber cade din nou în robie, iar Ţara 
Fägäduintei ajunge pe mâinile străinilor. 


Săpăturile arheologice au scos la iveală dovezile privind 
această perioadă sumbră. Vântul bate acum peste ruinele 
zidurilor martore atât ale celor bune, cât şi ale celor rele de care 


a avut parte poporul fiilor lui Israel. Ruine care l-au văzut pe 
Saul în clipele sale de glorie, dar şi în cele ale sfârşitului său 
trist! 

La cinci kilometri spre nord de lerusalim, aproape de drumul 
care duce din vremuri străvechi spre Samaria, se află Tell el-Ful, 
ceea ce înseamnă „dealul fasolei”. Aceasta a fost cândva 
Ghibeea. 

Un grup de arheologi de la American School of Oriental 
Research începe să facă săpături aici în 1922. Profesorul W.F. 
Albright, iniţiatorul acestui proiect, conduce lucrările. Sunt 
scoase la lumină resturi de ziduri. După o lungă întrerupere, 
Albright îşi continuă munca la Tell el-Ful in 1933. Întâi a fost 
descoperit un bastion masiv, după care urmează destul de 
repede alte trei. Sunt legate între ele de un zid dublu. Înăuntrul 
lor se afla un spaţiu deschis. Intreaga construcţie are 40 de 
metri pe 25 şi este realizată din pietre cioplite. Aspectul este 
primitiv şi greoi, parcă de ţărani care voiau să se fălească. 

Albright studiază cioburile de ceramică pe care le găseşte 
printre ruine. Sunt vase care fuseseră folosite între 1200 şi 1000 
î.Hr. Fusese descoperită citadela lui Saul, prima fortăreață 
regală a Israelului. Aici trăia regele Saul înconjurat de apropiații 
săi, împreună cu lonatan, fiul său, cu vărul său, Abner, 
căpetenia oştirii, şi cu David, tânărul său purtător de arme. Aici 
a făcut planuri pentru eliberarea Israelului, de aici a condus 
războiul de gherilă împotriva mult urätilor filisteni. 

Celălalt loc care se leagă de soarta regelui Saul şi care a fost 
din nou scos la lumină de câtre arheologi se află la 70 de 
kilometri mai la nord. 

La marginea văii Izreel se înalţă un mare deal de ruine, Tell 
el-Husn, care poate fi văzut de departe, din valea Iordanului. 
Este locul în care se afla vechiul Bet-Şan. Dintre munţii de moloz 
daţi la o parte răsar pe coasta de nord şi pe cea de sud zidurile 
impresionante a două temple. 

Arheologi de la Universitatea Pennsylvania, conduşi de 
Clarence S. Fisher, Alan Rowe şi G.M. Fitzgerald le-au dezgropat 
în 1921 şi 1933, deci aproape în acelaşi timp în care era 
descoperită la Ghibeea reşedinţa regelui Saul. 

Obiectele de cult găsite între ruine, mai ales medalioane şi 
mici racle decorate cu motive de şerpi, indică faptul că aceste 
temple erau închinate Astartei, zeiţa canaanită a fertilităţii, cât 


şi lui Dagon, zeul cel mai important al filistenilor - o fiinţă 
jumătate om, jumătate peşte. După cele scrise în Biblie, pereţii 
lor trebuie să fi văzut ceea ce au făcut filistenii cu Saul după ce 
l-au învins: „Armele lui le-au pus în capistea Astartei, iar trupul 
lui l-au spânzurat pe zidurile cetăţii Bet-Şan” (| Regi 31:10). 
„Capiştea Astartei” sunt acum ruinele care se află spre sud. ,... 
iar capul lui l-au spânzurat în templul lui Dagon” (| Paralipomena 
10:10). Este templul dezgropat pe coasta nordică a dealului. 


PARTEA A V-A 
Când Israelul era un mare regat 
De la David la Solomon 
Capitolul 1 
Marele rege David 


O personalitate genială » De la purtătorul de arme la marele 
rege * Ajutor armat nedorit pentru Asiria + De la Orontes la 
Etion-Gheber + Răzbunare pe Bet-Sean + Construcţii noi cu 
Ziduri de cazemată * lazul regăsit de la Ghibeon + Ierusalimul a 
căzut prin viclesug * Warren descoperă un put care duce în oraş 
e Sofer a ținut analele regatului * David s-a numit David? e 
Cerneala şi tuşul ca noutate * Clima Palestinei este ostilă 
documentelor 


AU VENIT TOŢI BĂTRÂNII LUI ISRAEL LA REGE ÎN HEBRON ŞI A 
ÎNCHEIAT CU EI REGELE DAVID LEGĂMÂNT IN HEBRON, 
ÎNAINTEA DOMNULUI; ŞI AU UNS PE DAVID REGE PESTE TOT 
ISRAELUL. DAVID ÎNSĂ ERA CA DE TREIZECI DE ANI CÂND S-A 
FĂCUT REGE ŞI A DOMNIT PATRUZECI DE ANI. (II Regi 5:3-4) 


Noul rege este atât de înzestrat, încât e greu să spunem care 
dintre aptitudinile lui merită cea mai mare admiraţie. La fel de 
greu ar fi să găsim pe pământul nostru, în ultimele secole, o 
personalitate la fel de genială ca David şi de anvergura 
acestuia. Unde este bărbatul care ar putea fi lăudat în aceeaşi 
măsură ca strateg şi ca formator al statului, ca poet şi ca 
muzician? 

Oricum, niciun popor nu s-a dedicat mai mult muzicii decât 
locuitorii Canaanului. Palestina şi Siria sunt renumite pentru 
muzicienii lor, după cum ştim din surse egiptene şi 


mesopotamiene. Printre bunurile indispensabile pe care grupul 
membrilor caravanei din pictura murală de la Beni-Hasan le-a 
luat în călătoria spre Egipt se numărau şi instrumentele 
muzicale. Instrumentul casei era lira cu opt coarde. Din Canaan, 
lira pătrunde în Egipt şi în Grecia. 

În Regatul Nou al Egiptului (1554-1080 î.Hr.), serii întregi de 
inscripţii şi reliefuri au ca temă muzicantii şi instrumentele din 
Canaan. Canaanul este inepuizabila bursă de muzică de unde 
maresalii şi cămăraşii de la curte procură solişti şi chiar 
orchestre, cu care îi distrează pe domnitorii de pe Nil, de pe 
Eufrat sau de pe Tigru. In special orchestrele de femei şi 
dansatoarele sunt la mare căutare. Artişti cu angajamente 
internaţionale nu sunt nicidecum o raritate. 

lar regele lezechia al regatului luda ştie foarte bine în 701 
î.Hr. De ce îi trimite regelui Asiriei, temutului Sanherib, dansatori 
şi dansatoare. 

Din cea mai adâncă disperare, aflat, într-o situaţie lipsită de 
speranţă, sub jugul filistenilor, regatul Israel capătă în câteva 
decenii putere, prestigiu şi întindere. Acestea toate sunt doar 
opera lui David. El poartă ca un necunoscut, armele lui Saul, 
devine condottiere, este considerat un luptător de temut în 
mişcarea de rezistenţă împotriva filistenilor şi stă, ca bărbat în 
vârstă, pe tronul unui popor care a devenit o mare putere. 

Asemenea cuceririi Canaanului, cu câteva secole înainte, şi 
opera lui David a fost favorizată de circumstanţe exterioare. 
Cam pe la începutul ultimului mileniu precreştin nu exista nici în 
Mesopotamia, nici în Asia Mică, Siria sau Egipt un stat care să 
poată stăvili o expansiune din spaţiul Canaanului. 

Fig. 30. Prizonieri-muzicanti din luda 


De când Ramses al XI-lea, ultimul din dinastia Ramesizilor, 
închisese ochii în jurul anului 1080 î.Hr., Egiptul, aflat în mâinile 
avide de putere ale unei clici de preoţi, care domnea de la Teba 
asupra ţării, decăzuse. Bogätii uriaşe trecuseră în proprietatea 
templelor. 

După cum relatează papirusul Harris, deja cu o sută de ani 
înainte două procente din populaţie lucrau ca sclavi în temple, şi 
15 procente din terenul cultivabil se aflau în proprietatea 
templelor. Cirezile aferente numărau o jumătate de milion de 
capete de vite. O flotă de 88 de nave, 53 de ateliere şi şantiere 
navale, 169 de aşezări şi oraşe erau subordonate preoţilor. 
Strălucirea cu care se desfăşura zilnic ritualul marilor zei este 
greu de descris. Doar pentru confecţionarea balantelor cu care 
erau cântărite ofrandele în templele din Heliopolis se utilizaseră 
212 livre de aur şi 461 livre de argint. Pentru îngrijirea 
luxoaselor grădini ale lui Amon de la vechea reşedinţă Per- 
Ramesse din zona deltei se folosiseră 8000 de sclavi. 

Asupra prestigiului politic extern al Egiptului din perioada 
dominaţiei preotimii oferă lămuriri un document unic, notele de 
călătorie ale trimisului egiptean Wen-Amon din anul 1080 î.Hr. 
Wen-Amon primise însărcinarea de a aduce din Fenicia lemn de 


cedru pentru barca sfäntä a zeului Amon din Teba. Herihor, 
Marele Preot, il dotase doar cu o cantitate mică de aur şi argint 
şi cu o imagine a lui Amon, cu care se pare că spera să aibă 
chiar un succes mai mare. 

Fiorul provocat de ororile călătoriei se simte încă în notele lui 
Wen-Amon. În oraşele de coastă fusese tratat ca un cerşetor, ca 
un om lipsit de drepturi, fusese jefuit, batjocorit şi aproape 
omorât în bătaie. EI, un trimis al Egiptului, ai cărui predecesori 
fuseseră întotdeauna întâmpinați cu toată pompa şi cu multă 
consideraţie. 

jefuit încă de pe drum, Wen-Amon ajunge în sfârşit la capătul 
călătoriei sale. „Am ajuns în portul din Byblos. Prinţul din Byblos 
mi-a trimis un sol şi mi-a transmis: «Pleacă din portul meu.»” 

Astfel s-a întâmplat timp de nouăsprezece zile. Deja voia să 
plece înapoi, cuprins de disperare, „şi atunci a venit căpitanul 
portului la mine şi a spus: «Rămâi până mâine la dispoziţia 
printului!»... Când s-a făcut dimineaţă, a trimis un sol şi m-a 
chemat sus... L-am găsit în odăile sale de sus, rezemat cu 
spatele de o fereastră... Mi-a spus: «Cu ce însărcinare ai venit 
oare aici?» Eu i-am spus: «Am venit pentru a lua lemnul pentru 
marea, minunata barcă a lui Amon-Ra, regele zeilor. Tatăl tău a 
făcut asta, bunicul tău a făcut-o, şi o vei face şi tu»... El mi-a 
spus: «Este adevărat, ei au făcut-o. Într-adevăr, ai mei au 
îndeplinit această sarcină, dar faraonul a trimis încoace şi şase 
vapoare, încărcate cu produsele Egiptului... Insă în ceea ce mă 
priveşte pe mine, eu nu sunt servitorul tău şi niciun servitor al 
celui care te-a trimis... Ce călătorii jalnice mai sunt şi acestea pe 
care ai fost pus să le faci!» Eu i-am spus: «Ptiu! Nu sunt călătorii 
jalnice acestea în care mă aflu...»” 

În zadar evocă Wen-Amon puterea şi faima Egiptului, în zadar 
încearcă să se tocmească cu prinţul pentru cherestea, oferind, 
în loc de daruri, oracole şi imaginea zeului său, despre care se 
spune că dăruieşte viaţă şi sănătate. Abia când un sol al lui 
Wen-Amon ajunge acolo cu vase de argint şi de aur, cu pânză 
fină, suluri de papirus, piei de vită, odgoane, la care se adaugă 
20 de saci de linte şi 30 de coşuri de peşti, prinţul permite 
tăierea cedrilor rävniti. 

...Apoi in a treia lună de vară îi cară la malul mării. „Prinţul a 
ieşit afară... şi mi-a spus: «... lată, a sosit ultima bucată din 
cheresteaua ta şi este acolo. Acum fă după voia mea şi vino săo 


încarci, pentru că ti se va da într-adevăr. Ai grijă să pleci şi nu te 
folosi de anotimpul rău ca să întârzii».” 

De o ţară ai cărei trimişi erau nevoiţi să îndure atâta lipsă de 
respect şi umilinţă din partea unui conducător al unui oraş, 
David nu avea a se teme. De aceea a pătruns foarte mult în sud 
şi a cucerit regatul Edomului, care cândva îi refuzase lui Moise 
permisiunea de a trece pe Drumul Regilor (II Regi 8:14). Astfel 
David a câştigat o zonă extrem de importantă economic. 
Deşertul Araba, care se întinde de la malul sudic al Mării Moarte 
până la Golful Aqaba, este bogat în cupru şi fier. Pe David 
trebuie să-l fi interesat în special minereurile de fier. Cei mai de 
temut inamici ai lui Israel, filistenii, deţineau monopolul asupra 
fierului. (I Regi 13:19-20). Cine stăpânea Edomul, putea să 
distrugă monopolul filistenilor. David nu a stat pe gânduri. A 
pregătit David fier foarte mult pentru piroane la ferecarea uşilor 
şi pentru legături; aramă atât de multă încât nu se mai putea 
cântări (| Paralipomena 22:3). 

În sudul Edomului se sfârşea şi cel mai important drum al 
caravanelor din Arabia de Sud, renumitul Drum al Tămâii. 
Înaintând până la malurile Golfului Aqaba, îşi deschisese şi 
drumul maritim peste Marea Roşie spre îndepărtatele maluri ale 
Arabiei de Sud şi ale estului Africii. _ 

Situaţia era prielnică şi pentru o înaintare spre nord. In 
câmpiile întinse de la picioarele Hermonului şi în văile mănoase 
amplasate înainte de Antiliban se stabiliseră beduini din deşert, 
care aparţineau unui popor căruia îi era dat să joace un rol 
important în viaţa lui Israel: arameii. Biblia noastră îi numeşte 
scurt sirieni. Aceştia întemeiaseră state-oraş şi regate mai mici 
până jos, la râul Jarmuk, care se află la sud de lacul Ghenizaret, 
în Cisiordania. 

În jurul anului 1000 î.Hr. înaintau spre răsărit, spre 
Mesopotamia. S-au lovit de poporul asirienilor, care in 
următoarele secole avea să devină puterea mondială stăpână în 
Orientul antic. După zdrobirea Babilonului, asirienii supuseseră 
Mesopotamia până la cursul superior al Eufratului. Scrieri 
cuneiforme din această perioadă, descoperite în palatele de pe 
malul Tigrului, menţionează un pericol care ameninţă Asiria 
dinspre apus şi care este reprezentat de înaintările şi atacurile 
tot mai violente ale arameilor. 

În această situaţie, David pătrunde din Cisiordania spre nord 


până la Orontes. Biblia spune: „Apoi a lovit David pe Hadarezer, 
regele Tobei, la Hamat, când mergea acela să-şi întărească 
stăpânirea la râul Eufrat” (| Paralipomena 18:3). O comparaţie 
cu texte asiriene contemporane dovedeşte cât de precis 
conturează aceste cuvinte ale Bibliei starea de fapt istorică. 
Regele David l-a bătut pe regele arameilor când acesta era pe 
cale să cucerească teritoriu asirian pe Eufrat. 

Fără să bănuiască, David le-a dat astfel ajutor armat acelor 
asirieni care mai târziu aveau să nimicească regatul Israel. 

David a mutat stâlpii de hotar ai lui Israel până la valea fertilă 
a fluviului Orontes. Straja sa cea mai nordică era la lacul Hoems, 
la picioarele Libanului, acolo unde astăzi gâlgâie prin conducte 
groase petrolul din îndepărtatul Kirkuk. De aici sunt 600 de 
kilometri linie aeriană până la Etion-Gheber la Marea Rosie, 
capătul sudic al regatului. 

Arheologii au descoperit multe mărturii ale cuceririi şi inältärii 
regatului sub David. Calea atacurilor este marcată de urme 
clare, printre altele ale focurilor pustiitoare din oraşele câmpiei 
Jesreel. Nu mult după anul 1000 î.Hr., Bet-Sean a fost făcut una 
cu pământul, împreună cu lăcaşurile de cult păgâne. Arheologii 
de la Universitatea Pennsylvania dezgroapă în acest loc unde s- 
au dat lupte nemiloase temple distruse, straturi groase de 
cenuşă depuse pe ziduri prăbuşite, fi obiecte de cult şi vase ale 
filistenilor. Răzbunarea lui David a dat oraşului în care se 
petrecuse sfârşitul primului rege al lui Israel o lovitură 
zdrobitoare, de pe urma căreia nu şi-a mai revenit o lungă 
perioadă de timp. Deasupra stratului de cenuşă nimic nu indică 
o locuire în următoarele secole. 

Din perioada timpurie a domniei lui David s-au păstrat mai 
multe construcţii, în special lucrări de fortificaţie în luda, care 
fuseseră ridicate pentru apărarea împotriva filistenilor. 
Construcţiile oglindesc limpede modelul fortăreței lui Saul de la 
Ghibeon. Sunt aceleaşi ziduri grosolane de cazemată. 

La 12 kilometri nord de lerusalim, săpături americane au adus 
din nou la lumină în anul 1956, împreună cu rămăşiţele zidurilor 
oraşului Ghibeon, pomenit adesea în Scriptură, şi scena unei 
ciocniri sângeroase din acele zile: cândva s-au înfruntat în acest 
loc, cum aflăm din Cartea a Doua a Regilor, într-o luptă de viaţă 
pe moarte, câte doisprezece partizani ai celor doi conducători 
de osti învrăjbiţi Ioab şi Abner - unul făcând parte din suita lui 


David, celălalt din cea a fiului defunctului Saul. „S-au întâlnit la 
iazul Ghibeonului”, relatează II Regi 2:13. Sub un câmp de roşii 
din el-Jib, cum este denumită astăzi aşezarea, profesorul J. B. 
Pritchard de la Universitatea Columbia a reuşit să regăsească 
acea instalaţie renumită până departe, pare-se, la vremea ei, 
„iazul Ghibeonului”. El a descoperit un put circular practicat în 
roca înălţată, cu un diametru de unsprezece metri şi o adâncime 
de zece. Drumul ducea în jos pe o rampă săpată în formă de 
spirală în peretele interior. Urma apoi o altă scară şerpuită, care 
primea lumină şi aer prin două puțuri şi pe care se ajungea, 
după alţi 15 metri în jos, la bazinul propriu-zis, săpat în calcar 
dur. După ce s-a îndepărtat molozul care acoperea instalaţia 
până la margine, uriaşul recipient a început să se umple din nou 
încet - ca acum 3000 de ani - cu apă din crăpăturile pietrei. 
Acest biblic „iaz al Ghibeonului” asigurase oraşului suficientă 
apă potabilă proaspătă în vremuri de restrişte şi în timpul 
asediilor. 

Dovezi preţioase referitoare la bunăstarea lăudată în Biblie a 
oraşului - „pentru că cetatea Ghibeonului era cetate mare, ca 
una dintre cetăţile domneşti” (losua 10: 2) - au putut fi 
recuperate de cercetătorii americani din molozul uriaşului 
rezervor de apă. Acestea indică limpede ca sursă a bogăției o 
adevărată industrie a vinului, foarte lucrativă. Şaizeci de toarte 
de ulcioare, provenite de la „sticle de vin” din lut, împreună cu 
dopurile de lut şi cu pâlniile potrivite, purtau nume de firme în 
scrierea ebraică veche - printre ele nume cu adevărat biblice 
ale unor viticultori. Apare în mod repetat nota „Ghibeon” şi un 
cuvânt care însemna probabil „vie înconjurată de zid” şi ar fi 
putut fi o marcă de calitate. Pe alte toarte erau trecute numele 
unor oraşe evreieşti ca lerihon, Sucot şi Zif (losua 15:24), pentru 
care erau prevăzute livrări de vin separate. 

Alte campanii, din iarna 1959/1960, aveau să ducă la 
descoperirea, foarte aproape de rezervorul de apă, a unor 
crame spatioase. Arheologii au eliberat 66 de spaţii aproximativ 
rotunde, săpate în stâncă, cu un diametru şi o adâncime de doi 
metri, care puteau fi închise cu „dopuri de piatră” rotunde. 
Unele dintre aceste pivnițe serviseră, se pare, ca teascuri în 
care se presau strugurii; alte cavităţi, căptuşite cu un material 
impermeabil, au putut fi identificate ca putini de fermentație. 
Capacitatea depozitelor descoperite se ridică la 2270 de 


hectolitri. 

O notă din Biblie care până acum a părut lipsită de 
importanţă este abia acum înţeleasă cum se cuvine, după 
dezgroparea mărturiilor unei industrii a vinului cândva 
înfloritoare la Ghibeon. Se referă la un eveniment de pe vremea 
când israelitii se pregăteau pentru cucerirea Canaanului. „lar 
locuitorii Ghibeonului, auzind ce a făcut losua cu lerihonul şi cu 
Ai, au pus la cale un vicleşug”, aflăm din losua 9:3-5. „Au luat 
pe asinii lor saci vechi cu pâine şi vin în burdufuri vechi şi 
cârpite... iar pe ei haine rele” Astfel au apărut la losua şi au 
reuşit să-l inducă în eroare cu privire la originea lor şi la marea 
bunăstare a oraşului lor. 

În fine, la lerusalim, reşedinţa ulterioară a lui David, o 
întreagă serie de vestigii ale unor construcţii foarte vechi par a 
fi din perioada regelui David şi astfel, probabil, vorbesc despre 
constructorul David. „Atunci s-a mutat David în cetate şi a 
numit-o cetatea lui David; şi a făcut întărituri de jur-împrejur...” 
(II Regi 5:9). 

Modul aventuros în care bine păzita cetate a lerusalimului a 
căzut în mâinile lui David a fost lămurit în secolul trecut din 
întâmplare şi datorită intuitiei britanicului Captain Warren. 

Pe versantul de răsărit al lerusalimului se găseşte, în valea 
Kidonului, „Ain Sitti Maryam”, „Izvorul fecioarei Maria”. În 
Vechiul Testament acesta se numeşte „Ghihon”, „Täsnitoarea”, 
şi este de când lumea principala sursă de apă a locuitorilor. 
Drumul duce, pe lângă rămăşiţele unei moschei, într-o încăpere 
boltită. Treizeci de trepte coboară până la un mic bazin, în care 
se strânge apa limpede din interiorul muntelui. 

În 1867, căpitanul Warren a vizitat, împreună cu un grup de 
pelerini, renumitul izvor, despre care o legendă spune că aici ar 
fi spălat cândva Maria scutecele fiului ei. În timpul acestei vizite, 
lui Warren îi atrage atenţia, în pofida semiintunericului din 
încăperea boltită, o gaură neagră care se cască în stâncă la 
câţiva metri în spatele gurii izvorului. Se pare că nimeni nu o 
observase până atunci, căci atunci când Warren întreabă de ea, 
nu primeşte niciun răspuns. 

Curios, a doua zi mai vizitează o dată Izvorul Mariei, dotat cu 
o scară şi o funie. Nu bănuieşte că îl aşteaptă o explorare 
riscantă, în care îşi cam pune viaţa în pericol. 

În spatele izvorului începe un put îngust, care mai întâi 


înaintează pe orizontală, apoi, însă, urcă pe verticală. Warren 
este alpinist şi ştie să se catere în puțuri. Cu grijă, urcă palmă 
după palmă. După aproximativ 13 metri putul se termină brusc. 
Până la urmă Warren găseşte pe dibuite în beznă un gang 
îngust. Se târăşte mai departe în patru labe. Multe trepte 
dăltuite urcă prin stâncă. După ceva vreme observă în faţa lui o 
lumină difuză. Ajunge într-o încăpere boltită, în care nu este 
nimic altceva în afară de vase şi sticle vechi, prăfuite. Warren se 
strecoară afară printr-o crăpătură - se află la mică distanţă de 
vechiul zid al oraşului. Izvorul Mariei a rămas jos, departe de el! 

Cercetări mai amănunțite făcute de savantul englez Parker în 
jurul anului 1910 din însărcinarea Palestine Exploration Fund 
arată că ciudata instalaţie datează din mileniul al II î.Hr. 
Locuitorii vechiului lerusalim săpaseră cu greu un gang prin 
stâncă, pentru a putea ajunge, pe timp de asediu, la izvorul vital 
fără a se pune în pericol. 

Curiozitatea lui Warren a explorat calea care, cu aproape 
3000 de ani în urmă, i-a permis lui David cucerirea prin 
surprindere a fortăreței lerusalimului. Iscoadele lui David trebuie 
să fi ştiut de această cale tainică de acces, după cum ne lasă să 
înţelegem o menţiune din Biblie care înainte fusese de 
neînțeles; David a spus: „Cine îi bate pe lebusiti şi ajunge la 
jgheaburi..."?5 (Il Regi 5:8). Ceea ce Luther a tradus prin 
„jgheaburi”2* este cuvântul ebraic „sinnor”, care înseamnă 
conductă sau canal. 

Warren a oferit însă doar jumătate de soluţie, pentru că gura 
putului era în afara zidurilor, care, pe vremea lui Warren, erau 
considerate a fi zidurile lerusalimului celui mai vechi, predavidic, 
iebusit. Cine se cätärase prin „conductă” ar fi trebuit să se afle, 
aşadar, tot în faţa zidului iebusit. Abia săpăturile ample ale lui 
Kathleen M. Kenyon din anii 1960 au adus o clarificare 
definitivă. Zidul considerat a fi al celui mai vechi lerusalim nici 
nu era atât de vechi cum se crezuse până atunci, ci a ieşit la 
lumină un zid cu mult mai vechi, provenit într-adevăr din 
perioada predavidică - iar acest zid străbătea versantul sub 
gura canalului de acces spre izvor! Oamenii lui David, care 
suiseră prin canalul de acces al izvorului, s-au aflat aşadar nu în 
faţa, ci o bună bucată în spatele acelui zid al lerusalimului care 


28 În Biblia germană (n. tr.). 
22 De acoperiş (n. tr.). 


era realmente cel mai vechi, asadar In mijlocul orasului care 
trebuia cucerit... o confirmare a versetului II Regi 5:8 care 
lămureşte mult din neclaritatea acestui pasaj enigmatic. 

Cu David începe în Vechiul Testament datarea istorică exactă. 
„Transmiterea istoriei lui David trebuie denumită în mare parte 
o scriere istorică”, scrie foarte criticul profesor de teologie 
Martin Noth. Faptul că această relatare contemporană este din 
ce în ce mai inteligibilă are legătură cu constituirea treptată a 
unei puteri de stat, care este marele merit al lui David şi 
noutatea neobişnuită pentru Israel. Dintr-o uniune laxă de 
semintii se formase o naţiune; o ţară colonizată a devenit un 
mare regat în spaţiul Palestina-Siria. 

Pentru acest vast teritoriu David a creat o administraţie civilă 
în fruntea căreia se afla, pe lângă cancelar, sopherul. „Sopher” 
înseamnă „scrib”, „cronicar” (ll Regi 8:16). Un scrib pe al doilea 
loc în stat? 

Cu armata de milioane de secretare şi secretari, cu miile de 
tone de hârtie pe care aceştia le acoperă zi de zi, în lumea 
noastră modernă, prin maşinile lor de scris, şi le dactilografiază 
până la refuz, a pierit de mult şi strălucirea mitică a „scribului”. 
Nicio secretară-şefă, oricât de invidiată, a unui magnat al 
petrolului nu se poate compara cu vreunul dintre colegii ei din 
Antichitate. Nici în ceea ce priveşte salariul, şi chiar şi mai puţin 
în ceea ce priveşte influenţa. Pe scena Orientului Antic scribii au 
jucat rolul incomparabil, unic al acestei meserii. Nu este de 
mirare, pentru că de ei depindeau atâtea! Angajatorii lor erau 
cuceritori puternici şi stăpânitorii unor mari regate - şi nu 
cunoşteau scrisul şi cititul! 


Fig. 31. Într-o cancelarie de pe Nil 


Acest din urmă lucru reiese limpede din stilul scrisorilor. Căci 
ele destinatarului i se adresează mai întâi, celui căruia i se 
trimite scrisoarea sau mesajul. Au prioritate salutul şi 
binecuvântările către coleg. Nu lipsesc nici rugăminţile de a citi 
conţinutul scrisorii cât mai clar şi, ceea ce este lucrul cel mai 
important, corect şi de a nu ascunde în niciun caz ceva! 

Cum decurgeau lucrurile pe domeniul scribilor aflăm dintr-o 
scenă vie din ministerul de externe al faraonului Merenptah. 
Sala de scris este împărţită în trei părţi. In cele două părţi 
laterale stau înghesuiți câte zece secretari. Câte un picior se 
sprijină pe taburet, iar pe genunchii lor se află mari suluri de 
papirus. Spaţiosul spaţiu central îi este rezervat şefului celui 
mare. Plin de zel, un servitor goneste mustele cu o apărătoare. 
La intrare stau doi uşieri. Unul îi porunceşte celuilalt: „Stropeşte 
cu apă şi răcoreşte biroul! Şeful stă şi scrie!” 

Ei bine, ce e drept, atât de pompos nu se vor fi petrecut 
lucrurile în biroul scribilor de la curtea din lerusalim. Tânărul stat 
Israel era încă prea țărănesc şi prea sărac. Cu toate acestea, 
scriitorul lui David trebuie să fi fost un funcţionar înalt şi temut. 
Sarcina lui era să scrie „analele regatului”, care fără niciun 
dubiu au constituit baza tuturor datelor concrete din Biblie, 
referitoare la dezvoltarea administraţiei şi la binele obştesc sub 
David. Printre acestea se numără marele recensământ făcut 


după verificatul sistem Mari (II Regi 24), precum şi cunoaşterea 
gărzii sale de corp „Krethi şi Plethi”, un fel de Gardă Elvețiană 
compusă din cheretiti (cretani) şi peletiti (filisteni) (II Regi 8:18; 
15:18; 20:7). 

Cu siguranţă, soferul a fost şi primul care a notat noul nume 
al stăpânului său. 

Acest nume le-a dat invätatilor bătaie de cap, aceştia găsind 
în texte vechi orientale - texte din Mari - în mod repetat un 
cuvânt cu sonoritate asemănătoare: cuvântul dâwidum (sau 
dâvidum). Acest cuvânt misterios însemna „conducător de oşti”, 
„comandant”, „căpetenie”, „şef” - iar numele lui David nici nu 
era, prin urmare, un nume, ci un titlu care devenise numele de 
domnie? In plus, în Biblie este menţionat de mai multe ori un 
anume Baal-Hanan ca fiu al unui rege edomit pe nume Saul 
(Facerea 36:38 şi | Paralipomena 1:49), în timp ce, pe de altă 
parte, un anume Elhanan se spune că l-ar fi înfrânt o dată pe 
rivalul „clasic” al lui David, Goliat, şi altă dată pe fratele lui 
Goliat (II Regi 21:19 şi | Paralipomena 20:5). În numele Baal- 
Hanan şi Elhanan sunt cuprinse, desigur, numele zeilor canaaniti 
Baal şi El. Aşadar, David s-a numit mai întâi Baal-Hanan sau 
Elhanan, iar numele de David şi l-a luat abia după suirea sa pe 
tron? Acum nu mai mult de 30 de ani o serie de savanţi credeau 
acest lucru. Între timp au devenit mai rezervaţi, cel puţin în 
ceea ce priveşte raportul lingvistic între cuvintele „David” şi 
„dâwidum”. Deoarece a reieşit că „dâwidum” nici nu înseamnă 
„conducător de oşti” sau ceva asemănător, ci „înfrângere”, iar 
să derivezi de aici un nume de conducător - ideea asta probabil 
că nu i-a venit nimănui! Pe de altă parte, este de aşteptat ca 
nume de persoane compuse din numele unor zei canaaniti, ca 
Baal-Hanan sau Elhanan, să fi fost acceptate cu greu de autorii 
biblici. De aceea, întrebările referitoare la numele lui David 
rămân deschise. 

Tema „scris” evocă un argument al criticilor. 

In Egipt au fost găsite vagoane întregi de papirusuri, în 
Babilon şi Asiria munţi de tăblițe cu scriere cuneiformă. Unde 
sunt, însă, documentele scrise din Palestina? 

Arheologii si meteorologii răspund împreună la această 
întrebare. 

La începutul mileniului | î.Hr., Canaanul a abandonat 
colturoasa scriere cuneiformă şi, odată cu ea, şi grosolanele 


tăblițe de lut, pentru a se consacra unei metode de scris mai 
puţin complicate. Până acum textul trebuia scrijelit mai întâi cu 
un stil în lutul umed, care apoi se ardea ori se usca la soare, o 
procedură consumatoare de timp, aşadar, înainte ca scrisorile 
groase de lut să ia drumul spre destinatar. Altă scriere, cu 
semne curbe, a devenit tot mai căutată: alfabetul, pe care deja 
l-am întâlnit în tentativele de scriere ale minerilor semiti din 
Sinai. Stilul şi lutul se dovedesc a fi cât se poate de inadecvate 
pentru literele rotunjite. Astfel că au căutat noi ustensile de scris 
şi au găsit tablita subţire de lut ars, calimara si tusul. 
„Ostrakon” numeşte arheologul o astfel de tăbliță scrisă cu 
semne curbilinii, căreia, în cazuri deosebite, i se asocia cel mai 
elegant material de scris al Antichității, papirusul. Cronica lui 
Wen-Amon arată cât de căutat era acest articol de export 
egiptean. Cinci sute de role a primit stăpânitorul din Byblos ca 
răsplată pentru cedri. Cinci sute de role, adică 2000 de metri de 
suprafaţă de scris! ` 

În Palestina clima este umedă iarna, din cauza ploii. Într-un 
climat umed, cerneala se şterge foarte uşor de pe piatră, iar 
papirusul mucegăieşte în puţin timp. Spre marele regret al 
arheologilor, cercetătorilor si istoricilor dornici de cunoaştere, in 
acest mod s-au pierdut pentru posteritate aproape toate 
dovezile şi documentele Canaanului. Dacă arheologii au putut 
strânge in Egipt o pradă atât de consistentă, acest lucru se 
datorează numai proximitätii deşertului si climei neobişnuit de 
uscate. 


Capitolul doi 
Solomon, „regele cuprului”? 


Expediția în Golful Aqaba » Minereu de fier si malahit » Glueck 
descoperă Etion-Gheber + Furtunile din deşert ca foale « 
Pittsburgh-ul vechiului Israel * Santiere navale la Marea Rosie * 
Hiram a adus lemnul de construcţie ° Căpitani de vas din Tir e 
Misterioasa țară comercială Ofir * Portretul egiptean al reginei 
din Punt » Cercetătorii din SUA cumpără un Tell e Săpături- 
model la Megiddo ° Izreel, un plan al destinului • Un mare grajd 
cu 450 de boxe? 


ŞI A FOST REGELE SOLOMON REGE PESTE TOT ISRAELUL (III 


Regi 4:1)/ SOLOMON AVEA 40.000 DE IESLE PENTRU CAII DE LA 
CARELE LUI ŞI 12.000 DE CĂLĂREŢI. (I Regi 4:26) F 

SI A ZIDIT SOLOMON... / TOATE CETĂȚILE GRÂNARE... / 
CETĂŢILE PENTRU CARELE DE RĂZBOI, / CETĂŢILE PENTRU 
CĂLĂREŢI... (III Regi 9:17-19) ÎMPĂRATUL SOLOMON A MAI 
FĂCUT ŞI CORĂBII LA ETION-GHEBER, LÂNGĂ ELOT... / S-AU DUS 
LA OFIR... (Ill Regi, 9:26-28) 

TOATE VASELE DE BĂUT ALE REGELUI SOLOMON ERAU DE 
AUR... ÎN ZILELE LUI SOLOMON ARGINTUL NU VALORA... / CĂCI 
REGELE AVEA PE MARE CORĂBII... ŞI VENEAU CORÄBIILE... 
ADUCEAU AUR, ARGINT, FILDEŞ, MAIMUTE ŞI PĂUNI. (Ill Regi 
10:21-22) 

TEMPLUL PE CARE L-A ZIDIT REGELE SOLOMON DOMNULUI... / 
TOT TEMPLUL L-A ÎMBRĂCAT CU AUR... (III Regi 6:2-22) 

IAR CAII PENTRU REGELE SOLOMON SE ADUCEAU DIN EGIPT... / 
TOT ASTFEL ADUCEAU EI TOATE ACESTEA ŞI PENTRU REGII 
HETEILOR ŞI REGII SIRIEI (Ill Regi 10:28-29). 

GREUTATEA AURULUI CARE | SE ADUCEA PE FIECARE AN LUI 
SOLOMON ERA DE ŞASE SUTE ŞAIZECI DE TALANTI DE AUR (II 
Regi 10:14) 


Nu sună toate acestea de-a dreptul a poveste? 

Este greu ca un om, fie el şi rege, despre care se povestesc 
atâtea, să nu fie bănuit de fanfaronadă. lar cronicarul care 
notează astfel de lucruri îşi cucereşte repede o faimă de 
mincinos. Există, desigur, povestiri în Biblie pe care oamenii de 
ştiinţă le consideră a fi basme, cum ar fi istoria vrăjitorului 
Balaam şi a măgăriţei vorbitoare (Numerii, 22), sau a lui 
Samson, căruia părul său lung îi dădea putere (Judecătorii 13- 
16). 

Însă povestirea care are cele mai pregnante caracteristici de 
basm dintre toate nu este de fapt un basm. 

Arheologii şi-au luat sapele şi s-au pus temeinic pe treabă, 
spre a verifica credibilitatea poveştilor despre regele Solomon - 
şi iată că Solomon devine fantastica lor piesă de paradă! 

Dacă se dezbracă „basmul” - cum este considerat încă de 
mulţi - despre regele Solomon de înfloriturile care s-au prins de 
el, rămâne un schelet de fapte istorice obiective. Aceasta este 
una dintre cele mai tulburătoare descoperiri ale timpului nostru. 
O abundență de descoperiri surprinzătoare ale unor expediţii 


americane şi israeliene au adus, cel puţin într-o bună parte, 
dovada adevărului acestei povestiri biblice. Dotată până la refuz 
cu cele mai noi dispozitive de căutare, cu burghie, cazmale şi 
lopeţi şi alcătuită din geologi, istorici, arhitecţi, săpători şi cu 
fotograful devenit indispensabil în expedițiile moderne, o 
caravană părăseşte în 1937 lerusalimul. Şeful ei este Nelson 
Glueck, membru, asemenea tuturor celorlalţi, al prestigioasei 
American School of Oriental Research. 


Fig. 32. Viaţa într-un harem: 
„Solomon a avut 700 de femei...“ 
(III Regi 11:3) 


Curând, dealurile cafenii ale ludeei rămân în urma lor. Prin 
deşertul Negev, merg mai departe spre sud. Apoi îi primeşte 
„Wadi-el-araba”, „valea deşertului”. Oamenii se simt transferați 
într-un peisaj de lume primordială, în care forţe titanice din 
adâncuri şi-au săpat semnele atunci când au transformat aici 
pământul. „Valea deşertului” este o parte a uriaşei fălii care 
începe în Asia Mică şi se sfârşeşte în Africa. 

Cercetătorii îşi manifestă admiraţia faţă de acele culise 
titanice, iar apoi se dedică sarcinii care îi aşteaptă. Privirile se 
plimbă iscoditoare pe versanţii abrupți. Odată cu poziţia soarelui 
se schimbă culoarea şi nuanțele rocii, din care se iau ici şi colo 
probe cu săpăliga. Rezultatele arată că este vorba de feldspat 


de culoarea lutului, mică alb-argintie, iar acolo unde roca are o 
coloratie neagrä-rosietica, minereu de fier şi un mineral verde - 
malahit, spat de cupru! 

Peste tot în valea cea lungă cercetătorii americani dau peste 
minereu de fier şi de cupru. Acolo unde probele de rocă arată că 
există minereu, ei găsesc şi intrări în galerii săpate în piatră, 
rămăşiţele unor mine de mult părăsite. 

În sfârşit, caravana ajunge pe malul golfului. Oricât de 
îmbietor, în soarele orbitor, îi salută casele albe din Aqaba, 
Elatul biblic, oricât de seducător, după marşul prin deşertul 
dezolant, vin spre ei zgomotele forfotei portului oriental, 
cercetătorii întorc spatele acestui punct de intersecţie a trei 
lumi30. Fiindcă țelul lor este „Tell el-Cheleifeh”. Singuratica 
movilă, care nu pare a fi altceva decât o aglomerare de moloz, 
se ridică din câmpia fără umbre către interiorul uscatului. 

Săpăligile încep căutarea cu precauţie şi aduc un succes 
neaşteptat de rapid. les la lumină cârlige de pescuit; sunt de 
cupru. Apoi cărămizi, resturi de zid. Nişte bulgări acoperiţi de 
cruste în apropiere de Tell prezintă urme verzi. Este zgură. 
Peste tot dau de gresie în culoarea verde caracteristică... 

Seara, în cort, Glueck revede în gând rezultatele de până 
acum. Nimic demn de luat în seamă, de fapt. Conform 
programului, îi mai aşteaptă întreaga Transiordanie. Glueck vrea 
să descopere urme ale trecutului la Edom, Moab, Ammon, ba 
chiar vrea să caute până la Damasc. Răsfoindu-şi notițele, se 
opreşte, căzut pe gânduri. Minereu de fier şi malahit în Araba - 
iar în movila de moloz de aici, din faţa cortului său, resturi de 
zid, zgură şi cârlige de pescuit din cupru... în apropierea 
nemijlocită a golfului care în Biblie se numeşte „marea de stuf”. 
Gânditor, Glueck caută în Biblie pasajul care, în legătură cu un 
mare rege, menţionează marea de stuf: „Regele Solomon a mai 
făcut şi corăbii la Etion-Gheber, care este lângă Elot, pe 
țărmurile Mării Roşii, în pământul lui Edom” (Ill Regi 9:26). Până 
aici, la golful Mării Roşii, ajungea în timpuri biblice Edomul. Oare 
acest Tell...? 

Pentru a doua zi se stabileşte un plan de căutare pentru Tell 
el-Cheleifeh. La săparea puturilor de probă dau în mai multe 
locuri simultan peste ziduri. Sub ele este pământ virgin. 
Cioburile oferă indicii referitoare la perioada în care au fost 


32 Africa, Arabia si Palestina-Siria. 


ridicate. Datează din deceniile domniei lui Solomon, aşadar de 
după 1000 î.Hr. 

Timpul îl obligă pe Glueck să întrerupă lucrările. Această 
expediţie mai are si alte obiective. Insă americanii continuă 
săpăturile în următorii ani, în trei campanii care se sfârşesc în 
1940 şi confirmă presupunerile lui Glueck. Reiese că ruinele 
scoase mai întâi la lumină erau locuinţe de muncitori. Se adaugă 
ziduri de apărare de tip cazemată, modul de construcţie 
inconfundabil al primei perioade a fierului. Apoi se dezgroapă 
rămăşiţele unei aşezări întinse. Cele mai interesante sunt nişte 
tipare de turnare şi cantităţi uriaşe de zgură de cupru. 

Tipare de turnare şi zgură de cupru în mijlocul câmpiei 
încinse, pradă soarelui nemilos? 

Glueck caută o explicaţie pentru această ciudätenie. De ce 
atelierele erau aşezate tocmai în aria furtunilor de nisip care vin 
aproape necontenit dinspre nord, din valea deşertului? De ce nu 
au fost construite câteva sute de metri mai departe, acolo unde 
dealurile le-ar fi oferit protecţie şi unde susură şi izvoarele de 
apă dulce? Răspunsul uimitor la această întrebare l-au oferit 
abia săpăturile ultimei perioade. 

In mijlocul unui zid de apărare dreptunghiular iese la iveală o 
construcţie amplă. Culoarea verde de pe pereţi o face uşor de 
recunoscut: este vorba despre un cuptor de topit. Pereţii din 
cărămizi de lut prezintă două şiruri de deschizături. Sunt tirajele 
sobei, un sistem specializat de canale pentru aer străbate 
instalaţia. Totul este un adevărat cuptor de topit ultramodern, 
construit după un principiu care a fost reintrodus în industria 
noastră acum un secol, sub numele de sistemul Bessemer! 
Tirajele sobei şi hornurile sunt orientate exact pe direcţia nord- 
sud, deoarece vânturile şi furtunile veşnice din Wadi el-araba au 
preluat rolul foalelor. Asta se întâmpla acum trei mii de ani; 
acum prin cuptoarele de topire trece aer comprimat. 

La o singură întrebare nu se poate găsi până acum răspunsul: 
cum se purifica oare cuprul în această instalaţie arhaică? 
Experții în turnătorie din zilele noastre se află aici în faţa unui 
mister. 

Mai sunt împrăştiate creuzete de lut; unele au considerabila 
capacitate de 14,3 metri cubi. Pe versanţii dealurilor din jur 
numeroasele peşteri săpate în stâncă dezvăluie intrarea în 
galerii. Bulgări de sulfat de cupru amintesc de mâinile harnice 


care cu mii de ani in urmä au säpat In aceste mine. Pe parcursul 
unor marşuri de recunoaştere făcute în împrejurimi, membrii 
expediției reuşesc să descopere şi în văile deşertului Araba 
numeroase mine de cupru şi de fier. 

Până la urmă Nelson Glueck descoperă în zidul de tip 
cazemată din movila de moloz şi urmele unei porţi zdravene, cu 
trei rânduri de sigurante. Acum nu mai are niciun dubiu: Tell el- 
Cheleifeh a fost pe vremuri Etion-Gheber, portul dispărut fără 
urmă şi mult-căutat al regelui Solomon. „Solomon a mai făcut şi 
corăbii la Etion-Gheber, care este lângă Elot...” _ 

Etion-Gheber n-a fost însă doar un oras-port. In şantierele lor 
navale se şi construiau corăbiile pentru călătorii îndepărtate. 
Înainte de toate însă, Etion-Gheber a fost central industriei 
cuprului. Nicăieri altundeva în Semiluna Fertilă, nici în Babilon, 
nici în Egipt, nu s-a mai găsit vreodată un asemenea cuptor de 
topit. Etion-Gheber dispunea, prin urmare, de cea mai mare 
topitorie din Orientul antic. Aceasta producea metalul pentru 
obiectele de cult din Templul de la lerusalim - „altarul de aur”, 
„marea”, cum era denumit un bazin uriaş de cupru, pentru cele 
„Zece sfeşnice de aur”, pentru „vase, lopeti, lighene” şi pentru 
cei doi stâlpi de aramă „lachin şi Booz” din pridvorul Templului 
(I Regi 7:15 şi urm.; Il Paralipomena 4). Fiindcă „regele a pus să 
le toarne, într-un pământ clisos din împrejurimile lordanului, 
între Sucot şi Tartan” (Ill Regi 7:46). 

O descoperire mai recentă a arheologiei biblice este datorată 
unei expediţii olandeze: aceasta a reuşit să găsească prima 
dintre cele două aşezări precizate mai sus. Lângă Tell deir-Alla, 
unde, în Transiordania, râul Jabbok părăseşte muntele, cu zece 
kilometri înainte de a se vărsa în lordan, s-au găsit urmele 
Sucotului, oraşul israelit întemeiat în timpul lui losua. 

Entuziasmul lui Glueck, trezit de acele descoperiri fără egal, 
se simte chiar şi în raportul oficial care rezumă rezultatele 
cercetărilor de lângă Golful Agaba. 

„Etion-Gheber a fost proiectat dinainte şi construit, ca un 
ansamblu planificat, cu o pricepere arhitectonică şi o tehnică 
remarcabilă. Practic întregul oraş Eţion-Gheber era, de fapt, 
dacă ne gândim despre ce ţară şi ce timp este vorba, un centru 
industrial fenomenal, fără nicio paralelă în felul său în întreaga 
istorie a Orientului antic. Etion-Gheber a fost Pittsburghul vechii 
Palestine şi, în acelaşi timp, cel mai important port al său.” 


A fost regele Solomon, pe care Glueck îl numeşte un „mare 
rege al cuprului”, unul dintre cei mai importanţi exportatori de 
cupru ai lumii antice? Cercetări întreprinse în alte aşezări au 
conturat şi mai bine imaginea economiei Palestinei sub regele 
Solomon. La sud de vechiul oraş filistean Gaza, Flinders Petrie a 
dezgropat, în „Waddi ghazze”, topitorii de fier. Cuptoarele de 
topire seamănă cu cele din Tell el-Cheleifeh, doar că sunt mai 
mici. Deja David îi făcuse pe filisteni să piardă monopolul fierului 
şi le smulsese, odată cu victoria, şi formula de topire. Apoi, sub 
regele Solomon, s-a exploatat masiv - aşa se credea - fierul şi 
cuprul. 

Două decenii după ce profesorul Glueck a descoperit pentru 
prima dată minereu de cupru şi grămezi de zgură, arheologul 
Beno Rothenberg reuşeşte să descopere în aceeaşi vale a 
deşertului Araba urmele străvechi ale unei importante activităţi 
în minele de cupru. În cursul unei expediţii, Rothenberg a dat în 
primăvara lui 1939, la 30 de kilometri nord de Etion-Gheber, in 
Wadi Timna, de tabere de muncă întinse, în care roca era 
smulsă, în galerii adânci, din stâncă şi apoi, într-un prim proces, 
eliberată de zgură în creuzete de bazalt. 

Fig. 33. Cazan din aramă, 
pe roți, din Templul 
lui Solomon 
(III Regi 7:27 şi urm.; 
Il Paralipomena 4:6) (reconstituire) 

„Că Domnul Dumnezeul tău te va duce într-o ţară bună... ţară 
în care pietrele au fier, şi din munţii căreia vei scoate aramă” 
(Deuteronomul 8:7-9), se spune într-o descriere amănunţită a 
Ţării Fagaduintei, pe care Moise o face fiilor lui Israel. Cupru si 
fier în Palestina? Abia munca arheologilor a demonstrat cât de 
adevărat este şi acest pasaj al Bibliei şi a adăugat la imaginea 
convenţională a Palestinei antice un moment nou, acela al unei 
structuri industriale uimitoare! 

Solomon a fost un stăpânitor deosebit de progresist. A ştiut 
într-un mod de-a dreptul genial să înhame experţi şi specialişti 
străini la carul său. Aceasta este taina saltului, altfel 
inexplicabil, de la sistemul simplu al statului de ţărani al tatălui 
său, David, la o economie de prim rang. Aici se află şi sursele 
bogățiilor despre care vorbeşte Biblia. Solomon şi-a adus experţi 
topitori din Fenicia. 

Turnarea obiectelor de cult i-a fost încredinţată lui 


Huramabhi?!, un mestesugar din Tir (Ill Regi 7:13, 14). La Etion- 
Gheber Solomon a infiintat o importantä societate comercialä 
maritimă. Fiii lui Israel nu călătoriseră niciodată pe mare şi nici 
nu se pricepeau câtuşi de puţin la construirea corăbiilor. Insă 
fenicienii aveau o practică şi o experienţă de sute de ani. 
Solomon i-a adus, aşadar, din Tir pe specialiştii în şantiere 
navale, împreună cu marinarii: „Şi a trimis Hiram dintre supusii 
săi corăbieri, cunoscători ai mării, ca să ducă corăbiile cu supuşii 
lui Solomon” (Ill Regi 9:27). 

Etion-Gheber a fost portul, bine dotat şi puternic fortificat, din 
care a pornit noul comerţ la distanţă. Din Eţion-Gheber plecau 
vapoarele în călătorii învăluite în mister spre îndepărtate 
ţărmuri necunoscute: Ofir? — unde era legendara ţară Ofir, 
„magazinul universal”, de unde Orientul antic cumpăra lucrurile 
cele mai de preţ şi mai alese? 

Ofirul a fost pricina multor dispute ale savanților. Mereu şi 
mereu s-a crezut că a fost găsit. Germanul Carl Mauch a dat în 
1871, în Rhodesia, peste ruinele unei aşezări întinse. Câţiva ani 
mai târziu, burul Steinberg a dezgropat, doar câţiva kilometri 
mai la sud, instalaţii miniere din perioada precreştină, care se 
pare că aveau legătură cu oraşul templelor. S-a spus că probe 
din rocă ar fi dovedit că pe vremuri acolo s-ar fi scos aur şi 
argint. În 1910 germanul Karl Peters, celebrul explorator al 
Africii, a fotografiat acolo lucrări de artă plastică în care experţii 
au pretins că văd influenţe străine, feniciene. 

Ofir, ţara misterioasă, s-a ascuns până astăzi de cercetători. 
Indicii le trimit, în orice caz, spre Africa de Est. Unii cercetători, 
cum ar fi profesorul Albright, presupun că s-ar fi aflat în Somalia, 
ceea ce se potriveşte foarte bine cu durata călătoriei specificată 
de Biblie. 

„Căci regele avea pe mare corăbii... şi trei ani odată veneau 
corăbiile... (III Regi 10:22). „Flota”, presupune Albright, „se 
poate să fi plecat în primul an în noiembrie sau decembrie din 
Etion-Gheber. S-a întors în mai sau iunie în cel de-al treilea an, 
evitând, în felul acesta, mare parte din arşiţa verii. Judecänd 
astfel, călătoria nu trebuie să fi durat mai mult de un an şi 
jumătate.” Şi mărfurile cumpărate, ca „aur, argint, fildeş, 
maimuțe şi păuni” (III Regi 10: 22) indică limpede o ţară 


32 Luther traduce aici Hiram, la fel apare şi în traducerea 
românească (n. tr.). 


africana. 

Egiptenii ştiau multe lucruri despre o ţară numită „Punt”, care 
ar putea fi Ofirul. Ei trebuie să se fi informat la faţa locului. Cum 
altfel ar fi putut lua naştere impresionantele reprezentări grafice 
ale acestui Punt, care strălucesc pe pereţii templului cu terase 
de la Deir el-Bahri? Acest templu din partea de apus a Tebei 
este împodobit cu minunate reliefuri colorate, care dau farmec 
şi strălucire unei doamne cu pielea închisă la culoare - regina 
din Punt - şi alaiului ei. Ca întotdeauna, şi în acest caz egiptenii 
au acordat o atenţie deosebită portului, colibelor, animalelor şi 
plantelor din Punt. Privitorul are astfel o imagine vie a acestui 
tinut mitic. 

Textele care însoțesc imaginile relatează despre senzationala 
expediţie spre Punt, a cărei organizare a fost poruncită în jurul 
anului 1500 î.Hr. De o femeie. Pe tronul faraonului şedea atunci, 
în calitate de coregentä a lui Tutmes al Ill-lea, faimoasa regină 
Hatshepsut, „prima mare femeie a istoriei”, cum a numit-o 
egiptologul Breasted. Dând ascultare unui oracol al zeului Amon, 
care poruncea cercetarea drumurilor către Punt şi reluarea 
contactului cu țărmurile Mării Roşii, întrerupt de războaiele 
hicsoşilor, regina a trimis într-acolo, în cel de-al nouălea an al 
domniei ei, o flotă formată din cinci corăbii. Acestea aveau 
misiunea să aducă smirnă pentru temple. Flota a navigat pe NII 
printr-un canal din delta răsăriteană în Marea Roşie şi a „ajuns 
cu 


Fig. 34. Corabie a reginei Hatshepsut în Punt (Ofir), încărcată cu smirnă şi maimuțe 


bine la Punt”, unde a schimbat comori de smirnă, lemn de 
abanos, aur, precum şi tot felul de lemne mirositoare şi alte 
lucruri din ţări străine, ca lemn de santal, piei de panteră şi 
maimuțe, pe mărfuri din ţara Nilului. 

Tebanilor li s-a oferit un spectacol nemaiväzut atunci când, 
după fericita întoarcere acasă, grupul bizar al oamenilor cu 
pielea întunecată sosiți din Punt s-au îndreptat cu ciudatele 
produse ale ţării lor spre palatul reginei. „l-am făcut un Punt în 
grădina lui, aşa cum îmi poruncise...”, se bucura Hatshepsut 
privind copacii de smirnă de pe terasa templului. Egiptologii au 
găsit resturi ale unor rădăcini uscate de smirnă în încinsul nisip 
galben din faţa templului de la Deir el-Bahri. 

Probabil că bărbaţii şi femeile lui Israel stăteau, la fel ca 
tebanii, cuprinsi de admiraţie şi uimire, pe cheiurile cetăţii Etion- 
Gheber atunci când flota regelui lor Solomon se întorcea din 
îndepărtatul Ofir şi debarca în port încărcătura ei de „lemn roşu 
şi pietre scumpe... aur, argint, fildeş, maimuțe şi păuni” (Ill Regi 
10:11-22). 

În mod normal, săpăturile arheologice se pot demara abia 
după ce s-a primit, fie din partea proprietarului terenului, fie din 
partea guvernului statului, o aprobare. Aceasta nu este 
întotdeauna uşor de obţinut, ca să nu mai vorbim de faptul că, 
pe parcursul lucrărilor, diverse pretenţii sau limitări le pot face 
viaţa grea cercetătorilor. În 1925, americanii au găsit o soluţie 
neobişnuită pentru a putea lucra în voie, nestingheriti. Ei au 
cumpărat, fără a sta mult pe gânduri, întregul dâmb de moloz 
Tell el-Mutesselim din câmpia lzreel de la nouăzeci de 
proprietari autohtoni, ţărani şi oieri, deoarece Institutul Oriental 
al Universităţii Chicago avea intenţia să facă săpături-model 
pentru întregul Orient Apropiat, cele mai cuprinzătoare şi mai 
exacte săpături care se făcuseră vreodată în Palestina. 

Tell el-Mutesselim ascunde centrul biblicului Megiddo. 
Această descoperire se datorează primelor săpături ample care 
s-au făcut aici din 1903 până în 1905 de către Deutsche 
Orientgesellschaft (Societatea orientală germană), sub 
conducerea lui J. Schumacher. 

Ca un mic munte cu platou în vârf, Tell el-Mutesselim se află 
într-un peisaj unic. De pe platou ţi se pare că ai în faţă un lac 
mare, verde, atât de departe se întinde câmpia, „şesul Izreel” 
(losua 17:16), în care alternează păşuni de un verde-închis cu 


ogoare mänoase. Cârduri de cocori si de berze cuibăresc aici. 
Acolo unde se termină câmpia, se înalţă deasupra coastei Mării 
Mediterane cocoaşa împădurită a Carmelului. La nord se ridică 
munţii de un albastru-pal ai Galileii, cu micul sat Nazaret, iar în 
dreapta, departe, vârful întunecat al Taborului împiedică 
privirea să pătrundă în valea adâncă a lordanului. 

Nimic în acest triunghi fertil şi fermecător, înconjurat de 
dealuri domoale, nu sugerează că acest petic îngust de pământ 
a fost, timp de mii de ani, scena unor conflicte cumplite şi a 
unor evenimente istorice decisive. 

Într-un „car de aur” se năpusteşte în jurul anului 1460 
faraonul Tutmes al Ill-lea cu trupele sale prin strâmtoare, 
pătrunde în câmpie si îi bate pe canaaniţi, care, înspăimântați, 
se bulucesc spre Megiddo. In aceeaşi câmpie, israelitii, îmboldiţi 
de curajoasa judecătoare Debora, i-au supus pe canaanitii mai 
puternici, cu carele lor de luptă, aici Ghideon îi ia prin 
surprindere pe nomazii madianiti, tâlharii cu cămile, aici regele 
Saul pierde lupta împotriva filistenilor, aici moare în anul 609 
î.Hr. losia, regele iudeilor, când se aruncă disperat împotriva 
egiptenilor, superiori numeric, conduşi de faraonul Neco. Incă se 
văd ruinele castelului franc Faba, pe care l-au stăpânit ioaniţii şi 
templierii în perioada cruciadelor, până când Saladin i-a gonit 
din această regiune, după o bătălie crâncenă. La 16 aprilie 1799 
s-au luptat aici francezii şi turcii. Cu doar 1500 de oameni, 
generalul francez Kleber ţine în şah 25.000 de oameni ai 
armatei inamice. Francezii se bat eroic de la răsăritul soarelui 
până la amiază. Atunci se năpusteşte, de dincolo de un val de 
pământ, un corp de 600 de călăreţi în ajutorul celor aflaţi la 
ananghie. Ofiţerul care îi conduce se numeşte Napoleon 
Bonaparte. Seara, după ce câştigă „bătălia de la Tabor”, 
Napoleon călăreşte până sus, în munţii Galileii; cinează la 
Nazaret. Prin aceeaşi strâmtoare prin care a trecut Tutmes al Ill- 
lea pătrunde în 1918 şi cavaleria britanică sub lordul Allenby şi 
zdrobeşte armata turcă de acolo. 

Martorul mut al tuturor acestor evenimente a fost Tell el- 
Mutesselim, pe care Clarence S. Fisher îşi începe în primăvara 
lui 1925 săpăturile-model. 

Dâmbul este tăiat literalmente în felii, centimetru cu 
centimetru, ca un tort - doar că pe orizontală. Secolele se 
dezvăluie caleidoscopic. Fiecare strat îndepărtat înseamnă un 


capitol în cartea de istorie a lumii între secolele al X-lea şi al IV- 
lea î.Hr. 

Dintre cele patru straturi superioare, stratum I?? conţine ruine 
din perioada stăpânirii persane şi babiloniene. Regele persan 
Cirus a distrus Babilonul, marea putere, în 539 î.Hr. Regele 
Nabucodonosor al Babilonului cucerise, o jumătate de secol mai 
devreme, Siria şi Palestina, în 597 î.Hr. S-au păstrat zidurile de 
apărare deosebit de masive ale unui palat din această perioadă. 
Stratum Il oferă, ca mărturii ale stăpânirii asiriene, ruinele unui 
palat din secolul al VIII-lea î.Hr. Tigratpalassar a supus Palestina 
în 733 î.Hr. Stratum Ill şi stratum IV întruchipează perioada 
israelită. Revelatoare sunt în special două sigilii cu literele 
alfabetului ebraic vechi, dintre care unul poartă inscripţia: 
„Şema, slujitorul lui leroboam”. leroboam al Il-lea a fost un 
suveran al lui Israel în regatul scindat, între 789 şi 748 î.Hr. O 
piatră păstrează alt nume cunoscut: Sesonk |, faraonul Egiptului. 
Biblia îl numeşte faraonul Şişac. În al cincilea an al regelui 
leroboam |, acesta a „pornit împotriva lerusalimului”, în anul 
923 î.Hr. 

În aproape zece ani de muncă istovitoare, săpăligile şi lopetile 
au pătruns până la straturile din vremea regelui Solomon, care, 
cu patru ani înainte de invazia lui Şeşonk, a închis ochii pentru 
totdeauna, în jurul anului 930 î.Hr. Baza mormanului de moloz, 
stratum IV, aduce apoi pentru arheologii Gordon Loud şi P.L.O. 
Guy şi pentru posteritate surprize senzaţionale din vremea 
regelui Solomon. 

In timpul vieţii lui Solomon s-a impus o nouă procedură la 
construcţia clădirilor, a zidurilor de apărare etc. Spre deosebire 
de modul de construcţie anterior, acum s-au aşezat în colţurile 
clădirilor pietre netezite prin cioplire şi, din loc în loc, şi în restul 
zidăriei. Din partea cea mai de jos a stratumului IV se degajă 
ruinele unei resedinte ale cărei ziduri prezintă această 
caracteristică. Ele sunt îngrădite de un zid în formă de pătrat, a 
cărui latură măsoară 60 de metri. Protecţie suplimentară oferea 
poarta impunătoare, cu trei perechi de stâlpi aşezaţi foarte 
aproape unii de alţii. Cercetătorii au mai găsit asemenea porţi 
de acces în oraş, triplu asigurate, şi la Etion-Gheber şi Lachiş. O 
clădire cu ziduri groase, dezgropată aproape în acelaşi timp, se 

dovedeste a fi fost un hambar [unul dintre ele], „toate cetätile 
gränare...” (III Regi 9:19). Hambare de felul acesta au fost 
gäsite si la Bet-Sean si Lachis. Megiddo era centrul administrativ 
al celui de-al cincilea district în ţara lui Israel de pe vremea lui 
Solomon. În palat îşi avea reşedinţa, ca reprezentant al lui 
Solomon, „Baana, fiul lui Ahilud, peste Tanac, peste 
Meghidon...” (Ill Regi 4:12), care răspundea de predarea 
produselor naturale ca tribut pentru „grânar”. 

Oricât de grozave erau aceste descoperiri, ele nu au constituit 
o senzaţie. Aceasta încă dormea neatinsă în interiorul lui Tell el- 
Mutesselim, ca şi când bătrânul munte ar fi păstrat ce avea mai 
bun pentru final. Pe parcursul lucrărilor răsar din pietriş, pe 
marginea tell-ului, suprafeţe de piatră regulate, cu patru laturi, 
presărate cu bucăţi tronconice de piatră, în şiruri lungi una după 
cealaltă. 

Loud şi Guy nu-şi pot imagina iniţial ce ar fi putut fi cândva 
acolo. Ciudatele suprafeţe nu par să se termine, metru pătrat 
după metru pătrat apar din moloz. Lui Guy îi vine ideea că ar 
putea fi rămăşiţele unor grajduri. Nu vorbeşte Biblia despre 
nenumäratii cai ai regelui Solomon? 

In uniformitatea şi monotonia anilor de săpături, în rutina 
zilnică a operaţiilor de săpare, umplere, trecere prin site şi 
clasificare a fiecărui ciob demn de atenţie, presupunerea lui Guy 
cade ca o lovitură de trăsnet, aducând un nou impuls, care 
cuprinde până şi coloanele de săpători de pe coastă. 

Fiecare nouă clădire care iese la iveală le provoacă savanților 
o uimire din ce în ce mai mare. Mai multe grajduri lungi sunt 
plasate în jurul unei curţi acoperite cu mortar preparat cu var. 
Prin mijlocul fiecărui grajd trece un gang lat de trei metri. Un 
pavaj zgrunturos nu lăsa caii să alunece. De ambele părţi se 
află, în spatele bucätilor tronconice de piatră, boxe încăpătoare, 
a căror lăţime este, de asemenea, de exact trei metri. În unele 
dintre ele se găsesc încă rămăşiţe ale ieslelor, părţi ale 
conductelor de apă. Chiar şi pentru standardele din zilele 
noastre, acestea sunt adevărate grajduri de lux. judecând după 


Fig. 35. „...un car din Egipt se cumpăra şi se aducea cu şase sute sicli de argint...“ (Ill Regi 10:29) 


grija ieşită din comun acordată construcţiei şi amenajării, calul 
era la mare preţ pe vremea aceea. In orice caz, cailor li se purta 
de grijă mai mult decât oamenilor. 

Când poate fi cuprins cu privirea întregul complex, Guy 
numără boxe pentru cel puţin 450 de cai şi hale pentru 150 de 
care. Un grajd regal uriaş! „lată hotărârea pentru darea pe care 
a pus-o regele Solomon, ca să zidească templul Domnului, casa 
lui Milo, zidul Ierusalimului, Haţorul, Meghido...” (III Regi 9:15). 
„ŞI a adunat Solomon care şi călăreţi; şi avea el o mie patru 
sute de care şi douăsprezece mii de călăreţi; şi i-a aşezat în 
cetăţile unde ţinea carele...” (Ill Regi 10:26). Ţinând cont de 
dimensiunile grajdurilor regale de la Megiddo şi ale grajdurilor şi 
halelor pentru care, construite în acelaşi fel, de la Tel el-Hesi 
(Eglon) şi Taana, cele menţionate de Biblie trebuie privite 
realmente ca nişte date foarte concise. Aceste rezultate 
copleşitoare ale săpăturilor ne oferă o imagine plastică asupra 
ordinului de mărime cu care era obişnuit vechiul Israel să 
socotească în perioada sa de mare regat. 

Megiddo a fost, până la urmă, doar una dintre numeroasele 
garnizoane pentru noile corpuri de care de luptă formate de 
Solomon, care făceau parte din armata permanentă a regelui. 


Într-un grajd străvechi, săpat adânc în stâncă sub zidul înalt al 
lerusalimului, la aproape două mii de ani după regele Solomon 
şi-au adăpostit caii cavalerii cruciadelor, după ce oraşul a fost 
cucerit de Godefroy de Bouillon. 

Caii şi carele erau pe vremea lui Solomon şi importante 
obiecte comerciale, iar Israel deţinea tocmai în acest plan un 
adevărat monopol (III Regi 10:28, 29). 

Prin regatul lui Solomon treceau toate drumurile importante 
ale caravanelor dintre Egipt şi Siria-Asia Mică. Egiptul era 
principalul exportator de care de luptă. „Un car din Egipt se 
cumpăra şi se aducea cu şase sute sicle de argint...” Egiptenii 
erau meşteri neintrecuti în construcţia acelor vehicule rapide, 
pe două roţi, folosite în luptă şi la vânătoare. Lemnul de esenţă 
tare pe care îl foloseau pentru ele trebuia importat din Siria. 
Astfel se explică şi valoarea de schimb ridicată. Pentru un car se 
dădeau, conform Bibliei, patru cai (Ill Regi 10:29). În acest 
context, probabil că nu mai trebuie să menţionăm că „siclii” de 
care vorbeşte Biblia sunt un anacronism, o „gafă temporală”: 
banii sub formă de monede nu se cunoşteau încă pe vremea lui 
Solomon! 

Caii veneau din Egipt şi „din Coa”, după cum relatează alt 
text. Coa era numele unui stat din Cilicia, aşezat în câmpia 
mănoasă dintre Munţii Taurus şi Marea Mediterană. După 
distrugerea regatului Mitanni de către hitiţi, Cilicia a devenit 
ţara iubitorilor de cai. Herodot menţionează că, mai târziu, şi 
perşii îşi aduceau cei mai buni cai pentru serviciul de curierat 
din imperiul lor mondial tot din Cilicia. 

Partenerii comerciali ai lui Israel erau la nord „regii Siriei” şi 
„regii Heteilor” (Ill Regi 10:29). Şi această afirmaţie corespunde 
adevărului istoric, cu toate că, pe vremea lui Solomon, regatul 
hitiţilor era de mult dispărut; se formaserä, însă, din nou câteva 
state urmaşe mai mici. Unul dintre acestea, care este, ce e 
drept, cu un secol mai tânăr decât Solomon, a fost descoperit în 
1945 de profesorul german H.Th. Bossart: cetatea regală de pe 
muntele Karatepe din sud-estul Turciei. Cel care a ridicat-o, 
Asitawanda, a fost în secolul IX î.Hr. Unul dintre acei „regi ai 
Heteilor”. 

Cum stăteau lucrurile cu „regele cuprului”, Solomon vin să ne 
lămurească cele mai noi cercetări. Acestea au confirmat 
anumite afirmaţii biblice, dar au şi infirmat anumite păreri 


răspândite până acum. Un rol decisiv a jucat profesorul israelian 
de arheologie Beno Rothenberg (Tel Aviv), născut la Frankfurt 
pe Main, ale cărui cercetări la Timna, în regiunea Wadi Araba, 
au mai fost amintite. Ceea ce a găsit Rothenberg acolo 
contrazice însă concepţia lui Nelson Glueck: între secolul al XII- 
lea î.Hr. Şi perioada romană nu s-a exploatat cupru în minele 
„biblice” de la Timna. Cu alte cuvinte: „minele regelui Solomon” 
- tocmai pe vremea lui Solomon (secolul al X-lea î.Hr.) nu au 
funcţionat! Intr-adevär, nici Biblia nu ne dă niciun motiv să-l 
numim pe Solomon „regele cuprului”. Deoarece nicăieri nu este 
vorba despre exploatarea cuprului în timpul domniei lui 
Solomon. Dimpotrivă: în Biblie se spune explicit că Solomon şi-a 
luat metalul de care avea nevoie din pradă şi din rezervele 
tatălui său, David (| Paralipomena 18:8; 22:3,14). Încă o dată 
Biblia are dreptate. Ea nu vorbeşte deloc de exploatarea 
cuprului sub Solomon, şi aceasta nici nu a putut fi dovedită până 
acum. 

De unde provine însă această legendă îndărătnică, durabilă, 
despre „minele lui Solomon”? Şi în această privinţă ne-am 
lămurit astăzi. Ea nu are nimic de-a face cu Biblia. Dar a fost 
pusă în circulaţie de un roman de aventuri al lui Sir Henry 
Haggard, Minele regelui Solomon, de la sfârşitul secolului al XIX- 
lea. Chiar şi marele arheolog biblic Nelson Glueck, fără îndoială 
una dintre cele mai marcante figuri ale cercetării Antichității 
biblice, a căzut în capcana acestei tradiţii pseudobiblice de dată 
recentă... 

O precauţie aproape chiar mai mare decât atunci când este 
vorba de „minele lui Solomon” se impune la localizarea Ofirului, 
care continuă să le rămână inaccesibil savanților. Ceea ce a 
găsit geologul german Carl Mauch în Rhodesia (şi a distrus, în 
mare parte, prin săpături executate inadecvat), Marele 
Zimbabwe, a luat naştere - ştim astăzi - la două, două milenii şi 
jumătate după Solomon, adică abia în secolele XI-XV d.Hr. lar 
Zimbabwe nu are nimic de-a face cu convențiile arhitectonice 
ale fenicienilor sau arabilor - şi nimic cu templul Awwam al 
zeului lunii llumguh sau Almagah din îndepărtatul Marib din 
sudul Arabiei, un templu care - în paranteză fie spus - nu 
datează nici el din timpul lui Solomon, ci probabil din secolele 
VIII-VII î.Hr. In Zimbabwe este vorba de cea mai pură arhitectură 
„indigenă”, oricât de neplăcută este această constatare pentru 


actualul guvern al Rhodesiei (savantul care a făcut si publicat 
respectiva descoperire - Peter S. Garlake - si-a pierdut din 
această cauză postul de custode al Comisiei pentru 
monumentele istorice ale Rhodesiei de Sud şi a trebuit să 
emigreze într-o ţară a „Africii Negre” - aşadar şi astăzi mai este 
nevoie, deocamdată, de o portie bună de curaj pentru meseria 
de arheolog, iar descoperirile, după cum se vede, nu aduc 
întotdeauna numai faimă!). 

Asemănător cu minele de cupru ale lui Solomon, însă, despre 
care Biblia nu vorbeşte, stau lucrurile cu nu mai puţin 
faimoasele „grajduri ale lui Solomon” de la Megiddo: acestea nu 
provin - din ce în ce mai mulţi împărtăşesc această opinie - din 
vremea lui Solomon, ci din vremea regelui Ahab al regatului 
Israel (c. 875-852 î.Hr.), care, conform relatării asiriene 
referitoare la bătălia de la Qargar (c. 854 î.Hr.), a 

MARELE REGAT AL LUI SOLOMON, 965-926 î.Hr. 


participat cu 2000 de care de luptă, cel mai mare număr din 
cadrul coalitiei impotriva asirienilor. Astfel s-a confirmat din nou, 
în esenţă, relatarea biblică: despre Solomon se spune doar că a 
fortificat Megiddo (III Regi 9:15), nu că ar fi construit acolo 
grajduri, şi că - la modul cel mai general - avea „care şi 
călăreţi” (III Regi 10:26), nu însă şi că aceştia ar fi fost stationati 
în Megiddo! 

Ar mai fi de adăugat că, în opinia unor savanţi importanţi, 
printre care se numără şi arheologul biblic israelian Yohanan 
Aharoni, de la Tel Aviv, presupusele „grajduri ale lui Solomon” 
nu doar că datează din vremea lui Ahab, ci, pe deasupra, nici 
măcar nu au fost grajduri. Se pare că este mai degrabă vorba de 
nişte magazii, depozite pentru provizii. Yohanan Aharoni a 
dezgropat construcţii foarte asemănătoare pentru provizii la 
Ber-Şeba... 

Confirmări de-a dreptul frapante au primit pasaje mai lungi 
ale Bibliei, destul de detaliate: capitolele 6-7 ale Cărţii Intäi a 
Regilor, capitolele 3-4 ale celei de-a doua Cărţi a Cronicilor, 
precum şi capitolele 40-43 ale profetului lezechiel. Acestea 
toate relatează despre construcţia cea mai renumită a regelui 
Solomon - Templul din lerusalim. Ce s-a mai păstrat până astăzi 
din Templul lui Solomon, sub masele de piatră ale platformei 
templelor lui Irod cel Mare si sub Domnul stâncii (Qubbet es- 
Sachra), edificiul Omeiazilor, una dintre cele mai strălucitoare 
lucrări de arhitectură islamică, nu ştim, deoarece în perimetrul 
templelor săpăturile au fost şi sunt imposibile. Şi totuşi, astăzi 
ştim, doar în baza relatărilor biblice şi prin descoperiri paralele 
în special în spaţiul canaanit-fenician, că acest templu a 
reprezentat un model arhitectonic întâlnit mereu la templele 
semite, începând cu Neoliticul timpuriu. Este compus din trei 
săli care trec dintr-una în cealaltă, în fiecare putându-se 
pătrunde doar prin cea care o precedă. Cele mai mari tangente 
cu relatările biblice se observă la aşa-numitul „templu mic” de 
la Tell Tainat (secolul al IX-lea î.Hr.), la templul canaanit din 
epoca târzie a bronzului din stratul XV al segmentului H de la 
Hator (secolul al XIII-lea î.Hr.) şi la templul din Epoca Fierului 
situat în colţul de nord-vest al citadelei din Tell Arad. Acesta din 
urmă este deosebit de interesant, deoarece este vorba despre 
un sanctuar israelit şi se află, pe scara temporală, cel mai 
aproape de Templul lui Solomon. 


Printre cele trei incinte ale templului se numärä mai intäi un 
vestibul (ulam). Traduceri germane ale Bibliei îl denumesc de 
obicei „sală anterioară” (germ. Vorhalle). Această „sală 
anterioară” comunică cu o „hală” (germ. Halle) (hekal). In 
versiunile germane ale Bibliei aceasta se numeşte, de cele mai 
multe ori, „incinta principală”. Biblia o numeşte uneori şi „casa 
cea mare” sau, simplu, „Templul”, deşi, sensu stricto, se referă 
doar la o parte a complexului. Prin această „casă mare” se 
pătrundea, în final, în sanctuarul propriu-zis: „Sfânta Sfintelor” 
(debir). Intrarea in hekal era flancată de doi stâlpi: lachin si 
Boaz. Intr-adevăr, s-au găsit şi la Tell Arad, de ambele părţi ale 
intrării în hekal, dale de piatră care ar fi putut sta la baza 
coloanelor. Asemenea dale flanchează, în fine, şi intrarea în 
incinta mijlocie a templului din Haţor, care datează din Epoca 
târzie a Bronzului. 

De altfel, templul de la Tell Tainat, care datează, ce e drept, 
din secolul de după Solomon, însă, din punctul de vedere al 
istoriei arhitecturii, aparţine, ca să spunem aşa, epocii lui 
Solomon, confirmând şi date ale Bibliei privitoare la anumite 
detalii arhitectonice, pe care le aflăm în Biblie în special în 
legătură cu ridicarea palatului lui Solomon (Ill Regi 7:1-12). La 
acest palat - dar în egală măsură şi la Templu (comp. Ill Regi 
6:10 şi 6:33) - lemnul nu pare să fi servit doar pentru 
îmbrăcarea casei, ci pare să fi avut şi funcţie de rezistenţă şi 
susţinere. La fel şi la templul de la Tell Tainat. Acesta era format 
din ziduri de cărămidă cu o bază de piatră - ziduri de cărămidă 
susţinute prin pilaştri de lemn! 

Templul de la Tell Tainat era fenician. Pentru construirea 
Templului său de la lerusalim Solomon a angajat forte de muncă 
feniciene de la regele Hiram din Tir (Ill Regi 5:1. 6. 8-9. 18; Il 
Paralipomena 2,3. 7-10; 2:12 şi urm.), iar decorul interior al 
Templului era, de asemenea, fenician sau cel puţin avea 
influenţe feniciene. Acest lucru este valabil în special pentru 


heruvimi, ale căror reprezentări străjuiesc  Chivotul 
Legământului în „Sfânta Sfintelor” (lesirea 25:18-22; 37:7-9; III 
Regi 6:23-35; II Paralipomena 3:7; 3:10-14). Sculpturi 


corespunzătoare, care ne oferă o imagine a acestor ciudate 
fiinţe hibride, s-au găsit în spaţiul de răspândire a culturii 
feniciene. Acelaşi lucru este valabil pentru vasele de cult 
descrise în Biblie, care au fost găsite, de asemenea, în spaţiul 


canaanit-fenician şi mai departe, în zona feniciană până în 
Cipru. Arheologul poate fi comparat cu un căutător de norme, 
care, când detectează una, adaugă un indiciu la celelalte, ca 
într-un mozaic. În căutarea de modele pentru Templul lui 
Solomon de la lerusalim, toate urmele duc, se pare, în Canaan şi 
Fenicia. 


Capitolul trei 
Regina din Saba ca partener comercial 


„Felixarabia”, tara misterioasă * Procesiunea funerară a celor 
10.000 de romani * Exportatorul de condimente nr. 1 * Prima 
informatie despre Marib + Periculoasa aventură a lui Halevy si 
Glaser + Când s-a rupt digul cel uriaş + Expeditie a SUA în 
Yemen ° La Templul Lunii din Saba ° Cămilele - noile camioane 
de cursă lungă * Convorbire cu Solomon despre export 


AUZIND REGINA DIN SABA DE FAIMA LUI SOLOMON... A VENIT 
LA IERUSALIM CU FOARTE MULTĂ BOGĂŢIE, CU CÄMILE 
ÎNCĂRCATE CU AROMATE, CU AUR MULT ŞI PIETRE SCUMPE... (II 
Paralipomena 9:1) 


De milenii trec caravanele încărcate cu bogății din „Fericita 
Arabie” spre nord; în Egipt, în Grecia, în Imperiul Roman sunt 
bine cunoscute. Odată cu ele circulă şi zvonurile despre oraşe 
fabuloase şi morminte pline de aur şi bântuie fantomatic de-a 
lungul secolelor. Impäratul roman Augustus (63 î.Hr. —14 d.Hr.) 
vrea să vadă care este fondul poveştilor pe care cămilarii le tot 
spun despre ţara lor îndepărtată. EI îl însărcinează pe Aelius 
Gallus să pregătească o expediţie militară şi să se convingă la 
faţa locului, în sudul Arabiei, de adevărul acelor poveşti 
fabuloase. Gallus porneşte din Egipt către sud cu o armată de 
10.000 de războinici romani, mărşăluind de-a lungul tärmurilor 
pustii ale Mării Roşii. Marib, metropola din poveşti, este țelul 
său. Nu-l va atinge niciodată. Pentru că în nemiloasa arsitä a 
deşertului, în nenumărate mäceluri cu triburi sălbatice, 
decimată de boli perfide, uriaşa forţă de luptă piere. Cei câţiva 
supraviețuitori care ajung înapoi în patrie nu pot adăuga la 
poveştile fantastice despre „Felix Arabia” date obiective 
credibile. 


„În Arabia Fericită”, spunea grecul Dionysios în jurul anului 
100 d.Hr., „respiri mereu dulcile miresme ale unor mirodenii 
minunate, fie de la tămâie, fie de la splendizii arbori de smirnă. 
Locuitorii săi au turme mari de oi pe pajisti, iar păsările zboară 
din insule îndepărtate într-acolo şi aduc frunze de scorţişoară 
curată.” 

Arabia de Sud a fost încă din Lumea Veche exportatorul de 
mirodenii nr. 1 şi aşa a rămas până astăzi. Cu toate acestea, 
părea înfăşurată într-un văl opac de mister. Nimeni nu o văzuse 
vreodată cu propriii ochi. „Felix Arabia” rămânea o taină 
pecetluită cu şapte peceti! Primul care a pornit, în zilele noastre, 
în primejdioasa aventură a fost germanul Carsten Niebuhr, care, 
în secolul XVIII, a condus o expediţie daneză către Arabia de 
Sud. Şi el a ajuns doar până la San'aa. Îl mai despärteau 100 de 
kilometri de oraşul-ruină Marib, când a trebuit să se întoarcă. 

Un francez, J. Halévy, şi un austriac, dr. Eduard Glaser, au fost 
primii europeni care au atins într-adevăr, acum un secol, 
străvechea ţintă. Deoarece niciun străin, cu atât mai puţin un 
european, nu avea voie să treacă graniţele Yemenului şi nu se 
putea obţine niciun permis pentru asta, Halévy şi Glaser s-au 
aventurat într-un demers în care şi-au pus în pericol viaţa. Au 
închiriat un velier şi au debarcat în secret, deghizați în orientali, 
în Golful Aden. După mai mult de 300 de kilometri de marş 
chinuitor printr-un ţinut muntos pustiu, lipsit de apă, ajung în 
sfârşit la Marib. Adânc impresionați de ceea ce găsesc, uită de 
orice precauţie şi se caţără printre dărâmături. Nişte localnici se 
apropie bănuitori. Cei doi cercetători ştiu că îşi pot pierde viaţa 
dacă li se descoperă şiretlicul şi fug de acolo în mare grabă. Pe 
căi lăturalnice periculoase reuşesc să răzbată, într-un final, până 
la Aden. Sub burnuzurile lor au reuşit să aducă pe ascuns copii 
şi imitații ale unor inscripţii, pe baza cărora au demonstrat lumii 
că Maribul exista cu adevărat! 

Mai târziu aduc şi negustorii caravanelor inscripţii. Până astăzi 
s-a strâns, de-a lungul deceniilor, impresionanta colecţie de 
4000 de piese. Savantii examinează şi clasifică materialul. 
Scrisul este alfabetic, provine, aşadar, din Palestina. Inscriptii de 
consacrare vorbesc despre zeități, triburi şi oraşe cu bogății de 
milioane. lar acestea sunt numele a patru state - „regate ale 
mirodeniilor” - care sunt amintite: Minaea, Kataban, Hadramaut 
şi Saba! 


Minaea era situat în partea de nord a Yemenului si apare în 
documente până în secolul al XII-lea î.Hr. Despre vecinul său din 
sud, statul sabeilor Sabaeer, relatează documente din secolul al 
IX-lea î.Hr. Documente asiriene din secolul al VIII-lea î.Hr. 
Istorisesc de asemenea despre Saba şi despre intense relaţii 
comerciale cu această ţară, ai cărei regi se numeau „mukarrib”, 
„prinţi-preoţi”. 

Treptat, din documentele găsite, începe să prindă contur 
feericul regat Saba. 

Un dig gigantic stăvilea în Saba apa râului Adhanat, aduna 
precipitaţiile dintr-o arie largă, pentru a lăsa apa adunată să 
curgă prin instalaţiile de irigație cărora ţara le datora fertilitatea 
sa. Resturi înalte de 20 de metri din zidul acestei minuni a 
tehnicii sfidează şi astăzi dunele de nisip ale deşertului. Aşa cum 
astăzi Olanda este ţara lalelelor, la fel, Saba era pe vremea 
aceea ţara condimentelor, toată o grădină înflorită, feerică, 
înmiresmată, cu cele mai delicioase mirodenii ale lumii. În 
mijlocul său era aşezată metropola, care se numea Marib. Un 
mileniu şi jumătate a înflorit grădina de mirodenii din jurul 
Maribului. Până în 542 d.Hr., când s-a rupt digul. Deşertul nu a 
mai putut fi oprit, a trecut peste ţara cea rodnică şi a distrus-o. 
„Poporul din Saba”, spune Coranul, „avea grădini frumoase, în 
care creşteau cele mai delicioase fructe!” Apoi, însă, poporul s-a 
întors de la Dumnezeu, iar el l-a pedepsit, lăsând digul să se 
rupă. După aceea nu au mai crescut decât fructe amare în 
grădinile din Saba. 

În anul 1928 savanții germani Carl Rathjens si H. Von 
Wissmann dezgroapă la San'aa, pe care a văzut-o pentru prima 
dată compatriotul lor Niebuhr, un templu. Este un început 
important, însă va mai trece din nou aproape un sfert de secol 
până când, la sfârşitul lui 1951, cea mai mare echipă de experţi 
de până atunci porneşte într-o expediţie pentru elucidarea 
misterelor arheologice legate de Saba. American Foundation for 
the Study of Man, Fundaţia Americană pentru Studiul Omului, 
dotează expediţia cu mijloace financiare deosebit de generoase. 
Organizatorul expediției este multilateralul paleontolog de la 
Universitatea din California, Wendell Phillips, în vârstă de doar 
29 de ani. După negocieri foarte lungi, americanii au reuşit să 
obţină de la regele Imam Ahmed permisiunea de a face săpături 
la Marib. Acesta este situat în vârful sudic al 


Fig. 36. În Marib o expediţie din SUA 
a descoperit în 1951 Templul Lunii 
al imperiului Saba 


Peninsulei Arabia, la o altitudine de 2000 de metri, în partea de 
est a munţilor de pe coasta Mării Roşii. Savantii pornesc plini de 
cele mai mari aşteptări. 

Printr-un peisaj de dealuri deşertice rulează spre nord o 
coloană lungă de jeepuri şi de camioane învăluite în nori de 
praf. Ca o fantasmă le apar în faţă dintr-o dată, din galbenul 
vibrant al dunelor, ruine şi coloane imense - „Haram Bilqis”! 
Este străvechiul templu Awwam al lui Ilumquh, sanctuarul 
legendar din Marib, capitala anticului regat arab Saba. Deşi în 
parte acoperit de dune cât casa, se profilează limpede conturul 
oval al lăcaşului de cult, lung de mai bine de 100 de metri. Lao 
privire superficială, sanctuarul prezintă o formă rotunjită, 
asemănătoare cu a ruinelor din Zimbabwe (Rhodesia), unde s-a 
căutat cândva biblicul Ofir. Cercetări mai minutioase au arătat 
însă că asemănările sunt doar de suprafaţă - şi, în plus, 
Zimbabwe, care a luat naştere abia în secolele al XI-lea - al XV- 
lea d.Hr., este cu circa două mii de ani mai tânăr decât anticul 
sanctuar al lunii de la Marib! 

După cum menţionează o inscripţie murală, în „Haram Bilqis” 
era venerat zeul masculin al Lunii, llumquh. Templul din mijlocul 
ovalului a fost acoperit de mase de nisip. De aceea, arheologii 


încep să sape la intrarea în lăcaşul de cult. Savantii vor să 
încerce să se apropie de acolo treptat de templu. 

Cu o emoție lesne de înţeles se dezgroapä, într-o arsitä 
apăsătoare, o poartă de o surprinzătoare splendoare şi 
frumuseţe. Trepte late, acoperite cu bronz, merg înăuntru. 
Curtea interioară este înconjurată de un portic. Coloane de 
piatră înalte de cinci metri au susţinut cândva acoperişul dătător 
de umbră. Flancat pe ambele părţi de coloane, pornea de aici 
drumul procesiunii care ducea la sanctuarul zeului lunii. Un 
aranjament decorativ ciudat le trezeşte uimirea. Castele de apă 
situate la o înălţime de cinci metri trebuie să fi umplut pe 
vremea aceea liniştea curţii cu sclipirea stropilor de apă. Jos, 
apa era strânsă de un canal îngust, şerpuit, prin care curgea 
apoi de-a lungul întregii curţi. 

Oare ce vor fi simţit pelerinii care au trecut pe lângă susurul 
coloanelor de apă, prin parfumul ametitor de tămâie şi smirnă, 
pe sub porticul celei mai minunate construcţii a Arabiei antice? 

Coloanele au ajuns cu săpăturile la câţiva metri de templu, 
savanții deja văd minunata poartă a acestuia, flancată de doi 
piloni zvelţi, când săpăturile trebuie întrerupte brusc. Sicanele 
guvernatorului  Maribului, care s-au întins pe mai multe 
săptămâni, au căpătat o tentă periculoasă; arheologii simt că 
viaţa lor nu mai este în siguranţă. Trebuie să lase totul şi să 
plece. Din fericire, printre puţinele lucruri pe care le-au salvat 
când au fugit în Yemen sunt şi câteva fotografii. 

În anii următori se vor desfăşura trei campanii de săpături în 
învecinatul Hadramaut, care vor fi încununate de mai mult 
succes. 

Despre rezultatele acestor patru expediţii scurte şi parţial 
dramatice, profesorul W.F. Albright a spus, la scurtă vreme după 
ce a început evaluarea materialului strâns pe parcursul lor: 
„Acestea vor revoluţiona cunoaşterea noastră despre istoria 
culturală şi cronologia Arabiei de Sud. Rezultatele de până acum 
demonstrează primatul politic şi cultural al regatului Saba în 
primele secole după anul 1000 î.Hr.” 

Asemenea călătoriilor navale ale regelui Solomon prin Marea 
Roşie spre Arabia şi Africa, au început şi pe uscat, de-a lungul 
Mării Roşii, prin marea de nisip, călătorii lungi dinspre sud. Noile 
„camioane de cursă lungă” erau cămilele - nu fără motiv numite 
„corăbiile deşertului”. Acestea făceau faţă acum pe uscat unor 


distante care inainte päruserä imposibil de parcurs. Odatä cu 
domesticirea, în jurul anului 1000 î.Hr., şi creşterea acestor 
animale ale deşertului a început o dezvoltare nebănuită a 
traficului şi a transportului prin teritorii vaste şi pustii. Arabia de 
Sud, situată atât de multă vreme la o distanţă aproape de 
neimaginat, s-a apropiat brusc de Marea Mediterană, intrând 
astfel în relaţii mai strânse cu celelalte regate ale Lumii Vechi. 
La fel cum, odată cu introducerea în circulaţie a avioanelor 
rapide, care urcă până în stratosferă, America s-a apropiat 
brusc, prin serviciul transoceanic, de Europa, aşa s-a apropiat şi 
Arabia de Sud de Lumea Veche, chiar dacă la altă scară. 

Înainte de asta, bogăţiile picurau în cantităţi mici, cărate de 
măgari 2000 de kilometri prin deşert spre nord, pe strävechiul 
Drum al Tamäii, în mici călătorii zilnice de la un izvor de apă la 
altul. Se adunau în multe luni istovitoare şi erau expuse 
permanent atacurilor. Odată cu noile mijloace de transport, 
însă, a început să curgă dinspre „Felix Arabia” un fluviu larg de 
bunuri. Cămilele erau mai rapide, nu depindeau aproape deloc 
de izvoarele de apă şi astfel nu iroseau timp în zigzagul vechilor 
drumuri de la fântână la fântână. În plus, aveau un „portbagaj” 
mai mare. Cămila poate transporta o sarcină de câteva ori mai 
mare decât cea pe care o poate duce un măgar. 

Punctul terminus al Drumului Tămâii era Israelul. Agenţii de 
stat ai lui Solomon, „comercianții regali”, luau aici în primire 
delicioasele bunuri. De ei depindea şi dacă acele caravane 
aveau voie să treacă prin ţara lui Solomon spre Egipt, Fenicia 
sau Siria. 

Nu este de mirare, aşadar, că „slava lui Solomon” a ajuns 
până la „regina din Saba...” (Ill Regi 10:1). Dacă citim acum cu 
atenţie capitolul 10 din Cartea a Treia a Regilor, atunci acest 
pasaj al Bibliei nu ne mai apare ca o „povestire pioasă”, iar 
regina din Saba nu mai pare o figură de legendă. Dimpotrivă, 
totul pare a fi în spiritul 

acelei epoci şi este uşor de înţeles. „Regina din Saba... venind 
ea la lerusalim... a mers la Solomon şi s-a sfătuit cu el pentru tot 
ce avea ea pe inimă” (III Regi 10:2). Regina din Saba a avut cu 
siguranţă o sumedenie de puncte pe ordinea de zi. 
Conducătoarea unui stat al cărui export nu se putea derula, din 
constrângătoare raţiuni geografice, decât în şi prin Israel, avea, 


fără îndoială, multe de discutat cu regele acestei ţări. Astăzi am 
numi o astfel de întâlnire negociere economică şi am trimite 
experţi neincoronati la discuţii în alte ţări. Şi chiar şi aceştia duc, 
în bagajele lor diplomatice, cadouri pentru a-i prezenta şefului 
statului cuvenitele omagii, la fel ca regina din Saba. 

Desigur - oricât de viu ne-am reprezenta toată această 
întâmplare (şi oricât de vii ar fi culorile în care tradiţia populară 
orientală îmbracă relaţia dintre Solomon şi regina din Saba - cei 
doi sunt priviţi în întregul Orient ca o pereche „clasică” de 
îndrăgostiţi) - regina din Saba a păstrat, totuşi, un pic de 
distanţă maiestuoasă. Deşi tot tradiţia populară leagă templul 
Awwam din Maribul sabeic de acea „regină”, nici nu poate fi 
vorba ca această construcţie să dateze din vremea lui Solomon 
(secolul al X-lea î.Hr.). A fost construit mai degrabă în secolul al 
VIII-lea sau chiar al VIl-lea si este, aşadar, considerabil mai tânăr 
decât Solomon. Mai mult decât atât: este adevărat că în vechiul 
Egipt au guvernat femei cu multă vreme înaintea lui Solomon - 
reginele Hatshepsut şi Tewosre. Din Arabia de Sud, însă, nu 
avem niciun indiciu din afara Bibliei, util din punct de vedere 
ştiinţific, care să ne conducă spre o femeie domnitoare pe 
vremea lui Solomon. Regina din Saba, de care ne credeam deja 
atât de aproape, se retrage astfel din nou în sfera ei de 
inaccesibilitate... 


Capitolul patru 
Viaţa de zi cu zi în Israel 


Fiilor lui Israel le place să se Impodobeascä + Secrete ale 
toaletei in Palestina * Smirnä şi aloe pentru pat * Grădini de 
balsam la lerihon + Masticul - o apreciată gumă de mestecat * 
Substanțe aromatice din Canaan. Egiptenii au inventat patul? * 
Pe un Ostrakon se relatează despre amanetarea unei haine * 
Zgomotul morilor de cereale 


Vorbind mereu despre luxul desfăşurat în Egipt, Babilonia sau 
Asiria, s-a trecut peste viaţa de zi cu zi din Israel, care părea 
cenuşie şi monotonă. Desigur, nu este nimic de povestit despre 
vreun tezaur de aur ca în cazul Troiei, nimic despre un 
Tutankhamon sau o fermecătoare Nefertiti; dar a fost viaţa 
cotidiană din Israel într-adevăr atât de plată şi de lipsită de orice 


lumină si culoare care să-i confere strălucire? 

Israel iubeşte splendoarea culorilor. Îşi colorează hainele, 
pereţii caselor şi chipurile femeilor sale. Ştia să se bucure de 
culoare încă de pe vremea patriarhilor: „Şi iubea Israel pe losif 
mai mult decât pe toţi ceilalţi fii ai săi... şi-i făcuse haină lungă 
şi aleasă” (Facerea 37:3). Pictura din mormântul de la Beni 
Hasan arată această haină, minunat împodobită cu motive 
albastre si roşii. Rosul şi albastrul sunt culorile pentru 
veşmintele bărbaţilor, verdele pare să le fi fost rezervat 
femeilor. Încă de pe vremea drumului prin pustie se vorbeşte 
despre „mătase violetă, stacojie şi vişinie...” (leşirea 35:6). 
„Fiicele lui Israel, plängeti pe Saul, cel ce v-a îmbrăcat în 
purpură...” (ll Regi 1:24), exclamă David îndurerat după 
moartea primului rege. „Ea însă era îmbrăcată cu haină”, se 
spune despre Tamar, fiica lui David, „căci astfel de haine purtau 
pe deasupra fetele regelui care erau fecioare” (ll Regi 13:18). 

Natura a dăruit una dintre cele mai minunate palete de culori 
tării Canaan. Copiii lui Israel nu aveau decât să întindă mâna. 
Rodiile si şofranul dădeau un galben splendid, garanta şi 
şofrănaşul un roşu aprins, drobuşorul un albastru divin; mai 
aveau şi ocrul şi creta roşie. lar marea i-l dăruia pe regele 
tuturor coloranților, murexul. La lumina soarelui, trupul delicat şi 
incolor al acestui melc se transforma în purpură. Acest lucru i-a 
devenit fatal. În Tir şi Sidon s-au găsit munţi de cochilii goale de 
murex, ceea ce ne face să conchidem că aici era centrul 
extragerii purpurei. 

Fenicienii din oraşele de pe malul mării au fost primii care au 
industrializat literalmente extragerea purpurei; mai târziu s-a 
dedicat şi Palestina pescuirii lucrative a melcilor. 

Oraşul tesäturilor Beth-Asbea din sudul regatului luda era 
renumit pentru byssus, cea mai fină pânză înălbită. „Zece 
cămăşi de byssus” menţionează până şi o inscripţie a 
puternicului rege asirian Aşarhaddon. Hebronul şi Kiriat-Sefer au 
fost renumite ca oraşe ale vopsitoriilor. Bazine mari din piatră şi 
instalaţii în forma unor cazane, cu ţevi de umplere şi de golire, 
dezgropate în aceste locuri s-au dovedit a fi fabrici de culori. La 
Tell Beit Mirsim, vechiul Debir, locuitorii stăpâneau chiar tehnica 
vopsirii la rece. 

„Am să-mi fac casă mare...”, spune leremia 22:14, „am să le 
căptuşesc cu cedru şi am să le vopsesc cu roşu!” Se spoiau 


pereţii, se colorau pietrele de mozaic si tesäturile, pielea şi 
lemnul, se colorau şi buzele, obrajii, pleoapele femeilor 


Fig. 38. Vopsitorie de piatră din vechiul Israel 


frumoase... „Cordelute purpurii sunt ale tale buze... Două 
jumătăţi de rodii par obrajii tăi...” „... părul ţi-e de purpură...” 
„... Şi mireasma ta plăcută este mai presus de orice mir” 
(Cântarea Cântărilor 4:3; 7:6; 4:10), astfel cântă, pare-se, însuşi 
Solomon în Cântarea Cântărilor, unul dintre cele mai frumoase 
cântece de dragoste ale lumii, care îi este atribuit. 

Aici sunt amintite într-un mod deosebit de poetic dragostea 
pentru podoabe a lui Israel si discretele taine ale toaletei 
femeilor sale. Parfumuri şi produse de machiaj, creme şi 
amestecuri pentru vopsirea părului, alese, delicioase şi rafinate, 
din cele mai bune ingrediente pe care le are de oferit lumea 
aceasta, ar fi şi astăzi mândria mult lăudatei industrii cosmetice 
din Europa şi de peste ocean. 

Mirosurile plăcute au fost dintotdeauna foarte apreciate, 
răşinile aromate nu îşi aveau locul doar în cadrul serviciului 
divin, la tămâierea templului, ci şi în viaţa obişnuită, în casă, în 
haine, în păr şi... în aşternut, în pat. 

„Cu scoarte am gătit patul meu, cu aşternuturi de in din Egipt. 
Cu miresme am stropit patul meu, cu aloe şi chinamon” (Pildele 
lui Solomon 7:16 şi urm.), spune femeia adulteră, încercând să- 
şi seducă alesul. „Smirna şi aloia îmbălsămează veştmintele 
tale; din palate de fildeş cântări de aläntä te veselesc 
preamăreşte Psalmul 44, versetul 10. 

Botaniştii au mers pe urmele povestirilor cu tentă de basm şi 
adesea au dat de urma ingredientelor din parfumuri şi vopseluri. 
Le-au descoperit în flori şi ierburi delicate, în sucurile unor tufe 
şi inflorescențe. Unele provin din ţări străine, multe, însă, mai 
cresc şi astăzi în Palestina. 

Din India provin casia (Cinnamomum cassia), un copac a cărui 


scoarta seamănă cu scortisoara, si kalmus (Acorus calamus), 
numit şi „iarbă de ghimbir”. Acestea ajungeau, în cadrul 
comerţului la distanţă, în porturile de transbordare din Arabia de 
Sud, iar de acolo călătoreau mai departe, cu caravanele, în sus 
Marea Mediterană. 

Scortisoara parcursese deja un drum lung. Din ţara sa de 
origine, China, a ajuns mai întâi în Persia, de acolo în India, unde 
s-a aclimatizat şi a ajuns apoi, ca articol de export, în Arabia. 

Tămâia provine de la tufa de boswelia. Aceasta este originară 
din Arabia şi Somalia, la fel ca Commiphora myrrha, copacul de 
smirnă. Leagănul aloei este insula Sokotra, situată la ieşirea din 
Marea Roşie, după care a şi fost botezată - Aloe succotrina. 

În jurul originii balsamului s-au purtat multe dispute. În acest 
punct Biblia părea să se fi înşelat cu adevărat, deoarece 
botaniştii ştiu precis ca tufa de balsam (Commiphora 
opobalsamum) creşte doar în Arabia! Atunci cum putea afirma 
lezechiel (27:17) că regatele luda şi Israel ar fi trimis „turte, 
miere, ulei şi balsam” la Tir? 

Au avut dreptate atât botaniştii, cât şi lezechiel. Doar că 
primii nu citiseră la marele istoric evreu Josephus că, de pe 
vremea regelui Solomon, în Palestina creştea balsam. Tufele 
erau cultivate mai ales în jurul oraşului lerihon. Josephus 
răspunde şi la întrebarea cum au ajuns acolo. Au răsărit din 
seminţele care s-au găsit printre mirodeniile dăruite de regina 
din Saba. 

Aceasta pare o afirmaţie îndrăzneață. 

Între timp, însă, au mai apărut şi alţi martori. Când romanii au 
pătruns în Palestina, au găsit într-adevăr plantaţii de balsam în 
câmpia lerihonului. Cuceritorii au prețuit atât de mult această 
tufă rară, încât i-au trimis ramurile la Roma, ca semn al victoriei 
lor asupra evreilor. În anul 70 d.Hr. Titus şi Vespasian au pus un 
paznic pe plantaţii, care trebuia să le ferească de orice acţiune 
distrugătoare. O mie de ani mai târziu, cruciații n-au mai găsit 
nici urmă din pretioasele tufe. Turcii le neglijaserä şi le lăsaseră 
să piară. 

Masticul despre care vorbeşte lezechiel există şi azi în 
Palestina. Sunt lacrimile alb-gălbui, transparente ale unui arbore 
de fistic (Pistacia lentiscus). Sunt foarte apreciate ca substanţă 
aromată şi sunt folosite şi în medicină. Copiii îşi jertfesc cu 
plăcere ultimii bani de buzunar pentru câteva picături din 


această gumă de mestecat indigenă, pe care bătrânii o läudau, 
afirmând că întăreşte dinţii şi cerul gurii. 

In Tara Făgăduinţei se găsesc şi alte răşini parfumate: 
galbanum (halvanum), provenit de la o plantă umbeliferă 
(leşirea. 30:34), stacte de la tufa de storax cea cu flori albe 
(leşirea 30:34), ladanum de la un trandafir şi tragakant de la o 
tufă asemănătoare trifoiului. Naturaliştii au găsit toate 
mirodeniile biblice. 

Vasele, adesea scumpe, în care erau păstrate s-au găsit sub 
ziduri präbusite, în ruinele caselor patricienilor şi în edificii 
regale. Boluri din calcar, din fildeş şi uneori din pretiosul 
alabastru, precum şi betisoare serveau la amestecarea 
componentelor înmiresmate ale celor mai fine creme. Retetele 
unor meşteri iscusiti în prepararea alifiilor erau foarte căutate. 
Sticluţe fragile din lut ars foloseau la păstrarea parfumurilor. In 
urcioare şi căni mai mari se puneau mirodeniile parfumate la 
macerat în ulei de măsline. Uleiul, se ştia acest lucru, dădea 
suplete părului şi pielii. Chiar şi săracii ţării îşi ungeau părul şi 
pielea cu ulei, chiar dacă fără ingredientele parfumate şi adesea 
foarte scumpe. Pentru că ulei obțineau în cantităţi mari din 
livezile de măslini. 

Spălările cu apă erau o necesitate zilnică şi un lucru firesc. 
Oamenii se spălau înainte şi după masă, se spălau pentru 
noapte, i se spălau musafirului picioarele. Bazine de piatră, 
cädite pentru baia picioarelor şi boluri de lut, găsite peste tot în 
ţară de arheologi, au întărit numeroasele citate din Biblie 
(Facerea 18:4; 19:2; 24:32; Cântarea Cântărilor 5:3; lov 9:30; 
Luca 7:44; Marcu 7:3 etc.). Din plante şi minerale se făceau leşii, 
care se foloseau ca detergenti şi săpunuri (leremia 2:22; lov 
9:30). 

„Perinitä de mirt este iubitul meu, care se ascunde între sânii 
mei” (Cântarea Cântărilor 1:12), astfel se parafrazează obiceiul 
discret al doamnelor de a purta sub rochie smirnă cusută în 
săculeţi. De pe masa de toaletă nu lipseau nici bigudiurile, nici 
acele de păr, nici oglinzile - discuri de metal bine lustruite. 
Aceste trei obiecte importante pentru frumuseţea feminină se 
numărau printre articolele de lux importate de pe 


Fig. 39. Cäditä din piaträ pentru 
baia picioarelor, cu sprijinitoare 
pentru călcâie, mânere 
şi orificiu de scurgere 


Nil, unde deveniseră deja cu multe dinastii în urmă 
indispensabile soțiilor faraonilor. 

Oricât au tunat şi au fulgerat profeţii împotriva acestora, nu 
au reuşit niciodată să scoată cu desăvârşire fardurile şi tuşul de 
ochi din casele nobile. 

Cu paniculele galbene ale arbustului de henna femeile îşi 
împodobeau părul. Dar şi mai mult pretuiau o pudră galben- 
roşcată, extrasă din scoarţa şi frunzele acestui arbust. Arabii o 
numesc „henna”. Cu ea se vopseau părul, unghiile de la picioare 
şi de la mâini. Roşul său aprins a fost găsit de arheologii uimiti 
pe unghiile de la mâinile şi de la picioarele mumiilor egiptene, 
sub formă de lac de unghii. Laboratoarele şi fabricile de 
cosmetice încă mai folosesc henna, în pofida tuturor noutätilor 
în domeniu. Sprâncenele şi genele se vopseau cu galenä, din 
pietre de lapislazuli măcinate se obținea fardul de pleoape dorit. 
Praful de cosenilä oferea rosul carmin pentru o gură 
seducătoare, ca şi pentru rujul de buze din zilele noastre. 

Privind delicatele flacoane de parfum, cutiutele de fildeş 
pentru alifii, cănile pentru amestecuri şi paharele de farduri care 
au fost dezgropate din ruinele oraşelor lui Israel, se poate 
aprecia cum trebuie să fi sunat ameninţarea profetului Isaia în 
urechile acestei lumi a iubitorilor de culori, farduri şi parfumuri: 
„Atunci va fi în loc de miresme, putreziciune şi în loc de 
cingători, frânghie, în loc de cärlionti făcuţi cu fierul, pleşuvie, în 
loc de vesmänt preţios, zdrente, şi in loc de frumuseţe: pecete 


de robie” (Isaia 3:24). 

In Vechiul Testament se spune, ce e drept, că la masă se 
şedea pe scaune, însă nimeni nu se ducea la culcare în pat aşa 
cum o facem noi astăzi. Patul era un articol de lux rarisim! 

Nu se poate spune cu precizie dacă patul a fost inventat pe 
malul Nilului, aşa cum susţin unii. Sigur că existau paturi în 
toate ţările Orientului, chiar şi într-un mormânt (mormântul 
H18) de la lerihon, din Epoca mijlocie a Bronzului, unde s-a găsit 
printre altele şi o masă. Dar se poate afirma cu conştiinţa 
împăcată că în Egipt paturile erau mai răspândite decât oriunde 
altundeva. 

Plin de bucurie, Sinuhe notează după întoarcerea sa: „Am 
dormit din nou într-un pat.” Chiar şi 500 de ani mai târziu patul 
este încă o raritate. Când prinţesa Taduchepa din regatul 
Mitanni ajunge prin căsătorie la curtea egipteană, aduce ca 
zestre - ce e drept, dintr-o țesătură foarte scumpă - doar 
pleduri. In palatul de acasă nu existase niciodată un pat; 
noaptea se dormea pe podea! 


Fig. 40. Piuă pentru mirodenii (stânga) * 
şi pietre pentru măcinarea cerealelor 


Şi în regatul Israel doar cercurile de la curte şi cei înstăriți 
posedau ceva atât de preţios. Patul omului simplu era haina sa. 
In ea se învelea noaptea (Ieşirea 22:26, 27). Justiţia ţinea cont 
de acest lucru prin aceea că declara acest „pat” ca putând fi 
luat ca zălog, însă doar pe timpul zilei. Pentru noapte trebuia 
dat mereu înapoi (leşirea 22:26,27). Printr-o întâmplare fericită 
s-a găsit în 1959 la Mesad Hasavjahu, la circa 20 de kilometri la 
sud de Tel Aviv, un document unic, care ne transmite cazul 
istoric al unei asemenea zălogiri a unei haine. Intr-o scrisoare 
din secolul al VIl-lea î.Hr., al cărei text este scris atent cu 
cerneală pe o tăbliță de lut, un ostrakon, un ţăran căruia i s-a 


zälogit haina se apără împotriva acuzatiei că ar avea datorii. „Si 
a luat haina slujitorului Tău, după ce strânsesem recolta...”, au 
reuşit arheologii să descifreze clar, „... şi toţi fraţii mei vor 
depune mărturie în favoarea mea, conform adevărului, că nu 
am nicio vină.” „Haina” era în realitate doar o pătură de lână şi 
foarte potrivită pentru tot felul de utilizări. Nu servea doar ca 
protecţie împotriva frigului, în sensul ştiut de noi, şi ca aşternut, 
ci, pe deasupra, şi drept covor (Il Regi 9:13; Matei 21:7, 8). 

Patul nu a devenit niciodată obiectul ideal pentru odihnă nici 
în Israel, nici în restul Orientului. 

A fost şi a rămas un lux, o raritate. 

Faimos a ajuns ruda sa, divanul, inventat tot în Semiluna 
Fertilă, un aşternut moale cu perne umflate. Cu pernele aranjate 
într-un fel peste zi şi desfăcut peste noapte, este prototipul 
canapelei noastre. Cucerirea Europei Centrale distruse de 
bombe şi a locuinţelor minuscule ale secolului XX a fost ultimul 
răcnet acum 3000 de ani! Şi regatul Israel a cunoscut divanul. 
„Te-ai aşezat pe pat luxos, în faţa căruia era gătită o masă” 
(lezechiel 23:41). 

Noi tunăm si fulgerăm împotriva zgomotului epocii noastre 
tehnice, care ne distruge nervii, şi ne dorim adesea, plini de 
invidie, să ne întoarcem la liniştea lumii vechi. Dar oare în Israel 
oamenii o duceau mai bine? 

In locul zgomotului obositor al difuzoarelor se auzea acolo din 
case şi colibe, odată cu revärsatul zorilor, zgomotul morilor 
manuale din piatră. Încă de dimineaţă se măcinau boabele şi 


(= 


Fig. 41. Lampă simplă cu ulei si sfegnic cu şapte ciocuri 
se transformau in faină. Această muncă era sarcina femeilor, 


aşa cum este măcinarea cafelei astăzi. Doar ca măcinarea 
boabelor de cereale era o muncă incomparabil mai dură, mai 
grea. Adesea piatra grea trebuia rotită de câte două femei. 

Aşadar amenințarea unei măsuri radicale împotriva 
zgomotului, despre care se vorbeşte astăzi adesea, trebuia să 
însemne, în condițiile acelea, ceva îngrozitor. Dacă ar fi amutit 
zgomotul morilor, țara ar fi fost cuprinsă de foamete. leremia o 
descrie într-o viziune asupra exilului babilonian: „Nu vor mai 
putea avea glas de bucurie si glas de veselie... uruitul pietrelor 
de moară si lumina sfesnicului. Toată țara aceasta va fi pustiită 
si jefuită...” (leremia 25:10, 11). 


PARTEA A VI-A 
Doi regi - două regate 
(de la Roboam la loiachim) 
Capitolul unu 
În umbra viitoarei puteri mondiale 


Marele regat se năruie * Cetăți la granița dintre Israel şi regatul 
luda * Napoleon în faţa relatării faraonului Sisak privitoare la 
Palestina + Samaria - capitala din nord » Martori ai „palatului de 
fildeş” al lui Ahab » Un misterios „al treilea bărbat” * Arabii 
dinamitează stele ale victoriei din vechiul Moab + Poezia 
triumfală a regelui-oier Mesa * Asiria intervine + Obeliscul egru 
de la Nimrud * Regele lehu într-un portret asirian + Trimiteri de 
vin către leroboam al II-lea ° Palatul lui Usia + Profetul Amos 
avertizează în zadar * Zidul Samariei întărit la 10 metri 


ASTFEL S-A RUPT ISRAELUL DE CASA LUI DAVID... CU CASA LUI 
DAVID N-A RAMAS NIMENI, DECAT SEMINTIA LUI IUDA. (Ill Regi 
12:19, 20) 


Marele rege Solomon moare în jurul anului 930 î.Hr. Odată cu 
el, Israel îşi îngroapă visul de a deveni o mare putere. Pentru 
totdeauna! Două generaţii puseseră piatră pe piatră, sub 
conducerea a doi oameni neobisnuiti si daruiti - David şi 
Solomon la temelia acestui vis ambițios. Însă din clipa in care 
Solomon a închis ochii, vechea discordie dintre triburi s-a aprins 
din nou; acel stat mare din spaţiul Siria-Palestina se năruie ca 
urmare inevitabilă a învrăjbirii. In locul său apar două regate - 


regatul Israel la nord, regatul luda la sud. Începe un nou capitol 
în istoria poporului biblic. 

Poporul lui Israel îşi distruge el însuşi poziţia de putere şi 
marele regat. Astfel este trasat drumul pe care îl va parcurge de 
acum, încet, până la sfârşitul amar, populaţia regatului Israel - 
pradă a asirienilor - şi populaţia ludei - pradă a Babilonului. 
Dezbinati fiind, li se întâmplă lucruri mai rele decât recäderea în 
insignifiantä. Ei intră între pietrele de moară ale puterilor care în 
următoarele secole vor domina scena lumii. Israel şi luda pier în 
vâltoarea unor mari conflicte. La nici 350 de ani de la moartea 
lui Solomon ambele regate sunt stinse. 

Ultima dorinţă a lui Solomon, însă, mai apucă să se 
împlinească: Roboam, fiul său, şade pentru scurtă vreme, ca 
stăpânitor al tuturor triburilor, pe tronul de la lerusalim. 
Neîncetatele dispute între triburi se termină într-un război civil şi 
grăbesc sfârşitul marelui regat. Zece triburi din 


Fig. 42. Cetatea întărită Mitpa între regatele luda şi Israel (reconstruire) 


nord se desprind. Un emigrant întors în grabă din Egipt, 
leroboam, îşi pune în anul 926 î.Hr. Coroana şi devine rege al 
regatului nordic, Israel. Lui Roboam îi rămâne restul, regatul 
luda, din sud, cu capitala lerusalim (Ill Regi 12:19, 20). 


Între luda şi Israel nu există pace. În multe lupte curge 
sângele propriului popor. Tot mereu se iscă neînţelegeri din 
cauza graniţei. „Intre Roboam şi leroboam a fost în toate zilele 
vieţii lor război” (Ill Regi 14:30). Nici sub stăpânirea urmaşilor nu 
se schimbă nimic. „Intre Aşa şi Baeşa, regele lui Israel, război a 


fost în toate zilele vieţii lor.” (Ill Regi 15:16). luda construieşte 
cetatea Mitpa, pe drumul principal care duce de la lerusalim la 
nord, mai departe spre răsărit se întăreşte Gheba, „... şi a zidit 
regele Aşa cu ele Ghibeea lui Veniamin si Mitpa” (Ill Regi 15:22). 
Aceasta devine graniţa definitivă. 

Din 1927 până în 1935 o expediţie a Pacific School of Religion 
din SUA, condusă de William Frederic Bade, a dezgropat în Tell 
en-Nasbe, la 12 kilometri nord de Ierusalim, ziduri neobişnuit de 
puternice. Sunt rămăşiţele vechii cetăţi de frontieră Miţpa. Zidul 
care împrejmuia cetatea are o lăţime de 8 metri. Aceste 
dimensiuni enorme arată cât de încrâncenat era războiul 
fratricid între regatul din nord şi cel din sud. 

Israel e prins la mijloc, dinspre sud de luda, care, în acest 
scop, îi cheamă în ajutor chiar pe detestatii filisteni, şi dinspre 
nord de regatul arameilor, a căror putere importantă luda şi-o 
asigurase printr-un legământ (III Regi 15:18 si urm.). 

Multe secole sunt acoperite de lupta cu acest duşman de 
moarte al lui Israel, superior lui, iar lanţul neîntrerupt al 
războaielor se sfârşeşte abia când noua putere mondială, Asiria, 
îi zdrobeşte pe aramei. Odată cu apariţia Asiriei, însă, ceasurile 
lui Israel, de fapt ale ambelor regate, sunt numărate. 

Mai mult decât atât, ţara în care tocmai izbucnise un război 
fratricid are parte iarăşi, pe neaşteptate, pentru prima dată de 
multe generaţii, de o invazie străină. Şişak näväleste în fruntea 
unei armate şi jefuieşte totul în drumul său. Cea mai mare pradă 
o ia din vechea capitală lerusalim, şi a luat vistieriile templului 
Domnului şi vistieriile casei regelui... toate le-a luat şi a prădat 
toate scuturile de aur pe care le făcuse Solomon” (Ill Regi 
14:26). Abia se împliniseră douăzeci de ani de când erau 
ridicate Templul şi Pădurea Libanului, cum numeşte Biblia casa 
lui Solomon, şi deja aceste mândre embleme ale marii puteri a 
lui Solomon sunt prădate de strălucirea lor. În locul scuturilor de 
aur luate, „a făcut regele Roboam scuturi de aramă...” (III Regi 
14:27). Pare a fi un semn rău. 

Primul european de rang care, fără să bănuiască - deoarece 
pe vremea sa nimeni nu putea încă să descifreze hieroglife -, a 
stat în faţa unui mare document al faraonului biblic Şişak a fost 
Napoleon Bonaparte. Acesta se plimba în anul 1799, împreună 
cu învăţaţi francezi, adânc impresionați cu toţii, printr-un imens 
aşezământ de cult egiptean de la Karnak, la est de Teba. În 


mijlocul acestui complex de temple, cel mai mare 

ridicat vreodată de mâna omenească, 134 de coloane înalte 
până la 23 de metri susţin acoperişul unei hale imense. Pe 
peretele exterior sudic străluceşte în soarele orbitor al ţării de 
pe Nil un basorelief impozant, în care este imortalizată expediţia 


de jaf, descrisä de Biblie, a faraonului. 

Zeul Amon ţine în mâna dreaptă securea, iar cu stânga îi 
oferă faraonului Şeşonk | 165 de prizonieri palestinieni legaţi cu 
funii. Fiecare prizonier întruchipează un oraş sau un loc. Unii 
poartă nume biblice, spre exemplu „câmpiile de la Arad” (losua 
12:14; Judecători 1:16) şi „câmpia lui Avraam”. Este 
reprezentată şi cetatea întărită Megiddo. Pe ruinele de la 
Megiddo s-a găsit numele Sesonk |. 

Ofensiva lui Şeşonk rămâne pentru multă vreme ultima. Abia 
după mai mult de trei sute de ani Egiptul va fi din nou în poziţia 
de a putea ridica pretenţii teritoriale asupra spaţiului Siria- 
Palestina. 

Pericolul de moarte pändeste Palestina la nord şi se numeşte 
Asiria. În timpul domniei lui Omri (882-871 î.Hr.), Asiria se 
pregăteşte pentru primul atac. Mişcarea trupelor sale din 
Mesopotamia spre vest decurge ca un exerciţiu de manevră 
pentru o situaţie reală. 

„Din Alep am pornit, peste Orontes am trecut”, ca un semnal 
de fanfară sună această frază scrisă în cuneiforme de 
Assurnasirpal al Il-lea. Mai bine de două sute de ani îi trebuiseră 
Asiriei pentru a termina cu duşmanii interni şi externi ai 
Mesopotamiei. De la străvechiul oraş Assur de pe Tigru, care 
poartă numele celui mai mare zeu al lor, acest popor semit 
însetat de cuceriri şi cu un mare talent organizatoric îşi întinde 
dominaţia asupra tuturor popoarelor din ţara celor două fluvii. 
Acum aspiră la putere mondială. Premisa este luarea în 
stăpânire a fâşiei înguste de coastă din Siria şi Palestina, care îi 
blochează accesul la Marea Mediterană, apoi posesiunea 
importantelor porturi la mare şi controlul asupra celui mai 
important drum al caravanelor şi a singurului drum militar spre 
Egipt. 

Odată cu stabilirea acestor obiective de către Assur, soarta 
Siriei şi a Palestinei a fost pecetluită. 

Relatarea lui Assurnasirpal sugerează în forma cea mai scurtă 
ceea ce le aşteaptă în curând şi pe popoarele regatelor Israel şi 
luda. „De la Orontes am pornit... am cucerit oraşele... am făcut 
un masacru în ele, am distrus, am dărâmat, am ars cu foc. 
Luptători vii am luat prizonieri. În tepe în faţa oraşelor lor i-am 
tepuit. Asirieni am dus să locuiască în ele... În marea cea mare 
mi-am curăţat armele...” 


Pe cät de neasteptat a apärut, pe atät de subit a plecat 
înapoi, încărcat cu mult „argint, aur, plumb, cupru...”, tributurile 
oraşelor feniciene Tir, Sidon, Byblos. 

Regele Omri al lui Israel are un fel de presimtire neagră. La fel 
ca pe vremuri, când era căpetenia oştirii, dovedeşte şi ca rege 
un instinct militar excelent. În mijlocul podişului Samariei 
cumpără un deal, pe care construieşte noua capitală a regatului 
Israel - Samaria, o cetate bine întărită (III Regi 16:24). Israel, de 
acest lucru este sigur, va avea mare nevoie de ea. 

Alegerea locului îl dezvăluie pe specialist, care se lasă condus 
de puncte de vedere strategice. Samaria este aşezată pe un 
deal izolat, înalt de aproximativ 100 de metri, cu versanţii 
dinspre sud şi sud-vest abrupți, înconjurat în semicerc de dealuri 
mai înalte, într-o vale largă şi fertilă. O sursă de apă proprie o 
transformă într-un loc ideal pentru apărare. Din vârf privirea 
ajunge spre apus până la Marea Mediterană. 

Regele Omri devine o noţiune pentru asirieni. La o sută de ani 
după ce această dinastie a regatului Israel s-a prăbuşit, ei 
folosesc încă, în textele lor scrise în cuneiforme, „casa lui Omri” 
ca nume oficial pentru Israel. 


La optsprezece ani de la moartea lui Omri, lucrul de care 
acesta s-a temut se întâmplă într-adevăr. Salmanasar al Ill-lea 
atacă prin surprindere Karkemişul, pe Eufrat, şi se află în drum 
spre Palestina. 

Ahab, fiul şi succesorul lui Omri, bănuieşte violenţa ciocnirii cu 
Asiria, puterea mondială în devenire, şi face singurul lucru 
înţelept în această situaţie. Tocmai l-a învins pe duşmanul de 
moarte Ben-Hadad din Damasc, regele arameilor. In loc să-l lase 
să simtă gustul înfrângerii, îl tratează cu o generozitate 
deosebită, „l-a luat cu el in car”, îl numeşte „fratele meu”, ba 
mai mult, „încheind cu el legământ i-a dat drumul” (| Regi 
20:32-34). Astfel îşi transformă un duşman într-un aliat. Poporul 
nu înţelege de ce a făcut asta, un profet îl ceartă. Cu toate 
acestea, viitorul va arăta cât de bine gândită a fost fapta sa. Se 
evitase un război pe două fronturi. 


„Pe corăbii din piei de berbec am trecut... Eufratul pe apele 
sale la flux...”, se spune în relatările scrise în litere cuneiforme 
ale regelui asirian Salmanasar al Ill-lea. Trupele sale de pionieri 


se pricepeau la construirea pontoanelor din piei de animale 
umflate! 

In Siria i s-a opus o coaliţie Siria-Palestina, ale cărei 
contingente le notează cu acuratețe. În afară de ostile biblicului 
Ben-Hadad din Damasc şi ale altui domn sirian sunt „2000 de 
care de luptă, 10.000 de soldaţi ai lui Ahabbu, sirileanul...” 
Ahabbu, sirileanul, cel a cărui oştire este a treia ca mărime, este 
regele Ahab al regatului Israel. 

Legământul Israelului cu Damascul a fost doar de scurtă 
durată. Abia părăsise ţara asirianul, că vechile duşmănii s-au 
aprins din nou, iar Ahab şi-a pierdut viaţa în lupta cu arameii (III 
Regi 22:34-38). 

Biblia a dedicat şase capitole vieţii acestui rege. Unele dintre 
cele relatate au fost considerate ca ţinând de domeniul 
legendei, cum ar fi „casa cea de fildeş pe care a făcut-o el” (III 
Regi 22:39) sau căsătoria sa cu o prinţesă feniciană, care a adus 
cu ea cultul unor zeități străine, „... şi-a luat de femeie şi pe 
Izabela, fiica lui Etbaal, regele Sidonului a început să slujească 
lui Baal şi să i se închine... a făcut şi o Aşeră...” (III Regi 16:31, 
33), sau marea secetă din ţară: „llie... a zis către Ahab: Viu este 
Domnul Dumnezeul lui Israel, înaintea căruia slujesc eu; în 
aceşti ani nu va fi nici rouă, nici ploaie, decât numai când voi 
zice eu” (I Regi 17:1). 

Toate acestea sunt fapte istorice! 

Vechiul dâmb de moloz din Samaria a fost cercetat în două 
mari campanii de săpături: din 1908 până în 1910 de americanii 
George A. Reisner, Clarence S. Fisher şi D.G. Lyon de la 
Universitatea Harvard şi din 1931 până în 1935 de o echipă 
americano-britanică sub conducerea arheologului englez J.W. 
Crowfoot. 

Fundaţiile capitalei regatului Israel se găsesc în pământ 
virgin. Omri cumpărase într-adevăr pământ nelucrat. 

In cei şase ani în care a domnit aici, dealul, altfel singuratic şi 
liniştit, trebuie să fi fost în întregime un şantier zgomotos. 
Blocurile de piatră imense ale unor ziduri de întărire puternice 
scot în evidenţă intenţiile strategice ale 


Fig. 44. 1. Zidärie ciclopicä din lerihon 
(din vremea patriarhilor); 2. Zid din Ghibea, 
cetatea regală a lui Saul (1020 î.Hr.); 3. Zidärie 
din Megiddo, „cetatea de care“ 

a lui Solomon (950 î.Hr.); 4. Zidăria palatului 
din Samaria al regelui Ahab (850 î.Hr.) 


zidirii. Zidurile sunt late de cinci metri. În acropola din partea 
vestică a colinei se scot la lumină fundaţii şi ziduri ale unui 
edificiu care înconjoară o curte largă - reşedinţa regală a 
regatului Israel, din nord. 

După Omri şi-a avut reşedinţa aici fiul său Ahab, noul rege. El 
a construit mai departe după planurile tatălui său. Edificiile sunt 


executate cu un mestesug remarcabil; se foloseau doar blocuri 
de calcar uriase si cioplite cu grija. 

La indepärtarea molozului, säpätorilor le-au atras atentia 
destul de repede nenumäratele aschii de fildes. Nu este ceva 
neobişnuit să se găsească fildeş la săpături în Palestina. 
Aproape în fiecare şantier arheologic se dă peste acest material 
preţios, dar întotdeauna numai în piese izolate. In Samaria, însă, 
pământul este literalmente împănat cu el. La fiecare pas, pe 
fiecare metru pătrat se găsesc bucätelele si pläcutele 
îngălbenite, maronii, împreună cu fragmente pe care încă se 
mai poate distinge lucrătura minunată, reliefuri delicate, 
sculptate de meşteri din Fenicia. 


Pentru aceste descoperiri există o singură explicaţie: acest 
palat a fost renumita „casă de fildeş” a regelui Ahab! (III Regi 
22:39). 

Ce e drept, stăpânitorul nu pusese să-i fie construit un palat 
întreg de fildeş. 

Deoarece de multe ori s-a presupus acest lucru, s-a pus la 
îndoială imediat adevărul respectivului pasaj biblic, care abia 
acum a putut fi înţeles pe deplin: 

Ahab pusese să fie împodobiţi pereţii palatului cu acest 
material splendid, iar mobilierul era şi el din fildeş. 


Dovezile referitoare la adevărul istoric al secetei şi la socrul 
lui Ahab, Etbaal din Sidon, le aduce Menandru din Efes, un 
istoric fenician. Biblicul Etbaal se numea la fenicieni Ittobaal 
(lttobal) şi a fost, pe vremea lui Ahab, rege al Tirului. Menander 
relatează despre seceta catastrofală care a bântuit în Palestina 
şi Siria în vremea regelui Ittobaal şi care a durat un an întreg. 

Sub regele loram, fiul lui Ahab, Israel suferă o invazie cu 
urmări groaznice şi o pierdere sensibilă de teritoriu. 

Arameii năvălesc în ţară şi asediază Samaria. O foamete 
îngrozitoare chinuie populaţia. Pentru că regele loram îl 
consideră răspunzător pentru toate acestea pe profetul Elisei, 
vrea să pună să fie omorât. Elisei vesteşte însă sfârşitul 
foametei deja pentru a doua zi. „... slujbaşul de al cărui braţ se 
sprijinea regele”, spune Biblia, a pus la îndoială această 
prevestire (Il Regi 7:2). 

Acest „slujbaş” a provocat multă bătaie de cap. Funcţia lui 


apărea mai mult decât enigmatică. Nu se ştia nimic despre o 
asemenea funcţie la curte. Comentatorii Bibliei au căutat 
zadarnic o explicaţie. Până la urmă, filologia a descoperit o 
urmă vagă. Cuvântul ebraic „şliş”, tradus prin „slujbaş” vine de 
la „trei”. Însă nu a existat niciodată un ofiţer de rangul al treilea. 
Explicaţia corectă s-a găsit când au fost examinate mai 
îndeaproape reliefurile asiriene. 

Fiecare car de luptă avea un echipaj format din trei oameni: 
conducătorul cailor, războinicul şi un om care îşi are locul în 
spatele celor doi. Cu braţele întinse, acesta ţine strâns două 
chingi fixate de o parte şi de cealaltă a carului. În felul acesta le 
oferă, luptătorului şi conducătorului din faţa sa, protecţia 
necesară din spate şi preîntâmpină aruncarea lor din carul 
deschis în timpul curselor nebuneşti din timpul luptei, când se 
trece peste morţi şi răniţi. Acesta este cel de-al „treilea om”; „... 
slujbaşul de al cărui braţ se sprijinea regele” era cel care ţinea 
chingile în carul de luptă al regelui loram! 

Sub conducerea lui loram, Israel a pierdut un teritoriu întins în 
lordania de Est. Moabul din Transiordania datora tribut 
Israelului. Este descrisă pe larg o campanie împotriva lui Meşa, 
trădătorul „rege-oier”: „Mesa, regele Moabului, era bogat în vite 
şi trimitea regelui lui Israel câte o sută de mii de miei şi câte o 
sută de mii de berbeci netunşi. Dar când a murit Ahab, regele 
Moabului s-a răzvrătit împotriva regelui lui Israel” (II Regi 4:5). 
Israel cheamă în ajutor regatul din sud, ludeea, şi ţara Edom. 
Decid să atace împreună dinspre sud. Drumul într-acolo 
ocoleşte Marea Moartă. Bazându-se pe prevestirea „nu veţi 
vedea vânt, nici ploaie nu veţi vedea, dar valea aceasta se va 
umplea de apă, din care veţi bea şi voi şi vitele voastre cele mici 
şi cele mari” (II Regi 3:17), aliaţii îndrăznesc să înceapă marşul 
prin acel ţinut pustiu. „... şi au înconjurat cale de şapte zile; dar 
nu era apă pentru oştire şi pentru vitele ce veneau în urmă.” 
Sfätuiti de profetul Elisei au făcut „... în valea aceasta şanţuri”. 
„Dimineaţa, însă... deodată s-a revărsat apa pe drumul dinspre 
Edom şi s-a umplut pământul de apă”. Iscoadele moabite au 
văzut acest lucru şi „... li s-a părut... că apa aceea este roşie ca 
sângele” (II Regi 3:9, 16, 20, 22) şi au crezut că duşmanii s-au 
căsăpit între ei. 

Forţele aliate au succes în Moab, pustiesc ţara. „Cetățile lor 
le-au dărâmat şi în toate ogoarele cele mai bune au aruncat 


fiecare cu pietre si le-au umplut cu pietre; toate izvoarele de 
apă le-au astupat şi toţi copacii cei mai buni i-au tăiat; apoi 
prăştiaşii au înconjurat Chir-Haresetul şi l-au luat şi n-au lăsat 
decât numai pietrele” (II Regi 3:25). 

În mod curios, campania încununată de succes se termină 
astfel, „... s-au dus de la el, întorcându-se în ţara lor” (II Regi 
3:27). 

Părea imposibil să se verifice veridicitatea acestei relatări 
biblice. 

În 1868 misionarul german F. A. Klein călătoreşte prin 
aşezările biblice din Palestina. Drumul său îl duce, printre altele, 
prin lordania de Est, în Edom şi, în final, la Moab. La o ieşire 

în împrejurimile Dibanului, vechiul Dibon de pe cursul mijlociu al 
râului Arnon, o piatră mare, dăltuită, ii atrage atenția în mod 
deosebit. Nisipul galben bătut de vânt aproape îl acoperise. 
Curios, Klein descalecä si se apleacă asupra pietrei. Dar aceasta 
este inconfundabila scriere ebraică veche! Nu-i vine să-şi creadă 
ochilor! Oamenii depun un efort considerabil pentru a ridica 
piatra de bazalt greu în soarele fierbinte al amiezii. Are 
înălţimea de un metru şi este rotunjită în partea de sus. Klein o 


curăţă cu grijă cu un cuţit şi o batistă. Astfel ies la iveală 36 de 
rânduri de text. 

Ar prefera să ia documentul de piatră chiar acum cu el, dar 
este prea greu. În plus, s-a strâns acolo într-o clipă un grup de 
arabi înarmaţi. ÎI încercuiesc pe misionar gesticuländ furiosi, 
pretind că piatra este proprietatea lor şi cer un preţ ametitor de 
mare. 

Klein bänuieste că este o descoperire revelatoare şi este 
disperat. Misionarii nu au niciodată multi bani. In zadar încearcă 
să îi convingă pe arabi să se răzgândească. Nu îi rămâne nimic 
altceva de făcut decât să însemneze cu precizie locul pe o 
hartă. Apoi renunţă la continuarea călătoriei, se duce grabnic la 
lerusalim şi pleacă neintärziat în Germania, unde vrea să 
încerce să adune banii necesari pentru arabi. 

Între timp acţionează alţii! lar asta este, cu siguranţă, bine, 
pentru că altfel s-ar fi pierdut, poate, pentru totdeauna, un 
document nespus de valoros al istoriei biblice. 

Cercetătorul francez Clermont-Ganneau de la lerusalim auzise 
de descoperirea misionarului german şi pornise imediat spre 
Diban. Trebuie să-şi folosească întreaga putere de convingere 
pentru ca arabii cei bănuitori să permită cel puţin o examinare 
atentă a scrierii de pe piatra de bazalt. Inconjurat de băştinaşi 
înarmaţi până în dinţi cu flinte, Clermont-Ganneau face copii 
exacte ale suprafeţei. Când, după câteva luni, savanții din Paris 
au în faţă traducerea textului, guvernul francez aprobă 
cumpărarea fără nicio ezitare. Dar cine îşi poate imagina cât de 
mare a fost dezamăgirea francezului când ajunge cu o caravană 
şi dotat cu banii necesari la Diban şi nu mai găseşte piatra! Doar 
o pată de rugină mai marchează locul în care stătuse. Din pură 
arghirofilie, arabii o aruncaseră în aer cu praf de puşcă. Sperau 
să facă o afacere şi mai rentabilă vânzând bucăţile europenilor 
obsedati de antichitate. 

Ce altceva îi rămâne de făcut lui Clermont-Ganneau decât să 
vâneze fiecare bucată în parte a pretiosului document! După 
multe eforturi şi acţiuni de căutare, după o tocmeală nesfârşită, 
a strâns, în sfârşit, o parte din fragmente. Două blocuri mai mari 
şi 18 aşchii de piatră mai mici se asamblează şi se completează 
cu ajutorul copiei şi, înainte ca misionarul Klein să strângă 
măcar suma cerută, impresionanta piatră de la Diban îşi găseşte 
un loc în muzeul Luvru din Paris, ca o prețioasă nouă achiziţie. 


Piatra poartă următorul mesaj: „Eu sunt Mesa, fiul lui Kemos, 
rege al Moabului... Tatăl meu a fost treizeci de ani rege peste 
Moab, iar eu am devenit rege după tatăl meu; şi eu am ridicat 
acest sanctuar lui Kamos (zeu al moabiţilor, venerat pe vremea 
lui Solomon şi la lerusalim ca zeu străin) în Qerihoh (reşedinţă a 
regatului Moab, numele biblic este Chir-Hareset - IV Regi 3:25), 
un templu al salvării; pentru că el m-a salvat de toţi prigonitorii 
mei şi m-a lăsat să-i înving pe toţi duşmanii mei. Omri a fost 
rege al lui Israel şi a asuprit Moabul multe zile la rând, deoarece 
Kemos a fost supărat pe poporul său. Apoi i-a urmat fiul său, şi 
acesta a grăit şi el: Vreau să asupresc Moabul! In zilele mele a 
grăit astfel, eu însă l-am învins pe el şi casa lui; iar Israel a pierit 
pentru vecie... Am pus să fie săpate santurile pentru Qerihoh de 
către prizonieri ai lui Israel...” 

Această relatare moabită a victoriei face senzaţie în cercurile 
ştiinţifice. Unii savanţi îşi exprimă chiar bănuiala că ar fi vorba 
de un fals. Experţi din lumea întreagă examinează cu mare 
atenţie piatra şi inscripţia. Toate testele arată că este vorba, 
fără nicio îndoială, despre un document istoric, o relatare din 
vremea regelui biblic Meşa al Moabului. 

Acesta este totodată şi cel mai vechi document scris din 
Palestina, datat în jurul anului 840 î.Hr., scris în moabită, un 
dialect strâns înrudit cu ebraica biblică. Acest lucru este 
realmente o senzaţie. 

Audiatur et altera pars - să fie ascultată şi cealaltă parte! 

Dacă vrei să te informezi obiectiv, este recomandabil să 
studiezi mereu relatările de război ale ambilor adversari. Ai o 
siguranţă mai mare că vei obţine o imagine mai clară a stării de 
fapt. În acest caz aparte, relatarea biblică, spre exemplu, şi 
textul moabit se întregesc foarte bine. Stela lui Mesa („stelä” se 
numeşte un mic monument în formă de coloană sau de pilastru, 
alcătuit dintr-un singur bloc de piatră, sau şi piatra funerară în 
antichitate) oferă ilustraţia lipsă şi explică ceea ce rămăsese 
întunecat în relatarea biblică. În punctul decisiv stela şi 
relatarea biblică spun acelaşi lucru: campania s-a terminat cu 
înfrângerea regelui lui Israel. Biblia descrie pe larg succesele de 
la început ale lui Israel, pe care regele Mesa le trece sub tăcere. 
Finalul nefavorabil al campaniei este doar sugerat scurt de 
Biblie, regele Moabului îşi savurează victoria. Ambii spun 
adevărul. 


Pentru „apa rosie ca sängele”, care i-a salvat de sete pe aliati 
in marsul lor prin acea tarä pustie, un geolog a gäsit explicatia 
naturală. Dacă se fac jgheaburi in tuful de la Marea Moartă, 
acestea se umplu imediat cu apă, care se infiltrează din podişuri 
şi îşi datorează culoarea roşie compoziţiei solului. Şi astăzi încă 
păstorii din lordania de Est îşi creează adesea în exact acelaşi 
mod locuri de apă. 

„lar Israel a pierit pentru vecie”, vesteşte triumfătoare stela 
lui Meşa. Se referă la exterminarea sângeroasă a dinastiei Omri 
de pe tronul lui Israel. Regele loram a fost ucis. Nu a fost cruțat 
niciun membru al familiei domnitoare care, prin căsătoria 
regelui Ahab cu prinţesa feniciană Izabela, introdusese în Israel 
detestatul cult al lui Baal (IV Regi 9:24 şi urm.; 10:1 şi urm.). 

Profetii Ilie şi Elisei incită la răsturnare, iar în 841 î.Hr. lehu, 
căpetenia ostirii, care îi este devotat lui lahve, este uns rege (IV 
Regi 9:1 şi urm.). Preoţii lui Baal au soarta familiei lui Omri, sunt 
măcelăriți fără milă (IV Regi 10:25 şi urm.). Acest fapt duce la 
ruperea relaţiilor cu Fenicia. _ 

Informaţiile referitoare la domnia regelui lehu sunt sărace: „In 
zilele acelea, a început Domnul să taie părţi din pământul lui 
Israel şi Hazael a lovit hotarele lui Israel...” (IV Regi 10:32). 
Dimensiunea pierderilor şi a înfrângerilor se relevă însă abia 
într-un pasaj al Bibliei care se referă la vremea lui loahaz, fiul lui 
lehu (817-800 î.Hr.): „Lui loahaz nu-i rămăsese din oştire decât 
numai cincizeci de călăreţi, zece care şi zece mii de pedestraşi; 
căci îi nimicise regele Siriei şi-i prefăcuse în pulbere de călcat cu 
picioarele” (IV Regi 13:7). Impresionanta forţă de luptă a regelui 
Ahab scăzuse de la două mii de care la zece! Cum a fost posibil? 


Un tânăr englez, Henry Layard, dintr-o familie de jurişti şi 
aspirant la postul de ataşat la Constantinopole, are în 1845 un 
noroc de-a dreptul incredibil, de la prima încercare. Cu - vă vine 
să credeţi sau nu - 50 de lire sterline în buzunar plecase să 
cerceteze la Tigru o colină veche, Tell Nimrud. 


În a treia zi descoperă resturile unui palat. Pune să fie săpat 
un şanţ. Însă de acolo se scot doar mase de nisip, alte şi alte 
mase de nisip. Când un şanţ ajunge la adâncimea de 20 de 
metri, Layard, dezamăgit, trebuie să întrerupă lucrările, pentru 
că fondurile reduse i-au secat. 


Necăjit, îşi încarcă puţinele ustensile pe animalele de povară, 
când îi atrag atenţia strigătele şi agitația localnicilor. Unul vine 
în goană şi îl cheamă la capătul tunelului, unde prin galbenul 
auriu al nisipului răzbate o culoare întunecată. Lopetile îşi reiau 
degrabă treaba şi aduc la lumină un pietroi de un negru intens, 
de forma unui obelisc. Cu grijă, Layard eliberează obiectul 
descoperit de praful şi de murdăria străveche. lar acum ies la 
iveală basoreliefuri, imagini şi inscripţii în semne cuneiforme pe 
fiecare dintre cele patru feţe. 

Bine împachetat şi păzit ca ochii din cap, blocul negru de 
piatră călătoreşte în fragila barcă pe Tigru în sus, spre a fi 
prezentat domnilor de la legația britanică de la Istanbul, nu 
puţin uimiţi. Cele 50 de lire sterline aduseseră o dobândă 
nebănuită! Niciodată după aceea nu s-a mai făcut în istoria 
arheologiei o descoperire atât de prețioasă cu cheltuieli atât de 
reduse. 

Preparatorii îi pregătesc pietrei, plini de mändrie, un loc demn 
de ea la British Museum. Mii de londonezi şi savanţi din Europa 
admiră martorul străvechi din indepärtatul Orient. Vârful 
obeliscului de bazalt înalt de doi metri formează un turn de 
templu in trei trepte. Vizitatorii privesc uimiţi minunatele 
basoreliefuri, aranjate de jur-împrejur pe cinci benzi. 

Figuri regeşti în veşminte splendide sunt dăltuite în relief; 
unele dintre acestea îşi pleacă supuse feţele până la pământ. 
Cărăuşi în coloane lungi sunt incärcati cu comori preţioase cum 
ar fi colții de fildeş, baloturi de pânză împodobite cu franjuri, 
care atârnă prinse de nişte tije, vase şi coşuri pline. Printre 
animalele care le transportă sare în ochi un elefant cu urechi 
neobişnuit de mici; mai sunt acolo cămile, maimute, antilope, 
chiar şi un taur sălbatic şi un unicorn misterios. 

Cine ar încerca să interpreteze aceste reprezentări în relief ar 
trebui să se limiteze la pure presupuneri. Pentru că încă nu 
poate nimeni în toată lumea să citească textele scrise în 
caractere cuneiforme. Piatra rămâne mută. lar despre asirieni 
ştiu, de fapt, şi savanții doar ceea ce spune Biblia despre ei. La 
începutul secolului al XIX-lea nici sumerienii şi nici akkadienii nu 
reprezentau un concept nici măcar după nume. 

„O ladă, nu mai mare de un metru pătrat”, scrie Layard, 
„plină cu mici cilindri inscriptionati, sigilii şi fragmente de text, 
care însă nu puteau fi clasificate sistematic, asta a fost tot ce 


exista atunci la Londra din perioada timpurie a Mesopotamiei.” 

Abia după multi ani reiese la traducerea textelor că obeliscul 
negru este un monument dedicat victoriei regelui asirian 
Salmanasar al III-lea, contemporanul şi adversarul regelui Ahab 
al Israelului. El preamăreşte şirul neîntrerupt de campanii 
sângeroase. 

Enumerarea conţine o afirmaţie extrem de interesantă 
referitoare la tradiţia biblică a vremii aceleia. 

De trei ori, în anul al şaselea, al unsprezecelea şi al 
paisprezecelea de domnie, asirianul s-a lovit, în campaniile lui 
de cucerire din vest, de o alianţă a regilor din Siria şi Palestina. 
În campania din cel de-al optsprezecelea an de domnie i-a mai 
ţinut, însă, piept în acest teritoriu un singur rege. Textele 
asiriene îl numesc ca adversar doar pe regele biblic Hazael al 
Damascului. 

Despre fostul aliat al regelui Damascului, lehu al Israelului, 
monumentul victoriei oferă informaţii revelatoare. 

A doua bandă a basoreliefului arată un şir lung de trimişi 
încărcaţi, îmbrăcaţi în tunici bogat împodobite şi cu capetele 
acoperite cu scufii cu mot. Textul aferent sună astfel: 

„Tributul lui laua din Bât-Humri: argint, aur, o tipsie de aur, 
castroane de aur, pahare de aur, găleți de aur, bucăţi de plumb, 
un sceptru pentru rege şi lemn de balsamodendron am primit 
de la el.” 

„laua din Bät-Humri” nu este nimeni altul decât regele lehu al 
Israelului. Asirienii numeau Israelul „Bât-Humri”, ceea ce 
înseamnă „casa lui Omri”. 

Acest indiciu din reşedinţa de pe Tigru oferă cheia pentru 
înţelegerea pierderilor regatului din nord, Israelul, sub domnia 
lui lehu. 

Tribut plăteşte numai cel care se pleacă de bunăvoie; de la 
duşmanul înfrânt se ia pradă. lehu trădase Damascul şi îi 
adusese daruri asirianului. Pentru lipsa lui de credinţă, pentru 
faptul că a întors spatele Damascului, lehu şi fiul său loahaz şi 
mai ales poporul lui Israel au fost nevoiţi să plătească din greu. 

Abia întorsese asirianul spatele Siriei, când Hazael al 
Damascului a început un nimicitor război de răzbunare 
împotriva Israelului. Cu ce rezultat, ne spune Biblia: „Pe vremea 
aceea, Domnul a început să taie câte o bucată din ţinutul lui 
Israel; şi Hazael i-a bătut la toate hotarele lui Israel... îi făcuse 


ca pulberea pe care o calci in picioare.” 

Fig. 46. Tributul regelui lehu pentru Salmanasar al Ill-lea 


IATĂ CĂ EI STAU TOLÄNITI PE PATURI DE FILDEŞ ŞI STAU ÎNTINŞI 
ÎN ASTERNUTURILE LOR ŞI MĂNÂNCĂ MIEI DIN TURMĂ ŞI VIȚEI 
CRESCUȚI ÎN STAUL. SE ARATĂ DIBACI ÎN CÂNTECE DE LIRĂ ŞI 
ÎNTOCMAI CA DAVID SE ÎNTREC ÎN INSTRUMENTE MUZICALE; 
BEAU DIN CUPE VIN ŞI DIN PÂRGA UNTDELEMNULUI ÎŞI FAC 
MIRESME PENTRU UNS... (Amos 6:4-6) 


Faptul că Asiria a avut după Salmanasar al Ill-lea un şir de 
suverani slabi le-a mai dăruit un moment de respiro celor două 
regate, Israel si luda, care, însă, nu a însemnat decât o 
amânare. Deoarece Asiria se confruntă cu tulburări în interior, 
regatele Israel şi luda se bucură, dinspre partea aceasta, de o 
perioadă paşnică între 825 şi 745 î.Hr. 

Timp de patru decenii, Ozia (Azaria) Leprosul domneşte ca 
rege în luda. In Israel stăpâneşte regele leroboam al Il-lea. Sub 
domnia sa îndelungată, Israelul înfloreşte din nou, se 
imbogäteste, se dedă luxului, iar clasa superioară trăieşte fără 
griji, mulţumită de sine, bolnavă, stricată, vicioasă. Profetul 
Amos îşi ridică glasul, prevestitor, flagelând viaţa de plăceri fără 
limită. 

Rapoarte arheologice, însemnări seci de campanie arată că 
avertizările profetului erau justificate. In Israel şi în jurul colinei 


de moloz a anticei Samaria, mărturiile opulentei materiale 
dormeau în straturile de pământ din deceniile de după 800 î.Hr. 
Sub domnia lui leroboam al II-lea. Palatul regal din Samaria 
adăpostea încă o cantitate însemnată de tăblițe fragile de lut, 
scrise cu cerneală şi tuş. Pe 63 de înscrisuri care au însoţit 
cantităţi considerabile de vin şi de ulei livrate la curtea regală 
semnează ca expeditori administratorii domeniilor coroanei ale 
lui leroboam al Il-lea, arendaşi şi angajaţi care deja stăpâneau 
scrisul de mână într-un mod remarcabil. 

Din aceeaşi perioadă provin şi o sumedenie de sculpturi 
frumoase în fildeş, împodobite parţial cu aur şi cu pietre 
semiprețioase şi decorate cu pulbere de sticlă colorată. Acestea 
prezintă motive mitologice împrumutate din Egipt, cum ar fi 
Harpokrates pe floarea de lotus, sau figurile unor zei, ca Isis şi 
Horus, sau heruvimi. S-au ridicat în vremea aceea, peste tot în 
ţara Israel, şi cămări şi hambare care au primit toată abundența 
de bunuri, de mărfuri de toate felurile. 

Cărui fapt i se datora această schimbare bruscă, această 
bogăţie? 

Cu câteva decenii în urmă Israelul se aflase într-o situaţie 
descurajanta. O frază a cronicarului din vremea domniei de 
patruzeci şi unu de ani a lui leroboam al Il-lea conţine cheia 
pentru înţelegerea schimbării: „Acesta a aşezat din nou vechiul 
hotar al lui Israel de la intrarea în Hamat până la marea 
Araba...” (IV Regi 14:25). „Marea Araba” este Marea Moartă. Din 
nou regatul se întinde până la Transiordania şi - la fel ca în 
vremea lui David şi a lui Solomon - până la Siria. 

În jurul anului 800 î.Hr., cucerirea Damascului de către 
asirieni sfărâmase puterea arameilor, scăpând astfel Israelul - 
sună ca o ironie a sorții - de duşmanul său de moarte. Acesta a 
profitat de şansa de a recuceri teritorii de mult pierdute, a întors 
situaţia în favoarea sa şi, prin tributurile din Tara lordanului, s-a 
deschis izvorul noii sale bogății. 

Şi în regatul din sud, luda, au putut fi găsite în ultima vreme 
dovezi ale unei dezvoltări paşnice în perioada aceea. Rämäsitele 
mai multor ferme iudaice, cu cisterne, sisteme de irigare şi 
fortificaţii au fost descoperite în 1958 de profesorul Michael 
Evenari, preşedinte al Universităţii Ebraice, chiar jos, în sudul 
deşertului Negev, la Mitpe Ramon. Descoperirea datează din 
perioada domniei regelui Ozia al regatului luda. Despre acest 


rege se spune explicit: „A zidit de asemenea turnuri şi în pustiu 
şi a săpat multe fântâni, pentru că avea multe vite...” (Il 
Paralipomena 26:10) 

La patru kilometri sud de lerusalim, profesorul Yohanan 
Aharoni de la Universitatea Ebraică a reuşit să găsească în anul 
1959 şi să dezgroape primul palat iudeu. Pe colina Ramat Rahel, 
pe drumul care duce la Bethlehem, exact acolo unde, conform 
tradiţiei, Maria şi losif s-au oprit din drumul lor „pentru 
înscriere” la izvor, a ieşit iar la lumină o cetate din secolul al VIII- 
lea î.Hr., de 80 pe 50 de metri. Este înconjurată de un zid tip 
cazemată de felul celor ale regelui Ahab al Samariei, având şi ea 
o poartă triplă, aşa cum avusese şi regele Solomon. Trei laturi 
ale curţii erau mărginite de clădiri, două palate şi o clădire 
pentru provizii. Când cei care au dezgropat-o şi-au pus întrebări 
privitoare la constructor şi la primii locuitori ai acestei resedinte 
rurale, au găsit un singur indiciu: „Şi a fost lepros regele Ozia 
până în ceasul morţii lui; după aceea ela trăit ascuns într-o casă 
osebit, fiind oprit de a mai intra în templul Domnului” (Il 
Paralipomena 26:21). 


Fig. 47. Casa unui nobil din Megiddo pe vremea regelui 
(reconstruire) 


Şi piesele mici găsite în molozul curţii dovedesc câtă dreptate 
aveau profeţii cu plângerile lor. Mai multe simboluri ale 
Astarteei vorbesc despre „idolatria” practicată chiar si la 
această curte regală (IV Regi 15:4). 


Dure si prevestitoare de dezastru räsunä in aceste zile ale 
unei aparente înfloriri cuvintele profetului Amos: „Vai de voi, cei 
fără de grijă din Sion şi cei care nädäjduiti în muntele Samariei! 
... Voi fugiţi de ziua cea de nenorocire şi va hărăziţi o odihnă 
plină de primejdii... Pentru aceasta ei vor fi duşi în robie în 
fruntea robilor şi strigătul de bucurie al celor fără frâu va 
dispărea.” (Amos 6:1 şi urm.). Zadarnic - au răsunat în urechi 
surde. Doar regele leroboam trebuie să nu fi crezut în această 
pace; poate că vorbele dojenitoare ale profetului au avut ecou în 
inima sa. În orice caz, a fortificat cu febrilitate cetatea, şi aşa 
masivă, a resedintei Samaria. 

Englezul J.W. Crowfoot a găsit ceea ce a creat leroboam dintr- 
o inteleaptä prevedere. Samaria a fost înconjurată de un zid 
dublu, zidurile deja masive au fost fortificate şi mai mult. In 
partea dinspre nord a acropolei, acolo unde Samaria trebuie să 
fi fost cea mai vulnerabilă, Crowfoot dezgroapă un bastion de 
dimensiuni titanice. Măsoară cu metrul pliant şi este convins că 
s-a înşelat. Măsoară încă o dată, cu atenţie. Nu e nicio îndoială, 
zidul are - piatră zidită de piatră - o lăţime de zece metri! 


Capitolul doi 
Sfârşitul regatului din nord al Israelului 


Soldatul Pul devine Tiglatpalassar al Ill-lea + Regele Pecah 
atestat la Hator * Guvernatori asirieni peste Israel + Samaria 
rezistă trei ani * Consulul Botta caută Ninive » Un rege burghez 
deschide primul Muzeu Asirian ° Vânătoare de documente la 
lumina lunii ° Biblioteca lui Assurbanipal 


Un popor este deportat. 

Lapidare, sobre, detaşate sunt cuvintele care vestesc ceasul 
morţii regatului din nord al Israelului. 

Trecerea în neființă a lui leroboam al Il-lea introduce ultimul 
act. La mai bine de zece ani după el închide ochii şi regele 
lepros Ozia al regatului luda. După o perioadă scurtă de anarhie 
se ridică Menahem ca rege în Samaria. În 745 î.Hr. Fostul soldat 
Pul s-a urcat pe tronul asirian şi se numeşte de-acum 
Tiglatpalassar al Ill-lea. El este primul din grupul de tirani brutali 
care cuceresc cel mai mare imperiu de până atunci al Orientului 
antic. Telul lor îl reprezintă Siria, Palestina şi ultimul stâlp de 


rezistenţă al Lumii Vechi, Egiptul. Astfel, Israel si luda intră între 
fălcile neîndurătoare ale unui stat militar căruia cuvântul pace i 
se pare demn de dispreţ, pentru ai cărui despoti şi ale cărui 
cohorte contează doar trei lucruri: să mărşăluiască, să 
cucerească, să oprime. 

Din nordul Siriei, Tiglatpalassar al Ill-lea trece ca un tăvâlug 
peste ţările de la Marea Mediterană, transformă cu forţa 
popoare independente în provincii ale imperiului asirian şi state 
tributare. Israel se supune mai întâi de bunăvoie: 

„Insă Menahem a dat lui Ful o mie de talanti de argint, ca să-l 
susţină şi să întărească domnia în mâinele lui. Menahem a scos 
argintul acesta de la israeliți, de la toţi bogaţi, câte cincizeci de 
sicii de argint de fiecare om, ca să-i dea regelui Asiriei. Şi regele 
Asiriei s-a întors şi n-a rămas acolo în ţară” (IV Regi 15:19, 20). 

„Tributul lui Menahem din Samaria l-am luat în primire”, 
notează Tiglatpalassar al Ill-lea în anale. 

1000 de chintale sau „talanti”, cum spun alte traduceri, 
corespund la 7,5 milioane de mărci de aur. 50 de sicii de 
persoană „de la cei cu avere”, asta înseamnă 125 de mărci de 
aur. Economistul şi statisticianul trage concluzia că trebuie să fi 
existat 60.000 de oameni cu avere în Israel! 

Regele Menahem cade pradă iluziei că pactul cu tiranul şi 
tributul benevol sunt răul mai mic. Dar acest lucru generează 
sânge rău în popor. Supărarea provocată de taxa asiriană 
degenerează în conjurație şi crimă. Slujbaşul Pecah îl ucide pe 
fiul şi moştenitorul lui Menahem şi pune mâna pe tron. Din 
ceasul acela fracțiunea antiasiriană va determina politica 
viitoare a regatului din nord. 

Rezzin, rege al Damascului, energic, ia iniţiativa. Sub 
conducerea sa, a fost reînfiinţată liga defensivă a statelor 
arameilor împotriva Asiriei. State feniciene şi arabe, oraşe 
filistene şi edomiti se alătură. Si Israel intră în alianţă. Doar 
regele Ahaz din regatul sudic luda rămâne cu îndârjire deoparte; 
Retin şi Pecah încearcă cu forţa să integreze luda în ligă. „Atunci 
s-au dus Raton, regele Siriei, şi Pecah, fiul lui Remalia, regele lui 
Israel, asupra lerusalimului. Pe Ahaz au împresurat, ca să-l 
cuprindă şi au ţinut, dar nu l-au putut birui” (IV Regi 16:5). 

Fig. 48. Tiglatpalassar al III-lea (cu arc şi spadă) asediază o cetate. Nişte berbeci dărâmă zidurile, 
în fundal se văd oameni traşi în ţeapă 


Aflat la ananghie, regele ludei strigă după ajutor. „Ahaz a 
trimis soli lui Tiglatpalassar, împăratul Asiriei, să-i spună: Eu 
sunt robul tău şi fiul tău; suie-te şi izbăveşte-mă din mâna 
regelui Siriei şi din mâna regelui lui Israel, care se ridică 
împotriva mea. Şi Ahaz a luat argintul şi aurul din templul 
Domnului şi din vistieriile casei regelui şi l-a trimis ca dar 
împăratului Asiriei” (IV Regi 16:7,8). 

„Tribut de la lauhazi (Ahaz) din luda am primit”, notează din 
nou asirianul. 

Acum nenorocirea şi-a urmat cursul. Cunoştinţele noastre 
despre ceea ce s-a întâmplat mai departe le avem din două 
izvoare istorice mari. Unul este Biblia, celălalt täblitele din piatră 
şi lut pe care - la o depărtare de o mie de kilometri de la locul 
groaznicelor evenimente - a fost notată, „trecută în acte”, cu 
caractere cuneiforme, desfăşurarea luptelor. Documentele s-au 
odihnit mai bine de două milenii şi jumătate în palatele 
somptuoase de pe Tigru, până când flerul savanților le-a 
descoperit din nou şi au fost traduse. Ele ne lămuresc încă o 


dată, într-un mod probabil unic, conţinutul fidel din punct de 
vedere istoric al relatărilor biblice. 

Biblia şi monumentele asiriene relatează într-o deplină 
concordanţă evenimentele care au dus la exterminarea 
regatului nordic Israel. Cronicarul Vechiului Testament le 
notează obiectiv, istoriograful asirian este crud până la ultimul 
detaliu: 


A Patra Carte a Regilor Textul în cuneiforme al lui 
Tiglatpalassar al III-lea 
„Şi s-a dus regele Asiriei la„Pe nobilii săi i-am tras în 


Damasc... țeapă devii 

şi pe locuitorii lui i-a strămutatşi am arătat acest spectacol 
în Chir, ţării sale. 

iar pe Raţor l-a ucis.” (IV RegiGrädinile sale şi plantațiile de 
16:9) arbori fructiferi fără număr le- 


am distrus. Oraşul de baştină 
al lui Reson (Reţin) din ţara 
Damasc l-am asediat şi l-am 
cucerit. Opt sute de oameni 
împreună cu avutul lor am luat 
cu mine. Am distrus oraşe din 
şaisprezece districte ale 
Damascului ca pe nişte coline 
lăsate în urmă de Potop.” 
(Din: Campanie către vest, 
734-733 î.Hr.) 

„În zilele lui Pecah, regele lui„Bet-Omri (Israel), ale cărui 


Israel, a cetăţi 

venit  Tiglatpalassar, regeleln campaniile mele anterioare 
Asiriei, şi a le-am 

luat... Haţor, Galaad şi Galileeaadăugat toate la pământul ţării 
şi tot mele 

pământul lui Neftali, şi peşi am lăsat doar cetatea 
locuitori i-a Samaria... 

strămutat în Asiria.” (IV Regilntinsul Neftali l-am adăugat la 
15:29) pământul ţării Asiria. Pe 


funcţionarul meu l-am aşezat 
ca guvernator peste ei. Ţara lui 
Ben-Omri, pe toţi oamenii săi, 


avutia ei le-am dus în Asiria. 
(Din: Campanie către vest şi 
Campanie împotriva Gazei şi a 
Damascului, 734-733 î.Hr.) 
„Osea... a făcut o uneltire,Pe Pecah, regele lor, l-au 


împotriva răsturnat, şi 

lui Pecah... l-a lovit şi l-a ucis şipe Osea l-am pus să 
s-a domnească peste 

făcut regele în locul lui...” (IVei ca rege.” 

Regi 

15:30) (Din: Campanie împotriva 


Gazei şi a Damascului) 


Dovezile sumbre ale cuceririi Haţorului de către regele asirian 
Tiglatpalassar al Ill-lea (IV Regi 15:29) au fost bine păstrate într- 
un strat de moloz din Tell el-Qedah din Israel. În timpul 
săpăturilor efectuate de savanţi ai Universităţii Ebraice din 
lerusalim, au ieşit iar la iveală resturile cetăţii israelite distruse, 
care fusese reconstruită, din raţiuni de apărare, în locul celei 
vechi, canaanite, cucerite de losua, pe vremea regilor - atât de 
Solomon, cât şi de Ahab. Citadela, cu zidurile ei groase de doi 
metri, era atât de masivă, încât era întrecută doar de 
renumitele construcţii ale palatului din Samaria. 

Incăperile cetăţii Haţorului sunt acoperite de un strat de 
cenuşă gros de circa un metru, pietrele apar înnegrite de fum, 
pe podea sunt împrăştiate grinzi carbonizate şi bucăţi din 
vechea căptuşeală a tavanului. Cu mare grijă au putut fi salvate 
din mormanele de moloz piese preţioase de artă decorativă din 
nordul Israelului: statueta unei fete bine coafate şi o lingură de 
marmură pentru arderea mirodeniilor. Ca un giuvaier deosebit 
se prezintă, printre carafe şi cioburi, numele regelui Pecah 
însuşi, în scriere semitică veche. Este, astfel, atestat pentru 
prima dată un rege israelit în Galileea. 

Când hoardele de războinici asirieni pleacă înapoi din 
Palestina, lasă Israelul rănit de moarte, culcat la pământ, 
decimat prin deportări, distrus complet, în afară de un coltisor al 
regatului nordic. Cu excepţia Samariei, sunt anexate toate 
oraşele, ţara este împărţită în provincii în care guvernatorii 
asirieni şi funcţionarii administraţiei sunt cei care dau ordine. 

Din Israel a rămas doar un stat pitic, un punct minuscul pe 


hartă: muntele Efraim cu reşedinţa Samaria. Acolo trăieşte 
regele Osea. 

Este adevărat că regatul sudic luda nu se află sub dominație 
străină - deocamdată! Insă îi este tributar lui Tiglatpalassar al 
III-lea. 

Colosul militar asirian a inläntuit cu o mână de fier Semiluna 
Fertilă de la țărmurile Golfului Persic, de la lanţurile muntoase 
ale Persiei până la cele ale Asiei Mici, de la câmpia Ţării dintre 
cele Două Fluvii peste Liban şi Antiliban până în Palestina. Doar 
reşedinţa Samaria, care se întinde, departe în sud-vest, pe 
şapte hectare şi jumătate, la care se adaugă, ca hinterland, 
câţiva kilometri pătraţi de câmpuri de grâu şi orz, nu este 
cucerită. 

Din acest coltisor zboară mänusa la picioarele lui Assur! 

După moartea lui Tiglatpalassar al Ill-lea, regele Osea 
conspiră cu Egiptul. Refuză să le plătească asirienilor tributul 
anual. Salmanasar al V-lea, succesorul lui Tiglatpalassar al IIl- 
lea, răspunde imediat. Pentru că „a simţit necredinciosia lui 
Osea, căci acesta trimisese robi la So, regele Egiptului (Sewe, 
comandant suprem în Egipt, numit de asirieni Sib'e), şi nu 
plătise bir regelui Asiriei în fiecare an; de aceea regele Asiriei l-a 
luat legat şi l-a aruncat în închisoare” (IV Regi 17:4). Pentru 
organizarea detestatului sistem al terorii exista - încă de pe 
atunci - o reţea întinsă de iscoade şi spioni. 

Odată cu Samaria, şi ultima rămăşiţă a regatului nordic Israel 
are soarta Damascului: „în anul al zecelea al lui Osea, regele 
Asiriei a luat Samaria si a strămutat pe israeliți în robie în 
Asiria...” (IV Regi 17:6). 

Mica cetate de pe deal rezistase eroic timp de trei ani 
presiunilor duşmanului mult mai puternic (IV Regi 17:5). 

Texte cuneiforme relatează că Salmanasar al V-lea a murit pe 
neaşteptate în timpul asediului Samariei. Însă succesorul lui, 
Sargon al II-lea, a continuat lupta. 

„In primul an al domniei mele”, proslăvesc analele lui Sargon, 
„am împresurat şi am cucerit Samaria... 27.290 de oameni, care 
locuiau în ea, am luat cu mine.” Descoperirea inscriptiilor lui 
Sargon acum mai bine de o sută de ani seamănă cu o poveste 
romantică din ţara de basm a califilor. Cu toate acestea este şi o 
piatră de hotar în arheologie, deoarece odată cu ea s-a născut 
asirologia, ale cărei descoperiri senzaţionale au oferit multor 


relatări biblice fondul istoric. 

Încă nu fusese inventată maşina, încă nu se cunoştea 
iluminatul electric, încă nu se înălța din suprafeţele de nisip de 
pe malurile Tigrului scheletul de oţel al nici unei sonde, Mosulul 
încă oferea imaginea colorată, strălucitoare a unui oraş ca din O 
mie şi una de nopți. Nu lipseau nici bazarurile, nici haremurile, 
niciun calif în carne şi oase. Era Vechiul Orient în esenţa sa şi 
era în anul 1840. 

Vara zace ca o suflare de arsitä peste oraşul cu gratioasele 
sale minarete albe si strädutele de lut murdare şi înguste. 
Pentru un european această căldură arzătoare este enervantă şi 
insuportabilă. Paul-Emile Botta, noul agent al consulatului 
francez, scapă din acest cuptor cât de des poate, spre a respira 
pe malul Tigrului un aer ceva mai proaspăt. Însă curând câteva 
coline pustii de pe celălalt mal al Tigrului îl fascinează şi mai 
mult. Acest lucru nu are nicio legătură cu sarcinile de rutină ale 
unui agent consular. Însă Botta este un om cultivat. A urmărit cu 
atenţie o dispută a savanților care se aprinsese în jurul unui 
nume biblic - Ninive! Nimeni nu poate spune cu precizie unde ar 
putea să se fi aflat, în timpuri străvechi, acest oraş. Se fac 
presupuneri peste presupuneri. Una dintre acestea indică spre 
zona din jurul Mosulului. În peregrinările lui printre cocoaşele de 
nisip galben-brune de pe celălalt mal, lui Botta îi atrag atenţia în 
mod repetat bucăţi de cărămidă. Sunt doar fărâme modeste, 
insignifiante. Cu toate acestea, pomeneşte de ele într-o 
scrisoare către Paris. Răspunsul este o scrisoare de la domnul 
Mohl, secretarul Societăţii Asiatice. Il încurajează să sondeze 
terenul ceva mai îndeaproape. \ 

Botta angajeaza pe banii proprii un grup de localnici. In 
bärcile rotunde tipice pentru Tigru trec dincolo, la coline, pentru 
a face săpături. 

Această primă încercare a unui european modern de a se 
apropia de străvechiul Ninive şi de a-i smulge tainele nu are însă 
succesul aşteptat. Botta pune să fie excavat pământul pe mai 
mulţi versanţi. Câteva săptămâni de săpături sârguincioase trec 
extrem de repede. Însă rezultatul este egal cu zero. Botta îşi 
vede mijloacele cheltuite fără folos şi întrerupe dezamăgit 
expediţia particulară începută cu atât de mult entuziasm. 

Poate că ar fi renunţat definitiv la alte cercetări în această 
zonă, însă aude ceva ce îi dă un nou impuls. Se spune că în 


satul Khorsabad, situat la 11 kilometri nord, arabii ar fi găsit, în 
timpul muncilor câmpului, nişte coloane mari! 

În primele zile ale lui martie 1842, Botta se duce cu muncitorii 
la faţa locului. Incepe munca cu hârleţul. Chiar în aceeaşi zi dau 
peste zidărie - sunt pereţii unei construcţii care pare a fi mare. 

Botta este fericit peste măsură, deşi în clipa aceea încă nu 
bănuieşte că a declanşat un eveniment istoric, un eveniment 
ştiinţific de prim rang. Zidurile erau o parte din primul palat 
asirian uriaş care avea să iasă iar la lumină după un somn de 
secole. In acel moment s-a născut asirologia. lar primul lucru pe 
care avea să-l comită noua ştiinţă a fost - după cum vom vedea 
imediat - o eroare. 

Incă o dată, ştiinţa franceză a arătat şi în cazul acesta că are 
un instinct sigur. Academie des Inscriptions, încunoştinţată 
degrabă de Botta, reuşeşte să convingă guvernul să-i pună 
imediat la dispoziţie mijloacele necesare. Nu sunt fonduri mari 
deocamdată, însă francul de aur valorează ceva în Orient. 
Sultanul acordă permisiunea cerută pentru săpături. 

Greutățile sunt inimaginabile, şicanele pe care autorităţile 
locale din Mosul i le fac lui Botta însuşi la faţa locului sunt duse 
la extrem. O dată 


Fig. 49. Rämäsite ale resedintelor 
de pe Tigru ale suveranilor asirieni 


santurile sunt privite cu suspiciune si declarate transee militare, 
alta data adaposturile primitive ale membrilor expeditiei sunt 
luate drept bivuacuri. Marile săpături trebuie împiedicate, pare- 
se, cu orice mijloace. In repetate rânduri Botta trebuie să trimită 
un strigăt de ajutor spre Paris şi să intervină diplomaţia 
franceză. 

Cu toate acestea, din nisipurile de la Khorsabad se smulg 
părţi ale unui palat uriaş. 

Eugene N. Flandin, un desenator parizian de renume, 
specializat în antichităţi, primise din partea Luvrului misiunea pe 
care o are astăzi fotograful unei expediţii. 

Creionul său de desen transpunea cu fidelitate pe hârtie 
lucrurile care ieşeau la iveală din pământ. Desenele au fost 
adunate într-o colecţie splendidă, iar această operă, în format 
mare, a primit titlul „Le Monument de Ninive”. Pentru că Botta 
era convins că găsise la Khorsabad oraşul biblic Ninive. lar 


aceasta era eroarea! 

Dacă pe colinele de vizavi de Mosul, acolo unde, cu doi ani în 
urmă, întrerupsese fără tragere de inimă lucrările aparent lipsite 
de perspectivă, ar fi pus să se sape doar câţiva centimetri mai 
adânc, ar fi făcut într-adevăr marea descoperire a vieţii sale! 
Astfel, însă, meritul de a fi descoperit Ninive îi revine lui Henry 
Layard, care în 1845 a început, din însărcinarea guvernului 
britanic, săpături în acelaşi loc unde Botta îşi pierduse speranţa. 
Se poate spune că a dat, chiar de la prima lovitură de cazma, 
peste zidurile unuia dintre uriaşele palate din Ninive. 

Ceea ce a scos Botta din pământ la Khorsabad era uriaşa 
cetate a lui Sargon, reşedinţa regelui asirian Sargon al II-lea. 
Insă la această concluzie s-a ajuns abia mai târziu. Dacă Botta 
ar fi putut citi täblitele găsite la Khorsabad, nu ar fi comis 
niciodată această eroare. „Dur-Sarrukin”, „cetatea lui Sargon” 
scrie acolo cu caractere cuneiforme, care însă în 1842 nu 
fuseseră încă descifrate complet. Cheia traducerii s-a încercat 
abia un deceniu şi jumătate mai târziu pe aceste texte. 

In 1857 englezii Rawlinson şi Hincks şi francezul de origine 
germană Oppert au tradus absolut identic, independent unul de 
celălalt, un fragment de text. Descifrarea scrierii asiriene a fost 
astfel asigurată. 

În octombrie 1844, täblitele cu reliefuri şi textele analelor 
găsite de Botta au început, împreună cu statuete şi blocuri 
provenite din coloane, o călătorie aventuroasă. De la Khorsabad 
pretioasa încărcătură s-a legănat, purtată de bărci şi de plute, 
pe Tigru în jos. În Basra, în Golful Persic, Cormoranul a preluat 
valoroasa marfă şi a adus-o în Europa. Parisul avea de oferit o 
mare senzaţie, de care populaţia era interesată la fel de mult ca 
savanții. 

In somptuoasele încăperi ale Luvrului create de Percier si 
Fontaine, „regele burghez” Ludovic Filip a oferit publicului la 1 
mai 1847, în cadrul unei festivități, colecția cu primele mărturii 
din regatul poveştilor biblice. Astfel s-a înființat primul Muzeu 
Asirian al lumii. 

Colinele vechiului Ninive au dăruit Lumii Noi cea mai mare 
colecție de documente ale Antichității. 

Istoria descoperirii acesteia se asociază pentru Franța cu un 
gust amar. Când au început cercetările britanice, francezii îşi 
rezervaseră şi ei o parte din coline. 


În zona britanică a săpăturilor a ieşit la lumină un palat 
gigantic; acolo s-a identificat istoricul, biblicul Ninive. Dar oare 
ce zăcea dincolo, în sectorul Franţei? Se iveşte o ocazie 
favorabilă pentru săpătorul Rassam. Acesta profită de absenţa 
şefului sau, Rawlinson, conducătorul săpăturilor, şi de lumina 
argintie a lunii pentru a face o excursie cu rezultate concrete în 
zona rezervată Franţei. Din prima încercare dă peste palatul lui 
Assurbanipal, cu celebra bibliotecă a acestui suveran, cea mai 
renumită din întreg Orient antic. 22.000 de tăblițe scrise cu 
caractere cuneiforme pleacă la British Museum. 

Acestea conţin substanţa istorică şi spirituală a Ţării dintre 
cele Două Fluvii, a popoarelor, regatelor şi destinelor sale, a 
culturilor şi religiilor, printre care povestea sumeriană a 
potopului şi Epopeea lui Ghilgameş. 

O carte până atunci închisă, misterioasă a istoriei lumii 
noastre se deschide dintr-o dată larg, pagină cu pagină. 
Suverani, oraşe, războaie şi istorii despre care până atunci 
oamenii auziseră doar din Vechiul Testament se dovedesc a fi 
fost fapte reale. 

Şi biblicul Erec, amintit în capitolul 10 al primei Cărţi a lui 
Moise (Facerea) ca parte a regatului lui Nimrod, „un viteaz 
vânător înaintea Domnului”, se numără printre ele. La circa 70 
de kilometri nord-vest de oraşul caldeean Ur, profesorul Heinrich 
Lenzen a dezgropat pe parcursul unor campanii, care durează 
din 1928 până astăzi, într-un câmp de ruine pe care arabii îl 
numesc Warka, mărturiile impresionante ale marelui oraş Uruk - 
cum se numeşte Erec în textele cuneiforme -, printre ele 
täblitele scrise care datează chiar din mileniile al Ill-lea şi al IV- 
lea î.Hr. Arheologul german a dat şi peste rămăşiţe de ziduri 
care i se atribuie legendarului rege Ghilgameş. Acestea 
înconjoară străvechea aşezare biblică pe o lungime de 9 
kilometri. 

Intre timp s-a uitat, de fapt, de mult de unde anume a venit 
impulsul pentru toate aceste cercetări şi descoperiri fascinante: 
fără Biblie poate că nu s-ar fi pornit niciodată aceste căutări! 

Pe la mijlocul secolului al IX-lea au fost regăsite Ninive, 
cetatea lui Sargon, iar din Tell Nimrud şi Calahul Facerii, pe care 
„l-a zidit Nimrod” (Facerea 10:11). Însă mai trec câteva decenii 
până când numărul imens de texte în caractere cuneiforme, 
descifrate şi traduse, sunt accesibile unui cerc mai larg. Abia la 


sfârşitul secolului avem câteva lucrări rezumative ale unor 
savanţi, cu traducerile unora dintre texte, printre ele 
numărându-se analele suveranilor asirieni cunoscuţi din Vechiul 
Testament - Tiglatpalassar, Pul, Sargon, Sanherib şi Azar-Hadon. 

De atunci intră, peste tot în lume, în fondul de bază al 
bibliotecilor universitare, de stat, ale instituţiilor şi seminariilor. 
Un izvor unic în felul său, studiat şi folosit asiduu de istorici, 
asirologi, studenţi la teologie - adică de specialişti. Dar cine 
altcineva le citeşte, cine le cunoaşte? Când, de fapt, dacă s-ar 
lua doar reliefurile, i s-ar putea adăuga Bibliei o carte de istorie 
cu ilustraţii variate, palpabile! 

Ce abundență de lucruri interesante, edificatoare, care 
întăresc adevărul istoric al Bibliei, se găsesc în documentele 
asiriene! 

Botta a găsit în cetatea lui Sargon de la Khorsabad relatările 
lui Sargon referitoare la campaniile sale din Siria, Palestina, la 
cucerirea Samariei din Israel. 

„... În primul meu an de domnie am împresurat si am cucerit 
Samaria.” Regele Sargon al II-lea a domnit din 721 până în 705 
î.Hr. Regatul nordic al Israelului a pierit, prin urmare, în anul 721 
î.Hr. (IV Regi 17:6). 

„Oameni din ţări, robi luaţi de mâinile mele, am lăsat să 
locuiască în ea. Funcţionarii mei i-am pus ca guvernatori peste 
ei şi le-am impus dări şi tribut, ca în cele asiriene”, se spune în 
anale despre cucerirea Samariei. Vechiul Testament descrie 
tactica de dezrădăcinare a dictatorilor nemiloşi, aplicată şi în 
acest caz, demonstrată atunci pentru prima dată, în marele 
experiment al lumii, de asirieni: „După aceea regele Asiriei a 
adunat oameni din Babilon, din Cuta, din Ava, din Hamat şi din 
Sefarvaim şi i-a aşezat în cetăţile Samariei în locul fiilor lui 
Israel. Aceştia au stăpânit pe Samaria şi au început a locui prin 
cetăţile ei” (IV Regi 17:24). 

Zeci şi zeci de oameni au fost expulzați din patriile lor, 
deportaţi în ţări străine, iar golurile au fost umplute cu deportaţi 
din alte regiuni. 

Scopul era limpede: trebuia zdrobit caracterul particular al 
poporului şi, astfel, voinţa de a opune rezistenţă. Semiluna 
Fertilă a fost întoarsă cu plugul, popoarele amestecate ca 
zarurile, dintr-o alăturare multiformă de rase şi culturi a luat 
naştere un amestec. 


Nici Samaria n-a avut alta soarta. Populatia ei foarte 
amestecatä s-a numit mai tärziu „samariteni”. „Samaritean” 
devine un cuvânt de ocarä si este considerat o expresie a 
dezgustului. Ei sunt dispretuiti atât ca popor, cât şi din punct de 
vedere religios: „Iudeii, în adevăr, n-au legături cu samaritenii” 
(loan 4:9). Abia lisus povesteşte parabola bunului samaritean, 
transformând astfel un cuvânt de ocară într-o noţiune a iubirii 
practice pentru aproape (Luca 10:30 şi urm.). 

Poporul regatului din nord - şi, împreună cu el, regatul - a 
pierit şi, absorbit de populaţia din ţări străine, nu a mai apărut 
niciodată în istorie. Toate cercetările privitoare la locul în care s- 
au dus cele zece triburi care şi-au avut patria acolo au rămas 
până astăzi fără rezultat. 


Capitolul trei 
luda sub jugul lui Assur 


Speranțe la moartea lui Sargon » Cataplasma de smochine îl 
vindecă pe regele lezechia » O rețetă orientală veche verificată 
e Merodac-Baladan - grădinar amator şi rebel + Regele luda se 
înarmează In secret + Conductă de apă prin stâncile 
Ierusalimului + O inscripţie vorbeşte despre tunele construite de 
regele lezechia + Destinul Lachişului într-un relief în piatră * 
Urmele loviturilor berbecilor asirieni in ruine + O retragere 
enigmatică. Însemnarea lui Herodot despre regele cu şoarecele 
e Starkey găseşte o groapă de ciumati • Sanherib descrie 
asediul lerusalimului 


DIN ACEASTĂ PRICINĂ MĂ VOI TÂNGUI ŞI VOIURLA, VOI 
MERGE DESCULT ŞI GOL, VOI SCOATE URLETE CA ŞACALII ŞI 
TIPETE CA STRUŢII; CĂCI RANA EI ESTE FĂRĂ LEAC, AJUNS-A 
PÂNĂ LA IERUSALIM. (Miheia 1:8, 9) 


În regatul luda au fost, probabil, unii care s-au bucurat de 
pieirea fratelui duşman. Profetul Mica, însă, este copleşit de 
durere şi de spaimă când vestea ajunge la el. Bănuieşte că 
lovitura care a zdrobit Samaria se va abate într-o zi şi asupra 
poporului lui luda, asupra oraşului lerusalim. În vremea aceea 
rege al regatului luda era lezechia. „Acesta a făcut fapte plăcute 
în ochii Domnului...” (IV Regi 18:1-3). De când tatăl lui lezechia 


se supusese de bună voie în 733 î.Hr. Lui Tiglatpalassar al III-lea, 
regatul luda era un stat vasal dependent, ale cărui prestații 
tributare erau înregistrate cu grijă la Ninive. lezechia nu era 
dispus să meargă mai departe pe acest drum al tatălui său. 
Odată cu el s-a urcat pe tron reacţiunea. El „s-a răsculat 
împotriva împăratului Asiriei şi nu i-a mai fost supus” (IV Regi 
18:7). 

lezechia nu este o fire nestăpânită, ci un bărbat inteligent, 
vizionar, care calculează la rece. Ştie foarte bine că planul lui 
înseamnă un joc extrem de periculos, riscant, atât pentru el, cât 
şi pentru poporul său. La o depărtare de doar cincizeci de 
kilometri de lerusalim stă, în Samaria, guvernatorul asirian, care 
aruncă spre el priviri bănuitoare. Un pas necugetat, un 
avertisment trimis la Ninive, iar lezechia ar putea fi detronat şi 
pus în lanţuri. Tronul este doar un fief. lezechia procedează cu 
cea mai mare precauţie si circumspectie. „... A izbutit în tot ce a 
făcut” (IV Regi 18:7) 

In statul filistean Aşdod, asuprit şi el, izbucnesc tulburări 
antiasiriene. Acestea duc la formarea unei ligi împotriva 
asupritorilor de pe Tigru. lezechia întrezăreşte o primă şansă 
pentru planul său. Este de acord, însă oficial rămâne retras. 
Actioneazä în secret. 

lerusalimul primeşte în perioada aceasta vizite străine, figuri 
înalte de „dincolo de râurile Ethiopiei” (Isaia 18:1). Sunt trimişi 
etiopieni. În Egipt 

(pe la 700 î.Hr.) 


Fia. 50 


Regiunea Aşdodului a devenit provincie asiriană. 

Regelui lezechia nu i s-a întâmplat nimic, deşi era pe lista 
neagră. Pentru că iscoadele asiriene îi ghiciseră jocul şi il 
informaseră pe Sargon al II-lea şi în privinţa negocierilor secrete 
ale lui lezechia cu Egiptul, după cum reiese dintr-un fragment 
de pe o prismă: 

„Filistia, luda, Edomul şi Moabul, care au pus la cale acţiuni 
duşmănoase, mârşăvii fără număr... care, pentru a mi-l face 
duşman, i-au dus faraonului, regele ţării Egipt... darurile lor de 
credinţă şi l-au rugat să facă legământ cu ele...” 

Ca vântul s-a răspândit în anul 705 î.Hr. Vestea care dintr-o 
dată îi lasă din nou să spere într-o eliberare de sub jug: Sargon a 
murit! Pretutindeni în Semiluna Fertilä, în provinciile asiriene şi 
în statele vasale încep comploturi, convorbiri, negocieri. 

„În vremea aceea lezechia a fost bolnav pe moarte” (IV Regi 
20:1). 


Acest lucru era, în acest moment de activitate politică febrilă, 
un mare handicap, pentru că multe state din Siria şi Palestina 
priveau pline de speranţă spre inteligentul rege al regatului 
luda. 

Ce se poate întâmpla pentru a-l vindeca pe lezechia de boala 
sa cea grea? „a zis Isaia: Luaţi o turtă de smochine! Şi-au luat o 
turtă de smochine şi au pus-o pe rană şi s-a însănătoşit” (IV Regi 
20:7). 

Mersul lumii este uneori bogat în paralele şi conexiuni bizare. 
Astfel stau lucrurile şi în cazul acestei terapii biblice. 

În portul Ras Şamra din nordul Siriei săpători francezi găsesc 
în 1939 în ruinele oraşului Ugarit, situat pe malul mării, 
fragmente dintr-o carte străveche de medicină veterinară, care 
conţine reţete pentru cai bolnavi sau care zac. Marele maestru 
de călărie al regelui din Ugarit a pus să fie notate în ea, în jurul 
anului 1500 î.Hr., tratamente care îşi dovediseră eficienţa, cum 
ar fi acesta: „Dacă un cal are capul umflat sau nasul rănit, 
prepară un unguent din smochine şi stafide, amestecate cu 
făină de ovăz şi lichid. Mixtura se toarnă în nările calului.” 


Fig. 51. Regele asirian Sargon al II-lea şi Tartanul său 
(relief din Khorsabad) 


Pentru fiecare boală există o prescripţie foarte precisă. 
Mijloacele curative principale sunt plante şi fructe, cum ar fi 
muştarul şi miambalul - adică sucul de lemn-dulce. Nu lipsesc 
nici sfaturile pentru tratarea cailor care muşcă şi - care 


crescător sau posesor de cai din zilele noastre ştie asta? — care 
nechează prea mult. Pe vremea aceea nechezatul putea fi fatal, 
în anumite circumstanţe! Caii erau folosiţi exclusiv la război şi la 
vânătoare. Un grup de care de luptă, oricât de bine ar fi fost 
camuflat într-o ambuscadă, ar fi fost trădat de un nechezat. La 
fel era şi la vânătoare. 

Remediile menţionate au fost probate din timpuri imemoriale 
de popoarele Vechiului Orient. Sunt substanţe active naturale, 
folosite cu succes şi la om. Remediul „debelah”, deosebit de 
lăudat în cartea de medicină veterinară, un fel de turtă de 
smochine, se numără printre acestea. O astfel de „debelah” i-a 
prescris profetul regelui lezechia împotriva unei ulceratii. Cu 
succes. După trei zile s-a Insänätosit. 

Din experienţa medicală a timpului biblic, care s-a bazat în 
mare măsură pe mijloace de vindecare naturale, multe s-au 
pierdut sau au fost uitate în vâltoarea evenimentelor. Unele 
lucruri însă au fost date mai departe din generaţie în generaţie. 
Printre acestea se numără reţeta cu smochine. Medicii elveţieni 
mai prescriu şi astăzi smochine tăiate mărunt, înăbuşite în 
lapte, pentru anumite feluri de abces. În plus, există un 
medicament arab care aminteşte de „debelah”. Un fluid gros, 
extras din sirop de struguri, se numeşte la băştinaşi „dibis”. 


ÎN VREMEA ACEEA MERODAC-BALADAN, FIUL LUI BALADAN, 
REGELE BABILONULUI, A TRIMIS SCRISOARE ŞI UN DAR LUI 
IEZECHIA, CACI AUZISE CA IEZECHIA A FOST BOLNAV. (IV Regi 
20:12) 


Acesta era un obicei tradiţional la curţile suveranilor şi ţinea 
de manierele elegante din vechea Ţară a Soarelui-Răsare. 
Trimiteai daruri şi te interesai de starea de sănătate a „fratelui”. 
Pe täblitele de lut de la El-Amarna se citeşte adesea despre 
aceasta. 

Pentru Merodac-Baladan, însă, îmbolnăvirea lui lezechia era 
doar evenimentul exterior binevenit, pretextul pentru a intra în 
contact cu el. Adevăratul motiv al acestor gesturi de politeţe era 
constituit, de fapt, de chestiuni de politică înaltă. 

„merodac-baladan, regele Babilonului” a fost multă vreme o 
figură misterioasă atât pentru cititorii Bibliei, cât şi pentru 
învăţaţi. Acum este sigur că a fost o personalitate foarte 


importantä a timpului säu; se stie cäte ceva chiar si despre 
obiceiurile sale particulare. A fost, spre exemplu, un mare 
grădinar amator, care, ce e drept, nu a acordat importanţă 
aranjării unor splendide parcuri regale, ci unor lucruri mult mai 
reale, şi anume felurilor de legume si soiurilor de fructe din 
Mesopotamia, fie ele andive, sfeclă furajeră, castraveți, cimbru, 
coriandru, şofran, piersici sau mosmoane. A descris diversele 
plante şi cultivarea lor, fiind astfel autorul unui manual practic 
pentru grădinărit, după cum au constatat cu uimire arheologii. 

Făcând abstracţie de pasiunea sa pentru grădinărit, merodac- 
baladan a fost, ca rege si ca babilonian, cel mai înverşunat şi cel 
mai dur adversar al cetăţii Ninive. Niciun alt suveran din 
Semiluna Fertilä nu i-a încolţit atât pe asirieni timp de decenii, 
nimeni nu le-a dat prilejul atâtor bătălii înfocate şi nu a ţesut 
atât de eficient intrigi împotriva asupritorului de pe Tigru ca el. 

Moartea violentă a lui Sargon al II-lea l-a adus imediat în 
scenă şi pe merodac-baladan. În această perioadă are loc vizita 
trimişilor săi la lezechia. Despre ce s-a vorbit în realitate în 
timpul vizitei oficiale făcute cu ocazia însănătoşirii, scrie printre 
rânduri: „Ascultând lezechia pe trimişi, le-a arătat cămările 
sale... casa sa de arme...” (IV Regi 20:13). Profetul Isaia o spune 
şi mai lămurit: „... toată casa lui de arme...” (Isaia 39:2), 
arsenalele regatului ludei. O înarmare secretă, pregătiri febrile 
pentru ziua X, pentru aşteptata mare confruntare cu Assur. „Şi a 
făcut la loc zidul care se stricase şi a ridicat turnuri, a zidit pe 
din afară un alt zid, a înălţat zidul cetăţii lui David” (H 
Paralipomena 32:5). 

Intăriturile lerusalimului sunt dublate, sunt pregătite pentru 
un lung asediu, vechiul zid de împrejmuire este refăcut, se 
repară breşele, se construiesc turnuri. În partea de nord a 
oraşului, punctul cel mai vulnerabil, se adaugă al doilea zid 
exterior. In acest scop, lezechia pune chiar să fie dărâmate case 
(Isaia 22:10). Insă prevederea lui nu se opreşte aici. „Celelalte 
fapte ale lui lezechia, luptele lui, şi cum că el a făcut iazul şi 
canalul pentru adus apă în cetate, sunt scrise în cartea faptelor 
regilor lui luda?” (IV Regi 20:20) 

Cronica completează: „Tot acesta lezechia a astupat gura de 
sus a apelor Ghihonului şi le-a făcut să curgă în jos prin partea 
de apus a cetăţii lui David...” (II Paralipomena 32:30). 

lerusalimul, vechiul oraş al lui David, are multe locuri 


misterioase. Pelerini din lumea întreagă, globe-trotteri din trei 
religii, creştini, evrei şi musulmani, merg în pelerinaj acolo. 
Rareori se rătăceşte unul dintre numeroşii vizitatori afară, în 
faţa zidurilor, în acel loc întunecos, apăsător, situat mult sub 
străzile zgomotoase ale oraşului, care depune mărturie despre 
vremuri de mult trecute, pline de spaimă şi ameninţare. Acest 
loc căzuse în uitare; a fost descoperit din întâmplare în 1880. 
Poartă încă, distincte, toate semnele unei grabe febrile. 

Inaintea oraşului, acolo unde, în sud-est, coastele cad lin spre 
valea Kidron, se oglindeşte o apă mică, liniştită, cu un zid de jur- 
împrejur, iazul Siloa. Acolo s-au jucat doi băieţi arabi - unul a 
căzut în apă. Inotänd câineşte din răsputeri, a ajuns pe malul 
celălalt, unde deasupra iazului se ridică un perete de stâncă. 
Deodată s-a trezit în beznă; înspăimântat, a bâjbâit încoace şi 
încolo şi a descoperit un tunel îngust. 


Izvorul Ghihon 


lazul Siloa 


Fig. 52. Tunelul regelui lezechia 


Numele băiatului arab a fost uitat, povestea lui, însă, nu. S-a 
mers pe urmele ei şi s-a găsit un lung tunel subteran. 

Un tunel îngust de 60 de centimetri lăţime şi nu mai mult de 
un metru şi jumătate înălţime este săpat în calcar. Se poate 
trece prin el doar în cizme de cauciuc şi uşor aplecat. Are, pe 
jumătate de kilometru, un traseu sinuos si imperceptibil 
ascendent. Apoi canalul se sfârşeşte la izvorul Mariei, din cele 
mai vechi timpuri furnizorul de apă al lerusalimului. În timpurile 
biblice se numea izvorul Ghihon. 

Când au cercetat tunelul, specialiştilor le-au atras atenţia pe 
pereţi, la lumina făciliilor, litere ebraice vechi. 

Inscripţia, care se găseşte la doar câţiva paşi de intrarea de la 
iazul Siloa, spune: „Terminată este sfredelirea. lar aceasta a fost 
povestea  sfredelirii: când muncitorii încă mai ridicau 
târnăcoapele unul spre altul, şi când mai trebuiau sfredeliti trei 
coti, s-a auzit cum unul îi striga celuilalt că s-a format o gaură în 
stâncă la dreapta şi la stânga. lar în ziua perforării săpătorii 
tunelului s-au întâlnit, s-a lovit târnăcop de târnăcop. Şi atunci 
apa a curs şuvoaie cam douăsprezece sute de coti, şi o sută de 
coti era înălţimea stâncii deasupra capului săpătorilor.” 

Guvernul turc a pus să fie îndepărtată inscripţia înainte de 
Primul Război Mondial. Acum este expusă în muzeul din 
Constantinopol. 

sfredelirea. lar aceasta a fost povestea sfredelirii: când muncitorii 


(Inceputul inscriptiei de la Siloa) 


Aceasta era conducta de apă a regelui lezechia! 

La un asediu, problema numărul unu este aprovizionarea cu 
apă potabilă. Intemeietorii lerusalimului, iebusitii, făcuseră 
pentru asta, prin stâncă In jos, putul de pătrundere la izvorul 
Ghihon; lezechia a condus apa acestuia, care j altfel curgea in 
valea Kidron, prin stâncă In partea de sud-vest a oraşului. lazul 
Siloa se află în interiorul celui de-al doilea zid de imprejmuire, 
construit de el. 

Timpul era scurt; trupele asiriene puteau oricând să apară în 
faţa porților lerusalimului. De aceea muncitorii s-au apucat de 
treabă de la ambele capete. Târnăcoapele se îndreaptă, după 


cum spune inscriptia, unele spre altele. 

Interesant este că acest canal traversează stânca făcând 
două coturi mari, în formă de S. De ce muncitorii nu l-au săpat, 
dinspre iazul Siloa şi dinspre izvorul Ghihon, pe calea cea mai 
scurtă, adică drept? Istovitoarea treabă ar fi fost terminată mai 
repede; din cei 512 metri ar fi fost cu 217 metri de muncă grea 
mai puţin. 

Prin ţară circulă din gură în gură o poveste veche care 
pretinde că ştie de ce a trebuit să fie făcute ocolurile. Pentru că 
între izvor şi iaz s-ar afla, adânc în stâncă, mormintele regilor 
David şi Solomon. 

Cercetătorii au mers pe urmele acestei explicaţii populare 
curioase, au ciocănit sistematic pereţii din tunelul îngust şi 
umed, au pus să fie săpate puțuri de sus spre interiorul colinei 
şi, într-adevăr, R. Weill a găsit aici incizii în piatră - poate 
morminte -, care însă fuseseră distruse încă din Antichitate. 
Oare este vorba de mormintele davidice? Kathleen M. Kenyon, 
una dintre cele mai proeminente figuri ale arheologiei biblice 
mai noi, nu crede aceasta. Alţii sunt de altă părere. Cum stau 
lucrurile de fapt cu aceste „morminte regale” probabil că nu 
vom afla niciodată... 


ÎN ANUL AL PATRUSPREZECELEA AL REGELUI IEZECHIA, S-A DUS 
SENAHERIB, REGELE ASIRIEI, ASUPRA TUTUROR CETATILOR 
INTARITE ALE LUI IUDA ŞI LE-ALUAT. (Il Regi 18:13) 


Patru ani le-au rămas statelor din Siria şi Palestina pentru a-şi 
pune în practică măsurile de apărare. Guvernatorii asirieni au 
fost izgoniți. S-a format o ligă puternică. Regii Aşcalonului şi 
Ecronului s-au aliat cu Ezechia, iar Egiptul a promis ajutor 
pentru cazul unei evoluţii spre starea de război. 

Pentru noul suveran asirian, Sanherib (în Biblie, Senaherib), 
toate acestea nu sunt secrete. Însă el are mâinile legate. După 
moartea predecesorului său, Sargon al II-lea, în estul imperiului 
a izbucnit revolta. Forţa motrice era merodac-baladan. De 
îndată ce, la sfârşitul anului 702 î.Hr., Sanherib este din nou 
stăpân pe situaţie în Mesopotamia, porneşte spre vest şi 
zdrobeşte într-o singură campanie micile state rebele. Aceeaşi 
soartă o are armata egipteană, pe care faraonul Şabac o 
trimisese înaintea asirienilor sub conducerea nepotului său, 


Taharca. Pe acest viitor succesor la tron, care apartine si el 
dinastiei etiopiene, A Doua Carte a Regilor şi Isaia îl împodobesc 
deja în avans cu lauri, adresându-i-se încă din acea perioadă 
turbulentă cu „Tirhaca, regele Ethiopiei” (IV Regi 19:9; Isaia 
37:9). 

Regatul luda este ocupat în întregime de trupele lui Sanherib, 
regele lezechia este închis in lerusalim. Dintre cetăţile de 
graniţă doar Lachiş mai opune rezistenţă. Sanherib îşi foloseşte 
trupele de asalt împotriva acestei cetăţi deosebit de puternice. 

Cine vrea să retrăiască plastic, dramatic până la ultimul 
detaliu, lupta înfiorătoare care s-a dat pentru Lahis, trebuie să 
facă o vizită la British Museum din Londra. Aici şi-au găsit locul 
uriaşele reliefuri pe care martori oculari le-au creat acum 2650 
de ani din ordinul lui Sanherib. Sir Henry Layard a scos aceste 
comori din colina de moloz de la Ninive. 

Pe turnurile şi parapetele cetăţii Lachiş, cea cu zidurile înalte 
şi puternice, apărătorii iudei au luptat cu încrâncenare. Aceştia 
trimit asupra agresorilor o ploaie de săgeți, prăvălesc pietre, 
aruncă torte aprinse - bombele incendiare ale Antichității - in 
mijlocul duşmanilor. Se recunosc foarte clar feţele, părul cret, 
bărbile tunse scurt. Doar puţini dintre ei poartă protecţie pentru 
cap sau corp. 

La poalele zidului, asirienii atacă extrem de violent şi cu toate 
tipurile de arme. Sanherib a angajat întreaga scală a mijloacelor 
de asalt 

Fig. 54. Asaltul asirian asupra cetăţii Lachiş în anul 701 î.Hr. 


verificate. Fiecare asirian este înarmat până în dinţi, fiecare 
poartă platoşă şi coif. Geniştii au construit rambleuri în pantă 
din pământ şi pietre, din copaci doboräti. Masinärii de asediu - 
primele tancuri ale lumii - se deplasează pe aceste piste de 
rulare pentru a izbi în ziduri. Au în faţă un pinten care iese în 
afară ca o ţeavă de tun. Echipajul este compus din trei oameni. 
Din spatele unei turele trage un arcaş. Un războinic conduce 
berbecele, sub forţa loviturilor pietrele şi cărămizile zidului se 
fac ţăndări. Al treilea om toarnă apă cu un căuş asupra tunului, 
stinge bombele incendiare care ard mocnit. Mai multe unităţi de 
tancuri sunt concomitent în acţiune. 

Se fac tuneluri prin pământul de sub temelia zidurilor. 
Infanteria înaintează sub protecţia tancurilor, arcaşii, unii în 
genunchi, alţii aplecati, sunt acoperiţi de un purtător de scut. 
Sunt luaţi primii prizonieri, bărbaţi şi femei. Trupuri lipsite de 
viaţă atârnă de grinzi ascuţite... sunt traşi în ţeapă. 


James Lesley Starkey, un arheolog englez, a dezgropat ruinele 
zidurilor de apärare ale cetätii Lahis. Si astäzi se mai väd in ele 
găurile si bresele făcute de maşinile de asediu asiriene. 

In toată învălmăşeala luptei, în zgomotul asedierii cetăţii de 
graniţă a regatului luda, a pornit un ordin de la Sanherib: „Şi a 
trimis regele Asiriei pe Tartan, pe Rabsaris şi pe Rabşac cu 
oştire asupra lerusalimului...” (IV Regi 18:17). 

Aceasta însemna declanşarea atacului asupra lerusalimului. 

Cronicarii regelui asirian au notat şi ceea ce s-a întâmplat 
acum. O prismă de lut cu şase muchii, găsită în grohotişul de la 
Ninive, spune astfel: „Şi lezechia din regatul luda, care nu se 
plecase sub jugul meu... pe el însuşi l-am închis ca pe o pasăre 
de colivie în lerusalim, reşedinţa lui. Santuri am folosit împotriva 
lui, iar cui a ieşit pe poarta cetăţii, aceluia i-am plătit nelegiuirea 
lui. Oraşele lui, pe care le prădasem, le-am dezlipit de ţara lui...” 

Acum ar trebui, de fapt, să urmeze ştirea căderii 
lerusalimului, a ocupării capitalei. Insă textul continuă: „Pe el 
însă, pe lezechia, frica de strălucirea stăpânirii mele l-a 
doborât... 30 de talanti de aur... o comoară grea, precum şi pe 
fiicele sale, pe doamnele palatului său, cântăreţi şi cântărețe a 
pus să fie aduse după mine la Ninive. lar pentru a-mi preda 
dările sale şi pentru a-mi jura credinţă a venit trimisul său.” 

Aceasta este relatarea trufaşă despre plata unui tribut - nimic 
mai mult. 

„ŞI a pus regele Asiriei asupra lui lezechia un bir de trei sute 
de talanti de argint şi treizeci de talanti de aur” (IV Regi 18:14). 

Textele asiriene trec nemijlocit de la relatarea luptei pentru 
lerusalim la achitarea tributului de către lezechia. Într-un 
moment în care întreaga ţară este deja cucerită şi asediul 
lerusalimului, ultimul bastion al răzmeriţei, este în plină 
desfăşurare, s-a întâmplat ceva întru totul neaşteptat: Sanherib 
a întrerupt - în ultima clipă - asaltul. Doar ceva ieşit din comun 
îl putea determina să întrerupă luptele. Ce putea fi acel lucru? 

În timp ce relatările asiriene se învăluie în tăcere, Biblia 
spune: „În noaptea aceea s-a întâmplat că a ieşit îngerul 
Domnului şi a lovit în tabăra asirienilor o sută optzeci şi cinci de 
mii de oameni. Şi când s-au sculat dimineaţa, iată erau peste tot 
numai trupuri moarte. Atunci Senaherib, regele Asiriei, 
sculându-se, a plecat şi s-a întors şi a locuit la Ninive” (IV Regi 
19:35, 36). 


Fig. 55. Regele Sanherib pe tron in fata 
Lachişului cucerit (fragment dintr-o 
imagine a campaniei) 


Herodot din Halicarnas, cel mai renumit călător al Antichității, 
istoric şi autor al unui prim ghid de voiaj, a ajutat la elucidarea 
misterului. Născut în jurul anului 500 î.Hr., acest prieten al lui 
Pericle şi al lui Sofocle a avut un simţ deosebit pentru ceea ce 
era special la oameni şi popoare. El a reuşit, pe parcursul 
călătoriilor sale prin Orientul antic, să afle de la contemporanii 
săi tot ceea ce era demn de a fi ştiut. In Egipt a purtat o discuţie 
lungă cu un preot de la un templu, care i-a spus curiosului grec 
o poveste ciudată. 

Tocmai în vremea în care regele asirian Sanherib a venit cu o 


armatä mare impotriva Egiptului era rege In Egipt un preot care 
dispretuia tagma luptătorilor. Luptătorii egipteni însă, care 
fuseseră trataţi cu atâta lipsă de consideraţie, au refuzat să 
plece pe front. Atunci preotul, disperat, s-a dus la templu. Acolo 
a aflat că Zeul îi va trimite ajutoare. Bazându-se pe asta, regele, 
pe care într-adevăr nu îl urmau soldaţi pregătiţi pentru luptă, ci 
numai vânzători de märuntisuri, mestesugari şi precupeti, a 
pornit împotriva lui Sanherib. În strâmtorile ţării „s-a revărsat 
asupra duşmanului lor în timpul nopţii o mulţime de şoareci de 
câmp... le-au rontäit tolbele şi arcurile, precum si mânerele 
scuturilor, astfel că a doua zi, când au fugit lipsiţi de arme, mulţi 
dintre ei au căzut. De aceea acest rege”, astfel se sfârşesc 
notele lui Herodot, „stă acum în sanctuarul lui Hefaistos cu un 
şoarece pe mână, care spune în inscripţii: Priveşte-mă şi rămâi 
neatins.” 

Oricât de neclar ar părea sensul acestei legende, nucleul ei 
este istoric. 

Şoarecele însemna pentru popoarele Antichității, ca si în 
Biblie (| Sam. 6:4) ceea ce însemna şobolanul în Evul Mediu. 
Este simbolul ciumei! 

La marginea Lachişului arheologul Starkey a găsit în anul 
1938 un posibil indiciu: o groapă comună în stâncă, cu 2000 de 
schelete umane, aruncate acolo în mod evident în mare grabă. 
Dacă aceşti morţi au fost victimele unei epidemii, atunci trebuie 
să fi fost una devastatoare. 

Drama campaniei se derulase şi lerusalimul mai scăpase o 
dată. Insă de jur-împrejur în regatul luda totul arăta înfiorător. 
„Sionul ajuns-a ca o colibă într-o vie”, plânge profetul Isaia, „ca 
o covercă într-o bostănărie.” „... ţara voastră este pustiită, 
cetăţile voastre arse cu foc... ţărinile voastre le mănâncă 
străinii, înaintea ochilor voştri totul este pustiit ca la nimicirea 
Sodomei” (Isaia 1:7, 8). 

Numai gândul la salvarea miraculoasă a cetăţii lui David îi dă 
noi speranţe poporului greu încercat. Investeşte neînfricat toate 
forţele în reconstrucţie, care, netulburată de Ninive, avansează 
repede. Sanherib nu se va întoarce niciodată, deoarece 
următoarele două decenii ale despotului sunt ocupate cu 
campanii şi bătălii în Mesopotamia. După aceea Sanherib cade 
(la fel 

Fig. 56. Tabără militară asiriană 
din timpul regelui Sanherib, 
relief de Ninive 


ca şi tatăl său Sargon?) răpus de o mână ucigaşă. „Dar pe când 
se ruga el în casa lui Nimroc, zeul său, l-au ucis cu sabia fiii săi, 
Adramelec şi Sareter, şi au fugit în pământul Ararat. Si, în locul 
lui, s-a făcut rege fiul său, Asarhadon” (IV Regi 19:37), scrie în 
Biblie scurt şi obiectiv. 

Esar-Hadon (în Biblie, Asarhadon) însuşi, urmaşul la tron, 
descrie pe larg şi foarte plastic zilele tulburi de la Ninive: „O 
năzuinţă perfidă a pus stăpânire pe fraţii mei... S-au răzvrătit. 
Pentru a exercita stăpânirea regească l-au ucis pe Sanherib. Ca 
un leu am turbat, s-a zbuciumat sufletul meu...” 

In pofida frigului aspru, pe zăpadă şi gheaţă, porneşte în luna 
a unsprezecea a anului 681 î.Hr. Fără ezitare spre doborärea 
duşmanilor săi. „Acei jefuitori de tron... au fugit într-o ţară 
necunoscută. Am ajuns pe cheiul Tigrului, mi-am pus trupele să 
sară peste Tigrul cel lat ca peste un canal. In Addar... am 
ajuns... bucuros... la Ninive. Pe tronul tatălui meu m-am aşezat 
cu bucurie. Bătea vântul de sud... a cărui adiere este favorabilă 
exercitării stăpânirii regesti... Eu sunt Esar-Hadon, regele lumii, 
regele Asiriei... fiul lui Sanherib...” 


Capitolul patru 
Seducătoarele culte ale Canaanului 


„Uräciunile păgânilor” » Cuvintele aspre ale profetului Philon din 
Byblos - un martor * Părintele Bisericii Eusebiu nu găseşte 
credință + Un ţăran care ară dă peste Ugarit * Un oraş uriaş de 
la malul mării piere + Schaeffer face săpături la „Capul de 
fenicul” « Biblioteca din locuința preotului • Trei savanți 
descifrează alfabetul necunoscut 


MANASE ERA DE DOISPREZECE ANI CÂND S-A FĂCUT REGE ŞI A 
DOMNIT LA IERUSALIM CINCIZECI ŞI CINCI DE ANI... A FĂCUT 
LUCRURI  NETREBNICE ÎNAINTEA DOMNULUI, URMÂND 
URÂCIUNILE PĂGÂNILOR PE CARE Il IZGONISE DOMNUL DE LA 
FAŢA FIILOR LUI ISRAEL. (IV Regi 21:1, 2) 


„Urâciunile păgânilor” spune relatarea oficială. Isaia, marele 
profet si contemporan al regelui Manase, este mai limpede când 
se plânge cu amărăciune: „Cum a ajuns ca o desfrânată cetatea 
cea credincioasă si plină de dreptate?” (Isaia 1:21). Asemenea 
lui Isaia, şi toți ceilalți profeti fac, de-a lungul secolelor, mereu şi 
mereu acelaşi repros, dur si fără echivoc, care i se pare atât de 
teribil celui care citeşte Biblia. 

Acuzatia trece, asemenea unui fir roşu, prin multe cărți ale 
Vechiului Testament, însoţeşte istoria marcată de vicisitudini a 
copiilor lui Israel. 

Aceasta răsună încă din vremea când Israel, după lunga 
călătorie prin pustie, a ajuns, în jurul anului 1230 î.Hr., la 
lordan... (Numerii 25:1, 2) Răsună din vremea judecătorilor... (| 
Sam. 2:22). Se aude din cele două regate, din regatul luda... (I 
Regi 14:23,24), precum şi din regatul nordic Israel... (Osea 
4:13,14). Nu amuteste nici măcar în anii de robie de pe apele 
Babilonului în secolul al VI-lea î.Hr... (lezechiel 16:22 si urm.). 

Timp de încă un mileniu şi jumătate după ce cărţile biblice au 
intrat în Europa, conţinutul lor a fost transmis poporului exclusiv 
de către preoţi şi călugări, deoarece erau în ebraică, greacă sau 
latină. Abia în Evul Mediu, când au fost tipărite primele traduceri 
şi au putut fi cumpărate de oricine, când, treptat, nenumărați 
oameni au citit Biblia singuri, au ajuns la pasaje care i-au 
speriat. Se vorbea despre desfrânate în Biblie. Putem înţelege 
cât de puţin pricepeau asta oamenii ale căror case şi locuinţe 
încă mai stăteau la adăpostul catedralelor şi bisericilor care 
parcă se inältau spre cer. 


Ce bănuia omul occidental, pentru care Dumnezeu era „o 
cetate întărită”, despre cultele ţării în care fusese scrisă cândva 
Biblia? 

Profetii şi cronicarii le apăreau, probabil, ca nişte bărbaţi care, 
în zelul lor pentru lahve, în furia lor împotriva unor culte străine 
merseseră puţin prea departe. Acest reproş i se face Bibliei 
până în zilele noastre. 

Există un martor lumesc pentru ceea ce Biblia numeşte 
„urâciunile păgânilor”. Philon din Byblos, un învăţat fenician 
care a trăit la o sută de ani după Hristos, strânsese un material 
cuprinzător în patria lui şi scrisese o „Phoinikika”, o „Istorie 
feniciană”. Aceasta se ocupă, mergând până în trecutul cel mai 
îndepărtat, cu întâmplările istorice din oraşele-port şi republicile 
de coastă ale Canaanului şi descrie, în plus, zeitățile, mitologiile 
şi cultele feniciene. Ca sursă principală pentru opera sa, Philon 
din Byblos îl numeşte pe preotul fenician Sanhuniaton, care se 
pare că a trăit încă înainte de războiul troian. Se spune că, 
atunci când coloanele cu inscripţii ale templului Melkart s-au 
prăbuşit la un cutremur, Sanhuniaton ar fi copiat străvechile 
inscripţii. 

Episcopul Eusebiu al Cezareei din Palestina a descoperit în 
anul 314 d.Hr. Scrierile lui Philon din Byblos şi a relatat despre 
ele. Unele lucruri cuprinse acolo, mai ales mitologia şi cultele, 
păreau într-adevăr de neconceput. 

Deasupra Baalilor Canaanului era, pe primul loc, zeul El. Soţia 
sa era Aşera, o zeiţă amintită şi de Biblie. El s-a căsătorit cu cele 
trei surori ale sale, dintre care una era Astarte. Aceasta este 
pomenită de mai multe ori în Vechiul Testament (Judecători 
2:13; 10:6 etc.) ca Astarteea. El nu şi-a ucis doar fratele, ci şi 
propriul fiu; i-a tăiat capul propriei fiice, l-a castrat pe tatăl său, 
s-a castrat pe el însuşi şi le-a cerut aliaţilor lui să facă acelaşi 
lucru. 

Nu e de mirare dacă oamenii perioadei creştine nu au vrut să 
dea crezare relatărilor despre asemenea grozăvii! 

În vechiul Canaan, zeitățile erau venerate prin culte carnale, 
prostituatele si prostituatii erau consideraţi „sacri” şi făceau 
parte din personalul sanctuarului, donațiile pentru „serviciile” 
lor intrau în vistieriile templelor, ca „jertfă pentru zeitate”. 

Profetii şi cronicarii n-au exagerat cätusi de puţin. Cât de 
întemeiate erau cuvintele lor aspre s-a văzut abia după marile 


descoperiri de la Ras Samra. 

Pe coasta de nord a Siriei se intinde, chiar in fata extremitätii 
sudice a Ciprului, Mänet el-Beidä, Portul Alb. Valurile Mării 
Mediterane se sparg aici într-un minunat joc de culori, care 
trece de la verde deschis până la violet închis, de stâncile de 
calcar albe ca zăpada. Mase uriaşe de nori împresoară piscul 
singuratic al lui Djebel Aqra. Băştinaşii povestesc că pe timpuri 
ar fi fost locuinţa zeilor strămoşilor lor. 

In 1928, în timpul aratului, un ţăran descoperă în apropierea 
mării un gang subteran lung. O primă examinare arată că 
acesta conduce la o cameră mortuară. Este vorba despre o 
criptă în stil micenian. 

La vestea acestei descoperiri, Franţa, care administrează Siria 
prin mandat, reacţionează cu repeziciunea obişnuită. Monsieur 
Dussaud, conservatorul antichităţilor orientale de la Luvru, îl 
trimite pe profesorul Claude F.A. Schaeffer, împreună cu alţi 
câţiva specialişti, la Portul Alb. li aşteaptă descoperiri 
fascinante! 

La 800 de metri de plajă şi de mormântul micenian se ridică 
un dâmb artificial, înconjurat de murmurul vesel al braţelor unui 
torent. Dintotdeauna s-a numit în popor Ras eş-Şamra, „Capul 
de fenicul”. Intr-adevär, pe bătrânul morman de ruine care 
adăposteşte rămăşiţele oraşului fenician Ugarit, creşte mult 
fenicul. Viaţa acestei resedinte regale s-a stins pentru totdeauna 
acum trei mii de ani, în urmă asaltului popoarelor mării. 


Fig. 57. Corabie fenicianä cu väsle 


Schaeffer are la săpăturile pe Capul de fenicul un noroc 
nemaiintälnit. Pentru că aici apare, în sfârşit, mult căutata 
dovadă a atât de des amintitelor culte ale Canaanului. Intre 
două temple, dintre care unul îi era consacrat zeului Baal, iar 
celălalt zeului Dagon, el găseşte, în mijlocul unor case de 
negustori bogaţi, casa Marelui Preot al Ugaritului, care, după 
cum arată numeroasele tăblițe de scris păstrate, deţinea o 
bibliotecă impresionantă. Ochiul expert al lui Schaeffer îşi dă 
seama imediat că cel care le scrisese trebuie să fi folosit un 
alfabet fenician necunoscut până acum. Trei învăţaţi - 
profesorul german H. Bauer de la Universitatea Halle şi francezii 
C. Virolleaud şi E. Dhorme - reuşesc, surprinzător de repede, în 
1930, să-l descifreze. Documentele bilingve - una dintre limbi 
fiind un dialect canaanean arhaic, care seamănă întrucâtva cu 
ebraica premozaica - se ocupă exclusiv cu zeii şi cultele 
vechiului Canaan, cu care Israel a avut, la intrarea sa în Ţara 
Fägäduintei, prima întâlnire cu consecinţe serioase. 

Miturile şi obiceiurile descrise în această documentaţie unică 
sunt pline de acţiuni sângeroase desfăşurate în jurul unor zei şi 
semizei şi arată ce importanţă deosebită revenea în Canaan 
ritualurilor pentru zeițele fertilităţii. 

Cultul fertilităţii pătrundea în Canaan până în cotidian. Sub 


fiecare dintre casele dezgropate se află o criptă, în care 
locuitorii din Ugarit îşi îngropau morţii. Spre adânc pornesc nişte 
ţevi de lut cu forme ciudate; pe această cale li se dădeau 
morţilor apă, vin şi ulei, carnea şi sângele animalelor sacrificate! 
Nici măcar în faţa tărâmului morţilor nu se opreau cultele 
fertilităţii. Vasele în formă de pâlnie nu lasă niciun dubiu în 
această privință. Ele sunt decorate cu simbolurile 
corespunzătoare. 

In ritualurile pentru cei vii, mătrăguna joacă un rol important. 
Vechii canaaniti si fenicienii îi atribuiau acestei rădăcini 
cărnoase proprietăți afrodisiace. Se credea că ar avea 
proprietatea de a trezi iubirea şi de a vindeca nefertilitatea. 

Crude şi sălbatice sunt Astarte şi Anat, zeite ale fertilităţii şi 
ale războiului în acelaşi timp. Epopeea lui Baal din Ugarit o 
descrie pe zeiţa Anat: „Cu putere i-a secerat pe locuitorii 
oraşelor, a omorât poporul de pe coasta mării, i-a exterminat pe 
bărbaţii de la răsărit.” Ea îi împingea pe bărbaţi în templul ei şi 
încuia porţile, astfel încât să nu poată scăpa nimeni. „Arunca 
scaune asupra tinerilor, mese asupra războinicilor, bănci pentru 
picioare asupra bărbaţilor puternici.” Sângele îi ajungea până la 
genunchi, ba chiar până la gât. La picioarele ei zăceau capete 
de oameni, deasupra ei zburau ca lăcustele mâini de oameni. Îşi 
lega capetele victimelor ei ca podoabă pe spinare, mâinile la 
cingătoare. „Ficatul ei se umfla de râs, inima ei era plină de 
bucurie, ficatul lui Anat era plin de bucurie răutăcioasă.” „Dacă 
era satisfăcută”, îşi spăla mâinile în sânge de om închegat şi 
apoi trecea la alte lucruri. 

Anat este sora şi soţia lui Baal, zeul furtunilor şi al 
precipitațiilor. Animalul lui simbolic este taurul. Baal fertilizeazä 
vitele de pe păşuni cu ploaie, ca să se îngraşe. Are grijă şi de 
înmulţirea lor. Dacă moare la schimbarea anotimpurilor, dacă 
este coplesit „ca taurul sub cuțitul celui care aduce jertfa”, 
aceste sarcini sunt preluate de fiul său. „Atunci fiii lui Israel au 
început a face rele înaintea Domnului şi s-au apucat să 
slujească Baalilor” (Judecători 2:11). La Hator a putut fi 
dezgropat abia de curând imaginea unuia dintre acei idoli din 
Israel. A fost găsit în mijlocul 


Fig. 58. Plachetä 
de aur reprezentänd 
o zeiţă a fertilităţii 


unuia dintre acele locuri de cult păgâne pe care fiii lui Israel le 
ridicaseră, după relatările Bibliei, în multe regiuni spre a-i sluji 
pe zeii străini. In mijlocul unei zone mărginite de pietre plate, in 
care se află două locuri pentru jertfa prin ardere din perioada 
preisraelită, se găsea lângă arme un urcior de lut. Acesta 
conţinea, alături de alte figurine votive din bronz, şi figurina 
unei zeități aşezate - a unui „Baal”. 

La Ugarit, prof. Schaeffer găseşte şi mici imagini şi amulete 
ale lui Astarte. Sunt din aur şi lut şi sunt nude. 

Simbolurile lor sunt şerpi şi porumbei, renumiţi în Orientul 
antic pentru fertilitatea lor. 

Zeiţele fertilităţii erau venerate în special pe dealuri şi 
înălţimi. Aici li se ridicau „aserele”, li se plantau „tepele sfinte”, 
copaci sub care se desfăşurau „cultele”, după cum se sugerează 
adesea şi în Biblie: „Şi-au făcut înălţimi, idoli şi Astarte pe orice 
deal înalt şi sub orice copac umbros.” (II Regi 14:23). 

Abia de când avem rezultatele ştiinţifice ale cercetării 


privitoare la zeii Canaanului, la cultele Feniciei, putem să ne 
dăm seama cu adevărat ce uriaşă luptă morală au avut de dus 
fiii lui Israel. 

Cât de mare era tentatia pentru un popor simplu de păstori, 
cât de periculoase ispitele! Nu numai o dată cultele lui Baal 
prinseseră rădăcini adânci, pătrunseseră până în templul lui 
lahve, până în Sfânta Sfintelor. 

Fără legea sa morală strictă, fără credinţa în Dumnezeul unic, 
fără figurile ieşite din comun ale profeților săi, Israel nu ar fi 
făcut faţă niciodată acestei confruntări cu Baalii, cu cultul 
prostituatelor zeitelor fertilităţii, cu Astarteele şi înălțimile! 

Dacă se privesc lucrurile într-o oarecare măsură „cu ochi 
biblici”, rezultă, fără îndoială, o asemenea imagine. Studierea 
exactă a descoperirilor arheologice - în special a täblitelor scrise 
- de la Ugarit a adus între timp la lumină nu doar contradicții, ci 
şi concordante remarcabile între concepţiile religioase biblice şi 
cele ale vechiului Canaan. 

In general Biblia lasă tot mereu să se subinteleagä că unele 
lucruri au fost probabil cu totul altfel decât par să fi fost la prima 
vedere. Spre exemplu, religia originară, populară, practicată 
într-adevăr de „fiii lui Israel” trebuie să fi fost, pe perioade 
îndelungate, cu totul altfel decât ar fi vrut-o autorii scrierilor 
biblice. Pentru că tot mereu profeţii găseau motive de mânie, în 
permanenţă autorii biblici se plângeau de „slujirea idolilor” şi de 
„Viţeii de aur”. Chiar şi numai din astfel de observaţii rezultă 
până la urmă inevitabil că trebuie să fi fost la modă culte de 
care o parte a populaţiei era evident ataşată, care nu 
corespundeau cu ceea ce autorii biblici considerau a fi norma în 
vigoare şi, de aceea, erau criticate. 

Pentru felul în care trebuie să fi arătat realitatea să dăm doar 
câteva exemple. Faptul că Rahela, soţia „patriarhului” biblic 
lacov, a furat „idolii casei” (terapim) de la tatăl său (Facerea 
31:19 şi urm.) l-am amintit deja în alt context, iar un şarpe-idol 
din cupru din perioada nomadă (Numerii 21:9) a fost venerat în 
Templul de la Ierusalim (IV Regi 18:4) până în vremea regelui 
lezechia al regatului luda (pe la 700 î.Hr.). Ba chiar şi ziditorul 
Templului, Solomon, a tolerat - spre nemulţumirea autorilor 
biblici - ca doamnele din haremul lui să venereze zeități si să 
practice culte cu care autorii biblici nu voiau să-l asocieze pe el, 
deoarece li se părea a fi un cusur. În plus, el nu doar a ridicat 


sanctuarele corespunzătoare pe Muntele Măslinilor (Ill Regi 
11:1-8; IV Regi 23:13), ci chiar a participat la astfel de culte. La 
fel au procedat aproape toţi conducătorii israeliți şi evrei de 
după el. Chiar şi despre un fanatic ca sângerosul lehu al 
Israelului (842/841-815/814 î.Hr.), care i-a scăldat într-o oribilă 
baie de sânge pe adepţii lui Baal (IV Regi 10:18-28), s-a spus că 
ar fi participat la culte neortodoxe (ibidem 10:29). Erau 
răspândite peste tot, şi la „fiii lui Israel”, figurine nude ale 
„Astarteei”, iar arheologul britanic Kathleen M. Kenyon a 
dezgropat oarecum „la umbra Templului” - a Templului lui 
Solomon de la lerusalim - o încăpere care avea un stâlp ritualic 
şi s-a dovedit a fi un lăcaş de cult păgân. Nu, religia populară 
practicată realmente de „fiii lui Israel” arăta probabil puţin altfel 
decât vrea Biblia să ne facă să credem. Ea însăşi lasă să 
transpară prea multe în sensul acesta. 

În timp ce, însă, pe de o parte, în „Tara Sfântă” lucrurile nu 
decurgeau întotdeauna într-un mod biblic-ziditor, pe de altă 
parte nici la vecinii lui Israel, atât de des criticati în Biblie, nu 
lipsea nicidecum întruchiparea dumnezeiască a principiilor 
morale. Şi canaanitii cunoşteau reprezentarea „biblicä” 
aşadar, aceasta nu se limita la Biblie - a Impärätiei lui 
Dumnezeu, ba chiar putem observa cu surprindere - după ce 
ne-am familiarizat, datorită textelor de la Ugarit, cu vechi zeități 
canaanite ca El şi Baal - măsura mare în care şi-au găsit 
expresia, în aceste figuri de zei, idei religioase pe care le 
reîntâlnim mai târziu în Biblie. Se ajunge atât de departe, încât 
chiar şi împărătescul Dumnezeu al Bibliei este „Dumnezeul 
tuturor dumnezeilor” (Psalmii 95:3; 96:4; 97:7, 9), ceea ce are, 
desigur, sens numai dacă, pe lângă el, se mai crede şi în alţi zei. 
Asemenea Baalului ugaritic, are şi regele biblic al dumnezeilor 
„muntele său sfânt” la miazănoapte (Psalmul 48:3). Ştim de la 
arheologul biblic Otto Eißler din Halle la care munte se referă: la 
Zaphon, respectiv Mons Casius, care astăzi se numeşte Djebel 
al-Agra, este înalt de 1770 m, se vede până departe, dar este 
adesea acoperit de nori şi se află la 30 de kilometri nord de Ras 
Samra de pe coasta mediterană a nordului Siriei. Şi, aşa cum 
Baal ca zeu al furtunii călăreşte pe nori, şi Dumnezeul Bibliei se 
deplasează pe nori şi pe aripile vântului (Psalmul 104:3). 

Dar El şi Baal întruchipau - în pofida tuturor admonestărilor 
profeților - şi valori morale. Astfel, El era „sfânt”, iar Baal se 


îngrijea - la fel ca Dumnezeul legământului biblic - de dreptate, 
ca „judecător”. Prin aceasta Biblia este confirmată şi lămurită 
dintr-o direcţie din care ne-am fi aşteptat cel mai puţin. Tocmai 
religia atât de ponegrită şi de blestemată a vechiului Canaan 
ne-a ajutat să ajungem la o înţelegere nouă a celor spuse de 
Biblie referitor la însăşi „religia părinţilor”. Ba chiar, când 
„patriarhii” biblici i se adresau lui El-Elion (cel „Preainalt”), El- 
Olam („cel Străvechi”, „cel Veşnic”), El-Roi („acela care se 
arată” sau „care mă vede”) şi El-Şaddai („cel înalt” sau 
„Atotputernic”), atunci aceste rugăciuni le erau adresate - mulţi 
savanţi nu se îndoiesc de asta - „zeului principal” canaanit EI 
într-una dintre variantele sale locale. ` 

El şi Baal au fost regii-zei ai panteonului canaanit. In locul lor 
a trecut mai târziu lahve, dumnezeul „Poporului Ales” al Bibliei. 
Au existat, însă, anumite diferențe. El era mai degrabă static, 
odihnindu-se in sine, inaccesibil, Baal, în schimb, era mai 
degrabă dinamic, activ, prezent. După un mit canaanit, EI 
crease lumea, Baal, în schimb, îi dăruia mereu fertilitate nouă şi 
viaţă nouă. EI era zeul îndepărtat, Baal zeul apropiat. lahve, 
Dumnezeul biblic al „celor aleşi”, reuneşte trăsăturile esenţiale 
ale celor doi. Dominația lui asupra celorlalţi dumnezei a fost 
imaginată mai radicală, până la negarea totală a tuturor 
dumnezeilor de lângă el. 

Un lucru este limpede: un Dumnezeu atât de împărătesc, 
lângă care până la urmă alţi dumnezei nu au mai avut loc nici 
măcar ca supuşi, nu putea, fireşte, să aibă o mitologie, a cărei 
bogăţie le dădea vechilor zei ai Canaanului ceva bizar pentru 
înţelegerea noastră, pentru că mitul ar fi presupus să nu se 
renunţe la existenţa şi a altor dumnezei... 


Capitolul cinci 
Puterea mondială Ninive apune 


Assurbanipal pradă Teba * Imperiu mondial de la Nil la Golful 
Persic « „Marele şi renumitul Asnafar” «+ Vânători de animale 
mari cu arc şi săgeată • Puterea Asiriei este secătuită * Prins 
între două puteri + Mezii şi caldeii se înarmează * Hoarde de 
sciți in Palestina ° Ninive se transformă într-un morman de 
dărâmături + „Semiluna Fertilă” răsuflă uşurată + Dräcusorul 
greşelilor de ortografie din textul biblic «+ O descoperire a lui 


Gadd la Londra » Prințul moştenitor Nabucodonosor al 
Babilonului 


OARE TU EŞTI MAI BINE ÎNTĂRITĂ DECÂT NO-AMON, CEA 
AŞEZATĂ PE MALURILE NILULUI, ÎNCONJURATĂ DE APĂ... / 
ETIOPIA ÎMPREUNĂ CU EGIPTUL ERAU NESFÄRSITA EI PUTERE... / 
DAR ŞI EA A FOST SURGHIUNITĂ ŞI DUSĂ ÎN ROBIE! ŞI TOT AŞA 
PRUNCII El AU FOST ZDROBITI LA RĂSPÂNTIILE TUTUROR 
ULITELOR... (Naum 3:8-10) 


În 664 î.Hr. Asirienii au înregistrat cel mai mare triumf din 
întreaga lor istorie. Regele Assurbanipal a cucerit capitala cu, 
după Homer, o sută de porţi a Egiptului de Sus, T-apet, pe care 
grecii o numeau Teba şi care până atunci fusese considerată de 
necucerit. Un eveniment care a făcut senzaţie în lumea 
Orientului antic, din Semiluna Fertilă până dincolo, în Grecia. 
Asirianul a jefuit metropola, ale cărei temple adăposteau comori 
imense. „Întregul oraş l-am cucerit... argint, aur, nestemate, 
întregul avut al palatului său, veşminte colorate, pânzeturi, cai 
splendizi, sclavi şi sclave, două obeliscuri mari din bronz 
strălucitor cu o greutate de 2500 de talanţi, porţile templului le- 
am luat din locul lor şi le-am adus în Asiria. O pradă uriaşă de o 
valoare inestimabilă am luat din Teba”, jubilează Assurbanipal. 

Maşina de război asiriană făcuse una cu pământul renumitul 
oraş al templelor de pe Nil. Rezultatele săpăturilor confirmă 
întru totul catastrofa descrisă de profetul Naum şi de cuceritorul 
însuşi. Metropola Egiptului de Sus nu şi-a mai revenit niciodată 
după această lovitură. 

După această campanie de cucerire, asirienii au avut lumea 
de atunci la picioare. De la cursul superior al Nilului până la 
munţii Armeniei şi la gurile Eufratului popoarele erau aservite, 
statele înjosite, transformate în vasali. 

Abia ajunsese Asiria să domine lumea, când puterile au şi 
început să-i slăbească. Assurbanipal deja nu mai este un 
cuceritor şi un războinic de talia tatălui său Esarhadon, ca să nu 
mai vorbim de teribilul său bunic Sanherib. Assurbanipal, 
„strälucitul şi marele Assurbanipal” (| Ezdra 4:10), are alte 
interese. 

După lungul şir de tirani cu mâinile pătate de sânge, acest 
asirian are un merit deosebit. El a pus să fie copiate marile 


opere ale literaturii 


IMPERIUL ASIRIAN 


SUB REGELE ASSURBANIPAL 
(puţin înainte de 660 î.Hr.) 

akkadiene, printre care se numără şi epopeea babiloniană a 
creaţiei; a pus să fie întocmite dicţionare şi gramatici ale 
diverselor limbi care se vorbeau în uriaşul său imperiu. 
Biblioteca fondată şi organizată de el la Ninive este cea mai 
mare şi cea mai importantă a Orientului antic. Fără această 
culegere prețioasă omenirea ar fi cu mult mai săracă în ceea ce 
priveşte gândirea şi poezia Semilunii Fertile până în cea mai 
timpurie perioadă a sa. 

Cu toate acestea, sălbăticia acestei ultime mlädite importante 
a dinastiilor asiriene nu este totalmente îmblânzită. In afară de 
artă şi literatură, el iubeşte şi vânătoarea. Assurbanipal este 
vânător de animale mari în adevăratul sens al cuvântului, iar 
urmaşii săi în această meserie cu greu i-ar putea face faţă. Nu 


cu avionul, nu cu 100 de kilometri pe oră în jeepul blindat, nu cu 
pusca telescopică pentru elefanţi, care permite să dai lovitura 
mortală de la o distanţă sigură, unde nu ameninţă nicio lovitură 
de labă şi niciun colţ de fildeş, atacă sălbăticiunile acest vânător 
de animale mari al Antichității. În marile reliefuri, minunat de vii, 
care s-au mai găsit în palatele sale de pe Tigru, le vânează în 
carul de vânătoare uşor, pe două roţi, sau chiar călare, cu arcul 
şi săgeata sau cu spada. „30 de elefanţi, 257 de animale 
sălbatice, 370 de lei” enumeră cu mândrie textele în cuneiforme 
ale lui Assurbanipal. 

„Vai de cetatea cea vărsătoare de sânge... mulţime de răniţi, 
grămezi de cadavre, leşuri fără de sfârşit, hoituri, care stau în 
cale...” (Naum 3:1,3). 

Astfel prevesteşte profetul Naum sfârşitul cetăţii Ninive, 
sfârşitul imperiului mondial al unei tiranii sângeroase de secole. 

Odată cu moartea lui Assurbanipal începe brusc şi rapid 
prăbuşirea. Noile mari puteri ale indo-arienilor şi ale semitilor 
prind acea structură uriaşă în menghină, o zdrobesc şi îşi împart 
prada mamut între ei. 

La nord-est luase naştere, în munţii Iranului, regatul mezilor. 
Atunci „a preluat domnia Cyaxares”, scrie Herodot, „care a unit 
toată Asia de dincolo de Halys sub puterea lui. Acum i-a strâns 
pe toţi cei pe care îi stăpânea şi a pornit spre Ninive, pentru a 
cuceri oraşul acesta.” 

In sud-estul Mesopotamiei se ivise al doilea adversar demn de 
luat în seamă al asirienilor. De la marginea ţării iubitoare de 
cultură din sudul gurii de vărsare a Eufratului, acolo unde se 
găsea şi „Urul Caldeii”, pătrunseseră triburi semitice si 
aduseseră forţe noi în bătrânul regat din jurul Babilonului. Îşi 
spuneau „caldei”. merodac-baladan, care deja cu un secol 
înainte stârnise senzaţie şi îi făcuse lui Assur, timp de zeci de 
ani, atâtea probleme, fusese unul dintre ei. 

Intre timp, compatrioţii lui, care veniseră val după val, 
reuşiseră să se infiltreze în toată ţara. În 625 î.Hr. Un caldeu a 
reuşit să ia în stăpânire sudul Mesopotamiei. Nabopalossar 
devine rege şi întemeietor al Regatului Noului Babilon. Caldeii 
au şi ei un singur scop, zdrobirea Asiriei. 

In acelaşi timp în care, la nord şi la sud, cele două puteri stau 
la pândă pentru a-i da Asiriei lovitura de moarte, din spaţiul 
caucazian pătrunde în Semiluna Fertilă o hoardä sălbatică, trece 


prin Media şi invadează Imperiul Asirian. Sunt sciţii. Prädänd şi 
incendiind, înaintează din Mesopotamia prin Palestina până la 
graniţele Egiptului. 

Prin zona de coastă de la Marea Mediterană năvăleşte şirul de 
nestăpânit al cäläretilor sciți. Zvonuri încărcate de groază le-au 
luat-o înainte. Locuitorii regatului luda trebuie să-i fi văzut de pe 
dealurile lor; profetul Sofonie vede înfiorat ce o să urmeze. „Căci 
Gaza va fi părăsită şi Ascalonul dărâmat; în miezul zilei va fi 
scos poporul din Aşdod şi Ecronul va fi ras de pe pământ... / 
seara se vor säläslui în casele din Aşcalon...” (Sofonie 2:4, 7). 

„S-au năpustit asupra Egiptului”, povesteşte Herodot, „şi când 
erau în Siria palestiniană le-a ieşit înainte Psammetichos, regele 
Egiptului, şi, cu daruri şi rugaminti, i-a oprit să meargă mai 
departe. Şi apoi când scitii, în timp ce se retrăgeau, s-au aflat în 
oraşul sirian Aşcalon, câţiva, puţini, au rămas în urmă şi au jefuit 
sanctuarul Afroditei Urania. Acum, pe acei sciti care au jefuit 
sanctuarul din Aşcalon şi pe urmaşii lor din toate timpurile zeiţa 
i-a lovit cu o boală femeiasca.” 

După un deceniu, acest popor de călăreţi asiatici a dispărut 
ca un coşmar. 

In Palestina, amintirea scitilor s-a păstrat în numele unui oraş. 
Vechiul Bet-Sean a devenit Skythopolis („Oraşul sciţilor”). Ce e 
drept, nu se ştie cum a ajuns oraşul la numele acesta. Urme ale 
unei ocupaţii scite nu s-au găsit, cum nu s-au găsit nici urmele 
vreunei garnizoane de mercenari sciți, care ar fi, de asemenea, 
o posibilă sursă a numelui. Astfel „Oraşul sciţilor” rămâne unul 
din numeroasele mere ale discordiei pentru savanții care s-au 
specializat în arheologia Ţării Sfinte. 

Acum înaintează pe două flancuri mezii şi babilonienii din 
Noul Regat, simultan de la nord şi de la sud, împotriva 
asirienilor. Assur, puternicul oraş-cetate de pe Tigru, cade 
primul în 614 î.Hr. „Regele Babilonului şi armata lui, care 
plecaseră în ajutorul medului, n-au ajuns la timp la bătălie. 
Regele Babilonului şi Cyaxares s-au văzut pe ruinele oraşului”, 
se spune într-o cronică a Regatului Nou, „şi s-au legat ca 
prieteni şi aliaţi... Au luat o pradă mare, de nemăsurat, din oraş, 
au transformat oraşul într-o colină de dărâmături şi moloz.” 

În 612 î.Hr. Mezii şi babilonienii Regatului Nou şi-au atins 
scopul: după o „luptă teribilă oraşul a fost cucerit”; Ninive a 
căzut pradă distrugerii! „Atunci El va întinde mâna Sa şi spre 


miazanoapte si va nimici Asiria, va pustii Ninive si o va preface 
în pustietate”, spusese profetul Sofonie (Sofonie 2:13), iar acum 
se întâmplase. Centrul de comandă Ninive era distrus şi ars, el 
care timp de secole adusese, prin campanii de cucerire şi 
ocupaţie, prin tortură, teroare şi deportări în masă, doar sânge 
şi lacrimi asupra Lumii Vechi. 

Semiluna Fertilă a răsuflat uşurată. Popoarele chinuite au fost 
cuprinse de o mare bucurie, au încolţit noi speranţe. 

Şi în regatul luda. 

Încă de când, după moartea lui Assurbanipal, detestatul colos 
asirian a fost scuturat de primele frisoane ale colapsului, regele 
losia interzisese fără a sta mult pe gânduri cultele de stat 
străine. Era mai mult decât un act de rezistenţă religioasă. 
Însemna clar anularea relaţiei de vasalitate, pentru care zeii de 
la Ninive, importati cu forţa, erau consideraţi un simbol. Cu 
toate aceste zeități impuse „a izgonit după aceea pe preoţii 
idolilor... şi care tămâiau pe Baal, soarele, luna, stelele şi toată 
oştirea cerului... a sfărâmat stâlpii idoleşti şi a tăiat Aserele...” 
(IV Regi 23:5, 14). 

Reformele lui losia au pregătit terenul pentru un nou 
sentiment religios şi naţional care, la aflarea veştii despre 
căderea cetăţii Ninive, s-a transformat într-o adevărată beţie a 
libertăţii. 

Cu totul pe neaşteptate intervine, însă, un eveniment care 
ameninţă să distrugă dintr-o dată totul: „In zilele lui s-a dus 
Faraonul Neco, regele Egiptului, împotriva regelui Asiriei, la râul 
Eufratului. Atunci a ieşit losia în întâmpinarea lui, iar acela când 
l-a văzut l-a omorât la Megiddo” (IV Regi 23:29). Acest text 
biblic este un exemplu de-a dreptul clasic pentru felul în care un 
singur cuvânt poate răsturna sensul unei relatări. Aici cuvântul 
împotriva, folosit greşit, îl face pe losia complicele detestatului 
tiran. Cândva s-a copiat greşit cuvântul „împotriva”. În realitate 
faraonul Neco s-a dus în ajutorul asirianului, aşadar „înaintea” 
lui. Doar printr-o descoperire întâmplătoare asirologul C.I. Gadd 
şi-a dat seama că aici este vorba despre o greşeală de 
ortografie istorică. 

Locul descoperirii - un muzeu - iese cu totul în afara 
şabloanelor istorice. În 1923, Gadd traducea la British Museum 
un fragment scris cu caractere cuneiforme, foarte deteriorat, 
care fusese dezgropat cu ani în urmă în Mesopotamia. 


Acesta spunea următoarele: „În luna Du’uz (iunie/iulie) regele 
Asiriei şi-a adus o mare armată egipteană şi s-a suit împotriva 
Haranului, pentru a-l cuceri... Până în luna Ulul 
(august/septembrie) a luptat împotriva oraşului, însă nu a 
obţinut nimic.” 

„Marea armată egipteană” erau forţele armate ale faraonului 
Neco. 

După căderea cetăţii Ninive, rămăşiţe ale forţei armate 
asiriene se retrăseseră în nordul Mesopotamiei. Regele lor a 
întreprins o încercare disperată de a recuceri de acolo ceea ce 
pierduse. In acest scop îi venise în ajutor faraonul Neco. Insă, 
când după o luptă de două luni, nu a putut fi cucerit nici măcar 
oraşul Haran, Neco a plecat înapoi. 

La apariţia trupelor egiptene în Palestina, regele losia s-a 
decis să împiedice, cu orice preţ, ajutorul armat egiptean să 
ajungă la detestatii asirieni. Aşa s-a întâmplat că mica armată a 
iudeilor a pornit împotriva armatei egiptene mult superioare, iar 
confruntarea lor s-a sfârşit tragic la Megiddo. „Nekos”, scrie 
Herodot, „i-a învins şi pe sirieni într-o bătălie pe uscat la 
Magdolos.” 

Pe drumul de întoarcere in Egipt, faraonul Neco îşi dă 
importanţă ca stăpân al Siriei şi Palestinei. In regatul luda 
statuează un exemplu, spre a nu lăsa niciun dubiu în privinţa 
celor de care depinde acum ţara. loahaz, fiul şi succesorul lui 
losia, este dus, după ce i se ia titlul de rege, ca prizonier la NII 
(IV Regi 23: 31-34). In schimb, Neco îl urcă pe tron pe alt fiu al 
lui losia, Eliachim, al cărui nume îl schimbă în loiachim (IV Regi 
23:34). 


Egiptologii nu au putut prezenta până acum niciun poem 
triumfal al faraonului Neco. „Haina în care a comis tocmai 
aceste fapte”, a aflat Herodot un secol şi jumătate mai târziu de 
la preoţi egipteni, a consacrat-o templului lui Apollo din Milet, ca 
mulţumire pentru participarea mercenarilor greci la campania 
sa. In ţara cucerită a lăsat în urmă doar o stelă. Aceasta poartă, 
în scriere hieroglifică, numele său. Fragmentele ei au rămas la 
Sidon. 

Patru ani mai târziu - în 605 î.Hr. — visul lui Neco despre 
supremaţia asupra „Asiei”, cum o numiseră mereu predecesorii 
săi, era spulberat. 


Pe cänd incasa tribut in Palestina, altundeva se decisese deja 
în privinţa „cuceririi” sale. După victoria comună, mezii şi 
babilonienii Regatului Nou  împărţiseră între ei imperiul 
asirienilor. Mezii au anexat nordul şi nord-estul, Babilonul sudul 
şi sud-vestul. Astfel Siria şi Palestina i-au revenit regelui 
Nabopolassar. Acesta, care între timp îmbătrânise şi nu mai 
făcea faţă efortului, l-a trimis pe prinţul moştenitor caldeu, fiul 
său Nabucodonosor, să ia în stăpânire noile ţări. 

Neco, ce e drept, a făcut o încercare de a rezista, dar aceasta 
a eşuat jalnic. La Karkemiş, în aceeaşi regiune în care cu patru 
ani în urmă vrusese să vină în ajutorul ultimului împărat asirian, 
a suferit o înfrângere dezastruoasă la renumita trecere din 
Mesopotamia în Siria de Nord peste Eufrat (leremia 46:2). 

Neco s-a retras prin Palestina, urmărit de batjocura şi 
disprețul profetului leremia. „lar lui Faraon, regele Egiptului, 
dati-i nume: «Zarvä care scapă clipa hotärätoare!»... Glasul lor 
se aude ca şuierul şarpelui...” (leremia 46:17, 22). 

După această fugă ruşinoasă regatul luda nu l-a mai văzut 
niciodată pe Neco. „Regele Egiptului n-a mai ieşit din ţara sa, 
pentru că regele Babilonului a luat regelui Egiptului tot ce avea 
acesta, de la râul Egiptului până la râul Eufratului” (IV Regi 
24:7). Prinţul moştenitor caldeu nu s-a putut folosi pe deplin de 
victoria sa de la Karkemiş. Deoarece în timpul luptei i-a parvenit 
vestea morii tatălui său, a trebuit să se întoarcă la Babilon. 
După ce Nabucodonosor s-a urcat pe tron, treburile guvernării, 
mai importante, l-au reţinut în anii următori în propria ţară. 

Astfel regatul luda a scăpat de o nouă ocupaţie; se afla în 
mâinile propriului destin. 

Referitor la ceea ce s-a întâmplat în amănunt în jurul trecerii 
în secolul al Vi-lea î.Hr. În regatul luda, lipsesc relatări din 
vremea respectivă. Nici Biblia nu oferă o imagine clară a 
momentului, spre exemplu, în care caldeii au apărut pentru 
prima dată în ţară sau în care au început să ceară tributuri. 
Regii Regatului Nou Babilonian nu au lăsat în urmă, asemenea 
predecesorilor lor, asirienii, anale concludente. Inscripţiile de pe 
clădiri doar sugerează evenimentele istorice. 


Capitolul şase 
Ultimele zile ale regatului luda 


Prima deportare » Regele loiachim pe listele de la curtea din 
Babilon + Descoperire in pivnita muzeului din Berlin œ 
Nabucodonosor despre cucerirea  lerusalimului  v A doua 
campanie punitiva * Blocuri de ştiri din lut +» Moartea tragică a 
lui Starkey ° Pirotehnia pionierilor babilonieni + Tabula rasa 
pentru arheologi? 


ÎN ZILELE LUI IOIACHIM A VENIT CU RĂZBOI NABUCODONOSOR, 
REGELE BABILONULUI, ŞI IOIACHIM A AJUNS SUPUSUL LUI TIMP 
DE TREI ANI... (IV Regi 24:1) 


În jurul trecerii în secolul al V-lea î.Hr. Au loc întâmplările 
nefaste care, în câţiva ani, vor şterge pentru totdeauna şi 
regatul luda din istoria Orientului antic. Asupra micului stat 
vasal de pe lordan şi asupra locuitorilor săi se prăvălesc acum, 
cu o grabă înspăimântătoare, evenimentele care au ca urmare 
perioada de cea mai amară suferinţă a regatului. Ele se sfärsesc 
cu plecarea în exil, cu deportarea în Babilonia. 

Mai întâi a fost refuzul tributului şi revolta împotriva noului 
stăpân. În 597 î.Hr. Se porneşte în regatul luda rebeliunea 
deschisă. Regele loiachim „apoi s-a răsculat împotriva lui” (IV 
Regi 24: 1). 

La început Nabucodonosor nu intervine personal. Poate nu i s- 
a părut destul de important; într-un imperiu mare, răscoalele 
locale nu sunt o raritate. Mai întâi se limitează la introducerea în 
luptă a unor bărbaţi din Moab, Amon şi Siria, cărora le dă ca 
sprijin trupe caldee regulate. Acestea, însă, nu par să fi devenit 
stăpâne pe situaţie. Abia acum Nabucodonosor pleacă degrabă 
în regatul luda. 

Deja mărşăluieşte, cu o forţă armată considerabilă, spre 
Palestina, când moare loiachim pe neaşteptate. Se pare că este 
singurul rege al regatului luda al cărui portret îl avem 
deocamdată. La Ramat-Rahel lângă lerusalim, unde a fost găsită 
o citadelă regală din vremea lui loiachim, a ieşit la lumină abia 
de curând un ciob cu un contur desenat care este considerat a fi 
un portret al lui loiachim. Urmează pe tron fiul lui loiachim: 
„lehonia era de optsprezece ani când s-a făcut rege şi a domnit 
în lerusalim trei luni. / In vremea aceea slujitorii lui 
Nabucodonosor, regele Babilonului, au venit asupra 
lerusalimului şi au împresurat cetatea. lar după ce slugile lui au 


înconjurat cetatea, a venit şi regele Nabucodonosor. /... şi a dus 
în robie tot lerusalimul /... şi a dus şi pe lehonia la Babilon...” (IV 
Regi 24:8-15). 

În anul 597 î.Hr. Regele loiachim şi familia sa sunt deportaţi 
ca prizonieri la Babilon, spune Biblia. Dar cine mai putea verifica 
autenticitatea acestei constatări concrete după două mii şi 
jumătate de ani? Cu toate acestea, ştiinţei i s-a oferit, la sfârşitul 
secolului al XIX-lea, şansa de a afla mai multe despre locul în 
care s-ar fi putut afla familia regală din luda. 


În anul 1899, Deutsche Orient-Gesellschaft (Societatea 
Orientală Germană) pregăteşte, sub conducerea arhitectului 
prof. Robert Koldewey, o mare expediţie la celebra colină de 
ruine „babil” de pe Eufrat. Durata expediției este extrem de 
lungă; cea mai celebră metropolă a Antichității, reşedinţa lui 
Nabucodonosor, este dezgropată în optsprezece ani. La fel şi 
una dintre cele şapte minuni ale lumii antice, şi anume grădinile 
suspendate, mult lăudate de călătorii greci de mai târziu, 
precum şi Etemenanki, legendarul turn al Babilonului. În palatul 
lui Nabucodonosor şi în alăturata poartă a lui Iştar ies la iveală 
nenumărate inscripţii. 

Insă acestea le provoacă savanților o oarecare dezamăgire. 
Spre deosebire de însemnările detaliate ale stăpânitorilor 
asirieni, în care sunt notate adesea şi numele şi destinul regilor 
israeliți şi iudei, textele din Regatul Nou Babilonian nu 
menţionează aproape nimic altceva decât evenimente religioase 
şi edilitare din vremea respectivă. Nu conţin, spre exemplu, 
niciun indiciu referitor la întâmplările din regatul luda. 

La trei decenii după ce descoperirile extraordinare de la 
„babil” îşi găsiseră locul în arhive şi muzee, au ieşit la iveală, din 
imediata apropiere a porţii lui Iştar, o sumedenie de documente 
unice - la Berlin! 

In inima capitalei germane, pe insula muzeelor înconjurată de 
apele râului Spree, în marea Sală a luminii din Kaiser-Friedrich- 
Museum, se reconstruise minunata poartă a lui Istar din Babilon. 
Amenintätoare şi stranii, trupurile de un galben strident ale 
leilor alcătuiau un şir lung pe bucăţile de faianţă smălțuită, pline 
de culoare, ale drumului procesiunii lui Marduk. La fel ca pe 
vremuri, acesta i-a condus pe oamenii secolului XX până la 
splendida poartă, cu dragoni şi tauri sălbatici, consacrată zeiţei 


Istar. 

În timp ce sus, în Sala luminii, vizitatori din toată lumea 
stăteau adânc impresionați în faţa strälucitoarei şi înaltei porţi 
duble şi treceau, ca pe vremuri Nabucodonosor, pe sub bolțile ei 
pe drumul procesiunii, în pivnițele muzeului aşteptau să fie 
descifrate cam 300 de tăblițe cu scriere cuneiformă. 

Colaboratorii lui Koldewey le scoseseră din clădirile anexe ale 
palatului lui Nabucodonosor, din apropierea porţii lui Istar, le 
numerotaseră şi le puseseră împachetate în lăzi. Împreună cu 
munţi de cărămizi colorate şi smältuite, cu reliefuri de lei, 
dragoni şi tauri sălbatici au pornit într-o lungă călătorie spre 
Berlin, unde întâmplarea a potrivit lucrurile astfel încât vechile 
tăblițe se odihneau acum pe malul râului Spree, bine 
împachetate, aproape la fel de bine ca în Babilon, la doar câţiva 
metri de poarta lui Istar. 

Asirologul E.F. Weidner se apucă după 1933 să verifice tăblițe 
şi cioburile din pivnițele de la Kaiser-Friedrich-Museum. Apoi le 
traduce bucată cu bucată. 

Nu conţin nimic altceva decât liste de la curte, chitante de la 
cămara regală, înregistrări contabile ale birocratilor antici, tot 
felul de lucruri seci din viaţa de zi cu zi. 

Cu toate acestea, Weidner, tenace, stă zi de zi în pivnita de 
sub poarta lui Istar şi traduce neobosit. 

Munca lui destul de monotonă se însufleţeşte brusc. Printre 
abrutizantele märuntisuri administrative, Weidner găseşte dintr- 
o dată însemnări nespus de preţioase ale birocraţiei antice. 

In patru chitante diferite emise pentru alimente - printre 
altele este enumerat şi minunatul ulei de susan -, întâlneşte un 
nume biblic familiar: „Ja'-u-kinu”... Acesta este loiachim! 

O eroare este exclusă, deoarece loiachim este menţionat cu 
rangul său, „rege al (ţării) luda”. În plus, chitantele de lut 
babiloniene sunt datate în al treisprezecelea an de domnie al 
regelui Nabucodonosor. Asta înseamnă anul 592 î.Hr., aşadar la 
cinci ani după căderea lerusalimului şi deportare. Apoi, 
intendentul babilonian care se ocupa cu aprovizionarea a 
enumerat în trei cazuri cinci fii ai regelui, care sunt daţi în grija 
unui slujitor cu numele evreiesc „Kenaiai”. 

Alte persoane care îşi primesc ratia din magaziile lui 
Nabucodonosor sunt „opt oameni ai ţării luda”, care probabil 
făceau parte din suita regelui loiachim, unul dintre ei fiind un 


grădinar cu numele Salam-ja-a-ma. 

Dacă loiachim, regele detronat al regatului luda, a trăit 
împreună cu familia şi suita sa la Babilon, în palatul lui 
Nabucodonosor, cum se poate deduce din descoperirea lui 
Weidner, atunci se poate întregi relatarea biblică din Cartea a 
Patra a Regilor. „Hrana lui i s-a dat de la rege zilnic, până la 
moartea sa, în toate zilele vieţii sale” (leremia 52:34). 

O completare senzaţională a evenimentelor de atunci aduce 
în anul 1955 studierea unor tăblițe scrise în cuneiforme acum 
2500 de ani, care dormiseră de mult, neluate în seamă şi uitate, 
la British Museum din Londra. La descifrarea lor, arheologul D.). 
Wiseman găseşte, spre marea sa surprindere, următoarea 
comunicare din cancelaria regelui babilonian: 

„În al şaptelea an, în luna Kislev, regele... şi-a mobilizat 
armata si a pornit spre ţara Chatti (Siria). In faţa oraşului 
iudeilor şi-a aşezat tabăra şi a cucerit oraşul pe 2 Adar (16 
martie 597 î.Hr.). Pe rege (loiachim) l-a luat prizonier, a 
încredinţat oraşul unui rege după inima lui (Sedechia). A luat 
dările lor grele şi a pus să fie duse la Babilon.” 

Aceasta este relatarea originală a cronicii caldeene despre 
prima cucerire a lerusalimului de către Nabucodonosor, aşa cum 
este ea transmisă de Biblie în capitolul 24 din Cartea a Patra a 
Regilor. 

„lar în anul al nouălea al domniei lui Sedechia, în luna a 
zecea, în ziua a zecea a lunii, a venit Nabucodonosor, regele 
Babilonului, cu toată oştirea sa asupra lerusalimului şi l-a 
împresurat... / Şi a stat cetatea împresurată până în anul al 
unsprezecelea al regelui Sedechia” (IV Regi 25:1,2). 

Trecuseră unsprezece ani de la prinderea lui loiachim şi prima 
deportare în Babilon. Acum a sosit vremea care pecetluieşte 
căderea regatului luda. 

Ultima scenă în tragedia acestui popor mic oferă un exemplu 
pentru felul în care relatarea biblică şi descoperirile cercetărilor 
iluminează aceeaşi întâmplare din unghiuri diferite, pentru cât 
de precise sunt şi spusele profetului, pe lângă relatarea oficială 
din Cartea a Patra a Regilor şi din Paralipomena. leremia redă în 
câteva trăsături situaţii din desfăşurarea ultimelor zile, 
palpitante si înspăimântătoare, care, prin descoperirile din 
Palestina zilelor noastre, sunt confirmate ca adevăruri istorice 
uluitor de precise. 


După prima cucerire a lerusalimului in anul 597 î.Hr, 
Nabucodonosor a lăsat regatul luda să existe mai departe ca 
stat vasal. După loiachim cel dus în robie s-a urcat pe tron 
unchiul acestuia, Matania, căruia regele caldeu i-a schimbat 
numele în Sedechia. După cum se poate trage concluzia din 
leremia 13:19, teritoriul statului a fost micşorat: „Cetățile din 
Negheb sunt închise şi n-are cine le deschide” (leremia 13:19). 

Cu imaginea vie a deportării fraţilor, cu experienţele amare 
trăite timp de un secol şi jumătate, cu soarta tristă a regatului 
nordic al Israelului în minte, voinţa de a rezista încă nu a pierit. 

La foarte scurt timp deja se aud voci care instigă împotriva 
Babilonului, care anunţă redobândirea celor pierdute (leremia 
28:1-4). Profetul leremia ridică glasul, prevenitor, însă cercurile 
antibabiloniene sunt cele care sunt ascultate tot mai mult. 
Acestea incită poporul la revoltă şi, până la urmă, capătă 
influenţă şi asupra regelui lipsit de energie şi labil. Se stabilesc 
legături cu statele vasale vecine. La lerusalim, la regele 
Sedechia, are loc o întâlnire a „solilor” din Edom, Moab şi 
Ammon, precum şi din oraşele-porturi Tir şi Sidon (leremia 
27:3). 

Faptul că în 588 î.Hr. S-a suit pe tronul Egiptului un nou 
faraon, Apries, se pare că a influenţat în mod hotărâtor decizia 
de a se revolta (leremia 44:30). Noul stăpânitor al Egiptului 
trebuie să-i fi dat regatului luda asigurări în ceea ce priveşte un 
ajutor armat, deoarece „... s-a lepădat Sedechia de regele 
Babilonului” (IV Regi 24:20). 

In „luna a zecea” (IV Regi 25:1) a aceluiaşi an 588 î.Hr. — era 
„anul al nouălea” al regelui Sedechia - Nabucodonosor soseşte 
din Babilon cu o armată puternică. Campania punitivă împotriva 
regatului rebel luda se desfăşoară fulgerător. 

Diviziile caldeene formate din pedestraşi, formaţii rapide de 
cavalerie şi corpuri de care de luptă zdrobesc orice rezistenţă, 
cuceresc oraş după oraş. Cu excepţia capitalei lerusalim şi a 
cetăților de graniţă Lachis şi Azecha din sud, toată ţara este 
supusă. 

lerusalimul, Lachişul şi Azeca sunt decise să lupte mai 
departe până la limită: „In vremea aceea oştirea regelui 
Babilonului se războia împotriva lerusalimului şi împotriva 
tuturor cetăților lui luda, care mai rămăseseră, şi anume 
împotriva Lachişului şi Azecăi, deoarece din cetăţile lui luda 


numai acestea mai rămăseseră cetăţi întărite.” (leremia 34:7). 

Ultima fază a acestei lupte disperate devine palpabilă pentru 
posteritate datorită unor mărturii impresionante. 

La 30 de kilometri sud-vest de lerusalim, valea verde Ela 
pătrunde adânc în munţii regatului luda. Valea Stejarului, cum 
spune Biblia, a fost scena luptei dintre tânărul David şi uriaşul 
filistean Goliat (| Regi 17:19 şi urm.). 

Încă mai curge şi mai susură prin stejăriş pârâiaşul din care 
David a luat „cinci pietricele lucii” pentru praştia sa (| Regi 
17:40). 

De la pârâu povârnişurile urcă blând până la un vârf de 300 
de metri. De aici, de sus, privirile trec peste câmpurile de 
cereale şi plantațiile de măslini ale vechii câmpii filistene până 
la Marea Mediterană, care străluceşte argintie la orizontul 
dinspre vest. În acest loc englezul dr. Frederick J. Bliss a 
identificat în 1898 o citadelă cu opt turnuri puternice ca fiind 
vechiul Azeca, una dintre cele două cetăţi de graniţă necucerite. 
La exact 20 de kilometri mai la sud ruinele Lachişului ascund 
mărturii şi mai preţioase. Arheologul J.L. Starkey le smulge în 
anii 1930, împreună cu expediţia britanică Welcome-Marston, 
din dărâmăturile uriaşei porţi a oraşului, unde bătălia a fost mai 
încrâncenată. Optsprezece ostrakoane, cioburi de lut scrise, 
conţin informaţii despre forturi exterioare, despre puncte de 
observaţie şi de sprijin ale trupelor iudaice care încă nu sunt 
înfrânte. Blocuri de lut pentru anunţuri din zilele „lunii a zecea” 
a anului 588 î.Hr., îi sunt adresate lui „laos, comandantul cetăţii 
Lachiş”. Comunicärile mäzgälite în grabă transmit cu fiecare 
rând tensiunea enormă care a precedat prăbuşirea. Una dintre 
aceste ultime relatări ale martorilor oculari spune: „Fie ca lahve 
să-l lase pe stăpânul meu să audă veste bună chiar acum... 
suntem 

Fig. 60. Cetatea întărită Lachiş din regatul luda, 
cu zidul dublu şi poarta de trei ori asigurată 


atenţi la staţiile de semnalizare de la Lachiş, la semnele pe 
care le-a dat stăpânul meu... nu mai vedem semnalele de la 
Azeca.” Acest mesaj îi spune comandantului laoş din Lachiş că 
Azeca a căzut. Nabucodonosor a putut acum să-şi retragă 
trupele de genişti pentru asaltul asupra penultimei cetăţi. 

În ianuarie 1938, arheologii britanici ai expediției Welcome- 
Marston se lămuresc, după şase campanii dificile de săpături, în 
privinţa groaznicului sfârşit al Lachisului. 

Este ultimul succes care încoronează viaţa de cercetător a 
celebrului săpător de la Lachiş, Lesley Starkey. In timpul 
tulburărilor iscate în ţară este împuşcat de arabi - la patruzeci şi 
trei de ani - pe drumul de la Lachiş la lerusalim, în apropiere de 
Hebron, ca urmare a unei confuzii tragice. In timpul săpăturilor 
îndelungate îi crescuse barba, iar aceia îl consideraseră evreu! 

În anul 701 î.Hr., trupele de asalt ale regelui asirian Sanherib 
au izbit zidurile Lachişului cu „tancuri” dotate cu berbece. 
Trupele speciale ale lui Nabucodonosor au aplicat o cu totul altă 
tehnică spre a-i sili pe locuitori să predea oraşul. 

Studierea stratului care conţine urmele distrugerii babiloniene 
conduce, spre surprinderea lui Starkey, la următorul rezultat: 
cenuşă. Cenuşă în cantităţi incredibile. Unele straturi sunt 
groase de câţiva metri, multe, şi astăzi încă - după 2500 de ani 
- sunt mai înalte decât zidurile şi valurile de apărare grosolane 
ale cetăţii. Geniştii lui Nabucodonosor erau specialişti în tehnica 
incendierii, erau adevăraţi maeştri în aprinderea unor focuri 
uriaşe! 

Au adunat tot ceea ce au putut găsi de lemn, au golit zona din 


jurul Lachisului de păduri şi copaci, au despädurit colinele pe o 
distanţă de câteva mile, au stivuit materialul incendiar in 
grămezi cât casa lângă ziduri şi i-au dat foc. Nenumărate păduri 
de măslini au căzut pradă topoarelor lor, deoarece stratul de 
cenuşă conţinea cantităţi enorme de sâmburi de măsline 
carbonizati. 

Zi şi noapte uriaşa vâlvătaie s-a înălţat spre cer, un inel de foc 
s-a prelins pe ziduri în sus. Asediatorii au adus lemne fără 
întrerupere, până când pietrele au crăpat din cauza căldurii 
dogoritoare şi zidurile au cedat. 

Apoi a căzut şi Lachişul şi a rămas în picioare doar 
lerusalimul, asupra căruia s-au putut concentra acum toate 
forţele babilonienilor. Noua tehnică de incendiere nu putea fi 
folosită, deoarece rezerva de copaci din jurul lerusalimului 
fusese tăiată de mult, pe vremea patriarhilor şi a cuceririi lui 
losua (losua 17: 15, 18), cu excepţia câtorva pădurici sărace şi 
hätisuri. lerusalimul trebuia, aşadar, pregătit pentru asalt cu 
dispozitive de izbire şi de asediere. 

lerusalimul a fost asediat şi apărat eroic timp de 18 luni: „Si a 
stat cetatea împresurată până în anul al unsprezecelea al 
regelui Sedechia” (IV Regi 25:2). 

Ceea ce i-a făcut pe cei asediați să reziste, deşi foamea 
bântuia deja prin oraş şi făcea victime, a fost speranţa disperată 
că vor primi ajutor din Egipt. 

Această speranţă a părut să se împlinească, deoarece 
babilonienii s-au retras brusc. „Oştirea lui Faraon a ieşit din 
Egipt, iar Caldeii, care împresuraseră Ierusalimul, auzind vestea 
aceasta, s-au retras de la lerusalim” (leremia 37:5). Intr-adevăr, 
după cum menţionează şi Herodot, a urcat atunci o armată a 
faraonului Apries din ţara Nilului. Telul marşului lor nu a fost, 
însă, lerusalimul, dimpotrivă, Apries se pornise, pe apă şi pe 
uscat, împotriva oraşelor feniciene de coastă. 

Cercetătorii au găsit în fragmentele monumentelor egiptene 
dovezi ale prezenţei Egiptului la Tir şi Sidon în momentul acela. 

Astfel că a fost cum prezisese leremia: „lată, oştirea lui 
Faraon care va veni în ajutor se va întoarce în ţara sa, în Egipt” 
(leremia 37:7). Câteva zile mai târziu duşmanul era din nou în 
faţa  lerusalimului, asediul a fost continuat cu toată 
înverşunarea, prăbuşirea nu a mai putut fi oprită. 

„Atunci cetatea a fost luată şi toţi ostasii au fugit noaptea pe 


calea porţilor care se aflau între două ziduri, lângă grădina 
regelui.” (IV Regi 25:4). 

Pe baza rezultatelor săpăturilor, astăzi drumul pe care au 
fugit cei asediați poate fi reconstituit uşor. 

Regele lezechia întărise vechile ziduri de apărare ale cetăţii 
lui David în partea sudică printr-un al doilea zid (II Paralipomena 
32:5), al cărui traseu, însă, este încă neclar. 

În momentul în care duşmanul a pătruns în oraş printr-o breşă 
în zid, apărătorii s-au retras mai întâi în partea sudică a cetăţii, 
apărată de un zid dublu, şi abia după lăsarea întunericului au 
fugit printr-o poartă exterioară şi au ajuns, 


NOUL IMPERIUL 
BABILONIAN (585 î.Hr) 


sat, 


Fig. 61 


trecând dealurile, la lerihon. Regele Sedechia a fost prins. 
Copiii săi au fost „junghiati” în faţa ochilor lui, apoi i s-au scos lui 
ochii (IV Regi 25:7) - lege marţială babiloniană, dură, pentru 
trădători. Există mai multe reliefuri care stau mărturie pentru 
această pedeapsă îngrozitoare. 


lerusalimul este prädat; palatul regal si Templul sunt 
incendiate, zidul oraşului şi dispozitivele de apărare sunt făcute 
una cu pământul. Ordinul de distrugere i-a fost dat lui 
„Nebuzaradan, căpetenia gărzii” (IV Regi 25:8), un mare vizir 
care apare în relatarea babiloniană ca „Nabu-seri-indinnam”. În 
anul 587 î.Hr. A fost deportată din nou o parte a populaţiei (IV 
Regi 25:11). Nabucodonosor a exterminat casa regală a lui 
David, care domnise neîntrerupt timp de patru secole. Regatul 
luda a devenit provincie babiloniană. Cei rămaşi au organizat, 
din munţi, o mişcare de rezistenţă, căreia i-a căzut pradă 
administratorul Ghedalia, numit de Babilon. Unii sunt de părere 
că a treia deportare, ultima (leremia 52: 30), ar fi fost pedeapsa. 
Mici grupuri de iudei au ştiut să scape de ea, fugind în Egipt (IV 
Regi 25: 26; leremia 43:7). Vălul istoriei s-a lăsat peste o ţară 
depopulată. Triburile israelite se risipiseră în toate direcţiile. 


Unii savanţi, ca englezii S.A. Cook şi C.C. Torrey s-au opus 
tradiţiei biblice a exilului. În opinia lor n-a existat niciodată o 
deportare în masă din regatul luda, ci doar câţiva nobili au fost 
duşi în robia babiloniană. 

Prof. Albright, în schimb, nu oboseşte să sublinieze în scrierile 
sale cât de grele, cât de ample au fost distrugerile în regatul 
luda, încât rămâi mai degrabă cu impresia că babilonienii au 
făcut „curätenie” aici, aşa cum reiese şi din textul biblic. Atunci 
- cum a fost de fapt? La un an de la publicarea primei ediţii a 
cărţii de faţă a apărut o lucrare cu care un teolog protestant, 
Enno Janssen, tocmai îşi luase doctoratul la Universitatea Kiel. 
Cu hărnicia de albină a unui doctorand destoinic a adunat tot 
ceea ce spun Biblia şi cercetarea modernă despre situaţia din 
regatul pustiit luda în vremea exilului babilonian. Janssen nu a 
nesocotit nicidecum ceea ce Albright a accentuat atât de mult. 
Insă a adunat sistematic, cu acribie, ba chiar cu pedanterie ce 
oraşe fuseseră afectate cel mai tare, până unde mersese 
distrugerea aici şi în oraşele mai puţin lovite - în măsura în care 
se mai poate spune astăzi acest lucru - şi unde au mai existat 
locuitori şi în timpul exilului. Rezultatul i-ar putea surprinde pe 
cei cărora le este greu să renunţe la ideea că oraşele regatului 
luda fuseseră transformate în deşert. 

Desigur, distrugerile au fost mari şi nici pierderile umane 
cauzate de război, „valuri” de deportări şi execuţii nu au fost 


mici. Însă, cu toate acestea, mai existau oameni - chiar si la 
lerusalim, ba erau chiar şi preoţi printre ei -, care jeleau 
distrugerea Templului şi „mergeau după pâine”. Mai mult, 
oamenii din păturile mai sărace au primit chiar pământ de la 
babilonieni şi nici cei mai bine situaţi nu fuseseră exterminați 
sau deportaţi cu toţii. Din anumite afirmaţii ale Bibliei se poate 
deduce că încă mai existau oameni relativ avuti, care, de bine 
de rău, supravietuiserä catastrofei în „casele lor îmbrăcate” sau 
care cel puţin au fost în stare să-şi construiască (din nou), în 
perioada exilului, „case îmbrăcate” în regatul luda. Chiar şi 
guvernatorul pe care babilonienii l-au pus la început a fost un 
evreu pe nume Ghedalia. Biblia îl menţionează deja pe tatăl lui 
Ghedalia ca prieten şi ocrotitor al profetului leremia, iar când 
leremia a scăpat de la deportare, s-a dus la Ghedalia în Mitpa, 
unde se strânseseră în general toţi cei care mai rămăseseră din 
pătura superioară a iudeilor. Ghedalia a fost ucis până la urmă, 
după cum am menţionat deja, de un naţionalist iudeu, dar însuşi 
faptul că a existat un guvernator demonstrează că mai era ceva 
de guvernat. Că mai locuiau oameni în regatul luda, cu alte 
cuvinte. lar faptul că Ghedalia locuia la Miţpa (la nord de 
lerusalim) presupune, de fapt, ca Mitpa să fi fost încă o 
comunitate orăşenească. 

Nu dorim în niciun caz să bagatelizăm astfel ceea ce se 
întâmplase cu regatul luda. Dar poate că putem folosi aici 
experienţa timpului nostru, a oraşelor care au fost transformate 
în dărâmături în secolul nostru - a acelor oraşe din lumea 
întreagă care, în pofida pustiirii, a tuturor ororilor războiului, în 
pofida deportării locuitorilor lor şi în pofida vieţii nesigure 
cauzate de război au fost foarte departe de a fi complet 
depopulate. In rest, nici nu contează atât de mult ce a fost, ci, 
cel puţin la fel de mult, cum afli ceea ce este. Nimeni nu i-ar fi 
făcut în 1945 reproşuri unui autor care ar fi descris oraşe 
precum Coventry, Hiroshima, Stalingrad, Dresda sau Berlin ca 
fiind „complet distruse”. Şi dacă în leremia 34:22 se spune: 
„lată Eu voi da poruncă, zice Domnul... şi cetăţile lui luda le vor 
face pustiu nelocuit”, atunci aceste cuvinte exprimă ceea ce îi 
tulbura cel mai mult pe locuitorii regatului luda, dar poate şi mai 
mult pe cei duşi în exilul babilonian - faptul că bănuiau că se 
pierduse orice speranţă ca Vechiul Israel să se formeze din nou, 
în măreţia sa anterioară. Odată cu sfârşitului regatului sudic 


luda s-a sfârşit şi istoria vechiului Israel - şi a început istoria 
evreilor. 


In jurul anului 925 i.Hr., un elev din Ghezer a scrijelit, ca exercitiu de scris, acest 
„calendar țărănesc“ în calcar. Versul al patrulea din acest text, cel mai vechi din 
Palestina, a determinat statul Israel să cultive in la Ghezer. 

Foto: W.F. Albright, „The Archaeology of Palestine“, Penguin Books Ltd., Harmondsworth- 
Middlesex 


„lar... în al patrulea an al domniei lui Solomon peste Israel... @ început el să zidească 


templul Domnului“ (Ill Regi 6:1). Din curtea exterioară (in faţă jos) se trece printr-o 
poartă în curtea mijlocie, situată mai sus. Printr-o altă poartă se ajunge pe 0 seară 
la marea curte interioară, locul de întâlnire a comunităţii în fața Templului şi locul 
aducerii jertfelor. La intrarea în Templu se înalță de fiecare parte cei doi stâlpi de 
aramă, „lachin“ şi „Booz“ (Ill Regi 7:21). Alte trepte duc la pridvor, din care se intră în 
Sfânta, în spatele căreia se află o încăpere întunecoasă, Sfânta Sfintelor (reconstituire 
din secolul al XIX-lea după de Vogue). 

Foto: Editura Librairie Artheme Fayard, Paris 


Dreapta sus: Profesorul W.F. Albright (mijloc) şi W. Phillips 
(stânga) în regiunea Sinaiului. 
Foto: DI şi dna William B. Terry, Baltimore 


Dreapta jos: In vechiul regat al reginei din Saba, lângă anticul Marib din Yemen. o 
expediţie americană a scos la iveală, în 1951, dintr-o dunä de nisip cât casa un 
sanctuar impunător dedicat Lunii. j 
Foto: BASOR nr. 128, fig. 4, New Haven, Connecticut 


Vase de fildeş pentru farduri şi unguente, în forma unor rate care plutesc pe apă, 
arată meşteşugul făuritorilor de podoabe din Ugarit la copierea unor modele egiptene 
solicitate. 


„În ziua aceea va lua Domnul toate podoabele: inele, sori, lunite, cercei, brățări, 
văluri...“, astfel avertiza proorocul Isaia în secolul al VIll-lea î.Hr. 2680 de ani mai 
târziu, şeful expediției franceze de la „Capul de Fenicul“ declara în legătură cu 
pandantivele de aur prezentate aici: „Găsim în textele de la Ras-Şamra menţionate 
nu doar aceste pandantive, ci şi ornamentele pe care lahve, în pasajul citat din Isaia, 
vrea să le ia mândrelor fiice ale Sionului.“ 

Foto: University Press, Londra 


„Slujbaşul de al cărui braţ se sprijinea regele“ (IV Regi 7:2) era un purtător de chingi, aşa 
cum este ilustrat în acest relief de la Ninive, în spatele regelui asirian Assurbanipal — 
Asnafar al Vechiului Testament — şi al conducătorului cailor săi. 
Foto: Andre Parrot „Decouverte des mondes ensevilis“, ediţia franceză, Editura Delachaux & 
Niestle S.A., Neuchâtel, ediţia germană, Evangelischer Verlag, Zurich. 


Stela de bazalt a regelui biblic Mesa al Moabului a fost gäsitä in 1868 längä Dibon, 
în estul lordaniei, de misionarul Klein din Alsacia. Dateazä din jurul anului 850 î.Hr. 
şi relatează despre campania împotriva regatelor Israel şi luda, despre care citim în 
IV Regi 3. Pretiosul document (ce prezintă crăpături) a fost deteriorat de nomazi. 
Foto: Luvru, Paris 


Lângă poarta din zidul Samariei săpătorii au dat de două bănci de piatră. „... regele 
lui Israel şi losafat, regele ludei, s-au aşezat fiecare în tronul său, îmbrăcaţi în haine 
domneşti, pe locul dinaintea porţii Samariei“ (Ill Regi 22:10). 

Foto: Editura Engnell & Friedrichsen, Stockholm 


Bloc de informare al unui soldat iudeu dintr-un post de observatie cätre comandantul 
Lachisului, din anul 589 î.Hr. 


Foto: W.F. Albright, moştenitorii lui Sir Henry S. Wellcome, Londra 


Palatul regelui asirian Sargon al II-lea de la Khorsabad (reconstituire). 
Foto: Editura Engnell & Friedrichsen, Stockholm 


Prävälii pe străzi perfect drepte, din secolul al XV-lea î.Hr., au fost descoperite de 
arheologi francezi în vechiul Ugarit, pe malul Mării Mediterane. 


Tauri sälbatici si grifoni-sarpe impodobesc Poarta lui Istar din Babilon, dezgropatä de 
profesorul Koldewey. 


Foto: H.V. Morton „Through Lands of the Bible“, Methmen & Co., Londra 


Micăamuletă de aur din Ugarit, 
cu semnele caracteristice ale 
zeiței fertilității. 


Relief în fildeş al zeiței fertilității Canaanului, cu bustul gol, dintr-o grotă din cartierul 
portuar din Ugarit. 
Foto: University Press, Londra 


Din vechiul Gherasa, de pe cursul superior al räului Jabbok din estul lordaniei, s-au 
păstrat şiruri înalte de coloane ale unui forum. Pe vremea lui Hristos, multe oraşe de 
pe ambele părţi ale lordanului aveau, datorită templelor, teatrelor şi stadioanelor, un 
caracter grecesc. 

Foto: G. Ernst Wright, Chicago 


Privire din Samaria peste câmpia Izreel până la dealurile Galileei, pe ale căror coaste 
se întinde Nazaretul, şi la muntele Tabor (dreapta). Deasupra pasului umbros (stânga) 
se înalţă dealul vechiului Megiddo cu „marile grajduri ale regelui Solomon“. 

Foto: Oriental Institute, University of Chicago 

Pe „Via Dolorosa“, „Drumul durerii“, arcada Ecce Homo se bolteste deasupra sträzii 
inguste, acolo unde se spune cä Pilat, arätänd spre lisus, ar fi spus: „latä Omul!“ (loan 
19:5). Sub aceastä arcadä, L.H. Vincent a gäsit intr-adevär „locul numit pardosit cu 
pietre“, specific roman, mentionat de evanghelistul loan (loan 19:13). 

Foto: Arhiva istoricä de imagini Lolo Handke, Bad Berneck 


La Zidul Plângerii s-au păstrat fundaţiile uriaşe ale templului ridicat de Irod, în care 
lisus a zăbovit. Cele nouă şiruri inferioare ale vechiului zid exterior sunt făcute din 
blocuri de piatră gigantice, dintre care multe măsoară 5,5 pe 4,5 metri. „Invätätorule, 


priveşte ce fel de pietre şi ce clădiri!“ (Marcu 13:1). 
Foto: Arhiva istorică de imagini Lolo Handke, Bad Berneck 


O înregistrare fotografică a Giulgiului din Torino (dreapta), pe al cărei negativ (stânga) 
apare o faţă bărbătească pe care se pot recunoaşte umflăturile provocate de lovituri 
şi urme de sânge de la spini. 

Foto: Fred Jäger, Köln 

Domul Stâncii, din sud-estul oraşului, construit după cucerirea lerusalimului de către 
arabi în secolul al VII-lea, stă pe vechiul loc pe care mai întâi regele Solomon şi mai 
târziu Irod cel Mare au construit Templul. 

Foto: Arhiva istorică de imagini Lolo Handke, Bad Berneck 

Fragment de text de pe unul dintre sulurile de la Marea Moartă. 
Foto: Proprietatea culturală a Prusiei, înreg. Rauch 


Slujbă de Paşte ortodoxă în Biserica Sfântului Mormânt de la Ierusalim. Încă din 
perioada creştină timpurie se venerează aici locul calvarului şi al mormântului lui 
lisus. Arheologul britanic Kathleen M. Kenyon a dovedit că, pe vremea lui lisus, terenul 
pe care se înalţă astăzi biserica se afla încă în afara zidurilor oraşului şi, prin urmare, 
se poate să fi fost loc de execuţie şi de îngropăciune. 

Foto: Proprietatea culturală a Prusiei, înreg. 9, Werner Braun 


Reconstituire a metodei de crucificare obişnuite la romani, făcută pe baza indiciilor 
oferite de osemintele lui lohanan Ben Ha’galgol, găsite la Ghivat Hamivtar, la marginea 
de est a lerusalimului. 

Din: Jerry M. Landay: „Oraşe care tac — pietre sacre“, Bergisch Gladbach, 1973, p. 209 


Profesorul Willard F. Libby examinează, la Institutul de Fizică Nucleară al Universităţii 
Chicago, vârsta învelitoarei de pânză a unui sul cu textul proorocului Isaia, pe care un 
păstor l-a descoperit in 1947 într-o grotă de la Marea Moartă. Măsurarea din „ceasul 
atomic“, făcută după metoda C-14, arată că inul din care a fost tesutä pânza a crescut 
pe vremea lui Hristos! 

Foto: Town and Country Photographers, Chicago 


Profesorul G. Lankester Harding reconstituie fragmentele din Vechiul Testament de pe 
vremea lui Hristos, care au fost gäsite in 1949 intr-o grotä la Marea Moartä. 
Foto: Picture Post, Londra, august 1953 


PARTEA A VII-A 
De la exil la regatul Macabeilor 
(de la lezechiel la loan Hircan) 
Capitolul unu 
Marea şcoală a exilului 


Un sfat înțelept al profetului leremia * Firma Murashu şi Fiii, 
Nippur * Dobândă de 20% +» Ţăranii şi crescătorii de vite devin 
negustori * Koldewey eliberează Babilonul * Un plan al oraşului 
ca New Yorkul • Cel mai mare oraş al Lumii Vechi * Un turn de 
90 de metri la Babilon « Cameră de comerț pe cheiul Eufratului 


ZIDITI CASĂ ŞI TRÄITI; / FACEŢI GRĂDINI ŞI MÄNCATI ROADELE 
LOR! /... SĂ NU VĂ IMPUTINATI ACOLO, CI INMULTITI-VÄ! / 
CĂUTAŢI BINELE ŢĂRII IN CARE V-AM DUS ROBI... (leremia 29:4- 
7) 


„„le-a scris profetul leremia celor mai bătrâni, preoţilor, 
profeților, întregului popor care fusese deportat în Babilon din 
ordinul lui Nabucodonosor. 

Urmând sfatul său bine cumpănit, au căutat şi au găsit 
„binele ţării”; nu le-a mers rău. Exilul din Babilon nu poate fi 
comparat cu viaţa dură a fiului lui Israel pe malurile Nilului, la 
Pitom şi Ramses, pe vremea lui Moise. Cu câteva excepţii, nu a 
existat grejug (Isaia 47:6). Nicăieri nu se vorbeşte despre 
facerea cărămizilor pe malul Eufratului, deşi este de presupus 
că Babilonul era la vremea aceea cea mai mare fabrică de 
cărămizi a Lumii Vechi. Pentru că niciodată nu s-a construit în 
Mesopotamia atât de mult ca sub Nabucodonosor. 

Celor ce s-au ghidat după sfatul lui leremia le-a mers bine, 
unora chiar foarte bine. O familie care ajunsese departe a lăsat 
posterităţii actele prăfuite, scrise pe tăblițe de lut, ale firmei ei. 
Murashu şi Fiii - Mare bancă internaţională - Asigurări, contracte 
de arendă şi împrumut - Mobiliare şi imobiliare - Sediul 
administrativ la Nippur - filiale în toate locurile, aceasta era 
firma lor, cunoscută în toată lumea şi respectată, firma Lloyds a 
Mesopotamiei! 

Da, din 587 î.Hr., familia Murashu - strămutată din lerusalim - 
ajunsese departe. A devenit o firmă autohtonă. Era cunoscută 
încă din vremea perşilor în Mesopotamia. Actele firmei Murashu 


şi Fiii sunt bogate în detalii despre viaţa deportatilor, cum ar fi 
nume, ocupaţii, posesiuni. 

In birourile firmei Murashu şi Fiii era multă animaţie; timp de 
peste o sută cincizeci de ani s-au bucurat de multă consideraţie 
din partea clienţilor lor, indiferent dacă a fost vorba de arendasii 
unor mari proprietăţi şi porţiuni de canal sau de sclavi. Cine nu 
ştia să scrie, punea - atunci când, după o îndelungată tocmeală, 
se ajungea la momentul solemn al semnării actului - amprenta 
unghiei in locul numelui. Aceasta era, pentru martori, 
echivalentul celor „trei cruci”, simbolul analfabetilor în zilele 
noastre. 

Intr-o zi au venit la Murashu şi Fiii trei bijutieri. „Elil-aha-iddina 
şi Belsunu şi Hatin au grăit către Elil-nadin-sum, fiul lui Murashu, 
astfel: «În ceea ce priveşte inelul cu montură de smarald, care e 
făcut din aur, garantăm pentru durata de douăzeci de ani că 
smaraldul nu cade din inelul de aur. În ziua în care smaraldul 
cade din inelul de aur înainte de scurgerea celor douăzeci de 
ani, Elil-aha-iddina, Belsunu şi Hatin îi vor plăti lui Elil-nadin-sum 
o despăgubire de 10 mine de argint.»” Documentul este semnat 
de şapte persoane. Înainte de numele notarului se văd în lut trei 
amprente de unghie. Sunt „semnăturile” celor trei bijutieri 
necunoscători ai scrisului. 

Evreul exilat Mannudannijama a venit la Murashu şi Fiii pentru 
că voia să încheie un contract de arendă cu un babilonian 
pentru o turmă mare de animale: „13 berbeci bătrâni, 27 
berbeci de doi ani, 152 oi mari gestante, 40 berbeci de un an, 
40 miei de un an, un tap bătrân, un tap de doi ani... în total 276 
de animale mici «albe» şi «negre», mari şi mici... în schimbul 
predării... Pentru păşune, îngrijire şi pază a numitelor animale 
mici garantează Mannudannijama... Nippur, 25 Ulul... Semnat: 
unghia lui Mannudannijama.” 

Şi cautiunile pentru datornicii arestaţi se depuneau la bancă; 
aceasta avea departamente speciale pentru toate vicisitudinile 
vieţii! 

Dobânda era de 20 de procente şi, nota bene, nu fusese 
introdusă de Murashu. Aceasta era atunci dobânda obişnuită. 

Murashu şi Fiii pot fi consideraţi un exemplu pentru meseria 
care le este proprie fiilor lui Israel din vremea exilului. A devenit 
pentru ei meseria prin excelenţă şi astfel a rămas până astăzi: 
meseria de comerciant, de negustor. În patria lor existaseră 


numai tärani, coloni, crescätori de vite si mestesugari. Legea lui 
Israel nu cunoştea reglementări referitoare la comerţ; acesta le 
era străin. Cuvântul „canaaniţi” era pentru ei identic cu 
„mämulari”, „negustori”, iar păcatele lor le biciuiau din plin 
profeţii. „Canaan ţine în mână un cântar strâmb şi la cântărire îi 
place să înşele!”, striga Osea (Osea 12:8; Amos 8:5-6). 

Trecerea la această meserie rău văzută până atunci a fost - 
ceea ce rareori se înţelege corect - neobişnuit de înţeleaptă. 
Pentru că aceasta s-a dovedit a fi, pe lângă faptul că au ţinut cu 
dinţii de vechea credinţă, soluţia salvatoare pentru continuarea 
existenţei lui Israel ca popor. Ca ţărani şi colonişti, imprästiati 
unul câte unul în acea ţară străină, înrudiţi şi încuscriţi cu un 
popor diferit, în câteva generaţii ar fi fost absorbiți şi ar fi pierit. 
Noua meserie le conditiona şederea în comunităţi mai mari sau 
mari, în interiorul cărora îşi puteau constitui o comunitate a lor 
şi îl puteau sluji pe Dumnezeu. Acest lucru le-a dat coeziune şi 
continuitate. 

Fiii lui Israel nu şi-ar fi putut dori un loc mai bun în care să-şi 
facă ucenicia. Pentru oraşele şi metropolele din lumea întreagă, 
care de acum încolo vor deveni patria celor fără patrie, 
Babilonul, ca centru internaţional al comerţului, industriei şi 
traficului, a fost marea şcoală. Metropola, ale cărei ruine după 
două mii şi jumătate de ani încă ne lasă să bănuim puterea şi 
măreţia de odinioară, nu avea egal în Lumea Veche. 

La 100 de kilometri sud de animația Bagdadului, deşertul este 
sfâşiat, răscolit, brăzdat. Cât vezi cu ochii se întinde un amestec 
de şanţuri, mormane de moloz şi puțuri, mărturii ale campaniei 
de 18 ani a unor arheologi germani, în care prof. Robert 
Koldewey a reuşit să aducă din nou la lumina zilei legendarul 
Babilon. 

La nici patru decenii de la săpături, situl oferă priveliştea unui 
haos dezolant. Vântul şi nisipul acoperă la loc scheletul uriaş al 
bătrânei metropole, încet, dar inevitabil. Doar într-o parte se 
mai înalţă câteva turnuri masive, cu contururi clare. Pereţii lor 
de cărămidă, cândva acoperiţi cu faianţă colorată, sunt goi 
acum. Aici, la poarta lui Istar, începea lungul drum al 
procesiunii. Acolo unde se termină acesta, în partea cealaltă a 
oraşului, o cocoaşă uriaşă depune mărturie despre existenţa 
unuia dintre cele mai înalte edificii ale Lumii Vechi, Turnul din 
Babilon. 


Strălucirea şi splendoarea, puterea si măreţia oraşului care „a 
păcătuit împotriva Domnului” (leremia 50:14) au căzut pradă 
distrugerii, au dispărut. Şi n-a mai fost locuit vreodată. S-ar fi 
putut împlini mai desăvârşit prezicerea profetului Isaia? 

„Atunci Babilonul, podoaba împărăţiilor, cununa mândriei 
Caldeilor, fi-va ca Sodoma şi ca Gomora, pe care Dumnezeu le-a 
nimicit. / Nu va mai fi locuit în veci şi din neam în neam...” 

„Ci numai animale sălbatice se vor sălăşlui într-însul, şi 
bufnitele vor locui prin case, strutii îşi vor face cuiburi acolo... / 
Şacalii vor urla în palatele lor şi lupii în casele lor de 
petrecere...” (Isaia 13:19-22). 

De mult au părăsit locul atât şacalii si bufnitele, cât şi strutii. 
Chiar şi uriaşul Eufrat, în ale cărui ape s-au oglindit cândva 
zidurile masive şi turnul înalt până la cer, i-a întors spatele. Şi-a 
căutat o albie nouă. Doar silueta unor palmieri indică, departe, 
noul său curs. Mica aşezare arabă „babil” păstrează în numele 
ei amintirea mândrului oraş; este situată la câţiva kilometri nord 
de mine. 

„Halta Babylon” scrie în arabă şi engleză pe indicatorul din 
staţia trenului de Bagdad, din care coboară, la câteva sute de 
metri de coline, vizitatorii acum rari, veniţi pentru o raită prin 
minele pustii, maro-gălbui. Aici îi cuprinde liniştea completă a 
izolării totale. 

Ruinele au păzit, ca pe comorile lor cele mai de preţ, 
documente de o valoare inestimabilă; datorită acestora, 
posteritatea îşi poate face o imagine exactă a perioadei exilului 
evreiesc, care a fost şi perioada de maximă înflorire a 
Babilonului. 

„Oare nu este acesta Babilonul cel mare, pe care l-am clădit 
eu întru tăria puterii mele şi spre cinstea strălucirii mele, ca 
reşedinţă regală?” (Daniel 4: 27). Aceste cuvinte, pe care Daniel 
le pune în gura lui Nabucodonosor, nu sunt exagerate. Aproape 
niciun alt suveran din trecut nu a construit cu atâta hărnicie. 
Prea puţin este vorba despre chestiuni de război, cuceriri şi 
campanii militare. În prim-plan se află mereu activitatea 
edilitară a lui Nabucodonosor. Sute de mii de cărămizi poartă 
numele său, iar de la multe construcţii s-au păstrat planurile. 
Babilonul a întrecut realmente toate oraşele Orientului antic, a 
fost mai mare decât Teba, Memfis sau Ur, mai mare chiar decât 
Ninive. 


„Orasul interior, care este plin de clädiri cu trei si cu patru 
etaje, este tăiat de numeroase străzi drepte, în direcţia cealaltă, 
precum şi de-a curmezişul, care ajung până dincoace, la râu”, 
astfel îl mai văzuse Herodot însuşi. Planul oraşului Babilon 
aminteşte de şabloanele marilor oraşe americane. 

Din Palestina, iar mândrul lerusalim nu face excepţie, 
deportații nu cunoşteau decât străzi înguste, întortocheate, ba, 
de fapt, doar ulite. În Babilon, în schimb, străzile erau late ca 
nişte bulevarde şi drepte, ca trase cu rigla. Fiecare purta 
numele unuia dintre zeii panteonului babilonian. Pe malul stâng 
al râului erau strada Marduk şi strada Zababa. Se întretăiau în 
unghi drept cu strada lui Sân, zeul lunii, şi a lui Enlil, „stăpânul 
lumii”. Pe malul drept se întindea de la est spre vest strada 
Adad. Aceasta se intersecta cu strada lui Şamaş, zeul soarelui. 

Babilonul nu era doar o metropolă a comerţului, ci şi a 
cultelor, după cum reiese dintr-o inscripţie: „In total sunt în 
Babilon 53 de temple ale zeilor mari, 55 de capele ale lui 
Marduk, 300 de capele pentru zeitățile pământului, 600 pentru 
zeitățile cerului, 180 de altare pentru zeiţa Istar, 180 pentru zeii 
Nergal şi Adad şi 12 alte altare pentru diferitii zei.” 

Un asemenea politeism, cu culte şi ritualuri care merg până la 
prostituţia publică, trebuie să-i fi dat oraşului, după concepţiile 
de astăzi, un aspect de bâlci anual. 

„Însă cel mai urât obicei al babilonienilor este următorul”, 
spune şocat Herodot (|. 199): „Fiecare femeie a ţării trebuie să 
se aşeze în sanctuarul Afroditei şi o dată în viaţă să se amestece 
cu un străin... Şi abia după ce s-a amestecat şi i-a slujit zeiţei, 
vine acasă de acolo; iar de acum niciun dar nu este atât de 
mare ca să o poţi cuceri cu el. Toate, însă, care sunt dăruite cu 
frumuseţe şi măreție, scapă repede; dar cele lipsite de farmec 
dintre ele aşteaptă vreme îndelungată fără a putea împlini 
legea; ba, unele sau altele aşteaptă chiar un răstimp de trei sau 
patru ani.” 

Evreilor aflaţi în exil le-au rămas neşterse în memorie 
tentatiile şi ispitele neobişnuite care făceau parte din viaţa de zi 
cu zi a Babilonului. Timp de secole, până în timpul lui Hristos, 
splendida metropolă a fost „Babilonul cel mare, mama 
desfrânatelor şi a uräciunilor pământului” (Apocalipsa 17:5). 
Sintagma „Babilon, oraş al păcatului” se regăseşte în toate 
limbile moderne. 


30.000 de metri cubi de moloz au fost nevoiţi să îndepărteze 
cercetătorii germani pe malul Eufratului până când au eliberat o 
parte a templului lui Marduk, care fusese extins şi pe vremea lui 
Nabucodonosor. Edificiul măsura, împreună cu spaţiile anexe, 
450 pe 550 de metri! Vizavi de templu se înălța ziguratul, turnul 
sanctuarului lui Marduk. 

„Haidem să facem cărămizi şi să le ardem cu foc!» Şi au 
folosit cărămida în loc de piatră, iar smoala în loc de var. / Şi au 
zis iarăşi: «Haidem să ne facem un oraş şi un turn al cărui vârf 
să ajungă la cer şi sa ne facem faimă...»” (Facerea 11:3, 4). 

Chiar şi tehnica de construcţie a turnului Babilonului indicată 
de Biblie corespunde rezultatelor cercetării. La construcţie s-au 
folosit, după cum confirmă investigaţiile, în special la fundaţie, 
într-adevăr numai cărămizi cu bitum. Acest lucra era evident 
necesar, din „motive de poliţie edilitară”, pentru siguranţa 
clădirii, deoarece, atunci când se construia în apropierea râului, 
trebuiau luate în consideratia creşterea regulată a nivelului apei 
şi umiditatea permanentă a solului. De aceea, la fundaţie şi la 
ziduri se folosea smoala, pentru a le face impermeabile şi 
rezistente. 

inceputul construcţiei este menţionat în Întâia Carte a lui 
Moise şi se întâmplă încă înainte de vremea patriarhilor. Avraam 
a trăit, după cum s-a crezut că s-ar putea deduce din 
documentele descoperite la Mari, în secolul al XIX-lea î.Hr. O 
contradicţie? Istoria turnului „al cărui vârf să ajungă la cer” ne 
poartă într-un trecut întunecat. Nu doar o dată a fost distrus şi 
reconstruit. După moartea lui Hammurabi, hititii au încercat să 
facă una cu pământul uriaşa construcţie. Nabucodonosor doar l- 
a renovat. 

Şapte trepte, „şapte cuburi” se inältau unul peste altul. 
Tăbliţa unui „arhitect”, găsită în templu, spune explicit că 
lungimea, lăţimea şi înălţimea sunt identice şi că doar terasele 
au dimensiuni diferite. Pentru latura fundaţiei se indică 
lungimea de 89 de metri şi ceva. Arheologii au măsurat 91,5 
metri. În consecinţă, turnul trebuie să fi fost înalt de aproximativ 
90 de metri. 

Şi turnul din Babilon s-a aflat în slujba unui cult întunecat. 
Herodot scrie despre acest lucra: „Pe ultimul turn se află un 
templu mare, iar în templu este întinsă o pernă mare şi în faţa ei 
este aşezată o masă din aur. O statuie se află acolo înăuntru, 


dar nu în picioare, şi nici nu-şi petrece noaptea acolo niciun om 
în afară de o femeie dintre locuitori, pe care zeul singur şi-o 
alege dintre toate, cum spun caldeii, preoţii acestui zeu. Şi mai 
pretind tot ei, ceea ce pe mine nu m-au făcut să cred, că zeul 
însuşi vizitează templul şi se odihneşte pe pernă, cum este cazul 
şi în Teba egipteană, după spusele egiptenilor; pentru că şi 
acolo doarme o femeie în sanctuarul lui Zeus din Teba...” 

Pe străzile şi în pieţele dintre temple, capele şi altare 
prosperau afacerile, înflorea comerţul. Procesiuni festive, 
caravane încărcate, căruţe de negustori, preoţi, pelerini, 
comercianţi alcătuiau un amestec colorat şi zgomotos. In viaţa 
de zi cu zi a Babilonului serviciul divin şi afacerile se atingeau 
atât de mult, încât se întrepătrundeau, ca în temple. Ce altceva 
ar fi putut face preoţii cu toate jertfele, cu toate „zeciuielile” 
care ajungeau zilnic pe altare şi care erau în mare parte 
alterabile, decât să le transforme cât mai repede în bani? Ca şi 
în Ur, si în Babilon administraţiile templelor dispuneau de 
magazii proprii, depozite proprii cu vânzare. Pentru a obţine un 
câştig din plasarea banilor, aveau chiar şi bănci proprii. 

In faţa zidurilor duble, care erau atât de late, „încât poate 
merge pe ele un atelaj cu patru cai”, se aflau „camerele de 
comerţ”. Pe malul râului se fixau preţurile, se stabileau valorile 
de schimb ale bunurilor sosite pe vapoare. „Carum”, „chei” se 
numea în babiloniană locul pe care noi îl numim „bursă”. Odată 
cu cheiul, cu bursa, Occidentul a preluat şi sistemele de măsură 
şi de greutate ale centrului comercial Babilon! 

Chiar dacă evreii căutaseră şi găsiseră „binele oraşului”, chiar 
dacă invätaserä multe în oraşele Babiloniei pentru generaţiile 
viitoare şi îşi lărgiseră perspectiva, chiar dacă îşi imbunätätiserä 
standardul de viaţă, ceea ce avea să fie de folos generaţiilor 
viitoare în multe privinţe, dorul de mica lor patrie îndepărtată de 
pe malul lordanului a rămas nestins în inima lor. Nu puteau uita 
cetatea lui David, nu puteau uita lerusalimul lor. „La râul 
Babilonului, acolo am şezut şi am plâns, când ne-am adus 
aminte de Sion” (Psalmul 136). Acestea nu sunt vorbe goale. 
Căci câteva mii de oameni au pornit pe dificilul drum al 
întoarcerii. Au reconstruit oraşul distrus şi Templul lui lahve. 
Aceasta nu s-ar fi întâmplat niciodată dacă nu ar fi existat 
dorinţa arzătoare de a se întoarce în patria pierdută. 


Capitolul doi 
Soarele Orientului antic se stinge 


În Lumea Veche în jurul anului 500 î.Hr. + Ultimele zväcniri 
înainte de prăbuşire + Refugiul in trecut * Nabonid restaureazä 
clădiri străvechi * Primul muzeu al lumii la Ur » Mari regate 
semite se stâng ° Ceasul naşterii Apusului 


IATĂ NENOROCIREA SE ÎNTINDE DE LA NEAM LA NEAM ŞI VIJELIE 
MARE SE RIDICĂ DE LA MARGINILE PĂMÂNTULUI. (leremia 
25:32) 


Arătătoarele ceasului lumii se apropie de anul 500 î.Hr. 
Orientul antic duce în spate peste trei milenii. Popoarele din 
Semiluna Fertilă şi de pe Nil au îmbătrânit, substanţa lor 
creatoare s-a epuizat, şi-au îndeplinit sarcina şi se apropie 
timpul când vor dispărea de pe scena istoriei. 

Soarele Orientului antic se pregăteşte de apus, iar popoarele 
sale devin vag conştiente de noaptea care vine. 

In cei obosiţi se aprinde pentru ultima dată flacăra voinţei de 
a face ceva; încă o dată îşi adună puterile. Din Egipt până în 
ţările de pe Tigru şi de pe Eufrat trece un fel de ultim protest 
împotriva căderii în insignifiantä. S-au gândit, privind în urmă, la 
rolul lor important pe scena lumii? Aproape că ai crede asta; 
conducătorii lor privesc la marile modele ale unui trecut plin de 
strălucire. Ei cred că, prin noi zväcniri de putere, opresc 
inevitabilul. 

Faraonii Necho şi Apries fac eforturi să recucerească Siria şi 
Palestina. Regatul Vechi şi „campaniile sale împotriva Asiei” 
sunt idealul celei de a 26-a dinastii. S-au construit flote mari şi 
s-a încercat reabilitarea vechiului canal dintre Nil şi Marea Rosie. 

Chiar dacă noile demonstraţii de putere nu dau roade, chiar 
dacă armele nu au succes, împrumuturile de la marile modele 
din perioada de glorie a construirii piramidelor au ca efect 
revigorarea altor domenii. Pictorii şi sculptorii copiază operele 
marilor înaintaşi. Numele unor faraoni din mileniul al Ill-lea î.Hr. 
Sunt scrijelite în noi scarabei. Se reintroduc titluri străvechi în 
serviciul public şi, la curte, aparatul administrativ şi cel public 
comută, ca să spunem aşa, pe „antic”. 

Lucruri asemănătoare se întâmplă pe coasta Mării 


Mediterane, in Fenicia. In 814 i.Hr. Conform traditiei, ceva mai 
târziu după descoperirile arheologice, a fost întemeiată 
Cartagina, colonia nord-africană a oraşului Tir. La momentul 
acesta, puterea comercială maritimă feniciană a atins apogeul. 
Posedă filiale comerciale şi baze de susţinere pe malul Mării 
Mediterane, de la Marea Neagră până la strâmtoarea Gibraltar. 
O sută de ani mai târziu grecii îşi iau în primire moştenirea 
comercială la nivel mondial. Poate că Sanchuniathon îşi scrie 
acum „antichitätile feniciene”, poate că acum copiază texte şi 
inscripţii vechi pe care, mult mai târziu, Philon din Byblos le 
foloseşte ca izvoare istorice. 

Cu Assurbanipal imperiul asirienilor se află la zenitul puterii 
sale; se întinde de la Golful Persic până la Egiptul de Sus. Tigrul 
Orientului antic este sătul, iar stăpânitorul celui mai puternic 
popor de cuceritori pune să i se facă portretul, culcat pe perne 
moi sub o boltă de viță-de-vie, în timp ce i se serveşte o cupă de 
vin. Alcătuirea primului anticariat, a celei mai mari biblioteci a 
Lumii Vechi, este hobby-ul lui. Din ordinul lui se scormoneste în 
magaziile vechilor temple, în căutarea unor documente 
pierdute. Scribii săi fac copii după mii de tăblițe din vremea 
marelui Sargon I (2350 î.Hr.). Hobby-ul fratelui său 
Samassumukin din Babilonia a mers chiar mai departe. Acesta a 
pus să fie notate evenimentele actuale în străvechea limbă a 
sumerienilor. 

Si pe Nabucodonosor, ultimul mare conducätor de pe tronul 
Babilonului, îl chinuie nostalgia lucrurilor de mult trecute. 
Cronicarii de la curtea lui erau obligaţi să scrie inscripţii în limba 
babiloniană veche, pe care nici n-o mai vorbea, nici n-o mai 
citea nimeni. Sub caldei, arhitectura şi literatura au înflorit încă 
o dată. 

In urma studierii corpurilor cereşti, astrologia a făcut progrese 
nebănuite. Au reuşit să calculeze dinainte eclipsele de Soare şi 
de Lună. La şcoala de astronomie de la Babilon s-a început, în 
jurul anului 750 î.Hr., notarea observaţiilor legate de corpurile 
cereşti, care au fost continuate fără întrerupere timp de trei 
sute cincizeci de ani, cel mai lung şir de observaţii astronomice 
din toate timpurile. Calculele le depăşesc, ca precizie, încă până 
în secolul al XVIII-lea, pe cele ale astronomilor europeni. 

Nabonid s-ar putea să fi fost primul arheolog al lumii. Acest 
ultim stăpânitor babilonian a pus să fie dezgropate sanctuare şi 


temple decäzute, să fie descifrate şi traduse vechi inscripţii. A 
renovat, după cum a reieşit din descoperirile de la Tell al- 
Mugayyar, ziguratul din Ur, care căzuse pradă distrugerii. 

Prinţesa Bel-Şalti-Nannar, sora biblicului Belsatar, a împărtăşit 
interesele tatălui ei Nabonid. Wooley a descoperit într-o clădire- 
anexă a templului din Ur, unde ea oficia ca preoteasă, un 
adevărat muzeu cu piese din state ale sudului Mesopotamiei - 
probabil primul muzeu al lumii. Prinţesa chiar îşi inventariase cu 
grijă colecţia, piesă cu piesă, pe un cilindru de lut. Acesta este, 
după expresia lui Wooley, „cel mai vechi ghid de muzeu 
cunoscut”. 

Un singur popor - divizat şi, la vremea aceea, împrăştiat prin 
toată Semiluna Fertilă - nu cade pradă satietätii, amortirii: fiii lui 
Israel, urmaşii patriarhilor, sunt plini de speranţe arzătoare, au 
un obiectiv precis. Ei nu pier; ei găsesc puterea de a se salva, 
trecând dincolo, în noi milenii - până în ziua de astăzi. 

Timp de un mileniu şi jumătate a iradiat din Semiluna Fertilă, 
cel mai vechi centra de cultură şi de civilizaţie din Epoca Pietrei 
încoace, cea mai vie lumină a omenirii. În jurul anului 500 î.Hr. 
Incepe să coboare, imperceptibil, dar de neoprit, întunericul 
asupra ţărilor şi popoarelor care purtau în ele sămânţa a tot 
ceea ce avea să vină - în alte ţări. 

O strălucire nouă se arată deja pe dealurile Iranului; vin persii. 
Marile state semite şi Egiptul şi-au îndeplinit sarcina istorică; 
cea mai importantă şi decisivă perioadă a omenirii tinere a 
ajutat la pregătirea terenului pentru imperiile indo-germane 
care vor da naştere Occidentului - Europa. 

Din colţul sud-estic cel mai îndepărtat al continentului lumina 
se deplasează tot mai departe spre vest. Din Grecia spre Roma, 
peste bariera Alpilor, peste Europa de Vest în sus, în 
Scandinavia şi în Insulele Britanice. Ex oriente lux! 

Pe drumul său înfloresc, în câteva secole, noi culturi şi 
civilizaţii, arta atinge culmi nebănuite de frumuseţe şi armonie, 
mintea omenească pătrunde în ştiinţele naturii şi produce 
filosofia grecilor, atingând piscuri la care Orientul antic nu 
avusese acces. 

Pe drumul său, lumina duce şi moştenirea variată, colorată a 
Orientului antic, de la utilul sistem de măsuri şi greutăţi până la 
astronomie, şi împreună cu acesta scrierea, alfabetul şi... Biblia. 


Capitolul trei 
Cirus, regele persilor 


Două vise celebre * Cirus uneşte Media si Persia * Inscripția de 
pe perete + Belsatar a fost doar print moştenitor * Intrare 
paşnică în Babilon » Toleranta perșilor 


AŞA ZICE DOMNUL UNSULUI SĂU CIRUS, PE CARE ÎL ŢINE DE 
MÂNA LUI CEA DREAPTĂ, CA SĂ DOBOARE NEAMURILE ÎNAINTEA 
LUI ŞI CA SĂ DEZLEGE CINGĂTORILE REGILOR, SĂ DESCHIDĂ 
PORŢILE ÎNAINTEA LUI ŞI CA ELE SĂ NU MAI FIE ÎNCHISE... (Isaia 
45:1) 


La şase ani după moartea lui Nabucodonosor, în 556 î.Hr., se 
suie pe tronul babilonian Nabonid, „primul arheolog”. El va fi 
ultimul suveran al Mesopotamiei. Evenimentele din podişul 
lranului sugerează că istoria lumii se grăbeşte spre o răsturnare 
uriaşă. 

La cinci ani după urcarea pe tron a lui Nabonid începe, odată 
cu domnia persanilor, noua eră. 

Mezii - de la căderea oraşului Ninive în 612 î.Hr. Moştenitorii 
imperiului asirian zdrobit, împreună cu babilonienii - sunt învinşi 
pe neaşteptate de vecinul şi vasalul lor persan. Astiage, regele 
mezilor, este învins de propriul său nepot, Cirus. 

Marile figuri ale Antichității obişnuiau să-şi anunţe venirea 
într-un mod aparte; adesea, prin circumstanţele remarcabile ale 
naşterii lor ieşeau din cadrul contemporan obişnuit. Destinul lui 
Cirus l-au hotărât, în consecinţă, două vise neobişnuite. Acestea 
au trecut în Orientul antic din gură în gură şi astfel au ajuns la 
Herodot, care povesteşte: 

„Lui Astiage i s-a născut o fiică, pe care a numit-o Mandana. 
Şi a visat Astiage că din aceasta curgea atâta apă, încât umplea 
tot oraşul său, ba inunda chiar toată Asia. El le-a arătat viziunea 
tâlcuitorilor de vise dintre magii săi şi s-a speriat când aceştia i 
le-au spus pe toate. Drept care nu a dat-o pe Mandana, care era 
deja la vârsta măritişului, nici unui med, de frica viziunii; ci a 
dat-o unui persan, cu numele Cambise... 

Pe când trăia acum Mandana împreună cu Cambise, Astiage a 
avut în primul an o altă viziune. Se întâmpla că din poala 
aceleiaşi fiice creştea o viță-de-vie, iar viță-de-vie acoperea 


întreaga Asie. Asta a văzut, le-a arătat tälmäcitorilor de vise şi a 
pus apoi să fie adusă din ţara perşilor fiica sa, care stătea să 
nască. Şi când a ajuns aici, a păzit-o, decis să ucidă rodul 
pântecelui ei; pentru că, după viziunea sa, magii cei cunoscători 
de vise îi preziseseră că vlăstarul fiicei sale avea să devină rege 
în locul său. Tocmai de aceea stătea de pază Astiage, iar când s- 
a născut Cirus a pus să fie chemat Harpagos, care era din casa 
lui şi cel mai de încredere dintre mezi... Către el a grăit acum 
Astiage: «... ia copilul acesta, pe care l-a născut Mandana, du-l 
în casa ta şi omoarä-l...»” 

Pe Harpagos nu l-a lăsat inima să ducă la îndeplinire porunca 
bunicului de a-l ucide pe copil, la fel cum nu l-a lăsat inima nici 
pe un păstor de vite, căruia îi dăduse porunca mai departe. Si 
Cirus a rămas în viaţă. 

Nu doar naşterea şi tinereţea lui Cirus sunt îmbrăcate în 
legendă. Acest prinţ din dinastia persană a Ahemenizilor a 
stârnit mai mult decât oricare alt suveran al Lumii Vechi fantezia 
popoarelor, le-a trezit admiraţia. Grecul Xenofon glorifică 
întemeierea statului realizată de el într-un roman întreg, 
Ciropedia. 

Biblia îl păstrează în memorie ca pe aducătorul de lumină. 
Ascensiunea lui extrem de rapidă şi de strălucitoare nu este 
pătată de niciun act de violenţă. Politica lui inteligentă, tolerantă 
îl face una dintre figurile cele mai simpatice ale Orientului antic. 
Caracteristica cea mai detestabilă a suveranilor orientali 
dinaintea lui, cruzimea despotică, îi este străină acestui persan. 

Persoana lui Cirus devine istoric palpabilă în 553 î.Hr. In acest 
an cucereşte Ecbatana, capitala regatului mezilor. Regescul său 
bunic Astiage trebuie să plece în exil. Cirus contopeşte Media cu 
Regatul Persan. Babilon, Lydia din Asia Mică şi Sparta formează 
o alianţă împotriva învingătorului. Regele lidian Cresus - numele 
său este şi astăzi sinonim cu o mare bogăţie - îl atacă pe 
persan. Cirus cucereşte capitala Sardes şi îl învinge. 

Calea spre Babilon este liberă, Babilonul se află - ce tentatie! 
— în faţa lui. 

Pe fundalul acestei situaţii a luat naştere o poveste 
misterioasă şi stranie, care - transmisă de Biblie - a preocupat 
intens fantezia popoarelor occidentale: 

„Regele Belsatar a făcut un mare ospät pentru o mie din 
dregătorii săi şi în faţa celor o mie a băut vin. Ei au băut vin şi 


au preamărit pe dumnezeii de aur, de argint, de aramă, de fier, 
de lemn şi de piatră. În aceeaşi clipă au ieşit degetele unei 
mâini de om, care au scris în faţa sfeşnicului celui mare pe 
tencuiala peretelui palatului regal, şi regele a văzut vârful 
degetelor mâinii care scria. Atunci faţa regelui s-a îngălbenit şi 
gândurile lui s-au tulburat; încheieturile coapselor sale au slăbit, 
iar genunchii se izbeau unul de altul neîncetat. Regele a început 
să strige din toate puterile să i se aducă prezicătorii, caldeii şi 
tâlcuitorii de semne. Atunci el a prins a grăi şi a zis tuturor 
inteleptilor din Babilon: «Oricine va citi scrisul acesta şi îmi va 
arăta tâlcuirea lui va fi îmbrăcat în veşmânt de purpură, lanţ de 
aur i se va pune împrejurul gâtului şi va cärmui ca al treilea în 
regatul meu»” (Daniel 5:1,4-7). „Mene, mene, techel, ufarsin” 
au fost cuvintele de pe perete, devenite celebre. Acestea 
înseamnă: „Dumnezeu a numărat zilele regatului tău şi i-a pus 
capăt”, „l-a cântărit în cântar şi l-a găsit uşor”, „a împărţit 
regatul tău şi l-a dat Mezilor şi Perşilor” (Daniel 5:25-28). 

Atunci când losif, în Egipt, a ştiut să tâlcuiască visele 
faraonului cu cele şapte vaci grase şi cele şapte vaci slabe şi cu 
spicele, a devenit al doilea om al imperiului, Mare Vizir. 

Ce însemna acel „al treilea în regatul meu”, promis ca 
răsplată pentru descifrarea bizarei scrieri? 

Această afirmaţie a Bibliei era de neînțeles şi şi-a găsit 
explicaţia abia cu ajutorul arheologiei. 

Cine a fost Belsatar se ştie astăzi cu siguranţă din textele 
cuneiforme ale propriului său tată. El nu a fost, aşa cum afirmă 
Cartea lui Daniel (5:2), fiul lui Nabucodonosor, ci al lui Nabonid, 
care spune într-o inscripţie: „Si în inima lui Belsatar, fiul meu 
întâi născut, vlăstarul coapsei mele, aşază teama de 
dumnezeiasca ta măreție, ca să nu comită niciun păcat şi ca să 
aibă destul din bogăţiile vieţii.” 

De aici reiese limpede că Belşaţar era print moştenitor, 
aşadar al doilea om în Babilon. De aceea nu putea oferi decât 
rangul al treilea. 

Povestirea despre ospätul lui Belsatar şi scrisul de pe perete 
reflectă, din perspectivă profetică, situaţia politică a vremii: în 
anul 539 î.Hr. Cirus s-a întors împotriva lui Nabonid, şi armata 
babiloniană a fost înfrântă. Cu aceasta, ceasurile ultimului mare 
imperiu din Mesopotamia erau numărate. 

„Coboară-te şi sezi în ţărână, fecioară, fiica Babilonului, stai 


pe pământ fără tron, fiică a Caldeilor, că nu te va mai numi 
nimeni pe tine gingaşă şi plăcută!” (Isaia 47:1). 

La un an după luptă, Cirus regele perşilor intră în Babilonul 
învins. 

Hitiţii, casiţii, asirienii îi pregătiseră adesea aceeaşi soartă 
uriaşului oraş. Această cucerire, însă, iese din sabloane; este 
fără precedent în metodele de război ale Orientului antic. De 
data aceasta nu se înalţă coloane de fum din spatele unor ziduri 
sfărâmate, niciun templu, niciun palat nu este făcut una cu 
pământul, nicio casă jefuită, nimeni nu este căsăpit sau tras în 
ţeapă. Cilindrul de lut al lui Cirus relatează în scriere babiloniană 
cum au decurs lucrurile de data aceasta. 

„Când am intrat paşnic în Babilon, când, în strigăte de triumf 
şi bucurie, mi-am aşezat locuinţa domniei în palatul prinților, 
Marduk, marele stăpân, mi-a deschis inima largă a 
babilonienilor, în timp ce eu în fiecare zi am avut grijă să-l 
cinstesc. Trupele mele întinse s-au preumblat paşnic prin 
Babilon, întregul Summer şi Akkadul nu s-au lăsat înspăimântate 
de nimeni. M-am îngrijit cu bucurie de interiorul Babilonului şi de 
toate oraşele lui. Pe locuitorii Babilonului... i-am eliberat de jugul 
pe care nu se cuvenea să-l poarte. Decăderea locuinţei lor am 
reparat-o, tristeţea lor am topit-o... Eu sunt Cirus, regele 
întregului, marele rege, puternicul rege, rege al Babilonului, 
rege al Sumerului şi al Akkadului, rege al celor patru colţuri ale 
lumii...” 

Ultimele fraze aproape ne fac să credem că cronicarul biblic a 
cunoscut textul cilindrului. „Aşa zice Cirus, regele Perşilor: Toate 
regatele pământului, Domnul Dumnezeul cerului mi le-a dat 
mie...” (II Paralipomena 36:23). Era un lucru neobişnuit ca un 
suveran să aibă înscrisă în platforma-program toleranța, inclusiv 
cea faţă de culte. Acesta a fost primul lucru remarcat la regele 
perşilor. 

După intrarea sa în Babilon, Cirus porunceşte neîntârziat să 
fie refăcute reprezentările şi altarele zeităților populare. EI are 
grijă să îl venereze în fiecare zi pe zeul principal al oraşului, 
Marduk. In oraşul Ur face acelaşi lucru. Pe un cilindru de lut care 
s-a păstrat în ruine, Cirus spune el însuşi: „Sân, cel care 
luminează cerul şi pământul, prin semnul lui favorabil a dat în 
mâinile mele cele patru zone ale lumii. l-am adus pe zei înapoi 
în altarele lor.” 


Toleranta lui a fost si spre binele evreilor. Dupä indelungi 
decenii de exil, avea să se împlinească acum dorinţa lor cea mai 
arzătoare. 


` Capitolul patru 
Intoarcerea la lerusalim 


Decretul de eliberare al lui Cirus * Convoiul celor 42.000 + O 
caravană a destinului * Un început greu pe ruine * Un mormânt 
izolat la Pasargade + Construirea noului Templu ° Imperiul 
mondial al perșilor, de la Nil până în India +» Duncan găseşte 
lucrarea lui Neemia + Misterul „apei mocirloase” +» Doar un stat 
teocratic + Monede iudee cu bufnița Atenei + Două secole 
provincie persană 


ÎN ANUL ÎNTÂI AL REGELUI CIRUS, REGELE CIRUS A DAT 
ACEASTĂ PORUNCĂ PENTRU TEMPLUL LUI DUMNEZEU CEL DIN 
IERUSALIM: SĂ SE ZIDEASCĂ TEMPLUL PE LOCUL ACELA UNDE 
SE ADUC JERTFELE ŞI SĂ I SE PUNĂ TEMELII SĂNĂTOASE! 
ÎNĂLŢIMEA LUI SĂ FIE DE ŞAIZECI DE COTI ŞI LĂRGIMEA LUI TOT 
DE ŞAIZECI DE COŢI. (I Ezdra 6:3) 


Aceasta este permisiunea de a se întoarce la lerusalim! Textul 
decretului regal este redactat în aramaica imperială, noua limbă 
oficială a administraţiei persane. Acest decret preluat de Cartea 
lui Ezdra, capitolul 6, se află categoric în concordanţă cu politica 
persană reală. 

Este vorba de un act reparatoriu. Faptul că persanii se 
simțeau urmaşii babilonienilor reiese si din indicaţiile pentru 
ducerea sa la îndeplinire: „... iar cheltuielile să se dea din casa 
regelui. Chiar şi vasele de aur şi de argint ale templului lui 
Dumnezeu, pe care Nabucodonosor le-a luat din templul din 
lerusalim şi le-a dus la Babilon să se înapoieze şi să se ducă în 
templul din lerusalim şi să se pună fiecare la locul lui în templul 
lui Dumnezeu” (| Ezdra 6:4,5). 

Marele rege Cirus l-a însărcinat cu îndeplinirea acestui ordin 
pe dregătorul Sesbatar. Se presupune că Sesbatar este acelaşi 
cu Senatar, al patrulea fiu al regelui loiachim, un print iudeu şi 
probabil membru al casei lui David. 

Este de înţeles că, la cincizeci de ani de la deportare, nu fac 


toti uz de permisiunea de a se intoarce in tara strämosilor. 
Oricum era un risc să o pornească din ţara bogată care era 
Babilon, în care se stabiliseră şi în care cei mai mulţi dintre ei se 
ridicaseră, pe drumul greu care ducea în ruinele unei ţări 
pustiite. Cu toate acestea se strânge, după pregătirile 
laborioase din primăvara anului 537 î.Hr., o caravană lungă 
pentru marşul în vechea patrie. „Deci toată adunarea la un loc 
se alcătuia din 42.360 de oameni, afară de robii lor si de roabele 
lor, care erau în număr de 7337; şi mai erau cu ei 200 de 
cântăreţi şi cântărețe; şi aveau 736 de cai, 245 de catäri, 435 de 
cămile şi 6720 de asini” (I Ezdra 2:64-67). 

Desigur, se pune întrebarea dacă această „listă a 
repatriaţilor” este într-adevăr lista participanţilor la un convoi 
uriaş care se deplasează de la Eufrat în regatul luda. La Neemia 
totul apare încă o dată aproape identic - doar numărul 
cântăreților şi al cäntäretelor este uşor diferit (cu 45 de 
persoane). În acest caz, însă, este vorba despre o listă de 
recensământ al populaţiei, o înregistrare a populaţiei 
subsatrapiei care devenise regatul luda sub perşi! Dar oricum ar 
fi şi oricäti s-ar fi întors în regatul luda după îndelungii ani de 
exil, ne putem face o imagine vie a procesiunii lor către ţara 
situată la vest de lordan. 

Aproape 1300 de kilometri au de străbătut din Babilon până la 
îndepărtatul lerusalim, însoţiţi permanent de ceața fină a 
maselor de praf ridicate în aer! Într-o bună zi trec pe lângă locul 
vechiului Mari. Ajung acolo unde se varsă în Eufrat, pe malul 
celălalt, râul Balih, pe al cărui curs inferior este situat Haranul. 

De aici repatriatii merg pe aceeaşi potecă pe care, cu multi 
ani înaintea lor, a mers Avraam pe drumul din ţara strămoşilor 
lui spre Canaan, trecând prin Damasc, pe la poalele Hermonului, 
până la lacul Ghenizaret; vine ziua în care, din vârfurile brune 
ale Munţilor luda, răsar în faţa lor ruinele pustii ale oraşului 
Sionului - lerusalimul! 

Câtă greutate a avut acest convoi şi pentru destinul 
posterităţii! 

„Deoarece cu acest convoi spre lerusalim mergea viitorul 
lumii”, crede savanta şi pedagoga Mary Ellen Chase, care, 
începând cu anul 1926, a ţinut la diferite facultăţi prelegeri pe 
tema „Biblia ca literatură”. „De el a depins faptul că există o 
Biblie aşa cum o cunoaştem noi - o Biblie, o credinţă iudaică, o 


creştinătate şi multe secole de cultură occidentală. Dacă nu ar fi 
existat întoarcerea la lerusalim, regatul luda ar fi 


Fig. 62. Mormântul regelui Cirus 


împărtăşit, fără îndoială, cel puţin în linii mari, soarta Israelului, 
s-ar fi amestecat cu Estul şi, până la urmă, ar fi fost pierdut ca 
popor.” 

La scurt timp după întoarcerea la lerusalim s-a construit, cu 
mult entuziasm, fundaţia noului Templu. Apoi, însă, lucrările s- 
au oprit (I Ezdra 5:16). Marele entuziasm al celor întorși a scăzut 
repede; prea aspră şi prea sărăcăcioasă era viaţa în acea ţară 
depopulată, unde casele prăbuşite ofereau doar un adăpost 
mizerabil. La aceasta se adăuga grija pentru pâinea cea de 
toate zilele, astfel încât deocamdată „voi zoriti cu lucrul, fiecare 
pentru casa lui!” (Agheu 1:9). Fiecare avea prea multe urgente 
proprii. 

Reconstrucţia înainta lent. Primii coloni erau săraci şi, după 
cum arată obiectele de menaj lăsate în urmă, puţini la număr. 
Rezultatele săpăturilor reflectă limpede asprimea acelei prime 
perioade. _ 

Cirus, eliberatorul, cade în 529 î.Hr. In timpul unei campanii 
spre est şi este înmormântat la reşedinţa sa de la Pasargade 


lângă Persepolis. Palatul său era construit sub formă de 
pavilioane individuale; fiecare se afla în mijlocul unei grădini 
splendide; totul era înconjurat de ziduri înalte. 

Pe versantul sudic al unui lung lanţ deluros se mai află, din 
zilele lui Cirus, o mică şi modestă construcţie din piatră în iarba 
uscată a podişului. Şase cuburi alcătuiesc treptele către o 
încăpere îngustă, deasupra intrării căreia cândva o inscripţie 
transmitea rugămintea: „O, omule, oricine ai fi şi oricând ai 
veni, pentru că ştiu că vei veni - eu sunt Cirus şi eu le-am 
cucerit perşilor imperiul cel mare. Nu mă invidia pentru acest 
petec de pământ care îmi acoperă trupul.” 

Zadarnic! Încăperea îngustă din piatră, în care un sarcofag de 
aur cuprindea rămăşiţele pământeşti ale marelui persan, se 
cască astăzi la fel de goală ca şi locul de deasupra intrării care, 
cândva, a purtat inscripţia. Din când în când trec indiferenți, pe 
lângă acest loc uitat, păstori cu turmele lor, cum treceau în 
vremuri străvechi prin podişul larg, în care terenul de vânătoare 
era încă stăpânit de leu. 

Lui Cirus îi urmează la tron fiul său Cambise al Il-lea. Sub 
domnia lui, Persia devine, după cucerirea Egiptului, cel mai 
mare imperiu pe care l-a văzut vreodată lumea: acesta ajunge 
din India până la Nil. 

Abia sub urmaşul său, Darius | se începe la lerusalim - după 
aproape două decenii de la realizarea fundaţiei - construcţia 
definitivă a Templului. Ca răspuns la întrebarea dregătorului 
responsabil pentru regatul luda, satrapia de dincoace de râu, 
Darius I confirmă explicit decretul lui Cirus. Corespondenta 
oficială purtată cu curtea persană pe această temă se găseşte 
în Cartea Întâi a lui Ezdra (5:5 până la 6:12). 

Unii savanţi sunt convinşi de istoricitatea acestor documente, 
alţii se îndoiesc de ea. Însă, dacă respectivele scripte nu sunt 
autentice, atunci, în ceea ce priveşte atât conţinutul, cât şi 
forma, avem de-a face cu imitații destul de 

Fig. 63 


reuşite - Biblia utilizează aici chiar si „aramaica imperială”, 
limba oficială a imperiului Ahemenizilor. De altfel numeroase 
alte texte ale vremii confirmă cât de tare a susţinut Darius 
cultele locale ale popoarelor încorporate în imperiul său. Acest 
lucru nu este valabil doar pentru Palestina, ci şi pentru Asia Mică 
şi Egipt. 

Astfel scrie pe inscripţia medicului egiptean Usahor: „Şi mi-a 
dat poruncă regele Darius - fie ca el să trăiască în veci! — să 
merg în Egipt... ca să pun iar în funcţie scribii sfinţi ai templelor 
după numărul lor şi să fac să înflorească iar ceea ce a căzut în 
paragină...” 

Administratorului domeniilor sale, Gadatas, Darius îi scrie fără 
a-şi reţine indignarea. li face reproşuri grele din cauza atitudinii 
sale faţă de preoțimea sanctuarului lui Apollo din Magnesia: 
„Aud că nu te ţii în toate de poruncile mele. E drept că te 
osteneşti pentru pământurile mele, sădind plante de dincolo de 
Eufrat în pământul din Asia Mică. Te laud pentru planurile tale şi 
mare mulţumire vei primi pentru ele la curtea regală. Dar 
pentru că nu ţii cont de atitudinea mea faţă de zei, te voi lăsa 
odată să simţi, dacă nu vei face altfel, mânia pe care mi-ai 
provocat-o. Fiindcă pe grădinarii care-i sunt sfinţi lui Apollo i-ai 


pus să aducă o dare şi să prelucreze pământ profan, fără să ţii 
seama de ceea ce au simţit strămoşii mei faţă de zeul care le-a 
vorbit persilor...” 

Eforturile celor întorşi se limitează pentru mulţi ani exclusiv la 
construirea Templului din lerusalim. Construcţia a început în 
octombrie/noiembrie 520 î.Hr. Şi a fost terminată pe 12 martie 
515 î.Hr. 

Cu ridicarea zidului cetăţii îşi lasă timp până în secolul 
următor. Abia sub Neemia, care este numit de regele persan 
Artaxerxe | în 444 î.Hr. Guvernator independent al regatului 
luda, încep lucrările la zid, care sunt terminate într-un timp 
neobişnuit de scurt. „Zidul a fost isprăvit... în cincizeci şi două 
de zile” (Neemia 6:15). O construcţie nouă în 52 de zile - de 
neconceput! Neemia însuşi vorbeşte despre „zidurile 
lerusalimului cele stricate si porțile lui cele arse” (Neemia 2:13). 
Aşadar zidurile au fost doar reparate. lar acest lucru trebuia 
făcut in grabă, deoarece triburile învecinate, mai ales 
samaritenii, voiau să împiedice prin orice mijloace refacerea 
fortificațiilor lerusalimului. Evreii au fost nevoiți să stea tot 
timpul de pază: „Cei ce lucrau la zid si cei ce cärau, cu o mână 
lucrau, iar cu cealaltă țineau lancea” (Neemia 4:17). 

Lucrările de construcții ale țăranilor, muncitorilor si păstorilor 
din Israelul modern de azi nu decurg nici ele altfel. 

Găurile reparate în grabă şi rupturile peticite ale zidului 
reflectă presiunea sub care s-au aflat si nelinistea febrilă cu care 
au lucrat. Arheologul englez J. Garrow Duncan a dezgropat părți 
ale zidului de pe colina sudică, deasupra izvorului Ghihon. In 
raportul său scrie: 

„Pietrele sunt mici, necioplite, informe si inegale. Unele dintre 
ele sunt neobişnuit de mici şi par să fie doar aşchii rupte din 
blocuri mai mari, întocmai ca si când ar fi folosit orice fel de 
material pe care l-au avut la îndemână. Spärturile mari si găurile 
sunt umplute cu un amestec făcut la întâmplare din lut 
amestecat cu aşchii mici de piatră...” 

Din vremea când Neemia era guvernator la lerusalim aflăm 
despre regăsirea focului sfânt al Templului. Cartea a doua a 
Macabeilor 1:20 relatează cum Neemia „a trimis după foc pe 
nepoţii preoţilor celor ce l-au ascuns”. Insă aceştia „n-au aflat 
foc, ci apă mocirloasă”. Când apoi, la îndemnul lui Neemia, au 
stropit cu această apa mocirloasă „lemnele si cele ce erau puse 


deasupra... s-a aprins foc mare, încât toţi s-au minunat” (Il 
Macabei 1:21, 22). Multă vreme aproape nimeni nu a acordat 
prea mare atenţie observaţiei care urmează: „Şi a numit Neemia 
locul acela Neftar” (II Macabei 1:36). Insă faptul că acest pasaj 
biblic conţine un indiciu precis referitor la un zăcământ concret, 
pe care israelitii trebuie să-l fi cunoscut deja - acest lucru a 
reieşit abia de curând. În tânărul stat Israel s-au găsit într- 
adevăr zăcăminte de petrol, naphta, cum sunt denumite cu un 
cuvânt care provine din babiloniană. Din 1953 s-au găsit, în 
urma forărilor de la Marea Moartă, din Negev şi din apropierea 
Ascalonului, puțuri de petrol israelite. 

Reconstruirea Templului şi a vechiului oraş al lui David după 
întoarcerea din exilul babilonian sunt semne evidente că Israel 
este conştient de faptul că vremurile regatului au apus definitiv 
şi că numai coeziunea din interiorul comunităţii de cult poate 
asigura continuitatea micului popor, indiferent de ceea ce aduc 
schimbările politice. Hotäräti, au construit sfântul lăcaş ca 
centru pentru evreii din patrie şi pentru cei imprästiati prin 
lumea întreagă. Marele Preot al noului Templu din lerusalim a 
devenit şi capul întregului Israel. Micul stat teocratic din 
Palestina nu a mai participat într-un mod demn de a fi 
menţionat la istoria universală a secolelor care au urmat. Israel 
a întors spatele politicii. 


Fig. 64. Sigiliu din 
regatul luda cu inscripția 
„lerusalim“ 


Fig. 65. Monede cu inscriptia 
„luda“ şi cu chipul lui Zeus 
şi bufnița Athenei 


Cu acordul persan, „legea Dumnezeului” său devine 
obligatorie pentru Israel, pentru toţi evreii, de fapt, după cum s- 
a transmis explicit în Cartea Întâi a lui Ezdra (Ezdra 7:23-26). 

Această afirmaţie a Bibliei este întărită convingător de un alt 
document al vremii. 

In anul 1905 au fost descoperite în insula Elefantina, situată la 
prima cataractă a Nilului, în apropierea barajului de la Assuan, 
trei papirusuri. Sunt documente scrise în limba aramaică 
imperială şi provin din anul 419 î.Hr. Unul dintre ele este o 
scrisoare de Paşte a regelui persan Darius al II-lea şi conţine 
indicaţii privitoare la modul în care trebuie să se desfăşoare 
sărbătoarea Pesach. Destinatarul scrisorii era colonia militară 
evreiască din Elefantina. Ca expeditor semnează Hanania, 
„referent pentru chestiunile evreieşti la curtea guvernatorului 
persan din Egipt”. 

Timp de două secole persanii îşi exercită dominaţia asupra 
lerusalimului. Istoria Israelului nu pare să fi trecut prin mari 
fluctuații în această epocă. Nici Biblia nu se preocupă de ea, nici 
straturile de moloz nu spun nimic esenţial despre această lungă 
perioadă. În orice caz, lipsesc cu desăvârşire din materialul 
arheologic recoltat din stratul respectiv edificiile mari şi 
obiectele de artă meşteşugărească. Cioburile unor obiecte 
simple de uz casnic arată doar cât de sărăcăcioasă, cât de 
mizeră a fost viaţa în regatul luda în vremea aceea. 

Insă pe parcursul secolului al IV-lea î.Hr. Apar monedele. 
Acestea poartă mândra inscripţie „Yehud”, „luda”. Evident, 


persii li däduserä Marelui Preot dreptul de a bate monedä de 
argint. După modelul drahmelor atice, acestea sunt împodobite 
cu chipul lui Zeus şi cu bufnița Atenei. O dovadă pentru felul în 
care - cu mult timp înainte de Alexandru cel Mare - comerţul şi 
influenţa grecească au ştiut să se impună peste tot în Orient. 


Capitolul cinci 
Sub influenţa Eladei 


Alexandru cel Mare în Palestina * Un dig al portului învinge Tirul 
e Turnuri de asediu de 50 de metri + Alexandria - noua 
metropolă * Ptolemeii ocupă regatul luda » 72 de învățați traduc 
Biblia * Cinci Cărţi ale lui Moise în limba greacă * Septuaginta s- 
a născut în Pharos » Stadion sub templu + Marele Preot la 
„cazinou” +» Luptătorii evrei scandalizează 


DUPĂ CE S-A LUPTAT ALEXANDRU MACEDON, FIUL LUI FILIP, 
CARE A IEŞIT DIN ŢARA CHITIM ŞI A BĂTUT PE DARIE, REGELE 
PERŞILOR ŞI AL MEZILOR, A DOMNIT ÎN LOCUL LUI, FIIND CEL 
DINTÂI ÎMPĂRAT DE NEAM GRECESC. (| Macabei 1:1) 


În secolul al IV-lea î.Hr. Centrul puterii politice se mută din 
Semiluna  Fertilă spre vest. Uvertura acestei evoluții 
determinante pentru soarta lumii au constituit-o, cu un secol 
înainte, două lupte celebre, în care grecii au stăvilit înaintarea 
persilor. La Marathon (490 î.Hr.) au înfrânt armatele persane 
conduse de Darius |. La Salamina, in faţa Atenei, au înfrânt zece 
ani mai târziu flota persană (480 î.Hr.). 

La Issos, în apropierea actualului port Alexandrette, situat în 
nordul Siriei, grecii îşi câştigă, în urma victoriei lui Alexandru cel 
Mare asupra regelui persan Darius al Ill-lea in 333 î.Hr., rolul de 
dirijor în concertul lumii de atunci. 

Primul obiectiv al lui Alexandru este Egiptul. Cu o trupă activă 
de 32.000 de soldaţi pedestri şi 5000 de călăreţi porneşte, la 24 
de ani, spre sud, însoțit pe apă de o flotă de 160 de corăbii. 
Alexandru se va opri de două ori pe coasta siro-palestiniană. 

Prima dată la Tir. De pe o insulitä, oraşul fenician veghează 
asupra coastei, bine întărit si apărat de ziduri înalte, groase. 

Alexandru săvârşeşte aici o adevărată minune a tehnicii de 
război, punând să fie construit un dig de 600 de metri prin mare 


până la oraşul de pe insulă. Pentru siguranţa lucrărilor trebuie 
folosite scuturi mobile, aşa-numitele „testoase”. Cu toate 
acestea, amenajarea digului este perturbată considerabil de o 
ploaie neîntreruptă de proiectile. Între timp, geniştii de pe tärm 
făuresc adevăraţi monştri, „helepolis”-urile, turnuri pe roţi cu 
multe etaje. Acestea adăpostesc diviziile de arcaşi şi artilerie 
uşoară. O pasarelă în partea frontală a acestor turnuri face 
posibil atacul prin surprindere asupra zidurilor vrăjmaşe. Sunt 
cele mai înalte turnuri de asediu care au fost folosite vreodată în 
istoria războiului. Au 20 de etaje, iar la înălţimea de 50 de metri, 
platforma lor superioară se află mult mai sus decât cel mai înalt 
zid de cetate. 

Când aceşti monştri ticsiti cu arme încep să ruleze, după 
şapte luni de pregătire, încet şi greoi spre Tir, soarta cetăţii 
considerate cândva de necucerit este pecetluită. 

„Tirul şi-a zidit întărituri şi a strâns argint ca pulberea şi aur 
ca tina de pe ulite. Dar iată că Domnul îl va cuceri şi va prăvăli 
în mare puterea lui şi el va fi mistuit prin foc” (Zaharia 9:3-4). 
Astfel comentează cuvintele Bibliei cucerirea lui Alexandru - 
aceasta a intrat în cartea lui Zaharia, şi anume în partea a doua, 
mai nouă. Nimeni nu se mai îndoieşte astăzi că aceste cuvinte 
sunt o mărturie veritabilă a comunităţii evreieşti din vremea lui 
Alexandru, care comentează evenimentele anului 332 î.Hr. 

„.. Gaza va fi cuprinsă de dureri năprasnice”, spune 
următorul verset biblic care se referă la anul lui Alexandru 
(Zaharia 9:5). Într-adevăr, Gaza, vechiul oraş al filistenilor, este 
cea care i se opune a doua oară lui Alexandru. Însă acest asediu 
durează doar două luni. După aceea, drumul spre ţara de pe Nil 
este liber. 


Fig. 66. Dig de 600 de metri prin mare, 
spre Tir, al lui Alexandru cel Mare 


În special asediul Gazei, din partea de sud-vest a Palestinei, 
nu se poate să le fi scăpat evreilor. Zgomotul trupelor care 
campaseră pe tarm si care treceau prin dreptul lor trebuie să fi 
ajuns până la colinele lor. Insă Biblia transmite despre aceste 
evenimente la fel de puţine lucruri ca şi din perioada dominaţiei 
de aproape un secol şi jumătate pe care grecii au exercitat-o 
asupra lumii. Istoriografia ei nu trece dincolo de sfârşitul 
regatelor Israel şi luda şi de crearea statului teocratic aflat sub 
dominație persană. Abia odată cu luptele Macabeilor intră din 
nou în amănunte istorice. 


Fig. 67. Turn de asediu inalt de 50 de metri, 
pe roţi, al lui Alexandru cel Mare 


Din această perioadă, însă, istoricul evreu Flavius Josephus a 
scris o povestire extrabiblică despre campania cuceritorului grec 
prin Siria şi Palestina. După cucerirea cetăţii întărite Gaza, scrie 
acolo, Alexandru cel Mare a venit la lerusalim. Poporul şi Marele 
Preot Jaddua l-au întâmpinat cu multe onoruri. Alexandru a adus 
o jertfă în Templu şi a acordat înlesniri poporului. 

Alexandru cu greu va fi găsit timp să se abată pe la Ierusalim, 
mai ales după ce fusese reţinut timp de nouă luni prin rezistenţa 
opusă de Tir şi Gaza. După căderea Gazei a alergat pe drumul 
cel mai scurt în Egipt, lăsând cucerirea zonei continentale în 
grija comandantului său Parmenion, care a şi pus stăpânire fără 
nicio dificultate asupra teritoriului respectiv. Doar cetatea de 
scaun a guvernatorului provinciei Samaria a trebuit luată cu 
forţa. Ca pedeapsă, a fost populată cu o colonie macedoneană. 

lerusalimul şi provincia luda par să se fi supus noului suveran 
fără să stea prea mult pe gânduri. In orice caz, nicio sursă 
contemporană cunoscută până acum nu spune ceva despre 
vreo rezistenţă opusă de statul teocratic. 


Vizita lui Alexandru la lerusalim ar putea fi doar o legendä cu 
un sâmbure de adevăr. Ea depune mărturie elocventă că şi 
cuceritorul grec tolerează manifestările religioase în statul 
teocratic luda; comunitatea de cult este lăsată în pace. 

Aceasta corespunde întru totul celor constatate de 
cercetători. In regatul luda din acea vreme nu se găsesc nici 
urmele unei cuceriri greceşti, nici ale unei ocupaţii. 

Doar în Samaria învecinată a luat fiinţă către anul 322 î.Hr. O 
cetate puternică a elenilor. Săpătorii au scos din pământ o serie 
întreagă de turnuri rotunde. Acestea se sprijină de vechiul zid de 
apărare de tip cazemată din perioada în care Samaria încă era 
capitala regatului Israel. 

In Egipt, care îl întâmpină ca pe un eliberator, Alexandru 
rămâne în iarna 332-331 î.Hr. Întemeiază, în extremitatea deltei 
Nilului, oraşul Alexandria, căruia îi este hărăzit rolul de 
metropolă a noii epoci. Aceasta înfloreşte repede şi devine 
centrul unei noi vieţi spirituale, care farmecă şi atrage cele mai 
luminate minţi ale lumii greceşti şi orientale. 

La începerea construcţiilor, Alexandru dă o dispoziţie care va 
fi de cea mai mare importanţă pentru viitor. Le acordă evreilor - 
urmaşii unor refugiaţi din perioada babiloniană - aceleaşi 
drepturi ca şi compatriotilor săi! Această dispoziţie, preluată de 
urmaşii marelui macedonean, contribuie la faptul că Alexandria 
devine, în consecinţă, unul dintre importantele puncte de 
concentrare ale comunităţii evreieşti. 

În Biblie, numele oraşului întemeiat de Alexandru apare abia 
în Faptele Sfinţilor Apostoli: „lar un iudeu, cu numele Apollo, 
alexandrin de neam, bărbat iscusit la cuvânt, puternic fiind în 
Scripturi, a sosit la Efes” (Fapte 18:24). 

In drum spre una dintre cele mai mari campanii de cucerire 
cunoscute în istorie, Alexandru mai trece o dată prin Palestina. 
Toate ţările Orientului antic i se supun; înaintează până la Ind, 
până aproape de masivul Himalaya. Pe drumul de întoarcere îl 
apucă febra. Alexandru moare - în vârstă de treizeci şi trei de 
ani - pe 13 iunie 323 î.Hr. La Babilon. 

Dacă ne gândim că elenismul şi-a întins cu mult timp înainte 
de Alexandru mii de tentacule spre Mesopotamia şi Egipt, ne 
minunăm de atitudinea rezervată a evreilor. În statul condus de 
preoţi timpul pare să fi stat pe loc şi doar Tora, Legea divină, 
pare să fi fost motorul vieţii micii comunităţi de cult. 


De multä vreme se aflau mercenari greci in armatele 
faraonului Psametic Il si ale regelui caldeu Nabucodonosor. De 
multă vreme se răspândeau pe țărmurile Siriei şi Palestinei 
primele porturi şi filiale comerciale greceşti. In secolul al V-lea 
î.Hr., eleni foarte cultivați au călătorit prin toate ţările Orientului 
antic şi le-au studiat: Herodot şi Xenofon, Hecateu şi Ctesias. 

Bărbaţii din statul teocratic nu mai recunoşteau sau nu mai 
înțelegeau semnele timpului? Sau închideau ochii cu bună 
ştiinţă, opunând o sumbră rezistenţă la ceea ce avea să vină? 

Cu atât mai bruscă trebuie să fi fost trezirea atunci când au 
dat de Grecia la doar câţiva paşi de sanctuarul Templului, când 
n-au mai putut să treacă cu vederea că tineretul evreu se 
dedase cu voluptate aruncării discului, sport importat din 
Grecia! Luptele sportive după modelul grecesc au avut în scurtă 
vreme un ecou plin de entuziasm în rândurile tinerilor. 

Nu prin superioritate numerică sau prin forţa armelor sosi prin 
tentaţii imorale a devenit Grecia periculoasă pentru evrei; 
pericolul venea mai degrabă din libertatea pe care o respira o 
lume nemaiauzit de modernă. Elada suise, cu Pericle, Eschil, 
Sofocle, Euripide, cu Fidias şi Polignot, cu Platon şi Aristotel, o 
nouă treaptă a dezvoltării umane. 

Neimpresionat de noua eră a umanităţii, micul stat teocratic 
mergea mai departe neabätut pe drumul său, ţinea cu dinţii, 
netulburat, de tradiţie. Cu toate acestea, nu a rămas ferit de 
confruntarea cu noua gândire. Dar şi-a lăsat timp până în al 
doilea secol precreştin. 

„ŞI a domnit Alexandru timp de doisprezece ani, şi a murit. Si 
au stăpânit slugile lui fiecare la locul său. Şi au pus toţi steme 
după ce a murit el, şi fiii lor după dânşii ani mulţi, şi s-au 
înmulţit räutätile pe pământ.” (I Macabei 1:8-10). 

Termenul de „lupte între diadohi” încă se menţine chiar şi în 
politica secolului XX. Nici măcar în ediţia originală nu fac decât 
să discrediteze tagma comandanților. Comandanții oastei 
marelui Alexandru au scăpat fără niciun scrupul, prin crimă, de 
toţi membrii familiei sale, de fratele vitreg Filip Arhidaios, de 
mama sa, Olympiada, de văduva Roxana şi de fiul născut după 
moartea sa. Conflictul a atins apogeul în momentul împărţirii 
imperiului în trei regate: 

Regatul Macedoniei, în nordul Greciei. 

Regatul Seleucizilor, care se întindea din Tracia, peste Asia 


Mică, Siria, până la graniţa Indiei. Pentru a-i fi capitală acestui al 
doilea stat succesor, de departe cel mai mare, a fost întemeiată 
în nordul Siriei, pe cursul inferior al fluviului Orontes, Antiohia. 
Aproape toţi stăpânitorii Seleucizi şi-au adăugat de acum încolo, 
la propriul nume, numele acestui oraş: Antioh. 

Al treilea a fost Regatul Ptolemeilor de pe Nil, cu capitala 
Alexandria. Acesta a fost guvernat de o dinastie a cărei ultimă 
reprezentantă, Cleopatra, se bucură de o oarecare faimă, fiindcă 
a ştiut să sucească minţile unor contemporani atât de 
importanţi ca Caesar şi Marcus Antonius. 

Primul domnitor al acestei dinastii a fost Ptolemeu l. 

Doi domnitori cu un orizont neobişnuit de larg, Ptolemeu | şi 
fiul său Ptolemeu al II-lea Filadelful, fac din capitala lor un 
leagăn al culturii elenistice şi al ştiinţei, a cărui faimă pătrunde 
mult dincolo de graniţele regatului lor şi îl transformă într-un 
punct de atracţie strălucitor şi pentru emigranții din regatul 
luda. În acest creuzet ei pătrund adânc în frumuseţea limbii 
grecilor, care îi ajută să se bucure de progresele gândirii şi 
simtirii omeneşti, limba internaţională a ştiinţei şi a comerţului, 
limba a zeci de mii de israeliți rămaşi fără patrie. 

Generaţia care creşte acum nu-şi mai cunoaşte limba 
maternă, ebraica. Nu mai poate urmări cuvântul dumnezeiesc la 
serviciul divin din sinagogă. De aceea, în diaspora egipteană se 
ajunge treptat la decizia de a traduce scrierile ebraice. In jurul 
anului 250 î.Hr. Se traduce Tora în greacă, un act cu consecinţe 
incomensurabile pentru omenirea apuseană! 

Pentru evreii din Egipt, traducerea Bibliei în limba greacă a 
fost un eveniment atât de de progresist, încât a intrat în 
legendă. El apare într-o carte apocrifă a lui Aristeas din 
Alexandria. 

Al doilea suveran al Ptolemeilor, Filadelful, s-a străduit să aibă 
o colecţie a celor mai frumoase cărţi ale lumii. Intr-o zi, 
bibliotecarul i-a spus domnitorului că a adunat în 995 de cărţi 
cea mai bună literatură a tuturor popoarelor. Dar, a adăugat, 
cele mai mari cărţi dintre toate, cele Cinci Cărţi ale lui Moise, 
încă nu se află printre ele. Drept care la Marele Preot au sosit 
trimişi ai lui Ptolemeu Il Filadelful, prin intermediul cărora l-a 
rugat pe acesta să-i trimită o copie şi, odată cu ea, şi oameni 
care le-ar putea traduce în greacă. Marele Preot a dat curs 
rugăminţii şi a trimis, în afară de copia Torei, 72 de scriitori 
învăţaţi şi înţelepţi. S-au organizat mari festivități în cinstea 
bărbaţilor de la lerusalim, de a căror înţelepciune şi cunoaştere 
regele şi curtenii săi s-au minunat foarte. După terminarea 
festivităților, s-au apucat de treaba nespus de dificilă pentru 
care fuseseră aleşi, pentru care nu exista nici model, nici 
dicţionar. Afară, pe mare, pe insula Pharos, situată în faţa 
Alexandriei, la picioarele uneia dintre cele şapte minuni ale lumii 


Fig. 68 


antice - farul, înalt de 180 de metri, pe care Ptolemeu al Il-lea îl 
ridicase spre a le oferi corăbierilor un semnal luminos până 
departe - a lucrat fiecare pentru sine într-o celulă. Când învățații 
au sfârşit lucrarea şi au comparat traducerile, acestea au fost, 
toate cele şaptezeci şi două, identice până la ultimul cuvânt. De 
aceea traducerea greacă a Bibliei a fost denumită Septuaginta, 
ceea ce înseamnă „şaptezeci”. 

Ceea ce până acum fusese cunoscut doar în sanctuar, doar în 
vechea limbă şi doar pentru acel unic popor a devenit acum, 
dintr-o dată, accesibil şi inteligibil pentru oameni de altă limbă, 
de altă rasă. Astfel uşa păzită până acum cu grijă s-a deschis 
larg. 

ludeii au aparţinut de regatul Ptolemeilor peste o sută de ani. 
Apoi Seleucizii din Antiohia au reuşit să se extindă spre sud, 
ceea ce urmăreau de mult. După o luptă victorioasă împotriva 
lui Ptolemeu al V-lea la izvoarele Iordanului în 195 î.Hr., Antioh 
al Ill-lea, numit cel Mare, a pus stăpânire pe Palestina, iar 
regatul luda şi-a schimbat astfel din nou suveranul. 

Treptat, sămânţa străină a încolţit si în acel stat teocratic. 
Variatele influenţe ale spiritului grec, care se infiltraseră în 
rândul populaţiei de la campania de cucerire a lui Alexandru 
încoace, începeau să-şi arate roadele. 

Că „Antioh Epifan... a stăpânit în anul o sută treizeci şi şapte 
al domniei Grecilor” (| Macabei 1:11), „şi îngăduind regele, a 
dobândit stăpânirea şi îndată a început să înveţe obiceiuri 
greceşti pe cei din neamul său.” 

„Că, fără ruşine, tocmai sub cetate a întemeiat şcoală şi pe 
cei mai tari dintre tineri îi silea să înveţe obiceiurile şi jocurile 
elineşti. Si într-acest chip se întărea elenismul şi sporeau 
obiceiurile celor de alt neam, pentru acea prea mare necurätie a 
acestui lason, păgân şi nu arhiereu. Aşa încât preoţii nu se mai 
sârguiau spre slujbele altarului; ci nebăgând seamă de templul 
Domnului şi părăsind jertfele, se grăbeau să se împărtăşească 
cu privirea cea fără de lege a luptei la disc, după ce se auzea 
chemarea crainicilor.” (ll Macabei 4:10, 12-14). 

„Şcoala” nu era nimic altceva decât un stadion. Aşadar, de ce 
atâta agitaţie din cauza unui teren de sport? Exerciţii ale 
trupului la lerusalim, aruncători de disc şi alergători în Oraşul 
Sfânt sună, într-adevăr, neobişnuit de progresist, dar de ce să Îi 
displacă lui lahve, cum a putut fi considerat păgân un Mare 


Preot din cauza aceasta? 

Intre felul contemporan de a face sport si felul de atunci 
există o deosebire mică, dar esenţială. Nu în ceea ce priveşte 
exerciţiile, cum s-ar putea crede; acestea sunt aproape 
neschimbate de 2000 de ani. Deosebirea constă în 
îmbrăcăminte. Respectând modelul olimpic, jocurile se practicau 
într-o desăvârşită nuditate. Corpul putea fi „acoperit” doar de o 
peliculă subţire de ulei! 

Goliciunea trebuie să li se fi părut tuturor ortodocşilor din 
regatul luda o provocare. Este de neconceput ca activitatea 
sportivă desfăşurată în ochii Templului, la doar câţiva paşi de 
Sfânta Sfintelor, să nu fi fost considerată un afront dur şi să nu fi 
trezit © rezistenţă puternică. Conform unor relatări 
contemporane, Marele Preot lason a pus să fie amenajat 
stadionul în mijlocul lerusalimului, la poalele Colinei Templului, 
în „vale”. 

Dar povestea nu se termină nicidecum aici. N-a durat mult şi 
sportivii evrei s-au făcut vinovaţi de un delict grav împotriva 
Legii, „nu s-au tăiat împrejur” (II Macabei 1:17). 

Simţul estetic al grecilor şi circumcizia sportivilor evrei, 
expusă peste tot în public, erau două lucruri incompatibile. 
Echipele evreieşti stârneau - nu la lerusalim, pentru că aici erau 
între ei - disprețul şi batjocura, ba chiar dezgustul de îndată ce 
se arătau la competiţiile sportive din afară. Despre jocurile de la 
Tir, „cele din cinci în cinci ani” relatează şi Biblia (II Macabei 
4:18), însă aici nu este vorba despre o echipă de sportivi, ci de o 
delegaţie festivă, care avea doar de adus daruri. 

Mulţi trebuie să fi suferit atât de tare din cauza dezgustului pe 
care îl trezeau, încât au căutat o ieşire. Alte traduceri relatează 
despre o intervenţie chirurgicală care îi aducea înapoi la starea 
lor naturală. 

Exerciţiile trupeşti aveau atunci o semnificaţie mult mai 
profundă decât are sportul astăzi. Erau jocuri cultice, consacrate 
zeilor străini, ai grecilor, Zeus şi Apollo. Reacţia evreimii 
ortodoxe la această ameninţare nouă, reală, nu putea fi decât 
dură. 

Noii stăpâni ai ţării, Seleucizii, le-au oferit curând toate 
motivele pentru asta. 


Capitolul sase 
Pentru libertatea credintei 


Un agent fiscal jefuieşte lerusalimul * Cultul lui Zeus în Templu 
e Răscoala Macabeilor + Bătălie cu elefanți la Bethlehem * Un 
american găseşte Bet-Tur * Monede din Antiohia în dărâmături ° 
Firmă de catering din Rhodos » Pompei ia cu asalt lerusalimul * 
Regatul luda devine provincie romană 


ŞI CU MÂINI NELEGIUITE A LUAT SFINTELE VASE ŞI CELE CE AU 
FOST PUSE DE ALŢI REGI SPRE CREŞTEREA, MĂRIREA ŞI 
CINSTEA LOCULUI, CU NELEGIUITE MÂINI TRĂGÂNDU-LE, LE DA. 
(II Macabei 5:16) 


Regele Antioh al IV-lea, numit Epifanul, jefuieşte şi profanează 
în anul 168 î.Hr. Templul din lerusalim. Jefuirea templelor era 
ocupaţia lui specială, după mărturiile contemporanilor săi. 
Istoricul grec Polibiu notează undeva în cele patruzeci de 
volume ale Istoriilor sale că Antioh al IV-lea ar fi „jefuit cele mai 
multe sanctuare”. 

Însă tezaurul Templului nu i-a ajuns Seleucidului. L-a mai 
trimis la lerusalim şi pe cel mai înalt funcţionar fiscal al său, 
Apoloniu, însoţit de o armată. Aceştia „au prădat cetatea şi au 
ars-o cu foc şi au surpat casele şi zidurile ei primprejur. Şi au 
robit femei şi prunci şi vite au luat” (I Macabei 1:33, 34; Il 
Macabei 5:24 şi urm.). 

Niciunul dintre lucrurile îngrozitoare şi infame pe care le 
poate trăi un popor de-a lungul istoriei sale schimbătoare nu 
rămăsese departe de Israel în trecut. Dar niciodată înainte, nici 
sub asirieni, nici sub babilonieni, nu primiseră o lovitură 
comparabilă cu ordinul dat de Antioh Epifanul, prin care acesta 
voia să distrugă credinţa lui Israel. „Şi a trimis regele cărţi prin 
mâinile solilor în lerusalim şi în cetăţile ludei, poruncind să 
umble după legile cele străine de ţară” (I Macabei 1:46). 

Templul lui lahve a fost amenajat pentru cultul lui Zeus 
Olimpianul. Îndeplinirea oricărui act al cultului iudaic, aducerea 
jertfelor tradiţionale, ţinerea  sabatului, circumcizia erau 
pedepsite cu moartea. Scrierile Sfinte au fost distruse. Aceasta a 
fost prima persecuție religioasă temeinică din istorie! 

Israel, însă, a dat lumii întregi un exemplu pentru felul în care 


un popor care nu vrea să se abandoneze pe sine însuşi poate şi 
trebuie să reacționeze la acest fel de presiune exercitată asupra 
conştiinţei. 

Caractere slabe, care merg pe calea rezistenţei minime, erau 
şi pe vremea aceea. Mulţi însă „... mai bine au voit a muri, decât 
a se pângări cu mâncăruri necurate şi a călca legea cea sfântă; 
pentru aceea au primit moartea” (I Macabei 1:66). Insă abia 
zelul religios imperturbabil al unui bătrân a aruncat torta 
răzvrătirii în ţară. 

Modein era o mică aşezare la 30 de kilometri de lerusalim, la 
marginea vestică a Munţilor luda, astăzi târguşorul el-Medieh. 
Aici locuia „preotul Matatia” împreună cu cei cinci fii ai săi. Când 
trimişii lui Antioh au venit şi la Modein ca să-i silească pe 
locuitori „să părăsească pe Dumnezeu şi să jertfească”, Matatia 
a refuzat cu fermitate să îndeplinească porunca şi când l-a văzut 
pe un evreu venind să jertfească, „s-a aprins de râvnă şi i s-au 
cutremurat rärunchii şi, dând drumul dreptei sale mânii, a 
alergat şi l-a junghiat pe jertfelnic. Şi pe omul regelui, care silea 
să jertfească, l-a omorât în aceeaşi vreme şi jertfelnicul l-a 
stricat” (| Macabei 2:1-25), dând astfel semnalul rezistenţei 
manifestate deschis, al luptei pe viaţă şi pe moarte pentru 
libertatea credinţei - semnalul pentru „războaiele Macabeilor”. 

Matatia reuşeşte să fugă împreună cu fiii săi. Adună în jurul 
lor, în ascunzătorile din munţi şi din peşteri, un grup de fraţi 
întru credinţă, cu care duc un război de gherilă înverşunat 
împotriva autorităţilor. La moartea bătrânului preot ajunge 
conducătorul lor fiul acestuia, luda, zis Macabeul. 

În dealurile provinciei luda răsculații au primele succese. Sunt 
cu adevărat demni de admiraţie. Micul grup, lipsit de experienţă 
şi prost înarmat, învinge trupele ocupante antrenate şi 
superioare numeric. Se iau cetăţile Bet-Horon, Emaus şi Bet-Tur. 
Seleucizii se retrag până când le vin întăriri din Antiohia. luda 
Macabeul eliberează Ierusalimul în anul 164 î.Hr. Şi restabileşte 
vechea ordine la Templu. Se ridică din nou altarul, jertfele 
pentru lahve se aduc ca întotdeauna (I Macabei 4:43 şi urm.). 

În campanii care trec tot mai departe de graniţele provinciei 
luda, luda Macabeul ajunge în Galileea, în estul lordaniei, unde 
trăiesc israeliți fideli comunităţii de cult. Pe drumul spre 
Idumeea, din sudul provinciei luda, el ocupă şi distruge bătrânul 
Hebron. Norocul neîntrerupt al lui luda Macabeul îl obligă pe 


regele Antioh al V-lea Eupator, fiul lui Epifan, să intervină cu o 
mare forţă armată. În lupta decisivă, care are loc la zece 
kilometri sud-vest de Bethlehem, la Bet-Zaharia, Seleucizii 
introduc în luptă elefanții lor de război, flancati de unităţi de 
cavalerie. Neputändu-se măsura cu această forţă infinit 
superioară, Macabeii sunt învinşi. Discordia din interior ii 
împinge pe învingători să încheie pacea, în condiţii neaşteptat 
de favorabile pentru cei învinşi. Dispoziţiile lui Antioh al IV-lea 
Epifanul din anul 167 î.Hr. les din vigoare, se asigură libertatea 
serviciului divin şi se recunoaşte din nou comunitatea religioasă 
din lerusalim (I Macabei 6:30 şi urm., 59 şi urm.). 

Revolta evreilor şi-a atins obiectivele. 

Dar Macabeii nu s-au mulţumit cu atât; ei au vrut, pe lângă 
libertatea credinţei, şi independenţă politică. Urmasii lui luda 
Macabeul, fraţii săi lonatan şi Simon, stârnesc din nou lupta, 
care se sfârşeşte în anul 142 î.Hr. Sub Simon, prin aceea că Siria 
le acordă şi libertatea politică (I Macabei 15:1 şi urm.). 

O cetate întărită care se află în centrul luptei şi care îşi 
schimbă de mai multe ori stăpânul este Bet-Tur. Rezultatele 
săpăturilor corespund situaţiei istorice descrise de Cartea Întâi a 
Macabeilor. 

Chirbet et-tubeka se numeşte astăzi această aşezare pentru 
care cândva s-au purtat lupte grele. Ea domină vechiul drum de 
la lerusalim la Hebron, la graniţa dintre provinciile luda şi 
Idumeea, situată la sud. În 1931, arheologii americani W.F. 
Albright şi O.P. Sellers găsesc aici o cantitate mare de monede. 
O sută douăzeci şi şase dintr-un total de peste trei sute sunt 
bătute cu numele lui Antioh Epifan şi Antioh Eupator. 

Pe colină există încă fundaţiile unei uriaşe cetăţi întărite, la 
care se pot deosebi limpede trei perioade de construcţie. Din 
cea mai de jos, cea mai veche, s-au păstrat doar fragmente, 
care datează din perioada persană. 

Ceea ce se află deasupra are caracter oriental. Este opera lui 
luda Macabeul din prima perioadă a revoltei încununate de 
succes. 

„Apoi au întărit cu pază cetatea Bettur, ca să aibă poporul 
întărire dinspre Edom” (I Macabei 4:61). 


REGATUL MACABEILOR ` 
PE LA 300 î.Hr. = 
(MAREA EXTINDERE) S 


Fig. 68 


După lupta cu elefanţi de la Bet-Zaharia, Antioh al V-lea 
Eupator a pus să fie ocupată cetatea de graniţă. „Şi a luat 
regele Betturul şi a pus acolo pază, ca să-l păzească” 

(I Macabei 6:50). 

Şi trupele seleucide au lăsat urme neechivoce ale şederii lor. 

După cum au constatat arheologii care au scormonit în 
dărâmăturile zidurilor ridicate de luda Macabeul, sunt rămăşiţe 
ale cantinelor lor. In ratia soldaţilor intra şi vinul, suc nobil de 


struguri de pe dealurile Greciei. Albright si Sellers au mai putut 
citi pe mänerele de urcioare, care zäceau printre masele de 
cioburi, chiar si de unde era adus vinul. Un negustor din Rhodos 
trebuie sa fi fost furnizorul principal al armatei. 

Aceasta se întâmpla in anul 162 î.Hr. Un an mai târziu, 
Seleucizii au întărit din nou Bet-Tur. Peste zidurile distruse ale 
Macabeilor a luat naştere o nouă citadelă, cu zidărie specific 
elenistică. Comandantul lor Bachides „a zidit cetăţi tari în luda... 
Şi a întărit cetatea cea din Bettur... şi au pus în ele oştire şi 
hrană” (I Macabei 9:50, 52). 

Tradiţia biblică încheie cu uciderea lui Simon, fratele lui luda 
Macabeul. Conducerea spirituală şi politică trece, odată cu 
funcţia de Mare Preot, asupra lui loan, fiul lui Simon, numit loan 
Hircan. „Marele Preot loan şi comunitatea iudeilor” - „Marele 
Preot loan, capul comunităţii iudeilor” scrie pe monedele pe 
care le-a bătut şi care au fost găsite în ţară. 

Istoriografia datorează notelor îngrijite ale lui Flavius Josephus 
şi informaţiile precise referitoare la acest Macabeu şi la urmaşii 
săi, un nume care încă nu este lămurit multumitor. 

În războaie neîntrerupte, aceştia, având un scop precis, 
împing graniţele regatului luda tot mai departe. Sub Alexandru 
lannais şi-au extins aria de dominație aproximativ asupra 
teritoriului pe care l-au ocupat cândva cele două regate, Israel şi 
luda. 

Seleucizii au fost adversari care, cu trecerea timpului, au 
devenit tot mai puţin de luat în serios. Le-a lipsit puterea de a fi 
se mai opune şi Macabeilor, de când Roma - de la înfrângerea 
lui Hannibal din Cartagina stăpână absolută asupra Mediteranei 
de Vest - îşi extindea puterea, trecând prin Grecia, spre Asia 
Mică. 

Prin regatul Seleucizilor pătrunde, până la urmă, spre 
Palestina generalul roman Pompei. După un asediu de trei luni, 
în anul 63 î.Hr. Legiunile romane pătrund în lerusalim. 


DIN NOUL TESTAMENT 


PARTEA | 
lisus din Nazaret 
Capitolul unu 
Palestina la Mare Nostrum 
ludeea si Imperium Romanum + Oraşe greceşti în Tara 
lordanului ° Noul Testament ° Guvernatorul istoric +» Census la 
fiecare 14 ani 


IAR CÄND A VENIT PLINIREA VREMII, DUMNEZEU A TRIMIS PE 
FIUL SAU... (Galateni 4:4) 


In coroana largä de täri din jurul Mare Nostrum, de la Africa 
de Nord şi Spania până la tärmurile Asiei Mici, ceea ce contează 
este voinţa noului stăpân al lumii: Roma. După dispariţia marilor 
regate semitice ale Semilunii Fertile, Palestina este inclusă şi ea 
în noua lume şi în destinele acesteia. Trupe de ocupaţie romane 
impun voinţa Romei, atât cât este necesar, într-o ţară condusă 
şi exploatată de bărbaţi pe care tot Roma îi numeşte. 

Elada îşi punea tot mai mult amprenta asupra vieţii din 
Imperiul Roman, cultura romană era în mare măsură cultură 
greacă, iar greaca era limba dominantă în bazinul est- 
mediteraneean. 

Cine călătorea prin Palestina în jurul anului naşterii lui Hristos, 
se putea crede în Grecia. In estul lordaniei erau oraşe pur 
greceşti. Oraşele din ţinutul Decapoles din Evaghelii (Matei 4:25; 
Marcu 5:20; 7:31) semănau cu Atena, modelul lor; aveau temple 
consacrate lui Zeus şi Artemidei, aveau teatrul lor, forumul lor 
cu coloane, stadionul lor, gimnaziul lor şi băile lor. Grecesti erau, 
după construcţie şi după viaţa locuitorilor lor, şi Cezareea, 
capitala lui Pilat la sud de Carmelul Mediteranei, Seforis, situat 
la câţiva kilometri nord de Nazaret, şi Tiberias la lacul 
Ghenizaret, Caesarea Philippi, construită la picioarele 
Hermonului, La fel şi lerihonul. Doar numeroasele orăşele şi 
aşezări din Galileea, precum şi din ludeea îşi păstraseră 
caracterul evreiesc din punct de vedere arhitectonic. În aceste 
comunităţi evreieşti autentice a trăit şi a făcut minuni lisus, şi 


nicăieri evanghelistii nu spun că ar fi zăbovit vreodată în vreunul 
dintre oraşele greceşti, ci doar în ţinutul lor (Marcu 7:31). 

La vremea lui lisus, îmbrăcămintea grecească şi mult din 
modul de viaţă grecesc intraseră însă de ceva vreme şi în 
comunităţile evreieşti autentice. Astfel, locuitorii Galileei şi ai 
ludeei purtau veşminte cum se vedeau la Alexandria, Roma sau 
Atena. Accesoriile constau din tunică şi manta, pantofi sau 
sandale, pălărie sau căciulă pentru acoperirea capului. Patul 
făcea parte din mobilier, iar obiceiul grecilor de a lua masa 
culcati era răspândit peste tot. 

Vechiul Testament cuprinde, socotind din momentul ieşirii din 
Egipt sub conducerea lui Moise, o perioadă de aproape 1200 de 
ani; socotind de la patriarhi, sunt chiar aproape două milenii. 
Noul Testament, în schimb, cuprinde o perioadă de mai puţin de 
o sută de ani. De la începutul activităţii lui lisus până la sfârşitul 
faptelor apostolilor, ceasul vremurilor arată cu puţin mai mult de 
30 de ani. Vechiul Testament oglindeşte în mare parte istoria 
marcată de vicisitudini a poporului lui Israel; în Noul Testament 
este vorba de viaţa şi de spusele câtorva oameni doar: lisus, 
ucenicii lui şi apostolii. 

Arheologia nu poate oferi mărturii ample din lumea Noului 
Testament, deoarece viaţa lui Hristos nu oferă nimic din ceea ce 
lasă pe acest pământ urme materiale; nici palate regale, nici 
temple, nici campanii de cucerire, nici ţări şi oraşe arse. 
Existenţa lui lisus a fost de natură paşnică, el i-a învăţat pe 
oameni cuvântul lui Dumnezeu. Cercetătorii au considerat că 
menirea lor constă în reconstituirea mediului său, în regăsirea 
locurilor şi aşezărilor în care a trăit, şi-a predicat învăţăturile şi a 
murit. 

Oricum, cercetătorilor li s-a păstrat un ghid unic în felul său. 
Niciun eveniment din întreaga istorie greco-romană, niciun 
manuscris al vreunui autor clasic nu a ajuns în mâinile 
posterităţii în exemplare vechi atât de variate ca scrierile Noului 
Testament. Numărul lor este de câteva mii, iar pe cele mai vechi 
şi mai venerabile dintre ele le despart doar câteva decenii de 
timpul lui Hristos. Astfel, un fragment din Evanghelia după loan, 
aflat la Biblioteca John Rylands, provine din perioada împăratului 
roman Traian, care a domnit între anii 98 si 117 d.Hr. Pretiosul 
fragment, redactat în limba greacă, până acum cel mai vechi 
din Noul Testament, a fost descoperit, printr-o întâmplare 


fericită, în 1935, în Egipt. 


ÎN ZILELE ACELEA A IEŞIT PORUNCĂ DE LA CEZARUL AUGUST SĂ 
SE ÎNSCRIE TOATĂ LUMEA. / ACEASTĂ ÎNSCRIERE S-A FĂCUT 
ÎNTÂI PE CÂND QUIRINIUS OCÂRMUIA SIRIA. / ŞI SE DUCEAU 
TOŢI SĂ SE ÎNSCRIE, FIECARE ÎN CETATEA SA. / ŞI S-A SUIT ŞI 
IOSIF DIN GALILEEA, DIN CETATEA NAZARET, ÎN IUDEEA, ÎN 
CETATEA LUI DAVID CARE SE NUMEŞTE BETLEEM, PENTRU CĂ EL 
ERA DIN CASA ŞI DIN NEAMUL LUI DAVID. / CA SĂ SE ÎNSCRIE 
ÎMPREUNĂ CU MARIA, CEA LOGODITĂ CU EL, CARE ERA 
ÎNSĂRCINATĂ. (Luca 2:1-5) 


Recensămintele nu au fost nicidecum inventate de 
statisticienii moderni. Acestea se fac din timpuri străvechi şi se 
făceau şi în Antichitate, ca şi astăzi, din două motive obiective. 
Ofereau datele în primul rând pentru serviciul militar şi în al 
doilea rând pentru impozitare. În ţările cucerite, Roma era 
interesată mai ales de ultimul aspect. 

Fără tributurile străine, doar din substanţa propriei ţări, Roma 
nu şi-ar fi putut permite niciodată nici luxul mult admiratelor 
sale edificii şi construcţii grandioase, nici viaţa opulentă şi 
risipitoare, nici costisitorul aparat administrativ. Stäpänitorii 
romani puteau oferi poporului cu generozitate „panem et 
circenses”, pâine şi circ, pe gratis. Cerealele pentru pâinea la 
liber trebuiau trimise de Egipt. lar uriaşele arene pentru jocuri 
erau construite de sclavi, pe banii din tributuri. 

Acest „census”, cum se chema oficial recensământul la Roma, 
avea loc iniţial o dată la cinci ani. Perioada de cinci ani a intrat 
chiar şi în poezia romană sub denumirea de „lustrum”; aceasta 
era foarte populară printre autorii romani şi în limba cultivată. 
Insă, ca urmare a schimbărilor economice şi constituţionale, a 
scutirii de taxe a cetăţenilor romani, precum şi a confuziei 
perioadei republicane târzii, censul a fost respectat din ce în ce 
mai puţin; în special în vremea din urmă a Republicii n-a mai 
putut fi vorba despre o periodizare regulată după lustri. Ce e 
drept, Augustus a readus la viaţă censusul - în special în 
provincii -, însă vechea periodizare de cinci ani n-a mai 
introdus-o nici el. Este important să reținem acest lucru, pentru 
că de el depind altele care intervin în stabilirea datei naşterii lui 
lisus. 


„Quirinius, cärmuitorul” este senatorul P. Sulpicius Quirinius, 
cunoscut din documente romane. Împăratul Augustus aprecia 
foarte mult abilităţile militare şi administrative extraordinare ale 
acestui arivist, care crescuse în condiţii modeste la Tusculum, în 
munţii Albaniei, unul dintre locurile de sejur favorite ale 
familiilor romane aristocrate. ` 

Quirinius a venit în anul 6 d.Hr. În Siria, ca legat. Împreună cu 
el, Roma l-a trimis pe Coponius ca prim procurator al ludeei. Ei 
au făcut, între anii 6 si 7 d.Hr., un recensământ al populaţiei. 
Dar poate fi aceasta înscrierea menţionată de evanghelistul 
Luca? Pentru că, în primul rând, Luca vorbeşte despre o poruncă 
a împăratului „să se înscrie toată lumea” (=întreg Imperiul 
Roman), însă în cazul censului din anii 6-7 d.Hr. A fost vorba 
doar de un cens la nivelul provinciei, iar în al doilea rând lisus ar 
fi avut atunci mai mult de zece ani, dacă, aşa cum presupun 
unii, s-ar fi născut deja în jurul anului 7/6 înainte de era noastră. 
Conform povestirii biblice, însă, recensământul poruncit de 
împăratul Augustus ar fi avut loc în jurul anului naşterii lui 
Hristos. 

Medicul Luca s-ar fi putut înşela atât de tare? 

Multă vreme aşa a părut. Abia un fragment dintr-o inscripţie 
romană găsit la Antioha a condus la uimitoarea constatare că 
Quirinius fusese şi mai devreme o dată în Siria, şi anume pe 
vremea proconsulului Saturnius, din însărcinarea împăratului 
Augustus. 

Atunci, însă, a avut de îndeplinit o sarcină pur militară. A 
condus luptele împotriva unui trib din Munţii Taurus din Asia 
Mică. Între anii 10 şi 7 î.Hr., reşedinţa oficială a lui Quirinius, 
precum şi cartierul său general au fost în Siria. lar despre un 
cens general la nivelul imperiului istoria Romei chiar că nu 
pomeneşte nimic... 


Capitolul doi 
Steaua de la Bethlehem 


O presupunere a lui Origene + Cometa Halley deasupra Chinei * 
Observatia lui Kepler la Praga ° Harta cerului găsită la Sippar * 
Relatare astronomică din Babilon + Calculul astronomilor 
moderni * Ger de decembrie la Bethlehem 


IAR DACĂ S-A NĂSCUT IISUS IN BETLEEMUL IUDEII, ÎN ZILELE LUI 
IROD REGELE, IATĂ MAGII DE LA RĂSĂRIT AU VENIT LA 
IERUSALIM, ÎNTREBÂND: UNDE ESTE REGELE IUDEILOR, CEL CE 
S-A NĂSCUT? CĂCI AM VĂZUT LA RĂSĂRIT STEAUA LUI ŞI AM 
VENIT SĂ NE ÎNCHINĂM LUI. (Matei 2:1, 2) 


Expediţiile internationale ale astronomilor i se par omului 
modern ceva firesc. Oameni de ştiinţă din toate ţările 
pământului pleacă, încărcaţi cu instrumente speciale şi aparate 
de măsură, spre orice colţ al Pământului, dacă e vorba să 
observe o eclipsă totală de soare sau alt eveniment astronomic 
important care se vede doar de acolo. In cazul călătoriei 
înţelepţilor de la Răsărit în Palestina ar putea să fi fost vorba de 
ceva asemănător? 

Povestirea evanghelistului Matei despre steaua lui Mesia a 
captat fantezia oamenilor secole şi secole la rând. Au cugetat la 
ea atât profanii, cât şi experţii, iar rezultatul a fost o cantitate 
imensă de scrieri. Tot ceea ce traversează bolta cerească, 
multe, de asemenea, existând doar în fantezie, a fost etichetat 
ca „steaua de la Bethlehem”. 

Că trebuie să fi fost vorba despre un fenomen ceresc de un fel 
foarte aparte se înţelege fără echivoc din textul biblic. 
Fenomenele cereşti ţin de competenţa astronomilor, de la ei 
trebuie să aşteptăm o explicaţie conformă nivelului de 
cunoaştere al omului modern. 

Dacă ne gândim la o lumină apărută brusc pe bolta cerească, 
atunci, cu excepţia stelelor căzătoare, putem lua în considerare 
doar două posibilităţi: o cometă sau o stea nouă, o „novă” în 
limbaj de specialitate. 

Asemenea presupuneri au fost exprimate încă de foarte 
timpuriu. Astfel, teologul creştin Origene, care a trăit în jurul 
anului 200 d.Hr. La Alexandria, scria: „Sunt de părere că steaua 
care le-a apărut inteleptilor la Răsărit a fost o stea nouă, care nu 
are nimic în comun cu acele stele care ni se arată fie în cetate, 
fie în cercurile mai joase ale aerului. Probabil a fost de felul 
acelor focuri din aer care apar din când în când şi care sunt 
numite de greci, care le deosebesc prin denumiri care vin de la 
înfăţişarea lor, fie comete, fie bârne de foc, fie stele-ostire şi 
stele cu coadă, fie butoaie, fie altfel.” 

Cometele luminoase, cu o coadă care acoperea adesea 


jumätate din cer, au impresionat dintotdeauna profund. Erau 
considerate vestitori ai unor evenimente deosebite. Ce-ar fi de 
mirare dacă cel mai splendid spectacol al bolţii cereşti dintre 
toate s-ar fi legat de imaginea stelei Magilor de la Răsărit? 
Artiştii şi-au însuşit acest motiv plin de frumuseţe; în multe 
reprezentări populare ale ieslei, în imagini ale naşterii lui lisus, 
deasupra staulului din Bethlehem se află o cometă strălucitoare. 


Săpăturile şi manuscrisele au furnizat un material uimitor de 
precis referitor la evenimente astronomice din ultimele milenii. 
Astfel, există însemnări şi observaţii ale grecilor, romanilor, 
babilonienilor, egiptenilor şi chinezilor. 

După asasinarea lui Cezar, la scurt timp după idele lui martie 
44 î.Hr., a apărut o cometă luminoasă. În anul 17 înainte de 
trecerea în noul mileniu a apărut din nou, brusc, o stea cu coadă 
foarte luminoasă, care se spune că a putut fi observată o noapte 
întreagă din ţările mediteraneene. Următoarea cometă 
strălucitoare este anunţată abia din anul 66 d.Hr., cu puţin timp 
înainte de sinuciderea lui Nero. 

Între timp, astronomii chinezi au mai scris o relatare foarte 
precisă, care ne-a parvenit. În enciclopedia Wen-hien-thung- 
khao a învățatului chinez Ma-Tuan-lin scrie despre această 
observaţie: 

„În primul an al (împăratului) Yven-yen, în luna a şaptea, in 
ziua Sin-ouei (25 august), a fost văzută o cometă în segmentul 
Toung-tsing al cerului (lângă My din Gemeni). A trecut peste Ou- 
Tschoui-Heou (Gemenii), a ieşit din Hosu (Castor şi Pollux) şi s-a 
îndreptat spre nord şi apoi în grupul Hien-youen (capul Leului) şi 
în casa Thaiouei (coada Leului)... În ziua a 56-a a apus odată cu 
Dragonul Albastru (Scorpionul). În total, cometa a fost observată 
63 de zile.” 

Această relatare foarte amănunţită a vechilor chinezi conţine 
prima descriere a celebrei comete Halley, această uriaşă stea cu 
coadă, care apare mereu în apropierea Soarelui după o perioadă 
de revoluţie de 76 de ani. Ultima dată s-a arătat în anii 1909- 
1911. În 1986 Pământul a avut parte din nou de acest spectacol 
rar. Căci ea respectă cu stricteţe timpul unei perioade petrecute 
pe uriaşa elipsă din spaţiu. Dar nu poate fi văzută mereu şi nu la 
fel de bine peste tot. La fel, în anul 12 î.Hr. A existat un 
eveniment ceresc în China, care a putut fi observat foarte exact 


în toate detaliile. În schimb, din spaţiul mediteraneean, din 
Mesopotamia şi din Egipt nu există nicio însemnare referitoare 
la un corp ceresc atât de neobişnuit de luminos şi de 
impresionant! 

Acelaşi lucru este valabil şi pentru „stelele noi”. Aceste 
„nove” sunt formaţiuni stelare din spaţiu, care, într-o explozie 
atomică de proporţii uriaşe, se dezintegrează. Lumina lor, care 
acoperă strălucirea tuturor celorlalte stele, este atât de 
frapantă, atât de neobişnuită, încât s-a relatat mereu despre ea. 
In preajma schimbării mileniului se vorbeşte doar de două ori 
despre aprinderea unei stele noi, în 134 î.Hr. Şi în 173 d.Hr. 
Niciunul dintre numeroasele izvoare şi tradiţii vechi nu 
aminteşte nimic de o cometă luminoasă sau despre o stea nouă 
în spaţiul mediteraneean al anului unu. 

Cu puţin timp înainte de Crăciun, pe 17 decembrie 1603, 
Johannes Kepler, matematician imperial şi astronom al curţii de 
la Praga, stă în miez de noapte sus, deasupra Vltavei, în 
Hradčany şi observă cu modestul său telescop apropierea a 
două planete. „Conjunctie” numesc invätatii poziţia a două 
corpuri cereşti care se află la aceeaşi longitudine cerească. 
Uneori două planete se apropie atât de mult, încât arată ca o 
singură stea mai mare şi strălucitoare. In noaptea aceea Saturn 
şi Jupiter îşi dau o întâlnire cosmică în semnul zodiacal al 
Peştilor. Reluând calculele din notele sale, lui Kepler îi vine 
deodată în minte o relatare a scriitorului-rabin Abravanel, care 
conţinea aluzii privitoare la o influenţă deosebită pe care 
astrologii evrei ar fi atribuit-o aceleiaşi constelații. Mesia, 
spuneau ei, va apărea la o conjunctie între Saturn si Jupiter în 
semnul Peştilor. 

Oare conjuncţia să fi fost identică, la momentul naşterii lui 
Hristos, cu cea observată de Kepler în perioada Crăciunului din 
anul 1603? 

Vestise ea cândva, cum a scris Kepler mai târziu, venirea 
adevăratei „stele de la Bethlehem”? Sau a fost, cum au afirmat 
mai târziu alţii, la rândul lor, făcând referire la Kepler, chiar 
„steaua de Crăciun”? 

Kepler a calculat o dată şi încă o dată. Era savant şi 
pseudosavant, astronom şi astrolog, adept al acelei învățături 
pe care Codex lustinianus o considerase egală cu prepararea 
otrăvurilor. Rezultatul a fost o conjunctie triplă în intervalul unui 


an. Calculul astronomic dădea anul 7 î.Hr. După tabelele 
astrologice trebuia să fi fost anul 6 î.Hr. Kepler s-a decis pentru 
anul 6 î.Hr. Şi a împins astfel concepţia Mariei în anul 7 î.Hr. 


Fig. 70. Conjunctia Mercur-Jupiter-Saturn 
în decembrie 1603 după Kepler 


Kepler şi-a făcut cunoscută fascinanta descoperire într-o serie 
de cărţi. Dar acest spirit iluminat şi descoperitor al legilor 
mişcării planetelor, legi care au fost denumite după el, s-a 
rătăcit, însă, până la urmă, pe tărâmul misticii. Prin urmare, 
ipoteza lui Kepler a fost respinsă multă vreme şi până la urmă a 
fost ignorată. Abia în secolul al XIX-lea astronomii şi-au amintit 
de ea. 

In fine, în 1925 savantul german P. Schnabel descifrează 
însemnările in cuneiforme ale unui celebru institut de 
specialitate antic, şcoala de astrologi de la Zipar, în Babilon. 
Printre rânduri nesfârşite de date obiective ale unor observaţii, 
găseşte o însemnare despre poziţia planetelor în semnul 
Pestilor. Jupiter şi Saturn sunt însemnate cu grijă pentru o 
durată de cinci luni. Este, calculat pentru timpul nostru, anul 7 
î.Hr.! 

Arheologii şi istoricii trebuie să reconstituie cu trudă, din 
monumente si documente, din descoperiri disparate, din 
fragmente, imaginea unui timp. 


Astronomului modern îi este mai uşor. El poate întoarce 
ceasul lumii înapoi după bunul său plac, la planetariu poate 
aranja cerul înstelat aşa cum a fost cu mii de ani în urmă, în 
anul, luna, ba chiar în ziua dorită. Tot aşa pot fi calculate cu 
precizie poziţiile de atunci ale stelelor. 

În anul 7 î.Hr., Jupiter şi Saturn s-au 
întâlnit într-adevăr în Peşti, şi anume, aşa 
cum descoperise şi Kepler, de trei ori. 
Calculele matematice au arătat pe 
deasupra că această triplă conjunctie a 
planetelor a putut fi văzută deosebit de 
bine în spaţiul mediteraneean. 

Orarul întâlnirii planetelor apare astfel 
în datele obiective ale calculelor 
astronomice moderne: 

e Spre sfârşitul lunii februarie a 
anului 7 î.Hr. S-a constituit 
constelația. Jupiter a trecut din 
semnul zodiacal al Värsätorului 
alături de Saturn în semnul 
Peştilor. Deoarece în momentul acela 
Soarele se afla tot în semnul Pestilor, 
lumina lui a acoperit constelația. Abia pe 
12 aprilie ambele planete au avut, la o 
diferenţă de longitudine de 8 grade, un 
răsărit heliac în Peşti. Răsărit heliac sau 
răsărit timpuriu numesc astronomii 
primul răsărit vizibil al unei planete în 
zorii zilei. 
Fig. 71. A treia conjunctie ° Pe 29 mai a avut loc, fiind, timp de 2 

Jupiter-Saturn în ziua Ore, bine vizibilă pe cerul dimineţii, prima 
de 4.12.7 î.Hr. în semnul aliniere la 0 grade diferenţă de 

zodiacal al Peştilor longitudine şi 0,98 grade diferenţă de 

latitudine în gradul 21 al Pestilor. 
e A doua conjunctie a avut loc pe 3 octombrie la gradul 18 în 
semnul zodiacal al Peştilor. 
e Pe 4 decembrie s-a întâmplat pentru a treia şi ultima dată 
alinierea lui Jupiter cu Saturn. De data aceasta la gradul 16 al 
Peştilor. Apoi, la sfârşitul lui ianuarie în anul 6 î.Hr. Planeta 
Jupiter a trecut din Peşti în Berbec. 


„... am văzut la Răsărit steaua Lui” (Matei 2:2), au spus Magii 
conform traducerii din Biblie. Aceasta este, însă, o greşeală de 
traducere, deoarece cuvintele „la Răsărit” erau în original „en te 
anatole”, fiind, în limba greacă, o formă de singular; altundeva 
termenul de „Răsărit” este tradus prin „anatolai”, adică forma 
de plural. Insă forma de singular „anatole” avea o semnificaţie 
astronomică foarte specială, în măsura în care ea exprima 
observarea răsăritului timpuriu, adică a aşa-numitului răsărit 
heliac. Insă traducătorul nu a ştiut aceste lucruri. 

Dacă se traduce corect „en te anatole”, atunci Matei 2:2 sună 
astfel: 

„l-am văzut steaua apărând în razele răsăritului.” lar asta ar fi 
corespuns întocmai şi circumstanțelor astronomice - în cazul în 
care (iar aceasta rămâne, desigur, marea întrebare deschisă) 
constelația despre care este vorba aici a fost într-adevăr 
„steaua  Magilor”, „steaua de la Bethlehem”, „steaua de 
Crăciun”. 

Dar poate că ne ajută următoarele consideraţii. 

Oare ce scop avea expediţia ştiinţifică a celor trei înţelepţi în 
Palestina, de vreme ce s-a dovedit că evenimentul astronomic 
se putea vedea şi din Babilon? 

Cei de la Răsărit care observau cerul atribuiau, ca astrologi, 
fiecărei stele o semnificaţie deosebită. Conform concepţiei 
caldeilor, Peştii erau semnul ţării de la Apus, al ţării de la Marea 
Mediterană; conform tradiţiei iudaice erau semnul lui Israel, 
semnul lui Mesia. Semnul zodiacal al Peştilor se află la sfârşitul 
unui ciclu solar şi la începutul unui ciclu nou. Ce era mai firesc 
decât să se vadă aici sfârşitul unei ere vechi a lumii şi începutul 
uneia noi? 

Jupiter a fost considerat de toate popoarele şi în toate 
timpurile ca stea a norocului şi stea regală. Conform vechii 
tradiţii evreieşti, Saturn apără Israelul; Tacit îl asimilează lui 
Dumnezeu al evreilor. Astrologia babiloniană considera planeta 
înconjurată de inele ca o stea specială a ţărilor vecine, Siria şi 
Palestina! 

De la Nabucodonosor încoace trăiau multe mii de evrei în 
Babilon. Unii dintre ei poate că au studiat la şcoala de astrologie 
de la Sippar. O întâlnire atât de strălucitoare a lui Jupiter cu 
Saturn, ocrotitorul lui Israel, în semnul zodiacal al „ţării de la 
Apus”, al lui Mesia, trebuie să-i fi tulburat profund pe astrologii 


evrei. Fiindca dupä interpretarea astrologica anunta aparitia 
unui rege puternic în ţara de la Apus, ţara părinţilor lor. Dorinţa 
de a participa personal la aceasta, de a vedea cu propriii ochi ar 
putea fi motivul călătoriei inteleptilor astrologi din ţara de la 
Răsărit. 

Aşadar, lucrurile trebuie să fi decurs în felul următor: 

Pe 29 mai 7 î.Hr. Au observat, de pe acoperişul şcolii de 
astrologie de la Sippar, prima aliniere a celor două planete. La 
vremea aceea, în Mesopotamia domnea o căldură insuportabilă. 
Vara nu este o perioadă pentru călătorii lungi, dificile. În plus, 
ştiau de revenirea conjunctiei pe 3 octombrie. La fel cum 
calculau dinainte, cu precizie, viitoarele eclipse de soare şi de 
lună, aşa puteau calcula şi această conjunctie. Faptul că pe 3 
octombrie era tocmai sărbătoarea evreiască a lertării trebuie să 
le fi apărut ca un avertisment şi probabil că au pornit la drum în 
zilele acelea. 

Tempoul circulaţiei pe drumurile caravanelor era, chiar şi cu 
cel mai rapid mijloc de locomoţie, cămila, foarte lent. Dacă luăm 
în calcul faptul că durata călătoriei era de aproximativ o lună şi 
jumătate, inteleptii ar trebui să fi ajuns la Ierusalim spre sfârşitul 
lui noiembrie. 


„Unde este regele ludeilor, Cel ce S-a născut? Căci am văzut 
la Răsărit steaua Lui şi am venit să ne închinăm Lui. Şi auzind, 
regele Irod s-a tulburat şi tot lerusalimul împreună cu el.” (Matei 
2:2, 3). Pentru astrologii din ţara de la Răsărit aceasta a fost 
prima şi cea mai firească întrebare, la lerusalim, însă, a 
declanşat doar spaimă. In Oraşul Sfânt nu existau şcoli de 
astrologie. 

Pe lrod, detestatul tiran, l-a cuprins frica. Vestirea naşterii 
unui nou rege l-a făcut să se teamă pentru domnia sa. Poporul a 
fost cuprins mai degrabă de o spaimă amestecată cu bucurie, 
după cum reiese din alte surse istorice. La aproximativ un an 
după conjunctia planetelor descrisă mai sus a luat naştere o 
puternică mişcare mesianică. Istoricul evreu Flavius Josephus 
relatează că în vremea aceea în popor circula zvonul că sfârşitul 
domniei străine a romanilor ar fi hotărât de Dumnezeu, că un 
semn divin ar fi anunţat venirea unui domnitor evreu. lrod, care 
fusese instalat de romani, nu era evreu, ci idumeu. 

lrod nu a ezitat. „Şi adunând pe toţi arhiereii şi cărturarii 


poporului, căuta să afle de la ei: unde este să se nască Hristos?” 
(Matei 2:4). Aceştia au citit în toate cărţile sfinte ale poporului 
lor şi au găsit indiciul în scrierea profetului Miheia, care trăise cu 
şapte sute de ani mai devreme în regatul luda: „Şi tu, Betleeme 
Efrata, deşi eşti mic între miile lui luda, din tine va ieşi 
Stăpânitor peste Israel...” (Miheia 5:1). 

Atunci lrod i-a chemat pe înţelepţi, „trimitändu-i la Betleem” 
(Matei 2:8). Fiindcă pe 4 decembrie Jupiter şi Saturn intrau 
pentru a treia oară în conjunctie în semnul Pestilor, „... s-au 
bucurat cu bucurie foarte mare” şi au pornit spre Bethlehem, „şi 
iată, steaua, pe care o văzuseră în Răsărit mergea înaintea lor” 
(Matei 2:10, 9). 

Pe drumul spre Hebron, la 7 kilometri de lerusalim, este 
aşezat satul „bet lahm”, vechiul Bethlehem din ludeea. 
Străvechiul drum de munte, pe care l-a străbătut pe timpuri şi 
Avraam, duce de la nord aproape exact către sud. La cea de-a 
treia conjunctie a lor, planetele Jupiter şi Saturn păreau 
contopite ca într-o mare stea strălucitoare. In amurg se vedeau 
spre sud, astfel că inteleptii din ţara de la Răsărit, în drumul lor 
de la lerusalim la Bethlehem, au avut strălucitorul astru mereu 
în faţa ochilor. Steaua într-adevăr „mergea înaintea lor”, cum 
spun Evangheliile. 

În fiecare an, milioane de oameni din lumea întreagă aud 
povestea Magilor din ţara de la Răsărit. „Steaua de la 
Bethlehem”, un simbol al Crăciunului, îi însoţeşte pe oameni şi 
în restul vieţii lor. 

Creştinătatea sărbătoreşte Crăciunul în noaptea de 24 spre 
25 decembrie. Astronomii, istoricii şi specialiştii în istoria 
religiilor au căzut între timp de acord că ziua de 25 decembrie a 
anului 1 nu este data autentică a naşterii lui Hristos; nici ziua, 
nici anul. Răspunzătoare sunt câteva erori şi greşeli de calcul 
care i-au scăpat călugărului scit Dionysius Exiguus. Acesta a 
trăit la Roma si a primit în anul 533 d.Hr. Insärcinarea de a 
stabili retroactiv începutul noii ere. El a uitat anul zero, care ar fi 
trebuit intercalat între anul 1 înainte şi anul 1 după Hristos. În 
afară de aceasta, a trecut cu vederea cei patru ani în care 
împăratul roman Augustus a domnit sub numele său real, 
Octavian. 

Tradiţia biblică spune limpede: „lar dacă s-a născut lisus în 
Betleemul Iudeii, în zilele lui Irod regele...” (Matei 2:1). Cine a 


fost Irod, cänd a träit si cand a domnit stim cu precizie din 
numeroase surse ale vremii. Irod a fost numit de Roma in anul 
40 î.Hr. Rege al ludeei. Domnia lui s-a sfârşit odată cu moartea 
sa în anul 4 î.Hr. lisus ar fi trebuit să se nască, prin urmare, 
înainte de anul 4 î.Hr., în măsura în care afirmaţia lui Matei este 
adevărată. 

Ziua de 25 decembrie ca zi de Crăciun este atestată 
documentar pentru prima dată în anul 354 d.Hr. Sub împăratul 
roman lustinian a fost recunoscută ca sărbătoare legală. La 
alegerea acestei zile a jucat un rol esenţial o veche sărbătoare 
romană. În vechea Romă, 25 decembrie era „dies natalis 
invicti”, „ziua de naştere a celor neînvinşi”, ziua solstițiului de 
iarnă şi, în acelaşi timp, ultima zi a Saturnaliilor la Roma, care 
de mult degeneraserä într-o săptămână dezläntuitä de carnaval 
şi, de aceea, o zi în care creştinii se puteau simţi mai în 
siguranţă în privinţa persecuțiilor. 

Pe lângă istorici şi astronomi, ar putea avea şi meteorologii un 
cuvânt greu de spus la fixarea datei de naştere a lui lisus. După 
Evanghelia lui Luca, „în ţinutul acela erau păstori, stând pe 
câmp şi făcând de strajă noaptea împrejurul turmei lor” (Luca 
2:8). 

Meteorologii au făcut măsurători exacte ale temperaturii la 
Hebron. În acest loc din sudul Munţilor luda este aceeaşi climă 
ca în apropiatul Bethlehem. Curba temperaturilor indică în trei 
luni îngheţ: în decembrie - 2,8, în ianuarie - 1,6, în februarie - 
0,1 grade Celsius. Primele două luni au, în acelaşi timp, şi cele 
mai mari cantităţi de precipitaţii ale anului: 147 milimetri în 
decembrie, 187 milimetri în ianuarie. Conform rezultatelor 
cercetărilor de până acum, clima Palestinei nu s-a schimbat 
fundamental în ultimii 2000 de ani, aşadar putem porni de la 
observaţiile meteorologice moderne, precise. 

În perioada Crăciunului avem îngheţ la Bethlehem, iar la 
temperaturi sub zero grade nu vor fi fost nici în Tara Fägäduintei 
vite la păşune. Această constatare este întărită de o însemnare 
din Talmud, care spune că în regiunea aceea turmele sunt 
scoase la păşune în martie şi adunate iar la începutul lui 
noiembrie. Vitele rămân aproape opt luni în libertate. 

În jurul Crăciunului nostru, animalele rămân şi în Palestina în 
staul, iar păstorii rămân împreună cu ele. 

Aşadar, tradiţia din Evanghelia lui Luca indică naşterea lui 


lisus înainte de începutul perioadei de iarnă, iar descrierea stelei 
luminoase din Evanghelia lui Matei indică anul 7 înainte de 
trecerea în noul mileniu. 

Despre viaţa lui lisus au apărut în ultima vreme mai multe 
lucrări, care au avut ecou, deşi unele nu proveneau din pana 
unor cercetători „experti” ai Bibliei. Nu le putem ocoli aici, cu 
atât mai mult cu cât este vorba, în parte, de culegeri de 
materiale lucrate extrem de temeinic, care, în plus, ne 
împărtăşesc destul de fidel şi părerile specialiştilor. De fapt, ei 
nu au scos la lumină fapte noi, însă au prezentat dintr-o 
perspectivă parţial nouă materialul deja cunoscut. În esenţă nici 
această „altă perspectivă” nu este, desigur, nouă. Este, mai 
degrabă, de multă vreme luată în discuţie de experţi. Dar faptul 
că, prin lucrările amintite, această nouă perspectivă a devenit 
cunoscută şi publicului larg este pentru noi un motiv în plus de a 
nu le lăsa deoparte. 

Un lucru într-adevăr nou ar putea fi pentru unii faptul că 
Johannes Kepler însuşi a considerat conjunctia calculată de el a 
planetelor Mercur, Jupiter şi Saturn nu ca pe „steaua de la 
Bethlehem” propriu-zisă (adică „steaua Crăciunului”), ci doar ca 
pe precursorul acesteia. Aşadar, el la rândul său a perseverat în 
ideea că lisus s-ar fi născut mai târziu (nu în anul 7 sau 6 înainte 
de noul mileniul). Şi, desigur, nu ne garantează nimeni că încă 
de pe vremea lui lisus fenomenul calculat de Kepler şi observat 
şi în Babilon, a fost raportat tocmai la lisus. Tot restul, care 
poate fi dedus din respectivul fenomen astral şi din faptul că, 
evident, a fost luat la cunoştinţă şi în Mesopotamia, oricât ar fi 
de ingenios, rămâne o simplă speculație, care în sine nu are 
valoare probativă, ci ar avea la rândul ei nevoie să fie 
demonstrată pentru a putea fi considerată fără nicio rezervă ca 
adevărată. 

Pentru că rămâne problema „înscrierii” din Luca 2:1-5, care 
poate fi „plasată istoric” la rigoare în anul 6/7 după începutul 
erei noastre (chiar dacă sub rezerva că, desigur, nici în anul 
respectiv n-a avut loc un recensământ general în tot imperiul, 
cum Susţine Luca, ci doar un recensământ regional). 

In baza tuturor acestor fapte şi consideraţii, astăzi ne 
pronuntam cu mult mai multă rezervă asupra datei de naştere a 
lui lisus decât o făceam acum câţiva ani. Intră în discuţie 
intervalul dintre anii 7 înainte (în cazul în care conjunctia lui 


Kepler a fost, totuşi, legată în vreun fel oarecare de naşterea lui 
lisus) şi 7 după începutul erei noastre (acesta datorită 
recensământului lui Quirinius). Cândva în aceşti ani ar trebui să 
se fi născut lisus. Mai precis, însă, nu îndrăzneşte astăzi nimeni 
să se pronunţe... 

Ciudat este un lucru: către sfârşitul domniei lui lrod, cam în 
jurul anului 6 î.Hr., o dispută mesianică între lrod, care se vedea 
pe el însuşi ca pe un fel de Mesia, şi farisei, care aveau altă idee 
despre Mesia, s-a acutizat în asemenea măsură, încât fariseii au 
prezis sfârşitul apropiat al lui Irod, iar Irod, ca urmare, a pus să 
fie executaţi conducătorii lor. Era cam în vremea conjuncţiei lui 
Kepler. Noi nu ştim, fireşte, dacă existau în ţară oameni care 
credeau în astre si care într-adevăr au atribuit acestei conjunctii 
o semnificaţie mesianică şi dacă aceasta a fost - printre altele - 
ceea ce a înfierbântat spiritele. Insă ar fi, oricum, o posibilitate. 
Posibil ar mai fi şi ca demersul lui lrod împotriva adversarilor săi 
în această ceartă mesianică să fi devenit prilejul pentru 
evanghelistul Matei de a-l descrie pe Irod ca pe un persecutor al 
lui Mesia, care n-a dat înapoi nici din faţa uciderii pruncilor de la 
Bethlehem (Matei 2:16). 


Capitolul trei 
După moartea regelui lrod 


Niciun bocet * „Cel mai crud tiran” + Tulburări în țară * Control 
financiar la lerusalim ° Sabinus fură din tezaurul Templului + 
Varus crucifică 2000 de evrei «+ „Nazarinean”, „Nazoreu” sau 
„Nazireu”? 


DUPĂ MOARTEA LUI IROD, IATĂ CĂ ÎNGERUL DOMNULUI S-A 
ARĂTAT ÎN VIS LUI IOSIF ÎN EGIPT, / ŞI I-A ZIS: SCOALĂ-TE, IA 
PRUNCUL ŞI PE MAMA LUI ŞI MERGI ÎN PĂMÂNTUL LUI ISRAEL, 
CĂCI AU MURIT CEI CE CĂUTAU SĂ IA SUFLETUL PRUNCULUI. ŞI 
AUZIND CĂ DOMNEŞTE ARHELAU ÎN IUDEEA, ÎN LOCUL LUI IROD, 
TATĂL SĂU, S-A TEMUT SĂ MEARGĂ ACOLO. (Matei 2:19, 20, 22) 


lrod a murit la 70 de ani în anul 4 î.Hr., la treizeci şi şase de 
ani după ce Roma îl declarase rege. Imediat după moartea lui se 
pare că a avut loc o eclipsă de lună, a cărei dată precisă 
astronomii moderni au calculat-o ca fiind 13 martie. 


Flavius Josephus Il judecä aspru pe Irod atunci cänd, cäteva 
decenii mai tärziu, scrie despre el: „N-a fost un rege, ci tiranul 
cel mai crud care a ajuns vreodată la conducere. A ucis o 
mulţime de oameni, iar soarta celor pe care i-a lăsat în viaţă a 
fost atât de tristă, încât cei ucişi încă puteau fi consideraţi 
fericiţi. Nu a torturat doar câte un supus, ci a maltratat 
comunităţi întregi. Pentru a înfrumuseţa oraşe străine le-a jefuit 
pe ale sale proprii şi a făcut unor popoare străine daruri care au 
fost plătite cu sângele evreilor. Ca urmare, locul bunăstării şi al 
obiceiurilor onorabile anterioare a fost luat de o sărăcire deplină 
şi de depravarea poporului. În general evreii au îndurat în puţinii 
ani sub lrod mai multe suferinţe decât strămoşii lor în lunga 
perioadă de la plecarea din Babilon şi întoarcerea sub Xerxes.” 

In treizeci şi şase de ani n-a trecut aproape nicio zi fără o 
condamnare la moarte. 

Irod nu a cruțat pe nimeni, nici propria familie, nici prietenii 
cei mai apropiaţi, nici preoţii şi cu atât mai puţin poporul. În 
contul sau de ucigaş sunt trecuţi doi soţi ai surorii sale 
Salomeea, soţia sa Mariamna şi fiii săi Alexandru şi Aristobul. Pe 
cumnatul său l-a înecat în lordan, pe soacra sa Alexandra a 
îndepărtat-o. Doi învăţaţi, care smulseseră acvila de aur a 
Romei de pe poarta Templului, au fost arşi de vii. Hircan, ultimul 
din neamul Hasmoneilor, a fost ucis. Familiile nobile au fost 
exterminate cu totul, mulţi farisei au fost daţi la o parte. Cu cinci 
zile înainte de moartea sa, moşneagul a mai pus să fie omorât 
fiul său Antipater. lar aceasta este doar o frântură din 
fărădelegile celui care a fost „un animal sălbatic ca stăpânitor”. 

Uciderea pruncilor de la Bethlehem se potriveşte foarte bine 
cu portretul oribil al acestui om (Matei 2:16). 

După uciderea lui Antipater, Irod îi numeşte ca succesori, prin 
testament, pe trei dintre fiii săi mai tineri. Pe Arhelau ca 
moştenitor al regatului, pe lrod Antipa şi Filip ca tetrarhi, 
stăpânitori în Galileea şi Pereea, o parte a estului lordaniei, 
precum şi în regiunea situată la nord de lacul Ghenizaret. 
Familia îl recunoaşte pe Arhelau ca rege, trupele de mercenari 
ale lui Irod - germani, gali şi traci - îl aclamă. Însă în ţară 
izbucnesc, la aflarea veştii morţii despotului, tulburări atât de 
teribile, cum poporul evreu trăise rareori până atunci. În ura 
aprinsă împotriva neamului-lrozilor s-a amestecat indignarea 
simțită faţă de romani. 


In locul bocetelor pentru Irod au räsunat bocete pentru 
victimele sale nevinovate. Poporul a cerut sä fie pedepsitä 
moartea lui lehuda ben Sarifa si a lui Matatia ben Margolot, care 
fuseseră arşi asemenea unor făclii. Arhelau a răspuns 
trimitändu-si trupele la lerusalim. Într-o singură zi sunt 
măcelăriți 3000 de oameni. Curtea Templului este plină de 
leşuri. Această primă faptă a lui Arhelau îi dezvăluie dintr-o dată 
adevăratul caracter; fiul lui Irod nu este mai prejos decât tatăl 
său în ceea ce priveşte cruzimea şi nedreptatea. 

Testamentul încă are nevoie de acordul împăratului Augustus. 
De aceea, Arhelau şi Irod Antipa pleacă pe rând la Roma. În 
acelaşi timp, cincizeci din bătrânii Israelului pleacă în grabă în 
misiune diplomatică la Augustus, pentru a obţine de la el 
eliberarea de această „regalitate”. În absenţa Irozilor, tulburările 
iau proporţii şi mai îngrijorătoare. Pentru asigurarea liniştii se 
trimite la lerusalim o legiune romană. Ceasul rău vrea ca tocmai 
în această stare de confuzie să apară un roman detestat, 
Sabinus, procuratorul finanţelor lui Augustus. Fără să ţină 
seama de nicio avertizare, se instalează în palatul lui Irod şi 
verifică impozitele şi tributurile ludeei. 

La sărbătoarea săptămânală se revarsă mase de pelerini 
asupra lerusalimului; se ajunge la confruntări sângeroase. În 
piaţa Templului se încinge o luptă înverşunată. Se aruncă cu 
pietre asupra trupelor romane. Acestea dau foc galeriilor, 
pătrund în Templu şi jefuiesc tot ce găsesc. Sabinus însuşi 
uşurează Templul de 400 de talanti. Apoi trebuie să se 
baricadeze cât mai repede în palat. 

De la lerusalim, rebeliunea se extinde în toată ţara ca un un 
foc în mirişte. Palatele regale din ludeea sunt mai întâi jefuite, 
apoi date pradă flăcărilor. Guvernatorul Siriei soseşte degrabă 
cu o uriaşă armată romană, întărită de trupe din Beirut şi 
Arabia. Când armatele apar în faţa lerusalimului, rebelii dau bir 
cu fugiţii. Sunt urmăriţi şi prinşi în masă. 

Două mii de bărbaţi sunt crucificati. 


Guvernatorul roman al Siriei, care a dat ordinul 
corespunzător, a intrat în istorie în anul 9 d.Hr. Printr-o 
înfrângere distrugătoare: Quintilius Varus. Mutat din Siria în 
Germania, a pierdut bătălia din pădurea Teutoburg. 

Aceasta era teribila situaţie atunci când losif, pe drumul de 


întoarcere din Egipt, a auzit „că In ludeea domneşte Arhelau, în 
locul tatălui sau Irod”. De aceea „s-a temut să se ducă acolo.” 


În cazul regelui Irod este vorba despre una dintre acele figuri 
ale istoriei universale pe care o cunoaştem doar din spusele 
adversarilor. Imaginea sa este sumbră şi se potriveşte cu 
povestea uciderii pruncilor de la Bethlehem (Matei 2:16). Insă în 
acelaşi timp este vorba aici de motivul literar itinerant larg 
răspândit al copilului ales, dar tocmai de aceea expus 
pericolelor - un motiv care a fost pus în legătură cu mai multe 
figuri de excepţie ale Antichității (cu Sargon din Akkad, Moise, 
Cirus cel Mare şi chiar cu împăratul Augustus), şi, în aceeaşi 
măsură, cu figurile unor legende antice (să ne gândim, spre 
exemplu, la Oedip, pe care tatăl său Laios îl mutilează şi îl 
reneagă). De aceea astăzi se procedează cu mult mai multă 
precauţie în ceea ce priveşte aprecierea istoricitätii uciderii 
pruncilor de la Bethlehem, iar incerta povestire este considerată 
mai degrabă o încercare izvorâtă din mentalitatea de atunci de 
a sublinia, cu mijloace caracteristice vremii, importanţa lui lisus 
(la care s-a adăugat o oarecare istoricitate prin modul real al lui 
lrod de a proceda cu fariseii în disputa mesianică [a se vedea 
sfârşitul capitolului precedent]). Ba mai mult: povestea uciderii 
pruncilor îl lega pe lisus şi de Moise, despre care Biblia 
povesteşte, la rândul ei, că ar fi scăpat şi el în mod miraculos de 
urmărirea asemănătoare a faraonului egiptean (leşirea 1:15-22, 
10). Urmărirea băiatului lisus de către Irod se potriveşte foarte 
bine cu fuga lui losif, a Mariei şi a lui lisus în Egipt, al cărei motiv 
mai adânc, însă, îl dezvăluie evanghelistul: „... ca să se 
împlinească cuvântul spus de Domnul, prin proorocul: «Din Egipt 
am chemat pe fiul meu».” (Matei 2:15 [respectiv Osea 11:1]) - 
din nou o aluzie la Moise, al cărui nume, în egipteană, poate 
însemna „fiu”. În schimb, o dovadă istorică sau arheologică 
pentru „fuga în Egipt” există la fel de puţin ca şi pentru şederea 
lui lisus la Nazaret. Biblia îl numeşte pe lisus mult mai des 
Nazoreu? decât „Nazarinean”, iar „Nazoreu” poate însemna 
orice, dar, de fapt, în mod normal nu „om din Nazaret” (cel 
mult, poate, pe calea ocolită a unui joc de cuvinte cu ebraicul 
nezer = vergea, lăstar [a se vedea Isaia 11:1: „un lăstar din 
rădăcinile lui lesei”]). Într-adevăr, la Matei problematicul 


33 Este vorba de Biblia germană (n. red.). 


Nazoreu se regăseşte tot legat de o promisiune: „... ca să se 
împlinească ceea ce s-a spus prin prooroci, că Nazoreu se va 
chema” (Matei 2:23). Asta nu simplifică lucrurile, deoarece nu 
este tocmai limpede la care cuvinte ale profetului se referă 
evanghelistul (dacă nu la pasajul indicat mai sus din Isaia). 
Poate că s-a intenţionat chiar - ceea ce ridică, însă, anumite 
probleme filologice - o oarecare apropiere de denumirea nazireu 
(„cel închinat lui Dumnezeu”), denumire care i se dăduse 
cândva lui Samson (Judecători 13:5,7) şi care cerea de la cel 
care o revendica pentru sine o oarecare asceză (trebuia să 
respecte anumite tabuuri). Astfel că şi aici trebuie să punem un 
semn de întrebare şi nu ne este permis să trecem sub tăcere că 
unii savanţi consideră că referirile evangheliştilor la Nazaret ca 
„oraşul de baştină” al lui lisus ar fi nişte construcţii legate de 
titlul de Nazoreu, pe care autorii Evangheliilor nu-l înţeleseseră 
nici ei foarte bine şi pe care îl transformaseră, fără să stea mult 
pe gânduri, în „Nazarinean”, dându-i altă semnificaţie. Mai mult, 
Mark Lidzbarski susţine chiar că o localitate cu numele Nazaret 
nici nu ar fi existat în timpul vieţii lui lisus. Un contraargument 
ar fi acela că, deşi nu ştim cum s-a numit Nazaretul pe vremea 
lui lisus, o populare a acestei aşezări (dacă vrem să numim 
„populare” locuirea în grote sărăcăcioase) a fost atestată de 
mici descoperiri pentru perioada cuprinsă aproximativ între 900 
î.Hr. Şi 600 d.Hr., iar printre obiectele găsite se află şi piese din 
perioada regelui lrod cel Mare (40 respectiv 37-4 î.Hr.). 
Întrebarea oarecum dispretuitoare a lui Natanael din loan 1:46: 
„Din Nazaret poate fi ceva bun?” s-ar putea referi la sărăcia 
aşezării de atunci, pe care Biblia, ce e drept, o numeşte 
„cetate”. Indicii care să ducă spre lisus, Maria sau losif nu 
există, desigur. Abia după secolul al XI-lea este atestat numele 
„Izvorului Mariei” din Nazaret, de unde şi azi femeile mai iau 
apă în urcioare ca pe vremea lui lisus... 


Capitolul patru 
loan Botezătorul 


Josephus ca martor *O căsătorie împotriva legii • Ordin de 
arestare de la Irod Antipa * Cetatea întărită Machairos din Moab 
e In carcera morții a prinţesei Salomeea ° Capernaum de la 


3 Nazarinean în traducerea românească a Bibliei (n. tr.). 


malul „märii” « Ruine în pădurea de eucalipti * Locul in care 
lisus şi-a predicat învățăturile 


ÎN ACEST TIMP A VENIT IISUS DIN GALILEEA, LA IORDAN, CĂTRE 
IOAN, CA SA SE BOTEZE DE CATRE EL. (Matei 3:13) 


Odată cu acest eveniment lisus se desprinde pentru prima 
oară de oraşul natal, Nazaret. După anii copilăriei şi ai tinereţii, 
despre care nu s-a transmis aproape nimic, intră în câmpul 
acţiunilor sale publice. „Şi lisus însuşi era ca de treizeci de ani 
când a început (să propovăduiască)...” (Luca 3:23). 

loan a predicat şi a botezat în câmpia lordanului, la sud de 
lerihon, acolo unde cunoscutul vad trece râul, aşadar în 
interiorul teritoriului aflat sub stăpânirea lui lrod Antipa, 
tetrarhul trimis de Roma. 

Din viaţa lui loan se cunoaşte în lumea întreagă, în afară de 
faptul că l-a botezat pe lisus, în special sfârşitul său tragic. A 
murit prin decapitare. 

Cu atât mai mult îşi bat capul savanții astăzi cu el: Ce relaţie 
avea cu acei esenieni care au lăsat în urma lor, la Qumran, 
celebrele „Manuscrise de la Marea Moartă”? Era oare un fel de 
„nazireu”, cum erau numiţi în Vechiul Testament oamenii - spre 
exemplu puternicul erou Samson - care se dedicaseră întru totul 
lui Dumnezeu şi, ca semn al acestei dedicări, respectau anumite 
tabuuri? Şi a fost într-adevăr „premergătorul lui lisus”, cum ni-l 
prezintă Noul Testament? Ce rol a jucat în mişcările mesianice 
ale timpului său? Se considera - sau era considerat - el însuşi, 
poate, un fel de Mesia? A fost poate - s-a luat în considerare şi 
posibilitatea aceasta - chiar un fel de „concurent” al lui lisus, pe 
care tradiţia christică l-a „monopolizat” doar într-o oarecare 
măsură şi l-a transformat în „premergătorul lui lisus”? 

Oare piosul Botezător, care a participat la schimbarea 
decisivă din viaţa lui lisus, a trăit într-adevăr? Contemporanul 
său Flavius Josephus scrie că loan ar fi fost un bărbat nobil, 
„care îi îndemna pe evrei să tindă spre desăvârşire şi le amintea 
să fie drepţi unii cu alţii şi cuvioşi faţă de Dumnezeu şi să se 
adune pentru botez. Fiindcă oamenii se revărsau spre el din 
toate părţile, lrod (Antipa) a început să se teamă că influenţa 
unui asemenea om ar putea provoca o răzmeriţă. Din cauza 
acestei bănuieli loan a fost pus în lanţuri, trimis în fortăreaţa 


Machaerus si decapitat acolo.” 

„Căci Irod, prinzând pe loan, l-a legat si l-a pus în temniţă, 
pentru lrodiada...” (Matei 14:3; Marcu 6:17; Luca 3:19) - astfel 
motivează Evangheliile arestarea lui loan. Despre fondul 
chestiunii ştie mai multe acelaşi Josephus: 

Aflat într-o călătorie la Roma, lrod Antipa, unul dintre fiii lui 
lrod cel Mare, a cunoscut-o pe lrodiada, soţia fratelui său, şi s-a 
îndrăgostit atât de tare de ea, încât a cutezat să-i ceară mâna. 
lrodiada a acceptat. A intrat în această căsătorie cu o fiică, 
Salomeea. 

Deoarece legea mozaică nu admite căsătoria între cumnati, 
loan Botezătorul - asta spun Evangheliile - a ridicat glasul 
acuzator, un delict care, după părerea indignatei Irodiada, nu 
putea fi pedepsit decât cu moartea. 

Datorită lui Flavius Josephus, întâmplarea este plasată într-un 
loc istoric concret, cetatea Machaerus, una dintre numeroasele 
fortărețe pe care Irod cel Mare le construise în Palestina. 

Machaerus, locul în care loan a trebuit să-şi dea viaţa, se află 
în mijlocul unui peisaj aspru, sumbru de pe malul de răsărit al 
Mării Moarte. Nicio stradă nu leagă acest loc singuratic de lume. 
Din valea lordanului se urcă pe poteci înguste spre sud până în 
pustiul sordid al dealurilor vechiului Moab. Văile uscate de jos, 
cu iarbă aspră şi puţină, sunt străbătute de câteva familii de 
beduini cu turmele lor. 

Nu departe de râul Amon, un con uriaş se înalţă deasupra 
cocoaşelor celorlalte dealuri. Pe vârful său bătut de vânturi reci 
mai sunt şi astăzi ruine. El Mashnaka, „Palatul atârnat” numesc 
beduinii această aşezare părăsită. Aici s-a aflat fortăreaţa 
Machaeros. Departe, în nord, se poate vedea cu ochiul liber 
acea parte a văii lordanului în care loan a botezat poporul şi 
unde a fost arestat. 


Până acum niciun cercetător nu a scormonit cu săpăliga în 
ruinele lui EI Mashnaka şi doar câţiva au vizitat acest loc 
singuratic. Sub vârf, stânca are într-un loc o scobitură adâncă. 
De aici se ajunge, prin ganguri înguste, într-o uriaşă încăpere 
boltită, care uneori le oferă adăpost nomazilor şi turmelor lor, 
dacă îi surprinde vreo furtună prin dealurile Moabului. După 
pereţii ciopliti cu grijă îţi dai seama că te afli în temnita de 
odinioară. Această boltă l-a primit pe loan Botezătorul după 


arestarea sa si probabil că aici a fost decapitat, dacă Josephus 
are dreptate, pentru că după Marcu 6:17 şi urm. Execuţia a avut 
loc în Galileea - probabil în proaspăt construitul palat al lui lrod 
Antipa din Tiberiada, pe malul lacului Ghenizaret. 


Cine aude de tăierea capului lui loan, leagă automat acest 
eveniment de numele Salomeea, se gândeşte inevitabil la acea 
fiică a lrodiadei care se spune că, la cererea mamei ei, după ce 
a dansat ar fi cerut ca răsplată capul lui loan. Această Salomeea 
a intrat în literatura universală. Oscar Wilde a scris piesa 
Salomeea, Richard Strauss a folosit povestea acestei prințese 
evreice ca subiect al celebrei sale opere Salomeea, chiar şi 
Hollywoodul a realizat un film monumental pe tema istoriei 
Salomeei. 

Căutarea numelui acestei fete de domnitor în Noul 
Testament, însă, rămâne fără niciun rezultat. Biblia nu o 
menţionează pe Salomeea. În povestea lui loan Botezătorul se 
spune doar „fiica lrodiadei” (Marcu 6:22). 

Numele „fiicei lrodiadei” ni s-a transmis prin Flavius Josephus. 
Infätisarea ei s-a păstrat pentru posteritate pe o mică monedă, 
pe care apare împreună cu soţul ei, Aristobul. Pe monedă este 
gravat „A regelui Aristobul, a reginei Salomeea”. Salomeea 
trebuie să fi fost încă o tânără fată atunci când a fost decapitat 
loan Botezătorul, trebuie să fi avut în jur de nouăsprezece ani. 


ŞI IISUS, AUZIND CĂ IOAN A FOST ÎNTEMNIȚAT, A PLECAT ÎN 
GALILEEA. / ŞI PĂRĂSIND NAZARETUL, A VENIT DE A LOCUIT ÎN 
CAPERNAUM, LÂNGĂ MARE, ÎN HOTARELE LUI ZABULON ŞI 
NEFTALI. (Matei 4:12, 13) 


În scurta perioadă a lucrării lui lisus pe pământ, care, conform 
evangheliştilor Matei, Marcu şi Luca nu a durat mai mult de un 
an şi jumătate, o localitate se află mereu în centrul acţiunii. 
Matei o numeşte o dată chiar „cetatea Sa” (Matei 9:1). E vorba 
despre Capernaum, pe malul lacului Ghenizaret. 

La capătul dinspre nord, acolo unde apele lordanului se 
aruncă învolburate în lac, malul se curbează într-un mic golf. 
Prin verdele argintiu al tufelor de eucalipt licăreşte albul unor 
cuburi de piatră în faţa cărora se înalţă patru coloane. Printre 
pietrele pavajului din curte cresc smocuri de iarbă, sunt 


împrăştiate peste tot coloane şi blocuri de bazalt cräpate, cu 
ornamente sparte. Din ceea ce a fost cândva o intrare au rămas 
doar treptele late ale unei scări, ultimele resturi ale unei 
sinagogi cândva splendide. 

Aceasta este singura mărturie a vechiului Capernaum. 

În 1916, arheologii germani H. Kohl şi C. Watzinger au 
descoperit rămăşiţele acoperite de iarbă şi sparte ale acestui 
edificiu, ascunse sub moloz. Franciscanii au reconstruit din 
dărâmături o parte a vechii faţade. Pereţii construcţiei iniţiale 
erau din calcar alb; aceasta era înconjurată pe trei laturi de 
colonade înalte. Din incinta interioară, de 25 pe 15 metri, 
împodobită cu ornamente reprezentând palmieri, viță-de-vie, lei 
şi centauri, privirea aluneca printr-o fereastră mare peste 
suprafaţa largă a lacului spre sud unde, în spatele liniilor de un 
albastru suav ale dealurilor, se află lerusalimul. 

Cei doi săpători au fost convinşi că au găsit templul 
Capernaumului din vremea lui Hristos. Însă în întreaga Palestină 
nu mai există nici o singură sinagogă din vremea aceea. Atunci 
când romanii, în două războaie sângeroase, au făcut Ierusalimul 
una cu pământul, iar locuitorii vechii ţări s-au răspândit în lumea 
întreagă, şi Casele Domnului au căzut pradă distrugerii. 

Acest edificiu a fost ridicat abia în jurul anului 200 d.Hr., pe 
dărâmăturile şi pe zidurile fundaţiei acelei sinagogi în care lisus 
s-a aflat adesea în ziua de sabat şi a predicat. „Şi venind în 
Capernaum şi îndată intrând sâmbăta în sinagogă, îi învăţa.” 
(Marcu 1:21). 

Cei mai mulţi locuitori ai orăşelului Capernaum trăiau din 
bogăţia naturală a lacului; colibe şi case în număr mare se 
mulau blând după pantele dulci sau înconjurau sinagoga. In ziua 
în care a venit lisus din Nazaret la Capernaum, acesta a făcut 
primul pas decisiv spre transmiterea învăţăturii sale: „Si 
umblând pe lângă Marea Galileii, a văzut pe Simon şi pe Andrei, 
fratele lui Simon, aruncând mrejele în mare, căci ei erau pescari. 
Si le-a zis lisus: Veniţi după Mine şi vă voi face să fiţi pescari de 
oameni” (Marcu 1:16,17). Pe alţi doi fraţi, lacob şi loan, i-a 
întâlnit pe când îşi cârpeau mrejele. Primii oameni care i-au 
ascultat cu atenţie cuvintele, i-au primit învăţătura şi au devenit 
ucenicii săi au fost nişte bărbaţi simpli, pescari din Galileea. 

lisus pleacă ades de pe malul lacului în sus, în dealurile 
Galileei, predică în multe oraşe şi sate, se întoarce însă mereu 


în micul orăşel de pescari; acesta rămâne centrul lucrării lui. lar 
când într-o zi părăseşte Capernaumul şi, însoţit de doisprezece 
ucenici, pleacă la lerusalim, este ultimul sau drum. 


Capitolul 5 
Drumul la lerusalim, procesul şi 
moartea pe cruce 


Ocol prin estul lordaniei * La vamesul din lerihon ° Privelistea de 
pe Muntele Maăslinilor « Prinderea pe Muntele Mäslinilor e 
„Ciomegele” Marilor Preoţi + Guvernatorul Pilat din Pont œ 
Vincent descoperă „locul numit pardosit cu pietre” * Biciuire în 
curtea cetățuii Antonia + „Cea mai cruntă pedeapsă cu 
moartea” + Coroana de spini «+ O băutură care amorțeşte œ 
Moartea ca urmare a infarctului *  „Crurifragium” grăbeşte 
sfârşitul e Mormânt individual sub Biserica Sfântului Mormânt * 
Mărturii din afara creştinismului « Se găseşte un crucificat 


ŞI LUÂND LA SINE PE CEI DOISPREZECE, A ZIS CĂTRE EI: IATĂ 
NE SUIM LA IERUSALIM ŞI SE VOR IMPLINI TOATE CELE SCRISE 
PRIN PROOROCI DESPRE FIUL OMULUI. (Luca 18:31) 


Dintre toate drumurile pe care le-a parcurs lisus în viaţa lui, 
unul poate fi urmărit cu exactitate - ultimul său drum prin 
Palestina, drumul de la Capernaum la Ierusalim. 

Este un drum ocolit. Cea mai scurtă legătură între Galileea şi 
Oraşul Sfânt duce prin dealurile Samariei chiar spre sud. Poteca 
trece peste înălţimi, pe lângă piscurile Garizimului şi Ebalului, 
unde este aşezat vechiul Sichem, şi mai departe peste Betel 
până în inima ludeei, de-a lungul drumului de creastă pe care 
Avraam mersese împreună cu familia sa şi cu turmele sale. 

Trei zile dura acest drum cu piciorul din Galileea la lerusalim. 

Şi lisus ar fi ales drumul prin Samaria (Luca 9:51-56). Dar, 
cunoscând duşmănia samaritenilor faţă de evrei, nu a fost sigur 
că vor permite micului grup să treacă. Spre a le afla intenţiile, i- 
a trimis înainte pe ucenicii lacov şi loan. Şi iată, într-adevăr, 
samaritenii nu voiau să elibereze drumul. 

Astfel, lisus şi ucenicii săi au trecut prin „hotarele ludeii, de 
cealaltă parte a lordanului” (Marcu 10:1), acolo unde drumul 
merge pe râu în jos prin mijlocul văii late şi fierbinţi, unde numai 


malurile sunt tivite de un verde gras, unde se găsesc pădurici 
de tamarisc şi de plopi, cu tufe de ricin şi lemn dulce. În linişte şi 
singurătate se merge prin „desisurile/hätisurile lordanului” 
(Zaharia 11:3; leremia 12:5), deoarece valea, în care nouă luni 
din an domneşte o zăpuşeală tropicală, este slab populată. 

La vechiul vad, care i-a dus pe fiii lui Israel de sub conducerea 
lui losua în siguranţă pe partea cealaltă, lisus trece lordanul şi 
ajunge la lerihon (Luca 19:1). 

Acesta nu mai este de mult cetatea fortificată a vechiului 
Canaan. La sudul colinei se întinde un oraş ultramodern 
construit de lrod cel Mare, o nestemată a arhitecturii elenistico- 
romane. La picioarele citadelei Kypros se construise un palat 
somptuos. In decorul unor coloane de un alb orbitor se înalţă un 
teatru, un amfiteatru săpat în coastă, un hipodrom. Cele mai 
frumoase jocuri de apă dansează în grădini somptuoase, 
inundate de flori. In faţa oraşului se întind plantațiile de balsam 
- cele mai preţioase plantaţii din toate ţările de la Mediterană, 
iar alte păduri de palmieri dau răcoare şi umbră. 

lisus înnoptează, departe de aceste splendori, în lerihon la 
vameşul evreu Zaheu (Luca 19:2 şi urm.). Nu putuse ocoli 
lerihonul, care era un centru al vieţii elenistico-păgâne, 
deoarece drumul spre lerusalim trece prin oraşul acesta. 

De la lerihon la lerusalim sunt 37 de kilometri. Pe 37 de 
kilometri se unduieşte o potecă prăfuită printre versanţi abrupți, 
aproape lipsiţi de vegetaţie, la 1200 de kilometri. Contraste mai 
puternice decât pe această porţiune de drum cu greu se mai pot 
găsi altundeva în lume. Din vegetaţia paradisiacă şi căldura 
aproape insuportabilă a arşiţei tropicale de pe malurile 
lordanului se trece direct în răcoarea piscurilor respingător de 
pleşuve. 

Pe acest drum, care seamănă cu un preludiu al sfârşitului, 
merge lisus cu ucenicii săi cu o săptămână înainte de 
sărbătoarea de Pesach. Este vremea când evreii vin de departe 
în şuvoaie pentru a ţine sărbătoarea Oraşului Sfânt. 


Ajuns în punctul cel mai înalt şi astfel aproape de sfârşitul 
călătoriei, apare de dincolo de vârful Muntelui Măslinilor, ca ivit 
prin vrajă dintre munţi, Oraşul Sfânt. Ce imagine le-a oferit 
lerusalimul lui lisus şi ucenicilor aflăm din descrieri ale vremii: 

„Cine nu a văzut lerusalimul în toată frumuseţea sa, acela nu 


a văzut niciodată un oraş mare, frumos în toată viaţa lui; şi cine 
nu a văzut clădirea celui de-Al Doilea Templu, acela nu a văzut 
niciodată în viaţa lui un edificiu impresionant”, scriau plini de 
mândrie rabini evrei ai timpului aceluia. 

Cercetările dedicate vechiului lerusalim au fost rezumate de 
englezul Garstang astfel: „În niciun moment al istoriei lor 
sanctuarul şi oraşul nu puteau oferi o imagine mai 
entuziasmantă. Ritmul şi armonia artei greco-romane, care se 
reliefau atât de minunat pe cerul oriental, au pus în umbră până 
şi tendinţele arhitectonice exagerate ale lui Irod şi au adus 
ordine şi bun-gust în haosul tradiţional al oraşului.” 


Uriaşele ziduri se ridică 75 de metri deasupra văii ca o 
căldare. În spatele crenelurilor lor se înalţă spre cer, din 
întortocherea de case, străzi si strädute, contururile unor edificii 
impunătoare. 

Vizavi de Muntele Măslinilor se află, chiar în faţă, Templul, 
depăşind în splendoare toate celelalte clădiri. Fatada sa, înaltă 
şi lată de 50 de metri, este toată din marmură deschisă la 
culoare şi se îndreaptă spre est. Ornamentele sunt din aur curat. 
Curțile largi şi atriile sunt mărginite de colonade; giuvaierul cel 
mai preţios, însă, este sanctuarul din mijloc, strălucitor „ca un 
munte acoperit de zăpadă”, cum spune Flavius Josephus. 

Lipită de partea de nord-vest a zidului Templului se ridică, pe 
o cocoaşă de stâncă, fortăreaţa Antonia. Fiecare dintre cele 
patru turnuri din colţurile ei măsoară 35 de metri înălţime. Un 
viaduct duce din sudul zonei templului la palatul Hasmoneilor 
din Oraşul de Sus. Pe ridicătura cea mai înaltă din interiorul 
oraşului se întinde, lângă zidul vestic, reşedinţa lui Irod, 
deasupra căreia se înalţă de asemenea trei turnuri, înalte de 40, 
30 şi 25 de metri, pe care lrod le-a numit Hippikos, Phasael şi 
Mariamna. De aici pleacă un zid gros care trece prin mijlocul 
mării de case şi ajunge la zona templului, împărțind astfel 
interiorul oraşului în două jumătăţi. 

Acest oraş, cu nenumăratele ziduri fortificate, rambleuri şi 
turnuri aşezate în jurul şi deasupra Templului, are un aer de 
invincibilitate. Privitorul sesizează un aer de inflexibilitate, 
fermitate, intransigentä atunci când îşi aruncă privirea asupra 
lerusalimului. Inflexibilitatea, fermitatea, intransigenta au fost 
cele care au ajutat Israelul să reziste peste o mie de ani 


împotriva tuturor puterilor lumii. Inflexibilitatea, fermitatea, 
intransigenta s-au făcut vinovate într-o bună zi şi de distrugerea 
lerusalimului şi de izgonirea evreilor din ţara părinţilor lor. 

lisus a prezis destinul acestui oraş. „Şi când S-a apropiat, 
văzând cetatea, a plâns pentru ea...” (Luca 19:41). 


ŞI ÎNDATĂ DIMINEAŢA, ARHIEREII, ŢINÂND SFAT CU BĂTRÂNII, 
CU CĂRTURARII ŞI CU TOT SINEDRIUL ŞI LEGÂND PE IISUS, L-AU 
DUS ŞI L-AU PREDAT LUI PILAT. / ŞI PILAT, VRÂND SĂ FACĂ PE 
VOIA MULŢIMII, LE-A ELIBERAT PE BARABA, IAR PE IISUS, 
BICIUINDU-L, L-A DAT CA SĂ FIE RĂSTIGNIT. (Marcu 15:1, 15) 


Odată cu arestarea începe şi imensa tragedie. lisus i-a strâns 
pe ucenici în jurul său în grădina Ghetsimani, pe Muntele 
Măslinilor, „şi îndată, încă vorbind EI, a venit luda Iscarioteanul, 
unul dintre cei doisprezece, şi cu el mulţime cu săbii şi cu 
ciomege, de la arhierei, de la cărturari şi de la bătrâni” (Marcu 
14:43). 

De „ciomegele” şi „betele” marilor preoţi boethusianici care 
domneau pe vremea lui lrod aminteşte un pamflet din Talmud: 

„Rău îmi este în faţa casei lui Boethus: rău îmi e de la 
ciomegele lor! 

Rău îmi este în faţa casei lui Ana: rău îmi e din cauza 
denunturilor lor!...” 

Si se termină astfel: „Pentru că ei sunt mari preoţi, iar fiii lor 
sunt trezorieri, iar ginerii lor administratori, iar slugile lor bat 
poporul cu bețe.” 

Printre marii preoţi numiţi este şi unul cunoscut: „Anna” din 
Evanghelii. „Deci ostaşii şi comandantul şi slujitorii iudeilor au 
prins pe lisus şi L-au legat. Şi L-au dus întâi la Anna, căci era 
socrul lui Caiafa, care era arhiereu al anului aceluia. Şi Caiafa 
era cel ce sfătuise pe iudei că este de folos să moară un om 
pentru popor” (loan 18:12-14). 

Pe Marele Preot Caiafa îl numise procuratorul roman Valerius 
Gratus; el a rămas în funcţie si sub succesorul acestuia, Pilat din 
Pont. 

După arestare, lisus a fost predat Consiliului Suprem - 
Sinedriului - acesta fiind instanţa superioară a iudeilor. Sub 
preşedinţia Marelui Preot, acest Sfat al Bătrânilor, care avea 71 


35 Între 18 şi 37 d.Hr. 


de membri, avea dreptul de a judeca în chestiuni religioase şi de 
ordin general. Îşi exercita funcţia mai jos de Templu, aproape de 
podul care ducea spre Oraşul de Sus. 

Ce motive au determinat Consiliul să îl condamne pe lisus la 
moarte? 

„Asteptarea vechilor profeti evrei legată de un viitor rege 
mesianic”, scrie profesorul Martin Noth, „se transformase, în 
răstimpurile lungi de dominație străină, în speranţa apariţiei 
unui eliberator politic; şi pe măsură ce crescuse 


Fig. 71. Monede din vremea procuratorului 
roman Pilat din Pont 


indignarea provocată de conducerea romană din ţară, se 
întărise şi imaginea unui învingător mesianic care se va ridica 
împotriva detestatei puteri străine. Evaluat după această 
imagine, lisus din Nazaret nu putea fi aşteptatul Mesia... Insă, 
dacă lisus din Nazaret nu era Mesia, „Hristosul”, atunci trebuia 
să fie un corupător şi un şarlatan. lar dacă era un corupător şi 
un şarlatan periculos, atunci, pentru siguranţa şi liniştea 
comunităţii ierusalemite, trebuia îndepărtat... Faptul că, atunci 
când a fost anchetat, lisus s-a declarat Mesia şi, astfel, în baza 
Vechiului Testament, Fiul lui Dumnezeu, a fost suficient pentru 
a-L condamna la moarte pentru blasfemie notorie.” 

Conform legilor în vigoare, sentinţa trebuia confirmată de 
procuratorul roman, care deţinea aşa-numitul „ius gladii”; doar 
el putea să ceară să fie dusă la îndeplinire. Procurator în ludeea 
era Pilat din Pont. 

Contemporanii săi, cum ar fi Flavius Josephus şi Philon din 
Alexandria, îl descriu ca pe un şantajist, tiran, exploatator şi om 


35 26-36 î.Hr. 


coruptibil: „Era crud, iar inima lui împietrită nu cunoştea mila. 
Pe vremea lui domneau în ludeea corupţia şi violenţa, jafurile, 
oprimarea, umilirile, execuțiile fără interogatoriu judecătoresc şi 
o cruzime fără limită.” Că Pilat îi ura şi îi dispretuia pe evrei, 
simţiseră de multe ori şi foarte clar. 

Pilat trebuie să fi recunoscut imediat că acuzatul lisus era o 
ţintă a urii aprinse de farisei. Acest lucru ar fi trebuit să fie un 
motiv suficient ca să respingă cererea şi să-l elibereze. Intr- 
adevăr, la început l-a declarat fără ezitare nevinovat. „Şi Pilat a 
zis către arhierei şi către mulţimi: Nu găsesc nicio vină în Omul 
acesta” (Luca 23:4). 

Dar mulţimea, mobilizată şi aţâţată de oamenii Consiliului, 
insistă mai departe: Pedeapsa cu moartea! Pilat din Pont 
cedează. 

Cum s-a făcut că tiranicul duşman al evreilor a cedat dorinţei 
acestora? Evanghelia după loan conţine o explicaţie 
concludentă: „... iudeii strigau zicând: Dacă îl eliberezi pe 
Acesta, nu eşti prieten al Cezarului. Oricine se face pe sine 
împărat este împotriva Cezarului” (loan 19:12). 

O ameninţare politică periculoasă pentru Pilat, care spunea 
clar: înştiinţare la Roma despre neglijenţă în slujbă, despre 
eliberarea unui rebel. A „se face pe sine împărat” însemna 
trădarea împăratului roman; după Lex luliana aceasta se 
pedepsea cu moartea. Pilat a dat înapoi în faţa acestei 
ameninţări neechivoce. Incă nu uitase că evreii îi dăduseră deja 
curs o dată. 


După cum relatează Philon din Alexandria, Pilat din Pont 
adusese la lerusalim scuturile de aur cu numele împăratului şi 
pusese să fie atârnate în palatul lui Irod, în mijlocul oraşului. 
Aceasta era o încălcare gravă a drepturilor garantate de Roma 
comunităţii de cult de la lerusalim, era o provocare. Rugămintea 
de a scoate din oraş scuturile de aur a respins-o cu dispreţ. 
Drept care iudeii s-au adresat Romei şi şi-au căpătat dreptul. 
Impăratul Tiberiu personal a poruncit îndepărtarea scuturilor de 
aur. Prin această acţiune arbitrară şi prin altele, care erau 
împotriva politicii coloniale a Romei, la vremea procesului 
reputaţia lui Pilat la Roma era deja scăzută. 


37 Philon din Alexandria (c. 25 î.Hr. - c. 40 î.Hr.) 


„Deci Pilat, auzind cuvintele acestea, L-a dus afară pe lisus şi 
a şezut pe scaunul de judecată, în locul numit pardosit cu pietre, 
iar evreieste Gabbata... Atunci L-a predat lor ca să fie 
răstignit...” (loan 19:13, 16). 

Din casa de judecată a lui Pilat, în care s-a derulat această 
scenă, pardoseala de pietre a supravieţuit chiar distrugerii 
lerusalimului din anul 70 d.Hr. Regăsirea acesteia se datorează 
muncii de ani a părintelui arheolog L.H. Vincent şi a reuşit pe 
baza indicaţiilor precise din Evanghelia lui loan. 

În Biblie, cuvântul „lithostroton” este tradus „pardosit cu 


mA 


pietre”. Arameicul „gabbatha” înseamnă „teren înălţat”. 


Chiar lângă zidul de apărare nord-vestic al Templului se afla 
pe vremea lui Hristos, pe o cocoaşă de stâncă, adică pe un 
„teren înălţat”, uriaşul castel Antonia. Irod | poruncise 
construirea lui şi îl botezase după Marc Antoniu. Trupele de 
ocupaţie romane erau încartiruite acolo. În anul 70 d.Hr. Titus, 
când a cucerit lerusalimul, a făcut cetatea Antonia una cu 
pământul. Mai târziu s-a construit mai departe pe dărâmăturile 
ei. 

Exact acolo unde s-a aflat curtea Antoniei, Vincent a reuşit să 
găsească o suprafaţă de 2500 m?, cu un pavaj neted în stil 
roman, care era, conform dovezilor aduse de el, specific epocii 
lui lisus. 

Aici a stat lisus în faţa lui Pilat, în timp ce afară urla mulţimea. 
Pe acest pavaj a avut loc şi biciuirea (loan 19:1), care, în orice 
caz, a precedat crucificarea, după cum notează Josephus de 
două ori explicit. Pentru această pedeapsă îngrozitoare trupul 
era dezgolit şi bătut până când carnea atârna în zdrente 
însângerate. 

Apoi l-au luat pe lisus soldaţii romani, pentru a duce la 
îndeplinire sentinţa - crucificarea. Cicero o numeşte „cea mai 
crudă şi cea mai îngrozitoare pedeapsă cu moartea”, Josephus o 
respinge ca pe „cea mai jalnică dintre toate felurile de moarte”. 
Sistemul penal iudaic nu cunoştea această pedeapsă cu 
moartea tipic romană. 


Încă din casa de judecată soldaţii îşi manifestă intenţiile rele 
faţă de lisus: „L-au îmbrăcat în purpură şi, împletindu-i o cunună 
de spini, l-au pus-o pe cap” (Marcu 15:17). 


În privinţa acestei plante cu spini botanistii nu s-au pus încă 
de acord. Sigur este doar că ceea ce se cunoaşte astăzi în 
Europa şi SUA sub numele de „coroana de spini a lui Hristos”?® 
nu are nicio legătură cu coroana de spini din Biblie. „Este 
originară din Madagascar şi era complet necunoscută pe 
vremea lui lisus”, este de părere botanistul american Harold 
Moldenke. Numeroşi alţi savanţi presupun că aceasta ar fi fost 
împletită din Spinul sirian al lui Hristos? şi că de aici i-ar veni şi 
numele. Spinul sirian al lui Hristos este o tufă sau un arbust de 
trei până la cinci metri, cu crengi albe flexibile, care au în 
punctul de insertie a frunzei câte doi spini puternic curbați spre 
înapoi. Conform botanistului G.E. Post, această plantă creşte în 
împrejurimile vechiului lerusalim, în special în locul în care se 
spune că s-ar fi aflat Golgota. 

Drumul de la casa de judecată la Golgota a fost, prin mila 
Domnului, scurt; „căci locul unde a fost răstignit lisus era 
aproape de cetate” (loan 19:20), lângă drumul principal care 
intra, venind din nord-vest, in lerusalim. Un pelerin din 
Bordeaux, care a vizitat lerusalimul în anul 333 d.Hr., 
menţionează în mod explicit „micul dâmb al Golgotei“%, unde a 
fost crucificat Domnul”. 

„l-au dat să bea vin amestecat cu smirnă, dar El n-a luat” 
(Marcu 15:23). Acest act de milă a fost documentat şi cu alte 
prilejuri. Astfel se spune într-o veche baraita evreiască: „Cine 
este scos ca să fie omorât este lăsat să bea o bucăţică de 
tămâie într-un pahar de vin, ca să i se zăpăcească simţurile... 
Demnele femei ale lerusalimului obişnuiau să o doneze cu 
generozitate şi să o aducă.” Moldenke, cercetătorul plantelor 
biblice, spune: „Vinul cu smirnă i s-a dat lui lisus chiar înainte de 
a fi crucificat pentru a-i ameliora durerile, la fel cum pacienţilor 
demni de toată mila din perioada care nu cunoştea anestezia li 
se administrau la operaţiile mari băuturi euforizante.” 

Insă lisus a refuzat băutura şi a suportat cu conştiinţa limpede 
chinurile baterii în cuie. 


„lar când L-au răstignit, era ceasul al treilea” (Marcu 15:25). 
După împărţirea timpului practicată de noi, „ceasul al treilea” în 


33 Euphorbia milii Desmoul. 
3 Zizyphus spina christi. 
4 Monticulus Golgatha. 


Orientul antic însemna ora 9 înainte de amiază. „Si la al nouălea 
ceas”, aceasta înseamnă, după orarul nostru, ora trei după- 
amiaza, s-a sfârşit tragedia. „lar lisus, scoțând un strigăt mare, 
Şi-a dat duhul” (Marcu 15:34, 37). 


Fig. 73. Într-un astfel de mormânt cu 
piatră de moară din Palestina a fost 
înmormântat lisus ° 


În ce fel a murit lisus? Cercetări ştiinţifice efectuate cu câţiva 
ani în urmă la Köln de medicul Hermann Mödder au încercat să 
dea un răspuns din punctul de vedere al medicinii. In cazul unui 
om atârnat de ambele mâini, sângele se adună foarte repede în 
jumătatea inferioară a trupului. Deja după 6-12 minute 
tensiunea arterială scade la jumătate, iar pulsul îşi dublează 
valoarea. Inima primeşte prea puţin sânge. Urmarea este 
leşinul. Se ajunge foarte repede, din cauza irigării insuficiente a 
creierului şi a inimii, la un colaps ortostatic. Moartea pe cruce 
este, aşadar, o moarte prin infarct“. 

Există dovezi verificate că au existat crucificati care au murit 
după două zile sau chiar mai târziu. 

Pe bärna perpendiculară se monta adesea o mică 
sprijinitoare, numită „sedile” (loc de şezut) sau „cornu” (corn). 
Dacă cel atârnat se sprijină, în disperarea lui, temporar de ea, 


1 insuficienţă coronariană. 


sängele urcä din nou In partea superioarä a trupului, iar lesinul 
care începe să se instaleze trece din nou. Dacă se dorea, în 
sfârşit, să se pună capăt chinului celui crucificat, se trecea la 
„crurifragium”; i se zdrobeau cu un ciomag fluierele picioarelor. 

Ca urmare, fiindcă nu se mai putea sprijini pe picioare, se 
producea foarte repede infarctul. 

lisus a scăpat de „crurifragium”. „Deci au venit ostaşii şi au 
zdrobit fluierele celui dintâi şi ale celuilalt, care era răstignit 
împreună cu el. Dar venind la lisus, dacă au văzut că deja 
murise, nu l-au zdrobit fluierele” (loan 19:32, 33). 

ludeii îi ceruseră lui Pilat crurifragiumul, deoarece era „ziua 
dinaintea Sabatului”, şi ziua pregătirii pentru Pesach. După 
legea iudaică, cei crucificati nu aveau voie să rămână atärnati 
peste noapte (Deuteronomul 21:23). lar la ora 6 începea sabatul 
săptămânii de Pesach, când orice îndeletnicire era interzisă. 
Marile sărbători care urmează explică şi graba procedurilor din 
ziua respectivă, prinderea în timpul nopţii, condamnarea, 
executarea pedepsei şi punerea în mormânt a lui lisus pe 
parcursul câtorva ore. 

Doar o mie de paşi măsoară astăzi drumul de la arcul Ecce 
Homo, locul casei de judecată a lui Pilat, prin îngusta Via 
Dolorosa până la Biserica Sfântului Mormânt. 


Împăratul Constantin a ridicat în anul 326 d.Hr. Un turn 
somptuos deasupra mormântului redescoperit atunci al lui lisus. 
Coloane bogat ornamentate purtau un acoperiş din bârne aurite, 
după cum o dovedesc vechi jurnale ale unor pelerini şi imagini 
creştine vechi. Astăzi se înghesuie haotic mai multe capele 
întunecoase în Biserica Sfântului Mormânt. Fiecare confesiune 
creştină şi-a creat în acest loc sfânt al creştinătăţii un locsor 
pentru reculegere şi serviciu divin. 

In Capela Sfântului Mormânt, trepte tocite de paşi conduc în 
jos până la o grotă în stâncă, în care a fost săpat un mormânt 
lung de doi metri - mormântul lui lisus? 

Peste o mie de morminte din perioada aceea au fost găsite în 
Palestina, toate necropole, morminte de familie. Acest mormânt, 
însă, este pentru un singur trup. Conform tradiţiei evanghelice, 
lisus a fost culcat primul într-o cameră mortuară mare: „Şi losif, 
luând trupul, l-a înfăşurat în giulgiu curat de in, şi l-a pus în 
mormântul nou al său, pe care-l săpase în stâncă, şi, prăvălind o 


piaträ mare la usa mormäntului, s-a dus” (Matei 27:59, 60). 

În trecut s-a strecurat mereu o întrebare în prim-plan: cum 
este posibil să nu existe relatări ale vremii referitoare la 
întâmplările zilelor acelora, în afară de Cărţile Noului 
Testament? „Istoria lumii nu l-a luat în seamă atunci (pe lisus 
din Nazaret)”, scrie profesorul Martin Noth în importanta sa 
lucrare /storia Israelului. „Pentru o clipă apariţia sa a tulburat 
spiritele în lerusalim; apoi acest episod a devenit parte a 
trecutului şi s-au ocupat din nou de chestiuni care păreau mai 
importante. Cu toate acestea, aici se luase o ultimă şi definitivă 
decizie în istoria Israelului. Abia când cei care l-au urmat au 
început să fie vizibili în lume ca un fenomen istoric, abia atunci 
a început să fie amintit numele lui.” 


Flavius Josephus vorbeşte în Antichitäti iudaice, lucrare scrisă 
în ultimele decenii ale primului secol creştin, atunci când 
menţionează comunitatea creştină arhaică a lerusalimului, 
despre „lisus, care era numit Mesia”. Şi istoricul roman Tacit îl 
menţionează explicit pe lisus în Anale“, pentru explicarea 
numelui „Christiani”: „Christos, de la care se trage numele, a 
fost condamnat la moarte pe vremea împăratului Tiberius, prin 
procuratorul Pilat din Pont.” 

Cea mai importantă declaraţie rămâne însă cea a romanului 
Suetoniu“*. Acesta descrie o mişcare mesianică în timpul lui 
Claudiu, care a fost împărat roman din anul 41 până în 54 d.Hr. 
În istoria vieţii împăratului Claudiu spune Suetoniu: „Pe evrei, 
care făceau multă gălăgie din cauza lui Chrestus, i-a alungat din 
Roma.” Scriitorul Orosius aminteşte că această izgonire a avut 
loc în al nouălea an al guvernării lui Claudiu - aşadar în anul 49 
d.Hr. Atestând prin aceasta existenţa unei comunităţi creştine la 
Roma nu mai târziu de 15 până la 20 de ani de la răstignire. 

Acestor martori romani li se alătură o confirmare uluitoare din 
Faptele Sfinţilor Apostoli. Când Pavel a venit de la Atena în 
Corint, a găsit acolo „pe un iudeu, cu numele Acvila, de neam 
din Pont, venit de curând din Italia, şi pe Priscila, femeia lui, 
pentru că poruncise Claudiu ca toţi iudeii să plece din Roma” 
(Fapte 18:2). 


42 Antichitäti iudaice XX 9,1 8200. 
% Anale XV; 44, scrise în 115-117 d.Hr. 
4 c. 75-150 d.Hr. 


Insä nu trebuie sä trecem sub täcere nici faptul cä märturiile - 
destul de särace - din afara Bibliei, referitoare la lisus, sunt 
destul de problematice. Deşi există o legătură fonetică între „e” 
lung şi „i” în greacă (aşa-numitul „itacism”), şi „Chrestos” (care 
ar însemna „vrednicul”, „pretiosul”, „bunul”) putea fi confundat 
uşor cu „Christos” („Unsul” [traducerea greacă a cuvântului 
ebraic „Mesia”]), nu este nicidecum sigur că tulburările 
mesianice de la Roma, pe care le menţionează Suetoniu în a sa 
istorie a vieţii împăratului Claudiu, au avut într-adevăr de-a face 
cu lisus. Fals trebuie considerat mai degrabă pasajul menţionat 
mai sus din Josephus. Cu tonalitatea sa pozitivă, aprobatoare, 
de consimtire, nu se potriveşte nici cu atitudinea de fond 
antimesianică a lui Josephus, nici în contextul imediat, care 
relatează despre revoltele naţionaliştilor iudei - condamnabile în 
ochii lui Josephus. In plus, nici ca alcătuire interioară nu este 
tipic pentru stilul compozițional al lui Josephus, ci corespunde 
mai degrabă schemei de predică a evanghelistului Luca. 
Afirmația lui Tacit nu aduce nici ea prea mult. Oricum, confirmă 
că existau creştini care îşi luaseră numele creştin după Christos 
- Christos despre care se spune că ar fi fost executat pe vremea 
împăratului Tiberiu (14-37 d.Hr.), sub procuratorul Pilat din 
Pont. Rămâne întrebarea dacă Tacit consideră el însuşi adevărat 
acest lucru. Ceea ce aflăm cu siguranţă de aici este doar că pe 
vremea împăratului Nero (54-68 d.Hr), a cărui persecuție a 
creştinilor îi oferă lui Tacit prilejul pentru pasajul său despre 
creştini, exista o comunitate creştină la Roma, a cărei tradiţie 
corespunde în anumite puncte cu cea a Noului Testament. 

Altfel, anul morţii lui lisus este la fel de controversat ca data 
naşterii sale, despre care am putut spune cu oarecare precizie 
doar că trebuie căutată undeva între anii 7 î.Hr. Şi 7 d.Hr. Însă 
intervalul dintre datele luate în considerare de savanții moderni 
pentru moartea lui lisus nu este chiar atât de mare: intră în 
discuţie mai ales anii 29/30, 32 şi 33 d.Hr. Cine vrea să fie 
deosebit de precaut, are la dispoziţie întreaga perioadă în care 
Pilat din Pont a fost în funcţie (26-36 d.Hr.) (Caiafa a fost Mare 
Preot între 18 şi 37 d.Hr.) 

Nu există concordanţă nici măcar în ceea ce priveşte ziua 
procesului şi a răstignirii lui lisus. Fiindcă, dacă refacem 
calculele după indiciile temporale ale celor trei asa-numiti 
„sinoptici” (evangheliştii Matei, Marcu si Luca) şi le comparam 


cu indiciile lui loan, rezultä o diferentä de o Zi, iar in ceea ce 
priveste ceasul precis al mortii, cu atät mai putin gäsim indicii 
concordante. 

În afară de aceasta, evanghelistii au ştiut să lege rästignirea 
lui lisus de atât de multe versete din Vechiul Testament, încât 
aproape că ai putea începe să te clatini în credinţa ta în 
moartea pe cruce a lui lisus; oare toate aceste oribilitäti au fost 
construite doar de dragul încrucişărilor biblice? Şi să nu uităm 
nici faptul că lisus n-a fost nicidecum primul dumnezeu pe 
cruce! Înaintea lui au existat zei ai fertilităţii care au suferit, au 
fost torturați în situaţii asemănătoare. Astfel, la Berlin se află o 
amuletă minusculă cu un răstignit, Pleiadele, Luna şi cu 
inscripţia ORPHEOS BAKKIKOS - este o imagine surprinzător de 
creştină! Acelaşi lucru se poate spune despre o reprezentare a 
lui Marsyas atârnând în molid din Muzeul Capitoliului din Roma. 

Pe de altă parte, ştim că într-adevăr se practica răstignirea. 
Ştim si cine rästignea si pe cine afecta această formă 
îngrozitoare a pedepsei cu moartea. Faptul că regele hasmoneu 
Alexandru lannaios (103-76 î.Hr.) a poruncit o răstignire în masă 
este considerat scandalos de Manuscrisele de la Marea Moartă. 
Într-adevăr, în special romanii practicau acest mod de execuţie. 
Li se aplica celor care făceau parte din popoarele cucerite care 
păcătuiseră împotriva statului roman - şi, de asemenea, 
sclavilor. Dar asta nu e tot: şi-au bătut capul încercând să afle 
din ce cauză murea de fapt un răstignit şi cât timp avea incerta 
şansă de a trăi pe lemnul de chin al crucii. 

Părerile au fost diferite şi în ceea ce priveşte anumite 
amănunte ale executării acestei pedepse îngrozitoare. Aici 
ştiinţa este ajutată de o descoperire macabră întâmplătoare, 
făcută pe o colină de la marginea de est a lerusalimului, numită 
Givat Hamivtar. Doi savanţi israelieni - arheologul Vassilios 
Tsaferis şi patologul Nicu Haas - relatează despre ea, iar 
jurnalistul american Jerry M. Landay, autor de cărţi 
documentare, a scris despre aceasta, pe înţelesul tuturor, în 
cartea sa de „arheologie biblică” numită Orașe care tac - pietre 
sfinte. 

Era în vara lui 1968. În timpul unor lucrări de construcţii, un 
buldozer a dat, în flancul colinei Givat Hamivtar, peste morminte 
din perioada dintre începutul guvernării lui lrod cel Mare (37 
î.Hr.) şi distrugerea templului lui Irod (70 d.Hr.). Aşadar, cei 


înmormântați aici trebuie să fi fost mai mult sau mai puţin 
contemporanii lui lisus. Unul dintre morţi se numea Johanan Ben 
Ha'galgol. Cei care l-au descoperit au observat îngroziţi că 
labele picioarelor erau separate de scheletul zdrobit al piciorului 
şi stăteau una peste cealaltă, unite printr-un cui ruginit, care 
fusese bătut prin ambele articulaţii. De ele mai erau prinse 
resturi de lemn - rămăşiţele unei plăci de lemn. 

In spatele călcâielor lui Johanan cuiul se îndoise - evident la 
pătrunderea într-un material mai tare. În afară de asta, 
antebratele lui Johanan purtau semnele unei bateri în cuie. În 
zbaterea plină de chin a morţii, periostul se răzuise de cuie! 

Era firesc ca acest material să fie studiat îndeaproape. 
Vassilios Tsaferis şi Nicu Haas s-au întrebat dacă rănile lui 
Johanan permiteau tragerea unor concluzii privitoare la forma 
lemnului de tortură şi la felul baterii în cuie. Într-adevăr: cuiele 
nu se bătuseră în podul palmelor, cum se arată în majoritatea 
reprezentărilor, ci în antebrate, aproape de încheietura mâinii. 
Probabil că aceasta era forma obişnuită la acest tip de execuţie, 
deoarece palmele ar fi fost pur şi simplu sfâşiate sub greutatea 
unui corp care se zbätea de durere în spasmele morții (acest 
lucru reieşise, de altfel, din experimentele horror ale medicului 
parizian Barbet, efectuate în legătură cu Giulgiul din Torino, 
despre care va fi vorba în capitolul următor: nici crucificatul ale 
cărui contururi s-au imprimat în acest giulgiu nu a fost - în 
pofida tuturor convențiilor artistice ale reprezentărilor obişnuite 
ale crucificării - bătut în cuie în podul palmelor). În fine, în cazul 
lui Johanan Ben Ha'galgol s-au abătut, într-un punct, chiar de la 
norma romană de execuţie: oamenii s-au întrebat dacă 
crurifragium - zdrobirea fluierelor picioarelor cu un obiect bont - 
era o tortură în plus sau, mai degrabă, o „binefacere”, o 
„lovitură de graţie”. Pentru că după aceea cel crucificat se 
prăbuşea în sine şi se sfârşea mai repede. În cazul lui Johanan 
Ben Ha'galgol, cei care au pus în aplicare pedeapsa nu s-au 
oprit la această „binefacere”. Labele picioarelor, împreună cu 
cuiul şi cu parul de lemn de care acesta era prins, au fost 
desprinse complet, printr-o lovitură cu securea, de picioarele 
zdrobite... 


Capitolul sase 
Giulgiul din Torino 


Prada din Constantinopol * Descoperiri pe negativul fotografic * 
Experimente făcute de medici legişti «+ O dovadă ştiinţifică de 
autenticitate 


AU LUAT DECI TRUPUL LUI IISUS ŞI L-AU ÎNFĂŞURAT ÎN GIULGIU 
CU MIRESME, PRECUM ESTE OBICEIUL DE INMORMANTARE LA 
IUDEI. (loan 19:40) 


În anul 1204, în cruciada a patra, cavalerii cruciați au cucerit 
Constantinopolul. Istoricul Robert de Clari relatează în acest 
context despre un francez, Otto de la Roche, căruia i-a căzut în 
mână, ca pradă, o pânză de in. Această pânză, lată de 1,10 
metri şi lungă de 4,36 metri, are o poveste aparte, deoarece 
avea urme de sânge si de transpiratie. După un studiu mai 
atent, s-au recunoscut pe ea contururile unui trup uman, care 
trebuie să fi avut o înălţime de circa 1,80 metri. Otto de la 
Roche a luat-o cu el în Franţa. 

După 150 de ani pânza apare la Besancon, unde este 
venerată ca giulgiu al lui Hristos. În timpul unui incendiu, ce e 
drept, nu cade pradă flăcărilor, însă rămâne cu nişte urme ale 
focului. De aici înainte drumul său poate fi urmărit cu precizie. 

Când izbucneşte ciuma la Milano, sfântul Karl Borromaeus, la 
vremea aceea episcop al acestui oraş, pleacă, respectând 
juruinta pe care o făcuse, în pelerinaj la această pânză, care i se 
aduce înainte din sudul Franţei la Torino, unde se mai află şi 
astăzi. 

Se spune că pânza s-a aflat, până în secolul al V-lea sau al VI- 
lea d.Hr., la Ierusalim. Conform tradiţiei este pânza în care losif 
din Arimateea a înfăşurat trupul lui Hristos. 

In baza acestor relatări nu se poate aduce o dovadă de 
autenticitate istorică. La aceasta se adaugă faptul că, în afară 
de pânza de la Torino, există alte două pânze despre care se 
susţine că ar fi giulgiul lui Hristos. 

Cea mai renumită este sudariumul sfintei Veronica. Legenda 
spune că sfânta i l-ar fi întins lui Hristos în drum spre locul 
rästignirii şi l-ar fi primit înapoi cu amprenta chipului său. 

Şi despre imaginea aflată în posesia regelui Abgar al V-lea al 


Edessei, Antiohia, s-a spus că ar fi autentică. Însă teologul şi 
istoricul Chevalier a găsit în arhivele papale contradovada, ca să 
spunem aşa, într-un document din anul 1389, în care scrie că un 
artist ar fi pictat o asemenea pânză. După ce acest lucru a 
devenit cunoscut, „Pânza din Torino” a fost identificată ca fiind 
o copie a acelui pictor. Astfel şi-a pierdut, aproape în ochii 
tuturor celor care manifestaseră un interes istoric, valoarea ca 
posibil document al vremii aceleia. 

Povestea s-ar fi terminat aici, dacă în anul 1889 nu s-ar fi 
trezit din nou interesul pentru pânza învăluită în legendă. 
Evoluţia tehnicii făcuse posibilă prima fotografiere a „Giulgiului 
din Torino”. Atunci a rezultat un fapt cât se poate de curios. 
Negativul de pe placa fotografică inversează valorile de alb şi 
negru ale imaginii imprimate pe pânză. Pe fondul întunecat 
apare limpede imaginea misterioasă a unui chip. 

Specialişti din întreaga lume au studiat senzationala 
fotografie. Experții în artă cărora li s-a arătat au mai descoperit 
şi că imaginea negativă era de-a dreptul uluitor de naturală, de 
fidelă din punct de vedere al anatomiei plastice. Trăsăturile feţei 
sunt, ca la orice om, diferite pe stânga şi pe dreapta. Artiştii 
Evului Mediu timpuriu încă nu ţineau cont, fără îndoială, de 
această neregularitate. Experimente făcute cu pictori au arătat 
că niciun artist nu era în stare să regândească un chip uman în 
negativ şi să-l picteze astfel. 

„Pânza din Torino” nu putea fi un fals cel puţin în ceea ce 
priveşte faptul că este, în orice caz, copia unei feţe omeneşti. 
Chiar şi experţii în artă care cândva au respins-o recunosc astăzi 
că nu poate fi pictată în negativ; un astfel de lucru nu poate 
face nimeni. 

După această descoperire tulburătoare au început şi oamenii 
de ştiinţă să se intereseze de pânză. Un număr de savanţi de 
renume din cele mai diferite domenii au început să facă 
cercetări. După decenii de studii, experimente şi examinări, 
lucrările au ajuns la un oarecare final. Există rezultate concrete 
şi extrem de revelatoare. Este un întreg mozaic de studii 
nesfârşit de laborioase, tesute în jurul întrebării: 

Cum a luat naştere pânza? 

Primul care a făcut experimente legate de formarea 
amprentei unui corp pe pânză a fost profesorul Vignon, de la 
Paris. A pus în contact cu un cadavru o pânză pudratä cu aloe. 


Experimentele au rămas, însă, nesatisfăcătoare, deoarece 
păreau inevitabile distorsiunile puternice. Medicii legişti italieni, 
profesorii Judica, din Milano, şi Romanese, din Torino, au avut 
mai mult succes cu experimentele lor, în care au respectat 
textul biblic, care indică metoda corectă: „Şi a venit şi 
Nicodim... aducând ca la o sută de litre de amestec de smirnă şi 
aloe. Au luat deci trupul lui lisus şi l-au înfăşurat în giulgiu cu 
miresme, precum este obiceiul de înmormântare la iudei” (loan 
19:39,40). Şiruri lungi de experimente au arătat că trupul mort 
al omului trebuie să fie pudrat, iar pânza umezită cu ulei 
aromatic. Amprente nedistorsionate se obţin mai ales dacă 
părul împiedică pânza să se lipească prea strâns de părţile 
laterale ale capului. Cea mai mare concordanţă există între 
rezultatele experimentelor italiene. 

Amprenta de pe „pânza din Torino” indică existenţa unor 
umflături ale feţei. Acestea pot fi urmarea unor lovituri. „Şi au 
scuipat în obrazul Lui, bătându-L cu pumnii, iar unii Îi dădeau 
palme” (Matei 26:67). Se disting clar pete de sânge pe frunte şi 
la ceafă. „Şi ostasii, împletind cunună din spini, l-au pus-o pe 
cap...” (loan 19:2). Şi pe restul corpului se văd mici umfläturi. 
„Deci atunci Pilat a luat pe lisus şi L-a biciuit” (loan 19:1). 

Apoi se mai disting urme de sânge pe corp. Acesta provine de 
la rănile făcute de cuie în mâini şi picioare şi de la o rană 
laterală din torace. „Ci unul dintre ostaşi cu sulița a împuns 
coasta Lui şi îndată a ieşit sânge şi apă” (loan 19:34). 

De cercetarea minuțioasă a acestor răni s-a ocupat medicul 
parizian Barbet. Si el a obţinut rezultate uluitoare. Rănile nu 
corespund imaginii populare, hrănite de reprezentările artistice. 

„Pânza din Torino” permite recunoaşterea exactă a locurilor 
în care au fost bătute cuiele: ele nu au trecut prin podul palmei, 
ci mai jos, prin încheietura mâinii. Reprezentările artistice sunt, 
atât din punct de vedere fizic, cât şi medical, false. Şi în cazul 
acesta un experiment neobişnuit a decis în favoarea pânzei. 

Dr. Barbet a crucificat un mort; rana făcută de cuiul din podul 
palmei se rupe la o greutate de 40 de kilograme. Prin 
încheietura mâinii, în schimb, trece de-a curmezişul un tendon 
lat, care este destul de puternic pentru a susţine greutatea 
corpului omenesc. 

Câţiva savanţi din domeniul medicinii au avut impresia că 
identifică în urmele de răni două feluri de sânge. Au deosebit un 


sânge care trebuie să fi curs încă în timpul vieţii - aceste urme 
se găsesc la cap, la mâini şi picioare - şi sânge scurs după 
moarte în zona rănii laterale a toracelui şi, de asemenea, la 
picioare. 


Însă din ce perioadă datează țesătura de in a celebrului 
giulgiu? 

Pe baza tipului de țesătură, oamenii de ştiinţă l-au plasat 
mereu în deceniile din jurul trecerii în noua eră; o măsurătoare 
exactă nu s-a făcut, însă, până astăzi. Aceasta s-ar putea face, 
spre exemplu, cu ajutorul tuburilor Geiger, ultrasensibile. După 
metoda C-14, elaborată de profesorul W.F. Libby de la Institutul 
de fizică nucleară din Chicago s-ar putea face o datare cu o 
eroare de doar câţiva ani. Atunci am şti măcar când a fost 
spălat inul din care apoi s-a ţesut pânza. 

Acestea ar fi posibilităţile unei cercetări ştiinţifice. Dar şi 
atunci ar rămâne deschisă întrebarea: cine a zăcut, mort, în 
acea pânză şi când. 


PARTEA A II-A 
Din vremea apostolilor 
Capitolul unu 
Pe urmele lui Pavel 


Tesätori de pânză de cort din Tars » Arc de triumf în „Antiohia” e 
Galatia - o provincie romană * Wood face săpături la Efes * La 
templul Artemidei + Ruinele portii cetăţii Filipi + În vechiul Corint 
e Piață de carne cu țevi de răcire • „Sinagoga hebreilor” » 
Prizonier la Roma 


„ŞI ÎMI VEŢI FI MIE MARTORI ÎN IERUSALIM ŞI ÎN TOATĂ IUDEEA 
ŞI ÎN SAMARIA ŞI PÂNĂ LA MARGINEA PĂMÂNTULUI. (Fapte 1:8) 


„Eu sunt iudeu din Tarsul Ciliciei, cetăţean al unei cetăţi care 
nu este neînsemnată”, a spus Pavel, care se născuse într-o 
familie de tesätori de pânză de cort“, despre sine însuşi (Fapte 
21:39; 18:3). Tars, un orăşel cu 20.000 de locuitori la picioarele 
munţilor Taurus în sudul Turciei, nu a păstrat nimic din 
strălucirea lui de atunci. Pavel îşi ridica pe drept în slăvi locul 


4 Luther traduce prin „făcători de covoare”. 


natal; pentru ca o inscripţie numeşte Tarsul „marea şi 
strălucitoarea metropolă a Ciliciei”, iar geograful grec Strabon‘! 
menţionează că în Tars există o universitate care poate concura 
cu cele din Atena sau Alexandria, în ceea ce priveşte 
importanţa. Renumitul profesor al împăratului Augustus, 
filosoful Athenodoros, a fost un fiu al acestei cetăţi. Din toate 
acestea a rămas doar confecţionarea corturilor. Materialul îl 
furnizează, ca şi pe vremea lui Pavel, turmele de capre, cărora 
în munţii Taurus, unde e zăpadă până în mai, le creşte o blană 
minunat de groasă. 


Călătoriile lungi pe mare şi pe uscat, aşa cum le-a făcut Pavel, 
nu erau nimic ieşit din comun pe vremea lui. Drumurile romane 
erau cele mai bune în felul lor, chiar şi din ceea ce a cunoscut 
Europa de Vest până în secolul al XIX-lea, când a început 
construirea căii ferate. Pe piatra de mormânt a unui negustor 
din Frigia, în inima Turciei de azi, s-a notat cu mândrie că în 
vremea vieţii lui ar fi călătorit singur de şaptezeci şi două de ori 
la Roma. „Străzile imperiale” foarte animate, bine întreţinute, 
aveau staţii pentru schimbarea carelor şi a cailor. Adăposturi şi 
hanuri le ofereau călătorilor odihnă şi hrană pentru revigorare. 
O poliție specială asigura drumurile împotriva atacurilor 
tâlhăreşti. 

Excelenta reţea de drumuri din uriaşul imperiu - o 
capodoperă a tehnicii şi organizării romane - şi limba greacă, de 
care s-a putut folosi şi Pavel în toate drumurile sale, au 
contribuit la fel de mult la răspândirea rapidă a creştinismului ca 
şi foarte ramificata diasporă a comunităţilor evreieşti. 
„Ierusalimul este capitala nu doar a ludeei”, se spune într-o 
scrisoare a regelui iudeu Irod Agrippa I7 către împăratul 
Caligula, „ci şi a majorităţii ţărilor lumii, datorită comunităţilor 
pe care, la timpul potrivit, le-a întemeiat în ţările învecinate.” 


Încă din secolul trecut“ au pornit invätatii în căutarea 
cetăților din Asia Mică, ale căror nume omenirea creştină le ştie 
atât de bine din Faptele Sfinţilor Apostoli şi din epistolele lui 


“ 63 î.Hr.-20 d.Hr. 

+ Acesta este regele Agrippa (37-44 d.Hr.) din Faptele Sfinţilor 
Apostoli 12. 

% Secolul al XIX-lea; prima ediţie a apărut în 1955 (n.tr.). 


Pavel. Oare unde vor fi fost aşezările către ai căror locuitori a 
fost adresată celebra „Epistolă către Galateni”? 

În 1833 Francis V.J. Arundell, capelan britanic din Smyrna, a 
descoperit „Antiohia Pisidiei” (Fapte 13:14) în apropierea 
oraşului turcesc lalobaci. La nord de Taurus, în faţa culiselor 
maiestuoase ale muntelui Sultan-Dagh, uriaşe viaducte se 
unduiesc spre vale. Invätatii Universităţii Michigan stau, la 
începutul anilor '20, cuprinşi de admiraţie în faţa rămăşiţelor 
unor edificii de o frumuseţe unică. In centrul vechiului oraş 
săpăligile au eliberat un şir de trepte late, deasupra cărora se 
închid sus trei arce de triumf. Reliefuri minunate descriu 
victoriile pe uscat ale împăratului Augustus, o friză cu Poseidon, 
tritoni şi delfini aminteşte de victoria lui Augustus de la Actium, 
pe mare. În locuinţele romane ale soldaţilor se aflau încă mesele 
de joc la care aceştia îşi petreceau ceasurile de răgaz. Savantii 
aveau în faţa ochilor ades pomenita Antiohie, unde Pavel, în 
prima sa călătorie misionară, a întemeiat o comunitate (Fapte 
14:21). 

lar „ei... au venit la Iconiu... la Listra si Derbe şi în ţinutul 
dimprejur. Şi acolo propovăduiau Evanghelia” (Fapte 13:51; 
14:6, 7). 

Konia, situată la 100 de kilometri sud-est de Antiohia şi staţie 
principală a căii ferate anatoliene, a fost aşezarea Iconiu în care 
Pavel a activat. În 1885 profesorul englez J.R. Sitlington Sterrett 
descoperă în munţi, 40 de kilometri mai la sud, rămăşiţele unui 
altar. O placă groasă de piatră poartă o inscripţie latină care 
spune că în acest loc se găseşte o colonie romană; poate 
descifra numele „Lustra”*. 

La o distanţă de o zi Sterrett descoperă şi vechiul Derbe. Cele 
patru cetăţi - Antiohia, Iconiu, Listra şi Derbeu făceau parte, pe 
vremea lui Pavel, din provincia romană Galatia, patria 
„galatenilor”. 

În Cipru, lângă vechiul oraş Paphos, iese la iveală o inscripţie 
romană. În ea este menţionat proconsulul Paulus, pe care 
Faptele Sfinţilor Apostoli îl numesc „bărbat înţelept” (Fapte 
13:7). Tot astfel, prin munca unor arhitecţi neobositi, capătă o 
înfăţişare plastică şi tulburările din Efes descrise de Biblie. 

„Căci un argintar, cu numele Dimitrie, care făcea temple de 
argint Artemidei şi da meşterilor săi foarte mare câştig, i-a 


4 Aceasta este Listra. 


adunat pe aceştia si pe cei care lucrau unele ca acestea, şi le-a 
zis: Bärbatilor, ştiţi că din această îndeletnicire este câştigul 
vostru.” Apoi i-a instigat: „Şi voi vedeţi si auziti că nu numai în 
Efes, ci aproape în toată Asia, Pavel acesta, convingând, a întors 
multă mulţime” şi le-a arătat cum vor rămâne fără pâine. „Mare 
este Artemisa efesenilor!” a fost răspunsul lor. „Şi s-a umplut 
toată cetatea de tulburare şi au pornit într-un cuget la teatru, 
răpind împreună pe... însoțitorii lui Pavel.” (Fapte 19:24-29). 

Acest text i-a trezit arhitectului englez J.T. Wood dorinţa de a 
căuta templul zeiţei Artemis”, a cărei faimă în Antichitate se 
dusese până departe. British Museum i-a pus la dispoziţie 
fonduri pentru proiectul său, iar la începutul lunii mai 1863 
Woods a ajuns pe coasta din faţa insulei Samos. Dacă, obsedat 
de scopul său, nu ar fi fost atât de incredibil de tenace, probabil 
că nu şi l-ar fi atins niciodată. Timp de şase ani pune să se sape 
fără încetare put după put în vechea aşezare, printre rămăşiţele 
de ziduri vechi - zadarnic însă. Până la urmă scormoneste în 
vechiul amfiteatru, „teatrul” tulburărilor, şi primeşte de aici 
indiciul care îl va conduce pe drumul cel bun. 

O inscripţie enumeră mai multe figurine din aur şi argint ale 
zeiţei Artemis, în greutate de două până la şase livre, care i-au 
fost aduse în dar şi urma să-şi găsească locul în templu. 
Vanitatea acelui roman aducător de ofrande i-a arătat lui Wood 
fără probleme drumul spre telul visat, deoarece acesta, pentru 
ca un număr cât mai mare de oameni să-i admire darurile, 
descrisese cu precizie drumul pe care urma să fie purtate de 
ziua zeiţei, într-o procesiune solemnă, de la templu la 
amfiteatru, unde avea loc festivitatea, şi înapoi. 

Prin Poarta Magneziană urma să fie aduse... Wood a căutat şi 
a găsit poarta, a urmat drumul descris şi, la o milă nord-est de 
oraş, a ajuns în punctul final al procesiunii şi, astfel, şi în cel al 
căutărilor sale, urmărit cu atâta perseverenţă. Sub şapte metri 
de mase grele de moloz şi pământ ajunge la un pavaj minunat, 
cioturi uriaşe de coloane şi tambure colosale, împodobite cu 
sculpturi: templul Artemidei! 

Dinocrates, celebrul arhitect din Alexandria, proiectase 
sanctuarul, iar Alexandru cel Mare pusese să fie desăvârşit într- 
o asemenea splendoare, încât uimise Antichitatea, care îl 
considerase una dintre cele Şapte minuni ale lumii. 


5 Zeița Artemis a grecilor se numea Diana la romani. 


Fundaţia are o lungime de 120 de metri şi o lăţime de 80 de 
metri; plăci albe de marmură străluceau pe acoperiş, iar o sută 
de coloane înalte de 20 de metri indicau drumul spre interiorul 
templului, împodobit cu o risipă de sculpturi, picturi şi 
ornamente de aur. 

Treizeci şi cinci de ani mai târziu un compatriot al lui Wood, 
David G. Hogarth, a scos de sub altarul spart o cantitate imensă 
de statui ale zeiţei, din bronz, aur, fildeş şi argint, făurite de 
tovarăşii de breaslă ai acelor meşteşugari şi „lucrători” care 
văd, în Evanghelia propovăduită de Pavel la Efes, o ameninţare 
la adresa venitului lor şi de aceea strigă în faţa lui Dimitrie: 
„Mare e Artemisa efesenilor!” 


...AM CĂUTAT SĂ PLECĂM ÎNDATĂ ÎN MACEDONIA, INTELEGÄND 
CĂ DUMNEZEU NE CHEAMĂ SĂ LE VESTIM EVANGHELIA. 
PORNIND CU CORABIA DE LA TROIA, AM MERS DREPT LA 
SAMOTRACIA... (Fapte 16:10, 11) 


Acolo unde cândva trona mândra cetate a lui Priam, Troia, 
acolo s-a îmbarcat Pavel într-un velier pentru prima sa călătorie 
în Europa. In orăşelul de pescari Cavalla“! a călcat pe pământ 
european şi a ales calea vechii Via Egnatia, care duce sus în 
munţii sălbatici ai Macedoniei, la Filipi. 


Cine nu s-ar gândi, auzind numele acestui oraş, la nefastele 
cuvinte „Ne revedem la Filipi!”, unde în anul 42 î.Hr. Legiunile 
lui Antoniu şi ale tânărului Octavian au înregistrat o victorie 
strălucită asupra ucigaşilor lui Cezar, Brutus şi Cassius, care 
încercaseră să salveze Republica Romană de dictatură? Dar cine 
se gândeşte oare că, în faţa zidurilor oraşului Filipi, Pavel i-a 
cucerit creştinismului prima comunitate pe pământ european! 


Pe baza indicaţiilor concrete din Faptele Sfinţilor Apostoli, 
arheologii francezi au descoperit colonia romană; au regăsit 
vechiul forum, templele şi clădirile publice, colonadele, străzile 
şi pieţele pavate, cu rigolele şi astăzi intacte. La ieşirea spre 
vest arcul colosal al porţii se curba deasupra Via Egnatia, care la 
mică distanţă de acolo traversează cursul îngust al sprintenului 


> Unul dintre cele patru oraşe care în Antichitate s-au numit 
Neapolis („Oraşul Nou”). 


Gangites. „Si în ziua sâmbetei am ieşit în afara porţii, lângă râu, 
unde credeam că este loc de rugăciune şi, şezând, vorbeam 
femeilor care se adunaseră” (Fapte 16:13). Pe malul Gangitelui 
Pavel a convertit-o mai întâi pe Lidia, vânzătoarea de porfir. 


Trecând prin Tesalonic”? şi Atena, unde a propovăduit doar 
scurtă vreme, Pavel şi-a îndreptat paşii spre Corint. 


Buldozerele taie o trecere îngustă prin istmul care uneşte 
Peloponesul cu uscatul. Acestea realizează în 1893 ceea ce 
plănuiseră bărbaţi renumiţi ai Antichității, Alexandru cel Mare şi 
luliu Cezar. În anul 63 d.Hr. Nero chiar făcuse un început în 
direcţia punerii în practică a acestui plan. După ce i-a cântat o 
odă lui Neptun, acompaniindu-se singur la harpă, a scos, cu o 
săpăligă de aur, primii bulgări de pământ. Excavările, pentru 
care se aduseseră 6000 de iudei din Palestina, au fost însă 
oprite foarte curând, deoarece a apărut temerea că spărtura ar 
putea provoca inundarea întregului Pelopones. 

La trei ani după ce primul vapor a traversat noul canal, încep 
căutările American School of Classical Studies după renumitul 
Corint, importantă piaţă comercială şi de desfacere, în care îşi 
dădeau întâlnire bunurile din Orientul antic şi din Europa. 
Arheologii merg şi aici pe urmele lui Pavel prin locurile care, 
dacă nu ar fi mute, ar putea povesti despre activitatea lui. 

În inima vechiului oraş Corint ducea strada Lechaion, care 
venea de la portul vestic. Sub uriaşul arc de marmură al 
Propileelor ajungea în piaţă, în agora. Aici se întindea atunci, la 
vest de strada Lechaion, cartierul negustoresc, unde prin faţa 
prăvăliilor urcau colonade până la treptele templului lui Apollo. 
Ceea ce a trezit admiraţia reală a americanilor foarte preocupaţi 
de igienă a fost un sistem ingenios de conducte chiar sub acele 
case care dau în piaţa mare, minunat pavată. Se pare că acesta 
aduce în prăvălii apă de munte mereu proaspătă, pentru răcirea 
alimentelor uşor alterabile. Într-adevăr, în acest loc o inscripţie 
din ultimii ani de guvernare ai împăratului Augustus vorbeşte 
răspicat despre o „piaţă de carne”! In aceste prăvălii creştinii 
din Corint aveau voie să cumpere fără grijă. „... Mäncati tot ce 
se vinde în măcelărie...” şi-a sfătuit Pavel comunitatea în 
Epistola întâia către Corinteni 10:25. 


5 Astăzi Salonic. 

Pe treptele de marmură ale Propileelor, săpătorii descifrează, 
pe o grindă grea, alcătuite din litere greceşti dăltuite foarte clar, 
cuvintele „sinagoga hebreilor”. In apropiere de strada Lechaion 
trebuie să se fi ridicat, dincolo de colonade, casa în care Pavel a 
propovăduit noua învăţătură. Fiindcă el „vorbea în sinagogă în 
fiecare sâmbătă şi aducea la credinţă iudei şi elini” (Fapte 18:4). 
Sub ruinele numeroaselor locuinţe din acelaşi cartier se găseşte 
cu siguranţă casa lui „lustus”, pe care l-a vizitat Pavel, „a cărui 
casă era alături de sinagogă” (Fapte 18:7). 

Cercetătorii găsesc în piaţă, în fine, o platformă ridicată, 
despre care o inscripţie în latină spune că ar fi „rostra”, locul de 
judecată. „Dar pe când Galion era proconsulul Ahaiei, iudeii s-au 
ridicat toţi într-un cuget împotriva lui Pavel şi l-au adus la 
tribunal, zicând că acesta caută să convingă pe oameni să se 
închine lui Dumnezeu, împotriva legii.” Galion, însă, nu a vrut 
să-l judece „şi i-a izgonit de la tribunal” (Fapte 18:12-13, 16). 

Redarea pe larg a scenei judecății a permis aflarea 
momentului exact în care Pavel a zăbovit la Corint. Lucius Junius 
Annaeus Novatus Gallio - acesta este numele întreg al 
proconsulului - era demnul vlăstar al unei familii cât se poate de 
respectate. Fratele său, Lucius Annaeus Seneca, marele filosof 


roman şi profesor particular al lui Nero, i-a dedicat două cärti°®. 
lar poetul Statius l-a numit „adorabilul Gallio”. 

In vechiul Delfi a ieşit la iveală o scrisoare a împăratului 
Claudiu, din care reiese că Gallio trebuie să fi fost la Corint din 
51-52 d.Hr. Documentul conţine formularea „după cum a scris 
Lucius Junius Gallio, prietenul meu şi proconsulul Ahaiei5*...” si 
este datată la începutul anului 52 d.Hr. Conform unui decret al 
lui Claudiu, funcţionarii proaspăt numiţi trebuiau să plece la 1 
iunie de la Roma în provincia lor; aşadar Gallio ar trebui să fi 
ajuns în Ahaia în jurul lui 1 iulie 51 d.Hr. Pavel însă „a stat în 
Corint un an şi şase luni, învățând între ei cuvântul lui 
Dumnezeu” (Fapte 18:11), până când s-au revoltat iudeii şi l-au 
târât în faţa judecătorului. Este foarte probabil, prin urmare, ca 
apostolul să fi venit la începutul anului 50 d.Hr. La Corint. 


La doi ani de la moartea pe cruce a lui Hristos, Saul din Tars, 
fanaticul vânător de creştini, se convertise la creştinism (Fapte 
9:3 şi urm.). La aproape treizeci de ani după aceea, marele 
misionar şi propovăduitor al învăţăturii lui Hristos porneşte în 
ultima sa călătorie, de data aceasta ca prizonier. În ludeea 
guvernează din 61 d.Hr. Procuratorul Festus; îl trimite pe Pavel, 
căruia lerusalimul îi aduce grele învinuiri, la Roma, însoţit de 
centurionul lulius (Fapte 27:1). Acolo i s-a permis „să locuiască 
aparte cu ostaşul care îl păzea” (Fapte 28:16). 

„lar Pavel a rămas doi ani întregi în casa luată de el cu chirie, 
şi primea pe toţi care veneau la el, propovăduind împărăţia lui 
Dumnezeu şi învățând cele despre Domnul lisus Hristos, cu 
toată îndrăzneala şi fără nicio piedică.” Cu aceste cuvinte ale 
Faptelor Sfinţilor Apostoli se întrerupe tradiţia creştină. 

In timpul persecuțiilor care încep sub Nero împotriva 
creştinilor, Pavel moare ca martir. Ca cetăţean roman nu este 
răstignit, asemenea lui Petru, ci cade prin sabie. 


Capitolul doi 
Distrugerea lerusalimului 


Răscoală + Război iudeu » Lupte în Galileea + Comandantul 
suprem Titus * 80.000 de romani înaintează * Ordin de atac * 


= De Ira şi De Vita Beata. 
5 Ca provincie romană, Peloponesul s-a numit Ahaia. 


Paradä in fata porților * Zilnic 500 de crucificări * Un val de 
pământ blochează lerusalimul + Fantoma foamei • Cetatea 
Antonia cade + Templul in flăcări + Cetatea făcută una cu 
pământul * Procesiune triumfală la Roma 


IAR UNII VORBIND DESPRE TEMPLU CĂ ESTE ÎMPODOBIT CU 
PIETRE FRUMOASE ŞI CU PODOABE, EL A ZIS: VOR VENI ZILE 
CÂND, DIN CELE CE VEDEŢI, NU VA RĂMÂNE PIATRĂ PE PIATRĂ 
CARE SĂ NU SE RISIPEASCĂ. / IAR CÂND VEŢI VEDEA 
IERUSALIMUL ÎNCONJURAT DE OŞTI, ATUNCI SĂ STITI CĂ S-A 
APROPIAT PUSTIIREA LUI. / CĂCI VA FI ÎN ŢARĂ MARE 
STRÂMTORARE ŞI MÂNIE ÎMPOTRIVA ACESTUI POPOR. ŞI VOR 
CĂDEA DE ASCUTISUL SABIEI ŞI VOR FI DUŞI ROBI LA TOATE 
NEAMURILE, ŞI IERUSALIMUL VA FI CĂLCAT ÎN PICIOARE DE 
NEAMURI... (Luca 21:5, 6, 20, 23, 24) 


Nenumărate resedinte şi cetăţi regale, oraşe, palate si 
temple, construcţii ale căror fundaţii fuseseră puse în secolul |, 
al II-lea sau chiar al Ill-lea î.Hr. Au fost smulse de săpăligi şi de 
spiritul viu al arheologilor, printr-o muncă grea şi competentă, 
din pulberea trecutului, adesea groasă de câţiva metri. Cetatea 
şi Templul Ierusalimului, de o importanţă inestimabilă pentru 
posteritate, s-au sustras cercetărilor; au fost şterse pentru 
totdeauna de pe faţa acestui pământ. Pentru că au avut, la o 
viaţă de om distanţă de la răstignirea lui lisus, în „zilele 
răzbunării” (Luca 21:22), soarta pe care le-o prezisese lisus. 

Vechiul Israel, a cărui istorie nu a mai fost cuprinsă în 
cuvântul si lucrarea lui lisus, comunitatea de cult a 
lerusalimului, în care lisus a suferit moartea pe cruce, au fost 
exterminate într-un infern aproape fără termen de comparaţie în 
istorie, în Războiul iudaic, din 66 până în 70 d.Hr. 

Tot mai tare s-au ridicat glasurile împotriva detestatei Rome. 
În tabăra „zeloţilor”, a „râvnitorilor”, s-au adunat fanatici şi 
rebeli care cereau fără încetare abolirea guvernării străine; 
fiecare purta un pumnal ascuns sub veşmânt, iar faptele lor 
violente provocau nelinişte în ţară. Abuzurile procuratorilor 
romani înrăutăţeau situaţia şi mai mult: radicalii câştigau tot 
mai mulţi adepţi. 

Indignarea crescândă se transformă în revoltă în mai 66 d.Hr., 
când procuratorul Florus solicită 17 talanţi din tezaurul 


A 


Templului. Trupele de ocupatie romane sunt date peste cap, 
lerusalimul cade in mäinile rebelilor. 

Ordinul prin care se interzic neintärziat jertfele zilnice pentru 
împărat semnifică o declaraţie de război deschisă la adresa 
puterii Romei. Micul lerusalim aruncă mänusa la picioarele 
uriaşului Imperium Romanum! 

Acesta este semnalul pentru întreaga ţară; rebeliunea se 
aprinde peste tot. Florus nu mai deţine controlul. Guvernatorul 
provinciei Siria, C. Cestius Gallus, vine cu o legiune şi 
numeroase trupe auxiliare să deblocheze situaţia; trebuie să se 
retragă însă, suferind pierderi grele. Rebelii stăpânesc ţara. 

Având certitudinea că Roma va da contralovitura cu toată 
forţa, aceştia întăresc în cea mai mare grabă cetăţile, repară 
vechile ziduri, pun la conducere comandanţi militari. losif, cel 
care mai târziu avea să devină istoricul Flavius Josephus, este 
numit comandant suprem în Galileea. 

În fruntea trupelor romane împăratul Nero îl numeşte pe 
comandantul Titus Flavius Vespasianus, cel care se evidentiase 
atât de strălucit la cucerirea Britaniei. 

Acesta, însoţit de fiul său Titus, invadează Galileea prin nord, 
cu trei legiuni şi numeroase trupe auxiliare. 

Aşezările de la lacul Ghenizaret, unde cu puţine decenii în 
urmă lisus le propovăduia pescarilor, sunt martorele primelor 
măceluri sângeroase. Până în octombrie 67 d.Hr. Ofensiva se 
întinde în toată Galileea. În mulţimea prizonierilor mărşăluieşte 
şi losif, comandantul suprem. Este pus în lanţuri şi, chemat de 
Vespasian la cartierul general, asistă de acum la Războiul iudaic 
din tabăra adversarului. 6000 de evrei pleacă la săparea 
canalului din Corint, ca sclavi. 

În primăvara următoare supunerea rebelilor din ludeea 
continuă. În toiul luptelor se primeşte o veste care în primul 
moment opreşte campania - Nero s-a sinucis. 

La Roma izbucneşte războiul civil. Vespasian urmăreşte 
evoluţia lucrurilor. Unul după altul trei împărați lipsiţi de 
importanţă îşi pierd domnia şi viaţa. În sfârşit, legiunile din est 
acţionează; la un an după moartea lui Nero, în Egipt, în Siria, în 
Palestina, peste tot în Orient răsună „Vivat Caesar!” Vespasian 
devine stăpân peste Imperiul Roman. Din Cezareea, de pe 
coasta Palestinei, pleacă neintärziat la Roma, lăsând ultimul act 
al Războiului iudaic în seama fiului său, Titus. 


Cu puţin timp înainte de luna plină din primăvara anului 70 
d.Hr. Titus se află în faţa Ierusalimului, cu o forţă militară uriaşă. 
Pe toate străzile şi pe toate drumurile se rostogolesc spre oraş 
coloane cum ludeea nu a mai văzut nicicând. Se apropie 
legiunile V, X, XII şi XV, însoţite de cavalerie, trupe de geniu şi 
alte trupe auxiliare, aproape 80.000 de oameni! 

În Oraşul Sfânt e forfotă; pelerinii au venit din toate colţurile 
lumii pentru sărbătoarea de Pesach. Ciocnirile dintre elementele 
extreme ale zelotilor şi tabăra moderaţilor se suprapun peste 
pioasele rugăciuni; pe drum rămân morţi şi răniţi. 

Între timp, în împrejurimi romanii se instalează în taberele lor. 
Unui îndemn la predare i se răspunde cu râsete zeflemitoare. 
Titus dă ordinul 


Fig. 75. Tehnică de asediu romană la cucerirea Ierusalimului 


de atac. Artileria romană, „scorpiones”, tunurile cu tragere 
rapidă, şi „ballistae”, catapultele de pietre, îşi reglează tragerea. 
Fiecare dintre aceste mijloace grele de luptă aruncă pietre de 
100 de kilograme la o distanţă de 185 de metri! In partea de 
nord, geniştii se ocupă de călcâiul lui Ahile al cetăţii. La sud, est 
şi vest zidurile de apărare sunt protejate de versanţii abrupți ai 
văii. În schimb, partea de nord este neobişnuit de întărită prin 
trei ziduri uriaşe. Berbecii şi spărgătoarele de zid îşi încep cu 


vuiet si bubuituri opera de distrugere a fundatiilor. Abia cänd 
proiectilele grele de piaträ cad neintrerupt asupra orasului, cänd 
zi şi noapte răsună zgomotul înfundat al spärgätoarelor de zid, 
în cetate se pune capăt conflictului dintre fraţi. Rivalii fac pace. 
Dintre şefii taberelor preia apărarea frontului de nord Simon bar 
Ghiora, moderatul, iar loan din Ghişala, zelotul, apărarea zonei 
Templului şi a Antoniei. 

La începutul lui mai, după două săptămâni, maşinăriile de 
asediu au făcut în zidul cel mai nordic o breşă hidoasă. După 
alte cinci zile romanii pătrund şi prin al doilea zid. Un contraatac 
hotărât îi face pe asediați din nou stăpâni pe zid. Dureazä mai 
multe zile până când romanii îl pot cuceri din nou. Astfel 
suburbia nordică se află în mâinile romanilor. 

Convins că, dată fiind situaţia, lerusalimul se va preda, Titus 
opreşte atacul. Spectacolul grandios al unei mari parade a 
forţelor sale militare chiar sub ochii asediatilor este menit să îi 
trezească la realitate. 

Romanii îşi dezbracă tunicile de război, îşi lustruiesc 
uniformele de paradă. Legionarii îşi pun armurile, cămăşile de 
zale, coifurile. Cavaleria îşi împodobeşte caii cu cioltarele bogat 
ornamentate şi, sub sunetele luminoase ale trompetelor, zeci de 
mii de războinici defilează prin faţa lui Titus şi îşi primesc solda 
şi hrană din belşug în faţa asediatilor. Timp de patru zile răsună 
de dimineaţa până la apusul soarelui paşii de marş ai coloanelor 
romane obişnuite cu victoria. 

Zadarnic. Strânşi unul în altul, oamenii de pe bătrânul zid, de 
pe partea de nord a Templului, de pe fiecare acoperiş respiră 
neabătut ostilitate. Demonstraţie inutilă - asediatii nu se 
gândesc să se predea. 

Titus întreprinde o ultimă încercare de a-i face să se 
răzgândească. Îl trimite pe compatriotul lor Flavius Josephus, 
comandantul suprem al oştirii iudeilor din Galileea, prizonier, 
sub zidurile cetăţii. 

Puternic răsună vocea lui Josephus spre înălţimi: 

„O! Bărbaţi cu inima împietrită, aruncaţi-vă armele, aveţi milă 
de ţara voastră care e la un pas de abis! Aruncaţi-vă ochii în jur 
şi priviţi frumuseţea a ceea ce vreţi să trädati. Ce oraş! Ce 
templu! Ce daruri ale unor neamuri nenumărate! Cine ar 
îndrăzni să apropie arşiţa flăcărilor de toate acestea? Se află 
vreunul aici care şi-ar putea dori ca toate acestea să nu mai fie? 


Ce altceva mai de pret ar fi de pästrat? Voi creaturi Inräite, mai 
nesimtitoare decät pietrele!” 

În cuvinte care merg la inimă Josephus le aminteşte de marile 
fapte ale trecutului, de patriarhi, de istorie, de menirea 
Israelului. Zadarnic - avertismentele şi rugăminţile lui nu au 
niciun ecou. 

Lupta reîncepe dinspre cel de-al doilea zid, se izbeşte de 
cetăţuia Antonia. Pe străzile suburbiei frontul se apropie de zona 
Templului şi de Oraşul de Sus. Geniştii construiesc căi de atac, 
trupele auxiliare aduc de prin împrejurimi, de aproape şi de 
departe, copaci pentru ele. Romanii recurg la toate tehnicile de 
asediu probate. Lucrările pregătitoare sunt mereu deranjate de 
neîntreruptele încercări ale asediatilor de a le perturba. In afara 
unor ieşiri violente sunt mistuiti de flăcări şi berbecii de lemn 
abia terminati. La lăsarea întunericului, în jurul taberei romane 
încep să mişune făpturi care vin täräs din ascunzători, ganguri 
subterane şi de peste ziduri. 

Titus ordonă represalii împotriva acelor creaturi fantomatice 
pe jumătate flămânzite şi împotriva transfugilor. Cine este prins 
afară - transfug, vagabond, căutător de hrană - va fi crucificat. 
Cinci sute de oameni bat mercenarii în cuie zi de zi pe bârne, în 
imediata apropiere a cetăţii. Treptat, în jurul versanților colinei 
creşte o întreagă pădure de cruci, până când lipsa lemnului face 
să se oprească înfricoşătoarea activitate. 

Copac după copac a căzut pradă crucilor, rampelor de asediu, 
scărilor de atac şi focurilor de tabără. Romanii au intrat într-un 
peisaj înfloritor. Acum au dispărut viile, câmpurile cu legume, 
bogăţia de smochini şi măslini; nici măcar Muntele Măslinilor nu 
mai dăruieşte umbră. Deasupra peisajului dezolant de sterp 
domneşte un miros insuportabil. Aruncate peste parapet de cei 
asediați, în faţa zidurilor se înalţă în grămezi miile de trupuri ale 
celor morţi de foame şi ale războinicilor căzuţi. 

„Niciun străin, care văzuse vechea ludee şi frumuseţea 
încântătoare a suburbiilor capitalei sale şi care vedea acum 
această pustiire”, se tânguie Josephus, „n-ar fi putut să-şi reţină 
lacrimile şi jalea în faţa îngrozitoarei schimbări. Fiindcă războiul 
transformase tot ceea ce fusese frumos într-un deşert. Si 
niciunul dintre cei care cunoşteau aceste locuri de pe vremuri şi 
care le-ar fi revăzut acum dintr-o dată nici nu le-ar fi recunoscut 
macar.” 


Pentru a izola orasul ermetic, Titus porunceste construirea 
unei „circumvallatio”. Din pământ se construieşte, zi şi noapte, 
un zid uriaş, înalt, care coteşte amplu în jurul Ierusalimului, 
întărit prin treisprezece construcţii fortificate, păzit de un lanţ 
dens de santinele. Dacă până acum, în timpul nopţii şi pe căi 
ascunse, prin tuneluri sau şanţuri s-au mai putut căra provizii şi 
alimente în oraş, acum „circumvallatio” întrerupe şi această 
ultimă şi sărăcăcioasă aprovizionare. 

Fantoma foamei ţine în gheare oraşul suprapopulat de 
pelerini, moartea seceră o recoltă înfricoşătoare. Pofta de ceva 
comestibil, indiferent ce, nu mai este inhibată de nimic, ucide 
orice sentiment omenesc. 


A = Cetăţuia Antonia © Primul zid 
P = Palatul lui Irod © Al doilea zid 
T = Zona Templului ® Altreilea zid 

Fig. 76. lerusalimul in timpul asediului lui Titus, 
în anul 70 î.Hr. 


„Foamea tot mai îngrozitoare care bântuia a distrus familii 
întregi. Terasele erau pline de copii şi femei fără cunoştinţă, 
ulițele pline de bătrâni morţi. Copii şi tineri, umflati ca nişte 
fantome, rătăceau până se prăbuşeau. Erau atât de epuizați, 
încât nu mai puteau îngropa pe nimeni, la înmormântare cădeau 
peste propriii morţi. Mizeria era de nedescris. Pentru că, de cum 
apărea undeva chiar şi numai umbra vreunui lucru comestibil, 
se încingea imediat o luptă pentru acea bucăţică, şi cei mai buni 
prieteni se băteau pentru ea, îşi smulgeau unul altuia cele mai 
jalnice lucruri. Incă nu voia nimeni să creadă că muribunzii nu 
aveau hrană asupra lor. Hoţii se năpusteau asupra celor care îşi 


dădeau ultima suflare si le scotoceau prin haine. Aceşti hoţi 
alergau ametiti şi împiedicaţi ca nişte câini turbati şi băteau cu 
pumnii în uşi ca nişte bărbaţi ametiti de băutură. In disperarea 
lor se năpusteau adesea de două sau de trei ori într-o zi în 
aceeaşi casă. Foamea lor era atât de insuportabilă, încât îi 
constrângea să mestece totul. Adunau lucruri pe care nici 
animalele cele mai ordinare nu le-ar atinge şi cu atât mai puţin 
le-ar mânca. De multă vreme trecuseră la cingători şi la pantofi, 
şi chiar şi pielea de pe haine şi-o smulseseră şi începuseră să o 
mestece. Chiar şi fânul vechi le-a servit unora ca hrană, şi au 
fost câţiva care au adunat paie şi au vândut câte o cantitate 
mică pentru patru drahme atice. Dar de ce descriu aceste 
umilinte degradante la care foamea i-a împins pe oameni şi i-a 
făcut să mănânce lucruri atât de nenaturale?” întreba Flavius 
Josephus în lucrarea sa despre Războiul iudaic. 

„Deoarece relatez despre un eveniment cum nicio istorie nu 
cunoaşte, nici printre greci, nici printre barbari. Este 
înspăimântător să vorbeşti despre asta şi de neconceput când o 
auzi. Aş fi sărit cu plăcere peste această nenorocire a noastră, 
pentru a nu-mi crea reputaţia unui om care transmite ceva ce 
posterităţii trebuie să îi pară atât de degradant. Dar au existat 
prea mulţi martori oculari în vremea mea. Şi, în afară de asta, 
ţara mea nu prea ar avea motive să-mi mulţumească dacă aş fi 
trecut sub tăcere mizeria pe care a îndurat-o în vremea aceea.” 

Josephus, a cărui familie a suferit împreună cu asediatii, nu s- 
a dat înapoi nici de la a relata o întâmplare inumană, care 
demonstrează că foamea care făcea ravagii începuse să 
întunece mintea celor închişi. 

Nişte zeloti bat străzile în căutare de hrană. Dintr-o casă vine 
miros de friptură. Bărbaţii se năpustesc imediat înăuntru şi se 
trezesc în faţa Mariei, o fiică a nobilei familii Beth-Ezob din estul 
lordaniei, o casă extrem de bogată. Ea venise ca pelerină la 
lerusalim, pentru sărbătoarea de Pesach. Zeloţii o ameninţă cu 
moartea dacă nu le dă friptura. Femeia le întinde tulburată ceea 
ce au cerut. Le îngheaţă sângele în vine când văd un nou născut 
mâncat pe jumătate - propriul copil al Mariei. 

În scurtă vreme nu află doar tot oraşul, vestea trece dincolo 
de ziduri în tabăra romană. Titus jură să acopere această 
mârşăvie cu ruinele întregului oraş. 

Mulţi fug, la adăpostul întunericului, de foametea aducătoare 


de moarte şi aleargă în braţele unei sorţi la fel de oribile. Printre 
trupele auxiliare ale romanilor se răspândise vestea că fugarii 
din cetate ar avea mereu asupra lor aur şi nestemate, pe care, 
înghiţindu-le, sperau să le scape de mâini străine. Dacă aceia, 
care nu bănuiau nimic, erau prinşi, erau ucişi, iar rapacitatea le 
despica pântecele. In felul acesta şi-au pierdut viaţa într-o 
singură noapte două mii de oameni. Titus turbează; fără milă 
porunceşte cavaleriei să decimeze trupele auxiliare şi instituie 
pedeapsa cu moartea pentru această fărădelege. Dar asta nu 
ajută prea mult, măcelul continuă pe ascuns. 

Intre timp, spărgătoarele de zid bubuie în suburbia 
lerusalimului. S-au construit noi piste de atac. Titus îndeamnă la 
zor. Vrea să pună capăt cât mai repede îngrozitorului coşmar. 

La începutul lui iulie soldaţii săi iau cu asalt Antonia. Cetăţuia, 
pe al cărei „loc pardosit cu pietre” lisus din Nazaret şi-a primit 
sentinţa de condamnare la moarte, este dărâmată până la 
temelii. Zidurile ei se ridicau lângă valul nordic de apărare al 
Templului. 

Acum e rândul complexului templier, această construcţie 
imensă, cea mai bine întărită, cu galerii, balustrade şi atrii. 
Comandantul suprem ţine o consfătuire cu ofiţerii. Multi 
pledează pentru tratarea Templului ca cetate. Titus se 
împotriveşte. El vrea, pe cât posibil, să crute renumitul 
sanctuar, cunoscut în tot Imperium Romanum. Prin intermediul 
solilor îndeamnă încă o dată la predarea fără luptă. Din nou 
primeşte un refuz ca răspuns. Abia acum Titus porneşte 
acţiunile de luptă împotriva zonei sacre. 

O grindină de proiectile grele de piatră şi o ploaie 
neîntreruptă de săgeți cad peste curţi. ludeii luptă ca posedati şi 
nu dau înapoi. Au încredere că în ultima clipă lahve le va veni în 
ajutor şi îşi va proteja sanctuarul. Nu numai o dată legionarii 
ajung pe zid, căţărându-se pe scările de atac. Sunt împinşi 
înapoi de fiecare dată. Spărgătoarele de zid şi berbecii n-au 
nicio putere în faţa acestor ziduri. Este imposibil să dărâmi 
aceste blocuri uriaşe de piatră puse unul peste altul în vremea 
lui lrod. Titus, ca să forţeze intrarea, ordonă să se pună foc 
porţilor de lemn ale Templului. 

Abia au ars acestea, când dă ordin să se stângă focul şi să se 
pregătească o cale de acces pentru legionari. Ordinul de zi 
pentru atac este: „Crutarea sanctuarului”. Însă în timpul noptii 


focul şi-a croit drum până la portic, iar romanii au de lucru până 
peste cap pentru a stinge focul. Asediatii au folosit acest 
moment favorabil pentru o acţiune violentă. Într-un masacru 
necruţător legionarii îi împing înapoi pe evrei, se iau după ei, ii 
urmăresc prin atrii. Într-un tumult sălbatic luptătorii roiesc în 
jurul sanctuarului. Agitat şi surescitat „unul dintre soldaţi, fără 
să aştepte un ordin şi fără să se îngrozească de aceasta sau, 
mai degrabă, ca împins de un demon, a luat una dintre făcliile 
aprinse şi, ridicat de unul dintre camarazii săi, a aruncat focul 
prin Fereastra de Aur, care ducea în încăperile de lângă Sfânta 
Sfintelor.” 

Odăile sunt îmbrăcate cu lemnărie veche şi conţin, pe lângă 
materiale uşor inflamabile pentru jertfe, vase cu ulei sfinţit. 
Focul tortelor găseşte imediat hrană din belşug. Titus vede 
flăcările şi încearcă să oprească răspândirea focului. 

„Atunci Cezar” a dat ordin să se stângă focul, strigând cu glas 
tare la soldaţii care erau în luptă şi făcându-le un semn cu mâna 
dreaptă. Dar aceştia nu au auzit ce a spus, deşi a strigat atât de 
tare... Şi pentru că Cezar nu mai era în stare acum să 
stăvilească furia entuziastă a soldaţilor, iar focurile înaintau din 
ce in ce mai mult, s-a dus în Incäperea Sfântă a Templului, 
împreună cu comandanții săi, şi a văzut-o cu tot ce era în ea... 
Dar deoarece flăcările încă nu ajunseseră la încăperile 
interioare, ci devorau încă încăperile din jurul casei sfinte, iar 
Titus a presupus, ceea ce era într-adevăr aşa, că însăşi clădirea 
ar mai putea fi salvată, a dat fuga şi s-a străduit să-i convingă 
pe soldaţi să stângă focul, şi i-a dat lui Liberalius, centurionului, 
poruncă şi unuia dintre gărzile sale de corp, să-i bată cu bete pe 
soldaţii care se opun şi să le arate care le e locul. Dar pe cât era 
de mare entuziasmul lor pentru Cezar şi teama de ceea ce el le 
interzisese, pe atât de mare era şi ura lor împotriva evreilor şi 
pasiunea de a lupta cu ei. 

In plus, pe multi îi împingea înainte speranţa unui jaf. Aveau 
impresia că toate aceste încăperi erau pline de aur înăuntru, şi 
vedeau că totul în jurul lor era din aur pur... Şi astfel a ars casa 
sfântă până la temelii fără acordul lui Cezar.” 

În luna august a anului 70 d.Hr. Legionarii romani şi-au înălţat 
drapelele în zona sacră a evreilor şi au adus jertfe în faţa lor. 
Deşi jumătate de lerusalim se află în mâinile duşmanului, deşi - 


5 Titus a devenit împărat roman în anul 79 î.Hr. 


asemenea unor semne prevestitoare de rău - din Templul 
arzând se ridică sumbre coloane de fum, zelotii nu se predau. 

loan din Ghişala scapă, cu o ceată mai mare, din zona 
Templului în Oraşul de Sus de pe colina vestică. Alţii se 
refugiază în palatul lui Irod, cel cu turnuri puternice. Încă o dată 
Titus trebuie să introducă în luptă geniştii, artileria, masinäriile- 
berbece, toată strălucita sa tehnică de asediu. În septembrie 
sunt trecute şi aceste ziduri, cucerite ultimele bastioane; 
rezistenţa este înfrântă definitiv. 

Ucigând şi jefuind, învingătorii pun stăpânire pe cetatea care 
li s-a opus cu atâta tenacitate şi îndărătnicie şi care i-a costat 
atât de mult sânge şi atât de mult timp. „Cezar a poruncit ca 
întregul oraş şi Templul să fie făcute una cu pământul. A lăsat în 
picioare doar turnurile Phasael, Hippikos şi Mariamna şi în vest o 
parte a zidului cetăţii. Cea din urmă ca adăpost pentru 
garnizoana care a rămas acolo.” 

Legiunea care a fost cantonată timp de şaizeci de ani la locul 
grozăviei aceleia avea însemnul „Leg XF”, care însemna „Legio 
X Fretensis”. Locul ei de baştină era la „fretum Sicilience”, la 
„Strada din Sicilia”. Aceasta a lăsat în lerusalim si în jurul 
acestuia mii de semne ale prezenţei ei. Grădinarii şi ţăranii 
găsesc încă în pământ mici bucăţi de faianţă arsă care poartă 
numărul legiunii şi semnul galerei şi al mistretului. 

Pierderile umane ale iudeilor sunt inimaginabil de mari. În 
timpul asediului s-au aflat în cetate, conform datelor lui Tacit, 
600.000 de oameni. Josephus notează ca număr al prizonierilor, 
fără a socoti şi crucificatii şi spintecatii, 97.000 şi adaugă că pe 
o singură poartă iudeii au scos într-un interval de trei luni 
115.800 de cadavre. 

In anul 71 d.Hr. Titus aduce în faţa ochilor Romei măreţia 
victoriei sale asupra lerusalimului, într-o procesiune triumfală 
copleşitoare în care, printre 700 de prizonieri sunt duşi şi loan 
din Ghişala şi Simon bar Ghiora, legaţi. În strigăte puternice de 
bucurie sunt prezentate şi două prăzi preţioase din aur pur, 
sfeşnicul cu şapte ciocuri şi masa pentru pâinile de aducere 
aminte din Templul de la lerusalim. Acestea îşi vor găsi un nou 
lăcaş în Templul Păcii din Roma. Pe uriaşul arc al lui Titus, 
construit în amintirea victorioasei campanii, cele două obiecte 
de cult mai pot fi văzute şi astăzi. 

Deasupra acestui loc al ruinelor, al pustiului şi al deznädejdii, 


pe care, sub amenintarea pedepsei cu moartea, nimeni nu avea 
voie să calce, împăratul Hadrian”? ridică o nouă colonie romană: 
Aelia Capitolina. Priveliştea unei colonii străine pe pământul 
sacru al culturii iudaice provoacă încă o dată o rebeliune 
deschisă. lulius Severus, guvernatorul Britanniei, este trimis în 
ludeea şi zdrobeşte şi ultima încercare disperată a iudeilor, care 
a durat trei ani, de a-şi recuceri libertatea. Împăratul Hadrian 
pune acum să mai fie construit un hipodrom, două băi şi un 
teatru mare. Pe masele de moloz ale sanctuarului iudaic se 
înalţă în toată splendoarea, parcă în bătaie de joc, un 
monument al lui Jupiter; iar acolo unde, conform tradiţiei 
creştine, s-a aflat mormântul lui Hristos, oameni străini merg în 
pelerinaj, urcând terasele în trepte, la sanctuarul zeiţei păgâne 
Venus! 


Cea mai mare parte a populaţiei Ţării Fagaduintei, care nu-şi 
pierduse viaţa în sângerosul Război iudaic al anilor 66-70 d.Hr. 
Şi în răscoala lui Bar Kochba din 132-135 d.Hr., a mers în 
sclavie: „Şi vor cădea de ascutisul sabiei si vor fi duşi robi la 
toate neamurile.” 


Din anii de după 70 d.Hr. Arheologii nu mai găsesc în 
Palestina nimic ce ar putea să depună o mărturie arhitectonică 
despre Israel, nici măcar o piatră de mormânt care să poarte o 
inscripţie iudaică. Sinagogile au fost dărâmate, chiar şi din Casa 
Domnului din Capernaum n-a rămas decât moloz. Mâna 
implacabilă a destinului ştersese rolul lui Israel din partitura 
statelor lumii. 

Învățătura unificatoare de popoare a lui lisus, însă, la vremea 
aceea îşi începuse de mult drumul victorios, de neoprit, prin 
lume. 


Manuscrisele de la Marea Moartă 


Oita rătăcită + Manuscrisele de la Marea Moartă * Harding şi de 
Vaux în Wadi Qumran * Arhiepiscopul Samuel pleacă la Chicago 
e Specialiştii în fizică nucleară ajută la datare + O probă din 


5 147-138 d.Hr. 


țesătură în „ceasul atomic” + Cartea lui Isaia, veche de 2000 de 
ani * Un sul cu textul profetului din vremea lui lisus + Avalanşă 
misterioasă de documente In valea săpătorilor la negru œ 
Concordantä între texte după mai mult de două mii de ani 


IARBA SE USUCĂ ŞI FLOAREA SE VEŞTEJEŞTE, DAR CUVÂNTUL 
DUMNEZEULUI NOSTRU RĂMÂNE ÎN VEAC. (Isaia 40:8) 


Lui Muhammad Dib, un păstor beduin din tribul Ta’amireh, i-a 
mers cam ca tânărului Saul, care a plecat să caute măgăriţele 
rătăcite ale tatălui său şi a câştigat un regat (| Regi 9:10). 
Muhammad străbătea, într-o frumoasă zi din primăvara anului 
1947, stâncile din nordul Mării Moarte, în căutarea unei oite 
rătăcite, şi a găsit, fără să ştie, o comoară cu adevărat regească 
de texte biblice. 

Se catara deja de multe ceasuri zadarnic pe crestele 
sălbatice, care au servit ca adăpost pentru asceti şi membri ai 
sectelor, destul de des şi pentru bandiți, când vede deasupra sa, 
în peretele de stâncă de la Wadi Qumran, o crăpătură 
întunecată. Oare oita să se fi adăpostit acolo? O piatră bine 
tintitä străbate aerul vâjâind. Dar în locul clicului uşor pe care Il 
aştepta, aude nişte bufnituri înfundate. Muhammad Dib fuge 
speriat şi mai aduce doi colegi de breaslă. Se apropie cu grijă de 
grota din stâncă şi se strecoară până la urmă prin intrarea 
îngustă. Uimiţi, percep în lumina crepusculară a peşterii vase de 
lut. O comoară! — acesta este gândul celor trei păstori, care se 
reped asupra vaselor şi le fărâmă. Insă - ce dezamăgire! — 
acestea nu ascund nici podoabe, nici aur, nici monede; doar 
nişte suluri scrise, friabile, din piele veche de când lumea şi din 
papirus, ies la iveală, învelite în pânză. Supärati, le aruncă cu 
dispreţ, pe unele dintre ele chiar le calcă în picioare, apoi, 
deodată, simt că ar putea fi, totuşi, o afacere. Pentru orice 
eventualitate iau cu ei unele dintre cele mai bine păstrate suluri, 
pentru a le transforma, poate, în bani. Astfel bătrânele 
documente pornesc într-o bizară călătorie. 

Sunt duse, ca marfă de contrabandă, la Bethlehem, şi ajung 
de pe piaţa neagră în mâinile negustorilor de antichităţi. 
Colectionari evrei şi arabi cumpără câteva bucăţi, o legătură de 
patru suluri intră, pentru o mână de monede, în posesia 
arhiepiscopului din lerusalim, Yeshue Samuel. Arhiepiscopul nu 


bänuieste ce comoară de preţ a căpătat, până când câţiva 
experţi ai American School of Oriental Research fac o vizită 
mănăstirii siriene Sf. Marcu, unde sunt păstrate documentele. 
Încă de la prima examinare arheologii îşi dau seama că este 
vorba de documente biblice neobişnuit de vechi. Printre ele se 
află un sul de şapte metri cu textul integral al Cărţii lui Isaia în 
limba ebraică. O ştire scurtă publicată de americani referitor la 
această descoperire declanşează la colegii de breaslă din 
întreaga lume o uimire de-a dreptul incredibilă. La întrebarea 
referitoare la vârsta exactă a bucätilor de piele şi de papirus ar 
putea răspunde cel mai repede locul în care au fost găsite. 

Cu un efort şi o răbdare neobosite se urmăreşte pas cu pas 
drumul documentelor, de la anticari şi piaţa neagră din 
Bethlehem până la arabii tribului Ta'amireh şi până la urmă la 
grota din Wadi Qumran. Însă accesul în grotă este oprit, 
deoarece, după proclamarea noului stat Israel în 1948, a 
izbucnit războiul arabo-israelian şi Palestina este cuprinsă toată 
de tulburări. 

Perseverenta unui observator ONU belgian ajută până la urmă 
să fie depăşite toate greutăţile. Căpitanul Philippe Lippens a 
studiat la Universitatea din Louvain manuscrise medievale. La 
sfârşitul anului 1948 ia legătura cu englezul Gerald Lankester 
Harding, directorul Administraţiei Antichitätilor din capitala 
iordaniană, Amman. Unindu-şi eforturile, reuşesc să trezească 
interesul ofiţerilor Legiunii arabe pentru grotă. Pentru aceştia, 
cei 50 de kilometri de la Amman la Wadi Qumran înseamnă doar 
o călătorie scurtă cu jeepul. După câteva căutări zadarnice o 
găsesc în sfârşit, printre nenumărate grote, pe cea căutată. Se 
pun paznici la intrare până în februarie 1949, când G.L. Harding 
şi părintele dominican Roland de Vaux, directorul Ecole Biblique 
et d'Archéologie, instituţie franceză din Ierusalim, ajung la faţa 
locului. 

Aici, însă, îşi văd aşteptările înşelate; nu găsesc nici suluri 
întregi, nici vase de lut nesparte. Toate indiciile arată că între 
timp alţii au cotrobăit pe cont propriu prin misterioasa grotă. Cu 
o hărnicie de albine cei doi cercetători scormonesc literalmente 
podeaua cu unghiile, căutând resturi, oricât de mici, de 
manuscrise sau de vase de lut. Fragmentele găsite de ei permit, 
oricum, tragerea câtorva concluzii. Cioburile de lut sunt toate 
din perioada elenistico-romană, din anul 30 î.Hr. Până în 70 


d.Hr. Pe şase sute de bucățele de piele si de papirus se mai pot 
identifica însemnări scrise de mână în ebraică din Întâia şi a 
Cincea Carte a lui Moise şi din Cartea judecătorilor. Această 
recoltă slabă este completată de câteva bucăţi din pânza care 
servise la învelirea sulurilor. 

La invitaţia americanilor, arhiepiscopul Yeshue Samuel pleacă 
în vara lui 1949 cu pretioasele sale suluri în SUA, unde le predă 
spre examinare Institutului Oriental din Chicago. Între experţi 
izbucneşte o puternică dispută privitoare la vârsta şi la 
autenticitatea documentelor. Pentru a-i pune capăt, unul dintre 
ei propune o cale încă nebătută de arheologie, şi anume să 
ceară sfatul unui specialist în fizică atomică. Acest lucru este cu 
atât mai simplu, cu cât Institutul Oriental se învecinează cu 
Universitatea Chicago, unde specialiştii în fizică nucleară tocmai 
au început să determine vârsta substanţelor organice cu 
ajutorul tuburilor Geiger. Profesorul Willard F. Libby reuşise la 
Institutul de Fizică Nucleară din Chicago să facă primele 
determinări uluitor de exacte pe baza aşa-numitului „calendar 
atomic” elaborat de el. 

La baza acestei metode se află următoarea idee: în urma 
bombardării cu raze cosmice, care pătrund neîntrerupt din 
spaţiul cosmic în atmosfera terestră, azotul se transformă în 
izotopul radioactiv al carbonului C-14. Fiecare fiinţă vie - om, 
animal, plantă - primeşte zilnic, până la moarte, C-14, prin 
hrană şi respiraţie. In circa 5600 de ani acest carbon pierde cam 
jumătate din  radioactivitatea sa inițială. Pentru fiecare 
substanţă organică moartă se poate determina, printr-un aparat 
Geiger ultrasensibil, cât s-a pierdut din puterea radiaţiei sale 
inerente. Astfel se poate calcula câţi ani au trecut de când a 
absorbit pentru ultima dată carbon. 

Profesorul Libby este însărcinat cu examinarea. Acesta ia 
bucăţi din pânza în care a fost înfăşurat şi sulul cu textul din 
Isaia, le arde până la carbonizare, introduce cenuşa într-o 
baterie de tuburi Geiger şi ajunge la un rezultat uluitor. Pânza 
este din in cules pe vremea lui Hristos! Documentele conţinute 
de ea trebuie, aşadar, să fi fost şi mai vechi. După examinări 
minutioase, care au durat mult, ajung şi cercetătorii care au 
examinat sulurile la acelaşi rezultat: textul lui Isaia a fost scris, 
după cum a presupus şi de data aceasta corect profesorul W.F. 
Albright, aproximativ în anul 100 î.Hr.! 


Aceastä descoperire este mai mult decät doar o senzatie 
ştiinţifică. Spre a putea aprecia cum se cuvine întreaga 
importanţă a Manuscriselor de la Marea Moartă, trebuie să ştim 
următoarele: cel mai vechi text al Bibliei ebraice - aşa - numitul 
text masoretic (ebr. „masora” = tradiţie), elaborat de învăţaţi 
rabinici, datează abia din secolele al IX-lea - al X-lea creştine. 
Acesta este precedat, ca versiuni principale ale Scrierii Sfinte, 
de traducerea greacă a Septuagintei, precum şi de Vulgata în 
latină a Sf. leronim (secolul al IV-lea d.Hr.). Noi am cunoscut 
până acum Biblia doar în baza acestor două traduceri şi a acelei 
versiuni ebraice foarte târzii. Acum, după descoperirea sulului 
cu textul lui Isaia în 1947 la Marea Moartă, avem un text biblic 
în ebraică mai vechi cu 1000 de ani. lar ceea ce ne uimeşte şi 
ne bucură în acelaşi timp este faptul că textul lui Isaia de pe 
acest sul străvechi are, asemenea Cărţii proorocului din Biblia 
tipărită în ebraică, greacă, latină, germană sau orice altă limbă, 
66 de capitole, fiind identic cu versiunea de astăzi. 

Saptesprezece foi din piele, cusute una de alta până la o 
lungime de şapte metri, astfel trebuie să fi arătat şi sulul cu 
textul proorocului care | s-a întins lui lisus în sinagoga din 
Nazaret ca să citească din el comunităţii. „Şi | s-a dat cartea 
proorocului Isaia” (Luca 4:16, 17). „Fiecare mişcare a mâinii lui 
lisus e mai aproape de noi”, scrie profesorul Andre Parrot, 
„deoarece pe dosul pielii se mai văd urmele provenite de la 
degetele cititorilor.” 

Această primă descoperire întâmplătoare a unui beduin în 
anul 1947 la Qumran avea să devină preludiul unei întregi serii 
de descoperiri cât se poate de uimitoare şi de importante. 
Pentru prima dată a început la scurtă vreme după aceea o 
cercetare sistematică a dealurilor ludeei după alte documente şi 
mărturii istorice. Au fost trimise expediţii pe teritoriul iordanian 
şi israelian, sute şi sute de râpe singuratice şi grote în care nu s- 
a intrat niciodată înainte au fost cercetate în zona Mării Moarte. 
Adesea s-a ajuns la o adevărată întrecere între savanţi şi 
săpătorii la negru, deoarece zvonul că din acele modeste petice 
de piele şi papirus se pot scoate câştiguri atât de mari se 
răspândise repede printre localnici. Rezultatul a fost că pe 
parcursul unui deceniu s-au găsit incredibil de multe documente 
şi mărturii scrise, printre ele multe copii după textul Vechiului 
Testament, şi s-au putut afla multe informaţii privitoare la prima 


perioadă postbiblică. 

La Chirbet Qumran, în apropierea grotei în care s-au făcut 
primele descoperiri, s-au găsit ruinele unei aşezări şi ale unui 
cimitir al sectei iudaice a „esenienilor”, despre a căror existenţă 
s-a ştiut până acum câte ceva doar din scrierile scriitorilor antici 
Philon, Josephus şi Pliniu. Esenienii - numiţi pentru prima dată 
sub Macabeul lonatan (160-143 î.Hr.) - formau o grupare 
ascetică în cadrul căreia se trăia foarte strict după Lege. Trăiau 
împreună în colonii, se hrăneau prin meşteşuguri şi agricultură 
şi refuzau serviciul militar. Comunitatea lor de la Qumran a 
existat până la invazia romană din 68 d.Hr. Probabil că de la 
membrii acesteia provin multe dintre copiile după Cărţile 
Vechiului Testament care au fost găsite în grotele muntelui 
învecinat, fiindcă s-a găsit şi o adevărată cameră de scris în 
aşezarea lor. Acest ordin călugăresc ebraic a recunoscut drept 
conducător, după cum reiese din notele lor regăsite, un 
„învăţător al dreptăţii”, care  propovăduia o învăţătură 
misterioasă. La început a provocat o agitaţie grozavă 
presupunerea că s-ar putea detecta influenţe de la Qumran 
asupra lui loan Botezătorul, asupra lui lisus şi asupra comunităţii 
creştine arhaice. Intre timp, după o analiză mai temeinică, s-a 
dovedit că această teză nu se susţine. 

Alte manuscrise, descoperite în Egipt, în apropiere de Luxor, 
aproape în acelaşi timp cu cele de la Marea Moartă, s-au dovedit 
a fi de mare importanţă pentru studierea creştinismului 
timpuriu. Nişte felahi descoperiseră la Chenoboskion, într-un vas 
de lut, treisprezece volume legate în piele cu aproximativ o mie 
de pagini. Aceste manuscrise pe papirus în limba coptă, care ar 
putea data din secolele al Ill-lea şi al IV-lea d.Hr., conţin şi o 
culegere de citate din lisus atribuită ucenicului Toma, numită 
„Evanghelia lui Toma”, şi ne prezintă o sectă a creştinismului 
timpuriu, gnosticii, despre care până acum nu am ştiut mult mai 
multe decât ceea ce găsim în scrierile părinţilor Bisericii, care i- 
au considerat pe gnostici nişte eretici şi au luptat împotriva lor, 
deoarece aceştia încercau să lege mistica egipteană, 
babiloniană, greacă, persană şi ebraică cu învăţătura creştină. 
Scrierile de la Chenoboskion ne lasă să recunoaştem, dincolo de 
cercetările care se fac încă în legătură cu autenticitatea 
cuvintelor lui lisus menţionate acolo, cu ce rival şi concurent 
periculos se confrunta în cazul acesta creştinismul misionar. 


Descoperirilor de la Marea Moartă, care au avut un ecou în 
lumea întreagă, li s-a adăugat, în 1952, descoperirea, într-o 
grotă situată la nord de ruinele mănăstirii de la Qumran, a două 
suluri de cupru scrise. Când în iarna 1955/1956, după 
experimente chimice făcute cu mare grijă, s-a reuşit în sfârşit 
deschiderea lor la College of Technology din Manchester, a ieşit 
la iveală drept conţinut - aşteptat cu mare emoție - doar o 
bizară listă de comori. În timp ce savanții încă nu sunt lämuriti în 
ceea ce priveşte importanţa ei reală, un indiciu geografic din 
text depune mărturie pentru veridicitatea denumirii unei aşezări 
din Evanghelia după loan. În loan, capitolul 5, versetul 2 scrie: 
„lar în lerusalim, lângă Poarta Oilor, era o scăldătoare, care pe 
evreieşte se numeşte Vitezda, având cinci pridvoare...” 
Corectitudinea acestei descrieri fusese pusă la îndoială până 
când de curând Betesda a putut fi din nou scoasă la lumină din 
ruinele secolelor: un uriaş lac dublu cu o suprafaţă de peste 
5000 de metri pătraţi la nord de piaţa Templului. Acesta avea 
într-adevăr cinci porticuri. Patru dintre ele înconjurau toată 
scăldătoarea, al cincilea în schimb, în care erau întinşi bolnavii 
care aşteptau vindecarea, se ridica pe o limbă de stâncă prin 
care erau separate cele două lacuri. Din traducerea textului 
reiese limpede că din complexul de la Betesda făceau parte 
două lacuri, fiindcă locul ascunzătorii este specificat ca fiind 
situat lângă bazinul mai mic. 

In vechea cetate întărită iudaică Masada de la Marea Moartă 
cercetători israelieni au dat în anul 1956 de arsenale şi hambare 
ale lui lrod cel Mare. Aici a ieşit la lumină un fragment de 
papirus care conţinea inscripţii cu cerneală neagră în caractere 
ebraice. Cetatea întărită Masada şi palatul lui lrod, care o 
domina, au fost distruse de romani, conform spuselor dr. 
Yohanan Aharoni, după terminarea războiului lor împotriva 
iudeilor în anul 73 d.Hr. 

Dintr-o perioadă postbiblică şi mai târzie sunt descoperiri 
interesante ale altor expediţii, care învie pentru prima dată în 
detaliu răscoala evreiască de sub Simon Bar Kochba. Despre 
această mare revoltă a evreilor împotriva împăratului roman 
Hadrian şi despre luptele lor împotriva legiunilor lui luliu Sever 
au existat până acum doar observaţii ale scrierilor ebraice mai 
târzii, ale istoricului grec Dio Cassius, precum şi ale părinţilor 
Bisericii Eusebiu şi leronim. 


Dupä ce In anul 1951 savantii Lankester Harding si pärintele 
de Vaux au reusit sä recupereze la sud de Qumran, in Wadi 
Murabbaat, unul dintre cele mai pustii locuri ale Palestinei, 
primele scrisori originale ale conducätorului revoltei din anul 
130 d.Hr. — printre care mai multe exemplare din „Proclamatia 
de eliberare” a lui Bar Kochba -, in 1960 un grup de cercetätori 
condusi de profesorul Yigael Yadin de la Universitatea din 
lerusalim a reusit sä descopere, In grote de pe malul räului 
Hever, ordine militare ale conducätorului pentru subordonatii 
săi. In documentele originale este vorba despre arestări, 
confiscarea de cereale şi închiderea unor locuitori din Tekoa, 
locul natal al profetului Amos. O a doua expediţie condusă de 
profesorul Yadin a dat în 1961 în acelaşi loc peste o legătură de 
documente: papirusuri în limba ebraică, greacă şi aramaică. Se 
presupune că ar conţine acte de proces ale anului 134 d.Hr. Din 
arhiva comandantului cetăţii întărite Enghedi de la Marea 
Moartă, numit de Bar Kochba. În afară de monede ale „Fiului 
Stelelor”, cum se numea Bar Kochba cu numele său onorific, şi 
vase, arheologii au descoperit şi ceva sinistru: schelete ale 
răsculaților, care vorbesc despre disperarea ultimului act al 
acestei tragedii istorice. Se pare că femei şi bărbaţi care se 
refugiaseră în aceste ascunzători muriseră aici de foame. 

Cu toate aceste descoperiri din 1947 încoace, a început, 
făcând abstracţie de regăsirea a numeroase copii ale textelor 
biblice, să se lumineze pentru prima dată şi cea mai timpurie 
perioadă postbiblică, într-un mod la care doar cu puţini ani în 
urmă nimeni nu ar fi îndrăznit să spere. 

Manuscrise de la Marea Moartă avem astăzi peste 400, dintre 
care 100 biblice. În afară de Cartea Esterei sunt reprezentate 
toate Cărţile Vechiului Testament. Cel mai cunoscut este acum 
sulul cu textul complet al lui Isaia. Scrierile şi fragmentele 
provin, în măsura în care vin de la Qumran, din perioada 
cuprinsă între circa 200 î.Hr. Şi 68 d.Hr., în timp ce descoperirile 
de la Wadi Murabbaat sunt din perioada 132-135 d.Hr. 

Aceste descoperiri neaşteptate sunt, cum explică profesorul 
G. Lankester, „poate cel mai senzaţional eveniment arheologic 
al zilelor noastre. O întreagă generaţie de experţi în Biblie va 
avea de lucru pentru a evalua aceste texte.” 

In vara lui 1947, o pură întâmplare a condus la descoperirea 
celor mai vechi texte biblice de până acum. Printre scrieri pe 


piele si papirus, pe care niste beduini pästori le-au descoperit pe 
malul nordic al Mării Moarte într-o peşteră din Wadi Qumran, s-a 
găsit un sul de piele lung de 7 metri care conţinea textul 
originar complet al Cărţii lui Isaia în ebraică. Examinarea 
documentului de către experţi a arătat că textul lui Isaia a fost 
scris fără îndoială în jurul anului 100 î.Hr.! Acesta este originalul 
unui sul cu textul proorocului aşa cum a ţinut şi lisus unul în 
mâinile Sale când a citit la Nazaret în ziua de sabat (Luca 4:16 şi 
urm.). Cartea lui Isaia, veche de peste 2000 de ani, este o 
dovadă unică pentru tradiţia autentică a Scrierii Sfinte, deoarece 
textul acesteia este întru totul identic cu versiunea care se 
găseşte în Bibliile de astăzi. 

Cele mai vechi şi mai complete versiuni ale Vechiului şi Noului 
Testament au fost până de curând celebrele Codex Vaticanus şi 
Codex Sinaiticus din secolul al IV-lea d.Hr., cărora li s-a alăturat 
în 1931 papirusul Chester-Beatty din secolele al Il-lea şi al Ill-lea. 
Pe lângă acestea mai există câteva fragmente ale Vechiului 
Testament din perioada precreştină (fragmentul Fuad şi Nash). 
Insă toate aceste documente sunt în limba greacă, aşadar, în 
măsura în care au legătură cu Vechiul Testament, sunt 
traduceri. Cel mai vechi şi mai cuprinzător text ebraic originar a 
fost Codex Petropolitanus, scris în 916 d.Hr. Prin sulul de piele al 
Cărţii lui Isaia de la Marea Moartă, tradiţia biblică ebraică a 
parcurs aproape un mileniu înapoi. Din Noul Testament s-a 
descoperit în 1935 un fragment din Evanghelia lui loan în limba 
greacă din vremea împăratului Traian (98-117 d.Hr.), care 
astăzi se află în Biblioteca Rylands. Aceste manuscrise vechi 
sunt cel mai convingător răspuns la toate îndoielile legate de 
autenticitatea tradiţiei biblice! 

Intre timp s-a scris mult despre Qumran. Nu doar lucrări strict 
ştiinţifice de specialitate au fost dedicate celebrelor Manuscrise 
de la Marea Moartă, ci şi literatură de informare, accesibilă şi 
orientată spre publicul larg. De aceea astăzi a sosit fără îndoială 
momentul în care ne întrebăm: a adus Qumran senzaţia 
aşteptată? Răspunsul nu poate fi univoc, nici pozitiv, nici 
negativ. Mai degrabă vom constata încă o dată că în parte da, în 
parte nu. In niciun caz Manuscrisele de la Marea Moartă nu au 
adus acele lămuriri spectaculoase privitoare la viaţa şi lucrarea 
lui loan Botezătorul şi a lui lisus, Nazarineanul, pe care poate că 
unul sau altul le-au aşteptat în secret. În schimb, „glasul din 


deşert” de la Qumran ne-a făcut mai degrabă să constientizam 
cât de puţine ştim despre istoricul loan Botezătorul şi despre 
istoricul lisus. Insă ceea ce confirmă o parte din sulurile de la 
Qumran este o corespondenţă frapantă între redactarea textelor 
veterotestamentare care le stau la bază şi redactarea canonică 
masoretică, mai nouă cu doar o mie de ani, a Vechiului 
Testament ebraic. Acest lucru este extrem de important din 
punctul de vedere al istoriei tradiţiei. 

Insă conţinutul textelor de la Qumran, cu nenumăratele lor 
„anticipări” ale ideilor, învățăturilor, cerinţelor, regulilor a fost - 
şi este - mai degrabă apă la moara scepticilor, a celor care se 
îndoiesc de originalitatea lui lisus şi a Bisericii sale. După 
descoperirile de la Qumran aceştia nu mai vor să recunoască 
nimic ca fiind al creştinismului: de la Fericirile Predicii de pe 
Munte până la veşmântul alb de botez, de la Cina cea de taină 
până la ordinea din interiorul comunităţii. Astfel exista la secta 
de la Qumran - esenienii - un „sfat al comunităţii”, format din 
12 bărbaţi şi 3 preoţi. Numărul sfetnicilor, 12, nu corespunde 
doar celor 12 triburi ale lui Israel, îl regăsim şi la cei 12 apostoli 
ai lui lisus. Cei de la Qumran aveau „bătrâni”, iar dintr-o 
denumire împrumutată din greacă a celui mai bătrân din 
comunitate (presbyter) s-a format cuvântul nostru preot. Nici 
funcţia de episcop nu le era necunoscută celor de la Qumran. 
„Episcop” vine de la grecescul episkopos (=literal: 
„Supraveghetor”), iar demnitatea de „supraveghetor” 
(aramaică: mebagger) o cunoştea şi secta de la Qumran. 

Pe scurt: de la cei 12 apostoli, ba chiar toată „ordinea din 
comunitate”, până la conceptul de valoare şi conținuturile 
religioase cum ar fi conştiinţa păcatului, ideea de mântuire, 
aşteptarea sfârşitului lumii, „sărăcia în duh”, toate aceste 
„pietre de temelie” creştine au existat deja la Qumran, au 
existat deja la esenieni. 

Uneori corespondentele bat în grotesc. Astfel găsim la 
apostolul Pavel acest pasaj curios: „De aceea şi femeia este 
datoare să aibă (semn de) supunere asupra capului ei, pentru 
îngeri” (| Corinteni 11:10). La nevoie se poate înţelege că 
femeile, în semn că s-au aflat în puterea bărbatului, ar trebui să 
poarte un văl - dar care este legătura cu „ingerii”? Regula de la 
Qumran ne oferă o lămurire: la Cina cea de taină a celor de la 
Qumran erau prezenţi, aşa se credea, „îngeri sfinţi”, care, prin 


prezenta anumitor persoane sau grupuri de persoane, puteau fi 
„ofensati”. În ceea ce le priveşte pe femei, primii creştini încă 
mai procedau astfel, chiar dacă nu mergeau atât de departe ca 
esenienii, care le excludeau radical pe femei de la masa sacră a 
comuniunii. Ei doar le impuneau anumite limitări, cum ar fi 
purtarea unui văl. Cât despre bolnavi, ologi, orbi, surzi şi ciungi, 
regulamentul esenienilor mergea prea departe în opinia lor. 
„leşi îndată în pieţele şi ulițele cetăţii, şi pe săraci, şi pe 
neputincioşi, şi pe orbi, şi pe şchiopi adu-l aici” (Luca 14:21). Nu 
lipsesc Invätatii care văd în aceste cuvinte un protest evident, 
un refuz clar al regulii comunităţii de la Qumran. 

Astfel am ajuns la diferenţele dintre Qumran şi creştinism. Tot 
la Luca găsim ceva ce seamănă a dispută. El transmite parabola 
administratorului nedrept şi pune următoarele cuvinte în gura 
lui lisus: „Căci fiii veacului acestuia sunt mai înţelepţi în neamul 
lor decât fiii luminii” (Luca 16:8). „Fiii luminii” - aceştia erau 
esenienii, oamenii de la Qumran. Membrii comunităţilor creştine 
timpurii sunt îndemnați aici să nu facă asemenea esenienilor, 
care s-au izolat, s-au retras în pustie şi astfel au pierdut lumea 
din ochi. În timp ce oamenii de la Qumran s-au ascuns în 
izolarea de lume, solii creştini au ieşit „în pieţele şi ulițele 
cetăţii”, iar ceea ce au propovăduit nu era doar pentru aleşi, ci 
şi pentru „săraci, neputincioşi, orbi şi schiopi”. lar mesajul nu 
era „dreptate”, ci „nu judecaţi, ca să nu fiţi judecaţi” (Matei 
7:1), ba chiar: „să vă iubiţi unul pe altul precum v-am iubit Eu” 
(loan 15:12). Acestea erau acorduri noi, pe care „vocea din 
pustie” de la Qumran încă nu le cunoştea. Indiferent de modul 
în care a evoluat creştinismul mai târziu, chiar şi criticii cei mai 
aspri nu pot nega că bunătatea a fost cea prin care s-a deosebit 
de Qumran şi de asprimea legilor acestuia. 


Reconstrucţie după Biblie 


Planificarea economiei după Vechiul Testament + Fântânile 
patriarhilor îi aprovizionează pe coloni * „Miere din piatră” * 
Zidurile de piatră sunt colectoare de rouă * O nouă industrie 
minieră în „Minele lui Solomon” * Lucrare de pionierat după 
model biblic 


Incontestabil Vechiului Testament îi este inerentä acea 
incalculabilă putere de influenţă istorico-morală si sufletesc- 
spirituală, care durează în timp fără a fi afectată. Faptul că 
puterea de influenţă atinge până şi domeniul prozaic şi real al 
reconfigurării economice a unei ţări este însă un lucru 
senzaţional fără egal. 

Din anul 1948, Cartea Cărţilor, mai veche de trei mii de ani, 
joacă rolul unui ghid verificat în reconstrucţia statului modern al 
Israelului. Datele sale exacte din punct de vedere istoric s-au 
dovedit a fi de mare importanţă atât pentru dezvoltarea 
agriculturii, cât şi a industriei. 

Noul teritoriu al statului măsoară ceva mai mult de 20.000 de 
kilometri pătraţi, ceea ce corespunde aproximativ mărimii 
landului Hessen din Germania. Doar în ceea ce priveşte valea 
Izreel şi fertilele câmpii joase de la lacul Ghenizaret mai era 
valabilă în 1948 imaginea biblică a Ţării Fägäduintei, în care 
curge lapte şi miere. Zone mari din Galileea şi aproape întregul 
ţinut muntos din ludeea aveau cu totul alt aspect decât în 
vremurile biblice. Secole de administrare proastă distruseseră 
chiar şi brazda de iarbă. Exploatarea abuzivă a măslinilor şi 
smochinilor de pe coaste făcuse ca totul să se usuce. Urmarea a 
fost o carstificare tot mai mare şi o erodare considerabilă. 

Noii coloni, neexperimentați, cărora ţara le era, pe deasupra, 
complet necunoscută, au găsit în Vechiul Testament un ajutor 
nepretuit, care le-a uşurat luarea unor decizii în chestiuni 
privitoare la cultivare, împădurire sau industrializare. Astfel 
încât nu este un lucru neobişnuit dacă îl consultă chiar şi 
experții. 

„Din fericire ne dezvăluie Biblia”, spune Walter Clay 
Lowdermilk, specialist în plante utile economic şi cultura 
pământului, „ce culturi se pot dezvolta în fiecare zonă în parte. 
Ştim din Cartea judecătorilor că filistenii cultivau cereale, fiindcă 
Samson a legat câte două vulpi de coadă şi între ele câte o 
făclie” şi „a dat drumul vulpilor prin gränele Filistenilor”. In 
acelaşi fel a dat foc livezilor lor de măslini; iar când se afla pe 
drum spre aleasa lui, pe care voia să o viziteze, a trecut pe 
lângă „viile Timnei” (Judecători 14:5; 15:5). Toate aceste culturi 
cresc acum foarte bine acolo.” 

Orice încercare de a întemeia vreo aşezare în Negev trebuia 
să pară lipsită de perspectivă, deoarece la sud de munţii luda se 


întinde, de la Hebron până în Egipt, numai deşert, traversat de 
văi uscate şi lipsite de orice vegetaţie. 

Măsurătorile  meteorologilor arată ca media anuală a 
precipitațiilor este sub 150 de milimetri - o valoare 
descurajantă. 

La o cantitate atât de mică de precipitaţii nu poate creşte 
nimic. Dar nu ştiau relatările din vremea patriarhilor mai bine? 
„Apoi a plecat Avraam de acolo spre miazăzi şi s-a aşezat între 
Cadeş şi Sur şi a trăit o vreme în Gherara” (Facerea 20:1). 
Părintele patriarhilor era păstor, trăia în vecinătatea imediată a 
marii sale turme, iar aceea avea nevoie de păşune şi de apă. 

O echipă de cercetasi a străbătut, împreună cu geologi, timp 
de săptămâni dunele de nisip şi dealurile stâncoase pustii ale 
ţării de la miazăzi”. Au găsit într-adevăr ceea ce căutau. lar 
israelienii fac acum acelaşi lucru pe care Isaac îl făcuse deja. „Si 
s-a dus Isaac de acolo şi, tăbărând în valea Gherara, a locuit 
acolo. Apoi a săpat Isaac din nou fântânile de apă, pe care le 
săpaseră robii lui Avraam, tatăl său, şi pe care le astupaseră 
Filistenii după moartea lui Avraam, tatăl său...” (Facerea 26:17, 
18). Acoperite de mase de nisip, vechile fântâni există încă şi 
dau ca întotdeauna pe fund apă limpede, curată, „apă bună de 
băut”, cum o numeau robii lui Isaac (Facerea 26:19). Ei o 
numeau apă bună de băut, fiindcă altfel apa freatică din Negev 
este sălcie - fapt demonstrat între timp de cercetările solului - şi 
din această cauză nepotabilă. lar s-au ridicat corturi, ca pe 
vremuri, în aceleaşi locuri, la izvoarele de apă. Fântâna la care 
s-a odihnit Agar, roaba alungată a lui Avraam, împreună cu fiul 
ei Ismael (Facerea 21:14-19) dă astăzi apă pentru şaizeci de 
familii de coloni. Evrei români s-au stabilit lângă un versant 
apropiat; de acolo până la biblicul Beer-Şeba sunt doar câţiva 
kilometri. În aceeaşi zonă mai există un lucru remarcabil. Colonii 
au pus răsaduri, copăcei tineri şi fragili, care se dezvoltă foarte 
bine. „Primul copac pe care l-a plantat Avraam în pământul 
Beer-Şebei a fost un tamarisc”, ne spune dr. Joseph Weitz, 
expertul israelian în păduri. „Urmând exemplul său, am sădit în 
această zonă două milioane. Avraam făcuse singurul lucru 
corect, pentru că tamariscul este unul dintre puţinii copaci care, 
după constatările noastre, cresc în sud, unde precipitaţiile 
anuale nu depăşesc 150 de milimetri.” Un indiciu s-a dat tot 


>’ Negev. 


Biblia: „lar Avraam a sädit o dumbravă la Beer-Seba!...”>® 
(Facerea 21:33). 

Premisa decisivă pentru transformarea acestei ţări sărace în 
apă într-o ţară fertilă este împădurirea. De la începutul 
întoarcerii, colonii au plantat păduri în Palestina. În alegerea 
soiurilor de copaci, precum şi în alegerea zonelor potrivite s-au 
putut ghida cu încredere după notele strămoşilor lor. Când, în 
urmă cu câţiva ani, s-a pus întrebarea dacă pe coastele pleşuve 
din partea de nord a statului s-ar putea planta păduri, au găsit 
răspunsul în Cartea lui losua. „Dar losua a zis către casa lui losif, 
lui Efraim şi lui Manase: «Tu eşti mult la număr şi ai putere 
multă. Deci nu vei avea numai o parte. Muntele va fi al tău şi 
pădurea. Tu îl vei curäti şi va fi al tău până la capătul lui...»” 
(losua 17:17, 18). 

Cele două triburi s-au aşezat, acest lucru se ştia, la nord de 
lerusalim, de la lanţurile muntoase ale Bethelului, prin Sichemul 
de la picioarele Garizimului până la câmpia Izreel. „Deoarece 
copacii, după cum se ştie, cresc mai bine acolo unde au mai fost 
cândva copaci”, argumentează profesorul Zohary de la 
Universitatea Ebraică, „ne bazam pe Cartea Cărţilor.” 


Multă bătaie de cap a generat o sugestie destul de nebuloasă, 
care până acum câţiva ani nu a fost înţeleasă de nimeni: „Si l-a 
aşezat pe înălțimile pământului şi l-a hrănit cu roada tarinilor. l- 
a dat să scoată miere din piatră şi cu untdelemn din stâncă 
vânoasă l-a hrănit” (Deuteronomul 32:13). Răspunsul s-a aflat în 
Negev, unde s-au găsit mii de mici ziduri rotunde de piatră. De 
jur-împrejur nu era apă, nici izvoare, niciun nivel remarcabil al 
apei freatice. După ce s-a scos nisipul, au ieşit la iveală resturi 
străvechi de rădăcini de măslini şi de viță-de-vie. Zidurile de 
piatră le serviseră strămoşilor ca preţioase colectoare de rouă. 

Instalaţia aceasta arată că dispuneau de cunoştinţe empirice 
uimitoare privitoare la procesul de condensare. Pietrele zidului 
sunt prinse atât de lejer, încât vântul poate trece prin ele. În 
felul acesta umiditatea din aer se condensează pe ele. Această 
cantitate de apă este suficientă pentru a hrăni câte un măslin 
sau un butuc de viță-de-vie. În interiorul fiecărui zid se afla o 
singură plantă. Sucul dulce al strugurelui era slăvit în vremurile 


58 În Biblia germană: „lar Avraam a sădit un tamarisc la Beer- 
Seba” (n. tr.). 


străvechi adesea ca „miere”. Măslinul dă ulei. Mierea şi uleiul 
erau scoase „din piatră, din stâncă vârtoasă”. Şi israelienii 
timpurilor moderne ştiu să pretuiasca micile si utilele colectoare 
de rouă pentru revigorarea agriculturii. 


În a doua jumătate a anului 1953 s-au scos în Israel pentru 
prima dată 3000 de tone de cupru. Acolo unde erau - după cum 
s-a crezut - adăposturile muncitorilor şi sclavilor regelui 
Solomon, se află azi noile adăposturi ale minerilor. Extractia de 
cupru încă este profitabilă. Geologul Ben Tor a pus în 1949 să fie 
evaluate anticele mine de cupru în ceea ce priveşte cantitatea 
de zăcământ şi rentabilitatea. Specialiştii au constatat că ar 
putea fi extrase 100.000 de tone de cupru. După estimările lor, 
ramificaţiile minelor ar mai putea furniza încă cel puţin 200.000 
de tone. „La Etion-Gheber, care este lângă Elot, pe malul Mării 
Roşii” (III Regi 9:26) domneşte de atunci o activitate febrilă. 
Jeepuri şi camioane stârnesc nori galbeni de praf, iar coloane de 
bărbaţi arşi de soare mânuiesc săpăligi şi lopeti. „Peste tot pe 
unde zăcământul este deosebit de bogat”, spune un inginer 
minier, „dăm peste zgură şi cuptoare ale «minerilor lui 
Solomon». Adesea ai impresia că muncitorii abia au plecat.” 

In biroul principal al minei e scrisă o lozincă pe perete: „Că 
Domnul Dumnezeul tău te va duce într-o ţară bună... în care 
pietrele au fier şi din munţii căreia vei scoate aramă” 
(Deuteronomul 8:7,9). 

Fierul, însă, deocamdată nu se extrage din nou. Dar 
zăcămintele sunt deja înregistrate. Nu departe de Beer-Şeba, 
adică exact acolo unde locuiau filistenii care topeau fier, dr. Ben 
Tor a observat versanţi abrupți cu vine de culoare negru- 
roşiatică, indiciul pentru zăcăminte de fier. Cercetările au 
estimat un zăcământ de circa 15 milioane de tone. Este vorba, 
ce e drept, de zăcăminte cu o valoare mică, însă între timp s-au 
găsit şi zăcăminte excelente, cu 60-65% fier pur. 


Un alt citat din Biblie, foarte cunoscut, a bântuit mereu prin 
mintea realistului om de afaceri Xiel Federmann. Fraza în care 
se descrie distrugerea Sodomei şi Gomorei, „... şi, căutând spre 
Sodoma şi Gomora şi spre toate împrejurimile lor, a văzut 
ridicându-se de la pământ fumegare, ca fumul dintr-un cuptor” 
(Facerea 19:28), nu-l dădea pace. Incendiile nu indicau prezenţa 


gazului metan? Acolo unde este gaz metan, asta se stie de mult, 
sunt si zăcăminte de petrol. S-a înfiinţat o societate, iar experţii 
trimişi la Marea Moartă au confirmat pe deplin presupunerea lui 
Federmann. Pe 3 noiembrie 1953 s-a forat prima sondă de 
petrol israeliană. 


Mai mult de cincizeci de aşezări ţărăneşti au luat naştere 
acum între locurile biblice Dan şi Beer-Şeba. Aproape fiecare 
dintre ele dispune de o mică staţie de pompare modernă 
deasupra unei surse sau a unei fântâni din vremurile străvechi. 
Treptat peisajul începe să semene pe alocuri cu imaginile 
agreabile ale Vechiului Testament. _ 

Sarcina pe care şi-a impus-o tânărul stat Israel este grea. Insă 
cetăţenii săi sunt ferm convinşi că ei şi urmaşii lor o vor duce la 
îndeplinire - nu în ultimul rând datorită Bibliei - şi că se va 
împlini ceea ce lezechiel a prorocit copiilor lui Israel: 


ŞI PĂMÂNTUL CEL PUSTIIT, CARE ÎN OCHII ORICĂRUI TRECĂTOR 
ERA O PUSTIETATE, VA FI LUCRAT, ATUNCI SE VA ZICE: „ACEST 
PĂMÂNT, ALTĂ DATĂ PUSTIIT, S-A FĂCUT CA GRĂDINA 
EDENULUI...” (lezechiel 36:34, 35) 


Postfaţă la noua ediţie, revizuită 
de Joachim Rehork 

Au trecut mai bine de două decenii de la prima apariţie a 
acestei cărţi. Ne aflăm la sfârşitul unei încercări de a introduce 
noi descoperiri în această carte, fără a distruge, prin critici la 
adresa subiectului şi a tendinţelor, substanţa textului iniţial. 
Dacă ne întrebăm acum din nou: „Ei bine - are Biblia dreptate?”, 
putem constata că unii dintre cititori vor răspunde poate cu un 
„da” hotărât, alţii cu un „nu” la fel de hotărât. Intre cele două 
extreme există mult loc pentru cele mai diferite concepţii. 

Nu lipsesc învățații - printre care se numără istorici, teologi, 
filologi şi arheologi - care, după examinarea conştiincioasă a 
tradiţiei biblice, au ajuns la părerea că, în esenţă, este de 
importanţă secundară dacă faptele relatate în Biblie sunt 
adevărate sau nu. Biblia este în primul rând parte a 
„propovăduim”, spun aceştia. Ea este mesaj religios, 
propovăduieşte cu mijloacele timpului formării sale - sau mai 
degrabă cu ale timpurilor formării sale, fiindcă Biblia este o 


structură extraordinar de complexă, compusă din numeroase 
„straturi evolutive”, care s-au contopit pe parcursul secolelor, 
rămânând, însă, numeroase „suturi” sau „inele de creştere”. De 
aceea este mai important să aducem lumină şi claritate în 
istoria originilor, în procesul de creştere al culegerii de scrieri 
numite „Biblie”, să arătăm cum se inserează fiecare element în 
parte al tradiţiei biblice în contextul întregului, pentru ca prin 
această cunoaştere să ne facem o idee despre ceea ce a vrut 
fiecare autor în parte al Cărţilor Bibliei să comunice cititorilor 
săi. In orice caz, accentul se pune pe propovăduire, nu pe 
exactitatea detaliilor istorice. 

Pentru majoritatea cititorilor Bibliei, în schimb, precum şi 
pentru un şir întreg de renumiţi cercetători în acest domeniu, 
multe lucruri depind încă de întrebarea dacă ceea ce afirmă 
Biblia poate fi dovedit. Astfel, spre exemplu, părintele 
dominican Roland de Vaux, una dintre figurile proeminente ale 
istoriei arheologiei biblice, este de părere că viabilitatea şi 
puterea de a supravieţui a credinţei iudaice şi a celei creştine 
depinde de corespondenţa dintre istoria „religioasă” şi cea 
„obiectiva”. El spune: „... dacă credinţa istorică a lui Israel nu 
este fundamentată în istorie, atunci este o erezie, şi acelaşi 
lucru este valabil şi pentru credinţa noastră.” În cuvinte 
asemănătoare se exprimă nu mai puţin remarcabilul arheolog 
biblic american George Ernest Wright: „În cazul credinţei biblice, 
totul depinde de realitatea evenimentelor centrale.” În acest 
spirit a luat naştere acum mai bine de 20 de ani şi lucrarea de 
faţă. 

Doar că de Vaux şi Wright s-au lovit de opoziţia vie a unor 
specialişti. Nu din partea unor colegi „mai slabi în credinţă”, ci a 
unor savanţi care îşi luau religia la fel de mult în serios ca de 
Vaux şi Wright, însă doreau să-şi aşeze convingerile religioase 
pe un fundament mai solid decât acela al coroborării datelor 
istorice ale Bibliei. Nu este de mirare, pentru că Biblia nu le 
uşurează nicidecum soarta cercetătorilor. Ea este plină de 
afirmaţii problematice, iar reprezentanţii celor mai diferite 
discipline ştiinţifice, şcoli şi teorii şi-au bătut capul cu 
absurditäti, contradicții şi dublări care apar în textul biblic - 
discrepanțe din care vom da mai jos câteva exemple: 

Astfel, există în Biblie două relatări ale Creaţiei (Facerea 1:1- 
2, 3 şi Facerea 2:4 şi urm.). 


In prima dintre cele douä relatäri biblice ale Creatiei 
Dumnezeu l-a creat pe om la urmă, în cea de-a doua, în schimb, 
la început (adică înaintea tuturor celorlalte creaturi). 

O dată Dumnezeu l-a creat pe om de la bun început „ca 
bărbat şi femeie”, apoi, însă, a fost făcut la început bărbatul 
singur, din „ţărână din pământ”, iar femeia a fost „construitä” 
abia după aceea dintr-o coastă a bărbatului. 

A doua povestire a Creaţiei conţine amănunte pe care prima 
nu le menţionează. 

Cele două relatări se deosebesc şi din punctul de vedere al 
formei literare. Prima este ca un imn, ca o litanie, a doua mai 
degrabă ca o simplă naraţiune. 

Până acum a fost vorba numai de dublări. Numele socrului lui 
Moise apare chiar în trei variante: o dată ca letro (leşirea 3:1; 
4:18; 18:1-12), o dată ca Raguel sau Reuel (leşirea 2:18) şi, în 
fine, Hobab cheneul sau Hobab (Judecători 1:16 şi 4:11)1. Apoi 
mai sunt şi fragmente care te fac să te întrebi ce sens au, spre 
exemplu: 

Cum a fost cu acel „întuneric în pământul Egiptului, încât să-l 
pipăi cu mâna”, care i-a afectat numai pe egipteni, nu şi pe 
israelitii robi în Egipt (leşirea 10:21 si urm.)? 

Cum a putut să-şi descrie Moise propria moarte 
(Deuteronomul 34)? Sau, altfel spus: pot, oare, primele cinci 
Cărţi ale Bibliei să fie într-adevăr ale lui Moise, dacă în ele este 
vorba despre moartea lui Moise? 

Acestea sunt doar câteva exemple ale unor neconcordante 
biblice. Astfel de „aberatii” şi altele au ridicat întrebări şi i-au 
determinat pe savanţi să cerceteze mereu Biblia, să o 
investigheze şi să o reinterpreteze. De generaţii Biblia se află 
sub microscopul criticii şi se poate lăuda cu faptul că nu este 
doar una dintre cele mai răspândite şi mai cumpărate opere ale 
literaturii universale, ci şi de departe cea mai cercetată cu 
mijloace ştiinţifice. Ştim de multă vreme că ea conţine elemente 
ale celor mai diferite genuri literare - de la broşura edificatoare 
la romanul poliţist, de la predică la textul legislativ, de la imnul 
liturgic până la cântecul de dragoste, de la lucrarea istorică la 
nuvelă; nu lipsesc nici legendele, anecdotele şi poveştile 
populare. Găsim în această culegere numită „Biblie” o 
„literatură naţională” completă. Ştim, prin urmare, şi că istoricii 
şi arheologii acordă de la bun început unora dintre Cărţile 


biblice mai multă greutate istorică decât altora,” care trebuie 
considerate mai degrabă „literare”. Pe scurt: ştim că Biblia nu 
este nicidecum un tot unitar, iar într-o oarecare măsură îi 
cunoaştem „suturile”. 

Intr-adevăr, a durat mai multe secole până când scrierile care 
au alcătuit culegerea numită „Biblie” să fie adunate şi 
codificate, adică fixate în scris. Poate că aşa-numita „Cântare a 
lui Mariam” (leşirea 15:21) este realmente o bucăţică de tradiţie 
autentică, nealterată, din Epoca Târzie a Bronzului (secolul XIII 
î.Hr.), în timp ce scrierea biblică probabil cea mai nouă (aşa- 
numita „A Doua Epistolă a lui Petru”) probabil că a luat naştere 
abia în al doilea sfert al secolului al Il-lea d.Hr. Cea mai mare 
parte a scrierilor biblice, însă, s-au închegat în opera numită 
„Biblie” probabil între secolele VI şi | î.Hr. D.Hr. — la începutul 
acestui interval de timp s-au adăugat, pentru unele Cărţi şi 
surse, câteva secole, iar la sfârşit, pentru câteva Cărţi ale Noului 
Testament, câteva decenii. 

Dar oricât de multe se ştiu astăzi despre Biblie, încă nu se ştie 
nici pe departe totul. Intrebările nu se mai termină. Dimpotrivă: 
fiecare nouă descoperire ridică noi probleme. lar noile 
descoperiri nu lipsesc - nici (şi mai ales) cele arheologice. 
Tocmai pe scena principală a evenimentelor biblice - în vechiul 
şi actualul Israel - s-a declanşat un adevărat boom arheologic. 
Rezultatele cercetărilor arheologice se bucură acolo de o 
publicitate de care probabil la noi nu se vor bucura niciodată. Nu 
este de mirare - doar arheologia este pentru israelienii de azi „o 
strângere de mână cu trecutul”, descoperirile arheologice sunt 
numite „salutäri de la strămoşi”! Este o parte a căutării 
identităţii colective ceea ce se documentează aici, căutarea a 
ceea ce îi leagă pe cei veniţi în Israel din toate ţările Domnului - 
ortodocşi si liberali. Insă fiecare dintre „saluturile de la 
strămoşi”, fiecare dintre nenumăratele „strângeri de mână cu 
trecutul” este mai mult sau mai puţin şi o contribuţie la 
cercetarea biblică şi fiecare dintre aceste contribuţii nu ajută 
doar să se rezolve probleme, ci, în acelaşi timp, pune pe tapet 
noi probleme. In cercetarea legată de Biblie lucrurile nu stau 
altfel decât în alte ramuri ştiinţifice. Acesta este şi motivul 
pentru care o carte ca aceasta a avut nevoie, după două 


5 În Biblia ortodoxă, în Judecători 4:11 Hobab este numit 
„rudenia lui Moise”, nu „socrul” (n. tr.). 


decenii, de o prelucrare. 

Ca exemplu să menţionăm încă o dată täblitele din lut 
descoperite la Nuzi (Jorgan Tepe). Acestea au adus informaţii 
frapante referitoare la obiceiurile juridice ale patriarhilor, însă în 
acelaşi timp au pus sub semnul întrebării începutul perioadei 
patriarhilor, considerat valabil până acum. 

Insă, în faţa acestui ocean de semne de întrebare şi de 
corespondențe, se mai poate pune problema dacă Biblia „are 
sau nu dreptate”? Desigur - „a avea dreptate” se poate referi la 
diferite planuri. Avem planul credinţei, al convingerii religioase 
şi al considerării subiective a lucrurilor ca fiind adevărate. Acest 
plan rămâne aici complet neatins, fiindcă tot ceea ce este al 
credinţei trebuie să rămână al credinţei. Ca document al 
credinţei Biblia nu poate fi nici demonstrată, nici în mod 
constrângător contestată, deoarece credinţa începe acolo unde 
ştiinţa şi demonstrațiile îşi ating limitele. Dovezile, aşa cum le 
căutăm noi, pot fi aduse la rigoare în sprijinul sau împotriva ideii 
de „a avea dreptate” doar pentru Biblia ca sursă istorică. 

Aici trebuie să luăm atitudine împotriva unui obicei prost al 
zilelor noastre: în ultima vreme s-a încetățenit pentru Biblie 
expresia cam dispretuitoare „mai puţin decât o carte de istorie”. 
Chiar şi autori cât se poate de respectabili din zilele noastre şi- 
au însuşit acest obicei urât. Ei uită că Biblia însăşi vrea să fie 
înţeleasă ca o descriere istorică. Acest lucru este valabil cel 
puţin pentru pasaje cuprinzătoare ale textelor ei, şi ar fi stupid 
să le criticăm pentru că autorii lor nu respectau încă standardele 
lucrărilor istorice de astăzi (care nici ele, la rândul lor, nu sunt 
valabile pentru veşnicie). Să nu uităm: Biblia ne vorbeşte de lao 
depărtare istorică! Depărtarea istorică, însă, este o forţă. Are 
legătură cu „starea” omului, cu dispoziţia, cu curentele vremii 
care îşi exercită efectul asupra lui, cu influenţele mediului 
ambiant la care este expus, cu spiritul vremii care lucrează 
asupra lui, cu modele cărora le este supus. Doar în lumina (sau 
în penumbra) celor spuse mai sus ne percepem mediul ambiant, 
abia acestea toate decid ce poate pătrunde în sfera 
experienţelor noastre, devenindu-ne astfel accesibil prin 
cunoaştere! 

Cu alte cuvinte: nu avem voie să culcăm Biblia în patul lui 
Procust al cerinţelor noastre legate de „adevărul istoric” şi de 
obiectivitatea ştiinţifică - şi acestea, la rândul lor, destul de 


problematice -, dacă nu vrem să o supunem cu forţa. Ea este 
(sau, mai degrabă, a fost) o lucrare istorică, însă nu aşa cum 
înţelegem noi. Este povestea unui popor şi a Dumnezeului său, 
despre a cărui domnie adepţii săi au aflat din această istorie, 
care nici nu vrea să fie un protocol neutru, fără greş al 
evenimentelor descrise - pentru aceasta este mult prea 
angajată, mult prea ancorată în timpul ei, a cărui limbă o 
vorbeşte. În fine, nu trebuie uitat nici acest lucru: Biblia se 
foloseşte de mijloace de reprezentare care nicidecum nu sunt 
întotdeauna şi ale noastre. Şi limbajul Bibliei este, fireşte, o 
abstractizare până la urmă, însă este, totuşi, mult mai expresiv 
decât al nostru. Ceea ce noi încercăm să reducem la o scurtă 
formulă conceptuală Biblia transformă în poveste, iar imaginile 
sunt adesea adevărate „rebusuri”, a căror ambiguitate nu 
rareori este intenţionată. 

Astfel, scena în care Dumnezeu îi cere lui Avraam jertfirea lui 
Isaac, pe care apoi o împiedică în ultimul minut (Facerea 22:1- 
13) poate avea trei interpretări: 


A - Este expresia unui ritual străvechi de iniţiere, un fel de 
„botez cu sânge”. Numai cine se supune pe de-a-ntregul şi 
necondiţionat Dumnezeului său devine membru deplin al 
comunităţii. 

B - Pasajul este - într-o oarecare măsură „în formă de rebus” 
- o respingere a practicii jertfirii oamenilor, în special a băieţilor, 
răspândită în Vechiul Orientul antic. 

C - Este o probă a credinţei lui Avraam. Autorul respectivului 
capitol al Bibliei ne sugerează el însuşi această interpretare, 
atunci când spune la început: „Dumnezeu a pus la încercare pe 
Avraam.” 

Noi, care nu mai avem nici timp, nici răbdare, trăim o senzaţie 
extremă de disconfort atunci când suntem puşi în faţa sarcinii 
de a decoda asemenea „rebusuri”. 

Pentru a pătrunde în universul ideatic al autorilor Bibliei, 
trebuie să întoarcem roata istoriei înapoi până în punctul în care 
începe codificarea - fixarea în scris - a tradiţiei orale şi scrise a 
Israelului antic, constituită din bucăţi separate, şi astfel 
dezvoltarea acestei structuri complexe care este Biblia. 


Dar are ea - Biblia - până la urmă dreptate? Cu siguranţă se 


poate răspunde afirmativ la această întrebare atunci când ea se 
referă la acele pasaje care au fost confirmate fără echivoc de 
surse extrabiblice independente şi la rândul lor credibile sau de 
descoperiri arheologice. Insă ea poate pretinde şi dreptul la altă 
formă de „a avea dreptate”, în măsura în care ne aduce mai 
aproape timpul ei, împreună cu oamenii acestuia, cu gândirea şi 
atitudinile lor, astfel încât să învăţăm să-l înţelegem mai bine 
predicile, parabolele, alegoriile, viziunile, simbolurile, imaginile 
şi aluziile. Poate că atunci vom fi capabili într-o zi să spunem, şi 
în cazul unor pasaje care astăzi ni se par enigmatice şi neclare: 
„ŞI totuşi Biblia are dreptate” - privind cu ochii timpului ei! 


ORIGINILE BIBLIEI - TABEL CRONOLOGIC 
(după Claus Westermann: Abriss der Bibelkunde, pag. 266 şi 
urm.) 


Epoca: Perioada: Pasaj biblic: 

Ocuparea teritoriului sec. XIII î.Hr. Cântarea lui Mariam 
(lesirea 15,21) 

Judecători c. Sec. XI-XII î.Hr. Cartea Legământului 
(leşirea 20, 22) până la 
Exod 

David c. 1000 î.Hr. Începutul scrierii 
psalmilor. Povestea 
Chivotului 
Legământului (Facerea 
4-6; leşirea 6) 

Perioada regilorsec. X până înAu luat naştere scrierile 

(Solomon si,  mai722/721 î.Hr. iahvistă şi elohistăl 

târziu, cele două 

regate) 

lezechia din luda 727 (721) până inAsa-num. „Protoisaia” 

698 (693) î.Hr. (= Isaia 1-39). Miheia. 

aşa-num. „ReformäRegele losia al„Deuteronomul” (a 

Deuteronomică” ludei (639/638Cincea Carte a lui 

(621 i.Hr.) până în 609 î.Hr.) Moise). Avacum, Naum, 
Sofonie 

Primul exil 597 î.Hr. leremia (sulul originar). 


O mica parte din Cartea 


„Exilul babilonian” 


Restauratia pänä la 
sfinţirea celui de-al 
„Doilea Templu” 
Perioada perşilor 


Elenismul 


Macabeii 


Perioada romanilor 


lui lezechiel. 

586-539/8 î.Hr. Plângerile, aşa-num. 
„Deuteroisaia” (= Isaia 
40-55), aşa-num. 
„istoriografie 
deuteronomică” (nota 
3) (losua, Judecători, 
Samuel, Regi), aşa- 
num. „Scriere 
preoțească” 

539/8-515 î.Hr.  Aşa-num.  „Tritoisaia” 
( Isaia 56-66), Agheu, 
Zaharia cap. 1-8 

539/8 î.Hr. Până la460 Maleahi, în jurul lui 


Alexandru cel450 Ezdra şi Neemia 
Mare (rege: 336-(Neemia a fost 
323 î.Hr.) guvernator sub 


Artaxerxe | [465-424 
î.Hr.]). Între 400 şi 200 
î.Hr.: lona, poate în sec. 
IV î.Hr.: lov. Sec. IV si Ill 
î.Hr.: loil si asa-num. 
„istoriografie 
cronistică” 

de la Alexandruln jurul lui 332: Zaharia 

cel Mare până lacap. 9-14. Sec. Ill: 


încorporarea Pildele si Cântarea 

Egiptului prinCântărilor. Pe la 250: 

Roma (30 î.Hr.) Ecleziastul, începutul 
Septuagintei (între 285 
şi 246 î.Hr.). 


167/166 î.Hr. Pânăîntre 170 si 160 î.Hr.: 
la intervenţia luiCartea Esterei, Cartea 
Pompei (63 î.Hr.),lui Daniel. (Poate între 
respectiv până la166 şi 160 î.Hr.: Prima 
Irod cel Mare (37-canonizare a Bibliei 


4 î.Hr.) [sub luda Macabeul?]) 
_ Textele de la Qumran 
Incepând cu 6Mijlocul sec. | d.Hr.: 


d.Hr. (66 d.Hriiliteratură epistolară 


revoltä; 70 d.Hr.noutestamentara. In 
Distrugerea jurul lu 70 d.Hr.: 
templului lui lrod;Evanghelia după Marcu. 
73 d.Hr.: cäderealntre 75 şi c. 95 d.Hr.: 
Masadei Matei şi Luca. Probabil 

după 90: Apocalipsa lui 

loan. Sfârşitul sec. |: 


Faptele Sfinţilor 
Apostoli şi Evanghelia 
după loan. De 
asemenea, stabilirea 


canonului biblic ebraic 
de la Jabne (Jamnia). 
Alte scrieri epistolare 
neotestamentare. La 
mijlocul sec. 2 d.Hr.: a 
doua  Epistolă a lui 
Petru. 


Sursele celor cinci Cärti ale Bibliei atribuite lui Moise (asa- 
numitul „Pentateuh”). Sursa „iahvistă” foloseşte numele lui 
Dumnezeu lahve, cea „elohistă” în schimb numele generic 
Elohim pentru „Dumnezeu”. Scrierea iahvistă a luat naştere 
probabil în secolele X-IX î.Hr. În regatul sudic luda, cea elohistă 
probabil în secolul VIII în regatul nordic Israel. Ambele scrieri au 
fost contopite mai întâi una cu cealaltă, iar apoi cu „A doua 
lege” (Deuteronomul [secolul VII î.Hr.]) şi cu „scrierea 
preoțească” (secolul VI perioada exilului sau abia secolul V î.Hr.) 
în aşa-numitele „Cinci Cărţi ale lui Moise”). 

Se vorbeşte despre o „Reformă Deuteronomică” deoarece 
această reformă, înfăptuită în 621 î.Hr. De regele losia al ludei 
(639/8-609 î.Hr.) încearcă să pună în aplicare normele codificate 
abia cu puţin timp în urmă (622 î.Hr.) ale „Legii a Doua” 
(Deuteronomium aşa-numita a Cincea Carte a lui Moise), căreia 
s-a încercat să i se dea greutate prin aceea că a fost declarată 
cuvântarea lui Moise după sfârşirea celor patruzeci de ani în 
pustie. 

Prin „istoriografie deuteronomică” se înţelege culegerea 
câtorva scrieri biblice (losua, Judecători, Samuel, Regi), 
deoarece aceasta, care a luat naştere probabil în secolul VI î.Hr., 


a fost redactată în spiritul „Legii a Doua” (Deuteronomium [asa- 
numita a Cincea Carte a lui Moise]), codificată în secolul VII (622 
î.Hr.) şi în spiritul „Reformei Deuteronomice” a regelui losia (621 
î.Hr.). Aceasta are însă doar în planul conţinutului o legătură cu 
„Deuteronomul”, însă nicidecum o legătură temporală, 
deoarece ea la rândul ei a luat naştere, după cum am 
menţionat, probabil abia în secolul al VI-lea î.Hr., dacă nu mai 
târziu. 

